
idealism 


Doctrina filosofică potrivit căreia realitatea este, cumva, corelată cu 
mintea sau coordonată mental — că obiectele reale ce cuprind „lumea ex- 
terioară“ nu sunt independente de minţile cunoscătoare, ci există doar într-un 
mod corelativ cu operațiile mentale. Doctrina se centrează pe concepţia că 
realitatea, aşa cum o înţelegem noi, reflectă operațiile minţii. Si ea inter- 
pretează acest lucru ca însemnând că însăşi mintea cercetătoare aduce o 
contribuţie formativă nu doar la înţelegerea de către noi a naturii realului, 
ci chiar şi la caracterul rezultant pe care 1-l atribuim. 

Multă vreme a fost la modă o dispută în interiorul taberei idealiste, în 
privinţa problemei dacă „mintea“ aflată în discuţie, în asemenea formule 
idealiste, era o minte amplasată în afara ori în spatele naturii (idealism ab- 
solut), sau al unei puteri universale în natură a rationalitatii de un anume 
tip (idealism cosmic), sau al minţii sociale, impersonale, colective, a oa- 
menilor în general (idealism social), sau pur şi simplu al colecției distribu- 
tive de minți individuale (idealism personal). Peste ani, versiunile mai putin 
grandioase ale teoriei au venit tot mai mult în prim-plan, iar în ultima vreme, 
in mod virtual, toţi idealiştii au interpretat „minţile“ aflate în discuție în teo- 
ria lor ca o chestiune a mintilor individuale separate, echipate cu resurse 
generate social. 


Tabel |: Versiuni ale idealismului 


I. VERSIUNI ONTOLOGICE 

(1) Idealism cauzal 
Tot ce există, în afară de mințile însele, apare cauzal din operaţiile 
mintilor. 

(2) Idealismul supervententei 
Tot ce există, în afară de minţile însele, este SUPERVENIENT fata 
de operaţiile mintilor (adică este, cumva, inerent lor, în feluri care 
nu sunt cu necesitate cauzale, dar care implică vreun alt mod de de- 
pendenta existenţială). 

II. VERSIUNI EPISTEMICE 

(1) Idealism factual (Fact idealism) 
A fi ca un fapt înseamnă a fi un fapt formulabil în limbaj — adică, 
un adevăr. Fiecare fapt poate fi prins, din punct de vedere semantic, 
într-un adevăr formulat în limbaj. 

(2) Idealism cognitiv 
A fi ca un adevăr înseamnă a fi cognoscibil. Fiecare adevăr poate 
fi — în mod potential — prins, din punct de vedere cognitiv, ca un 
element de cunoaştere. 

(3) Idealisin substantialist tare (Strong substantival Idealism) 
A fi ca un lucru sau ca o entitate înseamnă a fi discriminat, identifi- 
cat, perceput de către subiectul cunoscător. (Aceasta este pur şi sim- 
plu o reenuntare a tezei idealiste a lui Berkeley, potrivit căreia „A fi 
înseamnă a fi perceput.) 

(4) Idealism substantialist slab 
A fi ca un lucru sau ca o entitate înseamnă a fi discernabil (discrimi- 
nabil, identificabil, perceptibil). Orice lucru real (entitate, obiect) 
poate. în principiu, să fie discernut de către un subiect cunoscător; 
în principiu, el trebuie să fie de o natură ce admite accesul cognitiv. 

(5) Idealism explicativ 
O explicaţie adecvată a naturii realităţii fizice („materiale“) reclamă 
un recurs la caracteristici sau operaţii mentale în interiorul continu- 
tului substantialist al explicaţiei. 

(6) Idealism conceptual 
Realitatea trebuie înţeleasă în termenii categoriei de minte: cunoaşterea 
de către noi a realului este captată nu doar în termenii de referinţă 
furnizaţi de minte, ci chiar, într-o anumită măsură, în termenii de 
referinţă modelati de către minte. Cunoaşterea de către noi a faptu- 
lui reflectă totdeauna circumstanţele lui de a fi un artefact uman. El 
este totdeauna format prin utilizarea concepțiilor create de minte şi, 
în fapt, mentaliste, iar conținuturile sale poartă inevitabil urmele 
originilor sale omeneşti. Indiferent despre ce lucru avem o cunoaştere, 
noi cunoaştem în termenii termenilor de referinţă interpretati de 
minte, în al căror conținut conceptual există o reflectare a originilor 
sale în operațiile caracteristice minţii. 


Aşa cum arată tabelul, doctrina idealistă ia multe forme. Probabil că cea 
mai radicală dintre acestea este ideea orientală antică spintualista, sau panpsi- 
hista — reînnoită în ştiinţa creştină — că minţile şi gândurile lor sunt tot 
ceea ce există; că realitatea este doar suma totală a viziunilor (sau a viselor?) 
uneia sau mai multor minţi. 

Este total nedrept să acuzam idealismul de o antipatie fata de realitate, 
de ontofobie, așa cum a numit-o Ortega y Gasset. Pentru că nu existenţa re- 
alităţii, ci natura realității este pusă în discuţie de către idealisti. Idealismul 
clasic respinge nu realitatea, ci materialismul — şi, chiar şi în această pri- 
vinta, idealisti1 au păreri împărțite. „Imatenalismul“ lui Berkeley nu res- 
pinge atât existenţa obiectelor materiale, cât imperceptibilitatea lor. 

Există cu certitudine versiuni ale idealismului în afara unei poziţii spi- 
ritualiste a unui idealism ontologic ce susține că (aşa cum formulează Kant 
în Prolegomene, s. 13, n. 2) „nu există nimic altceva decât fiinţe care gân- 
desc“. Cu certitudine, idealismul nu are nevoie să meargă atât de departe 
încât să afirme că mintea creează sau constituie materia; este pe deplin su- 
ficient să susțină (de exemplu) că toate proprietățile ce caracterizează exis- 
tentele fizice se aseamănă cu proprietăţile senzoriale fenomenale în 
reprezentarea dispoziţiilor de a influenţa, într-un anumut fel sau mod, crea- 
turile înzestrate cu minte, astfel încât aceste proprietăți nu au nici un statut 
fara referire la minţi. Mai slab totuşi este un idealism explicativ care susține 
doar că o explicaţie adecvată a realului reclamă totdeauna un recurs la ope- 
rații ale minții. 

Din punct de vedere istoric, poziţiile în general idealiste au fost adop- 
tate de numeroși gânditori. De exemplu, BERKELEY a susţinut că „a fi 
(real) înseamnă a f; perceput“ (esse est percipi). Acest lucru nu pare foarte 
plauzibil, din pricina angajamentului său inerent fata de omniscienta; pare 
mai firesc să susti că „a fi înseamnă a fi perceptibil“ (esse est percipi posse). 
Desigur, pentru Berkeley, aceasta era o distincţie fără o diferență: dacă ceva 
este perceptibil, atunci Dumnezeu îl percepe. Însă, dacă noi lăsăm la o parte 
încrederea filosofică în Dumnezeu, problema arată difent, iar acum se cen- 
trează asupra întrebării: ce este perceptibil pentru cei care percep şi care 
sunt fizic realizabil! în „lumea reală“, astfel încât existenţa fizică să poată 
fi văzută — nu atât de implauzibil — ca fiind echivalentă cu observabili- 
tatea în principiu? 

Cele trei poziţii potrivit cărora lucrunile reale sunt tocmai ceea ce con- 
sideră filosofia sau ştiinţa, sau „simţul comun“ că ar fi — poziţii desem- 
nate, în general, ca realism scolastic, ştiinţific şi, respectiv, naiv — sunt de 
fapt versiuni ale idealismului epistemic, exact pentru ca ele văd realitățile 
ca fiind cognoscibile inerent şi nu contemplă transcendenta minţii în locul 
realului. Astfel, de exemplu, teza realismului naiv („de simţ comun“) potri- 
vit căreia „Lucrurile exterioare există exact atâta timp cât le cunoaştem“ 
sună realist sau idealist în funcție de ceea ce subliniezi în acel dictum: fie 
primele trei cuvinte sau următoarele. 

Există şi un alt up de idealism în discuţia filosofică, un idealism axio- 
logic ce susține deopotrivă că valorile joacă în natură un rol obiectiv cauzal 

sau constitutiv şi că valoarea nu este complet reductibilă la ceva ce se află 
în minţile celor ce o.detin. Exponenţii săi se alătură lui Socrate, cel din dia- 
logul Phaidon al lui Platon, in considerarea valorii ca fiind obiectivă şi ope- 
rativă, în mod productiv, în lume. 

Orice teorie a teleologiei naturale care priveşte realul ca fiind explica- 
bil în termeni de valoare ar trebui, în acest aspect, să fie considerată idea- 
listă, văzând că valorizarea este, prin natura ei, un proces mental. Cu sigu- 
ranță, binele unei creaturi sau specii de creaturi (de exemplu, bunăstarea 
sau supraviețuirea ei), nu are nevoie să fie reprezentat de către minte, efec- 
tiv. Cu toate acestea, bunurile contează ca atare tocmai pentru că, dacă acele 
creaturi ar putea gândi despre ele, le-ar adopta efectiv ca scopuri. Această 
circumstanta face ca orice tip de explicaţie teleologică să fie idealistă, mă- 
car din punct de vedere conceptual, în natură. Doctrinele de acest tip au fost 
moneda de schimb a filosofiei, din vremea lui Platon şi până la LEIBNIZ, 
cel ce insistă asupra ideii că lurnea reală trebuie să fie cea mai bună dintre 
lumile posibile. lar această linie de gândire a fost reactualizată de curând 
în controversatul „principiu antropic“, adoptat de unii reprezentanți ai fizicii 
teoretice. 

Mai este posibil, de asemeni, să contemplăm o poziţie ale cărei linii sunt 
trasate în lucrarea lui Fichte, Doctrina științei (Wissenschaftslehre), care 
vede idealul ca furnizând factorul determinant pentru real. Într-o asemenea 
viziune, realul nu este caracterizat de ştiinţa pe care o avem de fapt, ci de 
ştiinţa ideaia, care este telos -ul eforturilor noastre ştiinţifice. In aceasta 
abordare, pe care Wilhelm Wundt a caracterizat-o ca „realism ideal“ (Ide- 
al-realismus; vezi lucrarea sa, Logik, vol.1, ed. a doua, 1895, pp. 86ff), 
cunoaşterea ce capătă adecvare la real (adaequatio ad rem), prin caracteri- 
zarea adecvată a faptelor adevărate din problemele ştiinţifice, nu este 
cunoaşterea pe care ne-o permitem, de fapt, prin ştiinţa actuală aşa cum o 
avem, ci doar acea cunoaştere a unei ştiinţe ideale sau perfecționate. Într-o 
asemenea abordare — care a cunoscut o revigorare în filosofia recentă — 
o versiune demnă de susținut a „realismului ştiinţific“ reclamă trecerea la 
idealizare, astfel încât realismul este predicat pe baza asumării unui punct 
de vedere în mod fundamental idealist. 

De-a lungul timpului au fost avansate multe obiecții la idealism. Samuel 
Johnson a crezut că respinge convingător fenomenalismul lui Berkeley, prin 
lovirea cu o piatră. El a uitat, în mod convenabil, că teoria lui Berkeley se 
straduteste mult să se aplice şi pietrelor — chiar până în punctul în care in- 
vocă ajutorul lui Dumnezeu. G. E. Moore a indicat mâna umană ca pe un 
incontestabil obiect material exterior minţii. El a trecut cu vederea că, aşa 
cum a gesticulat el, nu a facut decâ: să inducă la oameni acceptarea prezenţei 
unei mâini, pe baza orientării experienţei lor, cu ajutorul mâinii. „Experi- 

mentul Harvard“, al lui C. S. PEIRCE, de a lăsa o piatră ținută la înălțime 
să cadă, trebuia să stabilească realismul scolastic, întrucât publicul nu-şi 
putea controla aşteptarea ca piatra să cadă pe pământ. Însă o aşteptare necon- 
trolabilă este tot o aşteptare, iar realismul aflat în discuţie nu e mai mult 
decât o atitudine realistă a gândirii. 

Faimoasa ,,Respingere a idealismului“, a lui Kant, argumentează că felul 
de a ne concepe pe noi înşine, ca fiinţe înzestrate cu minte, presupune 
obiectele materiale, pentru că noi ne vedem sinele înzestrat cu minte ca exis- 
tând într-o ordine temporală obiectivă, iar o astfel de ordine reclamă exis- 
tenta proceselor fizice periodice pentru ca ea să fie stabilită (regularitati ce 
tin de ceasuri, pendule, planete). Totuşi, in mare, această argumentatie 
reuşeşte să arate că asemenea procese fizice trebuie să fie asumate de către 
minţi, rămânând nediscutat aspectul existenței lor, independent de minte. 
(Realismul kantian este un realism ,,empiric“ intra-experiential.) 

Se spune uneori ca idealismul este predicat pe baza unei confuzii a 
obiectelor cu cunoaşterea noastră despre cle si că el combină realul cu gândi- 
rea noastră despre el. Însă această acuzaţie pierde din vedere esentialul. Sin- 
gura realitate cu care noi, cei care investigăm, putem avea vreun coment 
cognitiv este realitatea aşa cum o concepem noi că este. Singura noastră in- 
formaţie despre realitate este via operaţiile minţii — singurul nostru acces 
cognitiv la realitate este prin medierea modelelor ei inventate de către minte. 
Probabil că obiectia cea mai comună la idealism revine la presupusa inde- 
pendenta fata de minte a realului. Obiectia sună astfel: „Cu siguranţă, lu- 
crurile ar rămâne în esenţă neschimbate dacă nu ar exista minți.“ Acest lu- 
cru este perfect plauzibil într-un anumit sens, şi anume în sensul cauzal — 
motiv pentru care idealismul cauzal are probleme. Dar în mod sigur nu este 
adevărat în sens conceptual. Exponentul obiectiei trebuie să se confrunte 
cu problema de a specifica exact ce este ceea ce va rămâne neschimbat. „Cu 
siguranţă că trandafirii vor mirosi exact la fel de plăcut într-o lume golită 
de minte!“ Ei bine,... da şi nu. De acord: absența mintilor nu ar schimba 
trandafirii. Însă trandafirii, si parfumul trandafirilor, şi plăcerea — si chiar 
mărimea trandafirilor — toate acestea sunt factori a căror determinare de- 
pinde de operații mentale precum mirosirea, privirea, măsurarea etc. Pro- 
cesele care apelează la minte sunt cerute pentru a putea discerne ceva din 
lume ca fiind un trandafir şi a-l determina ca fiind purtătorul anumitor trăsă- 
tun. Identificarea, clasificarea. atribuirea de proprietăți sunt necesare toate 
si, prin chiar natura lor, toate sunt operaţii mentale. Cu siguranţă, rolul minţii 
este, aici, ipotetic. („Dacă vor avea loc anumite interacțiuni cu observatori 
normal constituiți, atunci vor fi înregistrate anumite rezultate.) Însă rămâne 
valabil faptul că nimic nu ar putea fi discriminat sau caracterizat ca fiind 

un trandafir, în contextul in care nu este presupusă perspectiva desfăşurării 
unor operații mentale adecvate (măsurare, mirosire etc.). 

Inventarierea precedentă a versiunilor idealismului sugerează varie- 
tatea rivalilor sau pozițiilor opuse fata de idealism. Pe latura ontologică 
există materialismul, care ia două forme principale: (1) un materialism 
cauzal, ce asertează că mintea se originează în operaţiile cauzale ale ma- 
teriei şi (2) un materialism al supervenientei, ce consideră mintea ca fi- 
ind un epifenomen al manifestărilor materiei (deși nu ca fiind un produs 
cauzal prin aceasta — probabil pentru că este ceva între dificil şi imposi- 
bil să explici cum ar putea procesele fizice să genereze rezultate psiho- 
logice). Pe latura epistemică, inventarul poziţiilor opuse idealismului in- 
clude: (1) Un realism factual ce pretinde că există fapte inaccesibile lingvis- 
tic, susținând că diversitatea si complexitatea faptului depăşeşte limitele 
de pătrundere ale actualelor sau posibilelor resurse lingvistice (sau, la mo- 
dul general, simbolice) ale minţii; (2) Un realism cognitiv ce susține că 
există adevăruri necognoscibile — că domeniul adevărului se întinde din- 
colo de limitele accesului cognitiv al minţii; (3) Un realism substantialist 
ce susţine că există în lume entităţi care nu pot fi cunoscute sau identifi- 
cate: incognoscibile ce se află, în principiu, dincolo de accesul nostru cog- 
nitiv; (4) Un realism conceptual ce susține că realul poate fi caracterizat 
şi explicat de către noi, fără utilizarea unor astfel de concepţii specific 
mentaliste ca dispoziţii de a influenţa minţile în anumite moduri. Această 
varietate de versiuni diferite de idealism/realism înseamnă că unele ver- 
siuni ale unuia vor fi combinabile, în mod neproblematic, cu unele versi- 
uni ale celuilalt. În particular, un idealism conceptual ce susţine că noi, 
în mod standard, înțelegem realul în termeni: de referinţă oarecum men- 
talişti, este perfect compatibil cu un materialism ce susţine că mintea 
umană şi operaţiile ei se origineaza, în cele din urmă (fie cauzal, fie su- 
pervenient), în mecanismele procesului fizic. 

Probabil că cel mai puternic argument în favoarea idealismului este că 
orice caracterizare a realului pe care noi o putem inventa este destinată să 
fie una construită mental: singurul nostru acces la informaţia despre ce este 
realul este prin medierea minţii. Ceca ce pare corect în privinţa idealismu- 
lui este inerent faptului că, în investigarea realului, noi suntem vădit con- 
strânși să utilizăm propriile concepte pentru a ne pune propriile probleme; 
noi putem doar învăța despre real în propriii nostri termeni de referință. Însă 
ceea ce pare corect în privinţa realismului este că răspunsurile la întrebănle 
pe care le punem realului sunt furnizate de către realitatea însăși — oricare 
ar putea fi răspunsul, ele sunt în mod esenţial ceea ce sunt, pentru că rea- 
litatea însăşi le determină să fie în acel mod. Mintea propune, dar realitatea 
dispune. Însă, desigur, în măsura în care poți să înveți despre această rea- 

litate, trebuie să o faci în termenii accesibil mintilor. In consecință, dacă 
idealismul filosofic are un trecut îndelungat şi divers și un prezent viu, el 


are, fără îndoială, $1 un viitor promiţător. 
Vezi si BERKELEY; KANT; OBIECTIVITATE; REALISM. 

NICHOLAS RESCHER [C. M.] 


idee 


„Ideile“ au apărut o dată cu Platon, ca nişte forme sau arhetipuri (exis- 
tând independent de minţile noastre) ale lucrurilor din lumea materială. 
NEOPLATONISMUL a făcut din ele gânduri în mintea lui Dumnezeu, cre- 
atorul lumii. Mult criticata „nouă teorie a ideilor“, care a jucat un rol im- 
portant în filosofia secolelor XVII şi XVIII, a început o dată cu extinderea 
conştientă, de către Descartes, a noţiunii de „idee“ pentru a desemna şi orice 
există în mințile noastre, extindere de sens mult exploatată de LOCKE. Dar 
cum sunt aceste idei? Ca nişte imagini mentale ale lucrurilor din afara minţii 
noastre? Sau au un caracter nonreprezentational, precum senzațiile? Dacă 
au un caracter reprezentational, sunt ele nişte obiecte mentale, ocupând o 
poziţie intermediară între minte şi ceea ce reprezintă? Sau sunt niște acte 
sau modificări ale unei minţi care percepe direct lumea? În sfârşit, poate ca 
nu sunt nici obiecte, nici acte, ci dispoziţii. Malebranche şi Arnauld, iar apoi 
Leibniz, au purtat dispute faimoase asupra modului în care ar trebui inte- 
lese „ideile“ jar exegeţii contemporani, la rândul lor, sunt în dezacord cu 

privire la modul in care Arnauld, Descartes, Locke si Malebranche le 
înțelegeau de fapt: 


BIBLIOGRAFIE 


Ashworth. F. J.: „„Descartes” theory of clear and distinct ideas“, în Carte- 
sian Studies, R. J. Butler, Blackwell, Oxford, 1972, pp. 89-105. 

Gibson, J.: Locke's Theory of Knowledge, and its Historical Relations, Cam- 
bridge University Press, Cambridge, 1960, pp. 13-28. 

Jolley, N.: Zhe Light of the Soul: Theories of Ideas in Leibniz, Malebranche, 
and Descartes, Clarendon Press, Oxford, 1990. 

McRae, R.: „«Idea» as a philosophical term in the seventeenth century“, 
Journal of the History of Ideas, 26 (1965), pp. 175-90. 

Yolton, J. W.: „Ideas and knowledge in seventeenth-century philosophy“, 
Journal of tic iTistory of Philosophy, 13 (1975), pp. 145-65. 


R. S. WOOLHOUSE [D. B.] 


idei înnăscute 


Acestea au fosi definite în mod diferit de către filosofi, fie ca idei prezente 
conștient în minte, anterioare experienței sensibile (simţul non-dispozitional), 
fie ca idei peniru care avem o dispoziţie înnăscută de a le forma (desi nu e 
nevoie chiar să fim conştienţi de ele, la un moment anume, de pildă cand 
suntem bebeluşi) — simţul dispozitional. Indiferent in ce mod au fost inte- 
iese, ele au fost invocate pentru a da seama de recunoaşterea de către no: a 
anumitor adevăruri fără a recurge la verificarea experimentală, cum ar fi 
adevărurile matematicii, sau pentru a justifica anumite sustineri morale şi 
religioase despre care se considera că sunt capabile de a fi cunoscute prin 
introspectia ideilor noastre înnăscute. Exemple de asemenea presupuse ade- 
văruri ar putea include: „a ucide e rău“ sau „Dumnezeu există“. 

O dificultate a acestei doctrine este aceea că, uneori, ea e formulată ca 
una despre concepte sau idei despre care se susţine că sunt înnăscute, iar 
alteori, ca una despre o sursă a cunoaşterii propozitionale. Atâta vreme cât 
conceptele sunt considerate a îi înnăscute, doctrina se conectează mai întâi 
cu sustineri despre înțeles: de exemplu, ideea noastră de Dumnezeu este 
considerată ca o sursă pentru înţelesul cuvântului „Dumnezeu“. Atunci când 
ideile înnăscute sunt înțelese propozitional, presupusa lor inneitate este con- 
siderată ca dovadă pentru adevărul lor. Această a doua teză se bazează în 
mod clar pe asumptia că propoziţiile înnăscute au o sursă mai presus de 
orice îndoială, sursă care de obicei e considerată a fi Dumnezeu; dar atunci, 
orice apel la ideile înnăscute pentru a justifica existenţa lui Dumnezeu este 

circular. În ciuda dificultăților sale, doctrina ideilor înnăscute a avut o lungă 
și influentă istorie până în secolul al optsprezecelea, iar conceptul a fost re- 
vitalizat în ultimele decenii prin angajarea lui în influenta tratare a lui Noam 
Chomsky despre capacitățile lingvistice ale minții. 

Atracția teoriei a fost resimţită puternic de către acei filosofi ce au fost 
incapabili să dea o explicaţie alternativă privind capacitatea noastră de a re- 
cunoaşte că unele propoziții sunt cu certitudine adevărate, când acea re- 
cunoaştere nu poate fi întemeiată doar pe baza unui apel la experienţa sen- 
sibilă. Astfel, PLATON a argumentat că, de pildă, recunoaşterea adevărunilor 
matematice ar putea fi explicată numai pe baza presupunerii unei forme de 
reamintire (vezi ANAMNESIS). De vreme ce nu a existat nici o sursă post- 
natală plauzibilă. reamintirea trebuie să trimită la o achiziţie prenatală a 
cunoașterii. Inteleasa astfel, doctrina ideilor înnăscute a susținut viziunea 
conform căreia au existat adevăruri importante înnăscute în fiinţele umane, 
simțurile fiind cele care au impiedicat înțelegerea lor corectă. 

Implicatiile ascetice ale doctrinei au fost importante în filosofia creştină 
pe parcursul Evului Mediu. iar doctrina s-a manifestat cu vigoare în in- 
vatatura scolastică până la înlocuirea ei de către filosofia lui LOCKE. în 
secolul al optsprezecelea. Între timp, ea a căpătat o expresie modernă în 
filosofia lu DESCARTES, care a argumentat că putem ajunge să cunoastein 
anumite adevăruri importante înainte de a avea orice cunoaștere empirică. 
De exemplu, ideea noastră de Dumnezeu şi faptul de a ajunge să recunoaştem 
că Dumnezeu trebuie să existe cu necesitate sunt — după cum a susţinut 
Descartes — independente, din punct de vedere logic, de experiența sensi- 
bilă. În Anglia, platonicienii de Ja Cambridge, precum Henry More şi Ralph 
Cudworth, au adăugat un sprijin important acestei doctrine. 

Respingerea de către Locke a ideilor înnăscute şi tratarea sa empiristă 
alternativă au fost destul de puternice pentru a îndepărta din filosofie doc- 
trina, aproape total. LEIBNIZ, în critica sa adusă lui Locke, a încercat să o 
apere cu o versiune dispozitionala sofisticată a teoriei, dar aceasta a atras 
puţini adepți. 

Alternativa empiristă la ideile înnăscute, ca o explicaţie a certitudinilor 
judecăților, s-a constituit în direcția interpretării tuturor adevărurilor nece- 
sare ca fiind analitice. Perfecţionarea de către Kant a clasificării judecăților 
cu distincţiile: analitic/sintetic şi a priori/a posteriori nu a făcut nimic pen- 
tru a încuraja o revenire a doctrinei ideilor înnăscute, aceasta intrând în um- 
bră. Doctrina poate fi înţeleasă cu succes ca fiind produsul confuziei din- 
tre explicarea originii ideilor sau conceptelor și baza pentru a privi unele 
propoziţii ca fiind în mod necesar adevărate. 

Reînvierea de către Chomsky a noțiunii, în conexiune cu tratarea sa de- 
spre achiziţionarea limbajului uman, au actualizat încă o dată aceasta 

chestiune. El susține ca principiile limbajului si „logica naturală“ sunt cunos- 
cute in mod inconştient şi sunt o precondiție pentru achiziţionarea limba- 
jului. Însă, pentru scopurile lui, ideile înnăscute trebuie luate într-un sens 
puternic dispozitional — atât de puternic, încât este departe de a fi clar ca 
sustinerile lui Chomsky sunt în atât de mare conflict cu tratările empiriştilor, 
pe cât au presupus unii (inclusiv Chomsky). Quine, de exemplu, nu vede 
nici o nepotrivire cu propria-i versiune de behaviorism empiric, în care 
vechea discuție despre idei este evitată în favoarea dispoziţiilor pentru com- 


portamentul observabil. 
Vezi şi ANALITICITATE; CUNOAŞTERE A PRIORI; EMPIRISM. 

G. A. J. ROGERS [C. M.] 


ideologie 


Termenul „ideologie“ a fost creat de Destutt de Tracy în 1796 cu inte- 
lesul de „știință a ideilor“. Această disciplină, inspirată de EMPIRISMUL 
lui BACON, LOCKE şi Condillac, urma să ofere o explicație NATURA- 
LISTĂ proceselor prin care mintea umană formează gândurile. Scopurile 
noii ideologii erau, în ultimă instanţă, pedagogice şi politice. O „istorie na- 
turală a ideilor“ urma să contribuie, prin depistarea surselor opiniilor greşite, 
la perfecționarea metodei ştiinţifice şi să furnizeze o prețioasă cunoaştere 
cu privire la natura umană, cunoaştere care, la rândul ei, urma să faciliteze 
crearea unei ordini sociale armonioase, care să satisfacă nevoile permanente 
ale oamenilor. 

După o scurtă perioadă de strălucire la Institutul National, /es idéolo- 
gistes au căzut în 1803 în dizgratia lui Napoleon, fiind ridiculizati ca vizionari 
utopici sub numele de idéologues. În anii 1840, Marx si Engels au preluat 
termenul de „ideologie“, folosindu-l î în critica lor la adresa Tinenlor Hegeleni, 
$i i-au perpetuat sensul peiorativ, folosindu-l pentru a desemna nu o disci- 
plină dedicată vânării erorilor, ci un sistem distorsionat de opinii sau o „fal- 


21 ideologie 


să conştiinţă“. Pentru Marx şi Engels, o ideologie este un ansamblu de idei 
tinând de viata socială (idei filosofice, religioase, istorice, economice, politice 
etc.) care, în mod sistematic, reprezintă deformat realitatea, o „răstoarnă“. 
Anumite condiţii socio-economice dau naştere și susțin ideologiile, care, la 
rândul lor, servesc ca sprijin şi legitimare a chiar acelor condiţii. De exem- 
plu, o trăsătură caracteristică a răsturnării produse de ideologie este „reifi- 
carea“ unor produse ale activității omeneşti (fenomene religioase şi relaţii 
economice, de exemplu), acestea fiind reprezentate ca forţe şi entități au- 
tonome, ceea ce face ca nişte relații sociale contingente să apară drept parti 
imuabile ale „ordinii naturale“. Piaţa capitalistă, de exemplu, este privită 
drept singurul mod de organizare economică corespunzând „naturii umane“, 
constituțiile politice sunt reprezentate drept expresii ale „dreptului natural“ 
etc. În acelaşi timp, comportamentul uman pe care ordinea socială domi- 
nantă îl face necesar din punct de vedere economic este zugrăvit şi legiti- 
mat drept rezultatul unor „decizii liber consimţite““ (de exemplu, este „de- 
cizia“ muncitorului de a-şi vinde forța de munca). Ideologiile contin de 
asemenea, de obicei, unele „convingeri care se autoconfirmă“ (sel/-fulfil- 
ling beliefs), nerecunoscute ca atare (de exemplu, convingerea că membrii 
anumitor grupuri rasiale sunt inferiori din punct de vedere intelectual face 
să li se refuze accesul la resursele educaționale, fapt care, la rândul său, 
duce la un nivel scăzut al performantelor lor academice), in viziunea mar- 
xistă clasică, prejudecățile ideologice nu pot fi eliminate pur $1 simplu arătân- 
du-le ceior care le-au căzut victimă care este „adevărul“, întrucât ideologi- 
ile conțin elemente (de exemplu, anumite standarde în materie de dovezi şi 
de argumente) care inhiba recunoaşterea realitati ca atare. In consecință, 
multi marxisti au susținut ca idcologiile pot fi infrante numai prin trans- 
formarea acelor relații socio-economice care le-au generat. In plus, oamenii 
vor continua să rămână prizonierii amăgirilor ideologice până când istoria 
va produce o clasă, proletariatul, ale cărei adevărate interese vor coincide 
cu necesitatea de a vedea lucrurile aşa cum sunt. 

Totuşi, unii dintre gânditoni inspirați de Marx, cum ar fi membrii Sco- 
lij de la Frankfurt, s-au arătat sceptici în legătură cu această viziune a pro- 
letariatului drept vehicul al Raţiunii în istorie şi au susținut că o critică efi- 
cace a ideologiilor dominante poate surveni şi în absenţa unor transformări 
radicale ale relaţiilor sociale. Victimele unei ideologii: pot fi făcute să-şi dea 
seama de falsitatea concepţiilor lor, dacă pot fi făcute să vadă adevărata 
sursă a convingerilor lor şi funcţia politică pe care acestea o îndeplinesc. 
Făcând paralele între Marx şi Freud, Scoala de la Frankfurt prezintă die 
Ideologiekritik ca înrudită cu psihanaliza: emanciparea victimei vine la capă- 
tul unui proces de autointelegere, în cursul căruia adevărata natură şi ori- 
gine a convingerilor sale fundamentale este demascată treptat. Din această 

perspectivă, o concepţie adecvată asupra societăţii trebuie să fie prin însăși 
esenţa ei reflectivă sau conştientă de sine, motiv pentru care „teoriile criti- 
ce“, spre deosebire de ideologii, îşi înțeleg originile şi funcţia. În discuţiile 
din secolul XX cu privire la ideologii, termenul a fost folosit adesea într-un 
sens pur descriptiv $1 nepeiorativ, pentru a desemna pur şi simplu ansam- 
blul convingerilor, atitudinilor, standardelor de raționalitate etc. care în- 
corporează valonle de bază ale unui grup social şi concepția acelui grup cu 
privire la ordinea politică corespunzătoare acelor valori. Putem vorbi ast- 
fel, in acest sens, de ideologii „liberale“, „conservatoare“ sau „socialiste“. 
Această modificare de sens a fost provocată în principal de două evenimente 
semnificative, primul fiind apariţia şi dezvoltarea SOCIOLOGIEI 
CUNOAȘTERII, iniţiată de opera lui Kar! Mannheim. Deşi sociologii 
cunoașterii, ca şi Marx, au fost preocupaţi de modul în care ideile şi teori- 
ile sunt create şi mediate de relaţiile economice, instituţiile sociale, intere- 
sele de clasă etc., ei au respins în repetate rânduri ideea potrivit căreia ideo- 
logiile reprezintă nişte forme ale „falsei“ conștiințe, fie pe motiv că o per- 
spectiva nonideologica asupra lumii este imposibilă, fie întrucât conținutul 
normativ al ideologiilor face inadecvată o descriere a acestora în termeni 
de „adevărat“ sau „fals“, fie pe motiv că ideologiile, în calitatea lor de sis- 
teme simbolice cu ajutorul cărora indivizii interpretează viaţa socială, sunt 
indispensabile din punct de vedere funcțional. 

A doua deplasare către o utilizare nepeiorativă a termenulu: „ideologie“ 
s-a produs chiar în cadrul MARXISMULUI. Lenin, Lukács şi Gramsci, 
fiecare în felul lui, au utilizat termenul pentru a se referi la forme ale ,,consti- 
intel de clasă“, incluzând aici viziunea progresistă a proletariatului. Asa că 
„ideologie“, în marxism-leninismul „ortodox“, desemnează orice formă a 
conştiinţei de clasă, inclusiv explicațiile „ştiinţifice“ ale lumii, presupuse a 
fi libere de orice mistificare. Ca urmare, multi marxisti din secolul XX scriu 
despre ideologii „proletare“, „marxiste“, „ştiinţifice“, într-un mod pe care 
Marx însuşi l-ar fi considerat lipsit de sens. 

O altă utilizare larg răspândită în secolul XX a termenului „ideologie“ 
apare în sociologia americană a anilor '60, în special în lucrările lui Daniel 
Bell şi ale teoreticienilor „sfârşitului ideologiei“. Pentru aceşti gânditori, o 
ideologie este un program pentru transformarea radicală a vieţii sociale, 
bazat pe o teorie explicită a societății şi încorporând anumite valori bine 
precizate. Ideologiile funcționează ca nişte „religii seculare“: partizanii lor 
urmăresc în mod obsesiv puritatea doctrinala, fidelitatea fata de sentintele 
autorităților canonizate şi o obedienta oarbă fata de nişte lideri carismatici. 
După înfrângerea nazismului, $i odată cu aparentul „dezgheţ“ din Rusia 
poststalinistă, Bell şi alții au sugerat că predominanta unor asemenea ..ideo- 
logii totale“ pe scena politică mondială a luat sfârşit, ele lăsând locul politi- 

cilor liberale de compromis. (Criticii lui Bell n-au întârziat să arate rolul 
ideologic jucat de propriile sale teorii, care au contribuit la afirmarea libe- 
ralismului american din perioada războiului rece.) 

Oricare ar fi meritele tezei originare a „sfârşitului ideologiei“, recenta 
prăbuşire a marxism-leninismului în Europa de Est reprezintă, într-adevăr, 
sfârşitul uneia dintre cele mai puternice ideologii (în sensul lui Bell) a aces- 
tui secol. Totuşi, chiar dacă epoca „ideologiilor totale“ e pe cale să apună, 
semnificaţia conceptului: de „ideologie“ nu s-a diminuat în ştiinţele sociale. 
Într-adevăr, se constată în ultimii ani un interes reînnoit, în special în sfe- 
rele feminismului, postmodernismului şi antropologiei culturale (cultural 
studies), pentru proiectul demascării relațiilor de putere şi dominare im- 
plicite în formele dominante din punct de vedere cultural ale discursului 
teoretic şi social. Chiar dacă multe dintre cercetările întreprinse în acest 
sens nu menţionează explicit noțiunea propriu-zisă de „ideologie“, ele da- 
torează mult, fără nici o îndoială, proiectului de critică inițiat de Marx. 

Vezi şi ŞTIINŢE SOCIALE. 

iluzie 
Vezi ARGUMENTUL BAZAT PE ILUZIE. 


incorigibilitate 

Etimologic, ,,incorigibil“ e folosit cel mai potrivit pentru imposibilitatea 
ca cineva să fie respins, „corectat“, să.i se arate că a greşit în privința unei 
opinii, deşi există o persistentă folosire greșită a termenului pentru im- 
posibilitatea de a greşi (vezi INFAILIBILITATE). Ca şi în cazul infailibi- 
litatii, incorigibilitatea este cel mai adesea asertată cu privire la opiniile unei 
persoane despre propriile stări de conştiinţă prezente. Este plauzibil să ne 
gândim că o persoană este autoritatea supremă în privinţa a ceea ce gândeşte, 
trăieşte sau simte în momentul respectiv,-şi ca relatarea sa sinceră va prevala 
întotdeauna fata de orice evidente contrare (Ayer, 1963, cap. 3). Pe de alta 
parte, pare plauzibil să presupunem că psihologia fiziologică s-ar putea dez- 
volta până la punctul la care vom fi întemeiaţ să preferam informaţiile de- 
spre stările neuronale faţă de relatările subiectului, în cazul unui conflict 
între acestea (Armstrong, 1963). 

Vezi şi bibliografia la INFAILIBILITATE. 


WILLIAM P. ALSTON [G. $.] 


indeterminarea referintei 


„Inscrutabilitatea“ sau ,,indeterminarea“ referinţei (Quine, 1990, p. 50) 
este o teză a lui Quine, în relaţie cu INDETERMINAREA TRADUCERII: 
nu există nici un fapt care så indice la ce genuri de obiecte se referă ter- 
menil unui limbaj. Făcând ajustări compensatorii în cadrul traducerilor al- 
tor cuvinte într-o propoziţie, un predicat ar putea fi interpretat ca aplicân- 
du-se iepurilor, stadiilor din istoria iepurilor, părților spațiale aflate cu un 
kilometru la nord fata de iepuri, $i aşa mai departe. O astfel de indeterminare 
este compatibilă cu determinarea din cadrul traducerii în întregime a propo- 
zițiilor (Quine, 1990, p. 50) 

Vezi şi RELATIVITATEA ONTOLOGICA. 

CHRISTOPHER HOOKWAY [G. $.] 


indeterminarea traducerii 


Traducerea radicală este încercarea de a înțelege un limbaj nemaiintalnit, 
fără ajutorul dictionarelor sau al cunoaşterii unor limbi înrudite. QUINE ar- 
gumenteaza că o astfel de traducere trebuie să exploateze informația privitoare 
la condițiile care acţionează ca stimuli!, condiţii în care sunt acceptate ros- 
tirtle propozitiilor2, şi susține că traduceri alternative incompatibile vor fi 
compatibile cu toate evidențele de acest fel. El concluzionează că nu există 
fapte relevante pentru ce anume înseamnă vreo expresie a limbajului străin. 
Ca atare, o filosofie naturalistă nu poate da sens faptelor semantice obiective. 
Acest lucru întăreşte opoziţia sa fata de distincția analitic/sintetic și fata de 
folosirea filosofică a notiunilor intentionale. Dacă este operant, argumentul 
pune de asemenea în discuţie obiectivitatea atitudinilor propozitionale, pre- 
cum a crede și a dori. Criticii au susținut că el ignoră multe din evidenţele re- 
levante pentru traducere, deşi o versiune a doctrinei sale a fost apărată de unii 
autoni, precum Davidson, care dezbate empirismul şi naturalismul lui Quine. 

Vezi şi DAVIDSON. 

CHRISTOPHER HOOK WAY [G. $.] 


indubitabilitate 


„Indubitabilitate'* înseamnă, desigur, a nu fi supus îndoielii sau, într-o 
formulare modală, imposibilitatea îndoielii. Să ne gândim cum este aplicat 


! Engl.: stimulus conditions. (N. t.) 
2 Engl.: utterances. (N. t.) 

acest termen unei anumite cunoașteri sau unei anumite opinii — de exem- 
plu, cunoaşterea pe care o am eu că vântul bate tare aici şi acum. Putem dis- 
tinge cel putin trei acceptii ale indubitabilității între care există deosebiri 
importante: (1) o imposibilitate psihologică a îndoielii; (2) o imposibilitate 
logică a îndoielii ( se susține uneori că nu putem da nici un sens ideii că o 
persoană s-ar îndoi de faptul că are o anumită senzaţie); (3) imposibilitatea 
existenţei unor temeiuri (reale) pentru îndoială (Alston, 1989, cap. 10). S-a 
presupus despre fiecare dintre aceste acceptii, de către diferiți filosofi, ca 
se aplică cunoașterii adevărurilor auto-evidente sau stărilor conştiente ac- 
tuale ale unei persoane, cu toate că (3) are cea mai evidentă şi mai indu- 
bitabilă semnificaţie epistemologică. Este notoriu faptul că DESCARTES 
a pus mare pret pe indubitabilitatea (de al treilea tip) ca o condiţie necesară 
pentru cunoaștere. 


BIBLIOGRAFIE 

WILLIAM P. ALSTON [A. Z.] 

TIPURJ DE INDUCŢIE 

Prin inducția cnumerativa, noi inferăm o generalizare din datele referi- 
toare la cazuriie care sunt generalizate. Să presupunem, de exemplu, că Sam 
a examinat mai multe piersici, a găsit în ele sâmbuni şi nu a găsit nici o pier- 
sică fără sâmburi. Făcând o inducţie enumerativă, Sam trage concluzia că 
toate piersicile au sâmburi. 

Inferenta lu: Sam este nedemonstrativă; concluzia ei nu decurge cu 
necesitate din datele pe care el le are. Prin contrast, un argument deduc- 
tiv valid este demonstrativ. Adevărul concluziei unui argument deductiv 
valid este garantat dacă premisele sunt adevărate. Premisele (P1) „Toate 
piersicile au sâmburi“ și (P2) „X este o piersică“ implică logic concluzia 
(C) „„X are un sâmbure“. (C) nu poate fi falsă dacă (P1) şi (P2) sunt am- 
bele adevărate. Insă datele pe care le are Sam, constând din cazuri de pier- 
sici cu sâmburi, nu garantează adevărul concluzie! sale că toate piersicile 
au sâmburi. Putem concepe că alte piersici, care nu au fost încă exami- 
nate, nu au sâmburi. 

Acest contrast familiar dintre inducția nedemonstrativă și deductia demon- 
strativa este util aici, dar el poate să fie şi înşelător. după cum vom vedea. 
In inducția ipotetică, o ipoteză este inferată ca fiind cea mai bună explicație 
a datelor pe care le avem. Văzând vârfurile unor pantofi bărbăteşti 1vindu-se 

de sub draperie, Sam conchide ca dupa draperie se ascunde un barbat. Din 
nou, inferenta lui Sam este nedemonstrativă. Pantofii pot să fie nişte pantofi 
goi care ies întâmplător de sub draperie. (vezi INFERENTA CĂTRE CEA 
MAI BUNA EXPLICATIE). 

Inductia, în sensul ei cel ma: larg, cuprinde orice inferenté nedemon- 
strativa, inclusiv inferentele predictive nedemonstrative $1 asumptiile de 
pornire (default assumptions). Dat fiind că Albert intenționează acum să fie 
mâine la Pittsburg, Sam inferă că Albert va fi mâine la Pittsburg. Aceasta 
este o inferență nedemonstrativă deoarece Sam îşi dă seama că datele sale 
referitoare la intențiile actuale ale lui Albert nu garantează ca Albert isi va 
duce la îndeplinire intenţiile. 

Aceasta nu este o inducție enumerativă, deoarece concluzia lui Sam nu 
este o generalizare a datelor sale. Ea nu este nici o inducție ipotetică, in- 
trucât concluzia lui Sam nu este o ipoteză care ar putea explica datele pe 
care le are el — Sam nu presupune că faptul că Albert va fi mâine la Pitts- 
burg explică intenţia prezentă a lui Albert de a fi mâine la Pittsburg. El face 
în schimb supoziţia inversă. anume că faptul că Albert are această intenție 
explică de ce Albert va îi mâine la Pittsburg. 

Dat fiind că Albert este o persoană, Sam presupune că Albert poate urca 
nişte scan, aşa încât îl invită să îi viziteze apartamentul său de la etajul trei. 
Aici, Sam se bazează pe o asumptie de pomire (default assumption) care ar 
putea fi incorectă, deoarece este posibil ca Albert să nu poată urca scările, 
deşi este o persoană. Inductia în sensul său cel mai larg include asemenea 
asumpfil de pornire (Ginsberg, 1987). i 

Inductia în acest sens trebuie fireşte distinsă cu grijă de aşa-numita in- 
ductie matematică, care este o forma de demonstraţie. (Inductia matematică 
constituie următorul principiu. Să presupunem ca-poti arăta că o teză referi- 
toare la numerele naturale (0,1, 2,...) este valabilă pentru numărul 0 şi că poți 
arâta că, pentru orice număr natural n, dacă teza este valabilă pentru toate 
numerele naturale mai mici sau egale cu n, atunci ea este valabilă şi pentru 
n. Atunci poţi conchide că acea teză este valabilă pentru toate numerele na- 
turale.) În toate cazurile de inducţie nedemonstrativă, datele sunt compati- 
bile cu mai multe ipoteze. Noi putem trage o concluzie doar dacă este mai 
rezonabil să acceptăm una dintre aceste ipoteze mai degrabă decât o alta. 

Fie datele lui Sam conform cărora s-a găsit că mai multe piersici au sâm- 
buri şi că nu s-a găsit nici o piersică fara sâmburi. Aceste date sunt com- 
patibile cu ipoteza lu: Sam că toate piersicile au sâmburi, precum şi cu 
ipoteza că numai unele piersici au sâmburi, dar Albert a îndepărtat toate 
piersicile fără sâmburi înainte ca Sam să le vadă. 

ENIGMA FUNDAMENTALĂ 


O întrebare importantă legată de inducţie este: cum să alegem între 
ipoteze care sunt la fel de compatibile cu dateie? Poate că există aici două 
întrebări: (1) Cum decid oamenii între aceste ipoteze? şi (2) Cum ar trebui 
oamenii să decidă între astfel de ipoteze? Un răspuns sceptic la (2) este 
acela că oamenii ar trebui să nu aleagă; oamenii nu pot avea nici un temei 
pentru a crede că o ipoteză este adevărată, mai degrabă decât o alta. Un 
răspuns la (2), care nu este sceptic, este acela că oamenii au temeiuri să 
aleagă între ipoteze exact asa cum aleg ei de fapt, cel putin până când li se 
înfăţişează temeiuri speciale pentru a nu alege în acel mod. Pentru a dez- 
volta acest răspuns, trebuie să încercăm să răspundem mai întâi la prima 
intrebare. 

După ce examinează câteva piersici, Sam conchide că toate piersicile 
au sâmburi. Întrebat de ce preferă această concluzie ipotezei că, deşi exis- 
tă piersici fără sâmburi, Albert le-a îndepărtat înainte ca Sam să le vadă, 
Sam răspunde că el nici nu a luat în considerare cealaltă ipoteză şi că nu 
are nici un temei să îl suspecteze pe Albert de a fi înlăturat piersicile fara 
sâmburi. 

Să luăm în considerare răspunsul că Sam are un temei să îl suspecteze 
pe Albert de a fi îndepărtat piersicile fara sâmburi — și anume, chiar datele 
pe care Sam se bazează! Dat fiind că datele sunt compatibile cu ambele 
ipoteze, are Sam vreun temei să considere că datele susțin concluzia sa că 
toate piersicile au sâmburi, mat degrabă decât că aceste date susțin ipoteza 
că Albert a înlăturat piersicile fără sâmburi? 

Sam ar putea răspunde că avem mai multe temeiuri să acceptăm con- 
cluzia sa decât concluzia concurentă: anume, concluzia sa este mai simplă 
decât alternativa sugerată, şi ridică mai puţine întrebări care să ceară un 
răspuns. Deși concluzia sa ridică întrebarea de ce toate piersicile au sâm- 
buri, alternativa sugerată nu numai că dă naştere unei întrebări similare, 
anume, de ce unele piersici au, iar altele nu au sâmburi, ci ridică și între- 
bari suplimentare, cum ar fi: de ce ar înlătura Albert piersicile fără sâmburi 
şi cum ar putea el să ştie care piersici nu au sâmburi, astfel încât să le poată 
sorta? 

Oamenii preferă ipotezele mai simple şi care dau'naștere la mai puţine 
întrebări, ipotezelor mai complexe, care nasc mai multe întrebări. Dar nu 
este uşor de spus ce anume face o ipoteză să fie mai simplă decât o alta şi 
ce înseamnă că o ipoteză naşte întrebări suphmentare. 

Până acum am considerat competiţia dintre o inducție enumerativa şi 
una ipotetică — o inducție enumerativă către generalizarea: ,, Toate piersi- 
cile au sâmburi“ şi o inducţie ipotetică la concluzia: „Albert îndepărtează 

piersicile fără sâmburi înainte ca Sam să le vadă“. Goodman (1965) a sub- 
liniat că există şi inductii enumerative concurente. Fie t momentul prezent 
şi fie următoarea generalizare: „Toate piersicile fie au fost examinate de 
Sam înainte de 7 sau la şi au sâmburi, fie nu au fost astfel examinate şi nu 
au sâmburi“. Să abreviem această generalizare prin „Toate piersicile sunt 
sâmburite (pitst)“, unde prin definiţie ceva este sâmburit dacă şi numai dacă 
fie Sam îl examinează înainte de ¢ sau la ¢ şi are un sâmbure, fie Sam nu îl 
examinează înainte de ¢ sau la ¢ şi el nu are un sâmbure. Datele pentru aceasta 
generalizare sunt perfect asemănătoare cu datele pentru generalizarea lui 
Sam. Exact așa cum Sam a găsit că mai multe piersici au sâmburi şi nu a 
găsit nici o piersică fără sâmburi, Sam a găsit că mai multe piersici sunt 
sâmburite si nu a găsit nici una care să nu fie sâmburită. Într-un astfel de 
caz, ce anume deosebeşte o generalizare rezonabilă, precum „Toate piersi- 
cile au sâmburi“, de o generalizare nerezonabilă, precum „Toate piersicile 
sunt sâmburite“? 

Goodman numeşte aceasta „noua enigma“ (the new riddle) a inducției. 
Problema nu este aceea de a întemeia practica noastră în care preferam 
primul tip de generalizare celui de-al doilea. Problema este de a carac- 
teriza această practică, specificând acele trăsături ale acestor generalizari 
care ne pot face să inferăm o concluzie mai degrabă decât oricare alta 
dintre rivalele sale (vezi GOODMAN; PROBLEME ALE INDUCȚIEI; 
PROIECȚIE). 

Răspunsul lui Goodman însuşi este că, atunci când nu există alte deo- 
sebiri, noi preferam generalizări care utilizează predicate ,,inradacinate“ 
(entrenched) generalizarilor care utilizează predicate mai pttin înrădă- 
cinate, unde un predicat este cu atât mai înrădăcinat cu cât noi l-am uti- 
lizat mai des ca un predicat principal în inductii anterioare. Sam a uti- 
lizat predicatul „are un sâmbure“ în concluzii inductive anterioare şi nu 
a utilizat niciodată „este sâmburit“, 1. e. „este astfel încât, fie Sam îl exa- 
minează înainte de ¢ sau la £ şi are un sâmbure, fie Sam nu îl examinează 
până la t sau înainte de t şi nu are un sâmbure“. Astfel, primul predicat 
este mai bine înrădăcinat decât al doilea şi Sam ajunge să accepte gene- 
ralizarea „Toate piersicile au sâmburi“ şi nu rivala ei „Toate piersicile 
sunt sâmburite“. 

Toate bune până acum. Dar ce se întâmplă dacă Sam este un copil mic 
care nu a mai făcut niciodată inferente despre lucruri care au sâmburi? În 
acest caz, nu putem apela la răspunsul lui Goodman, deşi Sam tot va fi în- 
clinat să infere mai degrabă că toate piersicile au sâmburi, decât că toate 
piersicile sunt sâmburite. Ce deosebeşte aceste două ipoteze pentru Sam în 
această etapă? 


inducție: enumerativa şi ipotetică 30 


SIMPLITATEA 


SIMPLITATEA poate juca un rol, însă nu doar simplitatea cu care o 
ipoteză este formulată, căci ipotezele rivale pot fi întotdeauna formulate la 
fel de simplu. Orice ipoteză poate primi o formulare arbitrară la fel de sim- 
pia prin utilizarea unui singur simbol, de ex., H, care să stea pentru acea 
ipoteză. 

Poate să fie relevant faptul că ipoteza preferată, „toate piersicile au sâm- 
buri“, este mai ușor de înţeles pentru Sam decât cealaltă ipoteză, „Toate pier- 
sicile sunt samburite“, pe care Sam trebuie să o înțeleagă ca „Toate piersi- 
cile sunt astfel încât fie Sam le examinează înainte de ¢ sau la 7 şi ele au sâm- 
buri, fie Sam nu le examinează înainte de 7 sau la t și el nu au sâmburi.“ Și 
mai semnificativ, relația psihologică dintre prima ipoteză a lui Sam şi datele 
pe care el le are este mult mai simplă decât relația dintre cea de-a doua ipoteză 
şi datele pe care le are. Este mai uşor pentru Sam să înțeleagă cum anume 
prima sa ipoteză poate da seama de faptul că el a găsit unele piersici cu sâm- 
buri şi nici o piersică fără sâmburi decât să înțeleagă cum dă seama cea de-a 
doua ipoteză de aceste date. Argumentul de la ipoteza pe care o prefera la 
datele pe care le are este mai simplu şi mai direct decât argumentul de la 
cealaltă ipoteză la aceleaşi date. În orice caz, acest lucru se întâmplă dacă 
datele lui Sam sunt exprimate aşa cum le-am exprimat noi. Situaţia s-ar 
prezenta altfel dacă datele ar îi descrise în modul următor: „Sam a găsit că 
unele piersici sunt sâmburite şi nu a găsit nici o piersică care să nu fie sâm- 
burita.“ Dacă datele ar fi descrise în acest mod, atunci ar fi mai simplu să 
dăm seama de datele pe care le avem utilizând ipoteza că toate piersicile sunt 
sâmburite, decât utilizând ipoteza că toate piersicile au sâmburi. Dar pe Sam 
nu îl interesează să descrie datele pe care le are în acest al doilea mod. Pe el 
îl interesează faptul că a găsit piersici cu sâmburi și că nu a găsit piersici fără 
sâmburi. De acest lucru vrea el să dea seama. Pe el nu îl interesează în mod 
direct să dea seama de faptul că a găsit că piersicile sunt sâmburite etc. (Dacă 
Sam ar fi neobişnuit de precoce, el ar putea fi interesat să dea seama de fap- 
tul că toate piersicile sunt samburite în măsura în care aceasta l-ar ajuta să 
explice de ce el a găsit că piersicile au sâmburi). 

Astfel, unul dintre lucrurile care l-ar putea face pe Sam să deosebească 
aceste ipoteze în felul în care o face este preocuparea lui de a avea cele mai 
simple explicaţii ale acelor aspecte care îl interesează, aspecte ale datelor 
pe care le are. 

Să observăm că, în această viziune, ipotezele cele mai simple şi mai 
demne de a fi inferate nu trebuie identificate cu ipotezele cu cea mai sim- 
pla formulare naturală. Importanta este simplitatea relaţiei dintre acea ipoteză 

şi date, şi nu doar simplitatea ipotezei luată în sine însăşi (dacă acest lucru 
are într-adevăr vreun sens). 

O concepție opusă acesteia ar susține că singura întrebare relevantă 
privind relația dintre ipoteză si date este aceea dacă ipoteza este compati- 
bilă cu datele. În această viziune, Sam ar trebui să fie preocupat de a găsi 
cea mai simplă ipoteză compatibilă cu datele. Însă aceasta ar putea să nu 
fie corectă. Datele ar putea să fie complet irelevante pentru cea mai simplă 
ipoteză care este compatibilă cu ele. O ipoteză adevărată ideal de simplă, 
cum ar fi „Totul există“. ar lua locul şi ar preîntâmpina, în această viziune, 
orice altă inferenta inductivă, deoarece ea ar fi întotdeauna cea mai simplă 
ipoteză compatibilă cu datele! 

Am avea nevoie cel puţin să ne restrângem atenţia la ipotezele rivale: 
să găsim cele mai simple: ipoteze rivale compatibile cu datele. Dar şi acest 
lucru ar fi inacceptabil. Date fiind mai multe ipoteze rivale, pot exista date 
pentru una, care să nu le excludă pe celelalte. 

Ipoteza lui Sam că toate piersicile au sâmburi rivalizează cu ipoteza că 
Albert îndepărtează picrsicile fără sâmbun înainte ca Sam să le vadă şi se 
poate întâmpla să existe date penuu această a doua ipoteză care să nu ex- 
cludă complet prima ipoteză. Sam poate să observe ca Albert face întot- 
deauna ceva cu piersicile înainte ca Sam să le examineze. El poate să des- 
copere că Albert a pus de curând pariu cu Alice că Sam nu va găsi nicio- 
dată o piersica fara sambun, ceea ce îi dă lu: Albert un motiv să îndepărteze 
piersicile fără sâmburi. II poate afla că Albert are un aparat de detectat sâm- 
buri care poate fi folosit pentru a afla dacă un anumit fruct are sau nu sâm- 
buri în el. Date suficiente de acest fel l-ar putea conduce pe Sam la con- 
cluzia că a doua ipoteză este corectă — Albert îndepărtează piersicile fără 
sâmburi înainte ca el, Sam, să le vadă. Sam poate ajunge la această con- 
cluzie chiar dacă datele rămân compatibile cu ambele ipoteze, astfel încât 
nu se schimbă nimic în faptul: care este cea mai simplă ipoteză compatibilă 
cu datele. 


COERENTA 


Pentru ca datele care sunt compatibile cu mai multe ipoteze să susțină 
una dintre ipoteze în defavoarea celorlalte, trebuie să existe o relație supli- 
mentară specială între date şi acea ipoteză anumită, relație care să nu existe 
intre date şi celelalte ipoteze. Ipoteza trebuie să fie mai coerentă cu datele 
decât ipotezele rivale. 

O concluzie potenţială poate să fie coerentă cu datele într-un mod rele- 
vant dacă ajută la explicarea datelor. aşa cum, de exemplu, „Albert înde- 
părtează piersicile fără sâmburi“ ar ajuta la explicarea datelor complexe de 
care dispune Sam. Dar există şi alte cazuri, cum ar fi cele din inducția pre- 

dictivă. Atunci când Sam, pomind de la intenţia lui Albert de a fi mâine la 
Pittsburg, conchide că Albert va fi mâine la Pittsburg, concluzia lui Sam nu 
ajută la explicarea datelor pe care le are. Lucrurile stau invers: Sam inferă că 
intenţia lui Albert va ajuta la explicarea faptului că Albert va fi la Pittsburg. 

Coerenta nu este o relaţie izolată între ipoteza lui Sam şi datele pe care 
le are în favoarea ei. Sunt relevante si alte lucruri pe care le acceptă Sam. 
Concluzia lui Sam că Albert va fi mâine la Pittsburg este coerentă cu datele 
pe care el le are, numai date fiind opiniile lui Sam cu privire la modul in 
care intenţiile duc la acțiune. Am putea spune că ceea ce este cu adevărat 
relevant este modul în care acceptarea acestei concluzii va afecta coerenţa 
globală a opiniilor lui Sam. 

Obţinerea unei coerente globale totale poate fi dificilă chiar şi în ştiinţă. 
Uneori există două sau mai multe discipline cu o mare coerenţă internă, 
care nu sunt coerente unele cu celelalte. De exemplu, în ştiinţa secolului al 
nouăsprezecelea. termodinamica implica faptul că Pământul ar fi fost mai 
tânăr decât considera teoria biologică a evoluţiei. 

O complicatie suplimentară este aceea că datele sunt uneori lăsate fara 
explicaţie sau chiar abandonate ca „erori de observaţie“ de dragul unei co- 
erente mai mari. Se poate renunţa la supoziţii prealabile preferate din mo- 
tive siinilare. Inferenta este realmente un proces de schimbare a viziunii. 
Viziunea inițială a cuiva este modificată pentru a deveni mai coerentă. Acest 
lucru poate presupune adăugarea unor noi opinii, dar şi renunţarea la opinii 
mai vechi. 

De aceea poate să fie inselator ($1 de obicei este) să contrastăm inducția 
cu deductia. Inductia şi deductia sunt de tipuri foarte diferite. Deductia 
priveşte implicatia $1 consistenţa. Ea nu priveşte în mod direct inferenta. 
Pentru o concluzie, a fi deductibilă din anumite premise nu înseamnă a fi 
inferabilă din acele premise. Daca accepti acele premise şi apoi deduci acea 
concluzie, afli că opiniile tale implică acea concluzie. Acest lucru nu este 
suficient prin el însuşi pentru a-ți da temeiuri sa inferi concluzia respectivă. 
El poate să iti dea în loc de aceasta un temei pentru a pune sub semnul în- 
trebării acceptarea premiselor. 

Coerenta nu este singurul factor în inferenta inductivă. Altminteri, Sam 
ar face viziunea sa să fie cât de coerentă posibil, fără vreo altă constrângere, 
adoptând eventual ca singură opinie a sa principiul ,,Totul este una“. Dar 
acest lucru ar însemna să arunce toate datele pe care le are şi toate opiniile 
sale prealabile fără temeiuri suficiente. 


CONSERVATORISMUL 


Sam pune în balanţă conservatorismul cu coerenţa. El încearcă să facă 
o schimbare minimă în concepţia sa globală, care să îmbunătățească co- 

erenta acesteia. A renunţa la tot restul în favoarea singurei opinii „Totul este 
una“ ar însemna să pună prea mult accentul pe coerenţă, în defavoarea con- 
servatorismului. 

Cerinţele ce intră în conflict ale coerenţei şi ale conservatorismului 
pot duce la acceptarea a două concepţii care sunt fiecare coerente intern 
deşi intră în conflict una cu cealaltă în anumite puncte, precum în exem- 
plul termodinamicii şi al teoriei evoluționiste din secolul al nouăspreze- 
celea. 

Din punct de vedere istoric, se pare că unii filosofi au presupus că ar 
trebui să nu ținem seama de conservatorism. Ar trebui să construim o con- 
ceptie sigură prin paşi autoevidenti, pornind de la un fundament autoevi- 
dent. În această viziune, orice lucru căruia nu i se poate da o astfel de înte- 
meiere ar trebui respins. Alți filosofi au presupus, mai rezonabil, că ceea ce 
are nevoie de întemeiere este schimbarea opiniilor; ai temeiuri pentru opini- 
ile pe care le ai în absenţa unei contestări speciale a opiniilor respective. 

Scopurile. dorinţele, nevoile şi interesele lui Sam joacă şi ele un rol în 
raționamentul său inductiv. După cum am văzut, tendinţa sa de a alege cea 
mai simplă dintre cele două ipoteze este o tendinţă de a alege ipoteza care 
oferă cele mai simple răspunsuri la întrebările care îl interesează. Mai mult, 
scopurile lui Sam limitează concluziile pe care el este interesat să le tragă. 
Atunci când Sam încearcă să răspundă la o întrebare anumită. el va încer- 
ca să îşi restranga inferentele la acele inferente aie căror concluzii sunt rele- 
vante pentru acea întrebare. El nu va încerca să îşi piardă timpul cu con- 
cluzii triviale care nu au importanţă pentru chestiunea în cauză. 

Sam poate fi afectat de o anumită doză de gândire influenţată de dorin- 
te (wishful thinking). El poate să ajungă să accepte o ipoteză (toate-piersi- 
cile au sâmburi) mai degrabă decât o alta (Albert îndepărtează piersicile fără 
sâmburi înainte ca eu să le pot verifica) deoarece el ar prefera ca prima 
ipoteză să fie adevărată (Sam nu vrea să creadă că este-manipulat de Albert). 


PROBLEME NEREZOLVATE 


Există multe probleme nerezolvate în legătură cu inducția. Una dintre 
acestea este aceea de a caracteriza inducția într-un mod relativ precis. O alta 
este de a ofen o regulă pentru a pune în balanță coerenţa cu conservatoris- 
mul. Există şi întrebări legate de gândirea deziderativă. Când apare gândi- 
rea influenţată de dorințe? Este ea vreodată întemeiată? 

Mai există si următoarea problemă nerezolvată. dificilă şi în general 
nerecunoscută legată de inducţie: aceea- de a oferi o concepţie necirculară 
cu privire la ce anume înseamnă competiţia dintre ipoteze. 

Deşi două ipoteze intră în competiție dacă nu pot fi ambele adevărate, 
există adesea explicaţii rivale care pot fi toate adevărate. Este consistent cu 

datele pe care le are Sam să presupunem atât că (1) Albert sorteaza piersi- 
cile şi nu îl lasă pe Sam să vadă piersici fără sâmburi, cât şi că (2) toate pier- 
sicile au sâmburi (astfel încât, în fapt, Albert nu va avea niciodată nevoie 
să îndepărteze piersicile fără sâmbun înainte ca Sam să le vadă). Cu toate 
acestea, dacă Sam ajunge să accepte ipoteza (2), el nu poate continua să 
presupună că datele sale — că toate piersicile pe care le-a examinat au sâm- 
buri — susțin ipoteza (1). 

Pe de altă parte, nu putem spune că toate explicaţiile anumitor date se 
află în conflict. Să presupunem că Sam are anumite date cu privire la mo- 
dul în care a murit Max. Ipoteza că Max a fost strangulat poate să intre în 
conflict cu ipoteza că Max a fost otrăvit, dar nici una dintre aceste ipoteze 
nu intră automat în conflict cu ipoteza că Max a munit deoarece creierul său 
nu primea oxigen (Harman, 1989). În final, ar trebui să menţionăm că unii 
scriitori cred că teoria probabilităților oferă o cheie la probleme precum 
acestea (van Fraassen, 1980, 1989; Jeffrey, 1983). Oricum, teona proba- 
bilitatilor dă rezultate doar dacă este dată o distribuţie a probabilităților pre- 
alabile. lar în acest caz. problemele discutate aici vor reapărea ca probleme 
legate de modul in care trebuie determinate aceste probabilitati prealabile. 

Vezi şi BAY ESIANISM; INF ERENTA CĂTRE CEA MAI BUNA EX- 
PLICATIE; PROBLEME ALE INDUCȚIEI. 

GILBERT HARMAN [A. Z.] 


infailibilitate 

În epistemologie, acest termen este în modul cel mai propriu folosit pen- 
tru poziţia epistemică a unui subiect vizavi de un anumit obiect de studiu. 
Mai precis, pentru imposibilitatea ca subiectul să greşească cu privire la 
obiectul său de studiu. Astfel, se susține adesea, şi adesea se şi neagă, că o 
fiinţă umană normală nu poate greşi cu privire la faptul că se află într-o anu- 
mită stare de conştiinţă, un gând, un sentiment sau o senzație. Cei ce res- 
ping infailibilitatea în acest caz nu neagă, desigur, că oamenii au un grad 
ridicat de acces cognitiv la asemenea chestiuni. E: neagă doar faptul că este 
imposibil să se producă greşeli. Se susţine, de exemplu, că există întotdeauna 
posibilitatea de a aplica un concept greşit. Infailibilitatea va fi concepută 
diferit (ca şi INCORIGIBILITATEA şi INDUBITABILITATEA) în funcție 
de genul de imposibilitate presupusă (Alston, 1989, cap. 10); dacă este, de 
exemplu, imposibilitate logică sau cauzală. 

inferenta 


Nu este un lucru neobişnuit să întâlneşti caracterizari ale inferenței ca 
un act de gândire (probabil foarte complex) prin intermediul căruia (1) eu 
trec de la un set de una sau mai multe propoziţii la o propoziţie şi (2) aceas- 
ta din urmă îmi apare ca adevărată dacă cea (cele) dintâi este (sunt) ade- 
vărată (e). Această caracterizare psihologică se poate întâlni foarte des în 
literatura, cu variații mai mult sau mai putin esențiale. 

Este firesc să ne dorim o caracterizare mai bună a inferentei. Însă incer- 
cările de a realiza acest lucru elaborând o explicaţie psihologică mai com- 
pletă nu reuşesc să cuprindă temeiunile pe baza cărora o inferenta va fi obiec- 
tiv valida — problemă subliniată minuţios de Gotlob FREGE. lar încer- 
cările de a înțelege mai bine natura inferentei cu ajutorul tehnicilor de 
reprezentare a inferentelor prin calcule sau derivări logico-formale (1) ne 
lasă în încurcătură în legătură cu relatia-dintre derivările logico-formale şi 
inferentele neformale pe care cele dintâi se presupune că le reprezintă sau 
reconstruiesc, şi (2) ne dă de gândit cu privire la sensul acestor derivări for- 
male. Sunt aceste derivăni inferente? Şi nu avem nevoie de inferente ne- 
formale pentru a aplica regulile care guvernează construirea derivănlor for- 
male (a infera că această operaţie este o aplicaţie a acelei reguli formale)? 
Acestea sunt preocupări cultivate, spre exemplu, de WITTGENSTEIN. 

A oferi o caracterizare bună şi adecvată a inferentei — si chiar şi a sta- 
bil: ce ar însemna in acest caz o caracterizare bună şi adecvată — este o 
problemă filosofică dificilă şi nicidecum pe cale de a fi rezolvată. 

Vezi si: INTUITIE ȘI DEDUCTIE; PROBLEMA URMARII DE LEGI, 
DEMONSTRAŢIE. 

inferenta catre cea mai buna explicatie 


Multi filosofi sustin ca aceasta este o forma legitima de rationament ne- 
deductiv, care asigură o alternativă importantă atât la deducție, cât si la in- 


37 inferenta catre cea mai buna explicatie 


ductia enumerativa. Ba chiar ma: mult, unii susțin că numai prin rationa- 
ment către cea mai bună explicație putem întemeta opinii referitoare la lumea 
exterioară, la trecut, la entitățile teoretice din ştiinţă şi chiar la viitor. Să 
considerăm o opinie despre lumea exterioară şi să acceptăm ca ipoteză ca 
no! cunoaştem ceea ce cunoaştem despre lumea exterioară prin intermediul 
cunoașterii pe care o avem cu privire la senzațiile noastre trecătoare şi subiec- 
tive. Pare evident că nu putem deduce nici un adevăr cu privire la existența 
obiectelor fizice din adevăruri referitoare la caracteristicile senzatiilor noas- 
tre. Însă nici nu putem observa o corelaţie între senzații si altceva decât ele, 
deoarece, prin ipoteză, noi nu ne putem baza în ultimă instanță decât pe 
cunoașterea senzaţiilor noastre. Cu toate acestea, noi putem postula exis- 
tenta obiectelor fizice ca fiind cea mai bună explicație a caracteristicilor şi 
a ordinii senzatiilor noastre. La fel, diferite ipoteze despre trecut ar putea 
explica cel mai bine amintirile din prezent; postulatele teoretice din fizică 
ar putea explica cel mai bine fenomenele macrocosmice; şi este posibil chiar 
ca accesul nostru la viitor să fie dat de legi universale care sunt formulate 
pentru a explica observaţiile din trecut. Dar care este forma exactă a unei 
inferente către cea mai bună explicație? 

Atunci când, în vorbirea curentă, cineva prezintă o astfel de infrenta, ea 
pare să aibă următoarea formă: 


|. Se întâmplă O. 
2. Dacă s-ar fi întâmplat £, ne-am fi aşteptat la O. 


De aceea, este foarte probabil că 


3, S-a întâmplat £. 


Aceasta este forma de argument pe care PEIRCE a numit-o ipoteză sau 
ABDUCTIE. Ca să luăm un exemplu foarte simplu, dacă găsim nişte urme 
de paşi pe plajă, am putea rationa spre concluzia că pe plajă s-a plimbat re- 
cent o persoană, observând că, dacă pe plajă s-ar fi plimbat recent o per- 
soană, ar fi de aşteptat să găsim tocmai asemenea urme. 

Este însă abductia o formă legitimă de raționament? Evident, daca 
propoziţia conditionala din 2 este citită ca o implicatie materială, argu- 
mentele de acest tip ar fi iremediabil proaste. Deoarece propoziția că £ im- 
plică material O este implicată de O, ar exista întotdeauna un număr in- 
finit de inferente către cea mai bună explicație $i nici una dintre ele nu ar 
părea să asigure nici măcar un suport prima facie concluziei sale. Totuşi, 
propoziţiile pe care le utilizăm în vorbirea curentă sunt rareori implicaţii 
materiale, dacă sunt vreodată. Într-adevăr, marea majoritate a propoziţiilor 
„dacă... atunci...“ nu par să fie funcţii de adevăr. Ci ele par mai curând să 
aserteze un fel de conexiune dintre stările de lucruri despre care se vorbeşte 

in antecedent (după ,,daca“) şi în consecvent (după ,,atunci“). Forma ar- 
gumentului este poate mai plauzibilă dacă propoziția conditionala este citită 
în acest mod mai natural. Să considerăm însă o explicaţie alternativă a 
urmelor de paşi: 


1. Există urme de paşi pe plajă. 
2. Dacă nişte vaci purtând ghete ar fi mers recent pe plajă, ar fi de aştep- 
tat să găsim asemenea urme de paşi. 


De aceea, este foarte probabil că 
3. Pe plajă au mers recent vaci care purtau ghete. 


Această inferenta are exact aceeaşi formă ca si inferenta de mai sus, care 
ducea la concluzia că pe plajă au mers recent oameni, iar premisele e: sunt 
la fel de adevărate, însă fara îndoială că noi am considera atât inferenta, cât 
şi concluzia ei, ca fiind pur şi simplu stupide. Dacă vrem să distingem în- 
tre raționamente către cea mai bună explicaţie legitime şi ilegitime, s-ar 
părea că avem nevoie de un model mai sofisticat al formei argumentului. 
S-ar părea că, atunci când raționăm către o explicaţie, avem nevoie de cri- 
terii pentru a alege între explicaţii alternative. Dacă vrem ca raționamentul 
către cea mai bună explicație să constituie o alternativă autentică la ratio- 
namentul inductiv, este important ca aceste criterii să nu fie premise im- 
plicite, care ne-ar transforma argumentul într-un argument inductiv. Astfel, 
spre exemplu, dacă motivul pentru care conchidem că oamenii, şi nu va- 
cile, au mers pe plajă este doar acela că ne bazăm implicit pe premisa că 
urmele de acest fel sunt produse de obicei de oameni, atunci este cu sigu- 
ranta tentant să presupunem că inferenţa noastră către cea mai bună expli- 
catie este de fapt o inferenta inductivă deghizată, de forma: 


l. Majoritatea urmelor de paşi sunt produse de oameni. 
2. Acestea sunt urme de paşi. 


De aceea, este foarte probabil că 
3. Aceste urme de pași au fost produse de oameni. 


Dacă urmăm sugestia făcută mai sus, am putea construi forma rationa- 
mentului către cea mai bună explicație după cum urmează: 


1. O (o descriere a unui fenomen). 

2. Din setul de explicații pe care le avem la dispoziţie şi care se înfruntă 
între ele E;, £>,...E,, capabile să explice O, E, este cea mai bună con- 
form criteriilor corecte de a alege între explicaţii potenţiale. 


De aceea este foarte probabil ca 

3. E 


Este de observat faptul că conceptului de inferență către cea mai bună 
explicaţie îi este proprie o ambiguitate esenţială. Ar putea fi adevărat că o 
explicaţie E; are cele mai bune şanse de a fi corectă, fără a fi probabil că E, 
este corectă. Dacă am două bilete de loterie şi o sută de alte persoane au 
fiecare câte un bilet, eu sunt cel care are cele mai mari şanse să câştige, însă 
ar fi complet irațional să conchid pe această bază că este probabil ca eu să 
câştig. Este mult mai probabil că una dintre celelalte persoane va câştiga, 
decât că eu voi câştiga. Pentru a trage concluzia că este realmente probabil 
ca o explicaţie să fie corectă, trebuie să susţinem că este mai probabil ca ea 
să fie adevărată decât ca disjunctia tuturor celorlalte explicații posibile să 
fie corectă. $i cum, în acord cu multe modele ale explicatiei, numărul ex- 
plicaţiilor potenţiale care satisfac condiţiile formale ale unei explicații adec- 
vate este nelimitat, aceasta nu ar fi o treabă uşoară. 

Modelul explicaţie: schițat mai sus trebuie bineînţeles completat. Anume, 
avem nevoie să ştim care sunt criteriile relevante pentru a alege între ex- 
plicatii alternative. Poate că singura virtute a explicatiei invocată aproape 
unanim de filosofi este simplitatea. Uneon simplitatea este înțeleasă în ter- 
menii numărului obiectelor sau faptelor fata de care o explicaţie ne anga- 
jează. Alteori întrebarea fundamentală se referă la numărul tipurilor de 
obiecte faţă de care ne angajează o teorie. 

De asemenea, se consideră uneori că explicaţiile sunt cu atât mai plau- 
zibile, cu cât au o „putere“ explicativă mai mare. Această putere se defineşte 
de obicei în termenii numărului de obiecte sau, mai probabil, ai numărului 
tipurilor de obiecte pe care le poate explica teoria. Astfel, se argumentează, 
mecanica newtoniană a fost atât de atrăgătoare în parte datorită ariei de 
fenomene pe care le putea explica. 

Familianitatea unei explicaţii, în sensul asemănării sale cu tipuri de ex- 
plicatie deja acceptate, este de asemenea invocată ca un temei pentru a 
prefera acea explicaţie unor tipuri de explicație mai putin familiare. Astfel, 
dacă cineva oferă o explicaţie de tip evolutionist pentru dispariția unui or- 
gan al unei fiinţe, el ar trebui să privească mai favorabil o explicaţie de un 
gen asemănător a dispariţiei unui alt organ. 

Acestea sunt doar trei exemple de criterii care pot fi utilizate pentru a 
alege între explicații alternative. Mai există şi multi alti candidați. Însă în 
evaluarea tezei că inferenta către cea mai bună explicaţie constituie o for- 
mă de argument legitimă si independentă, trebuie analizată problema daca 
este un fapt contingent că cel puţin majoritatea fenomenelor au explicaţii şi 
că este mai probabil ca explicaţiile care satisfac un anumit criteriu, âl sim- 
plitatii, de exemplu, să fie corecte. Ar fi bine (pentru oamenii de ştiinţă şi 

pentru autorii de manuale) dacă universul ar fi astfel structurat încât expli- 
catiile simple, puternice şi familiare să fie de obicei explicaţiile corecte; însă 
este dificil de evitat concluzia că, dacă acest lucru ar fi adevărat, el ar fi un 
fapt empiric despre universul nostru, care poate fi descoperit doar a poste- 
riori. Dacă raționamentul către explicaţie se bazează pe astfel de criterii, se 
pare că nu putem, în mod necircular, să utilizăm raționamentul către cea mat 
bună explicație pentru a descoperi că suntem în siguranță dacă ne bazăm pe 
aceste criterii. Însă dacă avem un mod independent de a descoperi că ex- 
plicatiile simple, puternice, familiare sunt corecte mai des, atunci de ce am 
crede că raționamentul către cea mai bună explicație este o sursă indepen- 
dentă de informaţii despre lume? Într-adevăr, de ce nu am trage concluzia 
că ar fi mai limpede să reprezentăm raţionamentul în modul următor? 


1. Majoritatea fenomenelor au explicaţiile cele ma: simple, mai puternice 
și mai familiare dintre cele existente. 

2. Iată un fenomen observat, iar E, este explicaţia cea mai simplă, mai pu- 
ternică și mai familiară dintre cele existente. 


De aceea este foarte probabil că 
3. Acest fenomen trebuie explicat prin £). 


Dar acesta nu este altceva decât un exemplu de raționament inductiv 
obişnuit. 

Vezi şi: EXPLICAŢIE; DAT; INDUCŢIE; PROBLEMA LUMII EX- 
TERIOARE. 

introspectie 


Derivată din latinescul intro (înăuntru) + specere (a privi), introspectia 
este atenţia pe care mintea şi-o acordă ei înseşi sau propriilor operații şi 


41 introspectie 


fenomene. Pot să ştiu că in baia mea se află un păianjen mare şi păros privind 
acolo şi văzându-l. Dar cum ştiu eu că mai degrabă îl văd, decât îl miros, 
sau că atitudinea mea fata de el este mai degrabă una de dezgust, decât una 
de încântare? Un răspuns este: printr-un act introspectiv ulterior de „a privi 
înăuntru“ si de a urmări starea psihologică — vederea de către mine a păian- 
jenului. Așadar, introspectia este un fenomen mental care are ca obiect o 
altă stare psihologică. precum a percepe, a dori, a vrea, a simţi etc. Faptul 
de a fi un moment distinct de constienta e ceva diferit de o „conştiinţă de 
sine“ mai cuprinzătoare, ce caracterizează toată sau o parte din istoria noas- 
trå mentală. 

Constienta generată de un act introspectiv poate avea diferite grade de 
complexitate. Ea ar putea fi o simplă cunoaştere a lucrurilor (mentale) — 
cum ar fi un anume moment de percepție; sau ar putea fi mai complexa 
cunoaştere a adevarurilor despre propria minte. În această a doua forma 
dezvoltată de judecată, inirospectia este de obicei autoatribuirea de proprie- 
tat) psihologice şi, atunci când este exprimată lingvistic, rezidă in enun{uri 
precum: „Eu privesc păianjenul“, sau „Eu sunt dezgustat“. În psihologie, 
această privire în interior deliberată devine o metodă ştiinţifică. atunci când 
este ..directionata pentru a răspunde la intreban de importanţă teoretică pen- 
tru progresul cunoaşterii noastre sistematice a legilor şi condiţiilor proce- 
selor mintale“ (Stout, 1958). În filosofie, introspectia (nuraită uneori şi „re- 
flectie“) rămâne doar ..acea observare de către Minte a propriilor Operații“ 
(Locke, 1690, 2.1.4) şi a fest folosită pentru a servi următoarelor funcții. im- 
portante: 

1. Metodologică: Experimentele de gândire sunt o unealtă puternică în 
investigația filosofică. Argumentul ontologic, de exemplu, ne cere să încer- 
cam să ne gândim la Ființa Perfectă ca fiind lipsită de existenţă, iar argu- 
mentul Creatorului Naturii? al lui Berkeley ne provoacă să ne imaginăm un 
copac nevăzut. Apoi rezultatele conceptuale sunt deduse din eşecul ori suc- 
cesul nostru. Pentru ca asemenea experimente să funcționeze, noi trebuie 
nu doar să avem (sau să nu avem concepţiile relevante), ci să şi cunoaştem 
că le avem (sau că nu le avem) — probabil prin introspectie. 

2. Metafizică: O metafizică a minţii trebuie să 1a cunoştinţă de intro- 
spectie. Poti argumenta în favoarea existenţei unor entități mentale .,fan- 
tomatice““, a „qualia“, a „datelor simţurilor“ invocând faptul că esti conştient 
de ele introspectiv. Relatarile psihologice la persoana întâi pot avea con- 
secinte speciale pentru natura persoanelor $1 identitatea personală: HUME, 
de pildă, era mulțumit să respingă noțiunea unui suflet substantial, întrucât 
el nu a reuşit să găsească un astfel de lucru „privind în interior“. Mai mult, 


4 


5 Engl.: Master argument. (N. t.) 

unii filosofi argumentează în favoarea existenţei faptelor perspectivale su- 
plimentare — faptul „cum ar fi“ să fn persoana care sunt eu, sau să ai o €x- 
perienta de genul cutare (Nagel, 1974). Introspectia, ca acces al nostru la 
astfel de fapte, devine importantă când construim o metafizică completă a 
lumii. 

3. Epistemologică: În mod surprinzător, utilizarea cea mai importantă a 
introspectiei a fost in explicarea'cunoaşterii de către noi a lumii exterioare. 
Conform unei teorii FUNDATIONISTE a întemeierii, o opinie empirică 
este fie de bază şi „autoîntemeietoare“, fie este întemeiată în relație cu opinii 
de bază. De aceea, opiniile de bază constituie temelia solidă a întregii înte- 
meieri şi cunoasteri. Se spune acum despre constienta introspectiva ca are 
un statut epistemologic unic: se spune ca in ea realizam cea mai buna po- 
zitie epistemologică şi, în consecință, opiniile introspective devin princi- 
palii candidaţi pentru opiniile „de bază“ şi, prin urmare, constituie funda- 
mentul întreg:i intemeiert (vezi DATUL). 


TEORIA TRADIȚIONALĂ 


Ceea ce numesc teoria tradițională a introspectiei este o explicaţie a 
acestei capacităţi de „a privi înăuntru“, interpretată dintr-o perspectivă 
Descartes-Locke-Kant. Ea se dezvoltă ca un corolar <pistemologic la un 
dualism metafizic. Lumea Materiei este cunoscută prin percepția sensibilă 
externă. Aşadar, accesul cognitiv la Minte trebuie să fie bazat pe un proces 
paralel de introspectie care, „deşi ... nu este Simt, neavând nimic de-a face 
cu Obiectele externe; totuşi (el) este foarte asemănător acestuia şi ar putea 
fi numit, destul de potrivit, Simț intern“ (Locke, 1690, 2.1.4). Totuşi, „a 
avea ca obiect al cunoaşterii mintea“ nu e suficient pentru a găsi o cale de 
a cunoaște „în interior“ în sens relevant, pentru că faptele mentale pot fi 
surprinse prin alte surse decât introspectia. Chestiunea este ma: degrabă că 
o „percepţie interioară“ furnizează un gen de acces la mental care nu este 
obținut în alt fel — este o „privire în interior din interior“. Aceasta indica 
(renunțând la metaforă) următoarele caracteristici epistemologice: ` 


1. Numai eu pot introspecta mintea mea. 

2. Eu pot introspecta numai mintea mea. 

3. Constienta introspectiva este superioară oncărei alte cunoasten a faptelor 
contingente, pe care eu sau alții o putem avea. 


(1) şi (2) sunt întemeiate pe ideea carteziană a „caracterului privat“ al 
mentalului. În mod normal, un singur obiect poate fi surprins perceptiv sau 
inferential de către mai multi subiecţi, exact asa cum unul şi acelaşi subiect 
poate percepe şi infera lucruri diferite. Ciudatenia epistemică a introspectiei 

e că este exclusivă — oferă cunoaştere-numai despre istoria mentală a subiec- 
tului care se introspectează. 

Principiul (3) al teoriei tradiționale este întemeiat pe ideea carteziană a 
„accesului privilegiat“. Superioritatea epistemică a introspectiei rezidă în 
faptul de a fi o sursă infailibilă de cunoaştere. Enunturile psihologice la per- 
soana întâi, care sunt rezultatele sale tipice, nu-pot greși. Această pretenţie 
este susținută uneori printr-un „test al imaginabilității“, bunăoară, imposi- 
bilitatea de a-mi imagina că eu cred că sufăr şi în acelaşi timp să-mi ima- 
ginez dovada că eu nu sufăr. Un contraexemplu la această pretenție de in- 
failibilitate ar fi judecata introspectiva: „Eu percep un prieten mort“ atunci 
când am, într-adevăr, halucinaţii. Ne ocupăm de aceasta reformulând re- 
latări introspective precum: „Eu par să percep un prieten mort“. Importanța 
unui astfel de acces privilegiat este că introspecția devine un mod de a 
cunoaşte imun la capcanele altor surse de cognitie. Asimetria de bază din- 
tre enunturile psihologice la persoana întâi şi cele la persoana a treia poate 
fi urmărită până acolo unde ele sunt generate prin metodele introspective 
şi, respectiv, nonintrospective. 

De aceea, teoria tradițională a introspectiei poate fi rezumata în urmă- 
toarele patru teze: (1) Teza modelului perceptiv. (2) Teza actului distinct, 
(3) Teza caracterului privat şi (4) Teza accesului privilegiat. 

Înainte de a examina critica acestei teorii, trebuie făcută o precizare im- 
portantă în privinţa principiilor (1) şi (2) enunțate mai înainte. Până acum, 
introspecţia a fost definită ca generând cunoașterea minţii proprii a subiec- 
tului sau cunoaşterea istoriei lui mentale. Totuşi, termenii umbrelă de „is- 
torie mentală“, sau „mintea mea“ tind să mascheze o controversă impor- 
tanta centrată pe elementele mentale concrete revelate în introspectie. Aici, 
dezbaterea are o semnificaţie mai importantă decât simplul fapt de a pro- 
duce o listă: dacă noi găsim entităţi psihologice necontroversate care să nu 
se supună introspecției, sau elemente „mentale“ dubioase care sunt intro- 
spectate în mod necontroversat, atunci ar fi clar că introspectabilitatea fie 
nu este un criteriu necesar, fie nu este unul suficient al mentalului. Unele 
dintre presupusele obiecte ale introspectiei interesante din punct de vedere 
filosofic sunt: 

1. Stările psihologice/mentale: chiar dacă multe stări psihologice sunt 
introspectate, este îndoielnic că toate aceste stări pot fi cunoscute în acest 
mod. Există multe tipuri de stăn mentale şi nu este clar că toate sunt intro- 
spectibile, ori că sunt introspectibile în acelaşi fel. O posibilă excepție este 
o stare psihologică dispozitionala. 

2. Sinele sau Eul: se presupune, în general, că introspectia revelează nu 
doar stări psihologice, ci şi subiectul sau locul acestor stări. Totuşi, unii (în 
genul lui Hume) mărturisesc un eşec în a descoperi un Sine deasupra şi în 

afara starilor sale prin ,,privirea in interior“. Aici, problema este in functie 
de cazurile următoare: dacă eu, devenind conştient de experiențele mele, 
nu sunt şi conştient de ele ca fiind experiente ale mele; şi daca acest al doilea 
tip de conştientizare este posibil fără o conştientizare introspectivă a Sinelui. 

3. Senzaţii corporale precum durerile, fumicăturile etc.: se spune une- 
ori că relatările precum „sunt ametit“, „am o senzație de greață“ sunt cunos- 
cute introspectiv. Pentru a le considera introspectii de bună credinţă ar tre- 
bui fie să interpretăm senzațiile corporale ca fiind mentale, fie să admitem 
o „conştientizare introspectivă“ a unor stări fizice. 

4. Timpul şi determinarea temporală: aceasta este o parte a teoriei idio- 
sincratice kantiene a „simțului intern“. Facultatea noastră de Sensibilitate 
este exercitată fie ca „simţ extern“, fie ca „simţ intern“. „Aspectul intu- 
itiv“ sau Forma simțului extern este Spațiul, iar aceea a simțului intern este 
Timpul. Aceasta inseamnă că, în timp ce toate obiectele simțului extern 
sunt reprezentate ca spatiale, toate percepțiile interne sunt procesate ca 
temporale. Însă, ceea ce este mai interesant, chiar atribuirea de către noi a 
succesiunii temporale evenimentelor din lume este dependentă de şi de- 
rivată din caracterul succesiv (introspectat ?) al perceptilor noastre interne. 


OBIECȚII LA TEORIA TRADIŢIONALĂ 


Acestea fie pun sub semnul întrebării plauzibilitatea celor patru teze ce 
constituie teoria, fie expun compatibilitatea lor. 

Împotriva tezei modelului perceptiv 

Motivația pentru a interpreta introspectia în sensul percepției este do- 
rinta de acuratețe teoretică. Deşi Mintea şi Materia sunt diferite din punct 
de vedere metafizic, noi devenim conştienţi de ele în modun fundamental 
paralele. Însă dificultatea este că nu putem găsi elemente analoage de tip 
introspectiv la multe elemente esențiale din procesele perceptive obişnuite. 
Au fost subliniate multe neanalogii de facto (de exemplu, absenţa unui or- 
gan de simţ introspectiv $1 o absenţă a unui caracter fenomenologic distinct 
al „experienţei“ interiorului), dar adevărata dificultate este una logică. Orice 
teorie a percepţiei trebuie să lase loc pentru percepții greşite, căci percepție 
este un cuvânt ce tine de „realizare“ sau „succes“. Se pretinde că conştien- 
tizarea introspectiva nu poate greşi. Prin urmare, a o explica în termenii 
aceleiaşi structuri teoretice ca şi percepţia înseamnă a o înțelege greşit. În 
cel mai bun caz, Teza modelului perceptiv este în dezacord cu Teza acce- 
sului privilegiat. 

Împotriva tezei acțiunii distincte 

Dacă conştientizarea lui O de către S, scrisă ca (1) S-c-O, este surprinsă 
printr-un alt moment de conştientizare (11) S-c-(S-c-O), aceasta sugerează 
imediat un regres — Căci, oare, nu am avea noi nevoie de încă un moment 

pentru a cunoaşte (ii)? Totuşi, aceasta nu este o problemă. Stările mentale 
trebuie doar să fie introspectibile, nu introspectate. Momentul (1), ca o stare 
mentală conştientă, îşi dezvăluie obiectul, iar aceasta revelare (a lui O} nu 
este împrumutată din acţiunea ulterioară (11); în mod similar, dacă tot ceea 
ce vrem este să cunoaştem (1), e suficient să ne deplasăm la (ii), care, ca 
moment mental conştient, isi poate dezvălui, în mod corespunzător, obiec- 
tul lui, fără a cere o deplasare mai departe. Desigur, dacă nu avem nimic 
mai bun de făcut, noi putem să introspectăm introspectiile noastre ad in- 
finitum $1 ad nauseam — dar aceasta nu e necesar, dacă scopul nostru era 
să surprindem o conştientizare iniţială. 

RYLE (1949) are o obiectie mai puternică la teza acţiunii distincte. In- 
trospectia se autoanulează din punct de vedere logic pentru că igi distruge 
chiar propriul obiect. În (i), S cunoaşte O pentru că S se ocupă de O. În (ii), 
S cunoaşte (1) pentru ca S se ocupă de (S-c-O). Însă S se poate ocupa doar 
de câte un singur obiect la un anumit moment. Astfel, în timp ce se ocupă 
de (S-c-O) in (ii), S trebuie să-și retragă atenţia de la O, caz în care nu va 
fi nici un (S-c-O). Dar, fără obiectul sau, (S-c-O), nu poate exista nici o 
conştientizare introspectivă de forma (ii). Rezolvarea sugerată de Ryle, în 
termenii „retrospecției“, abandonează, virtual, Modelul perceptiv pentru in- 
trospectie în favoarea „Modelului memoriei“ pentru introspectie (sau, în 
cel mai bun caz, „Modelul memoriei foarte proaspete“). 

Reluând, noi nu putem spune, în acelaşi timp, ca introspectia este o ope- 
raţie mentală distinctă și că ea este un mod de a cunoaşte infailibil din punct 
de vedere logic. Dacă durerea şi conştientizarea durerii sunt ,,existente dis- 
tincte“, atunci este încă prezentă posibilitatea logică a constientizarii durerii 
în absența durerii (vezi Armstrong, 1968), iar doctrina infailibilitatii cade. 
Aşadar, există o tensiune între teza acţiunii distincte şi teza accesului pri- 
vilegiat. 

Împotriva tezei caracterului privat 

O abordare în linii mari WITTGENSTEINIANA pune sub semnul în- 
trebării ideea unei priviri înăuntru, alegând fenomene mentale ce nu sunt 
accesibile dintr-o perspectivă a persoanei a treia. Argumentul are multe 
versiuni. Într-una din versiuni este vorba despre o tensiune între Teza 
noastră a caracterului privat şi cea a accesului privilegiat. Conform cu 
cea de-a doua, conştientizarea introspectivă nu poate greşi. Însă, dacă o 
astfel de conştientizare este despre ceea ce e „privat“, atunci nu există 
nici o cale de a verifica experienţa noastră. lar fără noţiunea unei veri- 
ficări sau testări, nu se poate oferi un sens pentru a avea dreptate. Mai 
mult, chiar dacă posibilitatea unei asemenea priviri interioare este cre- 
ditată, ceea ce ar genera ea nu poate fi reprodusă într-un limbaj care să 
poată fi învăţat. 

Impotriva tezei accesului privilegiat 

Putem să ne gândim la cazuri de introspectie care generează opinii greşite. 
Ni s-a mai întâmplat să identificam greşit stările noastre mentale şi ne putem 
gândi la cazuri în care un fiziolog spune că starea creierului responsabilă 
pentru o anume stare mentală nu a apărut, chiar dacă relatarea mea intro- 
spectivă este că mă aflu în acea stare. Și astfel, pare a fi mai bine să slabim 
pretenţia că relatările introspective sunt infailibile. Cu excepţia oricărei 
slabiri substanţiale a acestei idei, anume că introspectia este un gen diferit 
de cunoaştere. 


ALTERNATIVE LA TEORIA TRADIȚIONALĂ 


Acestea resping una sau mai multe dintre principiile sale constitutive. 
Negând dualismul, cei ce sunt fizicalişti în privința minţii anulează funda- 
mentele metafizice ale viziunii standard; dar chiar şi dualiştii pot să explice 
conştientizarea introspectiva în diferite moduri. Schitez câteva aspecte ale 
unora dintre aceste opțiuni. 

]. Modele nonperceptive: nu e nevoie ca autoexaminarea să fie percep- 
tiva. Conştientizarea de către mine a unui obiect O schimbă statutul lui O. 
Acum, el capătă proprietatea de „a fi un obiect al conştientizării“'. Pe această 
bază, sau pe baza faptului că obiectul este văzut de către mine, eu inferez 
că sunt conștient de O. Un astfel de „Model inferential“ al conştientizării 
este sugerat de către şcoaia de EPISTEMOLOGIE INDIANA Bhatta Mi- 
mamsa (vezi Matilal, 1986). Această viziune asupra introspectiei nu o in- 
terpretează ca fiind o conştientizare directă a operaţiilor mentale, dar, ceea 
ce este interesant, noi vom avea ocazia să ne referim la teorii în care însăşi 
sublinierea caracterului direct duce la o tratare a introspectiei nonpercep- 
tivă, sau cel putin nonobservationala. 

2. Modele reflexive: nu este nevoie ca accesul epistemic la minţile noas- 
tre să implice un act de atenție aparte. O parte a intelesului unei stări conștiente 
este aceea că eu cunosc că mă aflu în acea stare atunci când mă aflu în acea 
stare. Aici, conştiinţa este concepută ca o ,,fosforescenta“ ataşată la nişte 
fenomene mentale şi neavând nevoie de o revelare ulterioară pentru a se 
dezvălui pe ea însăşi. Desigur, dacă introspectia este definită ca un act dis- 
tinct, atunci modelele reflexive sunt într-adevăr relatări despre accesul la 
persoana întâi, ce nu fac apel la mtrospectie. 

3. Teoriile despre mintea cu caracter public şi modelele failbilităţii/in- 
failibilitatii: negarea de către fizicalisti a faptelor mentale metafizic private 
sugerează, în mod natural, că „privirea interioară“ nu este doar asemenea 
percepției, ci este percepţie. Pentru Ryle, stările mentale sunt fapte com- 
portamentale „nesigure“ care, în principiu, suni egal accesibile tuturor, în 

acelaşi mod. Ca atare, propria autoconstientizare nu este, prin urmare, dife- 
rită ca tip de observaţiile oricărui altcuiva despre propria minte. 

O mutare mai interesantă este ca fizicalistul să retina truismul că eu sur- 
prind faptul că eu sunt trist într-un mod foarte diferit de acela în care eu 
cunosc faptul că tu eşti trist. Acest caracter direct sau natura noninferentiala 
a autocunoaşterii poate fi păstrată în unele teorii fizicaliste ale introspecției. 
De exemplu, identificarea de către Armstrong a stărilor mentale cu cauzele 
comportamentului corporal, iar pe acestea din urmă cu stările creierului face 
din introspectie procesul de dobândire a informaţiei despre astfel de cauze 
fizice interne. Însă, de vreme ce introspecția este ea însăşi o stare mentală, 
este de asemeni şi un proces în creier; şi, de vreme ce surprinderea de către 
ea a informaţiei cauzale relevante este directă, ea devine un proces în care 
creierul se examinează pe el însuşi. 

În mod altemativ, o viziune „funcționalistă“ în sens larg asupra starilor 
mentale sugerează următoarea analogie a situației introspective cu funcționarea 
unei maşini: un computer care a primit instrucțiunea: „Pipăreşte «Eu mă 
aflu în starea A’ când te afli in starea A” are ca rezultat outputul „Eu mă aflu 
în starea A” atunci când are loc starea A. În mod similar, dacă noi definim 
stările şi evenimentele mentale în mod funcțional, putem spune că intro- 
spectia are loc atunci când o ocurenta a stam mentale M are ca rezultat di- 
rect o conştientizare a lui M. Să observăm că acest mod de a sublinia ca- 
racterul direct generează un model al introspectiei nonperceptiv şi nonob- 
servational. Maşina care tipăreşte „Eu mă aflu în starea A” face acest lucru 
(atunci când nu comite o „eroare verbală“) numai pentru că se află în starea 
A. Nu este implicată nici vreo evaluare a informaţiei, nici vreun proces de 
atribuire de stări. Acesta din urmă constă, în cel mai bun caz, în simpla tre- 
cere în revistă a succesiunilor de stări. A 

Aceasta aruncă o nouă lumină asupra discuţiei. Intrebarea legitimă: 
„Cum pot să ştiu eu că văd un păianjen?“ a fost interpretată ca o cerinţă 
pentru facultatea sau pentru mecanismul de procesare a informaţiei, prin 
care eu ajung să dobândesc această cunoaştere. Ciudăţeniile conştientizării 
si relatărilor psihologice la persoana întâi: au fost transferate ca ciudatenii 
ale acestui mecanism. Totuşi, întrebarea nu necesită cerința căutării unei 
metode de a cunoaşte, ci mai degrabă a unei explicaţii a trăsătunlor epis- 
temice speciale ale enunturilor psihologice la persoana întâr. In aceasta in- 
terpretare, problema introspecție: (ca un mod de a cunoaşte) se dizolvă, dar 
rămâne problema de a explica autoritatea „Introspectivă“, sau autoritatea 
în modul persoanei întâi. 

Vezi şi ARERCEPTIE; CARTEZIANISM; DATUL; ARGUMENTUL 
LIMBAJULUI PRIVAT; RYLE; CONȘTIINȚĂ DE SINE; AUTO- 
CUNOAȘTERE ŞI IDENTITATE CU SINE; SUBIECTIVITATE. 


= 66 A 

VRINDA DALMIYA [C. M.] 


intuiţie si deducție 
În genere, avem o „cunoaștere“ intuitivă că p atunci când: 

l. cunoaştem că p; 

2. cunoaşterea că p are un caracter imediat; 

3. cunoaşterea că p, pe care o avem, nu este un caz al folosirii vreunuia din 
cele cinci simţuri (astfel încât cunoaşterea naturii unei experienţe pro- 
prii nu este intuitivă). 

În această descriere, nici cunoaşterea mediată, nici cea provenită din 
simţuri nu reprezintă cunoaştere intuitivă. Totuşi, unii filosofi doresc ca şi 
cunoaşterea sensibilă să fie socotită intuitivă. Pentru aceasta ei omit clauza 
(3) de mai sus. 

Cele două principale familii de exemple de cunoaştere mediată (i.e. 
neavând un caracter imediat), care au trezit interesul filosofilor, sunt: 
cunoaşterea prin reprezentare şi cunoaşterea prin inferenta. Cunoaşterea 
prin reprezentare are loc atunci când lucrul cunoscut nu este cel la care 
facem apel, ca temei pentru pretenţia noastră că îl cunoaștem, cum se în- 
tâmplă când facem apel la fenomenele sensibile, ca bază pentru cunoaşterea 

lumii (iar lumea aici nu este înțeleasă ca un construct fenomenal sensibil). 
La fel, când facem apel la cuvinte, ca sursă pentru cunoaşterea lumii (cum 
se întâmplă atunci când pretindem că o propoziţie este adevărată despre 
lume doar în virtutea înţelesului cuvintelor prin care este exprimată). 

(Sunt folosite şi alte idiomuri pentru a marca diferența dintre cunoaşterea 
prin intuiţie şi cunoaşterea care nu este realizată prin intuiţie: cunoaştere 
directă şi cunoaştere indirectă sau cunoaştere în virtutea faptului că lucrul 
cunoscut este prezent şi cunoaştere în absenţa lucrului cunoscut. Este une- 
ori folositor să vorbim despre obiectul cunoaşterii ca fiind dat în mod intu- 
itiv, prin aceasta înțelegând că putem cunoaşte ceva despre el fără ajutorul 
a ceva intermediar. Întemeierea unei pretenţii de cunoaştere prin apel la 
obiectul cunoaşterii ca fiind dat în mod intuitiv este cât se poate de bună. 
Ce altă bază mai bună am putea avea, pentru pretenția de cunoaştere, decât 
obiectul cunoaşterii însuşi, fiind dat asa cum este?) 

Am putea spune că inferenta deductivă reprezintă un mod de a dobân- 
di cunoaşterea conditionala. Inferăm o propoziţie p din una sau mai multe 
propoziţii p;,..., Pn, numite premise ale inferenţei, p fiind numită concluzia 
inferentei. La modul cel mai general, a infera in mod valid p din premise- 
le p),..., Pn înseamnă să ajungi prin gândire sau rationare la p, pornind de la 
aceste premise, în aşa fel încât putem vedea că, dacă premisele sunt cunos- 
cute (și deci adevărate), atunci și concluzia este, ca atare, cunoscută (si deci 
adevărată). 

Una dintre problemele fundamentale ale filosofiei, ţinând de episte- 
mologie şi de filosofia logicii, este aceea de a oferi criterii pentru a stabili 
când este validă o inferenţă deductivă, criterii pentru a stabili când poate 
păstra o INFERENTA adevărul şi cunoașterea. Există în fapt două propuneri 
extrem de diferite de soluții la această problemă. Uneia dintre ele i s-a acor- 
dat predilecție în prima parte a acestui secol, cealaltă a fost multă vreme ui- 
tată, dar începe să câştige admiratori. Prima, dezvoltându-se din tradiţia 
silogisticii aristotelice, susține că toate inferentele deductive valide pot fi 
analizate şi parafrazate după cum urmează: 

— Propozitiile ce apar în cadrul deducție: sunt parafrazate adecvat prin 
propoziții cu o sintaxă logică interpretată, explicită, ce constă în principal 
din expresii pentru operaţii logice (de ex., predicatie, negatie, conjunctie, 
disjunctie, cuantificare, abstracţie etc.); 

— Validitatea inferentelor de la propoziţii din această sintaxă la propo- 
ziții din aceeaşi sintaxă este în întregime o funcție a înţelesului simbolurilor 
pentru operaţii logice, exprimate în sintaxa respectivă. 

În particular, înţelesul simbolurilor pentru operații logice este cel care 
ne justifică să considerăm regulile de inferenta drept valide. (Pentru o dis- 
cutie exhaustivă despre operaţiile care trebuie sa fie considerate logice şi 

despre ce anume poate să conteze drept o constantă logică, vezi Koslow, 
1991.) Aici, de exemplu, avem o astfel de justificare ofentă de către FREGE, 
unul dintre cei care au contribuit cel mai mult la dezvoltarea acestei vizi- 
uni asupra naturii criteriilor adecvate pentru inferenta deductiva valida, un 
autor care, la sfârşitul secolului nouăsprezece, ne-a oferit o sintaxă logică 
interpretată (şi astfel o logică deductivă formală) mult mai puternică decât 
cea care era disponibilă prin tradiția silogisticii aristotelice: 


A->B se înțelege că este o judecată falsă atunci cand A este adevărat și 
B este fals; altminteri, este adevărată (Frege, 1964, p. Sl; parafrazat; 
domeniul variabilelor este restrâns la Adevăr şi Fals). 

Următoarea este o regulă valida de inferenta: din A și A—B inferam B, 
căci dacă B ar fi falsă, întrucât A este adevărată, A—B ar fi falsă; dar s-a 
presupus că este adevărată (Frege, 1964, p. 57; parafrazat). 


Frege credea că virtutea principală a unor astfel de reconstrucții for- 
mal-sintactice ale inferentelor — ca derivan valide doar pe baza intelesunlor 
simbolurilor pentru operaţii logice — constă in faptul că acestea elimina 
dependenţa ce intuiție şi ne lasă să vedem de ce anume depind exact infe- 
rentele noastre. De exemplu: 


[...] impărum toate adevărunle care necesită justificare în două genuri — 
cele pentru care poate fi dată o demonstraţie doar cu ajutorul logicii şi 
cele care trebuie să fie susținute de faptele de experiență. 

[...] Ajungând să considerăm problema: cărui gen îi aparțin judecatile 
aritmeticil, a trebuit mai întâi: să vedem cu certitudine cat de departe 
putem ajunge în antmetica doar cu ajutorul inferentelor, cu singurul spri- 
jin al acelor legi ale gândirii care transcend toate particularele [...] Pen- 
tru a împiedica să pătrundă aici pe neobservate ceva intuitiv (An- 
schauliches), a trebuit să depun toate eforturile pentru a nu lăsa ca în 
lanțurile de inferente să existe rupturi. (Frege, 1967, p. 5) 


În literatura care ne este cea mai la îndemână, viziunea alternativă este 
susținută de către DESCARTES şi elaborată de John LOCKE, care afirma 
că inferentele funcționează cel mai bine, şi cu cea mai mare corectitudine, 
atunci când se bazează pe intuiție (termenul lor): 


Silogismul serveşte raţiunea [prin aceea că arată] conexiunea din 
demonstraţii [1. e. conexiunile dintre premise $i.concluzie] în mai mult 
de un singur caz, şi nimic mai.mult. Dar în aceasta nu este de prea 
mare folos, întrucât mintea poate percepe o. asemenea conexiune aco- 
lo unde există în realitate la fel de uşor, sau poate chiar.mai bine fără 
[silogism]. l 

Dacă observăm acțiunile minţii noastre, vom găsi că rationam cel mai 
bine şi mai clar atunci când doar observăm conexiunea dintre idei, fără 
a reduce gândurile noastre la vreo regulă a silogismului. (Locke, 1975, 
p. 670) 


Ce anume ne este dat prin intuiţie? Ideile, sau intelesurile, precum si re- 
latule dintre ele. Ideile sau înțelesurile sunt considerate a fi date în mod di- 
rect. Diferenţa pe care o evidenţiază Locke este între (a) a infera că Socrate 
este muritor din premisele „Toţi oamenii sunt muritori“ și „Socrate este 
om“, făcând apel la o regulă logică formală (Toţi A sunt B, C este un A, deci 
C este B), ceea ce se presupune că poate fi făcut fără a face apel la intele- 
sul intuitiv al lui „toţi“ sau „este“, aceasta pe de o parte, iar pe de alta parte, 
(b) a vedea că „Socrate este muritor“ decurge din „Toţi oamenii sunt muri- 
tori“ şi „Socrate e om“, în virtutea faptului că sunt înțelese aceste propo- 
zitii neformalizate, fără a se face apel la regula logică formală. Locke ob- 
servă de asemenea că inferentele făcute pe baza unei asemenea întelegeri 
sunt mai bune, au un caracter mai degrabă fundamental, fata de inferentele 
realizate pe baza apelului la o schemă logică formală. Într-adevăr. Locke ar 
susține în mod cert că asemenea inferente intuitive, neformalizate, realizate 
pe baza înțelegerii propoziţiilor, servesc mai bine ca garantie a corectitu- 
dinii inferentelor formale, decât ar servi inferentele logice formale drept 
garantie pentru inferentele intuitive. 

O astfel de neincredere in inferentele logice (sau o mai mare incredere 
acordată inferentelor intuitive) a fost promovată în vremurile noastre de 
către Henri Poincaré şi L. E. J. Brouwer (Detlefsen, 1991). 

Am putea spune că şi pentru Frege inferentele logice asigurau derivarea 
în virtutea unei intuitii a înțelesului, înțelesul simbolurilor pentru inferența: 
logică, căci am văzut că Frege făcea apel la astfel de înțelesuri, pentru a jus- 
tifica regulile logice formale de inferenţă. Desigur, o dată ce regulile logi- 
ce formale sunt justificate astfel, Frege se mulţumeşte să facă apel la ele în 
cadrul construcțiilor sau al deductiilor, fără a reveni de fiecare dată la inte- 
lesurile intuite4 ale simbolurilor logice. Noutatea la Frege o reprezintă 
convingerea că inferentele ce se realizează doar pe baza simbolurilor logice 
(simboluri pentru operaţiile logice), în întregime, sunt complete cu privire 
la implicatia logică — dacă B decurge logic din A, atunci ar trebui să fim 
capabili în principiu să deducem B din A, prin reguli ce menţionează doar 
operatorii logici, si nu şi înțelesurile concrete ale expresiilor-predicat din 
propoziţiile relevante (de exemplu). Există aici o.problemă profundă, ce e 
destinată să devină o problemă.principală în filosofia şi epistemologia logicii, 


4 Engl:: intuited. Am evitat traduccrea.prin „înțelesuri intuitive“. (N. t.) 

şi anume: in ce măsură, sau in ce limite, reuşeşte intuiţia conţinutului ex- 
tralogic al propozifiilor (un conţinut diferit de înțelesul simbolurilor pen- 
tru operații logice) să ofere in mod adecvat o susținere pentru inferen{a? 

Aceasta este problema care i-a preocupat cu adevărat pe Brouwer şi 
Poincaré (Detlefsen, 1991). Katz (1988) a argumentat că COGITO-ul lui 
Descartes reprezintă o inferenta corectă, realizată pe baza intuirii intelesurilor, 
nefiind capabilă să fie articulată sau parafrazată printr-un raționament 
sintactic-formal, după metoda lui Frege (folosită pretutindeni acum), ce de- 
pinde doar de operațiile logice (vezi ANALITICITATE). Dar nu este nevoie 
să căutăm asemenea exemple. In mod virtual, toate inferentele prin care de- 
curg demonstrațiile matematice se realizează pe baza unui conținut de inte- 
les care este dat în mod intuitiv, şi nu prin apel la reguli logic formale, şi 
este ușor să găsim exemple de astfel de demonstraţii care este clar că nu de- 
pind de înțelesurile simbolurilor pentru operatorii logici, ci de conținutul 
extralogic al propozițiilor matematice. Un bun exemplu se găseşte în Hilbert 
(1971, p. 6; parafrazat): 


Figura ] 


Teorema 3. Pentru două puncte A şi C, există întotdeauna un punct D, 
pe dreapta AC, care se află între A şi C. 

Demonstraţie: În virtutea axiomei care spune că există trei puncte care 
nu se află pe o dreaptă, există un punct £ care nu se află pe dreapta AC. 
În virtutea axiomei care spune că pentru orice două puncte A, E, există 
un al treilea punct F pe dreapta AE, cu E plasat între A şi F, există pe 
AE un punct F, astfel încât £ este un punct pe segmentul AF. 

Prin aceeaşi axiomă, și axioma care spune că, pentru oricare tre: puncte 
aflate pe o dreaptă, nu există mai mult de un singur punct aflat între cele- 
lalte două, există pe FC,un punct G, iar G nu se află pe segmentul FC. 
Dată fiind axioma care spune că, dacă trei puncte A, B, C, nu se află pe 
o dreaptă, iar a este dreapta care trece printr-un punct al segmentului 

AB, atunci a trece fie printr-un punct al segmentului AC, fie printr-un 
punct al segmentului BC, decurge că dreapta EG trebuie sa intersecteze 
segmentul AC în punctul D. 


Demonstrația constă efectiv în patru leme care, luate împreună, ne 
furnizează, prin intermediul imaginii din Fig. ], o construcţie a punctu- 
lui cerut de teoremă. Imaginea, adică acel lucru care exprimă conținutul 
dat în mod intuitiv al teoremei, stă pentru o construcţie logică formală 
care să alăture cele patru leme, pentru a fi produsă teorema. Înțelegerea 
intuitivă a conţinutului teoremei reprezentat în imagine ţine locul unei 
construcții logice formale. Desigur, am putea în fapt să formalizăm ceea 
ce spune Hilbert şi să oferim o demonstraţie logic-formala a unui pan- 
dant formal al teoremei de mai sus, pornind de la pandanti formali pen- 
tru axiomele relevante ale lui Hilbert. Nu va fi în nici un caz o „aceeaşi“ 
demonstraţie, pentru că demonstraţia logic-forniala se va servi doar de 
simboluri pentru operaţiile iogice, în timp ce demonstraţia de mai sus se 
serveşte de felul în care înțelegem (de obicei) ce înseamnă să demon- 
strezi teoreme. lar demonstrația logic-formala va consta probabil în sute 
de paşi. (Să ne amintim remarca lui Locke, ce cuprinde o observaţie mult 
mai nimerită decât ar fi putut el să-şi dea seama, că demonstrațiile intu- 
itive sunt mai scurte.) 

În cazurile obişnuite, prin urmare, în loc să reprezinte ceva dobândit in- 
dependent de intutia noastră, inferentele deductive se constituie şi sunt în- 
temeiate prin intuiţie, şi în nici un caz doar prin intuiţia referitoare la inte- 
lesul simbolurilor pentru operaţii logice. Sarcina care se află înaintea noas- 
tra este să înțelegem mai bine natura acestei intuiții şi să distingem mai clar 


între speciile sale. 
Vezi şi ANALITICITATE; POZITIVISM LOGIC; LOGICISM. 

ROBERT S. TRAGESSER [G. $.] 


isostheneia 


Un termen folosit in Antichitate de către scepticii greci şi redat de obi- 
ce! în română prin ,,echtpolenta“ (equipollence). Se referă la ponderea şi 
credibilitatea egală a unor puncte de vedere opuse, descoperită prin exami- 
narea dovezilor şi argumentelor oferite de ambele parti. Scepticii greci isi 
făcuseră o practică din a opune diferite fenomene şi argumente unele alto- 
ra, în scopul de a arăta că teorii opuse ale unor filosofi dogmatici au cam 
aceeaşi greutate, diversele lor pretenții de cunoaştere adevărată fiind, prin 
urmare, la fel de neconvingătoare. 

Vezi şi SEXTUS EMPIRICUS. 


CHARLOTTE STOUGH [D. B.] 


istoricism 


Concepţia potrivit căreia natura şi valoarea unui fenomen pot fi înţelese 
numai în contextul devenirii sale istorice. Intrucât conceptele şi teoriile 
noastre sunt ele însele nişte fenomene în devenire, istoriciştii neagă de obi- 
cei existenţa vreunei perspective transistorice din care s-ar putea scrie is- 
toria. Teoriile noastre trebuie evaluate într-un proces de critică imanentă, 
iar istoria acestui proces este ultima resursă pe care ne putem baza pentru 

a înțelege caracterul concepţiilor noastre prezente şi motivul pentru care ele 
ne atrag. Istoriciştii se împart deci în două categorii: cei care neagă exis- 
tenta unor standarde obiective pe baza cărora un stadiu istoric să poată fi 
evaluat din perspectiva altui stadiu istoric (Mannheim, RORTY) şi cei care 
susțin că istoria însăşi oferă, în ultimă instanţă, acea perspectivă care per- 
mite stabilirea unor standarde obiective ale criticii. Această din urmă con- 
ceptie apare cel mai clar la HEGEL, care susţinea că sfârşitul istoriei duce 
la o stare de „cunoaştere absolută“, în care subiectul istoriei, spiritul lumii, 
ajunge la o înţelegere deplină a caracterului propriei sale dezvoltări. Per- 
spectivele istoriciste sunt puse de obicei în contrast cu metodologia ştiinţelor 
naturii, care caută să înțeleagă fenomenele pe baza unor legi fizice univer- 
sale (termenul însuşi a început inițial să circule în cadrul dezbaterilor din 
filosofia germană cu privire la relația dintre Geistes- şi Naturwissenschaften). 
E ciudat deci că Popper a denunțat istoricismul ca pe o concepţie potrivit 
căreia istoria este guvernată de principii analoge legilor ştiinţifice; deşi cri- 
ticii săi ar putea vedea o ironie amuzantă în modul evident anistoric in care 
foloseşte el termenul. 


DAVID BAKHURST [D.B.] 


> 


în sine/pentru sine 


Distincția dintre „în sine“ şi „pentru sine“ se origineaza în distincţia lo- 
gică și epistemologică a lui Kant între un lucru asa cum este în sine, şi lu- 
crul respectiv ca o aparență, sau așa cum este pentru noi. Pentru KANT, lu- 
crul în sine este lucrul aşa'cum este în mod intrinsec. Adică, natura lucru- 
Jui în afara oricăror relaţii in care se întâmplă să se afle. Lucrul pentru noi 
sau lucrul ca aparenţă, pe de altă parte, este lucrul în măsura în care stă în 
relație cu facultăţile noastre cognitive şi cu alte obiecte. „Un lucru în sine 
nu poate fi cunoscut prin intermediul simplelor relații, și putem prin urmare 
conchide că, întrucât simţul extern nu ne livrează decât simple relaţii, acest 
simț poate conține in reprezentările sale doar relația unui obiect cu subiec- 
tul, nu şi proprietăţile lăuntrice ale obiectului în sine“ (CRP, B. 67). Kant 
aplică aceeaşi distincţie şi la cunoaşterea de sine a subiectului. De vreme 
ce subiectul se poate cunoaște pe sine doar în măsura în care poate avea in- 
tuiții, iar intuiţiile sale despre el însuşi le poate avea doar în termenii re- 
latiilor temporale, $i astfel doar ca şi când ar fi în relație cu propriul său eu, 
acestea îl reprezintă „aşa cum îşi apare sieşi, şi nu așa cum este“ (CRP, B. 
69). Astfel, distincţia dintre ceea ce subiectul este în sine şi ceea ce este pen- 
tru sine apare la Kant, în măsura în care distincţia dintre ceea ce este un 
obiect în sine $i ceea ce este pentru subiectul cunoscător este aplicată pro- 
pniei cunoașteri de sine a subiectului. 

HEGEL iniţiază transformarea distinctiei epistemologice dintre ceea ce 
subiectul este în sine şi ceea ce este pentru sine într-o distincție ontologică. 
Pentru Hegel, întrucât ceea ce este, aşa cum este în fapt sau în sine, implică 
cu necesitate existența unei relaţii, distincția kantiana trebuie să fie trans- 
formată. Luându-se după faptul că, chiar pentru Kant, ceea ce subiectul este 
de fapt, sau în sine, implică o relaţie cu sine sau o conştiinţă de sine, Hegel 
sugerează că a gândi o entitate în termenii unor astfel de relaţii sau auto-re- 
laţii, nu exclude cunoaşterea lucrului în sine. Mai degrabă, ce anume este 
o entitate în mod intrinsec sau în sine se poate înțelege cel mai bine în ter- 
menu potențialităţii acelui lucru de a intra în relaţii specifice explicite cu 
sine însuşi. $i, aşa cum pentru conştiinţă, a fi ea însăşi în mod explicit, 

înseamnă să fie pentru sine, prin aceca că este în relaţie cu sine (i. e., consti- 
inta de sine), pentru sinele oricărei entități este acea entitate, care se află în 
mod actual într-o relaţie cu sine. Distincția dintre o entitate în sine şi enti- 
tatea pentru sine este luată astfel ca aplicându-se fiecărei entităţi, şi nu doar 
subiectului. De exemplu, sămânţa unei plante este acea plantă în sine sau 
în mod implicit, în timp ce planta matură, ce implică relaţii actuale între 
diferitele sale componente, este planta „pentru sine“. La Hegel, prin urmare, 
distincția în sine/pentru sine este universalizată, prin aceea că se aplică tu- 
turor entităţilor, şi nu doar entităților conștiente. In plus, distincția primește 
o dimensiune ontologică. În timp ce sămânţa şi planta matură sunt una şi 
aceeași entitate, fiinţa în sine a plantei sau planta ca adult potenţial, este dis- 
tinctă ontologic de ființa pentru sine a plantei sau de organismul matur ce 
există în mod actual. În acelaşi timp, distincția păstrează o dimensiune epis- 
temologică la Hegel, deşi semnificaţia acesteia este diferită de cea a dis- 
tinctiei kantiene. Pentru a cunoaşte un lucru este necesar să cunoşti atât re- 
latiile cu sine explicite, actuale, ce caracterizează lucrul (ființa pentru sine 
a lucrului), cât şi principiul inerent al acestor relaţii, sau fiinţa în sine a lu- 
crului. Cunoaşterea reală, pentru Hegel, constă astfel într-o cunoaştere a lu- 
crului aşa cum este în şi pentru sine. 

Distincția lui SARTRE între ființa în sine şi fiinţa pentru sine, distincţie 
care este pe de-a întregul ontologică, cu o semnificație epistemologică mini- 
mă, descinde din distincţia hegeliană. Sartre distinge între ce înseamnă pen- 
tru conştiinţă să existe (i. e. ființa pentru sine) şi fiinţa existenţei transcen- 
dente, avută în vedere de către conștiință (1. e. fiinţa in sine). Fiinţa în sine 
este caracterizată prin absenţa totală a oricărei relații, fie cu sine, fie cu altce- 
va. Pe de altă parte, ceea ce înseamnă pentru conștiință să existe; ființa pen- 
tru sine, se caracterizează prin relaţia cu sine. Sartre postulează un „Cogi- 
to prereflexiv“, astfel încât orice conştientizare a unui x implică in mod 
necesar o conştiinţă „nonpoziţională““ (în termeni husserlieni, conștiință „de 
orizont“) a constientizarii lui x. In timp ce la Kant fiecare subiect este în 
egală măsură în sine, adică aşa cum este, în afara relațiilor sale, şi pentru 
sine, intrând în relație cu sine prin faptul că îşi apare siesi, iar la Hegel 
fiecare entitate poate fi consiuerată aşa cum este, atât în sine cât şi pentru 
sine, la Sartre, a avea o relaţie cu sine sau a fi pentru sine reprezintă trăsă- 
tura ontologică distinctivă a conştiinţei, în timp ce lipsa relațiilor sau a fi în 
sine reprezintă trăsătura ontologică distinctivă a entităților nonconstiente. 

Vezi şi NOUMENAL/FENOMENAL 

Cea mai influentă idee din teoria intelesului, în ultima sută de ani, este 
teza că înțelesul unei propoziţii indicative este dat de condițiile sale de ade- 
văr. Potrivit acestei concepţii, a înțelege o propoziţie înseamnă a-i cunoaște 
condiţiile de adevăr. Concepția a fost formulată prima dată clar de către 
FREGE, a fost dezvoltată in mod special de către WITTGENSTEIN, în 
opera timpurie, şi reprezintă o idee conducătoare a lui DAVIDSON. A ra- 
mas o concepție centrală, în așa măsură încât cei ce oferă teorii opuse îşi 
definesc de obicei poziţia prin referire la ea. 

Concepţia despre înţeles în termenii condiţiilor de adevăr nu are nevoie, 
şi nu trebuie să fie propusă ca reprezentând în sine o descriere completă a 
intelesului. Cineva care înţelege un limbaj, de pildă, trebuie să aibă o idee 
despre mulțimea actelor de limbaj efectuate în mod conventional prin in- 
termediul diferitelor tipuri de propoziții din limbaj, şi trebuie să aibă o idee 
despre semnificaţia diferitelor genuri de act de limbaj. Afirmația teoreti- 
cianului condițiilor de adevăr ar trebui mai degrabă să aibă ca țintă noti- 
unea de conţinut: dacă două propoziții descnptive diferă prin ceea ce spun, 
în mod strict şi literalmente, atunci se dă seama pe deplin de această dife- 
renta prin diferenţa dintre condiţiile lor de adevăr. Această afirmaţie, pre- 
cum și problemele ce decurg din ea, constituie subiectul acestui articol. Inte- 
lesul unei expresii complexe este o funcţie a intelesului constituentilor săi. 
Acesta este în fapt doar un enunţ cu privire la ce înseamnă ca o expresie să 
fie complexă din punct de vedere semantic. Una dintre atracțiile inițiale ale 
concepției despre înțeles în termenii condițiilor de adevăr este că permite 
o descriere facilă şi satisfăcătoare a felului în care înţelesul unei expresii 
complexe este o funcţie a intelesului constituentilor săi. Potrivit concepției 
condiţiilor de adevăr, a da înțelesul unei expresii revine la a enunta con- 
tributia pe care aceasta o aduce la condiţiile de adevăr ale propozitiilor în 
care ea apare. Pentru termenii singulari, nume proprii, indexicali şi anumite 
pronume, acest lucru se realizează prin enuntarea referinţei termenului în 

chestiune. Pentru predicate, se realizează fie prin enuntarea condițiilor în 
care predicatul este adevărat despre obiecte oarecare, fie prin enuntarea 
condiţiilor în care propoziţii atomare oarecare ce îl conțin sunt adevărate. 
Înţelesul unui operator propozitional este dat prin enuntarea contributiei 
sale la condiţiile de adevăr ale unei propoziții complexe, ca funcţie a valo- 
rilor semantice ale propoziţiilor asupra cărora operează. Pentru un limbaj 
extrem de simplu, dar structurat, putem enunta contribuția diferitelor ex- 
presii la condiţiile de adevăr după cum urmează: 


Al: Referentul lu: „Londra“ este Londra. 

A2: Referentul lui „Paris“ este Paris. 

A3: Orice propoziţie de forma „a este frumos (/frumoasă)' este adevărată 
dacă și numai dacă referentul lui a este frumos. 

A4: Orice propoziţie de forma „a este mai mare decât b“ este adevărată 
dacă $i numai dacă referentul lui a este mai mare decât referentul lui 
b. 

A5: Once propoziție de forma ,,Nu este cazul că A“ este adevărată daca şi 
numai dacă nu este cazul că A este adevărat. 

46: Orice propoziţie de forma ..4 şi BY este adevărată dacă și numai dacă 
A este adevarat $i B este adevarat. 


Principiile 4/-46 formează o teorie simplă a adevărului pentru un frag- 
ment al limbii române. În această ieorie este posibil să fie derivate aceste 
consecințe: este adevărat că „Parisul este frumos“ dacă şi numai: dacă Parisul 
este frumos (din 42 $i 453); este adevărat că „Londra este mai mare decât 
Parisul și nu este cazul că Londra este frumoasă“ dacă şi numai dacă Lon- 
dra este mai mare decât Parisul si nu este cazul că Londra este frumoasă 
(din A/-A5); în genere, din orice propoziție A a acestui limbaj simplu putem 
deriva ceva de forma ,,«A» este adevărată dacă şi numai dacă A“. 

Teoreticianul condiţiilor de adevăr ar trebui să insiste asupra faptului că 
nu orice enunţ adevărat cu privire la referinţa unei expresii se potriveşte ca 
axiomă într-o teorie a adevărului pentru un limbaj. Axioma: 


„Londra“ se referă la orașul în care a avut loc un imens incendiu în 1666. 


este un enunţ adevărat despre referința termenului „Londra“. O con- 
secinta a unei teorii în care această axiomă este pusă în locul lui 4/ este 
aceea că „Londra este frumoasă“ este o propoziţie adevărată dacă şi numai 
dacă orașul in care a avut loc un imens incendiu în 1666 este frumos. În- 
trucât un subiect poate înțelege numele „Londra“ fără să cunoască condiţia 
de adevăr tocmai menţionată, această nouă axiomă nu este potrivită pentru 
a fi o axiomă într-o teorie a adevărului ce specifică înţelesul. Este, desigur, 
obligatoriu, pentru un teoretician al intelesului în termenii condiţiilor de 

adevăr, să enunte constrângerile asupra acceptabilitati axiomelor de o asa 
manieră încât să nu fie presupusă o concepţie anterioară a infelesului (în 
care acesta să nu fie definit prin condiţii de adevăr). Vom reveni la această 
dilemă mai târziu. 

In rândul multiplelor provocări cu care se confruntă teoreticianul conditi- 
ilor de adevăr, două dintre acestea sunt mai proeminente şi au un caracter 
fundamental, în mod particular. În primul rând, teoreticianul trebuie să 
răspundă la acuza că teoria sa este trivială. În al doilea, teoreticianul trebuie 
să ofere o descriere pentru ce anume înseamnă ca limbajul unei persoane 
să fie cu adevărat descriptibil printr-o teorie semantică ce conţine o anu- 
mită axiomă semantică. 

Ne putem ocupa mai întâi de acuza că teoria este trivială. Mai detaliat, 
aceasta decurge după cum urmează: întrucât conținutul afirmației că propo- 
Zitia „Parisul este frumos“ este adevărată se reduce la afirmaţia că Parisul 
este frumos, putem descrie în mod trivial înţelegerea unei propoziţii dacă 
dorim drept cunoaştere a condiţiilor sale de adevăr, dar aceasta nu ne oferă 
nici O descriere substanţială a înţelegerii. O descriere substanțială trebuie 
să fie oferită pornind de la ceva mai mult decât captarea condiţiilor de ade- 
var. Acuza se sprijină pe ceea ce s-a numit teoria adevărului ca redundan- 
ta5, teorie pe care Horwich o numeşte (analizând-o oarecum mai judicios) 
teoria minimală a adevărului. (vezi ADEVĂR). Teoria minimală afirmă că 
conceptul de adevăr este complet explicat prin faptul că se conformează 
principiului echivalentei, principiul după care, pentru orice propoziţie p, 
este adevărat că p dacă si numai dacă p. Multe teorii ale adevărului diferite 
din punct de vedere filosofic vor accepta acest principiu, cu precizările 
potrivite. Trăsătura distinctivă a teoriei minimale constă în afirmaţia că prin- 
cipiul echivalenţe: epuizează noțiunea de adevăr. Este larg acceptat, într-ade- 
văr, atât de către oponenți, cât și de suporterii teoriilor intelesului în ter- 
menii condiţiilor de adevăr, că este inconsistent să accepti deopotrivă teo- 
ria minimală a adevărului și descrierea intelesului în termenii condițiilor de 
adevăr (vezi Davidson, 1990; Dummett, 1959; Horwich, 1990). Dacă afir- 
matia că este adevărată propoziţia „Parisul este frumos“ e analizată com- 
plet prin echivalenta sa cu afirmaţia că Parisul este frumos, atunci e circu- 
lar să încerci să explici înțelesul propoziției în termenii condiţiilor sale de 
adevăr. Teoria minimală a adevărului a fost susținută de către Ramsey, Ayer, 
Wittgenstein din a doua perioadă, Quine, Strawson, Horwich şi de către 
Frege însuși, într-un mod înșelător și inconsistent, dacă acest articol e corect. 
Dar este oare teoria minimală a adevărului corectă? 


5 Engl.: redundancy theory of truth. Vezi şi A. Flew, Dicţionar de filosofie si logică, Hu- 
manitas, Bucureşti, 1996, tradus de Dragan Stoianovici, p. 19. (N. t) 

Teoria minimală tratează instanţele principiului echivalentei ca având 
caracter definitional cu privire la adevăr, pentru o propoziţie dată. Dar de 
fapt se pare că fiecare instanţă a principiului echivalentei poate fi ea însăşi 
explicată. Adevărurile prin care poate fi explicată o instanţă precum: 


propoziția „Londra este frumoasă“ este adevărată dacă şi numai dacă 
Londra este frumoasă 


sunt tocmai A/ şi 43 de mai sus. Aceasta ar fi o pseudoexplicatie în cazul 
în care faptul că „Londra“ se referă la Londra ar consta parțial din faptul că 
„Londra este frumoasă“ are condiţiile de adevăr pe care le are. Dar acest 
lucru este extrem de implauzibil. Este posibil, în fond, să înțelegem numele 
„Londra“ fără să înțelegem predicatul „este frumos (/frumoasă)“. 

Ideea că faptele privitoare la referința cuvintelor particulare pot fi fapte 
cu caracter explicativ pentru faptele privitoare la condiţiile de adevăr ale 
propozitiilor ce le contin, nu necesită vreo reductie naturalistă sau de vre- 
un alt gen a noţiunii de referință. Această idee nu este incompatibilă nici cu 
observaţia plauzibilă că referinţa singulară poate fi atribuita doar unui ele- 
ment ce este capabil de a se combina cu alte expresii, pentru a forma propo- 
zitii complete. Aceasta lasă deschisă posibilitatea ca faptele privitoare la 
deținerea de către o expresie a referintei particulare pe care o are să aibă, 
în parte, un caracter explicativ pentru condițiile de adevăr particulare pose- 
date de o anume propoziţie ce conţine acea expresie. Astfel, teoria mini- 
mala tratează ca având caracter definitional, stipulativ, ceva ce poate fi, de 
fapt, explicat. Această explicație este posibilă pentru că există o noţiune 
generală a adevărului care prezintă, între diferitele conexiuni ce îi stabilesc 
poziția, legături sistematice cu valorile semantice ale expresiilor ce apar ca 
elemente componente într-un enunţ. 

A doua problemă a teoriei minimale este aceea că pare imposibil să o 
formulăm fără să ne sprijinim implicit, la un moment dat, pe anumite trăsă- 
turi $1 principii ce implică adevărul şi care depășesc tot ceea ce susține teo- 
ria minimală. Dacă teoria minimală tratează adevărul ca pe un predicat pen- 
tru orice element lingvistic, fie că e vorba de instante propozitionale, tipuri 
propozitionale într-un limbaj, sau de orice altceva, atunci schema de echivalență 
nu va acoperi toate cazurile, ci doar pe cele din propriul limbaj al teoreti- 
cianului. Trebuie să fie oferită o descriere a adevărului pentru alte limbaje. 
A vorbi despre adevărul unor judecăţi independente fata de limbaj, sau al 
unor gânduri, doar va amâna această chestiune, fără să o ocolească, de vreme 
ce, la un moment dat, trebuie să fie enunțate principii care să asocieze aces- 
te entități independente fata de limbaj cu propoziţii ale limbajelor particu- 


6 Engl.: subsential expressions. (N. t.) 

lare. Probabil că apărătorul teoriei minimale va spune că dacă o propoziție 
Sa unei limbi străine se traduce cel mai bine prin propoziţia p, la noi, atunci 
propoziţia străină S este adevărată dacă şi numai dacă p. Acum, traducerea 
cea mai bună a unei propoziţii trebuie să păstreze conceptele exprimate în 
acea propoziţie. O serie de constrângeri ce presupun o noţiune generală a 
adevărului: sunt inerente unei teorii filosofice plauzibile a conceptelor. De 
exemplu, o condiţie de adecvare a unei descrieri individualizante a oricărui 
concept este să existe o aşa-numită „teorie a determinării“? pentru acea de- 
scriere. Adică, o specificare a felului în care descrierea respectivă contribuie 
la fixarea valorii semantice a acelui concept. Noţiunea de valoare seman- 
tică a unui concept este noțiunea a ceva ce aduce o anume contribuție la 
condițiile de adevăr ale gândurilor în care apare conceptul respectiv. Dar 
aceasta înseamnă a presupune o noţiune generală a adevărului, şi nu a o elu- 
cida. 

Este plauzibil. de asemenea, să existe constrângeri generale de forma 
unor astfel de teorii ale determinării, constrângeri ce presupun adevărul şi 
care nu sunt derivabile din concepția minimalistului. Să presupunem că in- 
dividuam conceptele prin condiţiile în care le putem deţine (vezi CON- 
CEPTE). Atunci, o astfel de constrângere generală plauzibilă o reprezintă 
cerința următoare. Atunci când cel ce gândeşte își formează opinii care pre- 
supun un concept, şi anume în acord cu condiţiile detinerii acestuia, este 
atnbuită o valoare semantică acestui concept, în aşa fel încât opinia este 
adevărată. Anumite principii generale ce presupun adevărul pot fi într-ade- 
văr derivate din schema de echivalență, folosind aparatul logic minimal, 
după cum a subliniat Horwich. Să luăm în considerare, de exemplu, prin- 
cipiul că „Parisul este frumos şi Londra este frumoasă“ este un enunț ade- 
vărat dacă şi numai dacă „Parisul este frumos“ este adevărat şi „Londra este 
frumoasă“ este adevărat. Aceasta decurge logic din următoarele trei instante 
ale principiului echivalentei: „Parisul este frumos şi Londra este frumoasă“ 
este adevărat dacă şi numai dacă Parisul este frumos şi Londra este fru- 
moasa; „Parisul este frumos“ este adevărat dacă şi numai dacă Parisul este 
frumos; „Londra este frumoasă“ este adevărat dacă şi numai dacă Londra 
este frumoasă. Dar nici o manipulare logică a schemei: de echivalență nu va 
permite derivarea acele: constrângeri generale ce guvernează condiţiile 
detinerii conceptelor, adevărul şi atribuirea de valori semantice. Acea con- 
strângere poate fi desigur privită ca o elaborare ulterioară a ideii că ade- 
vărul este unui dintre scopunile judecății. 

Trecem acum la cealaltă întrebare. „Ce înseamnă că limbajul unei per- 
soane este corect descriptibil printr-o teorie semantică ce conține o anumită 


7 Engl.: Determination Theory. (N. t.) 

axiomă, cum ar fi axioma A6 de mai înainte, folosită pentru conjunctie?“ 
Putem considera această întrebare la două niveluri diferite de generalitate. 
La un nivel de suprafaţă, întrebarea poate asuma că persoana deţine con- 
ceptul de conjunctie, şi să se preocupe de ceea ce trebuie să fie adevărat, 
pentru ca axioma sa descrie corect limbajul acesteia. La un nivel mai pro- 
fund, un răspuns nu ar trebui să ocolească problema sensului în care poate 
fi deţinut un concept. Răspunsurile ambelor întrebări prezintă un interes 
ridicat. Vom considera mai întâi acel nivel mai redus de generalitate. 
Atunci când o persoană vizează conjunctia prin „şi“, aceasta nu este in 
mod necesar capabilă să formuleze explicit axioma 46. Chiar dacă o poate 
formula, abilitatea sa de a o formula nu reprezintă baza cauzală a capa- 
cității sale de a lua propozițiile ce contin cuvântul „și“, atunci când le aude, 
drept propoziţii care au în vedere ceva ce presupune conjunctia. În plus, 
nu reprezintă o bază cauzală nici pentru capacitatea sa de a trimite la ceva 
ce presupune conjunctia prin intermediul propozitiilor care contin cuvân- 
tul „şi“ pe care le rostește. Ar fi atunci corect să privim o teorie a adevărului 
ca făcând parte dintr-un calcul psihologic inconştient, şi să privim înțelegerea 
unei propoziţii ca presupunând o modalitate particulară de a deriva o teo- 
remă dintr-o teorie a adevărului, la un anumit nivel de procesare inconştien- 
tă? O problemă ar fi că este destul de implauzibil ca cineva care vorbeşte 
exact acelaşi limbaj să folosească exact aceiași algoritmi pentru calcularea 
intelesului unei propoziţii. În ultimii treisprezece ani, în specia] datorită 
lucrărilor lui Davies şi Evans, s-a dezvoltat o concepție potrivit căreia o 
axiomă precum 6 este adevărată privitor la limbajul cuiva doar dacă exis- 
tă o componentă comună în explicaţia faptului că înțelege fiecare din propo- 
zitiile ce conțin cuvântul „şi“, o componentă comună care explică de ce 
fiecare astfel de propoziţie este înțeleasă ca însemnând ceva ce presupune 
conjunctia (Davies, 1987). Această concepție poate fi de asemenea elabo- 
rată în termeni computational: noi am sugerat că pentru ca o axiomă pre- 
cum A6 să fie adevărată cu privire la limbajul cuiva, trebuie ca mecanis- 
mul inconştient care produce înțelegerea să utilizeze informaţia că o propo- 
zitie de forma ,,A şi B“ este adevărată dacă $i numai dacă A este adevărat 
șI B este adevărat (Peacocke, 1986). Multi algoritmi diferiți pot utiliza în 
egală măsură această informatie. Realitatea psihologică a unei teorii se- 
mantice presupune, după celebra clasificare a lu: Marr (1982), ceva inter- 
mediar între primul său nivel, funcția calculată, şi nivelul doi, algoritmul 
prin care este calculată. Această concepţie a realității psihologice a teoriei 
semantice poate fi aplicată de asemenea teoriilor sintactice şi fonologice. 
Nu li se cere teoriilor din semantică, sintaxă şi fonologie să specifice al- 
gontmii particulari, aplicaţi de utilizatorul limbajului. Identificarea metode- 
lor computationale particulare este o sarcină a psihologiei. Dar teoriile se- 

mantice, sintactice şi fonologice pot fi conforme datelor psihologice, şi 
sunt în mod potenţial infirmabile prin intermediul acestora, căci aceste 
teorii lingvistice sunt angajate fata de informaţia extrasă de mecanismele 
utilizatorului limbajului. 

Acest răspuns la întrebarea despre ce anume face ca o axiomă să fie ade- 
vărată privitor la limbajul unei persoane asumă, în mod clar, faptul că res- 
pectiva persoană deține conceptul exprimat prin cuvântul tratat de axiomă. 
In exemplul cu axioma 46, informaţia utilizată este aceea că propoziţiile de 
forma „„A şi B“ sunt adevărate dacă şi numai dacă A este adevărat şi B este 
adevărat. Acest conținut informațional angajează, după cum şi trebuie să o 
facă, dacă e să fie adecvat, conceptul de conjunctie, folosit în enuntarea 
intelesului propozitiilor ce conţin „și“. Astfel, răspunsul computational pe 
care l-am oferit necesită o elaborare suplimentară, daca e sa ridicam între- 
barea mai profundă, întrebare ce nu doreşte să asume deținerea conceptelor 
exprimate în limbaj. Acesta e punctul în care teoria intelegerii lingvistice 
trebuie să se inspire dintr-o teorie a conceptelor. Aş dori să argumentez că 
trebuie să se inspire dintr-o teorie a condiţiilor pentru deținerea unui con- 
cept dat (vezi CONCEPTE). Să continuăm cu exemplul conjunctiei. Este 
plauzibil ca acest concept al conjunctiei să fie individualizat prin urmă- 
toarea condiţie, pentru ca un subiect să îl deţină: 


conceptul și este acel concept C pe care, pentru ca un subiect să îl dețină, 
trebuie să satisfacă următoarea condiţie: să realizeze că inferentele ce 
au următoarele forme sunt constrângătoare, nu să le găsească drept con- 
strângătoare ca rezultat al vreunui proces de rationare, sa le găsească 
drept constrângătoare datorită faptului că au următoarele forme: 


P q pcg 
p ŞI q aici poartă asupra gândurilor propozitionale complete, şi nu asupra 
propozițiilor. Atunci când axioma 46 este adevărată cu privire la limbajul 
unei persoane, există o combinare globală între deținerea conceptului de 
conjunctie şi anumite practici ce presupun cuvântul „şi“. Pentru cazul con- 
junctiei, această combinare presupune cel putin următoarele: 


Dacă condiţia deţinerii conjunctiei implică logic faptul că subiectul care 
deţine conceptul de conjunctie trebuie să fie dispus să efectueze anu- 
mite derivari ce presupun gândul p&g, şi dacă propoziția „4“ a subiec- 
tului înseamnă p iar propoziția „8“ înseamnă g, atunci subiectul trebuie 
să fie dispus să realizeze derivările lingvistice corespondente ce pre- 
supun propoziția „A şi B“. 

Aceasta e doar o parte din ceea ce se include în combinarea corespun- 
zătoare. Dat fiind tot ceea ce am spus deja despre explicaţia uniformă a 
înțelegerii diferitelor instanţe ale unui cuvânt dat, ar trebui să adăugăm că 
există o explicaţie uniformă (inconștientă, computationala) pentru faptul că 
utilizatorul limbajului este dispus să realizeze derivările corespondente ce 
presupun propoziția „4 $1 B“. 

Această abordare combinată oferă un răspuns pentru întrebarea mai pro- 
funda, fiindcă nici condiţia detinerii conceptelor, formulată pentru con- 
junctie, şi nici condiţia combinării, care este construită pe baza acesteia, nu 
asumă faptul că subiectul deține conceptul exprimat prin „ŞI. Abordarea 
combinată a conjunctiel este o instanţă a unei scheme mai generale, care 
poate fi aplicată oricărui concept. Cazul conjunctiei este desigur extrem de 
simplu, aceasta in mai multe privinţe. In cazul condițiilor pentru deținerea 
altor concepte nu se va vorbi doar despre derivări inferentiale, ci şi despre 
anumite condiţii în care sunt acceptate sau respinse opiniile ce presupun 
conceptul în cauză, iar condiţia combinată corespondentă va moşteni aces- 
te trăsături. Această abordare combinată trebuie să fie sprijinită prin adău- 
garea unui principiu rațional general, care să coreleze condiţiile particulare 
de deţinere a conceptelor cu contribuțiile aduse la condiţiile de adevăr. In- 
tră în sarcinile unei teorii a conceptelor să rezolve această problemă, dez- 
voltând teorii ale determinării pentru conceptele particulare. 

În unele cazuri, e posibilă o descriere clară a felului în care un concept 
poate apărea în gânduni care pot fi adevărate, dar neverificabile. Condiţia 
pentru deținerea conceptul cuantificational „toate numerele naturale“ poate 
fi schitata astfel: acest cuantificator este acel concept Cx...x... pe care, pen- 
tru a-l deţine, subiectul trebuie să considere drept constrângătaare orice in- 
ferenta de forma 


CxFx 
Fn 


unde n este conceptul unui număr natural. În plus, nu trebuie să găsească 
drept constrângător nimic altceva ce conţine Cx...x... . Această teorie a de- 
terminării pentru condiţia detinerii conceptului este o teorie pe baza căreia 
adevărul unui gând precum CxFx ne asigură că inferenta prezentată păstrează 
intotdeauna adevărul. Aceasta reclamă ca CxFx să fie adevărat numai dacă 
toate numerele naturale sunt F. Condiţia ca toate numerele naturale să fie 
F este o condiţie care se poate realiza fără ca noi să fim capabili să stabi- 
lim că se realizează. Astfel, o axiomă a teoriei adevărului care se combină 
cu această condiţie a detinerii conceptului pentru cuantificarea universală 
asupra numerelor naturale va fi o componentă a unei teorii realiste, neve- 
rificationiste, a condiţiilor de adevăr (vezi REALISM). 

În fine, acest răspuns la întrebarea mai profundă ne permite să răspun- 
dem la două provocări aduse concepției intelesului în termeni de condiții 
de adevăr. In primul rând, e vorba de problema lăsată deschisă mai devreme, 
anume a modului în care teoreticianul condițiilor de adevăr poate să indice 
ce anume face ca o axiomă a teoriei semantice să fie corectă, şi nu o alta, 
atunci când ambele axiome atribuie aceleaşi valon semantice, dar fac aceas- 
ta cu ajutorul unor concepte diferite. De vreme ce conceptele diferite vor 
avea condiţii diferite pentru deținerea lor, abordările combinate (la nivelul 
mai profund) cu privire la ce înseamnă ca fiecare din axiome să fie corec- 
tă pentru limbajul unei persoane vor fi abordări diferite: În al doilea rând, 
există o provocare adusă în mod repetat de teoreticianul minimalist al ade- 
vărului. Se pretinde ca teoreticianul intelesului în termeni: de condiţii de 
adevăr să ofere o explicație necirculară cu privire la ce înseamnă să inte- 
legi o anumită propoziţie, sau să fii capabil să întelegi toate propozițiile ce 
contin un anumit constituent. Pentru fiecare expresie dintr-o propoziţie, 
abordarea combinată corespunzătoare, împreună cu condiția deținerii unui 
concept sau a altuia, furnizează o explicaţie necirculară cu privire la ce 
înseamnă să înţelegi orice propoziţie ce conține acea expresie. Descrierile 
combinate pentru fiecare din expresiile cuprinse de o propoziție dată con- 

stituie împreună o descriere necirculară cu privire la ce înseamnă să inte- 
legi propoziţia completă. Împreună acestea permit teoreticianului intelesu- 
lui în termeni de condiții de adevăr să răspundă la provocare. 

Vezi şi CONCEPTE; DEFINIŢIE OSTENSIVĂ; ADEVĂR. 

Vezi: TEORII CAUZALE ÎN EPISTEMOLOGIE; COERENTISM; EVI- 
DENTA; FUNDATIONALISM; PRAGMATISM; CONEXIONISM; RE- 
LATIVISM; SUBIECTIVISM. 


James, William (1842-1910) 


James, a cărui instruire inițială era in chimie, anatomie comparată, fiziolo- 
gie şi medicină, a predat fiziologie şi psihologie înainte de a preda filosofie. 
Intreaga sa carieră, ca student şi profesor, s-a desfăşurat la Harvard Uni- 
versity. 

Cu toate că şi-a exagerat, cu generozitatea caracteristică, indatorirea sa 
fata de PEIRCE, James a fost cofondator al PRAGMATISMULUI. Lucrarea 
sa, Remarks on Spencer s Definition of Mind as Correspondence a fost pu- 
blicată în aceeaşi lună a lui 1878 în care a apărut şi lucrarea lui Peirce. How 
to Make Our Ideas Clear. Peirce a prezentat lumii „maxima pragmatică“, 
în timp ce James a conturat setul interconectat de doctrine ce au ajuns să 
fie asociate cu eticheta pe care a folosit-o mai întâi Peirce. Epistemologia 
lui James se găseşte atât în pragmatismul său, cât şi în al său „empirism ra- 
dical™. 


PRAGMATISMUL 


Inca din scrierile sale timpurii, James a inteles procesele cognitive in 
termeni teleologici; gândirea, susținea el, ne ajută in satisfacerea intereselor 
noastre. Doctrina sa despre dorinţa de a crede — viziunea conform căreia 
avem uneori justificarea de a crede dincolo de evidență — se bazează pe 
concepția că beneficiile unei opinii sunt relevante pentru justificarea ei. 
Metoda sa pragmatică de a analiza problemele filosofice, care cere să găsim 
înţelesul termenilor prin examinarea aplicațiilor lor la obiecte în situații ex- 
perimentale, reflectă, în mod similar, o abordare teleologică, prin atenţia pe 
care o acordă consecințelor. (James, 1975a, pp. 27-44). 

O asemenea abordare separă teoria lui James despre înţeles de eon- 
cedierea verificationista a metafizicii. Spre deosebire de VERIFICA ŢIONISM, 
care ia înțelesul cognitiv ca fiind doar o chestiune a consecinţelor în expe- 
rienta senzorială, James a luat înțelesul pragmatic ca incluzând răspunsurile 
emoționale şi motorii. Mai mult, metoda sa a fost o cale de a clarifica inte- 
lesul propoziţiilor metafizice, şi nu o cale de a le concedia ca fiind lipsite 
de înțeles (James, 1975a, pp.45-62). Ar mai trebui menţionat că, în mo- 

mentele sale de circumspectie, James nu a susținut că ar fi exhaustiv, pen- 
tru înțelesul unui termen, nici chiar setul său amplu de consecințe. De pildă, 
a considerat că „teism“ are şi un înţeles antecedent, definitional, adăugat la 
înțelesul său pragmatic mai important (Giuffrida şi Madden, 1975, pp. 18-35). 

Teoria adevărului a lui James reflectă concepţia sa teleologică despre 
cognitie, considerind că o opinie adevărată este cea care è compatibilă cu 
sistemul nostru de opinii existent şi ne conduce la o interacţiune satisfăcă- 
toare cu lumea (James, 1975b, passim). Deşi multi comentatori au presu- 
pus că prin aceasta James era angajat fata de SUBIECTIVISM, H. S.Thay- 
er a argumentat convingator ca James nu a intentionat ca discutia sa despre 
adevăr în aceşti termeni să înlocuiască conceptul de adevăr ca o relaţie cu 
realitatea (Thayer, 1981, pp. 527-56). În schimb, James a insistat asupra 
faptului că referința obiectivă era doar una din cele tre: condiții ale ade- 
vărului. Din păcate, atât în polemicile tehnice, cât şi în prelegerile popu- 
lare, James a neglijat adesea să menţioneze referinţa obiectivă. 


EMPIRISMUL RADICAL 


Deşi James s-a considerat totdeauna un empirist, încă din scrierile sale 
timpurii el s-a concentrat asupra modificării conceptului de experienţă 
tradițional în empirism. Pretentia centrală a acestei modificări era că noi 
luăm cunoştinţă în mod direct de relaţii — relaţii temporale, relații cauza- 
le etc. Într-una dintre cele mai vii filosofii scrise vreodată, el a descris cum 
experimentăm noi, in mod direct, continuitatile din lume (1976, pp. 21-44, 
79-95). De egală importanță era şi teoria sa funcțională a conştiinţei, în care 
existența entităților mentale era respinsă în favoarea proceselor funcționale 
(1976, pp. 3- 19). 

Ca şi teoria sa despre adevăr, empirismul său radical i-a determinat pe 
mulți comentatori să presupună că James a respins realismul epistemolo- 
gic (i. e. viziunea conform căreia obiectele există independent de cel care 
le percepe şi pot fi cunoscute așa cum sunt) în favoarea FENOMENALIS- 
MULUI. În mod regretabil, felul lui James de a vorbi uneori despre obiectele 
cunoașterii ca „experiență pură“ a indus în eroare. În ciuda insistentei sale 
asupra faptului că experienţa pură nu este nici mentală, nici fizică, cititorii 
au găsit că e dificil de ocolit concluzia că el discută despre entități mentale. 
Din fericire, comentatori cu mai mult discernământ au înţeles că James 
încerca să folosească empirismul său radical pentru a susține „realismul na- 
tural“, pe care l-a declarat în mod repetat, de-a lungul carierei sale (Madden 
şi Chakrabarty, 1976, pp. 3-17). El a dorit să folosească o teorie a expe- 
rientei în care continuitatile relationale sunt fundamentale în substituirea, 
printr-o concepție „tranzitorie“ despre relaţia subiect cunoscător-obiect 
cunoscut, a celei „în salturi“ (James 1975b, pp. 13-32, 78-89). În viziunea 

in salturi se presupune că există o prăpastie între subiectul cunoscător şi 
obiectul cunoscut, care cere un salt de auto-transcendere, în timp ce, în vi- 
ziunea propusă de James, „tranziția“ mediază într-un proces continuu între 
subiectul cunoscător şi obiectul de cunoscut, un proces diferit de medierea 
mesagerului întâlnită în REALISMUL REPREZENTATIV. 

Fără îndoială, în opera sa timpurie James nu era domic să se declare, în 
forma tipărită, un REALIST. Această ezitare e de înțeles, dacă eşti atent la 
biografia intelectuală a lui James (Hare şi Chakrabarti, 1980, pp. 231-45). 
Desi James a crezut de-a lungul vieţii în realismul natural, multi ani și-a 
resimţit intens o inabilitate în a manevra argumente convingătoare pentru: 
o asemenea epistemologie. Doar mai târziu, când a dezvoltat complet atât 
empirismul său radical, cât şi teoria sa'asupra adevărului, a simţit că posedă 
justificarea adecvată pentru realismul fata de care fusese totdeauna anga- 
jat. 

Vezi si: DEWEY; CUNOAŞTERE PRIN LUARE LA CUNOSTINTA/ 
PRIN DESCRIERE; PRAGMATISM; PEIRCE. 

Acest termen se poate referi la o facultate (de judecare), la un act (al 
judecării) sau la produsul unui act (ceea ce este judecat). Faptul că judec că 
acest lucru este cald poate fi considerat a consta din faptul că ajung într-o 
stare în care conținutul „Acest lucru e cald“ e rezultatul operaţiei unei anu- 
mite facultăți mentale a judecății (care poate fi distinsă de alte facultăți: 
voința, imaginaţia, memona). Kant echivalează judecarea cu aplicarea con- 
ceptelor: judecînd că acest lucru e cald, judec că acesta satisface conceptul 
cald. 

Aristotel a identificat patru forme logice ale judecății: Toţi S sunt P, Unii 
S sunt P, Nici un S nu este P. Unii S sunt non-P, observind că anumite com- 
binatii ale acestor forme de bază furnizează argumente valide, în timp ce 
altele nu — o idee ce supravieţuieşte în logica modernă. 

Oricare ar fi sursa lor, actele judecății pot fi spontane sau pot rezulta din 
deliberarea practică ori teoretică. Astfel, poţi judeca despre acest lucru că 
este cald doar pe beza atingerii lui. Eu judec acelaşi lucru pe baza consi- 
derațiilor de evidenţă. Judecatile practice invocă valori şi pot fi parțiale 
(„Acest lucru este cel mai bun din punct de vedere politic.“) sau integrale 
(Acest lucru este cel mai bun tout cour®8). 

Kant, Immanuel (1724 — 1804) 


Kant este adesea privit ca fiind cel mai mare dintre filosofii moderni. 
Şi-a petrecut întreaga viata în orașul Königsberg (astăzi Kaliningrad) din 
Prusia de Est şi în împrejurimile acestuia, deţinând postul de Profesor de 
filosofie la Universitatea din Königsberg începând din 1770. Cele mai cunos- 
cute lucrări ale sale sunt cele trei Critici: Critica rațiunii pure (1781, cu o 
a doua ediţie în 1787), care se ocupă cu epistemologia şi metafizica, Cri- 
tica rațiunii practice (1788), care se ocupă cu etica, şi Critica facultății de 
judecare (1790), care se ocupă cu estetica şi teleologia. Alte lucrâri impor- 
tante sunt Dizertatia asupra formei și principiilor lumii sensibile si inte- 
ligibile (1770), Prolegomene la orice metafizică viitoare (1783), Întemeierea 
metajizicii moravurilor (1785), Principiile metafizice ale ştiinţei naturii 
(1786) şi Religia în limitele rațiunii pure (1793). Contribuțiile sale la epis- 
temologie sunt în principal conţinute în prima dintre cele trei Critici. 

Critica rațiunii pure are atât scopuri pozitive, cât şi negative: sarcina ei 
este de „a institui un tribunal care să asigure rațiunea de pretențiile sale le- 
gitime si să elimine toate pretenţiile neîntemeiate“ (A xi). Cu alte cuvinte, 
Kant caută să determine întinderea şi posibilitatea unei cunoasten a priori, 
apărând o asemenea cunoaștere împotriva suspiciunii sceptice în ariile în 
care ea este legitimă şi expunind lipsa sa de credit în ariile în care nu este. 


JUDECATILE SINTETICE A PRIORI 


În introducerea la Critică, Kant trasează trei distincţii importante: a pri- 
ori VS. empiric, necesar vs. contingent şi analitic vs. sintetic. Fiecare dintre 
acestea are în acest volum propriul său articol, articol pe care cititorul ar 
trebui să-l consulte. Pe scurt, o propoziție sau judecată este cognoscibila a 
priori dacă este cognoscibila fără apel la experienţă, altfel este empirică. O 
propoziţie adevărată este necesară dacă este adevărată nu doar în lumea ac- 
tuală, ci şi în orice lume posibilă, altfel este contingentă. Kant crede că aces- 
te două distincții împart domeniul adevarunlor exact în acelaşi fel: o propo- 
Zitie este necesară dacă şi numai dacă este cognoscibilă a priori $1 contin- 
genta dacă şi numai dacă este cognoscibilă (în cazul în care este) doar em- 
piric. 

Cea de-a treia distinctie, intre judecatile analitice $i cele sintetice, trece 
dincolo de cele două distincţii abia menţionate. Într-o judecată analitică, 
predicatul aparţine conceptului subiectului (ca în „Toate corpurile sunt 
întinse“); într-o judecată sintetică, predicatul se află în afara conceptului 
subiectului (ca în „Toate corpurile sunt grele“). Pentru scopurile noastre, 
putem probabil spune că o judecată analitică este una în care predicatul 
aparţine definiţiei conceptului subiectului, sau poate fi cel puţin dezivată 
din conceptul subiectului folosind doar definiţii şi legi logice. Aceasta va 
pune distincţia analitic/sintetic kantiana în acord cu versiunile mai recente 
ale distinctiei, e. g., cea a lui FREGE. Multi filosofi (incluzindu-i pe LEIB- 
NIZ şi HUME, între predecesorii lui Kant, şi pe pozitiviştii logici, între 
succesorii săi) au susţinut că putem avea o cunoaştere a priori numai a 
propozițiilor analitice. Această viziune, dacă ar fi adevărată, ar elimina 
mare parte din obscuritatile cunoaştenii a priori. Kant, cu toate acestea, era 
convins că există clase importante de propoziţii care sunt în acelaşi timp 
a priori şi Sintetice. Asemenea propoziții sînt de găsit în abundență în arit- 
metică şi geometrie (e. g. 7 + 5 = 12, o linie dreaptă este distanţa cea mai 
scurtă dintre două puncte), şi ele includ deopotrivă anumite propoziții cadru 
ale ştiinţei naturii (e. g. fiecare eveniment are o cauză). În plus, cele mai 
multe dintre propozițiile metafizicii tradiționale (e. g. sufletul este o sub- 
stanta, compusul trebuie să fie compus din simplu) sunt sintetice şi, în in- 
tentie, a priori. Kant stabileşte ca atare următoarea întrebare drept între- 
barea centrală a Criticii rațiunii pure: Cum sunt propoziţiile sintetice a pri- 
ori posibile? 


CUNOAŞTEREA GEOMETRICĂ 


Ce anume ne asigură de adevărul propozitiilor din GEOMETRIE? Pe 
multe dintre ele le cunoaştem fiindca le demonstrăm din altele, dar cum cer- 
tificam adevărul acelora pe care nu e nevoie să le demonstrăm? Nu prin 
descoperire sunt ele analitice, căci „oricât ar medita [cineva] asupra con- 
ceptului [subiectului], el nu va produce niciodată ceva nou.“ (A716/ B746). 
Răspunsul este mai degrabă că prezentăm pentru noi înşine prin „intuiție 
pură“ (imaginaţie sau vizualizare) un obiect ce răspunde conceptului şi 
„citim“ noi proprietăţi ce nu sunt conţinute în conceptul însuşi. De exem- 
plu, un cub este definit ca un solid regulat compus din şase fete pătrate; nu 
se spune nimic despre numărul de muchii. Dar vizualizând un cub și numărând, 
putem vedea că orice cub trebuie să aibă douăsprezece muchii. Un simplu 
act al intuiţiei ne convinge astfel că nu vom întâlni niciodată un cub având 
mai mult de douăsprezece muchii. 

Cum este posibil pentru intuiţie să „anticipeze“ astfel obiectele sale, să 
ne dea proprietăţi ale obiectelor înainte ca experiența noastră să se întâl- 

nească cu ele? Pentru a răspunde acestei întrebări, Kant a inițiat „revoluția 
copemicană“ în filosofie: 


Dacă intuiţia trebuie să se conformeze constituției obiectelor, nu văd 
cum am putea cunoaște ceva despre acestea a priori; dar dacă obiectul 
(ca obiect al simţurilor) trebuie să se conformeze facultăţii noastre a in- 
tuitiei, nu am nici o dificultate în a concepe o asemenea posibilitate 
(B xvii). 


Ptolemeu a încercat să explice mişcarea aparentă a corpurilor cerești 
fata de pământ atribuind această mişcare corpurilor însele; Copernic izbân- 
di mai bine explicând mișcarea aparentă prin referire la propria mişcare a 
observatorului. Comparând propria sa strategie cu cea a lui Copernic, Kant 
a propus să explice multe dintre trăsăturite observate ale obiectelor prin 
referire mai degrabă la trăsături ale observatorului, decât la trăsături ale 
obiectelor însele. In cazul de fata, el a căutat să explice proprietățile geo- 
metrice ale obiectelor în termenii structurii subiectului cunoscător uman, 
sau prin ceea ce Kant a numit „forma intuitiei“ noastre. 

Acum, de ce manieră trebuie să se conformeze obiectul formei noastre 
a intuiției? Este greu, într-adevăr, să vedem de ce lucrurile în sine — adică, 
lucruri a căror existenţă nu depinde în nici un fel de cunoaşterea umană — 
ar trebui să se conformeze astfel. Ca atare, Kant trage fără ezitare concluzia 
că obiectele cunoaşterii geometrice nu trebuie să fie lucrun în sine: 

Dacă obiectul (triunghiul) ar fi ceva în sine, separat de orice relație cu 
tine, subiectul, cum ai putea să spui că tot ceea ce există în mod necesar în 
tine sub forma condiţiilor subiective pentru construcția (1. e. expunerea în 
intuiţia pură a) unui triunghi, trebuie să aparțină cu necesitate tnunghiului 
însuşi? (448/B65) 

Obiectele cunoaşterii geometrice includ potential toate configurațiile 
spatiale — tot ceea ce există în spaţiu. De aici, un corolar al strategiei coper- 
nicane a lui Kant este faptul că trăsăturile spatiale nu pot aparține lucrurilor 
în sine. Aceasta este doctrina pe care el o numeşte idealism transcendental: 
lucrurile în spațiu (şi, după cum mai susține, lucrurile in timp) sunt doar 
aparente, nu lucruri în sine. 

Printr-o aparență Kant înţelege ceva care există doar ca obiect al unei 
reprezentări (sau, poate, ca obiect posibil al unei reprezentan). De vreme 
ce aparențele există numai daca sunt reprezentabile, şi de vreme ce ele sunt 
reprezentabile numai dacă sunt conforme cu legile geometriei euclidiene, 
se poate ști dinainte că legile lui Euclid tin pentru toate aparențele. 

Multe obiecții au fost ridicate împotriva descrierii kantiene, mai multe 
decât pot fi discutate aici. Unii autori au citat apariția geometriilor alterna- 
tive ca aruncând o îndoială asupra pretinsei necesităţi a geometriei lui Eu- 

clid. Unii au pus sub semnul întrebării faptul că intuiţia joacă vreun rol le- 
gitim în cunoaşterea geometrică. Unii au negat că legile geometriei sunt a 
priori, asimilându-le mai degrabă legilor fizicii, care sunt cunoscute în vir- 
tutea modului în care ne ajută să sistematizăm datele empirice. Unii, în speță 
Quine, au atacat distincția analitic—sintetic şi au pus sub semnul întrebării 
faptul că ar exista ceva care să fie a priori. 

Voi discuta aici doar o obiectie la viziunea lui Kant, un compus al obiecti- 
ilor ridicate de Russell și Moore. Kant a căutat să ofere o explicaţie pentru 
necesitatea adevărurilor antmetice şi geometrice, şi pentru abilitatea noas- 
tră de a le cunoaşte a priori, prin apel la structura facultăţilor noastre cog- 
nitive. Dar este contingent că facultățile noastre sunt aşa cum sunt. Astfel 
că, chiar dacă are dreptate Kant, nu s-ar putea să ne trezim maine $i să găsim 
că, cuburile au treisprezece muchii? Or, dacă asta nu este posibil, dacă putem 
exclude a priori orice asemenea schimbare în constituția noastră, care este 
temeiul pentru acest element de cunoaștere a priori? Este în mod evident 
neexplicat de către teoria lui Kant. 

Aceasta este o dilemă dificilă, şi dacă I. Kant nu doreşte să dilueze nece- 
sitatea pe care o reclamă pentru matematică (până la ceva precum „adevăr 
in toate lumile experimentabile de către ființe constituite așa cum suntem 
noi acum“), atunci s-ar putea să nu existe vreo ieşire din ea. In orice caz, e 
demn de arătat că o obiectie similară se aplică cu forță egală principalei 
teorii a cunoasteni a priori dezvoltate în secolul douăzeci ca o alternativă 
la cea a lui Kant. Acesta este conventionalismul, teoria că adevărul necesar 
şi cunoaşterea a priori sunt produse ale convenției. Dacă rolul convenției 
este doar acela de a da o proiecţie a anumitor propoziţii gramaticale prin 
propoziții necesar adevărate preexistente, obiectia pe care sunt pe cale să o 
ridic nu se aplică. Dar cei mai multi dintre convenţionalişti au fost mai am- 
bitiosi, considerând convenţia drept sursă a necesităţii. De vreme ce este 
contingent că avem convențiile pe care le avem şi nu altele, aceşti con- 
ventionalisti ce merg până la capăt au făcut aceeaşi greşeală ca și Kant — 
au încercat să explice ceea ce e necesar în termenii a ceea ce e contingent. 


INTUITIE SI CONCEPT 


Potrivit lui Kant, cunoasterea noastră ia naştere din două facultăţi in 
mod fundamental diferite ale minţii, sensibilitatea şi intelectul. El îi critică 
pe predecesorii săi pentru că au luat aceste facultăți laolaltă, pe Leibniz fi- 
indcă a tratat simtirea ca pe un mod confuz al intelectiei, iar pe Locke fi- 
indcă a tratat intelectia ca pe un mod abstract al simţirii. Kant a susținut ca 
fiecare dintre facultăți operează cu propriul său tip distinct de reprezentări 
mentale. Conceptele, instrumentele intelectului, sunt reprezentări mentale 
ce se aplică potențial mai multor lucruri, în virtutea posedării de către ele 


Kant, Immanuel (1724 — 1804) 76 


a unei trăsături comune. Intuitiile, instrumentele sensibilităţii, sunt reprezen- 
tări ce se referă doar la un lucru, şi la acel lucru in mod direct. Intuiţiile 
joacă rolul care este jucat în filosofia lui Russell de către „luarea la cunoștință“ 
(vezi: CUNOAŞTERE PRIN LUARE LA CUNOȘTINȚA / PRIN DE- 
SCRIERE). Prin intuiție obiectele ne sunt date, spune Kant, prin concepte 
ele sunt gândite. 

Este o teză kantiană faimoasă potrivit căreia cunoaşterea nu este furniza- 
tă nici de intuitii, nici de concepte singure, ci numai de către cele două în 
conjunctie. „Gândurile fără conținut sunt goale“, spune el într-o remarcă 
des citată, iar ,,intuitiile fără concepte sunt oarbe“ (A5//B75). Ce anume 
înțelege cu exactitate Kant prin această remarcă, este o chestiune dezbă- 
tută. În orice caz, s-au dat răspunsuri felurite de către specialiştii care aduc 
diferite elemente ale textului lui Kant în sprijinul lor. O interpretare mi- 
nimală este că doar cunoaşterea structurată propozitional e cea care reclamă 
colaborarea intuitiei şi a conceptului. Această viziune permite ca intuiti- 
ile fără concepte să constituie un soi de conştientizare nejudicativă. O in- 
terpretare inai tare este că referinţa la intentionalitate este cea care de- 
pinde de intuiţie si concept, luate împreună, astfel că orbirea intuitiei fără 
concept ar însemna că nu se referă la nici un obiect. O viziune chiar mai 
radicală este aceza că intuiţiile fără concepte sunt indeterminate, doar o 
ceață, probabil nimic ca atare. Această ultimă interpretare, deşi e admi- 
sibil că e sugerată de unele lucrun pe care le spune Kant, e în dezacord 
cu viziunea sa oficială despre separarea facultăților. 


CONCEPTE A PRIORI 


„Onginea a priori nu este mai putin manifestă în anumite concepte“, 
scrie Kant, „decât în judecăţi“ (85). Kant era astfel nu doar un RATIO- 
NALIST al judecăților, i. e. cineva care crede în judecatile sintetice a pri- 
ori, Ci şi un rationalist al conceptelor, cineva care crede în concepte a pri- 
ori. El credea că există anumite concepte care nu sunt abstrase din expe- 
rienta (nici nu sunt compuse din concepte abstrase astfel), dar care sunt 
pe de-a întregul aplicabile obiectelor experienţei. Acestea sunt categori- 
ile sale, dintre care substanţa şi cauza sunt probabil cele mai importante. 
El a realizat natura enigmatică a acestor concepte într-o scrisoare către 
elevul său, Marcus Herz, în 1772. Cum este posibil, întreba el, ca un con- 
cept să „fie în relaţie cu un obiect“ dacă conceptul nu a fost derivat din 
obiecte (cum se întâmplă cu conceptele empirice), şi nici obiectul nu a 
luat ființă prin concept (cum credea Kant că se întâmplă cu intelectul di- 
vin)? Aceasta este problema asupra căreia atrage atenția in ,,deductia trans- 
cendentală a categoriilor“. Este imposibil să oferim aici mai mult decât o 
simplă schiță a deductiei transcendentale. Punctul de pornire al lui Kant 


77 Kant, Immanuel (1724 — 1804) 


este unitatea APERCEPTIEI — faptul că toate reprezentările mele au 
proprietatea de a fi coaprehendabile într-o singură conştiinţă. Kant argu- 
mentează că reprezentările au o asemenea unitate doar fiindcă ele au fost 
sintetizate potrivit regulilor încapsulate în categorii. Ca un rezultat, (1) 
există obiecte la care se referă reprezentările şi (2) categoriile se aplică 
acestor obiecte. Dacă este reușită, deductia transcendentală demonstrează 
simultan „validitatea obiectivă“ a categoriilor — aplicabilitatea lor la 
obiectele experientei — şi obiectivitatea experienței noastre — faptul că 
are obiecte care să-i corespundă, în loc de a fi doar un joc al reprezen- 
tărilor. Principala preocupare a lui Kant o constituia validitatea categori- 
ilor, dar obiectivitatea experienţei a părut a fi un rezultat mai semnifica- 
tv multor filosofi contemporani, precum STRAWSON, care a văzut în 
Kant promisiunea unui ARGUMENT TRANSCENDENTAL împotriva 
SCEPTICISMULUI. Trebuie avut în vedere totuși că „referinţa la obiecte“ 
asigurată de deductia transcendetală trebuie să fie înţeleasă în acord cu 
strategia idealistă a revoluţiei copernicane a lui Kant. Obiectele nu sînt 
lucruri în sine independente de minte, ci obiecte fenomenale construite 
după paternuri de reprezentare. 


LIMITELE CUNOAŞTERII 4 PRIORI 


După cum s-a spus la început, scopurile lui Kant din Critica rațiunii 
pure sunt atât constructive, cât şi critice. El doreşte să dea o teorie care 
va explica şi apăra pretenţiile legitime la cunoaşterea a priori, dar în acelaşi 
timp să expună acele pretenții care sunt tlegitime. Se vădeşte că factorii 
ce fac posibilă cunoaşterea a priori (forma noastră de intuiţie, în cazul 
aritmeticii şi geometriei, modurile nostre de sinteză guvernăte de cate- 
gorii, în cazul ştiinţei naturii) pot opera doar asupra materialului dat de 
simțuri, astfel că cunoaşterea noastră a priori este limitată la lumea ex- 
perientei. Sursa cunosteril a priori nu este experienţa, dar singurul său 
domeniu legitim este cel al obiectelor experienţei posibile — astfel se 
prezintă compromisul lui Kant între rationalism şi empirism. In sectiunea 
din Critică, intitulată „Dialectica Transcendentală“. el argumentează că 
nu putem avea nici o cunoaştere a proprietăților sufletului, a limitelor ex- 
terioare şi naturii launtrice a cosmosului, ori a existenţei lui Dumnezeu. 
În calitate de chestiuni ce transcend limitele experienţei posibile, acestea 
pot fi subiecte ale credinţei sau speculatie1, dar nu ale cunoaşterii. 


Vezi şi: CUNOAȘTERE A PRIORI, ANALITICITATE; IDEALISM; 
ÎN SINE / PENTRU SINE; CUNOAȘTERE MATEMATICĂ; NOUME- 
NAL / FENOMENAL; REALISM; CUNOAȘTERE DE SINE ȘI IDEN- 
TITATE DE SINE; ARGUMENTE TRANSCENDENTALE. 

JAMES VAN CLEVE [G. $.] 


Leibniz, Gottfried Wilhelm (1646-1716) 


Filosof si matematician german. Interesele filosofice fundamentale ale 
lui Leibniz priveau metafizica, teologia naturală, logica şi filosofia ştiinţei. 
Leibniz nu a produs o lucrare care să constituie teoria sa a cunoaşterii şi 
nici nu a luat în considerare în detaliu chestiunile epistemologice esenţiale 
care au stârnit interesul lui Descartes şi Locke. Comentând demonstraţia 
pentru existența obiectelor materiale dată de Descartes, în articolul întâi al 
părții a doua din Principiile filosofiei. Leibniz afirmă că argumentul lui 
Descartes este slab, şi adaugă: „Ar fi mai bine să se renunţe la încercare“ 
(Loemker, p. 391). Să observăm de asemenea că nu există nici o secțiune 
în lucrarea lui Leibniz, Noi eseuri asupra intelectului omenesc, lucrare 
reprezentând în esență un comentariu al Eseului asupra intelectului ome- 
nesc al lui Locke, care să corespundă capitolului } al primei cărţi a Eseu- 
lui lui Locke (cartea in care Locke schiteaza intențiile epistemologice ale 
Eseului). Cu toate acestea, Leibniz a adus importante contribuţii la episte- 
mologie, unele din acestea făcând plauzibilă inscrierea lui Leibniz sub ti- 
tlul de RATIONALIST. 

Abordarea leibniziană a adevărului are următoarele consecinţe izbitoare: 
o judecată este adevărată doar în cazul în care este conceptual adevărată, 
adică adevărată în virtutea unei relații de cuprindere ce are loc între con- 
ceptele sale. Leibniz a fost în mod acut conştient de faptul că această ca- 
racterizare a adevărului pare să implice că toate adevărurile sunt adevăruri 
necesare (vezi, de exemplu, Parkinson şi Morris, 1973, p. 97). În cadrul ope- 
rei sale de maturitate, el s-a hotărât să evite această concluzie inacceptabilă 
prin apărarea următoarelor sustineri: (1) într-o judecată care este cu nece- 
sitate adevărată există o relație de cuprindere între conceptele sale în aşa 
fel încât există analize definitionale ale acelor concepte, analize în virtutea 
cărora judecata originală este reductibila la o identitate, 1. e., ceva de for- 
ma AB este A, printr-un număr finit de paşi, şi (2) într-o judecată care este 
în mod contingent adevărată nu există o astfel de analiză, deşi există ana- 
lize definitionale în virtutea cărora judecata originală converge către o iden- 
titate. Leibniz a considerat că această distincţie între o analiză finită şi una 

infinită îi permite să susțină următoarele doctrine, considerând că toate meri- 

tă să fie apărate: 

]. Adevărul este în mod fundamental o chestiune de cuprindere a con- 
ceptului predicatului unei judecăţi în conceptul subiectului acesteia. 

2. Distincția dintre adevăr necesar și adevăr contingent este absolută, si 
nu relativă la o distincție corespondentă, între sursele divine şi sursele umane 
de cunoaştere. 

3. O judecată este cunoscută a priori de către o minte finită doar dacă 
acea judecată este un adevăr necesar (vezi, de exemplu, Parkinson şi Mor- 
ris, 1973, p. 98) 

Astfel, desi Leibniz a inceput printr-o abordare a adevarului de Ja care 
ne-am fi putut aştepta să conducă la concluzia că întreaga cunoastere este, 
în te din ur.nă, o CUNOAŞTERE 4 PRIORY, el a evitat această concluzie. 

Abordarea leibniziană a cunoaşterii adevărurilor contingente este pro- 
puntat similară cu ceea ce ne-am astepia să găsim într-o epistemologie 
empiristă. Leibniz susținea că cunoaşterea adevărurilor contingente par- 
ticulare îşi are baza în percepţia sensibilă. Ei a argumentat că cunoasterea 
adevarurilor contingente universale nu se poate baza în întregime pe in- 
ductii enumerative simple, ci trebuie să fie completată prin ceea ce el 
numea „metoda conjecturala a priori”, pe care a descris-o după cum 
urmează: 

Meta:ia conjecturala a priori pomeşte de la ipoteze, asumând anu- 
mite cauze, fără vreo dovadă, probabil, şi arată că lucrurile care se 
neues ar decurge din aceste asumpţii. O ipoteză de acest gen este 
precum o cheie pentru un criptograf. Cu cât este mai simplă, şi cu 
cât un număr mai mare de evenimente pot fi explicate prin ea, cu 
atât este nai probabilă. (Loemker, 1969, p. 283) 

Concepţia lui Leibniz despre metoda conjecturală a priori este un pre- 
cursor al metodei inotetico-deductive. El a pus accent pe nevoia de a avea 
o teorie formală a probabilității, pentru a putea formula o teorie adecvată a 
cunoaşterii adevărurilor contingente. 

Leibniz s-a alăturat colegilor săi rationalisti, de ex. lui Descartes, prin 
aceea că susținea, contrar empiristilor, că, de vreme ce gândirea este o pro- 
prietate esențială a minţii, nu există vreun moment în care o minte să exis- 
te fara un gând, o percepție. Dar el a insistat asupra distincție: dintre a avea 
o percepție $i a fi conştient de aceasta. El a argumentat în mod convingă- 
tor, atât pe baza unor temeiuri empirice, cât şi pe baza unor temeiuri con- 
ceptuale, că minţile finite au numeroase percepții de care nu sunt conştiente 
la momentul in care le au (vezi, de exemplu, Remnant and Bennett, 1981, 
pp. 53-55). 

Raționalismul lui Leibniz este cel mai evident în abordarea cunoaşterii 
a priori, adică, potrivit cu (3), a cunoaşterii ADEVĂRURILOR NECE- 
SARE. Una dintre cele mai persistente critici aduse de Leibniz EMPIRIS- 
MULUI LUI LOCKE o reprezintă teza că teoria cunoaşterii a lui Locke nu 
fumizează nici o explicaţie pentru felul în care cunoaștem că anumite judecăți 
nu sunt doar adevărate, ci în mod necesar adevărate. Leibniz argumentează 
că Locke nu a oferit o descriere adecvată a felului în care cunoaştem ca ade- 
vărate judecatile a căror întemeiere nu depinde de experiență şi, de aici, că 
Locke nu a avut o descriere acceptabilă a cunoașterii noastre a priori. Di- 
agnosticul pus de Leibniz pentru eșecul Jui Locke a fost simplu: lui Locke 
îi lipsea o descriere adecvată a cunoașterii noastre a priori pentru că în teo- 
na lui Locke tot materialul pentru intemeierea opiniilor trebuia să provină 
din experienţă, fiind astfel trecută cu vederea sursa cunoașterii noastre a 
priori, după Leibniz. Anume, ceea ce este înnăscut minţii. Leibniz a rezu- 
mat disputa sa cu Locke sstfel: 
Diferenţele dintre no: privesc chestiuni de oarecare importanţă. Este 
o chestiune de a cunoaşte dacă sufletul este in sine în întregime gol, 
precum o tabiă pe care nimic nu a fost încă scris (tabula rasa) [...]şi 
dacă tot ceea ce este înscris acolo provine numai din simţuri şi ex- 
periență, sau cacă sufietu! conține in mod originar sursele diferitelor 
concepte și doctrine pe care obiectele externe doar le dezvăluie 
ocazional [...](Remnant and Bennett, 1981, p. 48). 
Leibniz a argumentat în favoarea celei de-a doua alternative, teoria doc- 
trinelor şi conceptelor înnăscute (vezi. de exemplu, ibid., pp. 69-198). 
Teza că anumite concepte sunt înnăscute minţii este crucială pentru 
filosofia lui Leibniz. El a susținut că cele mai simple concepte metafizice, 
de ex., conceptele de substanţă şi conexiune cauzală, sunt înnăscute. Ast- 
fel, el nu a fost impresionat de incapacitatea empinstilor de a reconstrui ver- 
siuni mature ale acestor concepte, pornind de la materialele experienţei sen- 
sibile. 
Vezi şi IDEI INNASCUTE. 

Lewis, Clarence Irving (1883-1964) 


Lewis a studiat la Harvard şi a predat acolo din 1920 până la pensio- 
narea sa din 1953. Primele sale lucrari au fost de domeniul logicii, iar ana- 
liza sa a ceea ce el a numit ,,implicatia stricta“ prezintă şi astăzi interes. 
Lewis a scris de asemenea foarte mult în domeniul eticii, dar este cunoscut 
în principal pentru lucrările sale de epistemologie. 

Lewis a surtinut o formă tare de FUNDATIONISM. El considera că 
opiniile despre lumea exterioară sunt în cel mai bun caz foarte probabile și 
că probabilitatea lor derivă din opinii despre experienţe senzonale, care nu 
sunt doar probabile, ci certe. Lewis pretinde adesea că poziţia sa este singu- 
ra alternativă la COERENTISM, si că ar trebui adoptată întrucât nici o opinie 
nu poate fi probabilă decât dacă unele opinii sunt certe. Din nefericire, Lewis 
găsea aceste teze atât de evidente încât modul în care le-a susținut este fugi- 
tiv şi se sprijină în mare măsură pe metafore. Argumentul său cel mai ex- 
plicit pentru teza că probabilitatea necesită certitudine sună în modul urmă- 
tor: dacă probabilitatea lui /, dat fiind e, este n, iar probabilitatea lui e este 
m (m < 1), ar trebui să reevaluam probabilitatea lui / ca fiind n x m (Lewis, 
1952, p. 172). Dacă acest raționament este corect, şi dacă once h se bazează 
pe temeiuri care sunt ele însele mai putin decât certe, atunci probabilitatea 
lui A va fi într-adevăr „micşorată până la zero“ (ibid.). Dar acest argument 
se bazează pe supoziţii îndoielnice şi, ca şi argumentele asemănătoare ale 
lui HUME sau RUSSELL, duce la concluzia că probabilitatea oricărui / se 
apropie de 0, ceea ce violează principiul că suma probabilităților lui A şi -} 
trebuie să fie 1. Argumentul intră de asemenea în contradicţie cu concepţia 
lui Lewis despre MEMORIE. Caracterul demn de încredere al memoriei este 
fundamental pentru inferenta inductivă, însă nici o opinie de forma „Îmi 
amintesc că am servit prânzul“ nu este certă, iar încercările de a întemeia 
aceste opinii pe baza CERTITUDINII judecăților de forma „Mi se pare că 

îmi amintesc că am servit prânzul“ sunt condamnate la circularitate. Lewis 
încearcă să rezolve această problemă atribuind opiniilor bazate pe memorie 
o probabilitate inițială mai mică decât 1, dar mai mare decât 0,5, şi menţionând 
că seturile de opinii bazate pe memorie, care sunt ,,congruente“, pot conferi 
unui fapt rememorat o probabilitate mai mare decât cea pe care i-ar conferi-o 
oricare dintre opiniile bazate pe memorie considerată individual. Aceasta 
este o propunere ingenioasă, care intră însă în conflict cu teza că probabili- 
tatea trebuie să derive în ultimă instanță din certitudine. 

O altă teză fundamentală a lui Lewis este aceea că sensul oricărei judecăți 
empirice este echivalent cu un set (foarte larg) de judecăți de forma „Dacă 
cutare şi cutare experienţe senzoriale ar avea loc, şi acestora le-ar urma 
cutare şi cutare acte de voinţă, atunci ar urma, după toate probabilitățile, 
cutare şi cutare experienţe senzoriale.“ Lewis numeşte aceste propoziţii 
conditionale „judecăţi de închidere“ („terminating judgements“) şi susține 
că ele pot fi verificate concluziv şi pot astfel să confirme judecatile noas- 
tre despre lumea exterioară. Teza că judecatile empirice implică judecăţi de 
închidere a fost criticată de CHISHOLM (1948), iar replica lui Lewis (1948) 
trezeşte îndoieli cu privire la consistenţa tezelor sale ca: (1) judecatile care 
nu sunt judecăți de închidere implica judecăți de închidere, şi (2) judecatile 
de închidere pot fi verificate concluziv. În ciuda acestor probleme si a al- 
tora, scnerile lui Lewis oferă o versiune extraordinar de bogată şi de convingă- 
toare a EMPIRISMULUI clasic, revizuit de un filosof de o mare subtiliiate, 
perfect conştient de punctele tari şi slabe ale acestei concepții. 

Vezi şi DATUL; ARGUMENTUL REGRESULUI LA INFINIT; FENO- 
MENALISM. 


SCRIERI 


Împreună cu Langford, C. H., Symbolic Logic, Appleton-Century, New York, 
1932. 

Mind and the World Order, Scribner's, New York,1929. 

An Analysis of Knowledge and Valuation, Open Court, La Salle, Illinois, 
1946. 

„Professor Chisholm and Empiricism“, Journal of Philosophy, 45, 1948, 
pp. 517-24. 

„The given element in empirical knowledge“, Philosophical Review, 61, 
1952, pp. 168-75. 


BIBLIOGRAFIE 


Chisholm, R. M., „The problem of empiricism“, Journal of Philosophy, 45, 
1948, pp. 512-7. 


e 


limitele cunoasterii omenesti 84 


Schlipp, P.A. (ed.), The Philosophy of C. I. Lewis, Open Court, La Salle, 
1968. 
JOHN TROYER [A. Z.] 


limitele cunoaşterii omenești 


Problema întinderii şi limitelor cunoaşterii omeneşti este de natură să 
producă perplexitati. Putem estima, cu certitudine, cantitatea de aur sau de 
petrol ce urmează a fi descoperită, fiindcă cunoaştem întinderea pământu- 
lui ca fiind dată a priori, şi astfel putem stabili un raport între ceea ce a fost 
explorat şi ceea ce nu a fost. Dar nu putem estima, în acelaşi fel, cantitatea 
de cunoaştere ce urmează a fi descopenită (Şi pentru că nu există o măsură 
a ceea ce este cunoscut, dar şi pentru că nu avem o informație certă privi- 
toare la noile cunoștințe ce urmează să apară). Nu există astfel o modalitate 
de a stabili un raport între ceea ce cunoaștem şi ceea ce nu cunoaştem. 

Ideea une: completitudini în funcție de probleme a corpului de cunoştinţe 
existent la un anumit moment istoric poate fi construită în patru modalităţi 
alternative: (1) Q-completitudine percepută: fiecare întrebare ridicată atunci 
are un răspuns dat atunci; (2) Q-completitudine slabă: fiecare întrebare ndi- 
cată atunci are un răspuns disponibil atunci; (3) Q-completitudine tare: com- 
pletitudine în principiu: fiecare întrebare ce ar fi putut fi ridicată atunci are 
un răspuns ce era disponibil atunci; (4) o situaţie nerealistă: fiecare între- 
bare ce ar fi putut fi ridicată atunci are un răspuns dat atunci. Conceptul 
Q-completitudini tari conduce direct la ideea unui echilibru între întrebări 
şi răspunsuri. Un astfel de echilibru erotetic se păstrează atunci când între- 
bănile care pot fi ridicate pe baza conceptelor şi tezelor unui corp de cunoştinţe 
acceptate pot primi un răspuns prin recurs la acelaşi corp de cunoştinţe, ca 
în situaţia din figura 1. 

Dar e mai cumpatat să realizăm că nici chiar Q-completitudinea tare a 
unui stadiu Ķ al cunoaşteni nu indică suficiența sau caracterul comprehen- 
siv al acesteia, ci se poate să reflecte doar sărăcia șirului de întrebări pe care 
suntem în stare să le contemplăm pe baza sa. Atunci când sfera cunoasteni 
noastre este suficient de restrânsă, Q-completitudinea ei va reflecta doar 
această restrictivitate, şi nu adecvarea sa intrinsecă. Căci aşa cum capaci- 
tatea de a rezolva întrebările noastre e un merit al corpului de cunoștințe, 
tot astfel stau lucrurile şi cu capacitatea de a ridica noi întrebări „profunde“ 
şi cu semnificație. Completitudinea este o amprentă a pseudoştiinţei, care 
este în genere faurita în aşa fel încât întrebările permise sunt întrebări pe 
care maşinăria proiectată este în stare să le rezolve. 

Ideea progresului ştiinţific ce nu poate fi complet este pe deplin com- 
patibilă cu viziunea după care fiecare întrebare care este ridicată în fiecare 

stadiu în parte urmează sa primească un răspuns, sau să fie dizolvată, in alte 
stadii viitoare. Aceasta nu ne angajază față de ideea că există anumite în- 
trebări ce nu pot primi răspuns plasate dincolo de limitele rezolvării posi- 
bile. Astfel, e suficient, pentru anticiparea unui progres cognitiv fără sfârşit, 
să ne bazăm pe ideea lui Kant că problemele vechi, atunci când sunt rezol- 
vate sau dizolvate, dau naştere altor probleme, a căror semnificaţie ineren- 
tă nu este de mai mică mărime decât cea a predecesoarelor lor. Nu e nevoie 
să fie făcut vreun recurs la insolubilia, pentru a susține caracterul mereu in- 
complet al cunoaşterii noastre ştiinţifice. 

S-ar putea întreba: „Dar va mat fi oare potrivit să persistăm în a afirma 
incompletitudinea cunoaşterii ştiinţifice, atunci când știința va putea pre- 
zice totul?“ Răspunsul este pur și simplu că ştiinţa nu va fi niciodată capa- 
bilă să prezică literalmente totul. Însăși ideea de a prezice totul este, pur şi 
simplu, impracticabilă, de vreme ce descoperinle ştiinţifice viitoare se află 
întotdeauna dincolo de domeniul de acțiune al ştiinţei prezente. Putem face 
predicții doar cu privire la chestiunile care se află, în mare vorbind măcar, 
în cadrul orizontului nostru cognitiv. Aşa cum nu se putea ca Newton să fi 
prezis rezultatul alegerilor prezidenţiale din America, tot astfel nu se putea 
ca el să fi prezis descoperiri din fizica cuantică. Singurele limite viabile ale 
cognoscibilitatii sunt cele ce se inradacineaza în cunoaştere, adică într-un 
model al naturii care implică faptul că anumite genuri de lucruri nu pot fi 
în principiu cunoscute (rezultatul proceselor stohastice, de exemplu). 

Presupunând că nu discutăm despre Dumnezeu, ci avem de-a face cu 
subiecţi cunoscători imperfecti, finiti, trebuie respinsă pretenția că toate 
adevărurilor sunt cunoscute. Dar această concesie plauzibilă are anumite 
consecințe problematice. Să luăm în considerare teza că toate adevărurile 
sunt cunoscute, (Vp)(p > Kp). 

Dacă aceasta este falsă, adică dacă (Vp) (p > Kp), atunci e evident ca 
(Sp) (p & -Kp) este adevărată. Ca atare, să presupunem că există o anumită 
valoare a lui „p“, po, să spunem, pentru care această teză e valabilă, astfel 
încât avem: po & Kpo. Dar avem, în genere, (3p) -OK(p & -Kp) sau, în mod 
echivalent, -(Vp) OK (p & -Kp). Aceasta decurge din următorul rationa- 
ment: 


(1) (Vp) K(p & -Kp): prin asumptie 
(2) Gp) 0 (Kp & K(Kp)); din (1), 
după principiul: K(p & q) > (Kp & Kq) 
(3) (dp)0(Kp & -Kp); din (2), dupa principiul: Kp > p. 
Întrucât (3) este autocontradictorie, acceptăm negatia sa, precum şi pe 


cea a lui (1), ca rezultat. lar acum, combinând cele două formule prece- 
dente, avem: 


a 

(po & -Kpo) & -OK (po & Kpo) 


lar aceasta ne dă direct (dp)(p & 0Kp), întrucât propoziția po & -Kpo 
reprezintă o valoare particulară a lui „p“ pentru care se obține această teză. 
Ca atare, (3p) (p & -Kp) implica logic (Ap)(p & -OKp). 

Ce înseamnă aceasta? Înseamnă că dacă vrem să respingem (pentru 
subiecții cunoscători finiti) teza, în mod clar de nesustinut, că p — Kp, atunci 
trebuie să acceptăm nu numai că (Gp) (p & -Kp), dar chiar şi (3p)(p & -OKp). 
Pentru subiecţii cunoscători finiti există nu doar fapte necunoscute, dar şi 
de necunoscut. Căci dacă există într-adevăr un anumit fapt care nu este 
cunoscut — adică, dacă po & -Kpo — atunci chiar acest fapt este unul care 
nu se poate să fie cunoscut în deplina sa specificitate, căci am văzut că 
K (po & -Kpo) duce la absurd, în maniera demonstraţiei de mai sus. Anu- 
mite fapte privitoare la natura propriei lor ignorante trebuie in mod nece- 
sar să se afle în afara sferei cognitive a subiecţilor cunoscători finiti. [Cu 
woate acestea, incapacitatea reflectată în această imposibilitate de cunoaștere 
înseamnă Că, în ceea ce priveşte subiecți cunoscăton finit, (Yx)(2p)(p & Kp): 
aceasta nu implică logic (3p)(Vx)(p & -OKp), adică să stabilească existenţa 
‘aptelor incognoscibile particulare. ] 

Pentru a identifica în mod concret o problemă insolubilă în ştiinţele na- 
turii ar trebui să arătăm că o anumită întrebare, O, potrivită din punct de 
vedere ştiinţific, este de asa fel încât rezolvarea sa se află „în principiu“ din- 
colo de domeniul de acţiune al ştiinţei. Dar cum s-ar putea să stabilim că o 
anume întrebare O va conunua să poată fi ridicată şi totodată să nu poată 
primi un răspuns în nici unul din stadiile viitoare ale ştiinţei, când vedem 
că nu putem circumscris schimbările pe care le-ar putea suporta ştiinţa în 
viitor? Cel mai bun lucru pe care îl putem face acum şi aici este să situăm 
rezolvabilitatea lui Q dincolo de puterea oricărui stadiu viitor al ştiinţei ce 
pare să fie o posibilitate reală văzut dinspre poziția în care ne aflăm. Dar 
terenul pe care stăm este totdeauna, într-o oarecare măsură, schimbător. 
Dacă o întrebare aparține cu adevărat ştiinţei, dacă reflectă acel gen de pro- 
blemă pe care ştiinţa ar fi posibil să o rezolve în principiu şi în teorie, atunci 
nu vom fi niciodată în stare să o plasăm dincolo de sfera de acțiune a stadi- 
ilor viitoare posibile ale ştiinţei ca atare. Calea înțelepciunii merge alături 
de atitudinea potrivit căreia nu există anumite întrebări ştiinţifice, şi cu sigu- 
ranta nu unele identificabile în prezent, pe care ştiinţa să nu le poată în prin- 
cipiu rezolva. 

Impredictibilitatea inerentă a schimbărilor interne este o trăsătură de 
neinlaturat a științei. Ea separă ştiinţa de structurile închise ale pseudosti- 
intei. Deficiența acesteia se reflectă tocmai în „eleganța“ cu care totul îşi 
găsește un loc în schemă. În ce priveşte potenţialul rezolvării de probleme 

al stiintei reale, nu putem stabili nici un fel de restrictii a priori, ci trebuie 
să fim flexibili. Nimeni nu poate spune ce vor fi în stare şi ce nu vor fi in 
stare să realizeze stiintele naturii, pentru simplul motiv că ştiinţa de astăzi 
e incapabilă să se pronunţe în privinţa celei de mâine. 

literatură şi cunoaştere 


În abordarea tradiţională a problemei referitoare la relaţia dintre aceste 
două complexe noțiuni, operele literare sunt apreciate drept posibile mij- 
loace de a ajunge la cunoaşterea definită în maniera „clasică“ (cunoaştere 
propozițională sau „cunoaştere ca“, interpretată de obicei ca opinie ade- 
vărată şi întemeiată). Pot fi identificate trei atitudini principale: (1) con- 
damnări ale literaturii ca fiind o sursă de raționalitate, deopotrivă pentru 
autor şi pentru auditoriu (de exemplu, atacurile platonice la adresa mime- 
sis-ului poetic); (2) apărări ale autonomiei literare, bazate pe ideea că 
cunoaşterea nu este nici împiedicată de către literatură, nici ajutată să pro- 
greseze, întrucât cele două evoluează pe linii separate (de exemplu, Ingar- 
den, 1950, 1973); şi (3) o serie de afirmații privind eventualitatea ca creați- 
ile literare să contribuie, în mod efectiv, la cunoaştere. O versiune slăbită a 
ultimei poziţii susţine că unele creaţii literare pot fi folosite pentru a ne 
furniza valoroase ilustrări ale cunoașterii ce au fost deja formulate în afara 
literaturii (Simon, 1983, pp. 32-3). Un-alt tip de susținere este aceea că lec- 
turile teoretic orientate ale creaţiilor literare pot contribui la formarea unor 
noi ipoteze în ştiinţele umane, ipoteze ce pot fi apoi evaluate empiric, prin 
mijloace neliterare (Beardsley, 1958, pp. 429-31; Livingston 1988, 1991). 
De exemplu, citirea pătrunzătoarelor zugravin ale răzbunării într-o saga is- 
landeză ar putea ajuta pe cineva să îmbunătăţească un model teoretic al acti- 
unilor şi motivelor tipice pentru cazurile de vendetta purtată pe mai multe 
generaţii, caz în care s-ar revela valoarea euristică implicită a creaţiei lite- 

rare. O teză mai tare este aceea că unele opere literare transmit cunoaşterea 
semnificativă și chiar sistematică descoperită de către autorii lor, un exem- 
plu fiind punctul de vedere al lui Girard (1965) că o serie de romancien au 
exprimat intuitii autentice referitoare la natura imitativa a dorinței. 

In cadrul pozitiilor pe care tocmai le-am evocat, literatura este consi- 
derată a fi una dintre cele câteva mijloace eficiente pentru un singur gen de 
scop epistemic. Totuşi, se susține adesea că trăsăturile „cu adevărat literare“ 
ale operei (de exemplu, statutul ei ficțional, forma narativă, utilizarea dia- 
logului, pseudonimele, alegoria, tropii etc.) sunt cumva necesare sau esen- 
tiale pentru contribuţiile literaturii la cunoaștere. O susținere tipică, în acest 
sens, este că Nietzsche a avut nevoie de personajul fictional al lui Zarathus- 
tra, de un stil cvasibiblic, de parabole și imagistică mitologică pentru a for- 
mula aspecte ale gândirii sale. Și totuşi, dacă cunoașterea în chestiune este 
propozițională şi poate fi parafrazata fidel, nu este clar de ce dispozitivele 
literare sunt necesare sau esențiale pentru descoperirea sau formularea ei. 
Un mod de a răspunde la aceasta obiectie este de a afirma că valoarea cog- 
nitivă a literaturii nu ar trebui evaluată, în nici un caz, în termenii con- 
tributiilor parafrazabile la cunoaşterea propozițională. In schimb, literatu- 
ra este pretuita ca un mijloc indispensabil de a obține diferite alte rezultate 
valoroase din punct de vedere epistemic. Modul prețios şi aparte de cog- 
nitie al literaturii a fost identificat, de exemplu, ca „a cunoaște trăind prin 
delegație“, un fel de cunoaştere prin luare la cunoștință ce ne conduce la „a 
cunoaște cum este o experienţă“ (Walsh, 1969, p. 129). Au fost propuse 
câteva variatiuni pe această temă, însă toate teoriile de acest fel au proble- 
ma de a emite susțineri convingătoare despre stările epistemice care nu pot, 
prin definiție, să fie reformulate în limbajul neliterar, limbaj în care sunt ve- 
hiculate teoriile însele. Ca rezultat, valoarea cognitivă unica a literaturii se 
află în pericolul de a deveni un je ne sais quoi epistemic, un discurs neli- 
terar putând doar să indice către aşa ceva. Această aluzie nu va reprezenta 
o formă literară de cunoaştere şi nici una propozițională. Pe de altă parte, 
un eseu argumentativ clar şi detaliat, care îşi propune să reveleze continu- 
tul filosofic al lu: Zarathustra, cu greu ne poate convinge că parabolele şi 
imagistica sunt indispensabile. 

O altă abordare principală a subiectului îşi găseşte punctul de plecare 
într-o respingere a concepției „clasice“ a cunoaşterii, în termenii căreia a 
fost evaluată, de obicei, cognitia literară. Într-o versiune moderată, nu se 
consideră că această respingere implică o depreciere generalizată a valo- 
rilor epistemice. În schimb, creditul rezervat iniţial pentru ceea se consi- 
deră a fi un model restrâns și nerealist al cunoaşterii este transferat, cu gene- 
rozitate, asupra unei vaste palete de activităţi simbolice, adăpostite sub ti- 
tlul îngăduitor de „înțelegere“. O dată ce au fost abandonate scopurile ade- 


89 literatură şi cunoaştere 


vărului, certitudinii şi întemeierii rationale, literaturii i se poate acorda locul 
său printre celelalte arte şi ştiinţe, ca un mod valabil de cognitie, caracte- 
rizat prin forme nedenotative de referință (Goodman şi Elgin, 1988). Multe 
respingeri literare ale epistemologiei „clasice“ sunt mai îndepărtate de rati- 
une, raționalitate şi ştiinţă, fiind comune în cultura literară încă de la în- 
ceputul romantismului. Se spune că literatura ne eliberează de cătuşele unei 
rațiuni prozaice, prizoniera faptelor, consistenţei, dovezilor, întemeierii şi 
altor restricții prosteşti. În unele versiuni, „înlocuirile“ radicale, în literatură, 
ale aşa-numitei cunoasteri sunt închipuite pentru a implica un acces pri- 
vilegiat la domenii speciale, inclusiv la diverse dimensiuni ale subiecti- 
vitatii — emoţiile, „qualia“, procesele primare, proprietățile unei „diferențe“ 
feminine esenţiale, manifestate numai într-o formă anume de écriture — 
sau la elemente metafizice precum die Erde, corpul şi „diferența neopozi- 
tivă“, un graal post-structuralist. Se spune uneori că literatura are meritul 
special de a manifesta activ imposibilitatea acelui gen de cunoaștere asupra 
căruia emit pretenţii orbeste alte discursuri, cum sunt filosofia si ştiinţele. 
Fragmentele textualității încorporează un gen de virtute epistemică, fie ea 
o chestiune de ironie radicală, de negativitate generalizată (Blanchot, 1968) 
sau de sceptică arrhepsia ori EPOCHE. În tendinţe extreme mai pronunţate, 
teoreticienii literaturii proclamă că toate criteriile şi demarcatiile episte- 
mologice sunt totdeauna deja supradeterminate de către condiţii psihodi- 
namice şi/sau discursive, sociale, pragmatice: literatura şi cunoaşterea deo- 
potrivă sunt fantasme; ele sunt simple instantieri într-o luptă pentru dis- 
tinctie şi putere; sau sunt dizolvate într-o mare de textualitate haotică, su- 
puse unei „ilogici“ generalizate a dispersiei şi indeterminării. 

Conjunctia termenilor „literatură“ şi „cunoaştere“ ridică şi problema 
genurilor de cunoaştere produse de către critici. Disciplinele literare figu- 
rează, pe bună dreptate, printre ceea ce Miller (1987) numeşte câmpurile 
„autointerogării“ (acelea cărora le lipsesc fundamentele realiste solide, in 
care ultimele reprezintă o chestiune de descrieri demne de încredere ale pro- 
ceselor cauzale, specifice domeniilor relevante). Într-adevăr, practica de 
factură critică este chiar diversă şi nu este evident, pentru a spune doar atât, 
că rezultatele ei sunt, în mod obișnuit, adevărate, întemeiate, sistematice 
sau progresive. Într-un asemenea context, reflectia teoriei critice asupra pre- 
supozitiilor, metodelor şi scopurilor de bază ale cercetării literare este o 
parte esenţială a disciplinei. Dezbaterea centrală din teoria critica a vizat 
ceea ce criticii numesc problema „validității“ (adică a veracitatii) inter- 
pretării, care revine la a întreba dacă și cum poate un critic să atribuie inte- 
lesul corect sau o serie de înțelesuri corecte unui text sau unei opere. Unii 
desemnează înțelesurile intenționate de către autor drept singura țintă a elu- 
cidărilor valide, în timp ce altii au etichetat asta drept o eroare. Totuşi, chiar 

şi aceasta dezbatere se bazează pe presupozitii ce pot fi puse în discuție. O 
astfel de presupozitie este aceea conform căreia criticii avansează tema 
cunoaşterii literare ori de câte ori realizează o nouă lectură corectă a unui 
text literar sau a unei opere, şi asta independent de corectitudinea doctrinei 
elucidată în acest fel. A arăta că elementul literar x însemna y este socotit o 
descoperire autentică, chiar dacă mesajul extras din sticlă este irațional, sau 
este contrazis flagrant de cele mai bune teorii contemporane relevante pen- 
tru subiect. O asumptie importantă ce susține această critică de megafon 
pare a fi aceea că scrierea şi publicarea interpretărilor elaborate este o bună 
modalitate de a aprecia literatura, poate chiar cea mai bună, o asumptie au- 
Xiliară fiind aceea că angajarea în astfel de aprecieri e scopul principal al 
cercetării literare. Două contraafirmatii relevante sunt acelea că incursiu- 
nile interpretative elaborate nu contribuie totdeauna la experienţe estetice 
autentice, precum şi că explicaţiile erudite ale fenomenelor literare nu sunt, 
în nici un caz, reductibile Ja performanţa aprecierilor şi/sau interpretărilor 
estetice ale creațiilor. Fenomenele literare au, de asemeni. consecinţe şi 
condiţii psihosociale ce nu ar fi captate în mod adecvat nici chiar de cele 
mai reuşite aprecieri si interpretări. Un gen de sarcină este participarea la 
aprecieri critice, dar alt gen de sarcină este descrierea $1 explicarea actiu- 
nilor constitutive faptelor şi instituțiilor literare — incluzând şi practica 
aprecierii (Schmidt, 1980-2). Adesea, cele două sarcini sunt combinate. 
Putem vorbi si despre o „licenţă poetică“ prevalentă, atitudinea potrivit 
căreia cercetarea erudită asupra subiectelor literare ar trebui, cumva, să re- 
producă şi să exemplifice calitățile artefactelor şi practicilor la care se referă, 
in loc sa fie ghidate de norme tipice pentru investigația rational-empirica. 

Este relativ recentă tendinţa de a privi literatura ca pe o colecţie de 
opere de artă autonome care cer interpretarea elaborată, iar fundamentele 
conceptuale ale acestei tendințe numai neproblematice nu sunt (Todorov, 
1973, 1982). Criticii ce rămân angajaţi fata de sarcinile aprecierii $1 in- 
terpretării (în opoziție cu investigația asupra istoriei sociale şi psiholo- 
gice a instituţiilor şi practicilor sociale) ar trebui să acorde mai multă 
atenţie condițiilor practice care sunt necesare nu doar producerii, ci şi in- 
dividuării critice a operelor de artă literară (Currie, 1989; Davies, 1991). 
Este departe de a fi evident că operele pot fi individuate adecvat ca tipuri 
identificabile obiectiv ale inscripţiilor sau textelor ocurente, aşa cum se 
presupune adesea. Nici o funcţie semantică — nici măcar o funcţie 
parțială — nu clasifică toate tipurile de inscripţii textuale după opere de 
artă: unele tipuri de inscripţii nu sunt corelate deloc cu operele, iar alte 
tipuri de inscripţii pot fi corelate cu mai mult de o operă (ca în cazul lui 
Pierre Menard, al lui Borges). De asemeni, nu există nici măcar o funcție 
parţială care să clasifice operele după tipuri de inscriptii: unele opere pot 

fi corelate cu mai mult de un tip de inscripție (de exemplu, cazuri în care 
există versiuni diferite ale aceleiaşi opere). Corelatiile particulare dintre 
tipuri de text şi opere sunt orientate, în practică, de factori pragmatici ce 
implică aspecte ale atitudinilor (opinii, motive, planuri etc.) ale agentu- 
lui sau agenţilor responsabili de crearea artefactelor într-un context dat. 
Ultima idee implică unele constrângeri netriviale asupra aprecierii lite- 
rare, în măsura în care identificarea tipurilor importante de calităţi es- 
tetice este legată de cunoaşterea acestor factori pragmatici. De exemplu, 
referința la astfel de factori poate fi necesară pentru a determina atribuirea 
unei inscripţii la un gen particular, ca în cazurile în care un text poate fi 
citit ca o ficţiune fantastică sau ca o farsă sau ca supranaturalism serios. 
Referirea la contextul autorului poate determina natura proprietăților 
stilistice ale unei opere: trăsături recunoscute ca fiind extrem de inova- 
toare şi neconvenţionale într-un context pot fi văzute ca arhaice şi imi- 
tative într-alt context; de exemplu, ar trebui să se ştie că inscripția a fost 
o operă a secolului al douăzecilea, şi nu o retipărire fidelă a unui origi- 
nal din secolul al optsprezecelea. Rezultatul este că nici măcar o orientare 
estetică înspre fenomenele literare nu poate fi despărțită de descrierile 
de acțiune şi presupozitiile corelate despre factorul activ. Aducerea in 
prim-plan a acestor presupozitu dezvăluie neajunsurile noţiunilor ro- 
mantice prevalente, cele de natură a operelor literare „autonomă“, ,,or- 
ganică“ şi „care se autoorganizează“. 

Factorii pragmatici ar trebui şi ei sublimiati, într-o discuţie despre va- 
loarea cognitivă a operelor literare și a interpretărilor date de critici aces- 
tora. Textele sau artefactele, simbolice nu sunt tipurile de elemente care 
pot conţine sau încorpora, la propriu, tipurile de atitudini intentionale ce 
sunt candidaţi plauzibili la titlul de cunoaştere, şi asta pe o vastă serie de 
înţelegeri ale celor din urmă. Dacă este nesigur că textele şi operele pot 
cunoaşte ceva sau nu reușesc să cunoască nimic, ar trebui ca atenţia să 
fie îndreptată asupra relaţiei dintre artefacte și utilizatorii lor, acei autori 
şi cititori despre ale căror acțiuni şi atitudini relevante se poate spune că 
manifestă valori şi stări epistemice. Scrisul a fost pentru Proust o formă 
autentică de cercetare şi, mai mult, a fost una care l-a condus la o mai 
pronunţată cunoaştere de sine, chiar dacă artefactele rezultante nu sunt 
totdeauna (după cum nu sunt numai) relatări demne de încredere despre 
experiențele reale ale autorului. Mai mult, nu există nici un temei bun 
pentru a crede că experienţa fiecărui cititor al scrierilor lui Proust meri- 
tă să fie numită cunoaştere, sau măcar înțelegere, deşi aceste opere, în 
unele mâini, pot foarte bine să aibă ca efect nişte rezultate epistemice 

Filosof englez. În afară de cele Două tratate despre guvernare (1690) 
și de Rationalitatea creștinismului (1695), Locke este cunoscut pentru capo- 

dopera sa epistemologică, Eseu asupra intelectului omenesc (1690). Crezând 
în mod implicit că am fost trimişi în această lume de către Dumnezeu, aştep- 
tându-se la existența unei vieţi de apoi într-o altă lume, intenția lui Locke 
în această lucrare este să descopere ce gen de lucruri putem cunoaşte, după 
cum ne-a însărcinat Dumnezeu, și cum am putea să ne folosim și să ne con- 
ducem intelectul şi înțelegerea. „Scopul meu“, ne spune el, este „de a cer- 
ceta originile, certitudinea si întinderea cunoaştenii omeneşti, laolaltă cu 
gradele de convingere, opinie şi asentiment“ (1.1.2). 

În opoziţie cu unii autori ai timpului, Locke neagă cu tărie, pe parcursul 
primei cărţi a Eseului, faptul că ceva din cunoaşterea noastră, fie aceasta 
teoretică sau etică, ar fi înnăscut şi că s-ar afla în minţile noastre de la bun 
început (vezi IDEI ÎNNĂSCUTE). Mintea, la naştere, spune el, este pre- 
cum o „foaie albă“ (2.1.2) (vezi TABULA RASA). În consecință, este ade- 
sea descris ca fiind un EMPIRIST. El crede, în mod cert, că toate IDEILE 
noastre sunt derivate din experiență, dar ele sunt doar ceea ce el numeste 
„matenale ale cunoaşterii“ (2.1.2). Spre deosebire de idei, cunoaşterea însăşi 
nu este „constituită prin simțurile noastre“ (Locke, 1671 , p. 157). În stilul 
lui DESCARTES, într-un fel, cunoaşterea este pentru Locke produsul rati- 
unii $i al intelectului. Potrivit cu ceea ce ar spune un RATIONALIST, în 
lipsa rațiunii, tot ceea ce avem este simplă opinie, nu cunoaștere. „Rațiunea 
trebuie să fie ultimul nostru judecător şi ghid, in toate privintele“ (4.19.14). 

În cartea a doua, Locke dă curs afirmației că toate ideile noastre, toate 
materialele cunoașterii, provin din experienţă, într-una din cele două forme 
ale acesteia: ca perceptii sensibile ale lumii materiale şi ca reflecţii asupra 
operaţiilor propriei noastre minţi. Argumentul său este înlesnit printr-o dis- 
tinctie între idei simple şi complexe. Primele sunt neanalizabile şi nedefini- 
bile, cele din urmă pot fi construite mental din cele simple. Ideile complexe 
sunt de diferite feluri: substanţe (de ex., aur, plumb, cai), ce reprezintă lu- 
crurile din lumea materială, moduri (de ex., triunghi, gratitudine), care sunt 
„afecțiuni ale substanţelor, condiționări“ (2.12.4), şi relații (de ex., părinte 
al [cuiva], ma: alb decât [ceva]). Pe măsură ce arată cum se face că orice 
idee își are izvorul în experienţă, Locke ne oferă analize ale diferitelor noti- 
uni filosofice importante: percepție, sohditate, memone, spațiu, timp, număr, 
infinitate, volitie, substanţă, cauză şi efect, identitatea persoanei. El distinge 
de asemenea între CALITĂȚI PRIMARE ŞI SECUNDARE. Există, în aces- 
te capitole, un număr considerabil de critici implicite la adresa mai multor 
puncte de vedere ale lui DESCARTES: identificarea întinderii drept esență 
deplină a substanței materiale şi respingerea vidului, opinia că gândirea şi 
identitatea persoanei necesită neapărat o substanţă imatenală, viziunea potri- 
vit căreia mintea gândeşte mereu. Cu toate acestea, lectura lu: Descartes a 
fost cea care l-a îndepărtat pe Locke de (ceea ce păreau să fie) trivialitatile 

dopera sa epistemologica, Eseu asupra intelectului omenesc (1690). Crezand 
in mod implicit că am fost trimişi in această lurne de către Dumnezeu, astep- 
tandu-se la existenţa unei vieţi de apoi într-o altă lume, intenția lui Locke 
în această lucrare este să descopere ce gen de lucruri putem cunoaşte, după 
cum ne-a însărcinat Dumnezeu, şi cum am putea să ne folosim şi să ne con- 
ducem intelectul şi înțelegerea. „Scopul meu“, ne spune el, este „de a cer- 
ceta originile, certitudinea și întinderea cunoaşterii omenești, laolaltă cu 
gradele de convingere, opinie şi asentiment“ (1.1.2). 

In opoziţie cu unii autori ai timpului, Locke neagă cu tane, pe parcursul 
primei cărți a Eseului, faptul că ceva din cunoaşterea noastră, fie aceasta 
teoretică sau etică, ar fi înnăscut şi că s-ar afla în minţile noastre de la bun 
început (vezi IDEI ÎNNĂSCUTE). Mintea, la naştere, spune el, este pre- 
cum o „foaie albă“ (2.1.2) (vezi TABULA RASA). În consecință, este ade- 
sea descris ca fiind un EMPIRIST. El crede, în mod cert, că toate IDEILE 
noastre sunt derivate din experienţă, dar ele sunt doar ceea ce el numeşte 
„materiale ale cunoașterii“ (2.1.2). Spre deosebire de idei, cunoaşierea însăși 
nu este „constituită prin simţurile noastre“ (Locke, 1671, p. 157). În stilul 
lui DESCARTES, într-un fel, cunoaşterea este pentru Locke produsul rati- 
unii şi al intelectului. Potrivit cu ceea ce ar spune un RATIONALIST, în 
lipsa raţiunii, tot ceea ce avem este simplă opinie, nu cunoaştere. „Rațiunea 
trebuie să fie ultimul nostru judecător şi ghid, in toate privintele“ (4.19.14). 

În cartea a doua, Locke dă curs afirmației că toate ideile noastre, toate 
materialele cunoaşterii, provin din experienţă, într-una din cele două forme 
ale acesteia: ca percepții sensibile ale lumii materiale și ca reflecții asupra 
operaţiilor propriei noastre minți. Argumentul său este înlesnit printr-o dis- 
tinctie între idei simple şi complexe. Primele sunt neanalizabile şi nedefini- 
bile, cele din urmă pot fi construite mental din cele simple. Ideile complexe 
sunt de diferite feluri: substanţe (de ex., aur, plumb, cat), ce reprezintă lu- 
crurile din lumea materială, moduri (de ex., triunghi, gratitudine), care sunt 
„afecțiuni ale substanţelor, condiționări“ (2.12.4), şi relații (de ex., părinte 
al [cuiva], mai alb decât [ceva]). Pe măsură ce arată cum se face că orice 
idee îşi are izvorul în experiență, Locke ne oferă analize ale diferitelor noti- 
uni filosofice importante: percepție, soliditate, memorie, spațiu, timp, număr, 
infinitate, volitie, substanţă, cauză şi efect, identitatea persoanei. El distinge 
de asemenea între CALITĂȚI PRIMARE ŞI SECUNDARE. Există, în aces- 
te capitole, un număr considerabil de critici implicite la adresa mai multor 
puncte de vedere ale lui DESCARTES: identificarea întinderii drept esenţă 
deplină a substanței materiale şi respingerea vidului, opinia că gândirea şi 
identitatea persoanei necesită neapărat o substanță imatenală, viziunea potri- 
vit căreia mintea gândeşte mereu. Cu toate acestea, lectura lui Descartes a 
fost cea care l-a îndepărtat pe Locke de (ceea ce păreau. să fie) trivialitatile 

verbale si mistificările scolasticii aristotelice dominante la momentul res- 
pectiv, la care fusese expus ca student la Oxford. De asemenea, tot de la! 
Descartes preia Locke termenul de „idee“, a cărui folosire frecventă (pentru! 
care îşi şi cere scuze (1.1.8)) constituie o trăsătură caracteristică a Eseului. | 

Multe dintre „formele vagi și insignifiante de vorbire, şi de abuz de lim-| 
baj“ ale scolasticilor, la care Locke se referă în prefață, ajung să fie criti-i 
cate în cartea a treia, „Despre cuvinte“. Aici el respinge viziunea potrivit! 
căreia cuvintele generale, folosite pentru clasificări, care formează o atât 
de mare parte din limbajul nostru, ar sta pentru „esențe reale“ sau „forme: 
substanțiale“ care, prin faptul că sunt încorporate în lucruri, le fac să fie de; 
un fel sau altul. Potrivit acestei viziuni, înaintea oricărei activități intelec- 
tuale din partea noastră, lumea este deja împărțită în diferite genuri de lu-! 
cruri. În opoziţie cu aceasta, Locke argumentează că „toate lucrurile care 
există [...] sunt particulare“ (3.3.1), că clasificarea e o chestiune legată de, 

interesele şi convenientele omenești, $i că cuvintele generale stau pentru: 

„esențe nominale“, idei abstracte din mintea noastră, pe care le construim: 
noi înşine. Generalitatea si universalitatea, spune el, „nu aparţin existenţei! 
reale a lucrurilor, ci sunt invenţii, creaţii ale intelectului, realizate pentru! 
propriul său folos“ (3.3.11). 

In cartea a patra, cunoaşterea este definită drept „percepţie“ intelectu- 
ală a conexiunilor sau a acordurilor şi dezacordurilor dintre idei. Astfel de 
conexiuni pot fi imediate şi percepute în mod intuitiv sau mediate de către 
alte idei, astfel fiind un subiect de demonstraţie. Acolo unde putem percepe 
astfel de conexiuni, avem o cunoaştere universală şi certă. Acolo unde nu, 
putem, ne lipseşte „cunoaşterea“ şi avem, cel mult, „convingeri“ sau „opinii“. 
Această descriere se potriveşte. cu cunoaşterea noastră a priori din domenii 
precum matematica şi geometria (vezi CUNOAȘTERE A PRIORI). Aces- 
tea, datorită elaborării lor sistematice, reprezentau exemplele standard de 
„ştiinţe“ în secolul şaptesprezece. Însă, ca si alti „noi filosofi“ ai timpului, 
Locke nu accepta detaliile relatări scolastice despre scientia, relatare potri-' 
vit căreia cunoaşterea ştiinţifică presupunea o structură rigid definită, fiind 
aranjată şi elaborată potrivit cu canoanele stricte are rationamentului silo- 
gistic, care are ca premise maxime abstracte şi definiţii ale esentelor reale 
ale lucrurilor (vezi TOMA D'AQUINO). Ştiinţa. pentru Locke, este o 
chestiune de deducție, ca în cazul matematicii şi geometriei, dar el nu con- 
feră vreo valoare specială tehnicilor silogistice şi aparatului logicii scolas- 
tice ce vine în completarea acestora. 

Totuşi, deşi respinge cea mai mare parte din ceea ce spun scolasticii de- 
spre esențe reale, precum şi descrierea ştiinţei dată de ei, Locke nu respinge 
complet orice idee de esenţă reală. El păstrează ideea generală că există 
ceva în privinta unui mod, cum ar fi un triunghi sau a unei substanțe, cum 

ar fi aurul, ceva care dă seama de proprietăţile caracteristice ale acelor lu- 
cruri şi oferă o explicaţie pentru aceste proprietăți. Într-adevăr, tocmai da- 
torită faptului că avem o cunoaştere a esentelor reale ale figurilor geome- 
trice putem distinge conexiunile necesare în geometrie [cum ar fi conexiu- 
nile dintre ideea complexă a esenței reale a unui triunghi — „trei linii, 
cuprinzând un spaţiu“ (2.3 1.6) — si diferitele proprietăţi ale acestuia). 

Pe de altă parte, putem distinge, în genere, conexiuni fără caracter nece- 
sar între ideile noastre pentru diferite substanţe şi proprietăţile acestora. 
„Opiniile“ despre proprietăţile aurului, de exemplu, depind de observaţie 
ŞI experiment, şi nu de contemplarea a priori a propriilor noastre idei ab- 
stracte. Motivul pentru această lipsă de cunoaștere, având drept consecinţă 
faptul că „filosofia naturii“9, studiul proprietăților lucrurilor din lumea ma- 
teriala, „nu este capabilă să devină o știință“ (4.12.10), este acela că ne aflăm 
în ignoranță cu privire la esentele reale relevante ale substantelor!9, Con- 
ceptia lui Locke cu privire la esentele reale ale substanţelor diferă de cea a 
scolasticilor, potrivit căreia acestea sunt „definiţii reale“. El le vede, mai 
degrabă, în termenii teoriei atomiste a materiei: a lui Leucip, Democrit și 
Epicur, teorie ce fusese reînviată în secolul şaptesprezece. Dacă am cunoaște 
esentele reale ale substanțelor, atunci chimia ar avea acelaşi statut a priori 
ca şi matematica. În absența unor idei detaliate ale acestor lucruri, opiniile 
noastre despre proprietăţile substanţelor trebuie să se bazeze pe observații 
şi experimente atente şi sistematice. Prin apărarea acestei „metode simple“ 
(1.1.2) pentru filosofia naturii, precum şi prin încrederea acordată teoriei 
corpusculare a materiei, Locke se alătură fizicienilor din vremea sa, cum ar 
fi Robert Boyle. În prefața la Eseu, el îi numeşte „maeştri constructori“ 
„învățătunii omeneşti“. Ca şi ei, el era membru al Societății Regale din a 
dra (de orientare anti-scolastică). 

Ca răspuns la argumentele sceptice cu privire la existența LUMII EX- 
TERIOARE si la posibilitatea ca noi să trăim un vis continuu, Locke 
reacționează în maniera sa practică. „Nimeni nu poate fi, în mod sincer, atât 
de sceptic încât să fie nesigur de existența acelor lucruri pe care le vede şi 
le simte“ (4.11.3) (vezi SCEPTICISM MODERN). Descrierea pe care o da 
acestei „cunoaşteri senzitive“ nu se potriveşte cu definiţia sa a cunoaşterii 
ca percepție a conexiunilor dintre idei. Cu toate acestea, deşi certitudinea 
ei nu este la fel de mare ca şi cea provenită din [NTUITIE şi demonstraţie, 
ea merită totuși, spune el, numele de cunoaştere. În mod tradiţional, teoria 
percepţiei a lui Locke a fost considerată ca exprimând un REALISM 
REPREZENTATIONIST, potrivit căruia, întrucât mintea „nu percepe altce- 


9 Engl.: natura! philosophy. Pentru tămuriri vezi Ilic Pârvu. Arhitectura existenței, Humani- 
tas, Bucuresti. 1990, pp. 149 şi urm. (N. t.) 
10 Engl.: relevani substantial real essences. (N. t.) 

va decât propriile sale idei“ (4.4.3), percepția lumii externe este pentru noi 
indirectă. Totuşi, în ultimii ani s-a argumentat că el este un REALIST DI- 
RECT. | 

GEOMETRIA nu este singurul caz în care poate fi obținută o cunoaștere 
reală. Un altul este morala, întrucât şi acolo ideile relevante sunt moduri ale! 
căror esente reale le cunoaştem sau le putem cunoaşte. Potrivit lui Locke, 
principiile morale exprimă voinţa lui Dumnezeu. Astfel, o ştiinţă a moralei 
se va baza în parte pe o dovadă a existenţei lui Dumnezeu şi în parte pe 
ideea că, fiind dependenți fata de el, ar trebui să ne supunem voinţei sale, 
aşa cum copiii trebuie să se supună părinților lor. În pofida îndemnurilor 
prietenilor, Locke spune că el nu are nici timpul necesar, şi nici abilitatea 
de a construi el insusi o ştiinţă morală sistematică. Cu toate acestea, unele 
adevăruri morale individuale au fost dezvăluite de rațiune, desi multi oa- 
meni, „nedumeriţi în privința chestiunilor necesare ale vieţii“ (1.3.25), nu 
au timp pentru aşa ceva. Prin urmare, este un lucru fericit că astfel de oa- 
meni isi pot câştiga moralitatea prin revelatiile din Biblie, desi ceea ce dobân- 
desc în acest fel nu reprezintă, desigur, cunoaştere morală, ci doar opinie. 

Sunt 51 alte privinţe în care convingerile ce se bazează pe Biblie sunt in- 
ferioare fata de cunoaşterea obținută prin rațiune. Revelația este împlinită 
de rațiune prin aceea că raţiunea este necesară pentru a decide ce anume 
este o revelaţie autentică. Dacă ceva anume reprezintă mesajul lui Dum- 
nezeu, atunci este fără îndoială adevărat. Dar reprezintă oare mesajul lui 
Dumnezeu? Mai mult, orice cunoaştere religioasă sau morală necesară pen- 
tru mântuirea noastră poate fi dobândită doar prin facultățile noastre na- 
turale, fără ajutorul revelaţiei. Această afirmaţie îi conferă lui Locke un anu- 
mit loc în istoria dezvoltării unei religii naturale teiste. 

Rezultatul investigație: sale este că există lucrun pe care nu le cunoaştem, 
lucruri despre care ne putem forma doar opinii, şi lucruri cu privire la care 
trebuie să rămânem în ignoranță. Filosofia naturii, ca întreg, nu va fi nicio- 
dată o ştiinţă, iar Locke este agnostic în mai mare măsură decât Descartes 
în privința posibilității de-a cunoaşte cum acționează mintea asupra corpu- 
lui, sau corpul asupra minţii, sau de a cunoaşte dacă gândirea are neapărat 
nevoie de un suflet imaterial. Dar sunt unele lucruri pe care le cunoaştem, 
şi adesea opiniile noastre nu sunt nefondate. 

Tabloul general al lui Locke este acesta. Lucrurile pe care le cunoaştem, 
şi cele pe care le credem în mod întemeiat, răspund adevăratelor noastre 
nevoi $1 intereselor noastre reale. Nu ne aflăm în ignoranță cu privire la da- 
toriile şi obligațiile pe care le avem unii fata de alții, precum şi fata de Dum- 
nezeu, $1 avem suficiente opinii pe care să ne bazăm în problemele practice 
de zi cu zi. „Oamenii au temeiuri să fie pe deplin satisfacuti cu ceea ce a 
considerat Dumnezeu potrivit pentru ei, întrucât le-a dat [...] tot ceea ce 

este necesar pentru confortul vieţii şi cunoaşterea virtuţii, şi a pus la in- 
demâna descoperirii lor toate cele trebuincioase pentru această viata si calea 
ce conduce la mai bine“ (1.1.5) Nu numai că ar trebui să-i mulțumim lui 
Dumnezeu pentru ceea ce avem, dar ar trebui de asemenea să fim mai puţin 
lacomi şi „mai precauţi în a ne amesteca în lucruri care depăşesc capaci- 
tatea noastră de înţelegere“ (1.1.4). 

Mare parte din ceea ce se găseşte în Eseu, cum ar fi accentul pus pe 
„metoda istorică, simplă“ (II. 2) din fizică, apărarea teoriei corpusculare a 
materiei, atacurile la adresa scolasticilor, accentul pus pe a te lămuri singur 
şi a nu te baza pe autoritatea altcuiva, faptul că acordă rațiunii un rol cen- 
tral în cadrul religiei, criticile diferitelor învățături ale lui Descartes referi- 
toare la cele două substanţe (întinsă şi cugetătoare), toate acestea aparţin în 
epală măsură vremii sale, aşa cum îi aparţin şi lui. Dar deşi multe din lu- 
crurile pe care le spune pot fi întâlnite la contemporanii săi, el pune laolaltă 
ideile secolului XVII într-un mod proaspăt şi coerent. 

Vezi şi ANALITICITATE; INTUITIE ŞI DEDUCTIE; REALISM 
REPREZENTATIONAL. 


SCRIERI 


Draft A of Locke 5 Essay concerning Human Understanding (1671), tran- 
scris de P. H. Nidditch, Dept. Of Philosophy, University of Sheffield, 
Sheffield, 1980. 

An Essay concerning Human Understanding (1690), ed. P. H. Nidditch, 
Clarendon Press, Oxford, 1975. 


BIBLIOGRAFIE 


Aaron, R. I., John Locke, 3rd edn, Clarendon Press, Oxford, 1971. 

Alexander, P., /deas, Qualities and Corpuscles: Locke and Boyle on the Ex- 
ternal World, Cambridge University Press, Cambridge, 1985. 

Gibson, J., Locke s Theory of Knowledge and its Historical Relations, Cam- 
bridge University Press, Cambridge, 1960. 

Hall, R. And Woolhouse, R., Eight Years of Locke Scholarship. A Biblio- 
graphical Guide, Ediburgh University Press, Edinburgh, 1983. 

Shapiro, B. J., Probability and Certainty in Seventeenth-Century England, 
Princeton University Press, Princeton, 1983. 

Tipton, I., ed., Locke and Human Understanding, Oxford University Press, 
Oxford, 1977. 

Woolhouse, R. S., Locke, Harvester Press, Brighton, 1983. 

Yolton, J. W., Locke and the Compass of the Human Understanding, Cam- 
bridge University Press, Cambridge, 1970. 


R. S. WOOLHOUSE [G. $.] 


logicism 98 


logicism 


Formulat mai întâi de către Gottlob FREGE şi Bertrand RUSSELL, logi- 
cismul este poziția potrivit căreia teoria numerelor este reductibila în în- 
tregime la logică deductivă pură. Aceasta presupune afirmaţia că conceptele 
aritmetice sunt concepte logice, că adevărunle aritmetice sunt adevăruri ale 
logicii şi că demonstrațiile din aritmetică sunt valide în măsura în care sunt 
deductiv valide, din punct de vedere logic. Dacă s-ar putea stabili că această 
viziune este corectă, aceasta ar dovedi că cunoașterea aritmetică are aceeași 
origine, acelaşi conţinut şi aceeaşi întemeiere ca şi cunoașterea noastră a 
adevărurilor logice. 

Vezi şi CUNOASTERE A PRIORI; INTUITIE SI DEDUCTIE; 
CUNOASTERE MATEMATICA. 

lumea exterioara 
Vezi PROBLEMA LUMII EXTERIOARE. 


marxism 


Marx nu avea suficientă răbdare pentru a se ocupa cu proiectele tradiționale 
ale epistemologiei: încercarea de a respinge scepticismul prin demonstrarea 
existenţei unui fundament cert al cunoaşterii umane şi căutarea unor criterii 
filosofice prin care să poată fi evaluate diferitele pretenții de cunoaştere. E] 
respingea SOLIPSISMUL metodologic de la care pleacă de obicei episte- 
mologii: imaginea carteziană a unei minţi separate de corp, reflectând asupra 
propriei conştiinţe de sine şi căutând temeiuri pentru a crede că ideile ei 
reprezintă cu exactitate o „lume externa“. Pentru Marx, această abordare 
pleacă de la supoziţia ininteligibilă potrivit căreia subiectul poate dobândi 
o forma a conştiinţei de sine anterior relației sale cu natura şi societatea și 
independent de această relaţie. Marx împărtășea disprețul lui Hegel pentru 
ideea potrivit căreia filosoful ar putea ocupa o poziţie privilegiată, situată 
oarecum în afara schemei noastre conceptuale în continuă devenire, din care 
să judece relaţia dintre conceptele noastre şi realitatea însăşi. Alternativa 
propusă de Marx se bazează pe conceptul de activitate sau practică. El in- 
sistă asupra necesităţii de a înlocui sinele contemplativ abstract al episte- 
mologiei clasice cu un subiect plasat în istorie şi angajat într-o relaţie ac- 
tiva cu mediul natural $i social, subiect inteligibil numai în lumina acestei 
relaţii. Marx respinge astfel ca „pur scolastice“ toate disputele filosofice 
asupra posibilității cunoaşterii. „Problema dacă gândirea omenească ajunge 
la adevărul obiectiv nu este o problemă teoretică, ci una practică“ — afir- 
mă el în „Teze despre Feuerbach“. 

Această poziție a lui Marx face parte dintr-o critică mai generală la adresa 
filosofiei speculative, critică dezvoltată în Manuscrisele economico-filosofice 
din 1844, „Tezele despre Feuerbach“ (1845), Ideologia germană (scrisă îm- 
preună cu Engels) (1845-6) şi în alte scrieri. Filosofia, chiar în variantele 
ei cele mai progresiste, nu face decât să încerce să caracterizeze esenţa omu- 
lui, pentru a determina astfel circumstanţele în care este posibil ca acesta 
să prospere. Nefericirea umană nu-şi are însă cauza în confuziile intelec- 
tuale cu privire la natura omului, ci în caracterul alienat al vieţii economice 

si sociale prezente. Înseşi întrebările tipice ale filosofului, ca si inevitabilele 
sale răspunsuri fără rost reprezintă mai degrabă nişte simptome ale acestei 
alienări decât un potential remediu. Astfel, filosofia este în cel mai bun caz 
neputincioasă, iar în cel mai rău o sursă de mistificare ideologică care serveşte 
la perpetuarea situaţiei existente. 

Aproape toți diverşii discipoli ai lui Marx şi-au însuşit atât ostilitatea sa 
față de epistemologie, cât şi accentul pus de el pe „practică“. Ceea ce nu 
înseamnă însă că ei ar fi neglijat problemele legate de natura şi originea 
cunoaşterii. Dimpotrivă, moştenirea spirituală lăsată de Marx a stimulat dis- 
cutii teoretice aprinse cu privire la metodele ştiinţei, OBIECTIVITATEA, 
EXPLICAȚIA în ştiinţele naturii în comparație cu ştiinţele sociale, necesi- 
tatea şi predicția, natura „falsei conştiinţe“ şi multe alte probleme care pot 
fi considerate, într-un sens larg al termenului, „epistemologice“. Nu prea 
există consens asupra acestor chestiuni — dezacordurile politice dintre 
diferitele facţiuni marxiste au fost, într-adevăr, însoțite adesea de poziţii 
diferite în privinţa acestor probleme teoretice. Diferitele interpretări date 
viziunii lui Marx asupra relației dintre „subiect“ şi „obiect“, dintre individ 
şi lume, formează un spectru larg având, la un capăt, nişte versiuni austere 
de realism ştiinţific, care accentuează încrederea lui Marx în puterea ştiinţei 
de a face sa transpară realitatea obiectivă, iar la celălalt diverse forme de 
antropocentrism, potrivit cărora practica umană constituie, într-un fel, rea- 
litatea cunoscută de noi. 

Interpretările realist ştiinţifice (cu Engels, Piehanov şi Lenin ca pre- 
cursori) pleacă de la teza potrivit căreia lumea materială, „externă“, are o 
realitate obiectivă, existenţa ei fiind anterioară nouă şi independentă de noi, 
oamenii. Graţie existenţei ei independente, aceasta lume ar putea fi descnsa 
ca o realitate formată din „lucruri în sine“. Spre deosebire însă de ce cre- 
dea Kant, „lucrurile în sine“ sunt cognoscibile şi, pe măsură ce dobândim 
cunoştinţe despre lume, aceasta este transformată dintr-un „lucru în sine“ 
într-un „lucru pentru noi‘ (vezi ÎN SINE/PENTRU SIN E). Accesul nostru 
primar la realitate se face prin intermediul percepţiilor senzoriale. Unii 
marxisti de această orientare subscriu la REALISMUL REPREZEN- 
TATIONAL, potrivit căruia luăm cunoştinţă direct numai cu senzațiile 
cauzate in noi de obiecte, iar alții la REALISMUL DIRECT, potrivit căruia 
simţurile ne oferă un acces direct la înseși obiectele materiale (poziția lui 
Lenin este misterios de ambiguă în acest sens). Toți sunt însă de acord că 
putem construi, pe baza simțurilor, teorii capabile să reflecte lumea cu exac- 
titate: adevărul obiectiv este posibil. În orice moment al istoriei, teoriile 
noastre sunt numai „relativ“ adevărate, întrucât nu sesizează decât parțial 
adevărul. Însă istoria progresează şi teoriile noastre tind, prin urmare, către 
adevărul „absolut“. Accentul pus de Marx pe activitate isi găseşte reflectarea 

în teza potrivit căreia „practica este criteriul adevărului“: ne verificăm con- 
ceptitle prin practică şi experimentare. Obiectule sceptice sunt si ele respinse, 
în consecinţă, prin apelul la „practică“, fie pe temeiul că îndoielile scepti- 
cului sunt fără rost, deoarece nu au nici o relevanţă pentru acţiune, fie pen- 
tru că, o dată ce am stabilit prin toate mijloacele practice uzuale că p este 
adevărată, nu mai e cazul să avem îndoieli serioase cu privire la p. În fine, 
această concepție susține că ştiinţa, şi nu filosofia, este cea care determină 
natura realităţii. Rolul filosofiei este acela de a generaliza rezultatele şti- 
intei (astfel, Engels prezintă controversata sa teză, potrivit căreia dezvoltarea 
naturii este guvernată de legi dialectice, nu ca o concluzie metafizică, ci ca 
o generalizare pornind de la explicaţii ştiinţifice particulare). 

La celălalt capăt al spectrului, interpretările antropologice pun accentul 
pe teza lui Marx potrivit căreia nu numai că subiectul uman este o fiinţă ac- 
tivă, dar lumea obiectuală însăşi trebuie concepută şi ea „ca activitate ome- 
nească, sensibilă, ca practică“ („Teze despre Feuerbach“). După Marx, pra- 
xis-ul uman are proprietatea de a transforma lumea. Actionand asupra rea- 
litati, oamenii schimbă însăşi natura acesteia: lumea cu care se confruntă 
încetează să mai fie o lume pur fizică, devine un mediu „umanizat“. În ver- 
siunea sa cea mai radicală, această concepție (atribuită lui Marx de către 
Habermas şi de către filosoful sovietic E. V. Ilienkov) consideră că Marx 
pleacă de la o întrebare kantiană: care sunt condițiile necesare de posibili- 
tate ale experienței şi gândirii?, răspunsul său invocând activitatea, trans- 
formarea materială a lumi: naturale, drept preconditia esenţială a obiecti- 
vității. Tot ceea ce Kant ia drept forme a priori ale gândirii trebuie intepretat, 
de fapt, ca ,,forme ale conştiinţei de sine a ființelor sociale“, întruchipate în 
activitățile materiale, lingvistice şi intelectuale ale comunității (Ilienkov). 
În viziunea acestui „pragmatism transcendental“, indivizii umani devin fi- 
inte care gândesc pe măsură ce îşi însuşesc aceste forme de activitate în 
cadrul procesului de socializare (o teză dezvoltată de şcoala psihologiei so- 
vietice, în special de Vigotski şi Leontiev). Acesta este sensul în care esen- 
ta umană este „ansamblul relațiilor sociale“, iar agenții umani nişte ființe 
social constituite. 

Ce ae mat poate avea, pentru o asemenea poziție, lumea aşa cum e ea 
„în sine“, independent de activitatea umană? Întrucât lumea, potrivit aces- 
tei concepții, ne este dată numai prin încorporarea ei în activitățile noastre, 
nu poate exista o perspectivă transcendentă din care să putem determina 
cum este lumea înaintea acestei încorporări. Unii marxişti au conchis chiar 
că „nu există nici o «realitate» în sine şi pentru sine, ci numai în relația is- 
torică cu oamenii care o modifică“ (Gramsci). Un marxist poate argumen- 
ta totuşi că distincţia dintre trăsăturile lumii care depind de activitatea noas- 
tră şi cele care nu depind de aceasta este o distincţie empirică trasată în 

cadrul activităților noastre, iar criteriile prin care determinăm aceste trasa-| 
turi sunt tocmai cele ale practicilor noastre curente şi ştiinţifice. Majoritatea: 
marxiştilor au adoptat însă o poziţie mai putin mistică, fie propunând! 
analizarea adevărurilor empirice în termeni de activitate (de exemplu, pen-! 
tru fiecare propoziție se poate furniza un set de „condiţii de activitate“, care! 
să determine constrângerile pe care acceptarea respectivei propoziții le va: 
impune oricărei activităţi posibile), fie oferind o explicație funcțională a: 
adevărului în care, în exprimarea lui Kolakowski, „cunoaşterea nu are nici; 
o valoare epistemologică alta decât valoarea ei ca instrument al afirmării! 
de sine a omului“. Kolakowski îi atribuie lui Marx un „subiectivism gene-. 
ric“, potrivit căruia „adevărul“ este, în ultimă instanţă, o proprietate a acelor: 
opinii care promovează eliberarea omului, iar „falsul“ o proprietate a formelor. 
de mistificare ideologică care servesc la perpetuarea alienării umane. (In- 
terpretări asemănătoare au dat naştere unei întregi serii de concepții diferite, 
merpând de la cea mai vulgară identificare a adevărului cu interesul de clasă 
până la sofisticata /deologiekritik a Şcolii de la Frankfurt.) Rămâne dis-! 
cutabil însă dacă asemenea interpretări antropocentrice mai pot conferi vre-; 
un sens ideii de lume independentă de acţiunea umană, ele fiind acuzate. 
adesea de recadere într-un idealism incompatibil cu NATUR ALISMUL si 
materialismul declarat al lui Marx. | 

Desi nu toţi discipoli lui Marx pot fi reprezentaţi ca partizani ai realis-: 
mului ştiinţific pur sau ai antropocentrismului pur, se poate dovedi util să-i: 
privim pe cei care nu se încadrează într-una din aceste două categorii (de! 
exemplu, Althusser, Lukács, Marcuse) ca fiind în căutarea unei poziţii in- 
termediare care să reconcilieze intuitiile ambelor tabere. Cu toate acestea, 
posibilitatea de a da un conținut teoretic substantial conceptului de activi- 
tate, în termenii unei epistemologii realiste, rămâne un subiect de dispută 
în cadrul tradiției marxiste. 

Vezi şi EPISTEMOLOGIE CONTINENTALĂ. 

DAVID BAKHURST [D. B.] 


marturie 


Atât din punct de vedere practic, cât şi din punct de vedere intelectual, 
mărtuna celorlalți este importantă. Noi ne bazăm pe ea pentru a înțelege is- 
toria, geografia, ştiinţa şi mai mult decât atât. In care avion să ne urcăm, ce 
să mâncăm sau să bem, ce instrucțiuni de folosire să acceptăm — toate sunt 
decise cu ajutorul mărturiei. Leibniz scrie, în lucrarea sa, Noi eseuri (cartea 
a IV-a, cap. XV. par. 4), „Profesorii de retorică disting două tipuri de argu- 
mente: cele «artistice», care sunt dezvoltate pornind de la lucruri, cu aju- 
torul raționării, şi cele «neartistice», care pur şi simplu se bazează pe măr- 
turia explicită fie a unui om, fie chiar a lucrului însuși. Insă mai există şi 
unele «combinate», de vreme ce mărturia poate ea însăși să furnizeze un 
fapt ce serveşte la construcția unui argument «artistic». lată un exemplu: 


(E) T mărturisește că cineva mărturiseşte, S percepe că 7 mărturiseşte 
că cineva mărturiseşte şi S ştie, prin urmare, că cineva mărturiseşte. 


În cazul acesta, S poate ajunge să ştie că q prin intermediul încrederii 
esenţiale în mărturia lui T că q, dar nu e nevoie ca T să ştie că g, sau să fie 
complet întemeiat în a crede că g, sau măcar să fie prea demn de încredere 
în probleme precum problema dacă q. 

Dacă noi suntem în mare măsură intemeiati să acceptăm mărturia ,,neartis- 
tică“, atunci cum se întâmplă asta? Presupunem cumva un principiu pre- 
cum acesta?: | 


(T) Pornind de la tipul de oameni cu care am avut de-a face în tipul de 
circumstanțe prezente, mărturia este, în mod normal, corectă. 


Oare ce ne-ar putea servi drept bază pentru a crede o susținere generală 
precum 7? Numiti tipul de mărturie din T — „mărturie preferată“. Cum 

putem întemeia acceptarea de către noi a mărturiei preferate? Oare ne-am. 
putea baza pe un apel la inducţie prin intermediul percepției sau al memo- 
riei? Probabil că noi am înregistrat, prin intermediul percepției, multe cazuri: 
de acuratețe a mărturiei preferate $1 am reţinut, cu ajutorul memoriei, o în-: 
registrare continuă a unor astfel de succese, care acum serveşte, integral, 
ca o bază inductivă pentru a accepta în continuare mărtunia preferată, care; 
este prin aceasta întemeiată. 

Ar putea fi util să revenim și să comparăm mărturia cu facultăţi re- 
cunoscute mai larg şi mai ușor, precum percepția, introspectia, memoria și! 
rațiunea. MEMORIA, de exemplu, se dovedeşte a semăna chiar îndeaproape: 
cu mărturia. 

Memoria sănătoasă este un mecanism psihologic care transmite opini-: 
ile de-a lungul etapelor unei vieți. Mărturia este un mecanism social care 
transmite opiniile de-a lungul vieților dintr-un anumit timp. Într-o minte 
bine ordonată, memoria va tinde să fie selectivă şi să fie o funcţie a atenţiei 
şi interesului. Dacă noi ne-am aminti fiecare detaliu, minţile noastre ar fi 
scufundate în confuzie. Într-o societate bine ordonată, mărturia trebuie să 
fie selectivă. Dacă fiecare ar relata totul vecinilor săi, liniile de comunicație 
ar fi blocate, iar capetele noastre ar fi pline de o învălmăşeală inutilă. 

Desigur, memoria nu este singurul mecanism psihologic relevant pen- 
tru epistemologie. Perceptia şi rațiunea sunt adesea citate şi ele, cu două 
varietăţi de percepţie — cea internă şi cea externă, precum şi cu două 
varietăţi de rațiune — cea intuitivă şi cea inferentiala. Se spune că aces- 
te trei mari categorii — memoria, percepţia și rațiunea — sunt funda- 
mentale, iar nici una nu este reductibilă la celelalte, în privinţa valorii 
epistemice. Chiar şi. COERENTISTUL va avea nevoie să apeleze la toate 
trei în explicarea întregii varietăți a ceea ce noi înşine considerăm că ştim, 
lar percepţia nu ar putea fi complet întemeiată, cu excepția cazului de 
rationare circulară, revenind mereu la percepţie. Dacă noi stergem de pe 
tabula noastră toate inscripţiile perceptive, nu vom mai fi capabili nicio- 
dată să legitimăm reinscriptionarea lor, pe baza vreunui apel linear la me- 
morie și la rațiunea singură. Jar rationarea similară s-ar aplica la fiecare 
dintre acestea, pe rând. Toate trei par necesare $1 nici una nu este certifi- 
cabilă fără ajutorul apelului la celelalte. Cum rămâne cu mărturia? 

Să spunem că cineva „mărturiseşte“ că p dacă şi numai dacă enunţă 
opinia sa că p. Acesta este un sens larg al mărturiei, care ia în considerare 
publicaţiile postume ca exemple de mărturie (apărută cu întârziere). Într-un 
sens mai obișnuit, mărturia reclamă un obiect către care ea este îndreptată, 
ca într-o sală de judecată. Însă aici noi optăm pentru o noțiune mai largă a 
mărturiei, care reclamă doar existenţa unui enunț al gândurilor sau opini- 
ilor cuiva, pe care ele l-ar putea îndrepta către lume, în mare, şi către ni- 

meni, în particular. Astfel, ajungem la două întrebări dificile în epistemologia 
mărturiei: 

Q1: Oare, în mod normal, prin intermediul percepției și memoriei poți 
aduna o bază suficient de mare si diversă pentru o inferenta inductiva către 
concluzia că mărturia preferată este, în general, corectă? 

02: De ce tip de corelație între mărturia preferată şi corectitudine ai avea 
nevoie, pentru ca acea corelație să servească drept o bună bază pentru in- 
ferenta inductivă a lui Q1, de mai înainte? Ai avea nevoie să postulezi vre- 
un tip de conexiune cauzală între mărturie şi corectitudinea ei? 

Hume oferă un răspuns la întrebările noastre, după cum urmează: 

Nu există nici o specie de rationare mai comună, mai utilă şi chiar nece- 
sară vieţii umane decât aceea care este derivată din mărturia oamenilor şi 
din relatările martorilor oculari şi ale spectatorilor... Unii ar putea nega, 
probabil, că aceasta specie este fundamentată pe relația dintre cauză și efect. 
Nu voi contesta nimic din aceasta. Va fi suficient a observa că asigurarea 
noastră în cazul oricărui argument de acest fel nu este derivată din alt prin- 
cipiu, decât din observarea de către noi a veracităţii mărturiei umane şi a 
conformităţii obişnuite a faptelor cu relatările martorilor. Este o maxima 
generală că obiectele nu au între ele conexiuni care să poată fi descoperite 
şi că toate inferentele pe care le putem face de la unul la altul sunt funda- 
mentate numai pe experiența noastră privind conjunctia lor constantă şi re- 
gulată; este evident că nu trebuie să facem o excepție de la această maximă 
in favoarea mărturiei umane, a cărei conexiune cu orice eveniment pare, în 
ea însăşi, la fel de putin necesară ca oricare alta. (1784, p.111) 

lar apoi, la scurt timp după aceasta, adaugă: 

Motivul pentru care acordăm credit martorilor şi istoricilor nu este de- 
rivat din vreo conexiune pe care să o percepem a priori între mărturie şi 
realitate, ci este acela că noi suntem obişnuiţi să găsim o conformitate în- 
tre ele. (1748, p. 113) 

Noi suntem „obişnuiţi“, spune Hume, „să găsim o conformitate“ între 
mărturie $1 realitate. $1 cum reuşim noi aceasta, oare? Putem noi să fi tes- 
tat un eşantion suficient de amplu şi de variat de mărturii? Iar relatările măr- 
turiei sunt oare, într-un mod suficient de regulat, tipurile de lucruri pe care 
să le putem verifica şi să le verificăm efectiv prin alte mijloace decât măr- 
turia? Desigur, o mare parte din mărturie o putem verifica şi o verificâm 
efectiv, in mod perceptiv, într-o zi obişnuită. Pe cutie scrie „cafea“. O des- 
chidem și mirosim cafeaua. Mergem la serviciu conducând maşina şi 
cunoaştem intenţiile celorlalti şoferi după semnalele lor, verificate percep- 
tiv. Şi la fel se întâmplă pentru tot restul zilei. Insă cea mai mare parte a 
mărturiei este neverificabilă prin mijloace perceptive, fie şi numai din lip- 
să de timp şi resurse. De exemplu, cea mat mare parte din ceea ce eu con- 

sider că știu despre istorig, geografie şi ştiinţe este, într-un fel sau altul, in- 
accesibil perceptiv penfru mine. 

Hume pare imun la adevărata natură a predicatiei noastre. Cel putin in 
aceasta chestiune, Thomas Reid este mult mai receptiv: Înțeleptul şi bine- 
făcătorul Autor al Naturii, care a avut în vedere ca noi să fim creaturi so- 
ciale şi să primim cea mai mare și cea mai importantă parte a cunoaşterii 
noastre prin informaţia de la alţii, a implantat în naturile noastre, pentru 
aceste scopuri, două principii care concordă unul cu altul. 

Primul dintre aceste principii este o înclinaţie de a spune adevărul și de 
a folosi semnele limbii astfel încât să ne comunicăm sentimentele noastre 
reale... Un alt principiu original, implantat în noi de către Fiinţa Supremă, 
este o dispoziţie de a ne încrede în veracitatea altora și de a crede ceea ce 
ne spun ei. Acest principiu este contrapartea primului. Și, aşa cum acela 
poate fi numit principiul veracitatii, ar trebui să-l numim pe acesta, dacă 
vrem un nume potrivit, principiul credulităţii... 

Este vădit că, în chestiunea mărturiei, balanța judecății omeneşti este, 
prin natura ei, înclinată către partea incredintarii; şi se înclină singură către 
acea parte, atunci când nimic nu este pus în celălalt talger. Dacă nu ar fi asa, 
NICI O judecată rostită în discurs nu ar fi crezută, până nu ar fi examinată şi 
încercată de către rațiune; iar majoritatea oamenilor ar fi incapabili de a găsi 
temeiuri pentru a crede fie și a mia parte din ceea ce li se spune. (1764, 
pp. 93-5). 

Dacă Reid are dreptate, mărturia este asemănătoare, în mod izbitor, me- 
moriei. În fiecare caz, mecanismele cauzale operează în noi, pentru a trans- 
mite opinii de la sursă către receptor: din trecutul tău către prezentul tău, 
de la vecinul tău către tine. Prin experienţă înveți, in mod gradual, să depasesti 
aceste mecanisme, în circumstanțe speciale, dar în mod normal, ele operează 
fără nici un impediment. 

Totuşi, în acel pasaj, Reid nu pune problema modului de a întemeia con- 
simtirea în operarea principiilor sale divine (și naturale) ale mărturiei. 
Detinem noi, oare, vreo apărare împotriva unei provocări sceptice adresată 
lor? În mod clar, o mare parte a mărturiei poate fi testată numai prin apel la 
altă mărturie. Dar înseamnă aceasta, oare, să nu testăm o copie a unui ziar 
prin apel la alte copii? Parodia are un sens, de vreme ce întreaga noastră 
problemă este cum să întemeiem acceptarea oricârei mărturii. Prin urmare, 
oare nu este un cerc vicios să invocăm vreun fel de mărturie în urmărirea 
acelui obiectiv? 

Ni se spune că cunoaşterea noastră poate să derive din memorie, per- 
ceptie și mărturie. Fiecare din acestea ar putea fi întemeiată prin apel la 
celelalte, dar nici una nu poate fi întemeiată complet fără un asemenea apel. 
Un lucru pare clar. Pentru a susține cunoaşterea reflectivă, platforma ta plu- 

titoare de opinii are nevoie de niste scanduri centrale care sa detalieze mo- 
dul tău de a cunoaşte (asa cum este argumentat in Sosa, 1991; de exemplu, 
în cap. 11(11)). Cerinta unei perspective epistemice pare o preconditie in- 
dispensabilă pentru un sistem adecvat de opinii. Această perspectivă epis- 
temică ar fi constituită din opinii despre sursele tale de bază ale cunoaşterii, 
dintre care nici una nu poate fi acceptată în mod întemeiat drept sursă, cu 
excepţia cazului în care se face apel la alte surse, fără a le pune în discuție, 
de dragul susținerii pe care acestea o oferă. În acest sens, mărturia pare o 
sursă de cunoaștere de bază, la fel ca percepția, memoria, introspectia şi in- 
ferenta. 

Vezi şi MEMORIE; PRINCIPIUL CREDULITĂŢII; PROBLEMA CRI- 
TERIULUI; REID. 

ERNEST SOSA [C. M.] 


memorie 


Capacitate de a-şi reaminti: de (1) a evoca experiențe trecute şi (2) a 
reține informaţia care a fost dobândită în trecut. Ar fi o greşeală să omitem 
(1), pentru că nu orice instanţă de reamintire a ceva este o instanţă de reţinere 
a cunoașterii. Să presupunem că, fiind copil mic, ai văzut Colloseum-ul din 
Roma, dar nu ai ştiut la acea vreme ce clădire este. Mai târziu, afli ce este 
Colloseum-ul si iti aminteşti că l-ai văzut când erai copil. Acesta este un 
exemplu de obținere a cunoaşterii unui fapt trecut — faptul că ai văzut Col- 
loseum-ul în copilărie — prin evocarea unei experienţe trecute, dar nu este 
un exemplu de reținere a cunoașterii, pentru că, la vremea la care l-ai văzut, 
tu nu ai știut că îl vezi, din moment ce nu stiai ce este Colloseum-ul. În con- 
tinuare, ar fi O greşeală să omitem (2), pentru că nu orice instanţă de rea- 

| 
mintire a ceva este o instanță de evocare a trecutului, ca să nu mai vorbim 
de experienţa trecută. De exemplu, reamintindu-mi numărul meu de tele- 
fon eu rețin cunoaşterea unui fapt prezent, iar reamintindu-mi data viitoarelor 
alegeri electorale retin cunoaşterea unui fapt viitor. 

După Aristotel (De Memoria 450a 13), memoria nu poate exista fără 
imaginaţie; noi ne reamintim experienţe trecute evocând imagini care le 
reprezintă. Această teorie — teoria reprezentationala a memoriei — a fost 
susținută şi de David HUME (Cercetare asupra intelectului omenesc I, |, 
3) şi Bertrand RUSSELL (1921, p. 162). Teoria se pretează la trei obiecții, 
dintre care prima a fost recunoscută chiar de Aristotel (De Memoria, 450a 
13). Dacă ceea ce îmi amintesc este o imagine prezentă mie acum, atunci 
cum se poate ca ceea ce îmi amintesc să aparțină trecutului? Si, dacă ceea 
ce-mi amintesc aparţine trecutului, cum se poate să fie o imagine prezentă 
acum în mintea mea? Conform celei. de-a doua obiecţii, noi nu putem face 
diferența între imagini care reprezintă amintiri actuale şi cele care sunt doar 
plăsmuiri ale imaginației. Hume a sugerat două criterii de a distinge între 
aceste două genuri de imagini, vivacitatea şi ordonarea, iar Russell a su- 
gerat un al treilea criteriu, un sentiment însoțitor. de familiaritate. Criticii 
teoriei reprezentationale vor argumenta că aceste criterii nu sunt suficient 
de bune, că ele nu ne permit să distingem, într-un mod demn de încredere, 
între amintir! adevărate şi simpla imaginație. Această obiectie nu este de- 
cisiva; ea doar reclamă o rafinare a criteriilor propuse. Cu toate acestea, teo- 
via reprezentațională sucomba în fata celei de-a treia obiecții, care-i este fa- 
tala: reamintirea a ceva nu cere o imagine. Amintindu-si datele lor de naştere 
sau numerele de telefon, oamenii nu au nici o imagine a ceva, cel puţin nu 
in mod obişnuit. Prin urmare, în desfăşurarea une: explicații asupra me- 
moriei, noi nu trebuie să facem din imagini un ingredient esenţial. Un mod 
de a realiza aceasta este să considerăm că lucrul care este reamintit este o 
Judecată, al cărei conţinut poate fi despre trecut, prezent sau viitor. Acest 
procedeu ne va oferi un răspuns la problema subliniată de Aristotel. Dacă 
Judecata pe care ne-o amintim este un adevăr despre trecut, atunci noi ne 
amintim trecutul în virtutea faptului că avem o cognitie a ceva prezent: jude- 
cata că este reamintit. 

Atunci, care sunt condiţiile necesare şi suficiente ale reamintiru unei 
judecăţi, ale reamintini că p? Nu este o condiţie necesară să începem cu a 
crede că p, deoarece, la un moment dat ¢, se poate să nu fiu conştient de fap- 
tul că totuși îmi amintesc că p şi deci să nu cred că p la momentul 1. Într-ade- 
văr, este posibil să-mi amintesc că p, dar, poate din cauză că am încredere, 
în mod naiv, în rationarea altei persoane, să nu cred ca p, într-un mod nere- 
zonabil. Totuşi, va fi folositor să ne concentrăm asupra întrebării mai re- 
strânse: In ce condiții opinia lui S că p este o instanţă de reamintire că p? 

Ea este o astfel de instanță numai dacă S fie (1) a ajuns, anterior, să cunoască 
că p, fie (2) a avut o experienţă care l-a pus pe S, ulterior, în poziţia de a 
ajunge să cunoască că p. Să numim aceasta condiția input-ului iniţial. (Nece- 
sitatea de a distinge între (]) şi (2) a fost explicată în primul paragraf; nu 
fiecare caz de reamintire a ceva este unul de rememorare a unei compo- 
nente a cunoaşterii care a fost achiziționată în trecut.) Condiţia inputului 
inițial nu este suficientă. Să presupunem că, după ce am învăţat în trecut că 
12x12=144, dar ulterior am uitat aceasta, acum ajung să cunosc din nou că 
12x12=144 folosind un calculator de buzunar. Aici, condiția input-ului ini- 
tial este îndeplinită, dar, în mod evident, acesta nu este un exemplu de rea- 
mintire că 12x12=144. Astfei, este necesară încă o condiție: pentru ca opinia 
lui S că p să fie un caz de reamintire că p, opinia trebuie să fie conectată în 
mod corect cu input-ul iniţial. Să numim aceasta condiția conexiunii. După 
Carl Ginet (1988, p. 166), conexiunea trebuie să fie epistemică; în orice mo- 
ment, pornind de la input-ul initial la care S a dobândit dovada suficientă 
pentru a cunoaşte că p, S cunoştea deja că p. Criticii vor pune în discuţie 
faptul că este suficientă o explicație pur epistemică a condiţiei. conexiunii. 
Ei vor insista ca această conexiune să fie considerată cauzală: pentru ca S$ 
să-şi amintească că p, trebuie să existe un lanţ cauzal neîntrerupt. 

Nu fiecare caz de reamintire că p este unul de a cunoaște că p. Aşa cum 
a fost subliniat deja, deși eu îmi amintesc că p, se poate ca eu să nu cred că 
p. În al doilea rând, desi eu îmi amintesc şi cred că p, se poate ca eu să nu 
fiu întemeiat în a crede că p, căci se poate să am informaţii care subminează 
sau aruncă o îndoială asupra lui p. Totuşi, când cunoaştem ceva prin rea- 
mintirea sa? Care sunt condiţiile necesare şi suficiente de a cunoaşte că p 
pe baza memoriei? Aplicând concepţia tradițională a cunoaşterii, putem 
spune că S cunoaşte că p pe baza memoriei doar în cazul în care: (1) S isi 
aminteşte clar şi distinct că p; (2) S crede că p şi (3) S este întemeiat în a 
crede că p. (De vreme ce (1) implică că p este adevărată, nu este necesară 
adăugarea unei condiţii care să ceară adevărul lui p.) Dacă această expli- 
catie a cunoaşterii bazate pe memorie este corectă, si cum va fi ea descompusă 
detaliat — acestea sunt întrebări ce privesc natura cunoaşterii şi întemeierea 
epistemică în general şi ca atare vor da naştere la multe controverse. 

Cunoaşterea bazată pe memone este posibilă numai dacă memoria este 
o sursă de întemeiere. Simțul comun. asumă că este. In mod natural, noi 
credem că, exceptând cazul în eare există temeiuri specifice pentru în- 
doială, putem avea încredere în memoria noastră. Cu alte cuvinte, noi cre- 
dem că ne amintim efectiv ceva ce părem să ne amintim, exceptând cazul 
în care acest ceva este subminat sau chiar contrazis de către opiniile noas- 
tre de fond. Astfel, noi avem încredere în faptul că detinem cunoaşterea 
trecutului pentru că ne amintim trecutul. Totuşi, scepticii ar argumenta că 

această încredere este rău întemeiată. Conform unui faimos argument pro- 
dus de Bertrand Russell (1927, p. 6), este posibil, din punct de vedere lo- 
gic, ca lumea să fi răsărit în existenţă acum cinci minute, o dată cu amin- 
tirile si dovezile noastre, cum ar fi fosilele şi copacii pietrificati, su- 
gerându- ne un trecut de milioane de ani. Dacă este aşa, atunci nu există 
nici o garantie de tip logic că noi ne amintim efectiv ceea ce părem să ne 
amintim. În consecinţă, scepticii ar argumenta că nu există nici un temei 
pentru a avea încredere în meniorie. Unii filosofi au dat replici la acest 
mod de a gândi încercând să stabilească faptul că memoria este, în mod 
necesar, demnă de încredere, că este logic imposibil ca majoritatea opini- 
ilor noastre bazate pe memorie să fie false. (cf. Malcolm, 1963, pp. 195ff; 
Shoemaker, 1963, pp. 229ff). În mod alternativ, concepţia noastră de simț 
comun poate fi apărată subliniind că concluzia argumentului sceptic — 
este nerezonabil să avem încredere în memorie — nu decurge din premisa 
sa: memoria nu reuşeşte să ne furnizeze o garantie că ceea ce părem să ne 
amintim este adevărat. Pentru ca argumentul să fie valid, el ar trebui su- 
plimentat cu încă o premisă: pentru ca o opinie să fie întemeiată, temeiul 
ei trebuie să-i garanteze adevărul. Mulţi epistemologi contemporani ar 
respinge această premisă ca fiind strictă într-un mod nerezonabil. Unul 
dintre principalele temeiuri pentru a o respinge este că acceptarea ei cu 
greu e mai rezonabilă decât încrederea noastră în redări particulare, clare 
şi vii ale memoriei. Dimpotrivă, acceptarea acestora ca adevărate ar apărea 
efectiv mai putin predispusă la eroare decât acceptarea unui principiu 
filosofic abstract, care implică faptul că acceptarea de către noi a unor ast- 
fel de redări este neîntemeiată. 

Vezi şi TEORII CAUZALE ÎN EPISTEMOLOGIE; TEORIA SIMTU- 
LUI COMUN ȘI COGNITIVISMUL CRITIC; CRITERII ȘI CONOAS- 
TERE; CUNOAŞTERE ISTORICĂ; PROBLEMA CRITERIULUI; MĂR- 
TURIE. 

Merleau-Ponty, Maurice (1908-1961) 


Merleau-Ponty, filosof francez din perioada imediat următoare celui 
de-al doilea razboi mondial, este recunoscut în epistemologie în principat 
pentru analizele sale asupra experienţei perceptive şi asupra interacțiunii 
dintre percepție şi acțiune, dintre percepția sinelui şi percepția celorlalți şi 
dintre viata perceptiva, luată ca un întreg, și variatele sale expresii şi trans- 
formări în limbaj, gândirea reflexiva, artă, ştiinţă şi filosofie. 

Teoria limbajului: claborată de Merleau-Ponty începe cu o respingere a 
„problemei cunoaşterii“, în ceea ce el considera a fi sensul cartezian. Noi 
nu suntem obligați să răspundem scepticismului radical; nu suntem obligați 
să căutăm temeiuri concludente pentru a întemeia o inferenta dincolo de 
percepție în fata cunoaşterii unei „lumi exterioare“. A gândi că suntem obli- 
gati, înseamnă să cerem un inadecvat tip de certitudine în percepție şi să 
asumăm o dihotomie negarantată între percepție şi lume. Merleau-Ponty 
consideră că percepţia este, în felul ei, intrinsec cognitivă. „De aceea, noi 
nu trebuie să ne întrebăm dacă percepem într-adevăr o lume, noi trebuie să 
spunem, în schimb: lumea este ceea ce percepem“ (1962, p. xvi). Desigur, 
nu ŞI dacă „percepem“ este înţeles ca receptare a datelor senzoriale, sau ca 
o formă de judecată explicită bazată pe datele sensibile. În schimb, trebuie 
să înțelegem percepţia ca fiind modul in care oamenii sunt deja, după ex- 
presia lui Heidegger, .,in lume“. Percepția este exact „accesul“ nostru la 
lume. Sarcina unei teorii a cunoaşterii, aşa cum o vede Merleau-Ponty, este 
de a explica înțelesul si implicaţiile considerării percepției în acest sens. 

In opera sa cea ma! importantă, Fenomenologia percepției, strategia lui 
Merleau- Ponty este de a încerca să respingă argumentat viziunile EM- 
PIRISTĂ şi IDEALISTĂ (pe care el o numește ,,intelectualista“) despre 
percepție, evocând trăsătunle esenţiale ale experienței perceptive, prin uti- 
lizarea cazurilor exemplare din viata obişnuită, din psihologia experimen- 
tala (în principal, de la gestaltişti) şi din studiul afazie: şi agnoziei la pa- 

cientii cu leziuni cerebrale. In acest mod, el se înscrie, în linii mari, in tradiția 
fenomenologică (vezi EPISTEMOLOGIE CONTINENTALĂ şi HUSSERL), 
dar imprimă acesteia o direcţie metodologică distinctă (Vezi lucrarea sa, 
„Fenomenologia şi ştiinţele omului“ în Edie, 1964). În mod substantial, 
respingerea dualismului psihofizic şi insistența lui în egală măsură asupra 
unui tip de „realism“, ca şi asupra rolului central al subiectului istoric ac- 
tiv, corporal, în întreaga viață perceptivă şi cognitivă, conferă gândirii lui 
un caracter existenţial şi o mare afinitate cu PRAGMATISMUL (vezi şi 
JAMES). Epistemologia lui face parte dintr-o totalitate a antropologiei 
filosofice şi ontologiei, a filosofiei societăţii şi a istoriei. 


Printre tezele distinctive ale lui Merleau-Ponty se află următoarele: (1) Per- 
ceptia este un instrument dezvoltat, un „a sti cum“, şi nu o chestiune de for- 
mare a opiniilor explicite, în care noi, ca organisme vii, impersonale, speci- 
fice speciei, explorăm prin organele noastre de simţ un mediu deja signifi- 
cant; (2) Lucrurile percepute sunt dezvăluite ca fiind unităţi prin variații de 
perspectivă —- aceasta este obiectivitatea lor „trăită“ şi totdeauna contin- 
gentă; (3) Trăsăturile spaţiale ale lucrurilor, inclusiv adâncimea şi distanța, 
sunt percepute direct (adică neinferential) în reciprocitate cu motilitatea cor- 
porală, iar noi vedem posibilitățile pe care şi le permit lucrurile pentru 
mişcare şi manipulare; (4) Lucrurile percepute sunt şi ele „unități intersen- 
zonale“ — aceasta însemnând că noi vedem proprietăţile lor tactile, audi- 
tive şi de alt fel; (5) Faptul că suntem conştienţi de noi, fiecare în parte ca 
sine individual, se dezvoltă după şi pe baza unei constientizari primordiale 
a prezenţei celorlalți; (6) Noi suntem direct capabili in mod direct să per- 
cepem semnificația gestuală şi afectivă a comportamentului altor persoane; 
(7) Limbajul şi alte practici culturale, deşi constructive şi creative, sunt 
parazitare pe practica perceptivă — ele exprimă trăsături ale lumii perce- 
pute în timp ce le transformă; (8) In mod specific, ştiinţele, ca forme de 
cunoaștere, îşi constituie înțelegerile lor asupra lumii exersând şi transfor- 
mand modul corporal (şi instrumental) în care noi o explorăm, de obicei, 
în percepţie; (9) Astfel, obiectivitatea ştiinţei este parazitară pe obiectivi- 
tatea percepției obișnuite; şi (10) Realitatile dezvăluite prin teorii ştiinţifice 
bine testate nu pot fi mai reale decât (deşi ele ne informează în moduri dis- 
tincte despre) lucrurile percepției obişnuite. 


Vezi şi EXPERIENŢĂ. CUNOAŞTERE PERCEPTIVA, SENZATIE/ 
COGNITIE. 

metodologie 


Un termen care apare frecvent în filosofia ştiinţei, însă fără o utilizare 
stabilită precis. El sugerează consideraţii mai apropiate de practica reală a 
ştiinţei (de ex., probleme legate de testarea statistică) decât uneie dintre pro- 
blemele mai generale din filosofia ştiinţei (de ex., dezbaterea instrumenta- 
lism/realism). Acest termen se referă adesea la trăsătun care diferă de la un 
domeniu al ştiinţei la altul. precum în metodologia fizicii, comparativ cu 
metodologia sociologiei. Spre deosebire de logica ştiinţei, metodologia poate 
să includă considerații euristice sau alte aspecte ale contextului descoperirii. 


- WESLEY C. SALMON [A. Z.] 


Mill, John Stuart (1806 — 1873) 


Economist şi filosof englez. Epistemologia lui Mill este în mod con- 
secvent NATUR ALISTĂ. Fiinţele omeneşti sunt în întregime o parte a or- 
dinii cauzale naturale studiate de către ştiinţă. Ca şi Kant, Mill considera ca 
acest lucru are anumite consecinţe pentru teona cunoaşterii: dacă minţile 
sunt o parte a naturii atunci nu poate exista o cunoaştere a priori a lumii. 
Temeiurile pentru orice asertiune ce are conţinut real trebuie să fie temeiuri 
empirice. Mill considera că cunoaşterea rămâne posibilă pe o asemenea bază, 
Kant nu. 

Distincția lui Kant între judecăți (judgements) „analitice“ şi „sintetice“ 
(vezi ANALITICITATE) este oglindită in Sistemul de logică (1843) al lui 
Mill prin distincția între „propoziţii (propositions) verbale“ şi „propoziţii 
reale“ si, în corespondenţă, prin cea între ,,inferente doar aparente“ şi ..in- 

ferente reale“. Propozitiile verbale nu au conţinut autentic. Într-o inferenta 
doar aparentă nu se realizează nici o trecere inferentiala reală. Concluzia a 
fost literalmente asertată în premise. 

Spre deosebire de Kant, Mill tratează acest lucru cu strictețe. El nu pre- 
supune că o propoziție derivabilă din logică doar prin substituiri definitionale 
este verbală. El dezvoltă o „analiză a limbajului“ sau a „importanței propo- 
zițiilor““, distingand între „conotaţia“ si „denotaţia termenilor“ („numelor“) 
şi aplicând această distincţie formelor sintactice recunoscute de către logi- 
ca silogistică. Pe această bază el demonstrează că matematica şi însăşi logi- 
ca pură constau în principal în propoziţii $i inferente reale. El pune in evi- 
denta faptul că logica și matematica dau naştere unor cunoștințe noi. Ele nu 
ar fi putut face asta dacă ar fi constat exclusiv în propoziţii strict verbale. 
Silogismul ar fi atunci un fel de petitio principii. Cunoaşterea logică şi 
matematică este reală, așa că trebuie să fie a posteriori, verificată în ultimă 
instanță prin inducție. El adoptă acest punct de vedere chiar şi cu privire Ja 
legile logice ale tertului exclus şi noncontradicției. 

Aceasta este întâia analiza naturalista consecventă a rationani deduc- 
tive. Mill o distinge de ,,conceptualism“, care confundă logica și psiholo- 
gia, asimilând propoziţiile judecăților şi atributele obiectelor asimilându-le 
ideilor, de „realism“, care susține că termenii generali semnifică universalii 
abstracte, și de „nominalism“, care eşuează să distingă conotatia de deno- 
tatie $1 consideră că întreaga logică şi matematică ar fi pur verbală. (Totuşi, 
în sensul contemporan al cuvântului, Mill este el însuși un nominalist — 
nu acceptă entitățile abstracte, susținând că termenii numerici denotă agre- 
gate (entități naturale) şi îşi conotă atributele.) 

A-l acuza pe Mill de PSIHOLOGISM e o eroare. Totuşi, e adevărat că 
el a dorit să explice faptele ce dădeau substanţă pretențiilor de cunoaştere 
a priori. Acestea priveau limitele în care suntem capabili să cunoaștem (cog- 
nise) sau să ne imaginăm ceva. Mill a căutat să le explice în termeni ASO- 
CIA ŢIONIȘTI (nu foarte convingător), dar aceasta nu afectează punctul 
său principal de vedere, care este că atunci când faptele sunt concepute na- 
turalist pasul de la inabilitatea de a ne reprezenta negația unei propoziţii la 
acceptarea ei ca adevărată necesită întemeiere. În plus, pentru a arăta că 
propoziţia este cunoscută a priori, întemeierea însăşi trebuie să fie a priori 
lar acest lucru, în baza asumptiei naturaliste, nu este posibil. Mill este dis- 
pus să conceada reliabilitatea „intuiţiei“ geometrice, de pildă, dar sublini- 
ază că acest caracter al său de a fi demnă de încredere este un fapt empiric. 
El recunoaște o singură formă de inferență, fundamentală atât din punct de 
vedere epistemic, cât şi genetic, — inducția prin enumerare, simpla gene- 
ralizare pornind de la experienţă. Dar dacă inferentele enumerative sunt 
reale, nu trebuie să fie si a posteriori? Mill este de acord. „Principiile Evi- 

dentei si Teoriile Metodei nu au a fi construite a priori. Legile facultății 
noastre raționale, ca şi cele ale oricărui alt mijloc de acţiune sunt deprinse 
doar văzând agentul în acțiune.“ Ca şi „Fericirea este de dont“, afirmația 
că „inducția prin enumerare este rațională“ nu este nici verbală, nici intu- 
itie a priori. Tot ceea ce ar spune Mill este că oamenii cad de acord, în prac- 
tică şi în teorie, să o accepte. 

Logica este „ştiinţa ştiinţei“. Ea trebuie să accepte, contrar „preceptului 
bine-intentionat dar impracticabil“ al lui Descartes, că orice formă de rationare 
cu adevărat spontană are prima facie dreptul de a fi acceptată. Sarcina ei este 
să descrie, codifice şi să sistematizeze. Asa că Mill oferă o istorie naturală a 
„procesului inductiv“, istorie ce arată cum începe acesta prin stabilirea regu- 
laritatilor locale, cum inducția asupra acestor regularități stabilite conduce 
la concluzia că toate evenimentele sunt supuse regularității şi cum aceasta 
concluzie, la rândul ei, oferă suport „Metode: eliminative a Cercetării Ex- 
perimentale“, metodă al cărei succes stabilizează întreaga structură. Proble- 
ma inducției este de a infatisa acest proces cumulativ şi interactiv cu acui- 
tate şi de a explica de ce anumite inductii atârna mai greu decât altele simi- 
lare din punct de vedere formal. „Nu dispunem de nici un test suplimentar 
la care să supunem experienţa în genere, ci facem din experiență propriul 
său test.“ — elementul COERENTIST de aici e adesea explicit. Problema 
sceptică, aşa cum o pune HUME, e ignorată în totalitate. E caracteristic 
filosofiei lui Mill faptul că el nu ia în serios nici formulănle humeene ale 
scepticismului şi nici pe cele carteziene (vezi PROBLEMELE INDUCȚIEI). 

Spre deosebire de Whewell sau PEIRCE, Mill respinge rationarea ipote- 
tică drept mijloc îndreptățit de a dobândi o cunoaștere atestată, deşi îi afir- 
mă valoarea euristică. El consideră că întotdeauna poate exista mai mult de 
o singură ipoteză consistentă cu datele. Observatia este puternică, dar această 
respingere slăbeşte în mod substantial abordarea sa empiristă a logicii, arit- 
meticii $i geometriei. Această observaţie se află de asemenea în tensiune, 
dacă nu în contradicție, cu principiul acceptării drept ceva prima facie corect 
a tot ceea ce este în mod spontan acceptat în teorie şi în practică. Căci 
ipotezele sunt de importanţă centrală în gândirea ştiinţifică şi de simţ co- 
mun, după cum avea să arate Whewell (cu care Mill a avut o faimoasă con- 
troversă asupra acestui subiect). 

Respingerea ipotezelor produce o tensiune suplimentară în naturalismu? 
lui Mill, atunci când este combinată (aşa cum se întâmplă la Mill) cu teza că 
suntem conştienţi în mod direct doar de propria noastră experienţă. Căci desi 
inducția prin enumerare poate stabili corelaţii în cadrut experienţei subiec- 
tive (acordând credit epistemic memoriei — chestiune care il neliniştea pe 
Mill), ea nu poate întemeia inferentele dincolo de experienta subiectiva. In 
acest fel Mill a ajuns la concluzia că obiectele fizice sunt cognoscibile doar 

Posibilitatea reconcilierii acestui punct de vedere cu naturalismul său gen- 
eralizat este discutabilă, deşi Mill nu a văzut aici nici o tensiune, argumen- 
tând ca orice descoperire a ştiinţei naturii ar putea fi exprimată în termem 
FENOMENALI. O concepție a intelesului şi inferentei care ar fi putut înlă- 
tura tensiunea prin legitimarea ipotezelor ca metode potrivite de a ajunge la 
adevăr este latentă la Mill în tratarea funcţională a raționării cu propoziții 
generale, dar nu este dezvoltată. Cu toate acestea, în această privinţă, ca și 
în altele (cum ar fi FAILIBILISMUL său), Sistemul de logică reprezintă un 
pas vital pe drumul de la viziunea secolului optsprezece către un naturalism 
PRAGMATIST. 

Vezi şi CUNOAŞTERE A PRIORI, INDUCŢIE ENUMERATIVA ȘI 
IPOTETICĂ; INTUITIE SI DEDUCTIE; CUNOAȘTERE MATEMATICA: 
PRAGMATISM 

moartea epistemologiei 


Zvonurile despre moartea epistemologiei au inceput sa circule pre- 
tutindeni in anit 1970. Anunturi ale decesului au apărut în lucrări ca Phi- 

losophy and the Mirror of Nature (1979) a lui Richard RORTY $i Ground- 
less Belief (1977) a lui Williams. In ultima vreme, zvonurile par să se stingă, 
însă rămâne de văzut dacă ele se vor dovedi a fi fost exagerate. 

Argumentele pentru moartea epistemologiei au de obicei trei etape. În 
prima etapă, criticul descrie sarcina epistemologiei identificând tipurile ca- 
racteristice de probleme cu care aceasta se ocupă. In a doua etapă, el încearcă 
să delimiteze ideile teoretice care fac posibile acele probleme. În final, el 
încearcă să submineze ideile respective. Concluzia sa este că, întrucât acele 
idei nu sunt convingătoare, nu există nici o nevoie imperativă de a rezolva 
problemele ce se nasc din ele. Astfel, teoreticianul idei că epistemologia a 
murit susține că nu există în principiu nimic care să împiedice ca episte- 
mologia să o ia pe calea, să zicem, demonologiei sau astrologiei. Şi aceste 
discipline se centrau asupra unor probleme care erau luate cândva foarte în 
serios, dar atunci cand presupozitiile lor au ajuns să pară dubioase, dez- 
baterea problemelor lor a ajuns să pară lipsită de sens. Mai mult, unii teo- 
reticieni susţin că filosofia, ca d:sciplină protesionalizată, distinctă, se ín- 
vârte în esenţă în jurul cercetării epistemologice, aşa încât speculatia de- 
spre moartea epistemologiei poate evolua în speculație despre moartea 
filosofiei, în generai. 

Evident, teoreticianul morţii epistemologiei trebuie să susţină că pro- 
blemele filosofice nu sunt în nici un fel speciale. Acesta este punctul cu care 
filosofii care nu prea văd sensul discuțiilor despre moartea epistemologiei 
nu sunt de acord. Pentru ei, problemele filosofice, inclusiv problemele epis- 
temologice, sunt speciale prin aceea că sunt „naturale“ sau „intuitive“: adică, 
ele pot fi puse şi înţelese neadmiţând nimic sau puţine lucruii de genul ideilor 
teoretice, discutabile. Astfel, spre deosebire de problemeie ce tin de ştiinţele 
particulare, ele sunt probleme „perene“ pe care poate să şi le pună, mai mult 
sau mai putin, oricine, oricând și oriunde. Sunt însă problemele clasice ale 
epistemologiei atât de „intuitive“? Sau daca ele au ajuns într-adevăr să para 
că tin de simţul comun, se întâmplă acest lucru doar pentru că simţul comun 
este un depozitar al vechilor teorii? Acestea sunt tipurile de întrebări care 
subintind speculațiile despre posibila demisie a epistemologiei. 

Deoarece se învârte în jurul unor întrebări ca acestea, curentul „moartea 
epistemologiei“ se distinge prin interesul pe care îl manifestă fata de ceea 
ce am putea numi „diagnoza teoretică“: a aduce în lumină background-ul 
teoretic al problemelor filosofice pentru a argumenta că aceste probleme nu 
pot supravieţui desprindeni de background-ul respectiv. Aceasta explică in- 
teresul curentului pentru interpretările istonc-explicative ale apariţiei pro- 
blemelor filosofice. Dacă se poate arăta că anumite probleme nu sunt perene, 
ci au apărut în anumite momente ale timpului, acest lucru sugerează cu tărie 
dependenţa lacde.o perspectivă teoretică particulară; iar dacă o interpretare 

a acelei perspective face inteligibilă dezvoltarea ulterioară a disciplinei cen- 
trate pe acele probleme, aceasta constituie o dovadă a corectitudinii sale. 
Totuşi, scopul diagnozei teoretice este să stabilească dependenţa logică, și 
nu doar corelatia istorică. Astfel, deşi investigația istorică cu privire la 
rădăcinile şi dezvoltarea epistemologiei poate furniza chei valoroase pen- 
tru ideile care îi insuflă problemele, istoria nu se poate substitui analizei 
problemelor. 

Curentul „moartea epistemologiei“ are multe surse: pragmatistii, în spe- 
cial JAMES şi DEWEY, şi scrierile lui WITTGENSTEIN, QUINE, SEL- 
LARS și AUSTIN. Însă proiectul diagnozei teoretice trebuie distins de abor- 
darea „terapeutică“ a problemelor filosofice, pe care ar putea-o sugera une- 
le nume de pe această listă. Cel ce practică diagnoza teoretică nu susține că 
problemele pe care le analizează el sunt ,,pseudo-probleme“, care se în- 
rădăcinează în „confuzii conceptuale“. El susține mai degrabă ca, desi au- 
tentice. aceste probleme sunt în întregime interne unui proiect intelectual 
particular, ale cărui angajări teoretice, în general nerecunoscute, el încearcă 
să le delimiteze şi să le critice. Întorcându-ne asupra detaliilor, sarcina epis- 
temologic!. aşa cum o concep aceşti critici radicali, este de a determina natu- 
ra, întinderea şi limitele, şi chiar însăşi posibilitatea cunoașterii omenești. 
Întrucât episternologia detenmiră în ce măsură este posibilă cunoaşterea, ea 
însăşi nu poate lua drept bune rezultatele vreunei forme particulare de cer- 
cetare empirică. Astfel, epistemologia pretinde să fie o disciplină neempi- 
rică, a cărei funcție este de a prelua judecata asupra tuturor practicilor dis- 
cursive particulare, printr-o cercetare care să determine statutul lor cogni- 
tiv. Epistemologul (sau, în era filosofiei centrate pe epistemologie, am pulea 
spune, la fel de bine, „filosoful'“), este o persoană echipată, în virtutea pro- 
fesiei sale, în mod adecvat pentru a determina ce forme ale judecății sunt 
„ştiinţifice“, „raționale“, „doar expresive“, ş.a.m.d. Epistemologia se ocupă 
de aceea în mod fundamental cu problemele scepticismului. A determina 
întinderea şi limitele cunoaşterii omeneşti înseamnă a arăta unde si când 
este posibilă cunoaşterea. Însă proiectul numit „a arăta că cunoaşterea este 
posibilă“ există numai întrucât există argumente puternice în favoarea con- 
cepfiei că cunoaşterea este imposibilă. Aici SCEPTICISMUL în discuţie 
este înainte de toate scepticismul radical, teza că în privinţa unui domeniu 
sau al altuia de presupusă cunoaştere nu avem niciodată temeiuri să credem 
ceva mai degrabă decât altceva: Sarcina epistemologiei este astfel de a de- 
termina în ce măsură este posibil să răspundem provocărilor argumentelor. 
sceptice, determinând cazurile în care putem şi cele în care nu putem avea 
o întemeiere pentru opiniile noastre. Dacă se dovedeşte că anumite tipuri 
de opinii au şanse mai bune decât altele, vom fi descoperit o diferenţă de 

statut epistemologic. Problema „întinderii şi a limitelor“ şi problema scep- 
ticismului radical sunt două fațete ale aceleiaşi monede. 

Accentul pus pe scepticism ca reprezentând problema fundamentală a 
epistemologiei poate părea inadecvat unor filosofi. Mare parte din analiza 
recentă a conceptului de cunoaștere, în special cea inspirată de demonstrația 
lui Gettier a insuficientei analizei standard a cunoaşterii ca „opinie ade- 
vărată şi întemeiată“, a fost realizată independent de orice preocupare di- 
rectă legată de scepticism. Cred că trebuie să admitem că filosofii care pre- 
conizează moartea filosofiei tind să îşi asume o atitudine oarecum descon- 
siderantă fata de analizele de acest tip. Aceasta se datorează in parte faptu- 
lui că ei tind să pună la îndoială posibilitatea de a stabili condiţii necesare 
şi suficiente pentru aplicarea unui concept, oricare ar fi acesta. Însă factorul 
determinant este convingerea lor că numai centralitatea problemei scepti- 
cismului radical poate explica importanţa pe care a avut-o epistemologia 
pentru filosofie, cel puţin în penoada modernă. Deoarece scepticismul ra- 
dical vizează însăşi posibilitatea întemeierii, pentru filosofii care isi pun 
mai întâi această problemă, întrebările referitoare la care tipuri speciale de 
întemeiere furnizează cunoaştere, sau dacă cunoaşterea poate fi explicată 
în alti termeni decât întemzierea, sunt secundare ca importanţă. Importanţa 
pe care o au aceste întrebări va trebui să derive din conexiunile care există, 
dacă există, cu problemele sceptice. În această lumină, întrebarea funda- 
mentală a teoreticienilor morţii epistemologiei devine: „Care sunt pre- 
supoziţiile teoretice esențiale ale argumentelor î în favoarea scepticismului 
radical?“ Diferiti teoreticieni sugerează diferite răspunsuri. RORTY vede 
rădăcinile scepticismului în concepţia ,,reprezentationala“ a opiniei și în 
ruda apropiată a acesteia, teoria adevarului-corespondenta. După Rorty, 
dacă concepem opiniile ca „reprezentări“ care tintesc să corespundă rea- 
lității independente de minte (mintea ca oglindă a naturii), ne vom confrunta 
întotdeauna cu probleme irezolvabile atunci când vom încerca să ne asi- 
gurăm că am obținut paralelismul cuvenit. În concepția lui Rorty, daca adop- 
tam în schimb o concepție mai „pragmatică“ sau „behavioristă“ despre opinii 
ca instrumente pentru a rezolva probleme concrete, particulare, putem în- 
lătura scepticismul $i, prin aceasta, $1 disciplina filosofică ce se învârte în 
jurul lui, o dată pentru totdeauna. 

Alti teoreticieni pun accentul pe FUNDATIONISM, ca fundalul esenţial 
al problemelor sceptice tradiționale. Există temeiuri pentru a prefera această 
abordare. Argumentele ce tintesc la concluzii epistemice necesită cel putin 
o premisă epistemologică. De aceea, este greu de văzut cum doctrine se- 
mantice ori metafizice de tipul celor evidențiate de Rorty ar putea genera, 
prin ele însele, probleme epistemologice precum scepticismul radical. Pe 
de altă parte, nu este deloc uşor să arătăm dependența esențială a scepti- 

cismului de prejudecăți fundationiste. S-a argumentat chiar că aceasta con- 
ceptie „vede lucrurile aproape în întregime cu josul in sus“. Ideea este aici 
că fundationismul este o încercare de a salva cunoaşterea în fata scepticu- 
lui, şi este de aceea o reacție, mai curând decât o presupozitie a argumentelor 
cele mai profunde şi mai intuitive în favoarea scepticismului. Teoreticienii 
morții epistemologiei trebuie, desigur, să răspundă provocărilor de acest 
gen; ei au fost uneori prea grăbiţi să considere evidentă dependenţa scep- 
ticismului de idei fundationiste sau de alte idei teoretice. Acest lucru re- 
flectă, poate, pericolele pe care le presupune imitarea interpretărilor is- 
tonice ale dezvoltării problemelor sceptice. Se poate ca, în zilele bune ale 
fundationismului, argumentele sceptice să fi fost prezentate de obicei într-un 
context fundationist. Însă problema principală nu este dacă unele argu- 
mente sceptice iau fundationismul drept admis, ci dacă există vreunele care 
nu fac acest lucru. Această problemă — problema generală dacă scepti- 
cismul este o problemă cu adevărat intuitivă — poate fi rezolvată doar prin 
analiza amănunțită a posibilităţilor si resurselor argumentarii sceptice. 

O altă întrebare este de ce antifundationismul duce la moartea episte- 
mologiei $ si nu la o abordare nonfundationisté, COERENTISTA, a cunoaşterii 
ŞI întemeierii. Este adevărat că teoreticienii morții epistemologiei caracte- 
rizează adesea întemeierea în termeni de coerentă. Însă intenția lor este ne- 
gativă. Conform fundationismului, opiniile noastre se împart în mod natu- 
raj în categorii epistemologice largi, care reflecta relații obiective, inde- 
pendente de context, de prioritate epistemică. Astfel, se considera, de exem- 
plu, că opiniile bazate pe experiență sunt în mod natural sau intrinsec 
primordiale față de opiniile despre lumea exterioară, în sensul că cele din 
urmă trebuie să derive, în ultimă instanță, din cele dintâi. Această relație de 
prioritate epistemică este, ca să spunem aşa, pur şi simplu un fapt. De aceea, 
fundaționismul presupune o formă tare de REALISM cu privire la faptele 
si relațiile epistemice, formă pe care o vom numi „realism epistemologic“. 
Pentru unii antifundationalisti, a vorbi despre coerenţă este doar o modali- 
tate de a respinge această viziune, în favoarea concepției că întemeierea este 
doar o chestiune de adecvare a noilor opinii la opiniile prealabile relevante, 
într-un mod potrivit contextului, neexistând restricții pur epistemologice, 
independente de context, asupra tipurilor de opinii care pot sta în relații de 
întemeiere unele fata de celelalte. Dacă acesta este singurul lucru avut în 
vedere, atunci a vorbi despre coerență nu trimite atât la o teorie a întemeierii, 
cât la concepția deflationista că întemeierea nu aparţine acelui gen de lu- 
cruri despre care ar trebui să ne aşteptăm să avem teorii. Există totuşi un 
sens mai tare al „coerenţei“, care trimite la o teorie veritabilă. Este vorba 
despre interpretarea holistă radicală a întemeierii, după care concluzia de- 
pinde de evaluarea întregului nostru sistem de opinii, sau a „concepţiei to- 

tale“, in lumina criteriilor abstracte de „coerență“. Dar este indoielnic fap- 
tul dacă această concepție, care pare să ceară o cunoaştere privilegiată a ce 
anume credem, este o alternativă la fundationism sau doar o formă diferită 
a acestuia. Prin urmare, este posibil ca un antifundationism, care într-ade- 
văr nu face compromisuri, să se dovedească la fel de ostil teoriilor coe- 
rentiste tradiționale ca şi poziţiilor fundationiste standard, întărind legătu- 
ra dintre respingerea fundationismului și moartea epistemologiei. 

Curentul „moartea epistemologiei“ are anumite afinități cu sugestia unei 
abordări „naturalizate“ a cunoaşterii. Quine argumentează că a sosit timpul 
să abandonăm asemenea proiecte tradiționale, precum acela de a respinge 
scepticismul, arătând cum cunoaşterea empirică poate fi reconstruită ratio- 
nal pe o bază senzorială, și întemeind, astfel, cunoaşterea empirică în gene- 
ral. In schimb, ar trebui să ne concentrăm asupra problemei mai suscepti- 
bile de a fi rezolvată de a explica cum anume „ne proiectăm fizica pornind 
de la datele simţurilor“, i. e. cum stimularile retinei ne fac să răspundem cu 
propoziţii din ce în ce mai complexe despre evenimentele din jurul nostru. 
Epistemologia ar trebui transformată într-o ramură a ştiinţei naturii, şi anume 
psihologia experimentală. Însă, deşi Quine prezintă această teză ca pe o su- 
gestie pnvitoare la modul în care să continuăm să facem epistemologie, 
filosofilor care cred că întrebărilor tradiționale le lipseşte încă un răspuns 
satisfăcător, această propunere le apare mai curând ca o abandonare a epis- 
temologiei în favoarea unei întreprinderi complet diferite. Este de aceea 
semnificativ faptul că în scrierile ulterioare Quine a declinat mai putin pro- 
blemele sceptice. Dar dacă acesta este felul in care se dezvoltă epistemologia 
„naturalizată“, atunci tezeJe acesteia vor deschide teoreticianului morţii 
epistemologiei un nou câmp pentru diagnoza teoretică. 


BIBLIOGRAFIE 


Kaplan, M., „Epistemology on holiday“, Journal of Philosophy, 1991. 

Quine, W.V., „Epistemology naturalized“, in cartea sa Ontological Rela- 
tivity and Other Essays, Columbia University Press, New York, 1969. 

Quine, W.V., „The nature of natural knowledge“, in S. Guttenplan, Mind 
and Nature, Oxford University Press, Oxford, 1975. 

Rorty, R., Philosophy and the Mirror of Nature, Princeton University Press, 
Princeton, 1979. 

Rorty, R., Consequences of Pragmatism, University of Minnesota Press, 
Minneapolis, 1982. 

Rorty, R., Objectivity, Relativism and Truth, Cambridge University Press, 
Cambridge, 1991. 

Stroud, B., „Skepticism and the possibility of knowledge“, Journal of Phi- 
losophy, 1984. 


Montaigne, Michel de (1533-1592) 122 


Williams, M., Groundless Belief, Oxford, 1977. 
Williams, M., Unnatural Doubts, Blackwell, Oxford, 1992. 


MICHAEL WILLIAMS [A. Z.] 


Montaigne, Michel de (1533-1592) 


Eseist francez. Montaigne s-a nascut langa Bordeaux dintr-un tata catolic 
Şi o mama evreică, spaniolă, care a trecut la calvinism. A studiat la Colegiul 
Guyenne şi posibil la Universitatea din Toulouse. A deţinut anumite pos- 
turi politice, printre care şi acela de primar al oraşului Bordeaux. A fost prie- 
ten cu liderii Reformei şi ai Contrareformei, inclusiv cu Henri de Navarre, 
viitorul rege Henri al IV-lea. 

Montaigne a tradus tratatul teologic rationalist al lui Raimond Sebond. 
„Apologia lui Raimond Sebond“ a sa este cea mai cuprinzătoare expunere 
a filosofiei lui. Montaigne a scris această carte după ce îl citise pe sceptic- 
ul grec SEXTUS EMPIRICUS și în timp ce trecea el însuşi printr-o criză 
sceptică, in care totul i se părea indoielnic. În „Apologie“, Montaigne a 
prezentat şi a modernizat argumentele sceptice antice privitoare la carac- 
terul nedemn de încredere al informaţiei obținute prin simțuri sau prin rati- 
une, la incapacitatea omuiui de a găsi un criteriu satisfăcător al cunoașterii, 
şi la relativitatea opiniilor morale. El sugera că oamenii ar trebui să sus- 
pende judecata în orice privinţă şi să aştepte până când Dumnezeu le va 
revela principiile. Trebuie să urmăm obiceiurile, tradițiile şi regulile sociale 
în mod nedogmatic şi să fim toleranti fata de alte concepţii. Opiniile reli- 
gioase trebuie să se bazeze mai curând pe credință decât pe temeiuri care 
pot fi puse la îndoială. Prezentarea dezlânată făcută de Montaigne scepti- 
cismului PYRRHONIAN a devenit rapid cea mai bine cunoscută formula- 
re a acestei concepţii. Bacon, Descartes şi Pasca] au fost, printre alții, in- 
fluentati în mare măsură de scepticismul lui Montaigne. Pledoaria lui pen- 
tru acceptarea concepțiilor tradiţionale pe temeiul inexistentei unei rațiuni 
adecvate pentru a le schimba a ajuns să fie o apărare a catolicismului îm- 
potriva Reformei. 

RICHARD H. POPKIN 


Moore, G(eorge) E(dward) (1873-1958) 


Moore a fost unul dintre cei mai influenti filosofi britanici ai primei 
jumătăţi a acestui secol. Reputația sa, în domeniul epistemologiei, se da- 
torează apărării sale a simțului comun, iar punctul său de vedere, într-o ex- 
punere standard (cf. Stroud, 1984), este acela al omului de rând, care in- 
sista pe ideea că validitatea pretențiilor noastre de cunoaştere din viata de 
fiecare zi nu este deschisă la o punere serioasă în discuție, astfel că filosofii 
care susţin contrariul pot fi cu certitudine respinşi. În fapt, poziţia lui Moore 
era mai complexă. În timp ce expunerea standard sugerează că el pur şi sim- 
plu a afirmat existenţa tipurilor de cunoaştere negate de către sceptici, de 
fapt, Moore a elaborat o dialectică antisceptică. Un versant al acesteia îl 
constituie argumentul său prin certitudine diferențiată (1953, VI, VII). Moore 
argumentează că suntem indreptatiti să avem în mai mare măsură certi- 
tudinea falsitatii concluziilor argumentelor sceptice, decât pe cea a ade- 
vărului premiselor acestora. Căci premisele vor include totdeauna afirmaţii 
generale despre natura şi limitele cunoaşterii omeneşti, iar acceptabilitatea 
unor astfel de premise generale răspunde de implicaţiile acestora în privinţa 
cazurilor particulare de cunoaştere. Astfel, concluziile argumentelor scep- 
tice subminează temeiurile noastre pentru acceptarea premiselor. În prezentarea 
acestui argument, Moore realizează o suprasimplificare, sugerând că aces- 
ta se sprijină doar pe o observaţie despre inducția empirică. Totuşi, argu- 
mentul poate fi reformulat în contextul unei încercări de a realiza un echili- 
bru prin răsfrângere (sau un echilibru reflectiv)!! cu privire la limitele cu- 
noaștenii. Acesta scoate la iveală o dificultate reală cu care trebuie să se con- 
frunte scepticii, pentru a argumenta în favoarea propriei lor poziţii. După 
părerea mea, dificultatea nu este atât de hotărâtoare pe cât susține Moore, 
pentru că argumentele sceptice combină adesea teze aparent necontrover- 
sate privitoare la cunoaştere cu teze din metafizică şi filosofia minţii, teze 


i! Alegerca unci variante de traducere pentru „reflective cquilibrum“ nu este deloc uşoară. 
Există două variante de traducere incctatenitc: „echilibru reflectiv“ (vezi, de pildă, Ilie Pârvu, 
Arhitectura existenţei, Humanitas, Bucureşti, 1990, passim.) Şi „echilibru prin răsfrângere“ 
(vezi, de pildă, Mircea Flonta, Cognitio, Ed. All, Bucureşti, 1994, passim.). O a treia pro- 
puncre (datorată tot profesorului Pârvu) este „echilibru reflexiv“. Aceasta ar capta trimi- 
terea (prezentă în contextul folosirii expresiei în cauză dc către Rawls) la facultatea de jude- 
care reflexivă, din a treia critică a lui Kant. 

pe care nu le-am abandona cu uşurinţă. Cu toate acestea, chiar dacă argu- 
mentul lui Moore reuşeşte doar să stabilească o presupunere pe care am 
putea-o apăra, împotriva scepticismului, aceasta nu este doar contrapozitia 
unui petitio principi, cum este prezentată propunerea sa în expunerea stan- 
dard. 

Un alt versant al dialecticii antisceptice a lui Moore îl reprezintă acuza 
că prezentarea propriei poziţii, făcută de către sceptic, este incoerentă, de 
vreme ce scepticul nu poate argumenta în favoarea concluziei sale fără a se 
reprezenta ca având o cunoaştere a premiselor sale şi a implicatiilor aces- 
tora. Acuza lui Moore se sprijină pe teza că o asertiune presupune în mod 
esenţial o pretenţie de cunoaştere (1959, p. 248). Aceasta este analogă epis- 
temic cu principiul subiacent PARADOXULUI LUI MOORE, fiindu-ne 
sugerată de natura problematică a enunturilor de forma „p, dar nu ştiu daca 
p“. După părerea mea, posibilitatea de a face afirmaţii ambigue, de forma 
„P, după câte cred“, afirmaţii care, în mod manifest, nu presupun nici o pre- 
tentie de cunoaştere, duce la subminarea argumentului. Căci aceasta posi- 
bilitate sugerează că pretenţiile de cunoaștere implicate de o asertiune nor- 
mala sunt doar implicaţii conversationale!2, în sensul lui GRICE, ce pot fi 
anulate prin adăugarea unui caracter ambiguu al exprimării, atunci când 
situaţia o cere. Mai mult, chiar dacă teza lui Moore despre aserțiuni este ac- 
ceptată, scepticul poate să îşi prezinte argumentul sub forma unui şir de 
aserțiuni ambigue şi să evite astfel incoerenta pe care i-o reproşează Moore. 

Scrierile în care Moore pare să se conformeze expunerii standard a pozi- 
tiei sale sunt articolul său din 1925, „O apărare a simțului comun“ şi prelegerea 
sa din 1939, „Dovadă pentru existenţa unei lumi exterioare“ (Proof of an 
External World) (ambele în: Moore, 1959). Aceasta fiindca în primul arti- 
col expune, aparent fără vreun fel de argumente, o listă de truisme ale simtu- 
lui comun, despre care susține că are o cunoaştere certă, iar în a doua scriere 
susține, în modul atât de bine cunoscut, că ar fi absurd să punem în discuţie 
cunoaşterea sa a unor lucruri precum acela că mâinile sale se află înaintea 
sa. Cred totuşi că expunerea standard înțelege greşit intenţiile lui Moore. 
„Apărarea“ a fost inițial scrisă ca răspuns la invitaţia de a oferi o „decla- 
ratie de principii“ pentru poziţia sa filosofică, astfel că afirmațiile iniţiale 
despre cunoaşterea de simţ comun reprezintă doar enuntari ale poziției sale, 
şi nu încercări de a-i stabili validitatea, deși Moore încercă aici, de aseme- 
nea, să respingă tezele sceptice, pe care le atacă ca fiind incoerente. În 
„Dovadă“, Moore tintea să dovedească doar existența lumii externe, nu şi 
existența unei cunoasteri a unei astfel de lumi, adică să respingă IDEA- 
LISMUL, nu scepticismul. Această distincţie poate părea nefondată. Dacă 


12 Engl.: conversational implicature. (N. t.) 

demonstraţia lui Moore este reuşită, atunci, prin faptul că o produce, nu 
demonstrează oare și existenţa cunoaşterii sale a unei lumi externe? Aceas- 
ta nu era totuşi impresia lui Moore. În viziunea lui, o demonstrație a cunoaşterii 
că p necesită respingerea argumentelor sceptice, dar o asemenea respingere 
nu este nici necesară pentru o demonstrare a lui p însuşi, şi nici nu se rea- 
lizeaza prin această demonstrație. După cum se poate admite, această din 
urmă demonstrație necesită premise care sunt în fapt cunoscute, dar Moore 
nu crede că are nevoie să demonstreze existența cunoaşterii sale; va fi su- 
ficient să amintească audienței de genurile de lucruri pe care toți asumam 
că le cunoaştem (cf. Moore, 1942, pp. 668-9, pentru o repudiere neechivocă 
a idei! că argumentele sceptice pot fi respinse printr-o strategie dialectică 
dezvoltată în „Dovadă“). 

Care este, atunci, contribuția lui Moore la epistemologie? Dacă nu a 
fost un om de rand idealizat, dintr-o perspectivă filosofică, ci doar un alt 
filosof de rând ce apără fără succes simţul comun împotriva argumentelor 
sceptice (cf. „Certitudine“, in Moore, 1959), în ce constă valoarea scrie- 
rilor sale? După părerea mea, ea constă în încercarea sa de apărare a 
simțului comun, doar că aceasta trebuie să fie plasată în contextul unei 
EPISTEMOLOGII NATURALISTE pe care Moore însuși nu a prefigu- 
rat-o niciodată. In acest context, afirmaţiile lu: Moore despre certitudinea 
cu privire la chestiuni factuale particulare („Aceasta este o mână“ etc.) 
ne semnalează tocmai acel angajament involuntar fata de existenţa mediu- 
lui nostru perceptibil, angajament pe care se bazează o epistemologie 
naturalistă, pentru a putea fi inițiată. lar remarcile lui Moore cu privire 
la „stranietatea“ situării noastre epistemologice fata de truismele sale de 
simț comun (1959, p. 44) reflectă faptul că o epistemologie naturalista 
pur şi simplu încorporează presupunerile noastre generale cu privire la 
structura lumii şi la relația noastră cu ea, în loc să ne fumizeze o metodă 
independentă pentru a le verifica. 

Această linie de gândire a cunoscut o dezvoltare celebră la WITTGEN- 
STEIN, în On Certainty, în special prin remarcile sale privind ,,propoziti- 
ile lui Moore“ (ce corespund truismelor lu: Moore). Astfel, părerea mea este 
că Wittgenstein este cel care a fructificat potenţialul epistemologiei lui 
Moore. 

Vezi şi DOCTRINA SIMTULUI COMUN ȘI COGNITIVISMUL CRI- 
TIC; SCEPTICISM CONTEMPORAN. 

THOMAS BALDWIN [G. $. 


naturalism 


Aceasta este doctrina după care nu există decât lucrurile naturale: doar 
particularii individuali si proprietățile naturale. Aceasta este strâns înrudită 
cu materialismul sau cu fizicalismul, doctrine potrivit cărora nu există decât 
lucruri materiale sau lucruri fizice. Dacă există o diferenţă între materia- 
lism şi fizicalism, ca constă în aceea că materialistul consideră categoria 
matenalităţii ca fiind dată în mod intuitiv, in timp ce fizicalistul consideră 
că este dată printr-o idealizare a fizicii contemporane. O diferență similară 
îi priveşte și pe naturalisti. Unii naturalişti consideră categoria naturalului 
ca fiind dată intuitiv, in timp ce alţii (majoritatea susținătorilor contempo- 
rani, in special) o considera ca fiind o idealizare a ştiinţelor naturii. 

Ca şi în cazul fizicalismului, versiunea fundamentată ştiinţific a natu- 
ralismului este asalat de două ambiguitati. In primul rând, o ambiguitate 
ontologică. Susţinând că există doar lucrurile naturale, această versiune 
poate considera că lucrurile naturale sunt exact genurile de particulari şi 
proprietăţi aprobate în cadrul ştiinţelor naturii (idealizate), sau sunt defini- 
bile în termenii acestora din urmă. Această doctrină este adesea caracteri- 
zată drept reductionism. In mod alternativ, poate considera lucrurile natu- 
rale ca formând o clasă mai largă, ca fiind, să spunem, lucrurile care sunt 
SUPERVENIENTE faţă de ceea ce este aprobat în științele naturii. În al 
doilea rând, e vorba de o ambiguitate metodologica. Sustinand că există 
doar lucrurile naturale, naturalismul poate sugera că ştiinţele naturii oferă 
singurul model existent al descoperirii — această viziune este uneori ca- 
racterizată drept scientism. Sau poate fi deschis fata de posibilitatea ca $i 
alte abordări, cea a simțului comun, să zicem, să ne spună ceva despre ce 
anume există. 

Reductionismul şi scientismul merg adesea împreună. Un naturalism re- 
ductionist şi scientist va tinde să nege realitatea multor elemente postulate 
ca existente de către simțul comun. Va nega, de pildă, realitatea culorilor şi 
a proprietăților secundare, a voinţei libere și a capacităților psihologice core- 
late, sau a valorilor morale ori de alt fel. Această poziție va constitui un na- 

turalism tare, sau strict. Pe de altă parte, o viziune nonreductionista, non- 
scientistă va tinde să fie mult mai liberală în ceea ce acceptă. Aceasta va 
constitui un naturalism slăbit, sau tolerant. 
vezi şi SUPERVENIENTA 
PHILIP PETTIT [A. Z.] 


necesar/contingent 


Adevarurile necesare sunt cele care trebuie să fie adevărate Sau al căror 
opus este imposibil. Adevarurile contingente sunt cele care nu sunt nece- 
sare și al căror opus este, prin urmare, posibil. Propozițiile 1-3 de mai jos 
sunt necesare, iar 4-6 sunt contingente. 


Nu este cazul că plouă si nu plouă. 
2+2=4 

Toți celibatajj; sum necăsătoriți. 
Rareori plouă în Sahara. 

Există mai mult de patru state în USA. 
Unu celibatari conduc Mercedesuri. 


eae ae 


Plantinga (1974, p. 2) caracterizează sensul necesității ilustrate in 1-3 
ca fiind „logic. in mare“. Căci accasta nu include doar adevărurile logicii, 
ci şi pe cele ale matematicii, teoriei mulțimii, precum şi alte adevăruri qua- 
silogice. Totuşi, nu este un sens atât de larg încât să includă şi chestiuni de 
necesitate cauzală sau naturală, precum: 


7. Nimic nu se deplasează cu o viteză mai mare decât viteza luminii. 


S-ar părea că este nevoie de o expunere a unui criteriu după care să fie 
aplicată distincția, şi a lucrurilor pe care se bazează aceasta. Unii auton pre- 
supun că adevărurile necesare sunt cele pe care le cunoaştem a priori. Dar 
ne lipseşte un criteriu pentru adevărurile a priori. În plus, există adevăruri 
necesare pe care nici nu le cunoaştem (de ex., adevărurile matematice 
nedescoperite). Nu va fi de folos să spunem că adevărurile necesare sunt 
cele pe care este posibil, într-un sens logic larg, să le cunoaştem a priori, 
pentru că acest lucru este circular. În fine, Kripke (1972, p. 253) şi Plantin- 
ga (1974, p. 8) argumentează că unele adevăruri contingente pot fi cunos- 
cute a priori (vezi CUNOAŞTERE A PRIORI). Cu probleme similare se 
confruntă şi sugestia că adevărurile necesare sunt cele pe care le cunoaştem 
cu CERTITUDINE: ne lipsește un criteriu pentru certitudine, există ade- 
văruri necesare pe care nu le cunoaștem şi, exceptând argumentele îndoielnice 
în favoarea scepticismului, e rezonabil să presupunem că există adevăruri 
contingente pe care le cunoaştem cu certitudine. 

LEIBNIZ a definit adevărul necesar drept cel al cărui opus implică o 
contradicție. Orice asemenea judecată, susținea él, fie reprezintă o identi- 
tate explicită (i. e., de forma „A este A“, , AB este B“ etc.), fie este reductibilă 
la o identitate, prin înlocuiri succesive ale unor termeni echivalenți. (Ast- 
fel, 3 de mai sus poate fi redusă la o identitate, înlocuind ,,celibatar“ cu „băr- 
bat necăsătorit““.) Aceasta prezintă mai multe avantaje, faţă de ideile din 
paragraful precedent. În primul rând, se explică noțiunile de necesitate și 
posibilitate si se furnizează, după cât se pare, un criteriu pe care il putem 
aplica. În al doilea, fiindcă identitățile explicite sunt judecăți a priori de la 
sine evidente, teoria implică faptul că toate adevărurile necesare sunt cognosci- 
bile a priori, dar nu decurge din ea că noi le cunoaștem efectiv pe toate, şi 
nici că „cognoscibil“ nu este definit într-un mod circular. În al treilea, teo- 
ria implică faptul că toate adevărurile necesare sunt cognoscibile cu certi- 
tudine, dar nu exclude posibilitatea de a avea o cunoaștere certă a unor ade- 
văruri contingente, prin mijloace diferite de cel al reductiei. 

Cu toate acestea, şi această viziune este problematică. În plus, exem- 
plele de reductie ale lui Leibniz sunt defectuoase. F rege a aratat, de exem- 
plu, că demonstraţia sa pentru ,,2 + 2 = 4“ presupune principiul asociati- 
vitatil, nedepinzand astfel doar de principiul identității. În genere, s-a ară- 
tat că aritmetica nu poate fi redusă Ja logică, ci necesită şi resursele teore- 
tice ale teoriei mulțimilor. În fine, există şi alte judecăţi necesare (de ex., 
„Nimic nu poate să fie în întregime roşu şi verde“) care nu par să fie re- 
ductibile la identitate, si pe care Leibniz nu arată cum sa le reducem. 

Atât Leibniz cât si alti filosofi au gândit adevărul ca pe o proprietate a 
judecăților. Acestea sunt concepute ca lucruri ce pot fi exprimate prin | com- 
ponente lingvistice de tipul énunturilor, dar sunt distincte față de ele. Într-o 
altă abordare, adevărul este o proprietate a entităților lingvistice, i iar baza 
adevărului necesar este convenția. Astfel, A. J. AYER, de exemplu, a argu- 
mentat că singurele adevăruri necesare sunt enunturile analitice $i că aces- 
tea din urmă se sprijină în întregime pe hotărârea noastră de a folosi cu- 
vintele în anumite moduri (vezi POZITIVISM LOGIC). Dar deşi au exis- 
tat multe încercări de a defini analiticitatea, QUINE le-a criticat pe cele mai 
puternice dintre acestea, făcând ca posibilitatea de a oferi un criteriu pen- 
tru această noțiune să fie incertă. 

Atunci când predicăm adevărul necesar despre o propoziție, vorbim de- 
spre o modalitate de dicto. Căci atribuim o proprietate modală, adevărul 
necesar, unui dictum, şi anume propoziției ce este considerată ca necesară. 
O venerabilă tradiție distinge aceasta de necesitatea de re, prin care predicăm 
posesia esenţială sau necesară a unei proprietăți de către un obiect. De exem- 
plu, enunţul „4 este cu necesitate mai mare decât 2“ ar putea fi folosit pen- 
tru a predica despre obiectul 4 proprietatea de a fi cu necesitate mai mare 

decât 2. Faptul că obiectele deţin unele din proprietățile lor cu necesitate, 
sau în mod esenţial, iar pe altele doar în mod contingent sau accidental 
reprezintă partea principală a doctrinei numite „esenţialism“. Astfel, un 
esentialist ar putea spune că Socrate a avut proprietatea de a fi chel în mod 
accidental, dar pe cea de a fi identic Cu sine sau poate şi de a fi. om, în mod 
esenţial. Deşi esentialismul a fost puternic atacat în ultimii ani, în special 
de către Quine, acesta are şi susținători contemporani capabili, precum 
Plantinga. 

Vezi şi A PRIORI/A POSTERIORI; CUNOAȘTERE A PRIORI, 
ANALITICITATE; POZITIVISM LOGIC; CUNOAŞTERE MODALA; 
ADEVĂRURI DE RATIUNE/ADEVARURI DE FAPT. 

. DAVID BLUMENFELD [G. $.] 


necesitate, cunoastere modala 


Filosofii au susținut in mod traditional că orice propoziţie are un statut 
modal, la fel ca şi o valoare de adevăr. Orice propoziţie este fie necesară, 
fie contingentă, precum este fie adevărată, fie falsă ( vezi NECESAR/CON- 
TINGENT). S-a acordat multă atenţie problemei cunoaşterii statutului modal 
al propoziţiilor datorită legăturii intime dintre această problemă s1.cea a 
cunoaşterii a priori. De exemplu, multi apărători ai a priori-ului susțin ca 
întreaga cunoaştere a propozițiilor necesare este a priori (vezi CUNOAŞTERE 
A PRIORI). Alţii resping această teză, citând presupusele cazuri de propo- 
zitil necesare a posteriori ale lui Kripke (1980) (vezi A PRIORI/A POSTE- 
RIORI). Afirmațiile de acest tip sunt adesea neconcludente, deoarece nu iau 
în considerare următoarea distincţie tripartită: S cunoaşte statutul modal 
general al lui p numai dacă S cunoaşte că p este o propoziție necesară sau 
S cunoaşte că p este o propoziţie contingentă. S cunoaşte valoarea de ade- 

văr a lui p numai daca S cunoaşte că p este adevărată sau S cunoaşte ca p 
este falsă. S cunoaşte statutul modal specific al lui p numai dacă S cunoaşte 
că p este necesar adevărată sau S cunoaşte că p este necesar falsă sau $ 
cunoaşte că p este contingent adevărată sau f cunoaşte ca p este contingent 
falsă. Din faptul că cunoaşterea statutului modal general al unei propoziţii 
este a priori nu decurge că cunoașterea statutului ei modal specific este şi 
ea a priori. Şi nici din faptul că cunoaşterea statutului modal specific al unei 
propoziții este a posteriori nu decurge că cunoaşterea statutului ei modal 
general este de asemenea a posteriori. 

ALBERT CASULLO [A. Z,] 


neoplatonism 


Aceasta este denumirea convenţională a noii versiuni a platonismului, 
inițiată de Plotin (205-270 d.Chr.) şi popularizată de Perphyrios (233-c. 305) 
și lamblichos (c. 245-c. 326). Cei mar importanţi reprezentanţi ai să; de mai 
târziu vor fi filosofii atenieni Syriânos (decedat c. 437), Proclos (412-485) 
și Damascius (c. 462-după 538), ca şi comentatorii aristotelicieni Ammo- 
nios (sf. sec. V-încep. sec. VI), Simplicius şi Philoponos (contemporani cu 
Damascius, însă mai tineri). Ultima figură importantă a neoplatonismului 
grec va fi Olympiodoros din Alexandria (sf. sec. VI), dar neoplatonismul 
va continua să exercite o influenţă importantă şi asupra filosofiei medievale 
arabe şi latine. 

Neoplatonicienii nu erau prea preocupaţi de problemele legate de 
cunoașterea lumii sensibile sau-de disputele asupra întemeierii cunoașterii — 
subiecte proeminente altădată în filosofia greacă. Ei își aveau totuşi con- 
ceptiile lor cu privire la natura $i originea cunoaşterii. Erau mai putin in- 
teresati de natura cunoaşterii empirice, cât de cunoașterea teoretică: sin- 
gurele referiri ale lui Plotin la argumentele sceptice survin în cadrul dis- 

cutiei cu privire la relatia Intelectiei cu Ideile (Enneade V.5.1; V.3.5). Cele 
mai explicite texte ale lor referitoare la natura cunoaşterii empirice aparțin 
lui Plotin (V.5.2-3; V.3.4-5; cf. de asemenea I.6.3, 1.3.5 şi 1V.4.22-3) şi lui 
Porphyrios (Comentariu la Ptolemeu, pp. 13-14, Diiring), ambii urmând în 
această chestiune tradiţia anterioară. Comentariile lui Proclos la Timaios 
contin discuţii importante cu privire la cognitie şi am şti cu mult mai multe 
despre epistemologia neoplatoniciană dacă s-ar fi păstrat, măcar şi frag- 
mentar, comentariul lui Proclos la dialogul Theaitetos al lui Platon. Teoria 
lui Plotin cu privire la cunoașterea empirică (tipică, putem presupune, pen- 
tru întreaga şcoală) se bazează pe teoria reamintini a lui Platon (vezi ANAM- 
NESIS) şi prezintă conexiuni importante cu doctrina reamintirii din texte 
platonice mai timpurii (Cicero, Tusculanae disputationes 1.57-8; Albinus, 
Didaskalikos §4 şi $25; Plutarh apud Olympiodoros, Comentariu la Gor- 
gias, p. 156). 

După Plotin, judecăm dacă un lucru sensibil posedă sau nu un anume 
atribut prin compararea sa, adică a formei sale sensibile abstrase (aici el 
urmează teoria percepţiei a lui ARISTOTEL, exceptând faptul că sufletul 
nu primeşte realmente forma respectivă), cu un standard, după cât se pare 
înnăscut, aflat în suflet (V. 3. 3), standard conceput ca o urmă sau o reflectare 
a Ideii corespunzătoare. Judecatile eronate pot fi explicate, la fel ca în analo- 
gia tablitei de ceară din Theaitetos, ca nepotriviri datorate faptului că urma 
sau standardul era inițial confuz(ă) sau obscur(ă). Aceste urme în suflet sunt 
identificate cu aşa-numitele „concepții comune“ sau „naturale“, concepte 
sau opinii (despre naturile lucrurilor) care sunt înnăscute sau se dezvoltă 
natural, fiind împărtăşite, prin urmare, de toți sau aproape toți oamenii (de 
exemplu, Enn. VI. 5. 1 init; cf. Sallustius; De diis et mundo ŞI). 

Cunoaşterea sau înţelegerea teoretică, identificată cu sesizarea Ideilor 
platonice, se.obtine printr-un proces de reflecţie în care aceste urme sau con- 
cepfii înnăscute, inițial confuze, sunt clanficate sau „articulate“ (Enn. ]. 2. 4, 
18 şi urm.; cf. Porphyrios, Despre abstinenţă I. 31. 2 $1 Catre Marcella $10). 
Cel ce a atins un asemenea nivel de înțelegere a ajuns să participe direct la 
Intelectie, un act mental etern al cărui conţinut sunt Ideile. În această con- 
ceptie, convingerile (beliefs) teoretice eronate sunt nişte simple opinii (opi- 
nions), ce tin de un nivel cognitiv inferior; Intelectia este, prin definiţie, în- 
totdeauna corectă (Enn. 1.1.9, 12). Într-adevăr, Plotin afirmă că gândirea In- 
telectiei, adică Ideile, se identifică cu Adevărul însuşi (V. 5. 1-2). Judecatile 
teoretice corecte nu sunt, prin urmare, niște judecăţi adevărate. despre nişte 
entităţi cu o existență independentă de ele, ci, mai degrabă, gândurile ade- 
vărate sunt chiar acele entități — o concepție inspirată de teoria aristoteliciană 
asupra naturii Intelecţiei (De Anima Il. 4. 430a, 3-4), deşi Plotin nu merge 
pana infr-acolo incat să identifice Intelectia, ca opusă actelor ei de gândire, 

cu obiectele acestora. Plotin sustine astfel o conceptie realista directa, nebaza- 
tă pe ideea corespondenţei, cu privire la adevărul teoretic. La rândul său, 
Adevărul este identificat cu Fiinţa reală, concepută ca sistem al ideilor in- 
terconectate, ce poate fi studiată cu ajutorul dialecticii platoniciene (Enn. 
I. 3.4; VL 2. 19-22). Alţi neoplatonicieni au fost de acord cu această viziune 
de ansamblu. De asemenea, ei au admis teza lui Plotin potrivit căreia ceea 
ce precedă Intelectia, acel Unu sau Binele (cum îl numea Plotin), este ine- 
fabil şi incognoscibil; deşi, ca şi Plotin, ei au depus eforturi persistente pen- 
tru a spune totuşi ceva despre natura sa. Aceste chestiuni, care-i preocupau 
profund, au implicaţii mai serioase decât simpla problemă a cunoașterii 
raționale, deși au implicații şi pentru statutul acesteia. Trebuie spus că neo- 
platonicienii nu au avut mai mult succes decât Platon în explicarea modului 
în care cunoaşterea teoretică, concepută ca având nişte obiecte speciale şi 
separate, se poate aplica lumii sensibile. Adevărul e că, exceptându-l pe Plotin 
(VI. 7. 1-14), ei nici nu s-au ocupat prea mult cu aceasta problema. 

Neurath, Otto (1882-1945) 


Filosof austriac. Neurath a fost unul dintre reprezentanţii de frunte ai 
POZITIVISMULUI LOGIC. Opera sa e realizată în domeniile sociologiei, 
economiei si metodei ştiinţifice. El a dorit să acorde sociologiei: un statut 
ştiinţific empiric şi a sperat să elaboreze un limbaj științific fizicalist, uni- 
ficat, care să excludă orice imprecizie $1 orice elemente metafizice neveri- 
ficabile. Această aspirație l-a condus, în anii '30, la plănuirea unei Enci- 
clopedii internaționale a științei unificate, din care nu au apărut decât primele 
două volume introductive. După cum spune Passmore (1968), ,,pozitia sa 
filosofică nu a fost niciodată elaborată în detaliu — punctul său forte era 
propaganda“. 

Exista o tensiune, în cadrul pozitivismului logic, între EMPIRISM, pe 
de o parte, şi fizicalism $1 scopul „unității ştiinţei“, pe de alta. Neurath nu 
a fost niciodată atras de linia empiristă, FUNDATIONISTA. De la bun i in- 
unul limbaj fizicalist (in opozitie cu un limba; FENOMENALIST). Susținerea 
unui fizicalism robust l-a condus, în ,,Propozitii protocol“ (1932-1933), la 
respingerea abordării „metodologice“ a perspectivelor metafizice concurente, 
propusă de CARNAP în Construcția logică a lumii (1928). 

Totuși, cea mai importantă contribuție a lui Neurath la epistemologie 
constă în apărarea COERENTISMULUI şi HOLISMULUI, ce păreau să 
decurgă din respingerea fizicalistă a fundationismului. În lucrarea sa din 
1931, el afirmă (deşi oarecum laconic) că ,,enunturile sunt comparate cu 
enunturi, nu cu «experienţele», cu «lumea» sau cu orice altceva“. Jar în ,,So- 
ciologie şi fizicalism'“ (1932-1933) el argumentează, in plus, că „nici o 
propoziție nu se bucură de statutul de noli me tangere, cu care investește 
Carnap PROPOZIŢIILE PROTOCOL. Printr-o celebră metaforă, el com- 
pară ştiinţa cu un vas: „Nu există nici un mod în care propozițiile protocol 
pure, dovedite în mod concludent, să fie luate ca punct de plecare al ști- 
intelor. [.. J Suntem ca navigatorii care trebuie să-și recladeasca vasul in 
largul mării, fără a putea vreodată să îl dezasambleze la mal şi să îl re- 
clădească din cele mai bune materiale.“ Aceste puncte de vedere au fost 
criticate de către SCHLICK (1934), care a numit „teoria coerenţă a ade- 
vărului“ o „uluitoare eroare“, și a afirmat cu tărie rolul fundational al unei 
clase obscure de constatări (Konstatierungen) irevizuibile sau cvasi-judecati 
ale experienţei imediate. 

Dezbaterea dintre aripa „stângă“ şi aripa „dreaptă“, în cadrul Cercului 
de la Viena, a generat probabil mai multă căldură decât lumină. Neurath şi 
suporterii sai au sfârşit prin a abandona distincţia dintre clasa pretențiilor 
de cunoaştere de bază şi cea a pretențiilor de cunoaştere ce nu sunt de bază. 
Schlick (1935) a publicat „avertismenul binevoitor al unui adevărat em- 

pirist“, criticând această mutare drept ,,rationalista“. Carnap, căruia i-a pla- 
cut totdeauna să considerea că toată lumea era în realitate de acord, a so- 
licitat realizarea unui compromis, în „Adevăr şi confirmare“ (1935). Res- 
pingând ideea unei atare cunoașteri a propoziţiilor de bază, Carnap a sustI- 
nut că „confruntarea enunturilor cu observaţiile“ este de importanţă cen- 
trală pentru empirismul logic. În parte datorită pregătirii sale în ştiinţele 
sociale, Neurath, spre deosebire de alti pozitivişti logici, era pregătit să sub- 
scrie la o imagine naturalistă a filosofiei ca ramură a ştiinţei empirice (pro- 
babil sociale), în loc să o vada ca pe o „logică a ştiinţei“. Perspectiva sa 
tinteste către EPISTEMOLOGIA NATURALIZATA a lui QUINE, care a 
extins holismul lui Neurath la adevărurile logice, matematice şi, în genere, 
la adevărunile ANALITICE. 
Vezi şi PROPOZIŢII PROTOCOL. 

Nietzsche, Friedrich (1844-1900) 


Filosof $i scriitor german. Nietzsche este in mod deschis pesimist in 
legătură cu posibilitatea cunoaşterii: „Nouă ne lipsește pur şi simplu orice 
organ pentru cunoaştere, pentru «adevăr»: noi «cunoaștem» (sau credem, 
sau ne imaginăm) exact atât de mult cât poate fi util pentru interesele gloatei 

umane, ale speciei, şi chiar şi ceea ce este numit aici „utilitate“ este, în cele 
din urmă, o simplă opinie, ceva imaginar şi, probabil, tocmai cea mai dis- 
trugătoare stupiditate, de pe urma căreia vom pieri într-o zi“ [Stiinta veselă 
(The Gay Science), 354). 

Această poziție este foarte radicală. Nietzsche nu doar neagă faptul că 
cunoaşterea, interpretată ca reprezentare adecvată a lumii de către intelect, 
ar exista; el refuză şi identificarea PRAGMATISTĂ a cunoaşterii şi ade- 
vărului cu utilitatea. El scrie că noi credem că ştim ceea ce credem că e util 
şi că, în această ultimă privință, se poate să ne înşelăm de-a binelea. 

Viziunea lui Nietzsche, „perspectivismul“ său, depinde de pretenţia sa 
că nu există nici o concepție inteligibilă a unei lumi independente de inter- 
pretarea umană şi la care să corespundă interpretările, dacă ar fi cazul ca 
ele să constituie cunoaştere. El rezumă această poziţie extrem de contro- 
versată în Voința de putere (The Will to Power) „Nu există fapte, există nu- 
mai interpretări ale faptelor“ (481). < 

Se pretinde, adesea, că perspectivismul se autosubminează. Se argu- 
mentează că, dacă e adevărată teza că toate viziunile sunt interpretări, exis- 
tă cel puţin o viziune care nu este o interpretare. Dacă, pe de altă parte, teza 
este ea însăşi o interpretare, atunci nu-există nici o rațiune pentru a crede 
că este adevărată şi rezultă iarăşi că nu fiecare viziune este o interpretare. 
Însă această respingere asumă că, dacă o viziune (în cazul de fata, per- 
spectivismul însuşi) este o interpretare, ea este ipso facto greşită. Or, nu aşa 
stau lucrurile. Să numesti interpretare orice viziune, inclusiv perspectivis- 
mul, înseamnă să spui că ea poate fi greşită, ceea ce este adevărat în pri- 
vinta tuturor viziunilor, şi că nu este o refutatie suficientă. Pentru a arăta că 
perspectivismul este, de fapt, fals, este necesar să fie produsă o altă viziune, 
superioară acestuia pe temeiuri epistemologice specifice. 

Perspectivismul nu neagă că anumite viziuni pot fi adevărate. Precum 
unele versiuni ale antirealismului contemporan, el atribuie anumitor abor- 
dări adevărul în relaţie cu faptele specificate intern, de către înseși acele 
abordări. Însă el refuză să infatiseze un singur set independent de fapte, care 
să fie explicate de către toate teoriile. Astfel, Nietzsche admite adevărul 
teoriilor ştiinţifice specifice; totuşi, el neagă că o interpretare ştiinţifică poate 
să fie „singura interpretare justificabilă a lumii“ (The Gay Science, 354): 
nici faptele cărora li se adresează ştiinţa, nici metodele pe care le angajează 
ea nu sunt privilegiate. Teoriile ştiinţifice servesc scopurile pentru care ele 
au fost inventate: dar acestea nu au nici o prioritate fata de multele alte sco- 
puri ale vieţii umane. 

Existenţa multor scopuri $i nevoi relativ la care este stabilită valoarea 
teoriilor — un alt element esențial al perspectivismului — este consi- 
derată uneori ca implicând un RELATIVISM excesiv, în conformitate cu 

care nu poate fi pus in aplicare nici un standard pentru evaluarea sco- 
purilor şi teoriilor. Acest lucru este corect numai prin aceea ca Nietzsche 
neagă existenţa unui singur set de standarde pentru determinarea valorii 
epistemice o dată pentru totdeauna. Insă el susține că viziunile specifice 
pot fi comparate şi evaluate între ele. Capacitatea de a folosi criterii ac- 
ceptabile în circumstanţe particulare nu presupune existenţa criteriilor 
aplicabile în toate circumstanțele. De aceea, acordul nu este totdeauna 
posibil, de vreme ce indivizii pot să difere, uneori, în privinţa unor as- 
pecte fundamentale care îi despart. 

Dar Nietzsche nu ar fi deranjat de acest fapt, cu care trebuie să se con- 
frunte $i oponentii săi, doar pentru a-l suprima (după cum argumentează 
el), prin insistența de a spera ca toate dezacordurile să fie eliminabile, în 
principiu, chiar dacă practica noastră este jalnic de nesatisfăcătoare în ra- 
port cu idealul. Nietzsche abandonează acest ideal. El consideră dezacor- 
dul insolvabil ca o parte esenţială a vieții umane. 

Vezi şi EPISTEMOLOGIE CONTINENTALA. 

noumenal/fenomenal. 


În filosofia lui KANT, termenii „noumena““ Și „phenomena“ sunt coex-| 
tensivi (dar nu perfect sinonimi) cu termenii „lucruri în sine“ și „aparenţe“.| 
Lucrurile in sine sunt lucrurile așa cum există în mod independent fata de! 
cunoașterea!3 omenească. Aparentele sunt lucrurile care există doar în cali-} 
tate de conţinuturi sau obiecte ale reprezentărilor sensibile. (Vezil 
A491/B519-A494/B522. Numerele precedate de „A“ si „B“ reprezintă refe-| 
rinte la paginile primei ediţii, respectiv ale celei de-a doua ediţii a Criticii 
raţiunii pure a lui Kant.) Ca atare, adjectivele „noumenal“ şi „fenomenal | 
au ajuns să marcheze distincţia dintre acele entități sau aspecte ale realităţii | 
ce există independent de cunoaşterea omenească şi acelea care există doar | 
în relație cu ea. Cât din lume e noumenal şi cât fenomenal, şi care sunt limi- | 
tele până la care poate fi cunoscută porțiunea noumenală — acestea sunt, 
desigur, întrebări centrale ale filosofiei. 

Unele dintre punctele de vedere principale ale lui Kant cu privire la 
fenomene si noumene pot fi insiruite după cum urmează: (1) Există cu cer- 
utudine un element noumenal în lume. Altminteri „ne-am împotmoli în con- 
cluzia absurdă că poate exista aparenţă în afara a ceva care să apară“14 
(Bxxvii). (2) Elementul! noumenal ne afectează într-un anumit mod, dând 
naştere la reprezentările prin intermediul cărora sunt constituite şi prezen- . 
tate fenomenele (vezi, de exemplu, A190/B235 şi P? olegomene, pp. 61-62). 
(3) În latura fenomenală a lumii se situează mult mai multe dintre trăsă- 
turile acesteia decât au crezut Descartes sau Locke. În particular, spaţiul si 
timpul (şi astfel aproape toate CALITĂŢILE PRIMARE ale lui Locke) au 
doar un caracter fenomenal, spațiul și timpul fund „forme ale intuiţie: si 
nu trăsături ale lucrurilor în sine. Kant a numit această perspectivă „idea- 
lism transcendental“. (A26/B42-A28/ B44; Prolegomene, pp. 36-37.) (4) 
Lucrurile în sine sunt incognoscibile pentru fiinţele umane (A30/B45, 
A44/B62). Putem avea cunoaștere doar cu privire la ceea ce este dat în in- 
tuitie (în percepţie sau în introspectie, în genere vorbind), iar lucrurile în 
sine nu ne sunt date în acest mod. Astfel, pentru ființele umane, lucrurile în 
sine nu sunt noumene într-un sens pozitiv (si etimologic), ca entități ce pot 
fi cunoscute prin nous sau intelectul pur. Ele sunt noumene doar în sensul 
negativ, de entităţi care nu pot fi cunoscute prin mijloace sensibile. (Pentru 
distincția dintre sensul pozitiv şi cel negativ al lui „noumen“, vezi B307-9.) 

Această alăturare de puncte de vedere i-a izbit pe multi dintre cititorii 
lui Kant ca fiind extrem de problematică. Următoarele două probleme au 


13 Engl.: cognition, (N. t.) 
14 Trad. lui N. Bagdasar: „s-ar ajunge la judecata absurdă că fenomenul ar fi, fără ceva care 
să apară“ (Immanuel Kant, Critica rațiunii pure, Ed. Ştiinţifică, Bucureşti, 1969). (N. t.) 

dobândit notorietate: (1) Dacă lucrurile in sine nu pot fi cunoscute, cum 
poate fi Kant in stare să afirme că ele sunt în afara spaţiului şi timpului sau 
chiar că există? (2) Dacă lucrurile în sine sunt nonspatiale $1 nontemporale, 
ce sens poate avea supoziţia că ele sunt cauza reprezentărilor noastre? Pen- 
tru a răspunde la (1), Kant ar trebui să precizeze afirmaţia că nu poate exis- 
ta o cunoaștere privitoare la lucrurile in sine. El credea în mod cert că non- 
spatialitatea şi nontemporalitatea lucrurilor în sine poate fi demonstrată, în- 
tre altele, cu ajutorul următoarelor considerații: dacă noumenele ar fi spațiale 
şi temporale, nu am putea da seama de cunoaşterea noastră a priori a ade- 
vărurilor aritmeticii şi geometriei (A46/B64-A49/B66); nici nu ar exista 
vreo modalitate de a evita anumite antinomii, de exemplu aceea că lumea 
deopotrivă are si nu are un început in timp (vezi capitolul din Critica rați- 
unii pure intitulat „Antinomiile rațiunii pure“). Cât despre (2), Kant însuși 
a insistat că lucrurile în sine nu pot cauza aparente, cauzalitatea fiind un 
concept aplicabil doar la fenomene situate în timp, dar el a susținut, cu toate 
acestea, că lucrurile în sine sunt, într-un sens misterios, fundamentul aparente- 
lor (A380). 

- Nesatisfăcuţi de aceste răspunsuri, filosofii germani postkantieni au fost 
tentaţi să arunce peste bord lucrul în sine, apropiindu-se de un IDEALISM 
pur. Alţi autori, inclusiv realiştii britanici începând cu MOORE, au rein- 
vestit lucrul în sine cu trăsăturile de care îl deposedase Kant. 

„Ceea ce s-a spus până acum sugerează că noumenele și fenomenele 
reprezintă pentru Kant două domenii distincte de obiecte. Aceasta este in- 
terpretarea tradiţională a lui Kant, dar este o perspectivă pe care acum multi 
cercetători ai lui Kant nu o agreează. Principala perspectivă opusă fata de 
aceasta, numită uneori viziunea „aspectului dublu“ sau ,,a unei singure lumi“, 
susține că există doar un set de obiecte, dar două moduri de a le considera 
sau de a vorbi despre ele (Allison, 1983). A vorbi despre aparente inseam- 
nă a vorbi despre obiecte așa cum le cunoaștem, a vorbi despre lucruri în 
sine înseamnă să vorbeşti despre aceleaşi obiecte așa cum sunt ele inde- 
pendent de cunoașterea noastră. Idealismul transcendental al lu: Kant revine 
atunci la acest lucru: lucrurile au ca aparente anumite trăsături (de exem- 
plu, formă spațială) care le lipsesc în sine. 

Dar cum pot aceleaşi lucruri să fie atât spatiale, cât şi nonspatiale? Daca 
omitem expresiile „ca aparente“ $i „în sine“, care introduc calificări diferite 
ale lucrurilor, obținem o contradicţie. Cum este evitată contradictia prin păs- 
trarea calificativelor respective? Aceasta este o problemă la care susţinătorii 
viziunii unei singure lumi nu au oferit un răspuns adecvat (Van Cleve, 1992). 
O altă problemă este aceea că însuși Kant consideră că există anumite prin- 
cipii, principiul identităţii indiscernabililor al lui Leibniz, de pildă, care sunt 
valabile pentru noumene dar nu şi pentru fenomene (A264/B320; A272/B328). 

Pentru susținătorul viziunii unei singure lumi, aceasta conduce în aparență 
la următoarea implicatie: A şi B, dacă sunt indiscernabile, vor fi identice ca 
noumene, dar distincte ca fenomene. Cum se poate aşa ceva? 

Interpretările tradiționale care acceptă două lumi (interpretări ce tratează 
aparențele ca existente distincte fata de reprezentările mentale, desi depen- 
dente de ele) dau şi ele naștere la probleme. Pe de o parte, unele existente 
reale, şi anume aparențele, vor fi în spațiu şi timp, rezultat ce este exclus 
de către argumentul lui Kant din antinomii (Moore, 1953, cap. 9). Pe de 
alta, dacă aparențele sunt entități cu adevărat distincte de actele prin care 
sunt aprehendate, devine dificil de văzut de ce ar trebui să „se conformeze 
cunoaşterii noastre“, în maniera cerută de revoluţia copernicană (pentru 
care, vezi KANT). 

Există o a treia interpretare, ce caută să evite problemele cu care se con- 
fruntă primele două. Potrivit acesteia; fenomenele nu sunt aceleaşi obiecte 
ca şi noumenele, considerate dintr-un punct de vedere specific uman. Ele 
nu sunt nici o a doua clasă de obiecte ce există în paralel cu noumenele. În 
schimb, ele suni ceea ce am putea numi obiecte virtuale. Un obiect virtual 
este similar cu ceea ce BRENTANO a numit „obiect intentional“, cu ex- 
ceptia că acesta nu trebuie să fie conceput ca având propriul sau gen spe- 
cial de existență. În schimb, a spune că un obiect virtual de un anumit tip 
(de exemplu, o pată roşie) există, reprezintă o prescurtare pentru a spune 
că au loc un anumit gen de reprezentări. În cazul unui obiect virtual mai 
complex (de exemplu, o casă sau o navă), aceasta înseamnă a spune că are 
loc (sau se profileaza) o întreagă insiruire de reprezentări guvernată de anu- 
mite reguli. Potrivit acestei sugestii, idealismul transcendental al lui Kant 
este o formă de FENOMENALISM. Totuşi, spre deosebire de unii feno- 
menalişti, Kant a fost şi un noumenalist. El considera că există anumite 
obiecte, lucrurile în sine, care rezistă în fata reducției fenomenaliste. (Chiar 
dacă nu ar fi nimic altceva, există măcar actele cognitive la care se reduc 
fenomenele şi agenţii acestora, căci acestea pot fi cu greu presupuse ca exis- 
tând doar ca obiecte virtuale ale altor acte.) 

A treia viziune se situează între alternativele: o singură lume — două 
lumi. Într-un anumit sens, există două lumi, fiindcă noumenele şi fenomenele 
constituie domenii separate de discurs, si nu moduri diferite de a discuta 
despre aceleași entităţi. Dar, într-un alt sens, există doar una, întrucât feno- 
menele sunt construcții logice ale ființărilor noumenale şi ale stărilor aces- 
tora, mai degrabă decât lucruri cu o existență de sine stătătoare. 

Comparaţii interesante între vederile lui Kant cu privire la noumene si 
fenomene și dezvoltan recente din filosofia antirealista pot fi găsite in Put- 
nam (1981, cap. 3) şi Posy (1983). 

Vezi si ÎN SINE/PENTRU SINE; CALITĂȚI PRIMARE ȘI SECUN- 
DARE. 

JAMES VAN CLEVE [G. $.] 


Nyaya 


Sistemul de filosofie Nyaya (ce poate fi urmărit până la Nyayasutrele 
lui Gotama (c.150 AD) şi comentaniile la acestea ale lui Vatsyayana (secolul 
al patrulea AD), dezvoltat de o seamă de autori străluciți precum Uddy- 
otakara (secolul al şaselea AD), Vacaspati (secolul al nouălea AD) şi Udayana 
(secolul al unsprezecelea AD)) a dezvoltat o teone despre pramanas, adică 
despre mijloacele cognitiei adevărate. Scoala neo-Nyaya fondată de către 
Gangesa (secolul al patrusprezecelea AD) a dezvoltat un limbaj tehnic pen- 
tru a analiza structura cogniţiilor propoziționale ale căror obiecte sunt com- 
plexe relationale de forma aRb. Aici a este calificandumul, iar b este cali- 
ficant; aRb este un termen complex, nu o propoziţie. Pentru procedeul cog- 
nitie, sistemul a introdus ideea de „limitator“ (avacchedaka). Cognitia ex- 

primata in termenul ,,un borcan maroniu“ are drept calificandum obiectul 
borcan, iar drept calificator culoarea maronie. In acest caz, calificativitatea 
(prakarata) este limitată de calitatea de a fi maroniu si relația de inerenti 
(samavaya) şi, fiind astfel limitată, ea determină caracterul de a fi califi- 
candum limitat de caracterul de a fi borcan. Acest model de analiză este în- 
trebuintat pentru a elabora/analiza $i a dezvolta structurile variatelor genuri 
de cogniții. 
Vezi şi EPISTEMOLOGIA INDIANĂ. 

J. N. MOHANTY [C. M] 


obiectiv/subiectiv 


Contrastul dintre subiectiv şi obiectiv este realizat atât în domeniul epis- 
temic, cât şi în cel ontologic. În primul este adesea identificat cu distincția 
dintre intrapersonal și interpersonal, sau cu aceea dintre probleme a căror 
rezolvare depinde de psihologia persoanei în chestiune şi probleme care nu 
au această dependenţă, sau, uneori, cu distincţia dintre părtinitor şi impartial. 
Astfel, o întrebare obiectivă ar putea fi una la care să se poată răspunde 
printr-o metodă utilizabilă de către orice investigator competent, în timp ce 
o întrebare subiectivă ar putea să primească răspuns numai din punctul de 
vedere al celui ce întreabă. În domeniul ontologic, contrastul obiectiv/subiec- 
tiv e, adesea, între ceea ce este şi ceea ce nu este dependent de minte; ca- 
litatile secundare, de pildă culorile, au fost considerate subiective datorită 
aparentei lor variabilitati în funcţie de condiţiile de observaţie. De exem- 
plu, adevărul unei judecăţi (în afara anumitor judecăți despre sine) ar fi 
obiectiv dacă ar fi independent de perspectiva şi mai ales de opiniile celor 
ce-l judecă. Adevărul ar fi subiectiv dacă i-ar lipsi o astfel de independenţă, 
să zicem, pentru că ar fi un construct din opinii întemeiate — de exemplu 
acelea bine confirmate prin observații. 

O noţiune a obiectivitatii ar putea fi de bază, iar cealaltă derivată. Daca 
noțiunea epistemică este de bază, atunci criteriile pentru obiectivitate în 
sens ontologic derivă din consideraţii privind întemeierea: o întrebare obiec- 
tivă este una la care poți răspunde printr-un procedeu ce generează înte- 
meierea (adecvată) pentru răspunsul tău; iar independenţa fata de minte este 
o chestiune de supunere la o asemenea metodă. Dacă, pe de altă parte, de 
bază este noțiunea ontologică, criteriile pentru o metodă interpersonala şi 
utilizarea ei obiectivă sunt o chestiune a independenţei ei fata de minte si a 
tendinței de a conduce la adevărul obiectiv, să zicem, a aplicării ei la obiecte 
externe şi a generării succesului predictiv. De vreme ce utilizarea acestor 
criterii cere angajarea metodelor care, în concepţia epistemică, definesc 
obiectivitatea — metodele ştiinţifice cele mai notabile —, însă nu obţine 
nici o dependență similară în cealaltă direcție, noțiunea epistemică este ade- 
sea considerată de bază. În epistemologie, contrastul subiectiv/obiectiv este 

prevalent pentru conceptul de intemeiere gi cele inrudite cu acesta. EX- 
TERNALISMUL, in special RELIABILISMUL, interpreteaza intemeierea 
in mod obiectivist, de vreme ce, pentru reliabilism, capacitatea de a con- 
duce la adevăr (concepută nesubiectiv) este esenţială pentru opinia înte- 
meiată. Internalismul poate sau nu să interpreteze întemeierea in mod subiec- 
tivist, depinzând de cazul în care standardele epistemice propuse sunt înte- 
meiate interpersonal (să zicem, a priori). Există, de asemeni, diferite genuri 
de subiectivitate; întemeierea poate, de pildă, să se bazeze pe standardele 
avute in vedere de cineva, sau doar pe ceea ce tu crezi a fi corect. In prima 
viziune, opiniile mele întemeiate concordă cu standardele mele avute în 
vedere, fie că le consider întemeiate, fie că nu; în cea de-a doua viziune, 
faptul că eu le consider întemeiate le face să concorde cu standardele avute 
în vedere de mine. 

Orice concepţie asupra obiectivitatii poate să trateze un domeniu ca fi- 
ind fundamental, iar pe celelalte în mod derivat. Astfel, pentru metode, 
obiectivitatea (inclusiv observaţia sensibilă) ar putea fi considerată funda- 
mentală. Să considerăm că o metodă obiectivă este fie una care: (1) este uti- 
lizabilă interpersonal şi tinde să genereze întemeierea în privinţa întrebărilor 
la care se aplică (o concepție epistemică), sau (2) tinde să genereze ade- 
vărul atunci când este aplicată corect (o concepţie ontologică), sau (3) am- 
bele cazuri. Atunci, o persoană obiectivă este una care foloseşte adecvat 
metode obiective; o afirmație obiectivă este una apreciabilă printr-o metodă 
obiectivă; o disciplină obiectivă este una ale cărei metode sunt obiective; 
şi aşa mai departe. In mod tipic, cei care concep epistemic obiectivitatea 
tind să ia drept fundamentale metodele; cei care o concep ontologic tind să 
considere drept fundamentale enunturile. 

Vezi şi IN SINE/PENTRU SINE; NOUMENAL/FENOMENAL; 
OBIECTIVITATE; CALITĂȚI PRIMARE ȘI SECUNDARE; SUBIEC- 
TIVITATE. 

ROBERT AUDI [C. M.] 


obiectivitate 


Dintre variatele noţiuni de obiectivitate pe care le-au investigat şi in- 
trodus filosofii, două pot pretinde că sunt fundamentale. 

Pe de o parte, există un concept clar ontologic: ceva este obiectiv dacă 
există in mod independent fata de orice cunoaştere, percepție, concepţie, 
sau conştiinţă ce ar putea fi despre el (şi acesta e felul său de a fi). Aici sunt 
incluși, drept candidaţi evidenti, plantele, stâncile, atomii, galaxiile şi alți 
locuitori materiali ai lumii exterioare. Printre candidaţii mai putin evidenti 
sunt incluse lucruri precum numere, mulțimi, judecăţi, calități primare, fapte, 
timpul şi spaţiul. Invers, entităţile subiective vor fi acelea care nu ar putea 
exista, sau nu ar putea fi în modul în care sunt dacă nu ar fi cunoscute, per- 
cepute sau măcar concepute de către una sau mai multe ființe conştiente. 
Astfel de lucruri, precum senzațiile, visele, amintirile, calitățile secundare, 
proprietăţile estetice şi valonle morale, au fost interpretate ca fiind subiec- 
tive în acest sens. (Voi numi această noțiune ontologică obiectivitate-O 
(O-objectivity)). 

Pe de altă parte, există o noțiune de obiectivitate care-şi găseşte locul 
în primul rând în epistemologie. Conform acestei concepții, distincția obiec- 
tiv/subiectiv nu este destinată să marcheze o separație în realitate, între en- 
titati autonome şi dependente, ci mai degrabă serveşte la a distinge între 
două grade de achiziţie cognitivă. In acest sens, numai despre lucruri pre- 
cum judecatile, opiniile, teoriile, conceptele şi: percepțiile se poate spune, 
în mod semnificativ, că sunt obiective sau subiective. Aici, obiectivitatea 
poate fi interpretată ca o proprietate a conținuturilor actelor si stărilor men- 
tale. De exemplu, am putea spune că o opinie potrivit căreia viteza luminii 
este de 187 000 de mile pe secundă, sau potrivit căreia Leeds se află la nord 
de Sheffield, are un conţinut obiectiv; pe de altă parte, o judecată potrivit 
căreia budinca de orez este dezgustătoare, sau potrivit căreia Beethoven 
este un artist mai mare decât Mozart, va fi doar subiectivă. (Voi numi acest 
concept epistemologic obiectivitate-E.) 

Dacă este ca obiectivitatea-E să fie o proprietate a conţinuturilor actelor 
și stărilor mentale, atunci noi trebuie, în mod clar, să specificăm care pro- 
prietate este. Aceasta este o problemă delicată pentru că, ceea ce cerem noi 
aici este un concept minimal de obiectivitate, unul care va fi neutru în ra- 
port cu teoriile filosofice concurente şi, uneori, aflate în controversă, care 

încearcă să specifice ce este obiectivitatea. În principiu, acest concept va fi 
capabil să includă acel datum pre-teoretic, căruia i se adresează înseşi di- 
versele teorii concurente ale obiectivităţii, ca încercări de a furniza o ana- 
liza şi o explicație. Probabil că cea mai bună noțiune este una care ex- 
ploatează intuiţia lui Kant că obiectivitatea-E implică ceea ce el numeşte 
„universalitatea prezumtivă “ pentru ca o judecată să fie obiectivă, ea tre- 
buie, cel putin, să posede un conținut care „poate fi presupus a fi valid pen- 
tru toţi oamenii“ (Vezi Kant, 1953, par.19). 

Merită să reținem că o entitate care este subiectiva-O poate fi subiectul 
unor judecăți şi opinii obiective-E. De exemplu, în majoritatea abordărilor, 
culorile sunt subiective-O; in analiza proprietăţii de a fi roşu, să zicem, va 
apărea apelul implacabil la percepțiile și judecatile observatorilor normali, 
în condiţii normale. $i totuşi, judecata că un obiect dat e roșu este una com- 
plet obiectivă. Într-un mod mai degrabă bizar, Kant a argumentat că spațiul 
nu este nimic mai mult decât forma simțului intern şi astfel este subiectiv-O. 
Si totuşi, pentru Kant, judecatile geometriei, ştiinţa spațiului, sunt înseși 
paradigmele obiectivităţii-E, căci ele sunt adevărate în mod necesar, uni- 
versal şi obiectiv. Una dintre cele mai vii dezbateri din ultimii ani (în lo- 
gică, teoria mulțimilor, fundamentele matematicii, filosofia ştiinţei, se- 
mantică și filosofia limbajului) vizează exact această problemă: oare obiec- 
tivitatea-E a unei clase date de aserţiuni reclamă obiectivitatea-O a entităţilor 
pe care acele asertiuni, aparent, le invocă? În linii mari, teoriile care răspund 
afirmativ la această întrebare pot fi numite realiste; iar cele care apără un 
răspuns negativ — antirealiste. 

O intuiţie ce se află în centrul explicatiei REALISMULUI asupra obiec- 
tivității este că, într-o ultimă analiza, obiectivitatea unei opinii trebuie ex- 
plicată prin apel la existența independentă a entităților pe care ea le vizează: 
obiectivitatea-E, adică, trebuie analizată în termenii obiectivitatii-O. O jude- 
cată sau o opinie este obiectivă-E dacă şi numai dacă ea stă într-o relație 
specificată cu o realitate determinată, existentă independent. De exemplu, 
FREGE a crezut că aritmetica poate cuprinde cunoaşterea obiectivă numai 
dacă numerele la care se referă, judecatile pe care le conține, funcțiile pe 
care le angajează şi valorile de adevăr la care tintesc acestea sunt toate en- 
titati independente de minte. Reciproc, într-un cadru realist, pentru a arăta 
că membrii unei clase date de judecăţi sunt doar subiectivi, este suficient a 
arăta că nu există nici o realitate independentă pe care acele judecăţi s-o 
caracterizeze sau la care să se refere. Astfel, J. L. Mackie argumentează că, 
dacă valorile nu fac parte din construcţia lumii, atunci nu putem scăpa de 
subiectivismul moral. Atunci, pentru realist, obiectivitatea-E trebuie eluci- 
dată prin apel la existenţa faptelor, obiectelor, proprietăților, evenimentelor 
determinate şi a altora asemănătoare, care există sau figurează independent 

de orice acces cognitiv pe care l-am putea avea la ele. Iar unul dintre cele 
mai puternice impulsuri faţă de realismul platonic — angajarea teoretică 
fata de obiecte abstracte precum mulțimile, numerele şi propoziţiile — 
provine din opinia larg răspândită că, numai dacă asemenea lucruri prin 
dreptul lor propriu, noi putem admite că logica, aritmetica $i ştiinţa sunt cu 
adevărat obiective (vezi CUNOAȘTERE MATEMATICĂ). 

Această imagine este respinsă de către antirealişti. După aceştia, posi- 
bilitatea ca opiniile şi teoriile noastre să fie obiectiv adevărate nu are ca- 
pacitatea de a fi făcută inteligibilă invocând natura şi existenţa realității aşa 
cum este prin ea însăşi. Dacă este minimală concepția noastră despre obiec- 
tivitatea-E, cerând doar „universalitate prezumtivă“, atunci analizele ei al- 
ternative, nonrealiste par posibile şi chiar atrăgătoare. Astfel de analize au 
interpretat obiectivitatea unei judecăţi arbitrare ca o funcție a coerentei sale 
cu alte judecăți, a posesiei temeiurilor care o garantează, a acceptării ei 
într-o comunitate dată, a conformităţii ei cu reguli a priori ce constituie 
înțelegerea, a verificabilitatii (sau a falsificabilitati1) ei, sau a prezenţei ei 
permanente în mintea lui Dumnezeu. O intuiție comună unei diversitati de 
teorii.antirealiste este aceasta: pentru ca asertiunile noastre să fie obiective, 
pentru ca opiniile noastre să cuprindă o cunoaştere autentică, aceste aserti- 
uni $i opinii trebuie să fie, printre alte lucruri, rationale, justificabile, coe- 
rente, comunicabile şi inteligibile. Dar este greu, după cum susține antire- 
alistul, să vezi cum pot fi explicate proprietăţi ca acestea prin apel la entități 
„aşa cum sunt ele în sine şi prin sme“; căci nu pe baza relației lor cu lucruri 
ca acestea devin asertiunile noastre inteligibile, sau justificabile. Dimpotrivă, 
conform majorității formelor de antirealism, obiectivitatea-E a opiniilor 
noastre poate fi explicată numai pe baza noţiunilor subiective-O, precum 
„modul în care ne pare nouă realitatea“, „evidenţa care ne este accesibilă“, 
„criteriile pe care le aplicăm“, „experiențele pe care le avem“ sau „con- 
ceptele pe care le-am achiziționat“. 

Ca adaos la marcarea contrastelor ontologice şi epistemice deja mentio- 
nate, distincția obiectiv/subiectiv a fost folosită şi într-un al treilea mod, 
anume pentru a diferenția punctele de vedere intrinsec perspectiviste de cele 
neperspectiviste. O viziune asupra lumii obiectivă, neperspectivistă îşi 
găseşte cea mai clară expresie în propoziţii care sunt epurate de elemente 
demonstrative, personale, referitoare la timp şi alte elemente reflexive sem- 
nificative. Cu alte cuvinte, asemenea propoziții exprimă încercarea de a ca- 
racteriza lumea, fără a face aceasta dintr-un timp, loc sau dintr-o circum- 
stanta particulare şi nici dintr-o perspectivă personală. Nagel numeşte aceas- 
ta „viziunea de nicăieri“ (the view from nowhere). (Oricine ar putea spune: 
„La 15:30 G.M.T., marti, 6 mai 1991, domnul J. Smith îi dă domnului 
R. Brown suma de 500 de lire. Emotia imediată a domnului Brown este una 

de incantare“.) În contrast cu aceasta, un punct de vedere subiectiv este unul 
care posedă caracteristicile determinate de identitatea sau circumstanţele 
persoanei al cărei punct de vedere este. (În situaţia înfățișată, numai Brown 
poate spune: „Acum este 15:30, iar omul de acolo tocmai mi-a dat 500 de 
lire. Sunt încântat!“ Aici, problemele filosofice se centrează pe întrebarea 
dacă există ceva despre tine însuți sau despre lume pe care o descriere ex- 
clusiv obiectivă ar eșua, cu necesitate, să-l dezvăluie. De exemplu: poate 
exista, oare, un limbaj cu aceeași putere expresivă ca şi al nostru, dar căruia 
să-i lipsească toate elementele? (Perry, 1979). Sau, mai metafizic: există, 
oare, aspecte subiective autentice și ireductibile ale existenței mele — as- 
pecte ce aparţin doar perspectivei mele unice asupra lumii şi care trebuie 
deci să se opună captării lor de către orice concepție pur obiectivă despre 
lume? (Nagel, 1986, passim.; Wittgenstein, 1922, 5.6-5.641, 6.4-7; Wittgen- 
stein, 1953, par. 241-420). 


NOTĂ ISTORICĂ 


Termenii „obiectiv“ şi „subiectiv“ sunt utilizaţi, mai sus, cu sensul lor 
contemporan. Totuşi, această utiiizare este relativ recentă, apărând în lim- 
ba engleză pentru prima dată în secolul al nouăsprezecelea, ca traducere a 
termenilor kantieni objektiv şi subjektiv. Kant a fost, de fapt, primul mare 
filosof care a folosit acești termeni cu sensul lor modern recognoscibil. 
(Vezi Kant, 1781, B. 44). Timp de patru secole înainte de Kant — în scrie- 
rile scolasticilor, ale lui Descartes, Spinoza, Berkeley și ale altora — con- 
trastul dintre obiectivitate şi subiectivitate a avut un sens complet diferit: 
unul care este, în mod derutant, mai mult sau mai putin, inversul sensului 
modern. În sensul prekantian, pentru ca ceva să fie obiectiv, sau pentru ca 
el să existe în mod obiectiv, trebuia să cuprindă o idee, o reprezentare men- 
tala, un conținut al conştiinţei. In mod convers, adjectivul „subiectiv“ era 
rezervat, cum spunea Descartes, pentru „realitatea pe care filosofii o numesc 
actuală sau formală“ (Descartes, 1641, III, par. 11). Conform acestei uti- 
lizări, pentru ca ceva să existe în mod actual, formal sau subiectiv, trebuia 
să existe în mod independent de orice reprezentare mentală ce ar fi putut 
să fie despre el. În mod anacronic, noţiunea de obiectivitate a lui Franz 
Brentano (Gegenständlichkeit) se conformează utilizării vechi. El consi- 
deră că obiectivitatea este o proprietate intrinsecă a actelor mentale — și 
anume, proprietatea de a poseda un conținut intentional. Discipolii sai, Ed- 
mund Husserl si Alexius Meinong, l-au urmat in angajarea unei notiuni a 
obiectivității ce datorează mai mult scolasticii medievale, decât filosofiei 
critice a lui Kant. 

Vezi şi IN SINE/PENTRU SINE; NOUMENAL/FENOMENAL; OBIEC- 
TIV/SUBIECTIV; REALISM; SUBIECTIVITATE. 

DAVID BELL [C. M.] 


obligația de a produce o dovadă (burden of proof) 


Tăria sau greutatea pe care trebuie să o aibă argumentul propus de o per- 
soană pentru a îl convinge pe oponent. Acest concept indică o balanţă între 
punctele de vedere concurente dintr-o discuţie critică sau din alte tipuri de 
dialog în contradictoriu. Cu cât argumentarea unei părți câștigă mai multă 
greutate, punctul său de vedere este mai puternic întemeiat, iar obligația de 
a produce o dovadă trece asupra celeilalte părți. Cu cât o parte se ridică, 
cealaltă cade, iar obligaţia de a produce o dovadă trece în mod corespun- 
Zător. 

Recunoaşterea şi utilizarea sarcinii de a oferi o dovadă poate fi un fac- 
tor puternic în convingerea rațională. Există două utilizări principale ale 

acestei noțiuni. Prima este atunci cand, după ce am câştigat un avantaj tem- 
porar, anuntam că obligaţia de a produce o dovadă se află acum de cealaltă 
parte şi aşteptăm pur şi simplu să vedem ce anume oferă aceasta, dacă oferă 
ceva. Dacă ea nu propune nimic, revendicăm victoria, chiar dacă argu- 
mentarea noastră nu a fost poate nici pe departe convingătoare. Cea de a 
doua utilizare are loc atunci când încercăm să susţinem că propria noastră 
viziune se bucură de anumite temeiuri prealabile în favoarea ei, astfel încât 
obligaţia de a produce o dovadă se află de la început de partea oponenților 
noştri. Se susține adesea că dictatele simțului comun se bucură de această 
poziţie privilegiată. 
Vezi şi ARGUMENTARE CIRCULARĂ; ERORI NEFORMALE. 

DOUGLAS N. WALTON [A. Z.] 


Ockham, William (circa 1285-1347) 


Filosof englez. Deşi Ockham intenționa să îl urmeze pe Aristotel in 
filosofia minţii, psihologie cognitivă şi epistemologie, de fapt a dezavuat 
interpretările tradiționale din primele două domenii. Alături de Scotus $i 
împotriva lui TOMA D' AQUINO, Ockham afirmă existența unei pluralități 
de forme substanţiale pentru substanţele vii. La oameni, formele corpora- 
litatit, sufletul senzitiv $i sufletul intelectual, toate fiind distincte în mod 
real una faţă de cealaltă (în timp ce Scotus le privea pe ultimele două ca fi- 
ind doar formal distincte) (Rep II, q. 7; OTh V, 137; cf. Rep III, q. 3; OTh 
VI, 118). În plus, insistă el, capacitățile cognitive şi apetitive ale formelor 
intelectuale și senzitive nu sunt nici accidente inerente real distincte ale 
acestora (cum sustinuse D’ Aquino; Rep II, q. 20; OTh V, 425-9; Rep HI, q. 
4; OTh VI, 131-4), nici formal distincte unele de altele, precum şi fata de 
suflet (cum spunea Scotus; Rep II, q. 20; OTh V, 433-5), ci aceleaşi cu aces- 
tea din toate punctele de vedere, in mod real. Astfel, „intelect“ este un ter- 
men conotativ ce semnifică substanţa sufletului capabilă de înțelegere, în 
timp ce „voinţa“ semnifică aceeaşi substanţă capabilă de voință (Rep II, q. 
20; OTh V, 435). Daca . capacitate senzitivă“ înseamnă „acel element din 
suflet care stârneşte actul, în calitate de cauză parțială a sa“, atunci capa- 

citatile senzitive sunt in mod real aceleaşi cu sufletul senzitiv: partea ce e 
inerentă în ochi este capacitatea vizuală, cea din ureche este capacitatea au- 
ditivă etc. Deşi toate aceste părți sunt asemenea, funcțiile lor diferite sunt 
rezultatul diferitelor dispoziții accidentale din diferitele organe de simț (Rep 
III, q. 4; OTh VI, 138-9). 

Ca atare, Ockham se debaraseaza de psihologia cognitivă aristotelica 
tradițională. Toma D’ Aquino introdusese sintagma „asemănătorul este cunos- 
cut prin asemănător“, insistând asupra faptului că fiecare subiect cunosca- 
tor trebuie să aibă o species!5 — o reprezentare mentală distinctă atât fata 
de actul cognitiv, cât şi fata de obiectul său — cu ajutorul căreia subiectul 
e asimilat la obiectul de cunoscut. La fiinţele omeneşti, întreaga cunoaştere 
începe cu senzaţia, care presupune receptarea speciilor posibile. Acestea, 
la rândul lor, dau naştere fantasmelor care, necesită să fie „iluminate“ de 
către intelectul agentului, pentru a produce specia inteligibilă receptată în 
intelectul posibil. Ockham înlocuieşte această întreagă schemă cu teoria sa 
a cognitiei intuitive şi abstractive şi cu psihologia sa a habitusurilor. Daca 
cunoaşterea trebuie inca să fie realizată „prin asimilare“, este îndeajuns ca 
actul de aprehendare să se asemene el însuşi cu obiectul, într-o manieră re- 
levantă. Atât pentru îngeri, cât şi pentru oameni cognitiile intuitive sunt pro- 
duse de obiect şi de intelect, cu concursul general al lui Dumnezeu (Rep II, 
qq. 12-13; OTh V, 268-9, 274). Nu rămâne nici un rol cauzal pe care să-l 
mai joace speciile (ibid.; OTh V, 269-71). Dacă cunoaşterea omenească în- 
cepe cu senzația, şi dacă nu există ante-mortem cogniții intuitive intelec- 
tuale ale lucrurilor materiale fără o cognitie senzitivă corespunzătoare, atunci 
aceasta din urmă se află în relaţie cu cogniţiile intelectuale doar în calitate 
de cauză eficientă parțială (Rep II, qq. 12-13; OTh V, 302-3; cf. Prologue, 
q. 1; OTh I, 27, 64). Intelectul creat acționează în continuare pentru a pro- 
duce conceptele generale abstracte, pentru a formula judecăţi necesare şi 
contingente $1 pentru a rationa discursiv. Fiindcă pentru Ockham particu- 
larii sunt pe deplin inteligibili (astfel că primele cognitii intuitive intelec- 
tuale sunt ale aceluiaşi obiect, sub acelaşi aspect, ca și cele senzitive), nu 
este nevoie să postulăm vreun „agent“ care să „lumineze“ reprezentările 
mentale particularizate, materializate, pentru a abstrage conţinutul inteligi- 
bil din ele. Prin urmare, distincția tradițională dintre agent şi intelectul posi- 
bil îşi pierde, în mare măsură, sensul. Conotativi în egală măsură, „intelect 
agent“ semnifică intelectul qua cauză eficientă parțială a acţiunilor sale, în 
timp ce „intelect posibil“ semnifică intelectul gua subiect care recepteaza 
aceste acțiuni (Rep II, qq. 12-13; OTh V, 304-305). Ockham ia act de ar- 

gumentele oponentilor săi pentru specii mai puternice, în care sunt avute in 
vedere imaginile ulterioare percepției şi imaginaţia senzitiva, dar preferă să 
umple golurile explicative in alte feluri (Rep IIL, q. 3; OTh VI, 105-21). În 
ciuda unei reputatii nemeritate de părinte al scepticismului, Ockham este 
în epistemologie un RELIABILIST anstotelician în întregime conventio- 
nal. Asumând credibilitatea în genere a facultăţilor noastre cognitive, Ock- 
ham presupune că avem anumite cunoştinţe despre lucrurile materiale in- 
dependente fata de minte (Quodl I, q. 15; OTh LX, 83; Prologue, q. 1; OTh 
I, 23), precum şi despre propriile noastre acte mentale prezente (Prologue, 
q. 1; OTh I, 40, 43), şi atribuie astfel de judecăţi evidente unei specii dis- 
tincte de acte de conştiinţă — cogniţiile intuitive (Prologue, q. 1; OTh 1, 
31-2; Rep Il, qq. 12-13; OTh V, 256-8). Acestea (in contrast cu cognitiile 
abstractive ale aceloraşi lucruri) reprezintă capacitatea de a produce judecăți 
evidente cu privire la obiectele lor. În mod similar, când este vorba de fa- 
cultatile noastre senzitive, Ockham apelează la maxima aristotelică după 
care, atunci când facultatea senzitivă este dispusă corect şi îndeajuns de în- 
vecinată cu obiectul său, simţul nu greşește cu privire la obiectul propriu 
(Rep II, q. 2; OTh VI, 57). 

Ca şi alti credibilisti aristotelicieni, Ockham admite că operarea unor 
astfel de capacități cognitive poate fi in mod natural obstructionata. El ac- 
ceptă că de fapt, deşi avem o cunoaştere evidentă a lucrurilor sensibile (de 
ex., că S este alb) prin intermediul cognitiilor intuitive, uneori fluxul de in- 
formație este blocat datorită imperfectiunilor din cadrul obiectului sau al 
cognitiel intuitive, sau datorită obstacolelor din mediu. Ockham e de acord, 
de asemenea, că demonii și Dumnezeu pot să ne amăgească în diferite feluri. 
Aceasta nu este totuşi o îndrăzneață inovaţie carteziană, ci mai degrabă o 
conciliere fata de interpretarea omnipotenței divine a colegilor săi, în urma 
condamnării din 1277. Într-adevăr, ca şi Aristotel şi Scotus, Ockham nu 
înțelegea CERTITUDINEA ca presupunând o eliberare de posibilitatea na- 
turală sau metafizică, sau logică a erorii, ci doar absenţa erorii $1 îndoielii 
actuale. Pentru el, argumentele scepticilor din Academie nu merită o atenţie 
serioasă, fiind respinse suficient de către Scotus înaintea sa. 

MARILYN McCORD ADAMS [G. $.] 


opinie 

Conceptele epistemologice de bază precum adevarul, falsitatea şi inte- 
meierea se aplică în primul rând opiniilor, şi abia apoi — eventual — şi 
cunoaşterii. Astfel, opinia este un concept central pentru epistemologie. 

CONCEPȚIA STANDARD 

PLATON este cel care a dat tonul discuţiilor ulterioare, în Menon. Aco- 
lo, ca şi în Theaetetus, el distinge între cunoaştere, credință, opinie şi jude- 
cată, şi propune o concepție după care aceste stări mentale îmbină două 
componente, una intentionala sau reprezentationala şi una cauzala. In for- 
mularea lui Ramsey, o opinie este concepută ca ,,o hartă a spaţiilor incon- 
juratoare, după care ne orientam* (Ramsey, 1987, p. 134). 

Această concepţie, după care o opinie este formată din două compo- 
nente, a devenit concepția standard despre opinie. Ea a fost îmbogățită, spre 
exemplu, de HUME, care concepea opmiile ca „idei“ cărora li se adaugă 
„O atitudine sau un sentiment“ particular, în virtutea căruia aceste idei ajung 
să servească drept ghizi ai comportamentului. Această concepţie, ca şi cea 
a lui Descartes, prezintă opiniile drept fenomene conştiente. Totuşi, desi noi 
suntem adesea conştienţi de opiniile noastre, acest lucru pare să nu fie e- 
sential pentru rolul lor psihologic. 

Concepţia standard se reflectă în zilele noastre în ideea că opiniile tre- 
buie situate în rândul atitudinilor propozitionale, care constau în stări men- 
tale ce cuprind (1) conţinuturi propozitionale cuplate cu (2) atitudini fata 
de aceste conţinuturi. Pe lângă opinii, atitudinile propozitionale includ do- 
rinte, intenţii, temeri, îndoieli şi speranţe. Se consideră că obiectele opiniei 
sunt judecăţi (propositions). Judecatile pot fi exprimate prin propoziţii (sen- 
tences): opinia lui Agathon că rubarba este otrăvitoare se exprimă prin 
propoziția: „Rubarba este otrăvitoare“. Acest lucru a sugerat unor filosofi 
faptul ca înseși starile-opinii!6 au o structură propozițională, că ele sunt, 

opinie 154! 


într-un anumit sens literal, hărți. Jerry Fodor (1981), de exemplu, avansează 
ipoteza că opiniile sunt propoziţii interne, înregistrări realizate neural, care 
formează un „limbaj al gândirii“. Alţii, care consideră dubios conceptul de; 
limbaj al gândirii, sunt totuşi de acord că opiniile au o formă logică ce 0 
oglindește pe cea a propoziţiilor. + 

Acesta este un mod de a completa concepția standard, nu însă şi singu- 
rul. Robert Stalnaker a subliniat faptul că teza că opiniile pot fi prezentate: | 
ca propoziţii nu o implică pe aceea că opiniile însele trebuie să aibă o struc-. 
tură propozițională. Stalnaker susține că opiniile nu sunt atitudini fata de | 
judecăţi, ci atitudini faţă de lume. Stările-opinii sunt cel mai bine caracte- 
rizate prin seturi de „lumi posibile“, „moduri“ alternative „în care lumea ar 
putea fi“. Conţinutul opiniei lui Agathon că rubarba este otrăvitoare poate: 
fi reprezentat ca acel set de lumi posibile în care rubarba este otrăvitoare.. 
Lumile posibile sunt constituite mai degrabă din obiecte si fapte, decât din. 
concepte sau descrieri de obiecte si de fapte, iar relaţiile logice dintre: 
judecatile ce fac obiectul opiniilor se întemeiază pe relații dintre seturi de 
lumi posibile. 

O astfel de concepţie ar putea explica existența controversei referitoare 
Ja atribuirea de opinii unor ființe cărora le lipsesc abilităţile lingvistice. Noi. 
spunem că Spot crede că în copac este o veverifa. Însă cum putem noi fi 
siguri că am sesizat conținutul opiniei lui Spot? Opiniile par să își datoreze’ 
specificitatea relațiilor în care se află cu alte opinii. Se poate considera că, 
faptul că eu cred, de pildă, că acesta este un copac, necesită ca eu să cred! 
și multe alte lucruri: că copacii sunt vii, că ei au frunze, că dacă dau foc 
acestui copac el va arde etc. Insă câte dintre aceste opinii-cadru pot fi atribuite! 
în mod plauzibil lui Spot? 

În orice caz, în viziunea lui Stalnaker, pentru a-i atribui lui Spot o opinie: 
despre copaci, avem nevoie să presupunem doar că Spot are un mecanism’ 
oarecare prin care să împartă situaţii alternative în cele în care se găsesc și 
cele în care nu se găsesc copaci. Mecanismul poate să fie primitiv, cu si- 
guranta mai primitiv decât mecanismele subiacente capacităților oamenilor 
adulți. Cu toate acestea, opinia lui Spot se referă la copaci în parte datorită 
faptului că judecata ce face obiectul acestei opinii împarte setul dé lumi ` 
posibile relevant pentru explicarea capacităților lui Spot în acelaşi fel cu 
judecata ce face obiectul opiniei unui om obişnuit. 


REALISM, ANTIREALISM ŞI ELIMINATIVISM 


Atât Fodor, cât şi Stalnaker apără versiuni „realiste“ ale concepției stan- 
dard. Ambii consideră că opiniile sunt stări autentice, implicate cauzal în 
comportament. Alţii diminuează concepţia standard, considerând că opini-: 
ile (precum şi alte atitudini propozitionale) au doar un grad atenuat de rea- 

litate. QUINE (1960, par. 45), de exemplu, leagă atribuirea atitudinilor de 
traducerea enunturilor. Tot asa precum, după Quine, nu există o esenţă in- 
dependentă de traducere a intelesului unei propoziţii date, nu există nici o 
esenţă necontextuală a obiectului opiniei unei anumite persoane. Opinia, ca 
şi înțelesul (meaning), este „nedeterminată“. Donald DAVIDSON (1984, 
eseurile 9-12) preia această atitudine. Putem imagina scheme diferite, dar 
la fel de adecvate, de atribuire a opiniei, pentru orice persoană. Aceste 
scheme vor depinde în parte de noi, cei care le atribuim, deoarece ele de- 
pind de corelatiile dintre enunturile persoanei respective şi propoziţiile lim- 
bajului nostru. Nu are sens, așadar, să vorbim de opinii sau înţelesuri, in- 
dependent de un context lingvistic particular. 

O strategie diferită este adoptată de Daniel Denett (1987, cap. 2. 3), care 
apără o concepţie „instrumentalistă“ despre opinie. Noi avem un interes 
practic atunci când considerăm că anumite ,,sisteme“ — oameni, animale, 
mașini sau chiar comisii — sunt raționale, exprimă, în mare, adevărul și 
rationeaza în acord cu normele adecvate. Prin aceasta, noi adoptăm „poziția 
intențională“. Drept urmare, noi putem să dăm un sens comportamentului 
sistemelor respective şi, între anumite limite, să îl și prezicem. Totuşi, suc- 
cesul practic al acestei întreprinderi.nu depinde de faptul că ea oferă de- 
scrieri adevărate ale stărilor şi ale proceselor interioare ale persoanelor. 

Pasul de la antirealism la scepticismul total în privinţa opiniei este însă 
foarte mic. Stephen Stich (1983), Patricia Churchland (1986) şi Paul Church- 
land au argumentat că conceptul de opinie aparține unei „psihologii popu- 
lare“ învechite. Psihologia populară furnizează o teorie a comportamentu- 
lui inteligent. Opiniile constituie unele dintre entitățile teoretice postulate 
de această teorie. Dacă ar fi să abandonăm această teorie, atunci am „elimi- 
na“ entitățile pe care ea le postulează. Opiniile ar merge pe urmele terme- 
nilor teoretici calorici, flogiston şi eter, care au fost şterşi din inventarul 
constituentilor lumii atunci când teoriile în care figurau au fost înlocuite de 
teorii mai bune. Eliminaţioniştii susțin că progresele recente din psihologie 
și neurologie sugerează faptul că psihologia populară este eclipsată, încă 
de pe acum, de teorii mai bune şi că, drept urmare, este rezonabil să negăm 
existența opiniilor. 

Criticii răspund că această teză este contradictorie. Daca eliminationistii 
ar avea dreptate, atunci, în lumina celor spuse chiar de ei, ar fi imposibil să 
credem ceea ce susțin ei (deşi, bineînţeles, ar fi la fel de imposibil să cre- 
dem că ceea ce spun ei este fals). Această critică îşi ratează ținta. O jude- 
cată poate fi adevărată dar pragmatic instabilă. Eu nu pot să susţin întot- 
deauna în mod coerent că mint și, cu toate acestea, pot să mint totdeauna. 
Aşa cum stau lucrurile acum, eliminaţioniştii sunt nevoiţi să îşi articuleze 
poziţia utilizând concepte ce aparţin teoriei pe care o atacă. O teorie ce ar 

înlocui-o pe aceasta ar furniza probabil un set de concepte ce ar face posi- 
bilă formularea concepției eliminativiste fără referire la opinii. 

Eliminativismul nu a fost larg imbratisat. Nu este clar faptul că progre- 
sele teoretice trambitate de relativisti vor elimina conceptul de opinie. Psi- 
hologia l-ar putea înlocui cu ceva mai rafinat; s-ar putea dovedi că cuvân- 
tul „opinie“ desemnează o clasă de stări. Chiar dacă s-ar întâmpla acest lu-. 
cru, l-am putea înțelege ca o descoperire a trăsăturilor mai profunde ale’ 
opiniei, şi nu ca o eliminare a acesteia. Si chiar dacă neurologia. ar aban: 
dona orice referire la opinii, nu am avea mai multe temeiuri să ne indoim: 
de existența acestora, decât avem pentru a ne îndoi de existența copacilor, 
a rocilor şi a suprafețelor solide, deoarece acestea sunt ignorate de fizica 
clément: 


TEORII ALE PROBABILITATII 


Până aici, opinia a fost descrisă ca „totul sau nimic“. Agathon fie crede, 
fie nu crede că rubarba este otrăvitoare. Se susține însă uneori că o opinie 
admite grade. Agthon crede că rubarba este otrăvitoare, dar crede totuşi cu 
mai multă fermitate că rubarba este o plantă. După Ramsey (1978), opini- 
ile, astfel înțelese, pot fi tratate cu folos ca probabilitati. Agathon atribuie 
o anume probabilitate propoziției „rubarba este otrăvitoare“ şi o altă pro- 
babilitate, probabil mai mare, propoziției „rubarba este o plantă“. Un avan- 
taj al acestei abordăr; este acela că ea permite cuantificarea opiniei şi, prin 
aceasta, deschide perspectiva unei ştiinţe riguroase a comportamentului. 
Dacă putem să ne reprezentăm agenții ca vizând anumite probabilitati şi în 
acelaşi timp să atribuim valori numerice vrerilor lor, am putea eventual să 
le prezicem preferințele pentru diferite desfăşurări ale acțiunii şi să pre- 
zicem astfel şi comportamentul lor — presupunând că agenţii vor încerca 
să facă ceea ce preferă. Această perspectivă este asociată astăzi cu teoria 
deciziei (vezi BAY ESLANISM) 

Teona deciziei oferă un cadru pentru descrierea acțiunii raționale. De 
asemenea, după cum a arătat Richard Geffrey, ea poate fi utilizata şi pen- 
tru cazul acțiunilor care nu sunt perfect raționale. Oricum, în linii mari, teo- 
ria deciziei are mai degrabă aerul unei teorii normative a comportamentu- 
lui, decât al unei teorii descriptive. Aceasta i-a determinat pe unii să o res- 
pinga ca irelevantă pentru explicaţia psihologică. Alţii, dintre care cel mai 
demn de menţionat este Davidson (1984, eseurile 9, 10, 13 ) au argumen- 
tat că psihologia conţine o componentă normativă ireductibilă. Atunci când 
atribuim agenţilor opinii sau alte atitudini propozitionale, trebuie să mani- 
festăm bunăvoință, adică să le atribuim opinii $i dorințe într-un mod care 
să optimizeze raționalitatea agenţilor respectivi. În concepţia lui Davidson, 

faptul ca agenții satisfac canoanele teoriei deciziei constituie un adevăr „sin- 
tetic a priori“ (vezi PRINCIPIUL BUNĂ VOINŢEI). 


VOLUNTARISMUL 


Concepţia după care faptul de a avea o opinie face obiectul unor norme 
sugerează ideea că agenții pot decide ce opinii să aibă. Acest lucru pare 
putin probabil. A dobândi o opinie seamănă cu a contacta o răceală. Pot sa 
prilejuiesc faptul că susțin o anumită opinie (aşa cum recomandă Pascal în 
cazul opiniei că Dumnezeu există) tot aşa cum pot să prilejuiesc faptul că 
răcesc. Însă faptul de a crede ceva (believing) pare să nu fie voluntar. Nu 
toată lumea este de acord cu acest lucru. DESCARTES, de exemplu, scrie 
ca şi cum a crede ceva depinde de un act de voinţă prealabil. În Meditaţii 
IV, el spune că „atunci când intelectul ne propune ceva“, suntem liberi „fie 
să afirmăm, fie să negăm“ acel ceva. 

Deşi ceea ce credem depinde cu siguranţă de alte stări mentale, este 
îndoielnic că opinia implică în mod esenţial voinţa. Mai mult, Bernard 
Williams (1978, cap. 6) a argumentat că faptul de a crede ceva are cu 
necesitate un caracter nonvoluntar. Unii filosofi sprijină totuşi, în spirit 
cartezian, o concepție duală despre opinie. Astfel, Keith Lehrer distinge 
între a crede şi a accepta. Noi credem judecăţi din diferite motive. Aga- 
thon poate să creadă că rubarba este otrăvitoare pentru că a fost hipno- 
tizat, sau din cauza faptului că gândirea sa este deziderativă. Totuşi, atunci 
când el acceptă că rubarba este otrăvitoare, această acceptare trebuie să 
se bazeze pe faptul că el are temeiuri pentru a crede că rubarba e otrăvi- 
toare. Acceptarea este guvernată de norme epistemice, ea este cel puţin 
în parte obiect al controlului voluntar şi are afinități funcționale cu opinia. 
Poate că aceasta l-ar mulţumi pe Descartes. Cu toate acestea, noțiunea 
de acceptare, ca şi aceea a gradelor opiniei, nu înlocuieşte concepţia stan- 
dard, ci doar o extinde. 


ATACURI LA ADRESA CONCEPŢIEI STANDARD 


Nu lipsesc totuşi nici criticile la adresa concepţiei standard. Gilbert 
RYLE concepe opiniile ca „dispoziţii“ („tendencies“) de a spune şi de a 
face diverse lucruri. Dacă Agathon crede că rubarba este otrăvitoare, el va 
fi dispus să aserteze propoziţia „rubarba este otrăvitoare“, să refuze să 
mănânce rubarbă etc. In această privinţă, opiniile se aseamănă cu dispoziţii 
precum fragilitatea. Dacă un pahar este fragil, el se va sparge în condiţii 
normale, dacă va fi lovit cu un obiect tare. Ryle este acuzat adesea că re- 
duce opiniile şi alte stări mentale la comportament, însă această acuzaţie 
este înșelătoare. Fragilitatea unui pahar nu este acelaşi lucru cu spargerea 
acestuia, iar faptul că Agathon crede că rubarba este otrăvitoare nu constă 

în faptul că Agathon spune că rubarba este otrăvitoare. Ryle este explicit in 
privinţa acestei idei: ceea ce va face Agathon dat fiind că el crede că rubar- 
ba este otrăvitoare va depinde de ce altceva mai crede el, de ceea ce vrea el 
ș.a.m.d. De exemplu, dacă Agathon vrea să fie otrăvit şi crede că rubarba 
este otrăvitoare, poate foarte bine să o mănânce. Functionalistit (precum 
Fodor) au utilizat din plin această idee. 

Totuşi, concepția lui Ryle despre opinie, este în dezacord cu concepţia 
standard într-un punct important. Aceasta din urmă consideră că legătura 
dintre opinie şi comportament este cauzală. Ryle, dimpotrivă, argumentează 
că stările mentale precum opinia nu sunt cauze ale comportamentului, tot 
așa precum fragilitatea unui pahar — dispoziția acestuia de a se sparge — 
nu este cauza spargerii sale. Opiniile sunt stări dispozitionale activate cauzal. 
Dar întrucât aceste stări sunt caracterizate prin referire la comportament, 
relaţia lor cu comportamentul este conceptuală și nu cauzală. A explica com- 
portamentul lui Agathon prin referire la opinia acestuia despre rubarbă 
seamănă cu a explica o mutare la șah descriind-o ca „a lua un pion“, și nu 
cu a explica faptul că începe să plouă prin referire la scăderea temperaturii. 

Această concepţie noncauzală despre explicaţia psihologică îl desparte 
pe Ryle de succesorii săi functionalisti. După cum a subliniat Davidson 
(1980), orice relație cauzala poate fi totuși descrisă astfel încât cauza și efec- 
tul să fie corelate conceptual. Scăderea temperaturii poate fi descrisă drept 
cauza ploii. Astfel: cauza ploii este ceea ce a cauzat ploaia. Afirmația este 
poate needificatoare, însă nu este falsă şi nici nu constituie o dovadă a ab- 
sentei unei legături cauzale directe. Ironia este că însăşi teoria lui David- 
son despre opinie a fost criticată recent pentru că ar fi în dezacord cu teori- 
ile cauzale. 

Concepţia standard despre opinie s-a dovedit deosebit de rezistentă. Ea 
continuă să ne inspire speculațiile psihologice şi epistemologice. Înlocuirea 
sau eliminarea ei completă, deşi imaginabilă, nu este încă iminentă. 

Vezi şi OPINIE COLECTIVĂ; QUINE; TEMEIURI/CAUZE. 

JOHN HEIL (A. Z.] 


opinie colectiva 


In vorbirea de fiecare zi, ne referim adesea la opiniile unui grup de oa- 
meni. Facem afirmații precum „Sindicatul crede că o grevă va avea suc- 
ces“ $1 „În opinia guvernului, războiul este inevitabil“. Cum trebuie inter- 
pretate asemenea afirmaţii? Implica ele existenţa unei „gândiri (mind) a 
grupului“? i 

Multi consideră că ar fi corectă o simplă analiză sumativa (sau colec- 
tivă). Adică, ei consideră că un grup crede că p dacă şi numai dacă toţi mem- 
brii grupului, sau cel putin majoritatea acestora, cred personal că p (vezi de 
ex., Quinton, 1975, pp. 9, 17). 

O analiza inrudita cu aceasta, care a fost luata in considerare, este ur- 
mătoarea: un grup crede că p daca şi numai dacă toţi membrii grupului, sau 
majoritatea lor, cred că p, iar p reprezintă pentru grup cunoaştere comună 
(Gilbert, 1987, 1989; vezi şi Bach şi Harnish, 1979, p. 270). (,,Cunoastere 
comună“ (common knowledge) este un termen tehnic din Lewis, 1969). 

Nici una dintre aceste analize nu poate da seama de cazuri precum ur- 
mătorul. O comisie trebuie să ajungă la o concluzie într-o anumită problemă, 
cum ar fi, de exemplu, dacă taxele ar trebui mărite. O singură persoană crede 
că taxele ar trebui mărite, însă aceasta este o persoană temută în rândul 
celorlalţi, asa încât aceştia „merg pe mâna ei“, votând în favoarea creşterii 
taxelor. Se pare că acum putem spune că, în concepția comisiei, taxele tre- 

buie mărite. Daca aşa stau lucrurile, atunci o analiză a opiniei grupului in 
termenii a ceea ce cred cei mai mulți dintre membri nu poate fi corectă în 
toate cazurile. 

A fost propusă o analiză alternativă, conform căreia, în mare, un grup 
crede ceva dacă și numai dacă membrii acestuia înțeleg faptul că ei se an- 
gajează împreună să susțină, ca o individualitate, opinia respectivă. Astfel, 
atunci când vorbesc în calitate de membri ai unei comisii, indivizii trebuie 
să exprime opinia comisiei, și nu opinia lor personală. (Pentru detalii, vezi 
Gilbert, 1987, 1989.) În măsura în care opinia colectivă, în acest sens, este 
un fenomen comun, cercetarea empirică va avea nevoie de o sensibilitate 
specială pentru a determina dacă un individ exprimă, într-o situație parti- 
culară, o opinie colectivă sau o opinie personală, iar epistemologia opini- 
ilor de grup va avea nevoie, în acest sens, de cercetări speciale. 


Vezi şi OPINIE. 

MARGARET GILBERT [A.Z.] 


opinii de baza 


Vezi EMPIRISM; EXPERIENŢĂ; FUNDATIONALISM; DATUL; AR- 
GUMENTUL REGRESULUI. 


paradox 


Oarecum neriguros spus, un paradox este un argument convingator care 
pleacă de la premise cărora nu li se pot aduce obiecţii $i ajunge la o con- 
cluzie inacceptabilă. Mai strict vorbind, un paradox este caracterizat ca o 
propoziţie care este adevărată dacă si numai dacă este falsă. Un exemplu 
de paradox de acest tip ar fi: 


„Propoziția prezentată aici este falsă.“ 


Este uşor de văzut că această propoziție este falsă dacă este adevărată, 
și este adevărată dacă este falsă. Un paradox, în fiecare dintre sensurile dis- 
tinse mai sus, prezintă o provocare filosofică importantă. Epistemologii sunt 
preocupaţi in special de diferite paradoxuri referitoare la cunoaştere și la 
opinie. 

Vezi şi ANTINOMIE; PARADOXUL LOTERIEI; PARADOXUL LUI 
MOORE; PARADOXURI ALE ANALIZI; PARADOXUL PREFETEI; 
PARADOXUL CELUI CARE CUNOASTE. 

JONATHAN VOGEL [A. Z.] 


paradoxul celui care cunoaste 


Paradoxul celui care cunoaste este un argument care incepe cu premise 
aparent impecabile referitoare la conceptele de cunoaştere şi inferenta și 
derivă o contradicţie explicită. La originea rationamentului se află PARA- 
DOXUL EXAMENULUI SURPRIZĂ. Să presupunem că profesorul tău 
anunţă că săptămâna viitoare se va da un examen, dar că îţi va fi imposibil 
să prezici ziua în care acest examen va avea loc. Aparent, se poate demon- 

stra că el nu va fi vineri: nu ar mai fio surpriza. Eliminând ziua de vinen; 
se poate infera că examenul nu va avea loc joi, căci, din nou, nu ar fi o sur-. 
priză. Într-un mod similar, fiecare zi a săptămânii poate fi eliminată, dar 
atunci când miercuri se dă examenul, esti surprins! Analizând acest puzzle 
şi concentrându-se asupra unei singure zile, Kaplan şi Montague (1960) au 
desprins următorul paradox ,,autoreferential“, al celui care cunoaşte. Să con- 
siderăm propoziția: 


(S) Negatia acestei propoziții este cunoscută (ca fiind adevărată). 


Să presupunem că S este adevărată. Atunci negația ei este cunoscută și 
deci este adevărată. Dar dacă negația ei este adevărată, atunci S trebuie să 
fie falsă. Astfel, putem conchide că dacă S este adevărată, atunci S este fal- 
să. Deci S este falsă. Sau, ceea ce revine la același lucru, negația lui S este 
adevărată. 

Această concluzie nu depinde de supoziţia noastră inițială că S este ade- 
vărată — am ieşit de sub această ipoteză. Avem deci aici o demonstrație că 
S este falsă. Şi întrucât am dat astfel o demonstrație riguroasă, se pare că 
ştim că negația lui S este adevărată. Dar să ne uităm acum din nou la ce 
spune S. Nu spune ea exact ceea ce noi tocmai am conchis? Deci S este 
totuşi adevărată! S-ar părea că am demonstrat o contradicţie: S este falsă şi 
S este adevărată. Acest paradox şi raționamentul care îl însoţeşte amintesc 
mult de Paradoxul Mincinosului, care (într-una dintre versiunile sale) in- 
cepe prin considerarea propoziției „Această propoziţie este falsă“ şi derivă 
o contradicție. Versiuni ale ambelor argumente, care utilizează formulări 
axiomatice ale aritmeticii şi numerotarea gddeliana pentru a obține efectul 
autoreferentialitati, furnizează metateoreme importante cu privire la ceea 
ce poate fi exprimat în asemenea sisteme. (vezi Montague, 1963 pentru for- 
mulări riguroase si detaliate.). În mare, aceste metateoreme arată că nici un 
predicat definibil în aritmetica formalizată nu poate avea proprietățile pe 
care le cerem adevărului (Teorema lui Tarski) sau cunoaşterii (Montague, 
1963). 

Aceste metateoreme ne lasă totuşi cu următoarea problema. Să pre- 
supunem că adăugăm acestor limbaje formalizate predicate care vor să ex- 
prime conceptele de cunoaştere (sau adevăr) şi inferenta — cum am putea 
face dacă am dori o logică a acestor concepte. Atunci, propoziţiile care ex- 
primă principiile de bază ale Paradoxului celui care cunoaşte vor fi aparent 
adevărate. Explicit, afirmațiile despre cunoaştere şi inferenta sunt: 

(K1) Dacă propoziţia A este cunoscută, atunci A. 

(K2) (K1) este cunoscută 

(K3) Dacă B este inferată in mod corect din A, iar A este cunoscută, 

atunci B este cunoscută. 

” Pentru a oferi o derivare perfect explicită a paradoxului prin aplicarea 
| acestor principii la S, trebuie să adăugăm afirmaţii (contingente) care să 
spună că anumite inferente au fost realizate (vezi Anderson, 1983). Dar asa 
„cum derulăm noi argumentul celui care cunoaște, aceste inferente sunt rea- 
lizate. Şi chiar dacă putem să restrângem aceste principii şi să construim o 
logică formală consistentă a cunoaşterii $1 a inferenţei, argumentul para- 
„doxal, aşa cum este el exprimat în limbajul natural, tot cere o explicație. 
Propunerile obişnuite pentru a rezolva Paradoxul Mincinosului î îşi au 
adesea un analog pentru Paradoxul celui care cunoaşte, de ex., ideea că ceva 
nu este în regulă cu autoreferentialitatea sau că cunoașterea (ori adevărul) 
este propriu-zis un predicat al judecăților (propositions), şi nu al propoziti- 
ilor (sentences). Iar replicile care arată că unele dintre aceste idei nu sunt 
acceptabile sunt adesea asemănătoare cu cele referitoare la Paradoxul Min- 
cinosului. (vezi Kripke, 1975; Mates, 1981; Anderson, 1983). În plus, se 
poate încerca aici ceea ce pare a fi o soluție adecvată pentru Paradoxul Exa- 
menului Surpriză, $i anume observaţia conform căreia „cunoștințele noi pot 
elimina cunoştinţele vechi“ (vezi Ayer, 1973). Dar aceasta nu pare să meargă 
în cazul Paradoxului celui care cunoaşte. (Anderson, 1983) | 
Cele două abordări care au ceva şanse să trateze acest paradox în mod 
adecvat sunt soluțiile „ierarhiei“ si cele ale „lipsei valorii de adevăr“. Con- 
form celei dintâi, cunoaşterea este structurată pe „nivele“. Se insistă asupra 
faptului că nu există un concept coerent exprimat de verbul „a cunoaşte“, 
ci mai degrabă o întreagă serie de concepte: cunoaşte, cunoaste),.... şi aşa 
mai departe (poate până la un număr care depăşeşte finitul). Formulate în 
termenii unor predicate care să exprime asemenea concepte „ramificate“ şi 
restrânse in mod adecvat, (K1)-(K3) nu conduc la nici o contradicţie. (vezi 
Burge (1979) pentru o versiune a acestei idei, aplicate la adevăr şi Ander- 
son (1983) pentru o abordare asemănătoare a cunoașterii). Principalele 
obiecții la acest procedeu sunt faptul că sensul acestor nivele nu a fost ex- 
plicat în mod adecvat si faptul că ideea existenţei unor asemenea indici, fie 
si impliciti, în limbajul natural, este foarte contraintuitiva. Soluția „lipsei 
valorii de adevăr“ consideră că propoziţiile de tipul lui S nu au valoare de 
adevăr, nu sunt nici adevărate, nici false — ele nu exprimă judecăți. Această 
idee anulează un pas esențial din raționamentul utilizat în deducerea para- 
doxului. Kripke (1975) a propus această soluţie pentru paradoxul minci- 
nosului, iar Asher şi Kamp (1986) au elaborat detaliile unei soluții asemănă- 
toare pentru paradoxul celui care cunoaşte. Principala obiectie la această 
soluție este aceea că versiuni „întărite“ sau ,,superversiuni“ ale paradoxurilor 
tind să apară chiar în formularea soluției. 
Deoarece deductia paradoxală nu utilizează decât proprietățile (K1)-(K3) 
şi deoarece raționamentul este valid din punct de vedere formal, orice con- 

cepte care satisfac aceste condiţii vor duce la paradox. Astfel, Grim (1988); 
obsevă ca „K“ poate fi citit ca „este cunoscut de un Dumnezeu omniscient: 
şi conchide că nu există un concept unic şi coerent de omnisciență. lar 
Thomason (1980) observă că, dacă condiţiile sunt ușor modificate, ratio 
namente analoage referitoare la opinie pot duce la consecințe paradoxale i 
În urma acestei analize, s-ar părea că ar trebui să conchidem că adevărul și sik 
cunoasterea sunt, in ultima instanță, concepte „stratificate“. Și s-ar părea cif, 
trebuie pur şi simplu să acceptăm faptul că acestor concepte (şi conceptelor i 
asemănătoare lor) nu li se poate atribui un singur nivel fixat, finit sau in-f 
finit. Însă sensul acestei idei are nevoie, desigur, de clarificări suplimenta: 
re. ; 


BIBLIOGRAFIE 


Anderson, C. A., „The paradox of the knower“, Journal of Philosophy, 80,} 
1983, pp. 338-55. 
Asher, N. si Kamp, J. A.W., „The Knower’ s paradox and representational | 
theories of attitudes“, în J. Halpern (ed.), Proceedings of the IBM Con., 
ference on Theoretical Aspects of Reasoning about Knowledge, Morgan 
Kaufman, 1986, pp. 131-48. 

Ayer, A. J., „On a supposed antinomy“, Mind, 83, 1973, pp. 125-6. 

Burge, T., „Semantical Paradox“, Journal of Philosophy, 76, 1979, pp. 169-98. 

Grim, P., „Truth, omniscience, and the knower“, Philosophical Studies, 54, 
1988, pp. 9-41. 

Kaplan, D. şi Montague, R., „A paradox regained“, Notre Dame Journal of 
Formal Logic, 1960, pp. 79-90. 

Kripke, S., „Outline of a theory of truth“, Journal of Philosophy, 72, 1975, 
pp. 690-716. 

Mates, B., Sceptical Essays, University of Chicago Press, Chicago şi Lon- 
dra, 1981. 

Montague, R., „Syntactical tratments of modality, with corollanes on re- 
flexion principles and finite axiomatizability”, Acta Philosophica Fen- 
nica, 16, 1963, pp. 153-67. 

Thomason, R., ,,A note on syntactical treatments of modality“, Synthese, 
44, 1980, pp. 381-5. 


C. ANTHONY ANDERSON (A. Z.] 


paradoxul examenului surpriză 


Un profesor anunţă că va da un examen surpriză săptămâna viitoare. Un 
student istet argumentează că acest lucru este imposibil. „Testul nu poate 

“fi vineri, ultima zi a săptămânii, deoarece nu ar fi o surpriză. Am cunoaşte 
ziua examenului joi seara. Aceasta înseamnă că putem să excludem şi ziua 
de joi. Căci după ce vedem că nu s-a dat nici un test până miercuri, vom sti 
că testul este joi sau vineri — și vom şti deja că testul nu este vineri din 
raționamentul anterior. Celelalte zile pot fi eliminate în acelaşi fel.“ 

Acest puzzle are peste o duzină de vanante. Prima a fost probabil in- 
ventată de matematicianul suedez Lennart Ekbom în 1943. Deşi primii câți- 
va comentatori au considerat că raționamentul eliminării inverse este convingă- 
tor, toți cei care au scris pe aceasta temă după 1950 sunt de acord că ratio- 
namentul este incorect. Controversa s-a purtat în jurul diagnozei potrivite 
a punctului slab. 

Primele analize ale rationamentului studentului au încercat să dea vina 
pe o simplă echivocatie. Eșecul lor a condus la diagnoze mai sofisticate. 
Formatul general a fost o asimilare cu paradoxuri mai bine cunoscute. O 
tradiție caracterizează paradoxul examenului surpriză ca o problemă de au- 
toreferinta, ca esențialmente înrudit cu Paradoxul mincinosului şi cu PARA- 
DOXUL CELUI CE CUNOAȘTE. Sau cu teorema de incompletitudine a 
lui Godel. Discutia inițială despre surpriză este interpretată ca o afirmaţie 
reflexivă referitoare la nedemonstrabilitate. Adică, anunţul profesorului este 
parafrazat astfel: 


(A) Săptămâna viitoare veţi avea un examen, dar data sa nu poate fi 
dedusă din conjunctia dintre acest anunţ şi înregistrarea zilelor elim- 
inate. 


Dacă rămâne numai o zi, atunci anunțul implică „Testul are loc vineri, 
dar data sa nu poate fi dedusă din această propoziţie.“ Această consecință 
seamănă în mod provocator cu afirmaţia mincinosului „Această propoziţie 
nu este adevărată.“ Criticii admit că această interpretare autoreferentiala 
produce un paradox de tipul celui al mincinosului, dar obiectează că această 
interpretare se îndepărtează prea mult de la înţelesul anunţului initial. 

Cea de-a doua tradiție principală situează paradoxul examenului sur- 
priză între puzzle-uri epistemologice precum PARADOXUL LUI MOORE 
şi PARADOXUL LOTERIEI. Legătura cu puzzle-urile epistemologice este 
realizată prin analizarea anunţului ca o predictie a ignoranței studentului. 
Această legătură poate fi ilustrată prin acea versiune a puzzle-ului care are 
în vedere două zile: 


(B) Fie (testul este joi, iar studenţii nu cred acest lucru dinainte), fie 
(testul este vineri, iar studenții nu cred acest lucru dinainte). 


Observati asemănarea dintre fiecare componentă a disjunctiei şi propo- 
zitia care l-a fascinat pe G. E. Moore: „Am fost la cinema joia trecută, dar 


paradoxul examenului surpriza 166 


nu cred acest lucru.“ Deşi propoziţia lui Moore este consistentă, vorbitorul 
nu poate să o creadă în mod întemeiat. Cu toate acestea, alții pot să creadă, 
această propoziţie, deoarece ea nu face decât să atribuie o eroare vorbitorului, 
Intr-adevăr, vorbitorul este liber să își atribuie sieși greşeli trecute sau vi- 
itoare: „În ziua de 21 iunie 1990 Nelson Mandela a câştigat o şapcă de base: 
ball american, dar în 2010 eu nu voi mai crede acest lucru.“ Observati de 
asemenea şi faptul că vorbitorul poate să creadă în mod întemeiat o dis- 
junctie a propozitiilor mooreene: „Fie Chaucer era-dreptaci si eu nu cred 
acest lucru, fie era stângaci, iar eu nu cred acest lucru.“ Astfel, studenții pot 
să creadă (B) pe baza autorităţii profesorului. Dar după ce ei află că testul 
nu este vineri, anunţul implică propoziţia mooreană „estul este vineri, dar 
studenţii nu cred acest lucru.“ Deoarece studenții nu pot să creadă această 
consecinţă, ei nu pot să mai creadă (B). Deci, dacă profesorul dă testul în 
ultima zi, studenţii nu se vor aştepta în mod întemeiat la acest lucru. 

S-ar putea obiecta că studenţii s-ar aştepta la test deoarece ei ştiu că pro- 
fesorul preferă să dea un test previzibil decât să nu dea nici un test. Această 
obiectie introduce în scenariu o altă condiţie. Puzzle-ul initial nu creditează 
studenţii cu această intuiţie a dorințelor profesorului. Dar să luăm în con- 
siderare varianta în care ei cunosc această preferinţă. Aici studenţii ar putea 
într-adevăr să prezică faptul că examenul va avea loc în ultima zi. Însă vic- 
toria nu are nici o valoare, întrucât această posibilitate compromite primul 
pas al argumentului eliminării propus de studentul istet. Căci premisa su- 
plimentară psihologică are efectul de a face ca autoritatea profesorului să 
garanteze mai degrabă faptul că va avea loc un examen, decât acela că exa- 
menul va fi o surpriză. Astfel, studenții nu pot apela la autoritatea profe- 
sorului pentru a exclude un examen care să aibă loc în ultima zi. 

O a doua obiectie porneşte de la observaţia că părinţii studenţilor ar 
putea prezice că examenul va avea loc în ultima zi. Căci părinții nu sunt cei 
care trebuie luaţi prin surprindere. (Consecința lui Moore se referă la opini- 
ile studenților, nu ale părinților.) Dar dacă părinții pot să ştie, de ce nu îi pot 
informa ei pe studenţi? Fără îndoială, părinţii ar putea să ştie că a doua com- 
ponenta a disjunctiei (B) este adevărată $1 să le spună studenților acest lu- 
cru. Dar propozițiile mooreene nu pot fi făcute credibile mărind autoritatea 
sursei. Nici Dumnezeu însuşi nu te-ar putea face să crezi că „Testul este 
vineri, dar tu nu crezi acest lucru.“ O memorie bună sau o înregistrare aten- 
tă ar fi la fel de neputincioasă. 

Alte obiecţii la analiza mooreană se referă la completitudinea sa. Poate 
ea să rezolve toate variantele paradoxului? Dacă ea poate, atunci parado- 
Xul examenului surpriză ne dă o lecţie importantă: atunci când utilizăm 
propoziții mooreene, mecanismele normale ale cunoaşterii duc la eşec. 

Vezi și PAR ADOXUL LOTERIEI; PARADOXUL LUI MOORE. 

ROY A. SORENSEN [A. Z.] 


paradoxul hempelian al corbilor 


Într-un studiu de pionierat asupra confirmării, Carl G. Hempel (1945) 
a introdus un paradox care ridică probleme fundamentale privitoare la ce 
anume contează drept evidenţă de confirmare pentru o ipoteză universală. 
Pentru generarea acestui paradox sunt invocate trei principii intuitive: 


l. Principiul lui Nicod (după Jean Nicod, 1930): Instantele A-urilor 
care sunt B-uri furnizează evidente pentru confirmarea ipotezei ge- 
nerale că toate A-urile sunt B-uri, în vreme ce instanţele A-urilor 
care sunt non-B-un furnizează evidențe pentru infirmarea acesteia. 

2. Principiul echivalentei: Dacă e este o evidenţă de confirmare pen- 
tru ipoteza h,, iar h; este logic echivalentă cu ipoteza ho, atunci e este 
o evidenţă de confirmare pentru h2. De exemplu, dacă exemplele de 
corbi care sunt negn reprezintă evidențe ce confirmă ipoteza că toți 
corbii sunt negri, atunci acestea confirmă de asemenea şi ipoteza că 
toate obiectele non-negre sunt non-corbi, de vreme ce ultima ipoteză 
este logic echivalentă cu prima. 

3. Un principiu al logicii deductive: O propoziție de forma „Toţi A sunt 
B“ este logic echivalentă cu una de forma „Toţi non-B sunt non-A.“ 


Folosind aceste principii, paradoxul este generat prin presupunerea că 
toate obiectele non-negre observate până acum sunt non-corbi. Acestea ar 
putea include pantofi, frunze verzi şi mere roşii. După principiul lui Nicod, 
aceasta reprezintă o evidență pentru confirmarea ipotezei „Toate obiectele 
non-negre sunt non-corbi“ (în versiunea schematică a principiului lui Nicod, 
luăm A-urile ca fiind obiecte non-negre, iar B-urile ca fiind corbi). Dar dupa 

principiul logicii deductive (3), ipoteza „Toate obiectele non-negre sunt: 
non-corbi“ este logic echivalentă cu „Toți corbii sunt negri.“ Prin urmare; 
după principiul echivalentei (2), faptul că toate obiectele non-negre obser-. 
vate până acum au fost non-corbi reprezintă o evidență pentru confirmarea: 
ipotezei că toți corbii sunt negri. Înseamnă că exemplele de pantofi albi, 
frunze verzi şi mere roşii contează ca evidențe pentru această ipoteză, ceea, 
ce pare absurd. Acesta este paradoxul hempelian al corbilor. 

Au fost propuse diferite soluţii, dintre care vom lua în considerare trei.. 
Prima i se datorează lui Hempel însuşi, care acceptă toate cele trei prin:; 
cipii ce generează paradoxul, precum şi concluzia ce decurge din ele. Soluția; 
sau rezolvarea lui Hempel constă în încercarea de a arăta că concluzia nu 
este de fapt paradoxală, deşi ar putea părea. Un motiv pentru care concluzia 
poate părea paradoxală este că ipoteza „Toţi corbii sunt negri“ pare să fie 
despre corbi, şi nu despre pantofi, frunze sau mere. Prin urmare, informaţia 
despre cele din urmă poate părea irelevantă. Însă, spune Hempel, ipoteza 
că toţi corbii sunt negri este de fapt despre toate lucrurile, inclusiv despre 
pantofi, frunze și mere. Ea susține că orice lucru este de aşa fel încât, dacă 
este corb, atunci este negru. Este vorba de o cuantificare universală, cum 
o numesc logicienii, de forma „oricare ar fi x, dacă x este corb, atunci x 
este negru“. Un al doilea motiv pentru care concluzia poate părea para- 
doxală este că dacă ştim dinainte că un anumit articol, care este alb, este 
un pantof, atunci ştim dinainte că nu este corb. Aşa că acesta nu va fi un 
test autentic, de vreme ce e presupusă informaţia care ar putea falsifica 
ipoteza. Însă, observă Hempel, dacă această informație suplimentară nu 
este disponibilă — dacă stim doar că este alb, şi determinăm apoi prin ob- 
servatie dacă este sau nu un corb — atunci avem un test autentic. Pe scurt, 
se poate testa ipoteza că toți corbii sunt negri găsind un corb şi determinând 
dacă este negru, sau găsind un lucru non-negru şi determinând dacă este 
non-corb. 

Multi comentatori au simţit, cu toate acestea, că e mai bine sa testezi 
ipoteza examinând corbi, decât să o faci examinând lucruri non-negre. Solut- 
ile de acest fel fac apel de obicei la ideea de mărime a unei clase. Se poate 
dovedi că, dacă clasa corbilor este mai mică decât clasa lucrunlor non-ne- 
gre, atunci găsirea unui corb care este negru sporeşte probabilitatea ipotezei 
că toţi corbii sunt negri cu mai mult decât o sporeşte găsirea unui lucru 
non-negru care este non-corb. (pentru o demonstraţie şi o apărare cu ca- 
racter general a acestei abordări, vezi Hosiasson-Lindenbaum, 1940; pro- 
puneri oarecum similare a fost făcute de către Pears, 1950, von Wright, 
1957, Alexander, 1958 şi Good, 1960). Această soluţie este strâns corelată 
cu ideea că o informaţie reprezintă o evidenţă pentru confirmarea unei 
ipoteze dacă şi numai dacă sporeşte probabilitatea ipotezei respective. Ast- 

fel, presupunând că clasa corbilor este mai mică decât clasa lucrurilor non-ne- 
gre, informaţia că corbii examinati sunt negri este o mai bună evidenţă pen- 
tru confirmarea ipotezei că toți corbii sunt negri decât informaţia că lucrurile 

“non-negre examinate sunt non-corbi. 

Totuşi, unii autori resping principiul că informaţia reprezintă evidență 
pentru o ipoteză dacă şi numai dacă îi sporeşte probabilitatea (vezi Achin- 
stein, 1983, Glymour, 1980). O abordare (adoptată de către Achinstein) este 
aceea prin care se asumă că o condiţie necesară, dar nu şi suficientă, pen- 

“tru ca informaţia e să reprezinte o evidenţă pentru ipoteza h, este ca pro- 
babilitatea lui h pe baza lui e să fie „ridicată“; mai mare, să spunem, de 1/2 
(principiul lui Nicod necesită astfel anumite modificări, pentru a satisface 
această condiţie necesară). Soluția paradoxului corbilor e dată atunci arătând 
că, în circumstanţe normale, probabilitatea ca toţi corbii să fie negri, dat fi- 
ind că toți corbii observați sunt negri, va fi ridicată, în timp ce probabili- 
tatea ca toate lucrurile non-negre să fie non-corbi, dat fiind că toate lucrurile 
non-negre observate sunt non-corbi, nu va fi ridicată. Motivul este că, în al 
doilea caz, procedura de selecție pentru alegerea lucrurilor non-negre de 
observat va fi, de obicei, pronunţat părtinitoare în favoarea non-corbilor. În 
schimb, acest lucru nu se va petrece atunci când alegem corbi pentru a-i ob- 
serva. O procedură (sau o regula) de selecție S pentru alegerea A-urilor în 
vederea observării este pronunţat partinitoare în favoarea B-urilor dacă şi 
numai dacă probabilitatea ca toate A-urile observate să fie B-uri, dat fiind 
că A-urile sunt selectate pentru observaţie în acord cu S, este apropiată de 
1, în timp ce probabilitatea ca toate A-urile observate să fie B-uri (în afara 
acestei supozitii) nu este apropiată de 1. În alegerea lucrurilor non-negre pe 
care să le observăm — pantofi albi, să spunem — cineva poate foarte bine 
să aleagă procedura de a selecta lucruri non-negre din casă sau. aflate în 
câmpul vizual imediat sau care sunt neinsufletite sau despre care se ştie di- 
nainte că sunt non-corbi. Toate aceste proceduni de selecţie sunt pronunţat 
părtinitoare în favoarea non-corbilor. 

Acum, poate fi demonstrată o teoremă a probabilității potrivit căreia, 
dacă procedura de selecție S pentru alegerea A-urilor ce vor fi observate 
este pronunțat părtinitoare în favoarea B-urilor, atunci, date fiind anumite 
condiţii care vor fi, în mod normal, satisfăcute, probabilitatea ca toate A-urile 
să fie B-un, dat fiind că toate A-urile observate au fost B-uri, nu va fi ridi- 
cată. Ca atare, condiţia probabilității ridicate pentru evidenţa de confirmare, 
menționată mai înainte, va fi violată. Pe scurt, dacă în alegerea lucrurilor 
non-negre ce urmează a fi observate (lucruri ce se dovedesc a fi pantofi, 
frunze sau mere) se urmează o procedură de selecție de felul uneia din cele 
menționate mai sus, care este pronunţat părtinitoare în favoarea non-cor- 
bilor, atunci faptul că toate lucrurile non-negre observate sunt non-corbi nu 

va reprezenta o evidenţă pentru confirmarea ipotezei că toate lucrurile 
non-negre sunt non-corbi, respectiv că toți corbii sunt negri. 

Cu siguranţă, există proceduri de selecție pentru lucruri non-negre care 
nu sunt pronunțat părtinitoare în favoarea non-corbilor. Dar spre deosebire 
de cele părtinitoare, e dificil să fie urmate, și să ştim că le-am urmat. În 
schimb, există proceduri de selecție simple, directe, pentru corbi, care nu 
sunt pronunţat părtinitoare în favoarea lucrurilor negre (de ex., „să se se- 
lecteze corbi din difente zone, la momente diferite ale anului“). De vreme 
ce acestea sunt nepărtinitoare, probabilitatea ipotezei generale „Toţi corbii 
sunt negri“ poate deveni mai ridicată o dată cu observarea a tot mai multor 
corbi negri, satisfăcând astfel condiţia necesară pentru evidenţa de confir- 
mare. Acesta este motivul pentru care, în testarea ipotezei corbilor, ar tre- 
bui să preferăm să selectăm corbi, mai degrabă decât lucrun non-negre. 

PETER ACHINSTEIN [G. $.] 


paradoxul loteriei 


Formulat initial de Henry Kyburg (Kyburg, 1961 $1 1970), paradoxul 
loteriei este o demonstraţie a faptului că anumite principii convingătoare 
referitoare la acceptarea raţională (sau poate la întemeierea opiniei sau la 
cunoaștere) se dovedesc a fi inconsistente logic. Supozitiile cheie sunt: 

> 1. Dacă este foarte probabil ca o concluzie să fie adevărată, atunci este 
rațional să acceptăm acea concluzie. 
2. Dacă este raţional să acceptăm că p și este rațional să acceptăm că 
q, atunci este rational să acceptăm că p $1 q. 
3. Nu este niciodată rațional să acceptăm propoziții despre care ne dăm 
seama că sunt inconsistente logic. 


Cum conduc aceste supozitii la paradox? Să ne imaginăm o loterie cin- 
stită cu o mie de bilete. Se ştie că un bilet va fi scos câștigător. Totuşi, pro- 
babilitatea ca fiecare bilet în parte să piardă este foarte mare (1. e. 0, 999). 
Să presupunem că biletele sunt numerotate de la 1 la 1000. Întrucât este 
extrem de probabil că biletul cu numărul | va pierde, ar trebui să conchi- 
dem, potrivit supozitiei (1), că biletul va pierde într-adevăr. Acum, același 
lucru poate fi spus despre fiecare dintre celelalte bilete la rândul lor, ast- 
fel încât ar trebui să acceptăm că biletul 1 va pierde, că biletul 2 va pierde 
ș.a.m.d. Însă conform supoziţiei (2), aceasta înseamnă că ar trebui să ac- 
ceptăm că biletul 1 va pierde şi biletul 2 va pierde... şi biletul 1000 va 
pierde. Ceea ce înseamnă că este rațional să credem că toate biletele vor 
pierde, adică nici un bilet nu va câștiga. Problema este că noi am acceptat 
deja că un bilet sau altul va fi ales câștigător şi se pare deci că este acum 
rațional să acceptăm ceva logic inconsistent: anume, că nici un bilet nu va 
câștiga şi că un bilet va câştiga. Un asemenea rezultat intră totuşi în con- 
flict cu supoziţia (3). Este demn de notat faptul că, pentru a ajunge in acest 
punct, nimic esenţial nu a depins de alegerea lui 0,999 ca un grad suficient 
de probabilitate pentru întemeierea opiniei raționale. Probabilitatea nece- 
sară întemeierii poate fi oricât de mare dorim; atât timp cât ea este mai 
mică decât 1, putem produce paradoxul prin simpla mărire a numărului 
biletelor din loterie. 

Acest rezultat general a provocat o mare varietate de răspunsuni. O po- 
zitie extremă a fost adoptată de Richard Jeffrey (Jeffrey, 1970). Jeffrey 
susține că este greșit din start să încercăm să formulăm o concepție despre 
acceptarea raţională în termeni de probabilitati. Pentru Jeffrey, probabi- 
litatile (înțelese ca grade de încredere) sunt, de fapt, tot ceea ce tine de for- 
marea rațională a opiniilor. Noi nu acceptăm sau respingem pur $i simplu 
o propoziție, ci doar înclimnăm să riscam mai mult sau mai putin pe adevărul 
ei (vezi TEORII ALE PROBABILITATILOR). 

Alţi filosofi, care rămân fideli proiectului de a formula o concepţie de- 
spre acceptarea raţională, au considerat că Paradoxul Loteriei arată că una 
sau mai multe dintre supozittile (1)-(3) este falsă sau incorectă. Kyburg 
însuși a recomandat respingerea supozitiei (2) (Kyburg, 1970). Aceasta 
înseamnă că putem să acceptăm în mod separat că biletul | va pierde şi că 

biletul (2) va pierde ş.a.m.d.; cu toate acestea, putem foarte bine să nu ac-| 
ceptăm conjunctia că biletul 1 va pierde şi biletul 2 va pierde gi... (cel putin | 
în cazul unor conjunctii suficient de lungi). Această restricţie are o moti- | 
vatie plauzibilă în anumite aspecte legate de teoria probabilităților. Căci 
există o teoremă care spune că probabilitatea unei conjuncții este mai mici | 
sau egală cu cea a componentelor sale. lar dacă probabilitatea ridicată este | 
baza acceptării rationale, ar trebui să ne aşteptăm ca o conjunctie, atunci | 
când este semnificativ mai putin probabilă decât componentele sale, să fie | 
inacceptabilă chiar dacă componentele sale sunt ele însele acceptabile. $ 

Se pot totuşi aduce argumente în favoarea supozitiei (2). Mark Kaplan | 
(1981) a sugerat că fără ea noi nu am putea da seama de forța recunoscută | 
a argumentelor prin reductio ad absurdum. Faptul ca din conjunctia unor | 
opinii pe care le am poate fi derivată o contradicţie îmi dă temeiuri să | 
schimb una sau mai multe din acele opinii şi nu aş putea scăpa de forța | 
critică a unei astfel de demonstraţii lepădându-mă pur si simplu de ac- 
ceptarea conjunctiei (şi păstrând în acelaşi timp opiniile ce o compun). 0 
altă dificultate este aceca că distincţia dintre acceptarea (believing) unei 
conjuncții și acceptarea componentelor sale pare să ne angajeze fata de 
concepţia că obiectele acceptării (objects of belief) au o anumită structură 
sintactică sau alta (aici, aceea a conjunctiei). O astfel de concepţie este 
controversată şi ar fi de dorit să găsim o soluție la Paradoxul Loteriei care : 
să nu depindă de o teorie particulară referitoare la natura stărilor mentale 
(Stalnaker, 1984). 

S-a pledat de asemenea şi pentru abandonarea supozitiei (3). Desigur, 
o contradicție completă nu este acceptabilă din punct de vedere rațional. 
S-a susținut însă că conflictul dintre acceptarea ideii că fiecare bilet, luat în 
parte, va pierde şi cea a ideii că un bilet va câştiga este de un tip diferit, mai 
putin cnticabil. Această tensiune este văzută ca un aspect inevitabil al vieții 
cognitive (care apare şi în PARADOXUL PREFEŢEI) (Klein, 1985). 

Alternativa la negarea supoziţiilor (2) şi (3) este respingerea lui (1). 
Există aici mai multe posibilităţi. Din Paradoxul Loteriei s-ar putea trage 
concluzia că acceptarea rațională (sau cel puţin tipul de opinie rațională 
necesar pentru cunoaștere) necesită certitudine absolută şi nu simplă pro- 
babilitate. Adică, nu ar trebui să acceptăm nici un lucru cu privire la care 
există o şansă, oricât de mică, să ne inselam. În particular, dat fiind că exis- 
tă o probabilitate (poate infimă) ca propoziţia „Biletul 1 (sau 2, sau 3 etc.) 
va pierde“ să fie falsă, nu ar trebui să acceptăm nici una dintre aceste propo- 
ziții (vezi Heidelberger, 1963; Dretske, 1981). Amenințarea paradoxului 
este înlăturată, însă tot, s-ar părea, cu un preţ foarte mare. Aproape fiecare 
opinie pe care o susţinem este de asa natură încât există o șansă să ne înşelăm 
asupra ei. Astfel, dacă Paradoxul Loteriei arată că acceptarea rațională nece- 

sită certitudine absolută, atunci, prin extindere, el pare să demonstreze ca 
se poate ca noi să nu acceptăm rațional aproape nimic. 

Un răspuns mai moderat ar fi acela de a afirma că probabilitatea ridi- 
cată poate autoriza acceptarea rațională date fiind anumite constrângeri şi 
restricții suplimentare. Astfel, s-a propus (Lehrer, 1980; Pollock, 1983; şi 
alții) că putem accepta o concluzie probabilă atât timp cât ea face parte din- 
tr-un sistem de opinii care, luat ca întreg, este coerent. În Paradoxul Lo- 
teriei, acceptarea tezelor că biletele, luate in parte, vor pierde ar viola acest 
principiu şi este astfel interzisă. O abordare diferită, datorată lui Isaac Levi, 
relativizează noţiunea de acceptare la un context al cercetării. Levi susţine 
că putem accepta că biletul 1 va pierde, dacă problema pe care ne-o punem 
priveşte rezultatul referitor la biletul 1, în particular; totuşi, daca toate biletele 
(biletul 1 şi biletul 2 etc. ) vor pierde, aceasta este o altă problemă, care tre- 
buie tratată independent de cea dintâi (Levi, 1967). 

In această scurtă trecere în revistă, am sugerat doar bogăţia de probleme 
si idei asociate cu Paradoxul Loteriei. Există variate aspecte psihologice şi 
tehnice ale Paradoxului de mare interes, şi complicaţii interesante care apar 
atunci când luăm în considerare cazuri de loterii în care șansele de câştig 
variază de la candidat la candidat. Cititorul interesat poate consulta surse- 
le menţionate în lista de mai jos pentru detalii suplimentare. 

Vezi şi BAYESIANISM; EVIDENŢĂ; LEWIS; PARADOX; RATIO- 
NALITATE; PARADOXUL EXAMENULUI SURPRIZA. 


BIBLIOGRAFIE 


Dretske, F.1., Knowledge and the Flow of Information, MIT Press, Cam- 
bridge, MA, 1981. 

Eells, E, „On a recent theory of rational acceptance“, Philosophical Stu- 
dies, 44, 1983, pp. 331-43. 

Heidelbeerger, H., „Knowledge, Certainty, and probability“, Inquiry 6, 1963, 

~ pp. 242-50. 

Jeffrey, R. C., „Dracula meets Wolfman: accepting vs. partial belief“, in 
M. Swain (ed.), Induction, Acceptance, and Rational Belief, Reidel, Dor- 
drecht, 1970, pp. 157-85. 

Kaplan, M., ,,A Bayesian theory of rational acceptance“, Journal of Phil- 
losophy 78, 1981, 305-30. 

Klein, P., „The virtues of inconsisstency“, The Monist, 68, 1985, pp. 105-135. 

Kyburg, Jr., H. E., Probability and the Logic of Rational Belief, Wesleyan 
University Press, 1961. 

Kyburg, Jr, H. E., „Conjunctivitis“, în M. Swain (ed), Induction, Accep- 
tance, and Rational Belief, Reidel, Dordrecht, 1970, pp. 55-82. 


paradoxul lui Moore a 174 


Lehrer, K., „Coherence and the racehorsse paradox“, Midwest Studies in 
Philosophy 5, 1980, 183-91. 

Levi, I., Gambling with Truth, MIT Press, Cambridge, MA, 1967. 

Pollock, J., „Epistemology and Probability“, Synthese, 55, 1983, 231-52. 

Sanford, D. H., „Lotteries, horceraces, probability, and projection“, Nous, 17, 
1983, pp. 70-1. 

Stalnaker, R., Inguiry, MIT Press, Cambridge, 1984. 


JONATHAN VOGEL [A. Z] 


paradoxul lui Moore 


Problema lui Moore este aceea de a explica absurditatea unor propozitii 
precum următoarele: 


(1) Uranus are o rotaţie laterală, dar nu se întâmplă ca eu să cred aceas- 
ta. 

(2) Marea Mediterană a fost la un moment dat secată, dar eu cred că nu 
a fost. 


Desi (2) descrie o eroare de delegare a autorităţii (commisive error) iar 
(1) doar o eroare prin omisiune, ambele par a fi autocontradictorii. Sensi- 
bilitatea fata de acest gen de irationalitate datează încă de la SPINOZA: 

Dacă cineva spune atunci că are o idee clară şi distinctă de substanţă, 
adică o idee adevărată, şi totuşi se îndoieşte că o astfel de substanţă 
există, el este ca acela care spune că are o idee adevărată și totuşi se 
îndoiește dacă nu poate fi falsă. (Etica, I, p. 8, s. 2) 

Aprecierea estetică a acestei tensiuni se reflectă în Așteptându-l pe Godot, 
al lui Samuel Beckett, unde sunt infatisati doi vagabonzi care aşteaptă un 
om despre care cred că nu va apărea. 

Caracterizarea acestei tensiuni a ajuns să fie privită ca o problemă 
filosofică doar în ultimii cincizeci de ani. Moore considera că absurditatea 
propozițiilor precum (1) poate fi explicată prin ruptura dintre ceea ce asertează 
vorbitorul şi ceea ce presupune implicit. Vorbitorul implică faptul că el crede 
că Uranus se rotește lateral, pentru că aproape totdeauna vorbitorii cred ceea 
ce asertează. Cu toate acestea, contrar aşteptănlor bazate pe această regu- 
laritate, vorbitorul asertează că el nu crede că Uranus se roteşte lateral. Ast- 
fel, suntem împinși într-o direcție datorită silogismului statistic, şi în alta 
datorită autorităţii vorbitorului. 

Explicația lui Moore eşuează să arate de ce (1) este în mai mare măsură 
paradoxală decât alte propoziții ce trimit semnale contradictorii. Atunci când 
un ateu spune cu dispreț: „Rugăciunile au efect!“, rezolvăm cu uşurinţă con- 

flictul dintre ceea ce s-a spus şi felul în care a fost spus. Nu este nici un 
paradox aici. Este de asemenea îndoielnic dacă cineva poate aserta (1). De- 
sigur, cineva poate doar să rostească cuvintele. Dar pentru a realiza un act 
de asertare, trebuie să dea impresia că crede ceea ce se spune. 

- Unii filosofi au încercat să amplifice această obiectie, pentru a obține o 
soluție. Ei spun că (1) este o propoziție ciudată pentru că este consistentă, 
dar neasertabilă. Aceasta invită la o generalizare la alte acte de limbaj. De 
exemplu, „Nu urma niciodată un sfat“ este o propoziție paradoxală pentru 
că nu poate fi folosită pentru a sfătui pe cineva. Deşi această analiză evi- 
dentiaza o clasă interesantă de propoziţii, există contraexemple la susținerea 
că propoziţiile cercetate de Moore sunt neasertabile. Un creștin ar putea 
aserta: 


(3) Ateismul unicului nepot al fratelui mamei mele îl mânie pe Dum- 
nezeu. 


Aceasta pentru că autoritatea sa favorită a spus astfel. Întrucât aceasta 
implică: „Dumnezeu există dar eu cred că Dumnezeu nu există“, este o 
propoziție camuflată de felul celor ale lui Moore. 

Acest exemplu produce dificultăți şi pentru cei ce caracterizează propo- 
zitiile lui Moore ca fiind consistente dar imposibil de crezut. Căci îi forțează 
să adopte o analiză normativa, şi nu descriptivă, a credibilității. Jaakko HIN- 
TIKKA a dezvoltat o abordare normativă prin elaborarea unei „logici do- 
xastice“ care este valabilă pentru subiecți cugetători ideali. Spre deosebire 
de oamenii obişnuiţi, aceştia sunt perfect consistenti şi dau crezare tuturor 
consecinţelor logice ce decurg din ceea ce cred ei. (Mat precis, felul în care 
ei dau crezare propozitiilor este în“acord cu o interpretare doxastică a sis- 
temului modal deontic S4.) 

Criticii s-au plâns că sistemul lui Hintikka eșuează chiar şi ca model 
normativ. Pentru că, pe lângă că este imposibil de satisfăcut, acesta nu poate 
nici măcar să fie aproximat rational. O persoană care dezvoltă toate con- 
secintele triviale ale opiniilor sale face risipă de resurse intelectuale. În plus, 
un anumit grad de inconsistenta pare obligatoriu, fiindcă orice persoană re- 
zonabilă acceptă: 


(4) Detin cel putin o opinie falsă. 


Credinţa mea că (4) face imposibil ca toate opiniile mele să fie adevărate 
ȘI mă asigură, prin urmare, că opiniile mele sunt în mod indirect inconsis- 
tente. 

Această trecere în revistă sugerează că o soluţie adecvată la problema 
lui Moore trebuie să satisfacă două condiţii principale. Prima este o sarcină 
a clasificării. Toate propoziţiile de felul celor ale lui Moore trebuie să fie 

considerate ca fiind astfel, chiar dacă nu par absurde de la prima vedere. (ht! 
mod surprinzător, multe propuneri reuşesc să cuprindă doar varianta de de} 
legare a autorității a paradoxului sau doar pe cea prin omitere.) În mod recif 
proc, propoziţiile care doar le imită pe cele ale lui Moore trebuie să fie ink 
mod sistematic excluse. Astfel, atât (4), cât şi propoziţiile următoare tre} 
buie să fie excluse. i 


(5) Michael Jackson are un cimpanzeu, dar eu nu am crezut aceasta. | 
(6) Cred că rechinii atacă oamenii şi cred că nu o fac. 
Următoarea cerință este cea a unei diagnoze a aerului de inconsistent) 
personală. De ce auto-atribuirea unei anume erori prezente este absurda’} 
La urma urmei, c in regula să atribuim erori altora sau chiar noua înşine, 


dar în trecut sau în viitor. : 
Explicaţia va a avea un merit suplimentar dacă va da seama şi de! 


asemănarea dintre propozițiile lui Moore şi alte propoziţii extrem de asemani- 
toare, precum: 

(7) Nero a purtat un smarald concav într-un ochi, dar eu nu cunosc acest 

lucru. 

(8) G. E. Moore s-a născut în 1873, dar eu bănuiesc că s-a născut în 

1874. 

(9) Cristalele pentagonale sunt imposibile, dar noi intentionam să crestem 

unul. 

Diferiti comentatori au pus în legătură problema lui Moore cu PARA- 
DOXUL LOTERIEI, PARADOXUL PREFETEI, PARADOXUL EXA- 
MENULUI SURPRIZA, cu unele variante ale problemei lui Newcomb, cu 
anumite elemente ale liberului arbitru şi cu semantica epistemică. Astfel 
este posibil ca în cazul în care se avansează în problema lui Moore, aceas- 
ta să conducă la un progres în cazul celorlalte enigme. 

Vezi şi VIRTUTI EPISTEMICE, PARADOXUL CUNOSCĂTORULUI; 
PRINCIPIUL BUNĂ VOINŢEI. 

paradoxul prefetei 


Paradoxul prefetei pune o problemă care priveste natura opiniei rationale. 
Paradoxul a fost introdus de D. C. Makinson (1965). Următorul exemplu 
arată cum apare problema. În ultima sa lucrare, un autor asertează unele 
dintre opiniile pe care le susţine în mod rational: bı, b2,..., bn. Deoarece au- 
torul îşi dă seama că toate lucrările sale anterioare s-au dovedit a conţine 
afirmaţii false, în ciuda eforturilor sale susținute, el mărturiseşte în mod 
modest şi rezonabil în prefața noii sale cărţi că şi ea conține pe undeva nişte 
afirmații false. Această mărturisire dezvăluie faptul că autorul acceptă o 
propoziţie care are forma logică: 1(b; & bı & ... &b.), propoziţie pe care 
o putem numi „opinia prefatatone“. 

Este logic imposibil ca toate opiniile pe care tocmai le-am atribuit au- 
torului să fie adevărate. Ar trebui să presupunem că acest fapt îi este cunos- 
cut autorului. Cu toate acestea, se pare că nu avem bune temeiuri pentru a 
nega faptul că toate aceste opinii ar putea fi raţionale în anumite circum- 
stante. Este această situație într-adevăr posibilă? Dacă da, care este deose- 
birea relevantă dintre un astfel de caz şi cazunile de conflict logic între opinii, 
conflict care îi este cunoscut și deci ilustrează opinia iraţională? Dacă această 
situație nu este într-adevăr posibilă, de ce nu? Problema constă în a răspunde 
la aceste întrebări. 

Aceasta este o problemă serioasă. Nu există vreo cale uşoară de a ară- 
ta că situaţia este imposibilă sau neproblematica, Este mstractiv să observăm 
că o abordare larg împărtășită, care rezolvă PARADOXUL LOTERIEL nu 
dă rezultate aici. Paradoxul loteriei presupune anumite propoziții predic- 
tive pentru care o persoană are, pefitru fiecare dintre ele, un înalt grad de 
întemeiere pur statistică. Aceste propoziţii par a fi acceptate rațional de către 
acea persoană pe baza acelor temeiuri statistice, chiar dacă persoana ştie că 
între ele există pe undeva o falsitate. O abordare larg împărtăşită a acestui 
paradox se bazează pe contestarea faptului că temeiurile pur statistice sunt 
vreodată suficiente pentru întemeierea rațională a unei opinii. Oricât de efi- 
cienta ar fi această abordare în rezolvarea paradoxului loteriei, ea nu re- 
zolvă problema generală ridicată de paradoxul prefeţei. Opiniile autorului, 
exprimate în opera sa, îşi pot baza raționalitatea pe orice fel de temeiuri de- 
spre care se poate crede în mod rațional că sunt supuse erorii. Printre aces- 
tea se află diferite forme de întemeiere care ne sunt familiare, de ex., per- 
ceptia, memoria, mărturia, raționamentul formal şi introspectia, ca şi temeiurile 
statistice. Pentru că am urmat îndeaproape expunerea originală a parado- 
xului făcută de Makinson, cazul descris mai sus oferă susținere opiniei pre- 
fatatorii din considerente în primul rând statistice. Dar există exemple la fel 
de plauzibile în care opinia prefatatorie este susținută în alte moduri. De 

exemplu, autorul poate primi mărturii demne de încredere cu privire la fap- 
tul că noul său manuscris conţine o afirmaţie falsă, sau autorului poate să! 
se pară că își aminteşte că a descoperit mai înainte ceva fals în lucrarea sa, 
fără să își mai poată aduce aminte despre ce era vorba, sau lucrarea poate, 
fi o încercare formală de a demonstra bı, b2,...,b,, în timp ce opinia pre- 
fatatorie se bazează pe o descoperire de ultim moment a autorului a une! 
demonstrații că bi, b2,..., bn implică împreună o contradicţie. Astfel, opini- 
ile inconsistente pot fi susținute în principiu de orice fel de temeiuri. Este 
demn de notat faptul că tipurile de temeiuri de mai sus pentru opinia pre- 
fatatorie nu îi indică autorului nici o fisură în întemeierea rațională a nici. 
uneia dintre opiniile bı, b2,..., ba. Problema generală ridicată de paradoxul 
prefetei nu poate fi rezolvată prin contestarea faptului că temeiurile statis- 
tice sunt suficiente pentru întemeierea rațională a opiniei. In lumina diver- 
sitatii cazurilor plauzibile ale acestui fenomen, poate să pară că cel mai 
rațional este să acceptăm posibilitatea opiniilor raționale inconsistente. 
Makinson afirmă împotriva acestei viziuni că noi ne simţim obligați să: 
susţinem, pe temeiuri generale, că opiniile rationale inconsistente nu sunt 
posibile (1965, p. 206). Makinson nu numeşte nici uriul dintre aceste temeiuri 
generale, însă John Pollock sugerează unul. Pollock susține că negarea nevoii 
de consistenţă a opiniilor rationale ar reduce la insignifianta rolul inferentei 
deductive în dobândirea opiniei raționale (1986, p. 249). Următorul argu- 
ment prezintă o problemă legată de opiniile raționale inconsistente, pro- 
blemă ce priveşte deductia. 

Argumentul începe cu supoziţia că fiecare propoziţie este o consecință 
deductivă a unor premise inconsistente logic. A doua supozitie este că in- 
ferenta deductiva validă ce porneşte de la opinii susţinute rational este o 
bază suficientă pentru acceptarea raţională a concluzie: deduse. Dată fiind 
ipoteza că există opinii rationale logic inconsistente, aceste supozitii im- 
plică faptul că orice propoziție este acceptată rațional atât timp cât este ac- 
ceptată pe baza deducerii sale din opinii raționale inconsistente. Este clar 
totuși că autorul din exemplul nostru nu ajunge la acceptarea rațională a 
unor propoziţii arbitrare, fanteziste pe baza deducerii lor din b;, b:...., On, 
împreună cu opinia prefatatorie. Argumentul conchide că modalitatea corec- 
tă de a evita acest rezultat este aceea de a nega faptul că inconsistenta opini- 
ilor raționale este posibilă. 

Acest argument atrage atenţia asupra unei probleme legate de deducție, 
însă nu arată că opiniile rațional inconsistente sunt imposibile. Argumentul 
utilizează o premisă care spune că este întotdeauna raţional să acceptăm o 
propoziţie pe baza unei deductii valide din opinii rationale. Această premisă 
poate fi respinsă pe temeiuri complet independente. În anumite cazuri, 
premisele unui raționament modus ponens nu sunt doar rational acceptate, 

ci chiar cunoscute, şi totuşi nu este rational că acceptăm concluzia ratio- 
namentului prin deducerea ei din premise (Conee, 1987). Rationalitatea ac- 
ceptării unei propoziţii depinde uneori de urmările pe care anticipăm că 
această acceptare le va avea. În unele cazuri, care nu implică opinii incon- 
sistente, se poate prevedea că acceptarea unei propoziţii date va atrage după 
sine falsitatea acelei propoziții. (Un mod în care se poate întâmpla acest lu- 
Cru este ca propoziţia să spună despre ea însăși că nu este acceptată. ) Atunci 
când acest lucru este prevăzut şi nimic altceva nu este in joc, nu este ratio- 
nal să acceptăm propoziţia. Acest lucru este adevărat chiar şi atunci când 
se ştie că propoziţia este implicată logic de premise rațional acceptate sau 
chiar cunoscute. Aşadar, nu este întotdeauna raţional să acceptăm chiar 
propoziţii despre care ştim că decurg din opinii raționale, indiferent dacă 
pot exista opinii raţionale inconsistente sau nu. Astfel, argumentul pe care 
l-am analizat şi care era îndreptat împotriva posibilităţii opiniilor raționale 
inconsistente eşuează. 

Ne rămâne totuşi o sarcină dificilă. Deductia din premise rationale 
furnizează foarte adesea noi opinii rationale, iar noile opinii par să fie 
raționale în primul rând întrucât sunt astfel inferate. Matematica ne oferă 
numeroase ilustrari ale acestei idei. Exemple mai incisive sunt oferite de 
cazurile ce constituie paradoxul prefetei. In principiu orice deducție valida 
pe care autorul ar face-o pornind de la by, b>,..., bn sau de la opinia pre- 
fatatorie, ar conferi o bază adecvată acceptării rationale a propoziției in- 
ferate. Orice teorie demnă de susținut a acceptării raţionale trebuie să per- 
mită ca deductia din opinii rationale să joace un rol important în deter- 
minarea rationalitatii unei opinii. Pe,cei ce acceptă posibilitatea opiniilor 
raţionale inconsistente îi aşteaptă sarcina delicată de a reconcilia acest rol 
important al deductiei cu eşecul manifest al deductiei de a furniza opinii 
rationale in multe (desi nu toate) dintre consecinţele deductive ale opiniilor 
inconsistente pe care ei le consideră raționale. Cei ce resping posibilitatea 
opiniilor raționale inconsistente trebuie să înfrunte provocarea formidabilă 
de a explica de ce nenumăratele aparente cazuri de opinii raţionale incon- 
sistente se dovedesc toate a fi false sau imposibile. Vezi şi PARADOX. 

EARL CONEE [A.Z] 


paradoxurile analizei 


Cum se poate ca o analiza să aibă un caracter informativ? Aceasta este 
întrebarea ce dă naștere problemei numite în mod traditional de filosofi 
paradoxul analizei. Să considerăm, aşadar, următoarea judecată: 

(1) pentru a reprezenta o instanţă a cunoaşterii ceva trebuie să fie o in- 
stanta a unei opinii adevărate şi întemeiate ce nu are ca fundament, 
în mod esenţial, ceva fals. 

Dacă este adevărată, (1) ilustrează un tip important de analiză filosofică. 
Pentru convenienta expunerii, voi presupune că (1) reprezintă o analiza 
corectă. Paradoxul apare din faptul că dacă conceptul de opinie adevărată 
şi întemeiată neavând în mod esenţial ca fundament, ceva fals este cel prin 
care se analizeaza!7 conceptul de cunoaștere, s-ar părea că e vorba de unul 
şi același concept şi, prin urmare, că 

(2) pentru a reprezenta o instanţă a cunoaşterii ceva trebuie să fie o in- 
stanta a cunoașterii ar trebui să fie aceeaşi judecată ca şi (1). Dar 
atunci cum poate (1) să fie o judecată informativă în vreme ce (2) 
nu este? Acesta este primul paradox al analizet. 

Scrierile clasice asupra analizei ne sugerează un al doilea paradox al 

analizei (Moore, 1942). Să luăm în considerare următoarea judecată: 

(3) O analiză a conceptului de a fi tata!8 este că a fi tată înseamnă a fi 
părinte de sex masculin. 

Dacă (3) este adevărată, s-ar părea că conceptul de a fi tată și concep- 
tul de a fi părinte de sex masculin ar trebui să fie unul şi acelaşi concept şi 
deci 

(4) O analiză a conceptului de a fi frate este că a fi frate înseamnă a fi 
frate ar trebui de asemenea să fie adevărată şi, de fapt, ar fi aceeași 

judecată ca $i (3). Şi totuşi, desi (3) este adevărată, (4) este falsă. 

Ambele paradoxuri rezidă în asumptia că analiza este o relaţie între con- 
cepte, şi nu presupune entități de alt gen, precum expresiile lingvistice, şi 
că într-o analiză adevărată conceptul prin care se realizează analiza (ana- 
lizans) şi ceea ce e analizat (analizandum-ul) sunt acelaș: concept. Ambele 
asumtii sunt explicite la Moore. Dar unele dintre remarcile lui Moore in- 


17 Analysans în original (N. t.) 
18 Am modificat exemplul din origina! (.,10 be a brother is to be a male sibling“). 

dică şi o soluţie: enuntarea analizei este în parte privitoare la conceptul im- 
plicat şi în parte cu privire la expresiile verbale folosite pentru a-l exprima. 
EI spune că o soluţie de acest gen îi pare menită să fie corectă, dar nu su- 
gerează una fiindcă nu poate vedea în ce fel analiza ar putea privi, chiar şi 
în doar în parte, expresiile (Moore, 1942). 

Noi am sugerat o modalitate de a soluţiona cel de-al doilea paradox, 
modalitate ce revine la a explica (3) prin: 

(5) O analiză este dată spunând că expresia verbală „x este tată“ exprimă 

acelaşi concept ca si cel exprimat de conjunctia de expresii verbale 
„X este bărbat“, atunci când aceasta este folosită pentru a exprima 
conceptul de a fi bărbat, şi „x este părinte“, atunci când e folosită 
pentru a exprima conceptul de a fi părinte (Akerman, 1990). 

O observație importantă cu privire la (5) este următoarea: golită de jar- 
gonul filosofic aferent („analiză“, „concept“, „x este ...“‘), (5) pare să ne 
ofere genul de informatie enunjat în genere de definiția expresiei verbale 
„tată“ în termenii expresiilor verbale „bărbat“ și „părinte“, pentru cazul în 
care definiția se bazează pe întelegerea preexistentă (a auditoriului) a ex- 
presiilor verbale „bârbat“ si „părinte“, spunând, aşadar, auditoriului ce 
înseamnă cu adevărat expresia „tată“, în loc să ne furnizeze doar informația 
că expresiile verbale respective sunt sinonime, dar fără să specifice intele- 
sul vreuneia. Ca atare, soluţia noastră la cel de-al doilea paradox pare sa 
transforme genul de analiza ce dă naştere paradoxulu! într-una ce specifica 
înțelesul unei expresii verbale în termenii unor expresii verbale deja inte- 
lese şi spune cum se combină înțelesurile separate ale acestor expresii ver- 
bale deja înţelese. (Aceasta corespunde cerinţei intuitive a lui Moore ca o 
analiză să specifice si conceptele constitutive ale analizandum-ului, dar şi 
să ne spună cum sunt acestea combinate; vezi Moore, 1942.) Dar oare doar 
la aceasta se rezumă analiza filosofică? 

Pentru a răspunde la această problemă trebuie să observăm că, pe lângă 
că există două paradoxuri ale analizei, există şi două tipuri de analiză rele- 
vante în cazul de fata. (Mai există și alte tipuri de analiza, cum ar fi analiza 
reformatoare!9, în cadrul căreia se urmăreşte ca expresia obținută prin ana- 
liz4 (analizans) să îmbunătățească şi să înlocuiască analizandum-ul. Dar în- 
trucât analiza reformatoare nu presupune nici un fel de angajament cu privire 
la identitatea conceptuală dintre analizans şi analizandum, ea nu generează 
un paradox al analizei, aşa că nu va face preocuparea noastră aici.) O moda- 
litate de a recunoaşte diferența dintre cele două tipuri de analiză ce ne in- 
teresează aici este să ne concentrăm asupra diferenței dintre cele două para- 
doxuri. Acest lucru poate fi făcut prin intermediul condiției de inspiraţie 


19 Engl.: reformatory analysis (N. t.). 

fregeeană de individuatie a sensului. Condiţia spune că două expresii au 
acelaşi sens daca şi numai dacă ele sunt intersubstituibile salva veritate on 
de câte ori sunt folosite în contexte ale atitudinilor propoziționale. Daca ex- 
presiile pentru analizans şi analizandum din (1) ar fi satisfăcut această condiție, 
(1) şi (2) nu ar mai fi dat naştere primului paradox. Însă al doilea paradox 
apare indiferent dacă expresiile pentru analizans şi analizandum satisfac 
această condiție. Al doilea paradox reprezintă un eşec al intersubstituibilităţii 
salva veritate pentru astfel de expresii în propoziții ce presupun contexte 
precum „0 analiză este dată prin...“. Ca atare, o soluţie ce vizează astfel de 
contexte (precum cea oferită de noi) poate rezolva al doilea paradox. Acest 
lucru este evident fals pentru primul paradox, care se va aplica tuturor pe- 
rechilor de judecăţi exprimate prin propoziții în care expresiile pentru perechile 
analizans — analizandum ce dau naştere primului paradox sunt intersubsti- 
tuibile. De pildă, să considerăm următoarea judecată: 

(6) Mary ştie că unele pisici nu au cozi. 

Este posibil ca John să aibă opinia că (6) fără să aibă opinia că 

(7) Mary are opinia adevărată şi întemeiată ce nu are ca fundament, în 

mod esențial, ceva fals, că unele pisici nu au cozi. 

Cu toate acestea e clar că această posibilitate nu ne spune că judecata 
că Mary ştie că unele pisici nu au cozi ar fi în parte privitoare la limbaj. 

O abordare a primului paradox constă in a argumenta că, în ciuda aparentei 
inechivalente epistemice dintre (1) şi (2), conceptul de opinie adevărată şi 
întemeiată ce nu are ca fundament, în mod esenţial, ceva fals este identic cu 
conceptul de cunoaştere (vezi Sosa, 1983). O altă abordare constă în a argu- 
menta că în cadrul acelui gen de analiză ce dă naştere primului paradox con- 
ceptul prin care se realizează analiza şi analizandum-ul sunt concepte ce 
diferă, dar se află într-o relație epistemica aparte. In altă scriere noi am dez- 
voltat o astfel de analiză, sugerând că această relație analizans — analizan- 
dum are următoarele fațete (Ackerman, articol în curs de publicare): 

a) Conceptul prin care se realizează analiza și analizandum-ul sunt 
în mod necesar coextensivi, i. e. în mod necesar, fiecare instanță 
a unuia este şi o instanță a celuilalt. 

b) Se poate cunoaşte a priori că analizans şi analizandum sunt co- 
extensivi. 

c) Analizandum-ul este mai simplu decât analizans (condiţie a cărei 
necesitate este recunoscută în lucrăn clasice asupra analizei, cum 
ar fi Langford, 1942). 

d) Conceptul prin care se realizează analiza nu are drept constituent 
analizandum-ul. 

Condiţia (d) exclude circulantatea. Dar întrucât multe quasi-analize de 
valoare sunt parțial circulare (de pildă, cunoaşterea este opinie adevărată şi 

întemeiată ce se sprijină pe temeiuri cunoscute ce nu au ca fundament, in 
mod esențial, ceva fals) s-ar părea că e cel mai bine să distingem între ana- 
lize complete, pentru care (d) este o condiţie necesară, si analize parţiale, 
pentru care (d) nu este condiție necesară. 

Deşi aceste condiţii sunt necesare, e clar că ele sunt insuficiente. Pro- 
blema principală este că ele se aplică prea multor perechi de concepte ce 
nu par suficient de apropiate epistemic pentru a conta drept analizans şi 

‘analizandum, cum ar fi conceptul numărului 6 şi conceptul de rădăcină 
de ordinul patru din 1296. Ca atare, soluția noastră constă în găsirea unei 
a cincea condiţii pornind de la ceea ce pare de fapt să fie caracteristic ana- 
lizelor de genul celor avute in vedere (aceasta reprezentând a anumită 
modalitate în care ele pot fi justificate). Acest lucru se realizează prin 
metoda filosofică a exemplelor şi contraexemplelor, decurgând în genere 
după cum urmează: J investighează analiza conceptului Q al lui K (unde 
K poate fi identic cu J, dar nu neapărat) infatisandu-i lui K o serie de ex- 
perimente mentale — prezentându-i, de pildă, o serie de cazuri test ipote- 
tice, simplu descrise, si punându-i întrebări de forma „dacă s-ar realiza 
cazul cutare şi cutare, ar fi acesta un caz Q?“. Apoi J compara descrierile 
cazurilor pentru care K a răspuns afirmativ cu cele ale cazurilor pentru 
care K nu a răspuns afirmativ şi face o generalizare pe baza acestor de- 
scrieri pentru a ajunge (neincluzând, dacă e posibil, analizandum-ul) la 
conceptele (şi modurile lor de combinare) ce constituie analiza concep- 
tului Q al lui K. Întrucât nu este nevoie ca J să fie identic cu K, nu se cere 
ca K să fie el însuși capabil să facă generalizarea, să recunoască rezul- 
tatele drept corecte sau chiar să înțeleagă analiza rezultată. Aceasta repre- 
zintă o evocare a observației lui Walton că un om poate recunoaşte o rân- 
dunică fără să realizeze care trăsături ale păsării (ciocul, configuraţia ari- 
pilor etc.) stau la baza recunoaşterii sale. (Semnificaţia filosofică a aces- 
tui mod de recunoaștere este discutată în Walton, 1972.) K răspunde 
întrebărilor bazându-se doar pe faptul că cazurile ipotetice descrise îl 
izbesc sau nu drept cazuri Q. J observă anumite limitări în formularea 
cazurilor şi întrebărilor. El construieşte cazurile cât mai simplu cu putinţă, 
pentru a reduce la minimum posibilitatea vreunei confuzii şi de aseme- 
nea pentru a minimiza probabilitatea ca interlocutorul său, K, să fie in- 
fluentat de teoriile sale filosofice (sau quasi-filosofice, noţiuni rudimentare, 
în cazul în care nu este sofisticat din punct de vedere filosofic) atunci când 
răspunde la întrebări. Din acest motiv, dacă două cazuri ipotetice folosite 
în testare produc rezultate conflictuale, confhctul trebuie rezolvat, dacă 
aceasta este singura deosebire20, în favoarea cazului mai simplu. J con- 


20 În original: ceteris paribus (N. t.) 

struieşte o serie cât mai amplă şi mai variată de cazuri, cu scopul de a con- 
strui o serie completă, şi numesc o serie completă dacă şi numai dacă nici 
unul dintre cazurile omise nu este de aşa natură încât, dacă ar fi fost in- 
clus, analiza rezultată s-ar fi schimbat. J nu foloseşte, de bună seamă, o 
descriere a unui caz test atât de complicată şi de generală încât să exprime 
conceptul rezultat din analiză (analizans). Nu există cerința ca testele 
ipotetice descrise să poată fi formulate doar în termeni observaţionali. În 
plus, folosirea situațiilor ipotetice descrise în calitate de cazuri test îi per- 
mite lui J să formuleze întrebările în aşa fel încât să excluda într-o anu- 
mită măsură asumpţiile de fundal lipsite de legătură. Astfel, chiar dacă K 
crede în mod corect că toți P şi numai aceştia sunt R, problema dacă doar 
conceptul P, doar conceptul R sau ambele concepte intră în analiza con- 
ceptului Q poate fi cercetată punându-i-se întrebări precum: „Să pre- 
supunem (chiar dacă ţi s-ar părea nefiresc) că ai descoperi un P care nu 
este R. Ai considera în continuare că acesta este un caz al lui Q?“ 

Luând toate acestea în considerare, a cincea condiţie necesară pentru 
acest gen de relaţie analizans — analizandum se prezintă după cum 
urmează: 

(a) Dacă S este conceptul rezultat prin analiza lui Q, judecata că în mod 
necesar toate instanţele lui S şi numai acestea sunt instante ale lui Q 
poate fi întemeiată printr-o generalizare ce porneşte de la intuitii cu 
privire la răspunsurile corecte la întrebări de genul celor descrise, 
privitoare la o serie amplă şi variată de descrieri ale unor situaţii 
ipotetice. 

Sunt aceste cinci condiţii, luate împreună, suficiente? Pentru discutarea 
condiţiilor şi calificărilor suplimentare pe care le-ar putea necesita anumite 
obiecţii vezi Ackerman, articol în curs de publicare. 

Vezi şi PARADOX. 

FELICIA ACKERMAN [G. $.] 


Peirce, Charles S. (1839-1914) 


Peirce a fost un filosof si logician american, cunoscut cel mai bine ca 
fondator al PRAGMATISMULUI (el şi-a numit propria versiune a doctrinei 
„pragmaticism“). Filosof de sistem, influențat de Kant, el a încercat să 
furnizeze o justificare a metodei ştiinţifice, folosindu-se de o sofisticată 
teorie generală a reprezentării şi de un sistem de categorii care, susţinea el, 
îl îmbogăţea pe cel al lui Kant. În ansamblu, el a căutat să confere fi losofiei 
„exactitate matematică“ şi a fost un inovator în logică și matematică. Încă 
din scrierile sale timpurii, Peirce s-a pronunţat critic faţă de abordările 
carteziene ale epistemologiei. El a acuzat faptul că metoda îndoielii i-a în- 
curajat pe oameni să se prefacă a se îndoi de ceva de care nu se îndoiau în 
inimile lor si, de asemeni, a criticatirisistența individualistă a acestei metode 
asupra faptului că „testul ultim al certitudinii trebuie găsit în conştiinţa in- 
dividuală“. Noi ar trebui să începem mai degrabă de la ceva de care, de fapt, 
nu ne putem îndoi, progresând către adevăr ca parte a unei comunități de 
cercetători, bazându-ne mai degrabă pe multitudinea şi varietatea raționărilor 
noastre, decât pe tăria vreuneia dintre ele. El a pretins că este un FAILI- 
BILIST convertit şi a susţinut cu tărie că rationamentele noastre „nu ar tre- 
bui să formeze un lant care nu este mai puternic decât cea mai slabă verigă 
a sa, ci o frânghie ale cărei fire pot fi oricât de suple cu condiţia să fie su- 
ficient de numeroase şi strâns legate“. În scrierile de mai târziu, anti- 
cartezianismul sau a luat forma unei „DOCTRINE CRITICE A SIMTU- 
LUI COMUN“: investigațiile noastre sunt orientate de către un ansamblu 
de certitudini ale simțului comun, ansamblul evoluând lent, iar certitudinile 
fiind, în principiu, failibile; autocontrolul rațional ne cere să încercăm să 
ne indoim de ele, pentru a stabili că ele fac parte, in mod autentic, din simțul 
comun. 

Peirce a insistat asupra faptului că ceva poate servi ca semn, poate 
reprezenta un obiect numai dacă este interpretat, printr-un gând ulterior, ca 
stând pentru acel obiect şi a argumentat că toate gândurile sunt semne. Am- 
plele lui scrieri de „semiotică“, teoria generală a semnelor, oferă un model 
sofisticat al minții şi al limbajului, model ce era destinat să servească drept 
fundament al doctrinelor sale logice. El a susținut că noi investigăm lumea 
ca membri ai unei comunități ştiinţifice de interpretare a semnelor, anga- 
jată într-o investigație cooperativă, criticând şi provocând opiniile, încer- 
când să eliminăm eroarea şi, astfel, apropiindu-ne de adevăr. In Fixarea 
opiniei (publicată în 1877), Peirce a argumentat că scopul cercetării trebuie 
să fie caracterizat ca fiind fixarea sau fundamentarea opiniei; o dată ce a 
fost îndepărtată îndoiala, noi nu putem decât să fim mulţumiţi cu ceea ce 
credem după aceea. El a comparat diferite metode de fixare a opiniei, 
ajungând la concluzia că singura metodă care poate fi susținută, singura 
care e consistentă cu presupoziţiile cercetării este metoda ştiinţei. ,,Prin- 
cipiul fundamental!“ al său este că există lucruri reale complet independente 
de opiniile noastre despre ele şi care acţionează asupra simțurilor noastre, 
in moduri regulate; once cercetător cu suficientă experiență şi care rationeaza 
îndeajuns asupra problemei va fi menit să participe la un consens asupra 
modului în care sunt aceste realități. O mare parte din opera sa a fost con- 
sacrată descrierii mai în detaliu a metodei ştiinţei $1 încercării de a dovedi 
că ea ne va conduce la adevăr. 

Peniru Peirce, metoda ştiinţei are trei componente: ABDUCŢIA (sau retro- 
ductia), DEDUCTIA şi INDUCTIA. Justificarea de către el a inducției se 
bazează pe afirmaţiile că întreaga inducție se aseamănă cu selectarea statis- 
tică de probe și că o asemenea rationare are un caracter autocorectiv. Deşi nu 
există nici un temei logic pentru a ne baza pe inducție pe termen scurt, putem 
avea încredere că folosirea repetată a inducției va conduce, în cele din urmă, 
comunitatea de cercetători la a elimina eroarea şi a ajunge la adevăr (vezi 
PROBLEMELE INDUCȚIEI). Logica abductiei este logica descoperirii: ea 
se preocupă cu a stabili care ipoteze menită a fi luate în serios; iar Peirce a 
adus multe contribuții la înțelegerea de către noi a acestor probleme. 

Principiul pragmatist cel mai renumit al lu: Peirce este o regulă de logi- 
că ce trebuie angajată în clarificarea conceptelor şi ideilor noastre. Să luăm 
în considerare afirmaţia că lichidul dintr-un recipient este un acid. Dacă noi 
credem asta, ne aşteptăm ca, dacă introducem în recipient hârtie de tumesol 
albastră, ea să devină roşie: ne așteptăm ca o acțiune a noastră să aibă anu- 
mite rezultate experimentale. Principiul pragmatist susține că înregistrarea 
așteptărilor conditionale de acest gen, pe care noi le asociem cu aplicațiile 
unui concept, furnizează o clarificare completă a conceptului. Acest lucru 
este relevant pentru logica abducției: clarificarea folosind principiul prag- 

matist furnizează toate informaţiile despre conținutul unei ipoteze care este 
relevant pentru a decide dacă ea merită testată. 

Cea mai faimoasă aplicație a principiului pragmatist este explicaţia lui 
Peirce privind realitatea: când considerăm că ceva are loc cu adevărat, ne 
gândim că acel ceva „este menit să întrunească acordul tuturor celor care 
investighează“ problema; cu alte cuvinte, daca eu cred că e în realitate cazul 
că p, atunci mă aştept ca, oricine ar cerceta suficient de bine si de îndelung 
dacă p, să ajungă la opinia că p. Nu face parte din teorie faptul că con- 
secintele experimentale ale acțiunilor noastre ar trebui specificate într-un 
vocabular îngust empirist; Peirce a insistat asupra faptului că percepția este 
încărcată teoretic. De asemeni, nu face parte din teone viziunea sa conform 
căreia conditionalii înregistrați atunci cand clarificăm un concept sunt toţi 
analitici. Mai mult, în scrierile de mai târziu, el a susținut cu tărie că prin- 
cipiul pragmatist ar putea fi plauzibil numai pentru cineva care a acceptat 
REALISMUL metafizic: acesta cere ca toţi acei „ar putea fi“ să fie obiec- 
tivi şi reali. Într-adevăr, o mare parte din opera târzie a lui Peirce este con- 
sacrată dezvoltări: unei „metafizici ştiinţifice“, care justifică realismul său 
metafizic. Utilizarea de către e] a termenului „pragmaticism“ pentru a-şi 
descrie propria poziție era menită să o distingă pe aceasta de viziunile celor 
ce se declarau „pragmauşti“, precum William JAMES care, după cum con- 
sidera Peirce, nu a reuşit să vadă necesitatea de a apăra realismul. 

Vezi şi JAMES; PRAGMATISM. 

perspectivism 
Vezi NIETZSCHE 


Platon (c. 429-347 î.Chr.) 


Filozof grec, fondator al Academiei din Atena. Gândirea epistemologică 
a lui Platon are două laturi. Prima priveşte probleme de genul: ce enunturi 
suntem intemeiati să formulăm? ce avem temeiuri să pretindem că stim? 
Discutia se poartă aici în jurul temeiurilor pe baza cărora poate fi validat 
(to establish) sau respins (to refute) un enunţ şi a genurilor de argumente 
ce pot fi oferite în favoarea sau împotriva a ceva. Această parte a concepției 
platoniciene este foarte apropiată de epistemologia modernă. A doua latură 
a gândirii sale se apropie mult mai mult de ceea ce noi considerăm astăz) 
drept metafizică. Ea pleacă în special de la întrebarea: cum trebuie să fim 
noi şi cum trebuie să fie lumea astfel încât să putem sti cu adevărat ceva? 
E vorba aici nu atât de metodele de a respinge sau valida enuntun, cat, mai 
degrabă, de condiţiile adecvate ale cunoaşterii şi de cum trebuie să fie lumea 
şi cum trebuie să fim noi astfel încât să le putem îndeplini. Lui Platon i se 
părea esenţial să gândim cunoaşterea ca raportându-se la fapte obiective, 
valabile pentru orice observator particular şi în orice circumstanţe ale ob- 
servării. 

Prima latură a epistemologiei platoniciene a fost puternic influențată de 
Socrate, îndeosebi de acea parte a activităţii acestuia care sugerează o ati- 
tudine sceptică. Despre Socrate se spune că ar fi pretins că nu ştia nimic sau 
foarte puţine (de exemplu, Menon 80, 86). În dialogurile platoniciene, această 
afirmație este vag asociată cu prezentarea lui Socrate ca practicant al pro- 
cedeului numit elenchos („examinare *; tradus adesea $1 „respingere““), care, 
din câte ştim, putea servi numai la respingerea şi niciodată la validarea vre- 
unui enunț (cu excepția, poate, a negatiei enuntului respins; stadiul în care 
se afla logica platoniciană nu permitea însă o abordare fructuoasă a acestei 
probleme). În orice caz, Socrate își câștigase faima de a fi un maestru în 
respingerea afirmațiilor altora, măiestrie pe care, se pare, o exersase şi asupra 
lui însuşi, devenind astfel putin dispus să mai emită pretenții de cunoaștere. 

Acest aspect al gândirii lui Platon apare mał ales în dialogurile timpurii, 
precum Laches, Euthyphron si parti din Menon, sau Republica | — care nu 
e, probabil, un dialog de tinereţe, dar le imită pe acestea. (Împărţirea dia- 
logurilor lui Platon în timpurii, de maturitate și târzii, implică unele con- 
troverse și diverse conjecturi, însă este suficient de larg acceptată pentru a 
putea servi aici ca presupozitie.) 


189 Platon (c. 429-347 î.Chr.) 


Prima latură a epistemologiei lui Platon are multe preocupări comune 
cu epistemologia, aşa cum s-a dezvoltat ea de la Descartes încoace. În primul 
rând, așa cum am arătat, Socrate este înfățișat ca descoperind temeiuri pen- 
tru a respinge majoritatea pretențiilor de cunoaştere. Apoi, cercetările tim- 
purii ale lui Platon sunt întreprinse mai ales din perspectiva persoanei în- 
tâi: trebuie să te întrebi dacă propriile tale judecăţi sunt întemeiate şi să 
încerci să găseşti întemeieri care să-ţi pară tie însuţi constrângătoare. Aces- 
te cercetări adoptă astfel o perspectivă similară cu cea a concepţiilor epis- 
temologice numite astăzi „internaliste“ (vezi INTERNALISM / EXTER- 
NALISM). În al treilea rând, se afirmă adesea că e important să formulezi 
enunțuri numai pe baza a ceea ce crezi tu, fără să te bizui pe opiniile alto- 
ra sau pe ce ştii din auzite. În plus, desi nu introduce în mod explicit noti- 
unea de „îndoială“, Platon subliniaza instabilitatea majorităţii opiniilor, 
adică faptul că ele pot fi adesea uşor subminate prin argumente sau alte 
genuri de persuasiune. 

A doua latură a epistemologiei lui Platon este proeminentă în perioada 
sa de maturitate, când, după cum se consideră de obicei, el ar fi depăşit in- 
fluenta socratica și şi-ar fi elaborat propria sa doctrină constructivă. Această 
fază începe în Menon, continuă în Phaidon, Banchetul și Republica, apărând 
de asemenea $1 in Timaios (considerat de obicei una din ultimele sale lucrări). 

Platon se ocupă in această perioadă cu elaborarea unei teorii metafizi- 
ce despre cum ar trebui să fim noi şi cum ar trebui să fie lumea pentru ca 
noi să posedăm cunoaştere (episteme). Se presupune sau, eventual, se ar- 
gumentează (vezi Phd. 74, Rep. 475-80, Tim. 51) ca posedam realmente 
cunoaştere și se ia drept evidentă distincţia dintre cunoaștere şi anumite alte 
stări cognitive, cum ar fi îndeosebi „Convingerea“ sau „opinia“, doxa. Pla- 
ton Încearcă apoi să arate ce ar trebui să conțină lumea şi cum ar trebui sà 
fim noi înşine pentru ca aceste două presupoziții să stea în picioare. În această 
fază, Platon nu face practic nici o încercare de a-şi supune propria sa teorie 
durei examinări socratice. Cel puţin până la Theaitetos şi Parmenide, două 
enigmatice dialoguri în care Platon suscită diverse întrebăn în legătură cu 
stările de lucruri compatibile cu posibilitatea cunoaşterii, inclusiv (se pare) 
întrebări cu privire la capacitatea propriei sale teorii de a explica această 
posibilitate. Rămâne neclar în cele din urmă care sunt răspunsurile sale la 
aceste întrebări. Înainte de a continua studierea acestei a doua faze a gândirii 
sale, cea care a dat ideile sale cu cea mai mare influenţă în epistemologie, 
ar fi util să vedem cum s-a născut ea din prima fază. 

Fiecare dintre dialogurile timpurii ale lui Platon, practic fără excepţie, 
este centrat pe încercarea de a defini o anume noțiune, de obicei una eva- 
luativă (cumpătare, curaj, pietate, virtute ş.a.m.d.). Majoritatea respinge- 
rilor din aceste lucrări vizează definițiile oferite, acestea din urmă sfârșind 

întotdeauna prin a fi respinse. Aşa cum prezintă Platon lucrurile, Socrate 
era de părere că, înainte de a şti anumite lucruri despre virtute (cum este ea 
dobândită, de exemplu), trebuie să-i cunoşti definiția sau, cum mai spune 
Platon, să ştii „ce este“ (Protagoras 360-1, Rep. 354). In dialogurile tim- 
purii, definițiile sunt adesea respinse prin menționarea unui aspect care se 
potriveşte definiendum-ului, dar nu şi definiens-ului (sau invers). Uneori 
însă, un definiens e atacat pe motiv că nu este cu mult mai clar decât definien- 
dum-ul (Menon 75-7) sau că introduce o anume circulantate (de exemplu, 
Menon 79). 

Dialogurile de maturitate ale lui Platon nu sunt însă pe de-a întregul or- 
ganizate în jurul unor căutări de definiţii. Ele expun, mai curând, o teorie 
metafizică destinată să arate cum este posibilă cunoaşterea. Pare natural să 
presupunem că eşecul căutărilor de definiţii întreprinse mai înainte l-a con- 
dus, de o manieră sau alta, pe Platon la construirea acestei teorii. Nu ne este 
uşor însă să refacem drumul parcurs de el in acest sens. E posibil ca teona 
să fi avut rolul de a ofer: o metodă de a descoperi definiţii care să nu se 
bazeze pe utilizarea elenchos-ului. E posibil, de asemenea, ca Platon sa fi 
ajuns la concluzia că găsirea de definiţii nu e totuși primul pas al demersu- 
lui epistemologic şi să fi sperat că teoria sa va indica o altă metodă de a 
obține cunoaştere (si, în cele din urmă, şi definiții) cu privire la acele lu- 
cruri a căror tratare crezuse mai înainte că ar cere, ca prim pas, o definire. 
Astfel, de exemplu, dialogul Republica este capabil să spună destul de multe 
despre dreptate, înainte de a ajunge în cele din urmă (la 443) la o explicare 
(si chiar şi atunci, nu una riguros formulată) a ceea ce este dreptatea. 

Teoria lui Platon se construieşte în jurul ideii că există obiecte, numite 
adesea „Forme“ (eide), pe care nu le percepem prin simţuri, dar pe care le 
putem cunoaşte. Ideea de cunoaștere se întrepătrunde aici strâns, într-o 
manieră greu de distins, cu noțiunea de înțelegere a termenilor. O parte din 
această cunoastere-impreuna-cu-intelegere este exprimată sub formă de 
propoziţii, de exemplu propoziția că Binele nu este plăcere (Rep. 505), și 
este descrisă uneori ca un fel de „viziune“ intelectuală (500, 511) — ceea 
ce seamănă oarecum cu (şi a dus, din punct de vedere istoric la) noțiunea 
lui Frege de „sesizare“ (grasping) a intelesului sau cu noțiunea lui Russell 
de „luare la cunoştinţă“ (acquaintance) a unui universal. 

O bună parte din metafizica Formelor a lui Platon survine datorită 
temeiurilor sale de a crede că o cunoaştere în sensul strict al cuvântului nu 
poate consta doar din utilizarea simțurilor şi nu se poate referi la obiectele 
sensibile. Această concepţie l-a dus însă, pe de altă parte, la dificultăţi se- 
rioase, multe dintre acestea fiind examinate în lucrările sale târzii. 

I se părea extrem de important îndeosebi faptul că un obiect sensibil, | 
căruia îi corespunde într-adevăr un anume predicat, poate să pară că posedă, ; 

în același timp, şi predicatul contrar (Phd. 74, Rep.:479) şi poate, de aseme- 
nea, să fi posedat cândva în trecut acel predicat contrar sau să ajungă să-l 
posede cândva în viitor (Tim. 49-50). Din acest motiv, el a încercat să-şi 
construiască teoria despre Forme astfel încât o Formă, spre deosebire de un 
obiect sensibil, să fie zugrăvită ca incapabilă, în circumstanţe favorabile cel 
putin, de a apărea minții drept contrariul, ca să zicem așa, a ceea ce este ea 
în realitate. Astfel, de exemplu, despre Forma egalității se afirmă că este in- 
capabilă să apară ca fiind inegalitate (Phd. 74); despre Forme în general se 
afirmă că sunt incapabile de devenire, în timp ce obiectele sensibile sunt 
considerate a fi într-o permanentă devenire (Phd. 78-9, Rep. 484-5, Tim. 
51). Totuşi, Platon va sugera în câteva locuri în operele sale târzii că nimic 
nu poate satisface această condiţie severă (Soph. 248-9) şi că, prin urmare, 
concepţia sa despre Forme ar putea cere fie o formulare mai îngrijită, fie o 
îmbunătățire, fie să fie complet regândită. 

Aceeaşi linie de pândire îl face, după cât se pare, pe Platon să sugereze 
că numai despre Forme putem poseda cunoaştere, în timp ce cunoaşterea 
cu privire la obiectele sensibile este imposibilă (Rep. 477-80, Tim. 51). Mai 
mult chiar, el pare să susțină uneon că nu putem avea despre Forme același 
tip de cognitie, convingere sau opinie pe care îl avem despre lucrurile sen- 
sibile (ibid.). Pe de alta parte, el admite că putem face greşeli în legătură cu 
Formele şi că e posibil, de asemenea, să fim, în ceea ce priveşte o Formă, 
într-o stare cognitivă ce pare imposibil de distins de acea stare pe care el se 
simte obigat, se pare, să o numească falsă convingere sau opinie. Această 
posibilitate pare şi ea să reclame o explicare mai detaliată a distinctiei din- 
tre Forme si lucrurile sensibile — cerință pe care Platon pare să fi avut une- 
le dificultăţi în a o satisface (de exemplu, Tht. 187-200). 

Deși în această fază Platon se concentrează, după cum am arătat, asupra 
edificării unei metafizici care să explice posibilitatea cunoaşterii, e] nu scapă 
cu totul din vedere problemele caracteristice primei faze a epistemologiei 
sale. În Menon, Phaidon şi Republica, el elaborează ceea ce se va numi 
„metoda ipotezei“, care pare a fi o metodă prin care propozițiile pot ñ demon- 
strate în cele din urmă necondiționat. În Menon (87- 9) ŞI Phaidon (99- 101), 
el arată că ipotezele trebuie acceptate numai provizoriu şi nu trebuie privi- 
te ca sigure sau de nerevizuit. In Republica î însă, el pare sa susțină că poţi 
ajunge cumva la un principiu „nonipotetic“ (511), care va servi cumva drept 
bază pentru demonstrarea tuturor propozițiilor acceptate până atunci doar 
ipotetic. Cele astfel demonstrate vor avea de-a face numai cu Formele, pare 
el să implice (ibid.). Platon sugerează, de asemenea, fara a oferi o expli- 
catie clară, că acest „principiu“ (arche) are ceva de-a face cu Forma Binelui 
(533-4). Nu există o interpretare unanim acceptată a acestor asertiuni ale 
sale, însă ele par să indice că el adoptase sau lua serios în considerare un 

anume gen de poziţie epistemologică fundationista, în care, plecând de la 
un anume principiu de nezdruncinat, se poate deriva restul cunoştinţelor cu 
privire la Forme. (Ca şi în alte locuri însă, Platon pare să oscileze aici, cu 
privire la principiu şi la ceea ce e derivabil din el, între a le concepe ca 
posedând o structură propozițională şi a le trata ca obiecte cu structură non- 
propozițională.) 

Această metodă a ipotezei era prezentată în scrierile mai timpurii ca 
metoda „dialecticii “, acel stil de filosofare ce constă în întrebări și răspun- 
suri în cadrul unei discuţii libere (vezi DIALECTICĂ). În dialoguri ulte- 
rioare însă, cum ar fi Phaidros si Sofistul, Platon afirmă ca dialectica uti- 
lizează „metoda reunirii $1 a diviziunii“, o metodă pentru construirea de ta- 
xonoinii şi definiții. Nimic din descrierea pe care o oferă el acestei metode 
nu indică însă că aceasta ar putea fi folosită pentru a demonstra sau inte- 
meia definitii. (In Analiticile secunde II. 5, Aristotel atacă asertiunea, 
aparținând probabil altcuiva şi nu lui Platon însuşi, potrivit căreia diviziunea 
ar putea fi folosită pentru a demonstra corectitudinea unei definiţii.) E in- 

eresant de remarcat că Platon nu încearcă nicăieri aici să arate clar cum ar 
putea fi supuse asemenea definiţii genului de examinare practicată în dia- 
logurile timpuni sau cum i-ar putea face fata. 

Cel mai susținut efort al lui Platon de a explica ce este cunoașterea apare 
în Theaitetos, lucrare care nu a primit încă o interpretare satisfăcătoare. Ea 
se prezintă ca o încercare eşuată, în maniera dialogurilor timpurii, de a găsi 
o definiţie, de data aceasta a cunoaşterii. Pe lângă alte aspecte obscure, nu 
este lămurit daca Theaitetos acceptă, respinge sau rămâne neutru fata de 
concepțiile metafizice care domină Phaidon, Republica, Banchetul şi Timaios. 
În plus, lucrarea este împărțită în secţiuni între care raporturile nu sunt prea 
clare, după cum nu sunt clare nici raporturile lor cu puncte de vedere ex- 
primate de Platon în alte dialoguri. Prima parte (până la 186) reprezintă o 
respingere a tezei potrivit căreia cunoaşterea este percepție (aisthesis, cu- 
vânt ce poate fi tradus şi prin ,,senzatie“). Următoarea (1 87-200) este o încer- 
care eşuată de a respinge unele obiecţii fata de posibilitatea existenţei opini- 
ilor false şi, în particular, a falselor opinii de identitate. Ultima parte (200-10) 
este o încercare eşuată de a defini cunoaşterea ca „opinie adevărată însoţită 
de un temei (/0gos)'.2! 

Prima parte a lucrării este evident de pus în legătură cu asertiunea lui 
Platon, din perioada de maturitate, potrivit căreia cunoaşterea nu are de-a 


21 În versiunea engleză: „truc belief with an account“ (p. 348), substantivul „account“ fiind 
luat aici în sensul de temei sau întemeiere. În Platon, Opere (Ed. Ştiinţifie ică şi Enciclope- 
dică, Bucuresti, 1989), vol. VI, p. 260, Marian Ciuca traduce prin „opinie adevărată, în- 
sotita de înţeles“. Vezi şi ibid., nota 161 la p. 294; şi M. Flonta, Cognitio. O introducere 
critică în problema cunoașterii (Ed. All, Bucureşti, 1994), pp. 27-28. 

face cu obiectele sensibile, ci cu Formele. Însă, deşi această parte a dia- 
logului neagă fără echivoc faptul că a cunoaşte ar însemna a percepe, nu. 
neagă explicit că ar exista o cunoaştere a obiectelor sensibile, aşa încât unii 
interpreţi consideră că, dimpotrivă, dialogul ca întreg implică sau chiar 
asertează existenţa unei asemenea cunoaşteri. 

Ultimele două parti ale dialozului nu menţionează explicit Formele, 
dar multi interpreţi au considerat că acestea ar fi, de fapt, subiectul lor 
implicit. Pare mai plauzibil să considerăm că intenția lui Platon aici a 
fost nu de a răspunde la întrebarea: „Sunt sau nu Formele singurele obiecte 
de cunoastere?“, ci de a aborda nişte probleme care survin oricare ar fi 
genurile de obiecte pe care ar îi rezonabil să ni le imaginăm ca posibile 
obiecte de cunoaştere, fie că sunt Formele sau altceva. Problemele dis- 
cutate aici sunt, într-adevăr, mai abstracte decât cele abordate de Platon 
atunci când îşi expunea metafizica cunoaşterii, ca în Republica, şi chiar 
decât cele ridicate de el însuşi în Parmenide, atunci când examina critic 
această metafizică. Într-adevăr. unele din temele discutate in Theaitetos. 
ca şi în Sofistul, ridică probleme referitoare la condiţiile în care putem 
afirma că o persoană z desemnat (sau se gândeşie la) un anume obiect 
sau concept. Ca atare. ele ar fi asociatė azi mai muli cu filosofia limba- 
julvi decât cu epistemologia. Pe de altă parte, Theaitetos 187-200 pare a 
presupune, contrar sugestiilor ce par a fi făcute in Phaidon şi în Repu- 
blica (vezi supra), că un obiect de cunoaştere poate, într-un anume sens, 
să apară minții astfel incât această aparenţă să vină cumva în conflict cu 
ceea ce este el de fapt. 

Deşi Theaitetos unmăreşte fără succes, ca $i dialogurile timpurii, o anume 
definiție, el se ocupă in principal cu metafizica gândirii şi a cunoașterii şi 
nu este centrat pe probleme de întemeiere a opiniei sau a cunoaşterii. Pla- 
ton apare aici mai distanțat ca niciodată fata de preocupările ce caracteri- 
zaseră prima fază a gândirii sale epistemologice. 

NICHOLAS WHITE [D. B.] 


Popper, Karl (1902-1994) 


Filosof născut in Austria care trăieşte acum in Marea Britanie. Desi este 
considerat de foarte multă lume in primul rand ca un filosof al științei şi 
apoi un filosof politic, Popper poate fi la fel de bine considerat ca un epis- 
temolog în primul si în primul rand, prin aceea că concluziile sale din aces- 
te alte domenii derivă din poziția sa epistemologică. Într-adevăr, în cartea 
sa timpurie The Logic of Scientific Discovery, el scrie că „principala pro- 
blemă a filosofiei este analiza critică a apelului la autoritatea experienței“ 
(pp. 51-2). În Prefaţa aceleiaşi lucrări, Popper scrie că problema centrală a 
epistemologiei este problema progresului cunoaşterii, iar aceasta este stu- 
diată cel mai bine prin studierea progresului cunoaşterii ştiinţifice. Filosofia 
sa a ştiinţei poate fi, aşadar, văzută ca parte a epistemologiei sale, mai de- 
grabă decât viceversa. Şi atât atitudinea sa fata de politică $1 societate, cât 
și lucrările sale de mai târziu de filosofia biologiei, derivă din epistemolo- 
gia sa. 

Cât priveşte însăşi epistemologia lu: Popper, ea se bazează pe un scep- 
ticism profund referitor la validitatea inferentei inductive, scepticism care, 
în opinia multor critici, subminează propria sa încercare de a stabili o in- 
terpretare neinductivă a cunoaşterii (vezi PROBLEME ALE INDUCȚIEI). 
În ceea ce priveşte inducția, Popper este în esenţă humean, însă în loc să 
urmeze practica uzuală şi să încerce să îl combată pe Hume în mod direct, 
Popper dezvoltă o epistemologie care, se susține, nu are nevoie de inducție. 
Intuitia fundamentală de aici este de a exploata asimetria din problemele 

empirice dintre confirmare si infirmare (proof and disproof). În timp ce nici 
o teorie empirică universală nu poate fi confirmată, datorită ignoranței noas- 
ue In ceea ce priveşte totalitatea fenomenelor, o teorie universală poate fi 
infirmată printr-un singur contraexemplu. Popper consideră că nu numai 
marile teorii ale ştiinţei mature trebuie socotite universale, în sensul rele- 
vant aici. Chiar şi asertiunea „Aici se află un pahar cu apa“ implică termeni 
universali („pahar“, „apă“) şi nu poate ft verificată prin experiența de ob- 
servatie, deoarece implică un comportament legic din partea obiectului în 
chestiune, comportament care este dincolo de puterile noastre să îl veri- 
ficăm în întregime. Cu toate acestea, tot aşa precum o planetă care s-ar mişca 
o dată pe o orbită eliptică ar fi îndeajuns pentru a respinge teoria că toate 
planetele se mişcă pe cercun, la fel o singură secvenţă cat de mică de com- 
portament nespecific unui pahar ne-ar convinge că ceea ce aveam în fața 
noastră nu era un pahar. 

Cum trebuie atunci să procedăm epistemologic? Concepţia lui Popper 
este că ar trebui să căutăm în mod conştient teorii falsificabile prin con- 
traexemple, că ar trebui să căutăm să le falsificam şi că cele care ar 
supravieţui testării ar trebui apoi acceptate cu titlu de probă şi conside- 
rate ca fiind coroborate sau mai apropiate de adevăr decât cele care au 
fost falsificate. Cum diferă această metodă — a conjecturilor şi respin- 
gerilor, cum o numeşte Popper — de tipurile standard de inducţie în care 
ne bazam, de asemenea, pe teorji sever testate, acest lucru a scăpat celor 
mai multi dintre criticii Jui Popper. Alţii au pus în discuție dreptul pe care 
îl are Popper să bazeze pe observaţii singulare ceva atât de însemnat pre- 
cum falsificarea unei teorii, dată fiind opinia sa că şi observațiile singu- 
lare sunt încărcate teoretic (theory laden), Aceasta este o problema cu care 
Popper se luptă, oarecum neconvingător, în cartea sa Logica cercetării 
(Logic of Discovery). 

Dacă încercarea caracteristica lui Popper de a rezolva problema inducției 
printr-o epistemologie neinductivă a convins puţini dintre cititorii săi, con- 
ceptia sa despre ştiinţă şi despre cunoaştere în general a câştigat multi adepți. 
Ideea că noi nu putem cunoaşte, ci doar emite ipoteze şi că ar trebui să 
evităm DOGMATISMUL în cunoaştere şi, mai general, în problemele 
omeneşti, este atractivă pe mai multe planuri. 

Ma: întâi, ea situează cunoaşterea umană într-un context darwinian, fapt 
către care Popper şi-a îndreptat din ce în ce mai mult atenţia în ultimii ani. 
Facultatile noastre de percepție şi teoriile noastre sunt văzute modo bio- 
logico, ca încercări naturale sau umane de a prevedea situațiile din mediul 
înconjurător, încercări care vor fi eliminate dacă mediul înconjurător nu le 
corespunde suficient de bine sau se schimbă. (vezi EPISTEMOLOGIE 
EVOLUTIONISTA; EPISTEMOLOGIE NATURALIZATA). In al doilea 

rand, FAILIBILISMUL lui Popper îl face pe acesta sa vada ştiinţa însăşi ca 
peo constructie a imaginației omeneşti, mai degrabă decât ca pe ceva citit 
pur şi simplu, pasiv şi mecanic, din faptele din natură. Mulți oameni de ști- 
inta au văzut o eliberare in acest aspect al gândirii lui Popper. În conexiune 
cu failibilismul său privind ştiinţa, deşi mai controversate decât acestea, se 
află faimoasele încercări ale lui Popper de a demarca adevărata ştiinţă de 
pseudostiinta în termenii falsifiabilității empirice, ca şi antiesentialismul 
său (vezi NECESAR/CONTINGENT). Conform concepției ce exprimă aces- 
te încercări, adevărații oameni de ştiinţă nu doar propun teoni îndrăzneţe, 
ci, ceea ce este fundamental, după ce le propun, încearcă apoi să le respingă 
(spre deosebire, după Popper, de proponentii unor sisteme influente, pre- 
cum marxismul sau psihanaliza). Se pare totuşi, din nefericire pentru cri- 
teriul demarcatiei, că până şi ştiinţele fizicii au nevoie de un grad mai mare 
de dogmatism decât poate permite criteriul lui Popper. Antiesenţialismul 
său reprezintă putin mai mult decât concepția că, întrucât orice teorie curen- 
tă a ştiinţei se poate dovedi a fi falsă, nu trebuie să considerăm că aceasta 
ne oferă esenţa lumii. Însă de aici nu rezultă că știința şi oamenii de ştiinţă 
nu ar trebui să caute genuri naturale sau esențe. În fine, atitudinea lui Pop- 
per fata de politica, schitata cu pasiune şi într-un mod memorabil în Soci- 
etatea deschisă si dușmanii săi, este aceea că orice politică socială, ca orice 
alt proiect, este sortită să aibă consecinţe neașteptate şi neintentionate. De 
aceea, societatea ar trebui să fie astfel organizată încât să poată fi ascultată 
critica celor afectați de politica practicată, iar guvernele ar trebui să fie 
schimbate în mod paşnic ca răspuns la dorințele celor guvemaţi. Din punc- 
tul nostru de vedere, semnificativă aici nu este atât analiza pe care Popper 
o face societăţii deschise, cât modul în care filosofia sa socială decurge in 
mod direct din failibilismul său epistemologic. 
Vezi şi: ISTORICISM; ȘTIINȚELE NATURII. 

ANTHONY O'HEAR [A. Z.] 


pozitivism 
Vezi POZITIVISM LOGIC. 


pozitivism logic 


O mişcare nu foarte precis definită, sau un set de idei (purtând adesea 
şi numele de „empirism logic“), ce a luat naştere în Viena, în anii '20 şi în- 
ceputul anilor '30, găsindu-şi multi aderenti şi simpatizanți in alte parti și 
în alte vremuri. A reprezentat o forță dominantă în filosofie, în ţările an- 
glofone, cel puţin, până în anii '60, iar influenţa sa rămâne prezentă în ved- 
erile şi atitudinile multor filosofi. Era o mişcare „pozitivistă“ prin aderenţa 
la doctrina după care ştiinţa este singura formă de cunoaştere şi nu există 
nimic în univers dincolo de ceea ce poate fi cunoscut științific în principiu. 
Era o mișcare „logică“ prin aceea că sê sprijinea pe dezvoltările logicii şi 
matematicii din primii ani ai secolului nostru, considerând că acestea dezvăluie 
modul în care cunoaşterea a priori a adevărurilor necesare este compatibilă 
cu un empirism pe deplin consecvent. 

Exclusivitatea viziunii ştiinţifice despre lume era asigurată prin faptul 
că se arăta că tot ceea ce se află dincolo de sfera ştiinţei este lipsit de inte- 
les din punct de vedere strict, sau „cognitiv“, în sensul că nu este ceva ca- 
pabil de adevăr sau falsitate şi astfel nu reprezintă un posibil obiect al 
cunoaşterii. Era nevoie de un criteriu al inteligibilitatii, iar acesta a fost găsit 
în ideea verificării empirice. Se spune că o propoziție are înțeles cognitiv 
dacă şi numai dacă poate fi verificată sau falsificată prin experienţă. Aceas- 
ta nu înseamnă să cerem ca propoziţia respectivă să fie venficată sau falsi- 
ficată în mod concludent, întrucât legile sau ipotezele ştiinţifice universale 
(care se presupune că au trecut testul) nu sunt deductibile logic din evi- 
dentele efectiv observate, oricât de multe ar fi acestea. E potrivit ca crite- 
riul să fie înțeles ca necesitând doar verificabilitate, sau falsificabilitate, în 

sensul de evidenţă empirică, si anume evidenţă care ar conta fie pentru, fie 
împotriva adevărului propoziției în chestiune, fără să trebuiască să îl im- 
plice logic. Verificarea sau confirmarea nu este neapărat ceva care poate îi 
îndeplinit de către persoana care aderă la propoziţia sau ipoteza respectivă, 
sau chiar de oricine altcineva, în stadiul de dezvoltare intelectuală şi tehno- 
logică existentă la momentul la care se aderă la acea propoziţie. O propo- 
zitie are înţeles cognitiv dacă si numai dacă este în principiu verificabilă 
- sau falsificabilă empiric. 

Tot ceea ce nu satisface acest criteriu este declarat ca fiind literalmente 
lipsit de înţeles. Nu există o problema cu semnificaţie „cognitivă“ privi- 
toare la înţelesul sau falsitatea sa, nu reprezintă un obiect potrivit de in- 
vestigatie. Propozitiile morale şi estetice, precum şi alte propoziții „evalu- 
ative“ sunt considerate ca nefiind nici confirmabile, nici infirmabile, pe 
baze empirice. Sunt, astfel, lipsite de înţeles cognitiv. Acestea sunt, în cel 
mai bun caz, expresii ale unor trăiri sau preferințe ce nu sunt nici adevărate, 
nici false. Tot ceea ce are înţeles cognitiv, fiind, prin urmare, ceva factual, 
nu are vreo valoare. Pozitiviştii au susținut că multe din propoziţiile filosofie: 
tradiționale, în special cele ale aşa-numitei „metafizici“, sunt de asemenea 
lipsite de înţeles cognitiv $i nu spun nimic care să poată fi adevărat sau fais. 
Dar ei nu au petrecut prea mult timp încercând să arate în detaliu că lucrurile 
stau astfel, în privinţa filosofiei din trecut. Ei erau mai preocupaţi să ela- 
boreze o teorie a intelesului şi a cunoașterii adecvată pentru înțelegerea sti- 
intei şi eventual chiar și pentru îmbunătățirea ei. 

Jn forma sa cea mai pură, originară, concepția logico-pozitivistă asupra 
cunoaşterii întățişează cunoaşterea drept o structură intelectuală complexă, 
elaborată în vederea anticipării reuşite a experiențelor viitoare. Aceasta nece- 
sită, pe de o parte, un cadru lingvistic sau conceptual, în care să se exprime 
ceea trebuie să fie categorisit $1 prezis şi, pe de altă parte, un element fac- 
tual care să înzestreze forma abstractă cu un conținut. Acesta provine, în 
mod fundamental, din experienţa sensibilă. Nici un fapt care ar putea fi inte- 
les sau gândit in mod inteligibil nu se poate situa dincolo de posibilitatea 
experienței omenești, şi singurul motiv pe care l-am putea avea vreodată 
pentru a crede ceva trebuie să provină, în cele din urmă, din experienta exis- 
tentă. 

Proiectul general al unei teorii pozitiviste a cunoaşterii este acela de a 
infatisa structura, conținutul şi bazele cunoașterii omenești în acord cu aces- 
te principii empiriste. De vreme ce ştiinţa este privită ca deținătoarea în- 
tregii cunoaşterii omeneşti veritabile, aceasta devine sarcina de a infatisa 
structura sau, după cum a fost numită, „logica“ ştiinţei. Teoria cunoaşterii 
devine astfel filosofie a ştiinţei. Aceasta are trei sarcini principale: (1) să 
analizeze înțelesurile enunfurilor ştiinţei exclusiv în termeni de observaţie, 

sau în termenii experiențelor accesibile în principiu fiinţelor umane; (2) să 
arate cum servesc anumite observații ŞI experiențe la confirmarea unui enunț 
dat, în sensul că îl fac să fie în mai mare măsură întemeiat sau rezonabil: 
(3) să arate cum este posibilă cunoașterea a priori neempirică a adevărurilor 
necesare ale logicii şi matematicii, deşi fiecare fapt care poate fi cunoscut 
sau gândit inteligibil este verificabil sau falsificabil empinc. 


l. Sloganul „înţelesul unui enunţ este criteriul său de verificare“ ex- 
primă teoria verificaţionistă a infelesului, ca teorie empirică. Acesta 
reprezintă mai mult decât criteriul general al inteligibilitatii, potrivit 
căruia o propoziţie are înţeles cognitiv dacă şi numai dacă este veri- 
ficabilă empiric. Se spune în plus că înţelesul fiecărei propoziţii este 
constituit de toate observațiile care ar putea confirma sau infirma 
propoziţia respectivă. Propoziţiile care vor fi verificate sau falsificate 
prin exact aceleași observaţii sunt empiric echivalente sau au acelaşi 
înţeles. 

O propoziţie care înregistrează rezultatul unei singure observaţii este o 

propoziţie de observație, sau o propoziţie „protocol“. Ea poate fi veri- 

ficată sau falsificată concludent pe baza unui singur caz. Orice alt enunţ 
cu înţeles este o „ipoteză“ care implică un număr indefinit de mare de 
propoziţii de observaţie care împreună îi epuizează înțelesul, dar care 

nu vor fi niciodată verificate sau falsificate toate. A oferi o „analiză“ a 

enunturilor ştiinţei înseamnă să arăţi cum poate fi redus în acest fel 

conținutul fiecărui enunţ ştiinţific doar la o combinaţie complexă de 
propoziţii „protocol“, verificabile în mod direct (vezi VERIFI- 

CATIONISM). 

3. Observatiile înregistrate în propoziţii „protocol“ particulare se consi- 
deră că confirmă acele „ipoteze“ ale căror instanţe sunt. Sarcina teoriei 
confirmării este, prin urmare, aceea de a defini noțiunea de instanţă de 
confirmare a unei ipoteze şi de a arăta cum se face că apariţia a tot mai 
multor astfel de instante sporește credibilitatea sau garanţia de legitimi- 
tate22 a ipotezelor în chestiune. Un răspuns complet ar presupune o 
soluție la PROBLEMA INDUCȚIEI: să se explice cum de orice expe- 
riență trecută sau viitoare face să fie rational să credem în ceva care nu 
a fost încă dat în experienţă (vezi HUME). 

4. Propoziţiile logice şi matematice, precum şi alte adevăruri necesare, 
nu fac predicții cu privire la cursul experiențelor sensibile viitoare. 
Ele nu pot fi confirmate sau infirmate empiric. Dar ele sunt esenţiale 
pentru ştiinţă, şi: trebuie să se dea seama de ele. Ele sunt, în întregime, 


ti 


22 Engi.: warrant. (N. t.) 

„analitice“, într-un sens asemănător cu cel în care vorbeşte KANT: 

sunt adevărate doar în virtutea intelesurilor termenilor lor constituenți. 

Ele servesc doar la a face explicite conținuturile relaţiilor logice din- 

tre termenii sau conceptele ce constituie cadrul conceptual în care 

interpretăm experiența si o prezicem. Cunoaşterea unor astfel de ade- 
văruri este pur $i simplu cunoaşterea a ceea ce este şi a ceea ce nu 
este cuprins în conceptele pe care le folosim (vezi ANALITICITATE). 

Experiența poate probabil să ne arate că un anumit concept nu are in- 
stante, sau că nu este un concept folositor. Dar prin aceasta nu se va ară- 
ta că ceea ce înțelegem că se include în acei concept nu este în realitate 
inclus în el, sau că nu este conceptul pe care îl credeam a fi. Cunoaşterea 
constituentilor conceptelor noastre si a relațiilor dintre ele nu este prin 
urmare dependentă de experienţă, ci este a priori. Este o cunoaştere a 
ceva care e valabil cu necesitate, iar toate adevărurile necesare sunt 
„analitice“. Nu există cunoaștere sintetică a priori (vezi CUNOAŞTERE 
A PRIORI). 

EMPIRISMUL antimetafizic al pozitivismului logic ne cere să nu exis- 
te vreun acces la fapte aflate dincolo de experienţa sensibilă. Apelu! la 
analiticitate reuşeşte să dea seama de cunoașterea adevărurilor necesare 
doar dacă adevărurile analitice nu enunţă nici un fel de fapt, iar cunoașterea 
lor nu necesită o conştientizare non-senzorială23. Reducerea tuturor con- 
ceptelor aritmeticii, de exemplu, doar la cele al logicii, așa cum s-a crezut 
că a fost realizată în Principia Mathematica a lui Whitehead și Russell, ară- 
ta că adevărurile antmeticii sunt derivabile doar din definițiile termenilor 
lor constituenți $i legi logice generale. Frege le-ar fi numit „analitice“, doar 
pentru acest motiv. Dar pentru o expunere completa pozitivismul trebuia să 
arate, de asemenea, că legile logice generale nu enunță nimic cu privire la 
fapte. 

Sub influenţa lecturii cărții lui WITTGENSTEIN, Tractatus Logico- 
Philosophicus, pozitiviştii priveau toate adevărurile necesare, şi, prin ur- 
mare, toate adevărurile analitice, ca „tautologii“. Acestea nu enunţă relaţii 
valabile independent de noi în cadrul domeniului obiectiv al conceptelor. 
Adevărul lor este „pur formal“, sunt complet „vide“ şi „golite de orice conti- 
nut factual“. Ele trebuie să fie înţelese ca fiind adevărate doar prin decizia 
noastră de a gândi si de a vorbi într-un anumit fel, mai degrabă decât în al- 
tul, ca fiind adevărate întrucâtva „prin convenţie“. În acest fel se poate 
susține că cunoașterea lor a priori este compatibilă cu inexistenţa unui ac- 
ces non-senzorial la o lume a unor lucruri de dincolo de experiența sensi- 
bilă. 


23 Engl.: non-sensory awareness of matters of fact. (N. t.) 

Criteriul inteligibilitatii, luat in întregime, spune, prin urmare, că o propo- 
zitie are înţeles cognitiv dacă şi numai dacă este fie analitică, fie este veri- 
ficabilă sau falsificabila în principiu. 

Vezi şi CUNOAȘTERE A PRIORI; ANALITICITATE; CARNAP; EM- 
PIRISM; NEURATH; CUNOAŞTERE FILOSOFICA; SCHLICK; CER- 
CUL DE LA VIENA. 

BARRY STROUD [G. $.] 


pragmatism 


O şcoală de filosofie (initial americana) întemeiată de PEIRCE şi JAMES, 
caracterizata de „maxima pragmatică“ confgrm căreia înțelesul unui con- 
cept trebuie căutat în consecințele experienţiale sau practice ale aplicării 
sale. Epistemologia pragmatismului este tipic anticarteziană, failibilistă, 
naturalistă; în unele variante este şi realistă, în altele nu este. 

Peirce scria în 1905: „Probabil că nu s-a întâmplat niciodată ca un filosof 
să încerce să dea un nume general propriei sale doctrine, fără ca acel nume 
să capete curând, în utilizarea filosofică comună, o semnificație mult mai 
largă decât se intenționa la origine“. ,,Pragmatismul“ său, a continuat Peirce, 
a căpătat de atunci o semnificaţie atât de lărgită și atât de diferită fata de in- 
tentia sa inițială, încât „era timpul să-și ia la revedere de la copilul său“ şi 
„să anunţe nașterea cuvântului «pragmaticism», care este suficient de urât 
încât să se afle la adăpost de răpitori“ (Collected Papers 5.414). 

Așa cum sugerează acest lucru, problema de a oferi o caracterizare 
sumară corectă a tendințelor cunoscute sub numele de „pragmatism“ este 
departe de a fi banală. E destul de greu să specifici ce idei filosofice im- 
portante erau împărtășite de Peirce şi James, fondatorii pragmatismului; e 
chiar şi mai greu să găseşti o caracterizare care i-ar include în mod con- 

venabil pe Dewey, Schiller si Mead; ar fi aproape imposibil sa extinzi ca- 
racterizarea pentru a include exhaustiv pe neopragmatistii și simpatizantii 
mai recenti si atat de diferiti, precum Ramsey, Lewis, Quine, Sellars, Put- 
nam, Apel, Rorty, Rescher etc. Contine mult adevar observatia lui Schiller 
potrivit căreia există atâtea pragmatisme câţi pragmatisti există. 

Totuşi, în legătură cu teoria cunoaşterii, în mod special, este posibil nu 
să identifici un set de doctrine comune, dar în schimb să distingi două man 
stiluri de pragmatism care împărtășesc convingerea că o abordare carteziană 
este fundamental deficientă, dar care răspund foarte diferit la acea defi- 
cienta. Pragmatismul unei direcții reformiste, desi respinge cerința unei cer- 
titudini absolute în cunoaştere şi insistă asupra legăturii dintre cunoaştere 
şi acţiune, totuşi recunoaște legitimitatea problemelor tradiţionale privind 
capacitatea practicilor noastre cognitive de a ne conduce la adevăr şi susține 
o concepție despre adevăr suficient de obiectivă pentru a răspunde întrucâtva 
acelor întrebări. În contrast cu aceasta, pragmatismul unei direcții re- 
volutionare, abandonând obiectivitatea adevărului, nu recunoaște nici o 
nroblemă epistemologică legitimă aflată mai presus de problemele din cadrul 
convențiilor noastre obişnuite. 

Această distincţie între reformiști și revoluționari (adaptată după una a 
lui Migotti, 1988) nu se va suprapune perfect pe lista mea de pragmatisti, 
neopragmatisti $1 simpatizanți. Peirce va fi considerat un reformist, la fel 
ca şi Lewis, Ramsey, Sellars şi Rescher; Schiller va fi considerat un re- 
volutionar, la fel ca si Rorty. Insă pot fi găsite elemente ale ambelor ten- 
dinte la James, într-o oarecare măsură, la Dewey, mult mai pronunţat si de 
asemeni la Quine și Putnam, discutabil. Dar acest lucru nu elimină utilitatea 
distinctiei ca instrument de clasificare, fie sub aspect istoric, fie sub aspect 
filosofic. Ea va oferi atât cadrul pentru a înțelege ceva din trecerile, în in- 
teriorul pragmatismului, de la Peirce, prin James şi Dewey, către Schiller, 
cât si renunţarea la o estimare a contribuţiilor de cea mai mare valoare ale 
pragmatistilor la teoria cunoaşterii. 

In centrul pragmatismulut lui Peirce se află maxima pragmatică: „dacă 
poţi defini cu acuratețe toate fenomenele experimentale conceptibile pe care 
le poate implica afirmarea sau negarea unui concept, atunci vei avea în 
această situație o definiție completă a conceptului și nu există absolut ni- 
mic mai mult in ea“ (ibid. 5.412). Înţelesul este o chestiune ce tine de con- 
secintele conceptibile experimentale, experientiale ale aplicării unui con- 
cept: pragmatisch, în sensul kantian. Astfel pragmatismul este, după cum 
recunoaşte Peirce, un gen de „proptea-pentru-pozitivism'“, un rol al maximei 
pragmatice este să dezvăluie că „aproape fiecare propoziție a metafizicii 
ontologice ... este bolboroseală“ (5.423). Dar maxima nu intenţionează să 
respingă metafizica în întregime, ci mai degrabă să delimiteze metafizica 

nelegitimă, lipsită de înțeles din punct de vedere pragmatic, de metafizica 
științifică ce foloseşte metoda ştiinţelor, observaţia şi rationarea. Filosofia, 
acolo unde este legitimă, este o ştiinţă observationala, care diferă de alte 
ştiinţe nu prin metoda sa, ci prin faptul de a se baza pe cele mai familiare 
tipuri de experienţă, pe cele mai putin sofisticate tipuri de observaţie. 

Critica radicală a lui Peirce la adresa epistemologiei carteziene şi teo- 
ria sa fermecător naturalistă asupra cercetării sunt consistente cu această 
concepție a unei filosofii reformate, ştiinţifice. 

Cu Descartes, filosofia „s-a dezbărat de lucrurile copilăreşti şi a început 
să fie un tânăr încrezut“ (4.71). Metoda lui Descartes (vezi DESCARTES) 
este o fățărnicie, o chestiune de îndoială prefăcută ce duce inevitabil la resta- 
bilirea tuturor opiniilor despre care se presupunea că te indoiesti. Nu există 
nici o facultate precum intuiţia pe care se bazează criteriul lui Descartes 
pentru claritate şi distincție, şi nu există nici o conștiință de sine intuitivă 
așa cum o cere încrederea lui Descartes în COGITO ca punctul de plecare 
pentru reconstrucţia cunoaşterii. Aspiratia lui Descartes la certitudine este 
nepotrivită, iar poziția sa este defectuos individualistă. 

Spre deosebire de Descartes și într-un spirit darwinist evident, Peirce 
vede opinia umană ca fiind consecutivă aşteptării animale, iar investigația 
umană ca fiind consecutivă explorării de câtre animale a mediului lor. El 
admite că investigația începe cu îndoiala, dar insistă că trebuie să fie o în- 
doială reală. Peirce concepe opinia ca o obisnuinta de acțiune, o dispoziție 
de comportare, iar îndoiala o concepe ca rezultatul vreunei întreruperi a 
obisnuintei-opinie de către o experiență recalcitranta. Îndoiala reală este 
astfel involuntară $i neplăcută; inveştigația este un proces homeostatic prin 
care organismul se straduieste să revină la echilibru, la o nouă obişnuință, 
la o opinie revizuită. Întrucât ceea ce stimulează i investigația este straduinta 
de a elimina neplăcerea îndoielii, scopul investigaţiei este opinia stabilă, 
permanent neîndoielnică. 

Printre posibilele metode de „fixare a opiniei“, metoda ştiinţifică — 
susţine Peirce — se distinge prin oportunitatea e+-faţă de scopul investi- 
gației. De pildă, spre deosebire de metoda a priori promovată de e traditia 
metafizică, metoda ştiinţifică, dacă s-ar fi insistat suficient asupra ei,.ar fi 
permis în cele din urmă investigației să se finalizeze cu opinii care sunt sta- 
bile întrucât sunt la adăpost de experiente recalcitrante. În viziunea lui Peirce, 
metoda științifică ajustează judecatile perceptive ce se impun cuiva prin ex- 
perienta directă la un cadru explicativ la care s-a ajuns prin trei tipuri de 
rationare: ABDUCTIA, postularea unei ipoteze pentru a explica vreun 
fenomen contrariant; DEDUCTIA consecințelor dintr-o asemenea ipoteză 
abductivă; şi testarea INDUCTIVA a acelor ipoteze. Desi adevărurile mate- 
matice sunt necesare, chiar şi investigația matematică este, într-un sens, ex- 

perientiala, in opinia lui Peirce — desi in matematica ceea ce este relevant 
nu este in afara experienței, ci in interiorul ei, în construirea şi observarea 
diagramelor imaginate. Aversiunea lui Peirce față de acceptarea cerinfei 
carteziene ca orice cunoaștere demnă de acest nume să fie certă sau indu- 
bitabilă se transformă într-o atenţie mai mare în contextul insistenfei lui 
asupra faptului că cel ce investighează științific se distinge prin „failibilis- 
mul său resemnat“, prin dispoziţia sa de a „abandona toată încărcătura opini- 
ilor sale în momentul în care experienţa se opune lor“(1.14, 1.55). Iar an- 
tipatia lui Peirce pentru individualismul epistemologiei carteziene se trans- 
formă într-o atenţie mai mare acordată concepției sale despre cel ce inves- 
tighează ştiinţific individual ca fiind doar un contributor la un vast demers 
de cooperare ce se întinde atât în cadrul generaţiilor, cât şi între ele. 

Chiar şi în condiţiile în care investigația ştiinţifică este failibila şi im- 
perfectă, dacă acest vast demers cooperativ ar continua destul de mult — 
iar Peirce este conştient de faptul că nu există nici o garanție că va conti- 
nua suficient — se va ajunge, în cele din urmă, la o opinie finală, stabilă. 
Este evident că aici joacă un anumit rol atât ideea potrivit căreia adaptarea 
evoluționistă a dat ființelor umane un instinct de a bănui corect ce îi face 
capabili să realizeze abductii reuşite, cât şi teza că inducția este, într-un anu- 
mit sens, autocorectivă. Mai putin evident, dar nu mai putin important este 
rolul tezei pe care Peirce o numeşte „realism scolastic“. Aceasta este teza 
conform căreia există legi şi genuri naturale, „generale“ — cum le numește 
Peirce — care sunt reale, adică independente de modul în care noi gândim 
despre lume sau o caracterizăm. Există un pattern al generalelor, genurilor 
naturale şi legilor, aflat în spatele evenimentelor şi faptelor particulare pe 
care le observăm, care este „independent de ceea ce gândim tu, eu, sau orice 
număr de oameni“. $i astfel ne putem aştepta ca „elementul arbitrar, acci- 
dental“ (8.13) din investigaţie, introdus prin circumstanțele particulare și 
idiosincraziile cercetătorilor individuali să fie îndepărtat treptat, pe măsură 
ce înaintează investigația ştiinţifică cooperativă, şi să apară, in cele din urmă, 
patternul real. 

Peirce pune în contrast realismul său scolastic cu „nominalismul“, prin 
care el înțelege ideea că generalele sunt „plăsmuiri“, adică dependente de 
modul în care noi gândim despre lucruri sau le descriem. Însă el se opune 
la fel şi fata de ceea ce am putea numi „noumenism“, ideea că realul ade- 
vărat este inaccesibil, în principiu, cognitiet umane. Aceasta este o atitu- 
dine specific pragmatistă, pentru că maxima pragmatică descalifică drept 
născocire orice chestiune care s-ar opune rezolvării, indiferent cât ar con- 
tinua investigația ştiinţifică. Peirce consideră că a spune că adevărul este 
corespondența cu reahtatea nu e fals, ci superficial — în cel mai bun caz e 
o definiție nominală, care nu oferă nici o pătrundere a intelesului pragma- 

tic al conceptului. Definitia lui pragmatica identifica adevarul cu rezultat- 
ul final ipotetic al investigaţiei științifice, iar realul — cu obiectul acelei 
opinii. „Adevărul este acea concordanță a [unui] ... enunţ cu limita ideală 
către care investigația nesfârşită va tinde să ofere opinii ştiinţifice“; ,,[...] 
orice adevăr mai perfect decât această concluzie destinată, orice realitate 
mai absolută decât aceea ce se crede în el e o ficţiune a metafizicii“ (5. 564, 
8.13). Poziţia lui Peirce este un realism pragmatic între nominalism şi 
noumenism, nici IDEALIST, nici transcendentalist. Definiţia sa dată ade- 
vărului urmăreşte un compromis delicat între dezideratele gemene ale obiec- 
tivitatii şi accesibilității. 

„Nu poate să existe nici o diferență undeva care să nu creeze o diferenţă 
altundeva.“ (James, 1907, p. 30): versiunea lui James pentru maxima prag- 
matică se află, de asemeni, în centrul pragmatismului lui James. Totuși, spre 
deosebire de Peirce, James a considerat că filosofia ar face mai bine să 
meargă în jurul lui Kant, decât să treacă peste el; iar aceasta e reflectată de 
interpretarea lui dată maximei, prin care accentuează asupra praxisului, 
asupra aplicării consecinţelor practice, nu doar experimentale, ale unui con- 
cept. Fără îndoială, de aceasta se leagă dispoziţia sa de a include emoţiile 
printre consecințele experientiale şi de a include consecinţele practice ale 
faptului că un subiect crede o propoziţie, precum $1 consecinţele practice 
ale faptului cd opinia este adevărată — cceea ce are legătură, în schimb, 
cu doctrina sa despre „dorinţa de a crede“, teza conform cireza opiniile re- 
ligioase ce nu pot fi, prin natura lor, verificate sau falsificate pot fi totuşi 
legitimate prin efectele lor salutare asupra modului de viata al celui ce are 
aceste opinii. O altă diferență este accentuată mai rar, dar ea nu e mai putin 
semnificativă. James este, în sensul lui Peirce, un nominalist; când el scrie 
despre efectele practice ale unei opinii, el este preocupat de efectele ei prac- 
tice particulare; şi el consideră că toate clasificările sunt constructe omenești 
ce trebuie judecate mai degrabă în funcție de oportunitatea şi utilitatea lor, 
decât de coincidenta lor cu genuri reale. 

Ca si Peirce, James crede nu că este fals, ci inadecvat să spui că ade- 
vărul e corespondenţa cu realitatea. Tot în spiritul lui Peirce, el caracte- 
rizează „absolutul adevărului“(zruth absolute) ca fiind „un set ideal de for- 
mulări către care este de aşteptat că vor converge toate opiniile, in expe- 
rienta pe termen Jung“(1909, p. 147). Diferenţa dintre opiniile adevărate şi 
cele false este că opiniile adevărate sunt „verificabile“, adică ele ar putea 
fi confirmate de experiență. Adevăratul, spune uneori James, este satis- 
făcătorul, utilul opiniei; opiniile adevărate funcționează. Critici ca Moore 
si Russell au fost scandalizati de ceea ce au considerat că este o identificare 
totală între adevăr şi utilitate; James a descris această critică drept o „de- 
făimare“ (1909, p. 147), pentru că, desi el a scris într-adevăr că ,,adevdra- 


pragmatism 206 


tul... este doar eficientul din opinie“, el a continuat să explice: „[...] efi- 
cientul pe termen lung si pe de-a-ntregul, desigur; căci ceea ce întâlnește în 
cale, în mod eficient, întreaga experiență, nu va întâlni cu necesitate, la fel 
de satisfăcător, şi întreaga experienţă viitoare. Experiența [...] are modurile 
ei de a se revarsa şi de a ne face să corectăm formulele noastre actuale“ 
(1907, p. 106). 

Insă, spre deosebire de Peirce, James nu poate face apel la construcţia 
reală a lumii pentru a explica de ce, în experiența pe termen lung, ne putem 
aștepta ca opiniile să conveargă; iar el este preocupat mai mult de adevăr 
în concret, decât de adevăr în abstract, manifestând un disconfort în legă- 
tură cu noțiunea de verificabilitate şi preferând să vorbească despre ade- 
văruri particulare verificate în prezent. Aceste înclinații nominaliste con- 
duc la aparente inconsistente, de vreme ce James pare să admită uneori că 
opiniile ce sunt verificate arată prin aceasta că au fost adevărate tot timpul, 
iar alteori pare să sugereze că opiniile devin adevărate atunci când sunt veri- 
ficate. Consistenta poate fi restabilită prin intermediul unei distincţii pe care 
o face James uneon între adevărul „abstract“, sau „absolut“ şi cel „concret“, 
sau „relativ“, identificând adevărul abstract cu verificabilul, iar adevărul 
concret cu verificatul. Dar ceea ce numeşte James adevăr concret nu e de- 
loc adevăr; distincţia sa este în realitate între faptul că o opinie este ade- 
vărată şi faptul că ea s-a demonstrat a fi adevărată — sau, ma! precis, de 
vreme ce James admite că ceea ce e „verificat“ la un moment dat se poate 
dovedi fals mai târziu, distincția e între faptul că o opinie e adevărată și fap- 
tul că e confirmată. La James, punerea accentului asupra particularului, con- 
cretului are ca efect o tendinţă de a diminua importanţa conceptului ca atare 
şi de a sublinia ceea ce este confirmat, pe măsură ce înaintează investigația. 
La Dewey, deşi acesta descrie drept „cea mai bună definiție a adevărului“ 
una din caracterizările cele mai cunoscute ale lui Peirce — „opinia destinată 
să întrunească acordul tuturor celor ce investighează“ — această schimbare 
în ceea ce este subliniat e chiar şi mai pregnantă. Ca și James, Dewey e atras 
de ideea mutabilității adevărului; deşi admite că ceea ce este verificat se 
dovedeşte, prin aceasta, a fi fost adevărat tot timpul, el interpretează asta ca 
însemnând doar că urma să fie verificat. În mod deloc surprinzător (dat fi- 
ind că „adevărul“ concret, mutabil nu e de fapt adevăr), el este atras, de ase- 
meni, de ideea că ar fi posibil şi să nu se mai vorbească despre adevăr şi să 
se lucreze, în schimb, cu conceptul de asertabilitate garantată. 

Fără îndoială că, pentru Dewey, atracţia fata de doctrina mutabilității 
adevărului are legătură cu consonanta acestei doctrine cu teoria lui Dewey 
despre investigație, teorie ce manifestă nişte tendinţe puternic revoluționare. 
Ca şi Peirce şi James, Dewey repudiază „căutarea certitudinii“. Spre de- 
osebire de aceştia, el merge mai departe sugerând o diagnoză psihosocio- 

logica a dorintei de certitudine. Aceasta dorinta a aparut, presupune el, din 
dihotomia acută teorie versus practică şi din repulsia pentru practicul, schim- 
bătorul, incertul impregnat în cultura bazată pe propnetatea asupra scla- 
vilor, din Grecia antică. Dewey, cel mai hegelian dintre pragmatisti, este 
suspicios în legătură cu dualismele filosofice tradiționale. lar aceasta se re- 
flectă în scrierile sale epistemologite, care sunt critice fata de întreaga tradiție 
de la Platon, prin Descartes, până la contemporanii săi, din pricina depen- 
denţei acesteia de dihotomiile subiect/obiect, fapt/valoare, teorie/practica. 
„Teoriile speciale ale cunoaşterii diferă enorm unele de altele. Disputele lor 
[...] umplu aerul. Larma astfel creată ne face să fim surzi la modul în care 
toate spun în comun un lucru. Ele toate susțin că realizarea investigaţiei ex- 
clude orice element de activitate practică ce intră în construcția obiectului 
cunoscut“ (Dewey, 1929, p. 22). Prin contrast, Dewey insistă că a cunoaşte 
nu e ceva izolat de practică, ci e chiar un fel de practică, ea trebuind jude- 
cata, ca şi celelalte practici, mai degrabă după succesul et intenționat, decit 
după nişte presupuse standarde de acuratețe a reflecţie: asupra obiectelor 
ei. Pentru câ obiectul cunoaşterii nu este o realitate de neschimbat, inde- 
pendentă, ci este schimbată şi chiar constituită, parțial, prin interacţiunile 
noastre cognitive cu ea. Investigația transforma o situaţie indeterminata 
într-una determinată. 

Teoria lui Peirce asupra investigaţiei este behavioristă, naturalistă. faili- 
bilistă, total anticarteziană, dar în esenţă reformistă. James este predomi- 
nant reformist şi el, desi preferinta sa nominalistă pentru „adevăruri con- 
crete introduce un element potential revoluţionar. În teoria lui Dewey, temele 
revoluţionare sunt de neconfundat, în special negarea unei realităţi inde- 
pendente la care teoriile pot sau nu să se conformeze. Dar se pot discerne 
şi elemente reformiste. Legile sunt „instrumente intelectuale“, spune el, şi 
este dincolo de orice îndoială conformarea lor efectivă la ceea ce există, 
însă aceasta nu înseamnă că ele sunt doar mentale, sau că nu e nevoie ca 
ele să „ia seama“ la ceea ce există (1929, pp. 205, 207). La Dewey, temele 
reformiste importante includ: o distincție între sensurile de structură şi de 
conținut pentru „opinie“; o concepție despre EXPERIENŢĂ mai bogată şi 
mai solidă decât vechea idee „senzaționistă“; aspirația de a transcende vechea 
dihotomie RATIONALISM versus EMPIRISM si de a permite o interacti- 
une mai realistă a experienței cu rațiunea. 

Fără îndoială, Schiller este revoluţionar. În timp ce; atât la James, cât şi 
la Dewey găseşti o deplasare între identificarea adevărului cu verificabili- 
tatea si identificarea adevărului cu verificarea, ca şi un angajament mai mult 
(James) sau mai putin (Dewey) echivoc fata de caracterul schimbător al 
adevărului, la Schiller găseşti o identificare directă a adevărului cu verifi- 
carea, ca şi un angajament neechivoc fata de caracterul schimbător al ade- 

vărului. James recunoaşte că explicaţia sa pentru adevărurile concrete ar 
putea să nu se susțină singură: „a admite, aşa cum o facem noi, pragmatiştii, 
că suntem pasibili de a fi corectaţi... implică utilizarea de către noi a unui 
standard ideal“ (1909, p. 142). Insă Schiller oferă o teorie a adevărurilor 
concrete ca o teorie completă a adevărului. El neagă fatis ideea că adevărul 
este corespondenţa cu realitatea, o idee pe care o descrie ca fiind nu doar 
lipsită de valoare în calitate de criteriu, ci şi absurdă în sine. Adevărul este 
funcționare practică. El spune că „adevărat“ înseamnă „valorizat de către 
noi“; o propoziţie este adevărată dacă ea „sprijină scopurile noastre. Ade- 
vărul este schimbător de vreme ce propoziţiile devin adevărate doar atunci 
când sunt aplicate cu succes; un „adevăr care nu [...] se va supune veri- 
ficării încă nu este deloc un adevăr“ (Schiller, 1907, p. 8). Realitatea este 
şi ea schimbătoare, formându-se pe măsură ce se formează adevărul. Ade- 
vărul este dependent de noi, relativ la scopurile noastre. La fel este şi rea- 
litatea; faptele nu sunt pur şi simplu descoperite, ci selectate, chiar create 
de către noi, Fără îndoială, în spiritul unei provocări deliberate, Schiller 
compară viziunea sa cu aceea a lui Protagoras; si, într-adevăr, umanismul 
său revoluționar, relativist pare foarte departe de pragmatismul realist al lui 
Peirce. După cum recunoștea (scriind în 1908) şi Peirce însuşi: „Mi se pare 
păcat ca [domnul Schiller si pragmatistii de astăzi) să permită ca o filosofie 
atât de pătrunsă de viata să fie infectată de seminteie morții, prin noțiuni 
precum... caracterul schimbător al adevărului“ (Peirce. 6.485). 

O observație incisiva $1 profetică: Rorty, cel mai radical dintre pragmatiştii 
contemporani ce se autointitulează pragmatişti, şi totodată cel mai apropiat 
de Schiller, foloseşte termenul de „pragmatism“ în contrast cu cel de ,,rea- 
lism“; consideră că viziunea pragmatistă e aceea că adevărul nu este acel 
gen de lucru despre care să existe o teorie interesantă; consideră că nu este 
nimic de spus despre criteriile opiniei raționale, despre ceea ce contează ca 
dovadă bună sau slabă, dincolo şi mai presus de convențiile practicilor noas- 
tre cognitive; pe scurt, concepe pragmatismul ca o respingere revoluționară 
a întrebărilor, ca şi a răspunsurilor din tradiția epistemologică. 

Alţi contemporani, de pildă Bernstein şi Margolis, au căutat, mai mult 
sau mai putin conştient, un teren de centru locuibil între aripile revoluționară 
şi reformistă ale tradiției pragmatiste; o întreprindere ce pare totuşi mai de- 
grabă să exploateze ambiguitatile relevante, decât să le rezolve. 

După părerea mea, contribuţiile epistemologice cele mai durabile şi mai 
interesante se păsesc mai degrabă în tradiția pragmatismului reformist: de 
pildă, teoria lui Mead despre construcția socială a sinelui, inspirată de cri- 
tica lui Peirce asupra conștiinței de sine intuitive asumată de Descartes; con- 
ceptul de „a priori pragmatic“ al lui Lewis — întrucâtva nominalist — con- 
cept ce inspira el însuşi cerința lui Quine pentru „un pragmatism mat deplin“ 

(Quine, 1953, p. 46); abordarea behavioristă a opiniei, la Ramsey si, de ase- 
meni, abordarea behaviorista a intelesului, la Quine (Quine îl citează pe 
Dewey: ,,intelesul este... în primul rând o proprietate de comportament“ 
(Quine, 1969, p. 27; Dewey, 1925, p. 179)); asocierea de către Quine a 
genurilor naturale, inducției şi EPISTEMOLOGIEI EVOLUTIONISTE; 
reabilitarea pragmatică a inducției, la REICHENBACH; apărarea de către 
Hanson a ideii unei logici abductive a descoperirii ştiinţifice, apelul lui SEL- 
LARS la noțiunea de coerență explicativă, apelul lui Harman la noțiunea 
de INFERENTA LA CEA MAI BUNĂ EXPLICAŢIE; cercetarea de către 
PUTNAM a concepţiilor despre adevăr intermediare între relativism şi re- 
alism metafizic, cercetarea lui Apel privind teoriile consensuale şi relația 
lor cu dimensiunile sociale ale investigaţiei; investigaţiile lui RESCHER 
privind criteriile de succes $i îmbunătăţire a metodelor cognitive, investi- 
gatiile lui Jardine privind progresul ştiinţific; şi multe altele. Pot să măr- 
turisesc că, în propriul meu studiu, tot din acest filon provin idei de bază 
cum sunt integrarea explicativă, cu rol central în cvasi-holismu! articulat al 
tratării mele despre sprijinul prin dovadă, ca şi distincția dintre structuri ale 
opiniei şi conținuturi ale opiniei, cu rol central în tratarea mea despre rolul 
experienței. 

Unificarea acestei acumulări de idei filosofice bogată, dar, să recunoaştem, 
formidabil de diversă este ceea ce am putea numi proiectul în curs al prag- 
matismului reformist: aspirația de a găsi un teren de mijloc între dogma- 
tism şi SCEPTICISM; o concepţie despre adevăr suficient de accesibilă 
pentru a se putea aspira la ea în mod'realist, $1 totuşi suficient de obiectivă 
pentru a-şi merita numele; o articulare a interacțiunii dintre contribuția lu- 
mii la cunoaştere şi contribuția noastră. Acesta este, în esenţă, spiritul prag- 
matismului reformist, surprins succint de către James: ,,{...] vă rog să ob- 
servati [...] că atunci cand [...] noi renuntam la doctrina certitudinii obiec- 
tive, prin aceasta noi nu renunțăm la speranța sau căutarea adevărului însuşi“ 
(1897, p. 17). Concepută astfel, tradiția pragmatismului reformist încă in- 
floreşte; şi ea este, într-adevăr, „pătrunsă de viata“, cu toate că se află atât 
de departe de finalul investigaţiei pe cât se află fata de „consimțământul 
catolic“, cum a apreciat Peirce (8.13). 

Vezi si EMPIRISM; EPISTEMOLOGIE EVOLUTIONISTA; EXPE- 
RIENTA; EPISTEMOLOGIE GENETICĂ; EPISTEMOLOGIE NATU- 
RALIZATA; NIHILISM; REALISM. 

SUSAN HAACK [C. M.] 


(a se) prezenta pe sine 


Termenul se referă la o presupusă proprietate a anumitor stări mentale, 
la persoana întâi. Se presupune că o persoană este întemeiată să creadă că 
se află într-o asemenea stare, pur $1 simplu, în virtutea faptului că se află 
intr-o asemenea stare, independent de orice altă evidenţă. In mod altema- 
tiv, a te afla într-o asemenea stare înseamnă a fi conştient că te afli într-o 
asemenea stare. Aceste stări includ stările intentionale, precum a gîndi, a 
opina si a spera, $1 deopotrivă stări de percepţie, cum ar fi să iti apară ceva 
roşu. Criticii acestei noțiuni argumentează că putem fi intemeiati în a atribui 

anumite proprietăţi propriilor noastre stări mentale doar dacă suntem înte- 
meiati să credem că suntem în genere demni de încredere în a atribui astfel 
de proprietăți. 

Vezi şi EXPERIENŢĂ; DAT; SENZAȚIE / COGNITIE. 

ALAN H. GOLDMAN [G. $.] 


prezenta 
Vezi CARACTER IMEDIAT, PREZENŢĂ. 


principiul caritatii 


Davidson considera — iar aceasta este una dintre ideile cele mai tipice 
pentru el — că o propoziție de forma „vorbitorii de L susțin că S este ade- 
vărată în circumstanta C“ autorizează ceteris paribus propozitia-T cores- 
punzatoare „S este adevărată (in L) dacă şi numai daca C“, dar numai daca 
este presupus un „principiu constitutiv“ al atribuirii intentionale: formulelor 
lui L trebuie să li se atribuie condiții de adevăr sub constrangerea ca propo- 
zittile considerate adevărate de un vorbitor al lui L sunt în mare parte ade- 
vărate (din perspectiva interpretului). Acesta este principiul carităţii. Se con- 
sideră că el este HOLIST în interpretarea intenționată de autor, aceea că „în 
mare parte“ înseamnă foarte multe dintre propoziţii. Faptul că Davidson 
neagă posibilitatea legilor psiho-fizice îşi are temeiurile în primul rând în 
aceea că principiul caritatii este constitutiv pentru atribuirea intentionala şi 
nu pentru atribuirea de proprietăţi fizicaliste. Principiul caritatii are con- 
secinte remarcabile şi pentru epistemologie: dacă el este corect, respingerea 
scepticismului cere doar premisa slabă a coerentei opiniilor. 

Vezi şi DAVIDSON; ŞTIINŢE SOCIALE. 

ERNEST LEPORE 


principiul contradictiel 


Este o lege a adevărului. Grosso modo, o contradictorie a unei propo- 
ziții p este o propoziţie care poate fi exprimată în forma non-p, sau, daca p 
poate fi exprimată în forma non-q, atunci o contradictorie este o propoziție 
care poate fi exprimată în forma g. Astfel, de exemplu, dacă p este 2+1=4, 
atunci 2+174 este o contradictorie a lui p, deoarece 2+1?4 poate fi expri- 
mată în forma non-(2+1=4). Astfel, propoziţiile reciproc contradictorii pot 
fi exprimate în forma z non-r Principiul Contradictiei spune că două propo- 
ziţii reciproc contradictorii nu pot fi ambele adevărate şi nici ambele false 
Astfel, conform acestui principiu, întrucât dacă p este adevărată, atunci 
non-p cste falsă, nici o propoziţie nu poate fi în același timp și adevărată $i 
falsă (altminteri atât p cât şi contradictoria ei ar fi false). In particular, pen- 
tru orice predicat p şi obiect x, nu se poate ca p să fie în acelaşi timp ade- 
vărat despre x si fals despre x. Aceasta este formularea clasică a Principiu- 
lui Contradicţiei. Există anumite sensuri ale acestui principiu în care el nu 
este incontroversabil. (vezi Priest, 1985). 

ROBERT S. TRAGESSER 


principiul credulitatii 


Aceasta este o expresie dată de Thomas REID, în O cercetare asupra 
minţii omenești (An Inquiry Into the Human Mind, Pt VI, sec. 24 (1846, 
pp. 196-7)), pentru un „principiu originar“ al naturii umane ce presupune ` 
o „dispoziţie de a ne încrede în veracitatea celorlalți şi de a crede ceea ce 
aceştia ne spun“ (p. 196). Este un „principiu originar“ prin aceea că ope- 
rează independent de învăţare sau judecată rațională. Suntem constituiți în 

aşa fel încât avem tendinţa de a da crezare în mod natural, nereflexiv, dove- 
zilor pe care le primim de la ceilalți oameni. Această „tendinţă este nelimi- 
tată la copii, până când se confruntă cu falsitatea şi dezamăgirea, şi îşi 
păstrează un grad considerabil de tărie de-a lungul vieţii“ (ibid.). După 
cum arată Reid, dacă „nici o propoziţie rostită nu ar fi crezută decât după 
ce a fost examinată şi judecată de către rațiune, [...] ce mai multi oameni 
nu ar fi în stare să găsească rațiuni pentru a crede măcar a mia parte din 
ceea ce li se spune. O astfel de neîncredere şi incredulitate ne-ar lipsi de 
cele mai mari beneficii ale societății [...]“ (p. 197). Fără o astfel de ten- 
dinta originara, copiii ar fi incapabili să înveţe ceva prin instruire. Abia 
mai târziu ajunge o persoană să „pună limite autorităţii fata de care s-a su- 
pus la început pe de-a întregul“ (ibid.) (vezi MĂRTURII). Reid ia acest 
principiu ca fiind dublat de „principiul veracitatii“, ce reprezintă „o propen- 
siune de a spune adevărul şi de a folosi semnele din limbaj în așa fel încât 
să ne comunicdin sentimentele reale“ (p. 196). În plus, îl pune în analogie 
cu „principiul inducției“, care reprezintă o tendinţă naturală de a presupune 
că două lucruri ce au fost în mod constant asociate în trecut vor continua 
să fie astfel şi în viitor (p. 197). Și aici Reid argumentează că dacă nu ar 
exista o tendinţă originară de a face astfel de presupuneri, nu am putea 
niciodată să obținem ceva prin judecată rațională (vezi PROBLEME ALE 
INDUCȚIEI). 

Richard Swinburne (1979) foloseşte termenul pentru un principiu com- 
plet diferit, potrivit căruia opiniile perceptuale — opiniile bazate pe expe- 
nenta de percepție, despre ce anume pare cineva să perceapă — sunt sus- 
ceptibile de a fi corecte, de unde reiese că sunt rațional acceptabile în ab- 
senta unor temeiuri potrivnice. „Sugerez că acesta este un principiu al ratio- 
nalității: dacă (în absenţa unor consideraţii speciale) unui subiect îi pare 
(în mod epistemic) că x este prezent, atunci probabil că x este prezent; ceea 
ce pare să perceapă cineva este probabil astfel. Felul în care par să stea lu- 
crurile reprezintă un bun temei pentru o opinie despre cum stau lucrurile“ 
(p. 254). Swinburne enunţă acest principiu în cadrul unui argument pen- 
tru existența lui Dumnezeu, construit pe baza experienţei religioase (pre- 
supusa experienţă a existenţei lui Dumnezeu), dar acesta are o sferă de 
aplicare mult mai largă, după cum observă el. (Reid enunţă un principiu 
similar in Eseuri asupra capacităților intelectuale ale omului (Essays on 
the Intellectual Powers of Man, Eseul VI, cap. 5; 1846, p. 445).) Multi 
filosofi sunt dornici să-l aplice la percepția sensibilă, desi tot atât de multi 
dintre aceştia se abtin de la aplicarea sa la pretinsa experiență (percepție) 
a lui Dumnezeu. Swinburne, împreună cu alti susținători, arată că dacă nu 
acordăm o credibilitate PRIMA FACIE opiniilor perceptuale, doar în vir- 
tutea faptului că sunt bazate pe percepție, este dificil (dacă nu imposibil) 

să evităm un scepticism atotdistrugător in privința perceptulor. (Vezi, de 
ex., Reid, ibid., Eseul II; Moore, 1953, p. 125; Price, 1932, cap. VII.) În 
ultimele secole au fost făcute multe încercări de a da o întemeiere necir- 
culară pentru credibilitatea perceptiilor sensibile, dar nici una dintre ele nu 
a fost general acceptată, toate făcând obiectul unor critici severe. (Vezi Al- 
ston, 1991, cap. 3, pentru o trecere critică în revistă a unor astfel de încer- 
cări.) 

Am văzut că Swinburne susține doar o întemeiere ce poate fi 
DEZMINTITA pentru toate opiniile perceptuale, $i este evident că nu 
am putea avea garanţia unei sustineri mai puternice. De vreme ce opini- 
ile perceptuale sunt nu rareori reciproc contradictorii, ele nu pot fi toate 
adevărate. Şi suntem obişnuiţi cu multe cazuri în care se poate arăta că 
cineva a greşit în presupunerile pe care le-a făcut despre ce a văzut. Ast- 
fel, un astfel de principiu este bun doar în măsura în care e însoțit de o 
descriere a posibilităţilor de dezmintire. Swinburne enumeră patru tipuri 
de dezmintiri: 


l. ,,[...] percepția aparentă a fost realizată în condiții pe care subiectul 
nu le-a considerat a fi demne de crezare în trecut“. (p. 260) 

2. „[...] susţinerea perceptuală a fost aceea de a fi perceput un obiect 
de un anumit gen, în circumstanţe în care sustineri perceptuale simi- 
lare s-au dovedit a fi false“. (p. 261) 

3. ,,[...] poate fi pusă în discuţie susținerea perceptuală de a-l fi per- 
ceput pe x, fie arătând că x probabil că nu a fost prezent, [...]“ 

4. ,,[...] fie arătând că, chiar dacă x a fost prezent, probabil că nu a fost 
cauza experienței de a iti părea că x este prezent.“ (p. 261) 


Deşi acestea reprezintă consideraţii relevante, cred că putem realiza mai 
mult decât atât, prin intermediul unei liste construite sistematic. În primul 
rând, Swinburne realizează o clasificare impură, amestecând temeiurile pen- 
tru dezmintire (fie că sunt inductive, fie că nu sunt) cu tipurile de dezmuntiri. 
Astfel, atat (2) cat $1 (3) au de-a face cu motivele de a considera că o-opinie 
perceptuala este falsa (desi in (3) acest lucru este oarecum mascat de res- 
trictia la ceea ce este perceput, in contrast cu ceea ce se crede despre ceea 
ce e perceput), şi diferă in primul rând cu privire la genurile de temeiuri 
propuse pentru aceasta. Pe de altă parte, această hartă are ca rezultat faptul 
că anumiţi candidați importanţi sunt omişi. Astfel, putem avea motive pen- 
tru a crede că experiența în cauză nu reprezintă un indiciu suficient pentru 
adevărul opiniei. Unele cazuri vor fi prinse de (1), (2) sau (4), dar altele nu 
vor fi. Aş don să sugerez o clasificare mult mai simplă, în respingeri (mo- 
tive pentru a considera că opinia este falsă) şi subminări (motive pentru a 

considera că, in acest caz, experienţa nu reprezintă un temei suficient pen- 
tru opinia în chestiune). Putem apoi trece să distingem diferitele tipuri de 
respingeri şi subminări. 

Swinburne afirmă că multe experienţe religioase nu sunt eliminate prin 
tipurile de dezmintiri enumerate de el. Cu toate acestea, multi gânditori au 
argumentat că pretențiile de a-l fi simțit pe Dumnezeu au o credibilitate în- 
doielnică, datorită unor considerații mai generale, cum ar fi distribuția haotică 
a unor astfel de experienţe şi lipsa verificărilor intersubiective, de care dis- 
punem în cazul perceptiilor sensibile. Pentru un răspuns la astfel de argu- 
mente, vezi Alston (1991), capitolele 5 $1 6. 

WILLIAM P. ALSTON [G. $] 


principiul identităţii 

De vreme ce acelaşi lucru poate arăta diferit la momente diferite de timp 
sau lucruri diferite pot arăta la fel sau dcelasi lucru poate fi prezentat în 
moduri diferite (aşa cum 2+3 şi 4+1 prezintă acelaşi lucru, 5, în moduri 
diferite), putem să ne întrebăm care lucruri (indiferent cum sunt prezentate) 
sunt exact aceleaşi. Sperăm să putem răspunde la această întrebare în pnn- 
cipiu: dat fiind un lucru x şi mai multe lucruri de acelaşi gen y, z,..., am 
putea căuta un principiu Px care să determine care dintre lucrurile notate y, 
z,..., dacă există vreunul, e identic cu x. Pentru orice x am considera, ar 
putea să nu existe un asemenea principiu. Sau ar putea exista un principiu 
pentru x şi pentru alte lucruri de acel gen. Sau ar putea să existe un prin- 
cipiu pentru toate lucrurile. 

Se pare că, în afara matematicii, nu detinem astfel de principii de iden- 
titate impecabile din punct de vedere logic, care să poată fi aplicate cu suc- 
ces. În matematică, sau într-o mare parte a matematicii, avem Principiul 
identității indiscernabililor al lui LEIBNIZ (care afirmă că x este acelaşi lu- 
cru ca şi y dacă şi numai dacă y are orice proprietate pe care o are x, şi in- 
vers). Una dintre principalele utilizări ale principiului lui Leibniz a fost 

aceea de a nega că lucrurile sunt ceva mai mult decât proprietățile lor (de 
a nega, în ciuda a ceea ce spun filosofi precum Locke, că există substanțe 
care sunt purtătorii proprietăţilor). Dar este clar că acest principiu este prea 
puternic pentru copaci şi persoane, să zicem, cel putin cu privire la proprie- 
tatile pe care le atribuim de obicei acestora, căci asemenea proprietăți sunt 
în continuă schimbare. Şi totuşi, într-un sens tare, în \ciuda faptului că per- 
soanele şi copacii se schimbă, acestea rămân aceleași. Dar în ce sens, mai 
precis? Există oare un sens precis? Există principii logic exacte ce legife- 
rează sau articulează identitatea pe care o sesizăm în lucrunle în schimbare? 
Atât căutarea unor principii de identitate (de ex., principii ale identității per- 
soanei), cât și preocupările referitoare la ce anume ar putea să conteze ca 
principiu adecvat al identităţii formează domenii înfloritoare ale cercetării 
filosofice. 

ROBERT S. TRAGESSER [G. $.] 


problema altor minti 
Vezi ALTE MINTI 


problema criteriului 


Aceasta este problema: cum să formulezi criteriile şi, în acelaşi timp, să 
determini întinderea cunoașterii şi a opiniei întemeiate. Prezentarea care 
urmează se va concentra asupra întemeierii. Problema se iveşte din aparenta 
plauzibilitate a următoarelor două propoziţii: 


(1) Pot să identific cazuri de opinie întemeiată (şi astfel să determin 
întinderea acesteia) numai dacă cunosc deja criteriile opiniei inte- 


meiate. | 


- 

(2) Pot să cunosc criteriile opiniei întemeiate numai dacă pot deja să 
identific cazurile de opinie întemeiată. 


Dacă atât (1), cât şi (2) ar fi adevărate, am fi prinşi într-un cerc: nu am 
putea cunoaște nici criteriile, nici întinderea opiniei întemeiate. Pentru a 
arăta că ambele pot fi totuşi cunoscute, trebuie să găsim un mod de a ieşi 
din acest cerc. Natura acestei sarcim este cel mai bine ilustrată prin con- 
siderarea celor patru poziţii ce pot fi luate privitor la valorile de adevăr ale 
propozitiilor (1) şi (2): 


ege ww, 


(a) Scepticismul în privinţa posibilităţii de a construi o teorie a înte- 
meieni: (1) şi (2) sunt ambele adevărate; în consecință, nu pot cunoaşte 
nici criteriile şi nici întinderea opiniei întemeiate. (Domeniul aces- 
tui tip de scepticism se limitează la propoziţiile epistemice. În timp 
ce nu contestă posibilitatea opiniilor întemeiate, el neagă că putem 
cunoaște care opinii sunt întemeiate şi care nu.) 

(b) (2) este adevărată, dar (1) este falsă: pot să identific cazuri de înte- 
meiere fără aplica un criteriu. 

(c) (1) este adevărată, dar (2) este falsă: pot identifica criteriile opiniei 
întemeiate fără o cunoaştere prealabilă a cazurilor de opinie înte- 
meiată. 

(d) (1) şi (2) sunt ambele false; pot să cunosc întinderea opiniei înte- 
meiate fără să aplic criterii, şi viceversa. 


Problema criteriului poate fi văzută ca problema de a fumiza temeiuri 
pentru un răspuns non-sceptic, adică pentru (b), (c), sau (d). 

Roderick CHISHOLM, care a’acordat o atenţie deosebită acestei pro- 
bleme, numeşte cel de-al doilea răspuns, particularism, iar pe cel de-al treilea, 
metodism. HUME, care trage o concluzie sceptică în privinţa întinderii 
cunoaşterii empirice utihzând „deductibilitatea din experiența senzorială“ 
drept criteriu al întemeierii, a fost metodist. Thomas REID şi G. E. MOORE 
au fost particularişti; ei au respins criteriul lui Hume pe temeiul că trans- 
formă cazuri evidente de cunoaştere în cazuri de ignoranță. Chisholm susține 
că particulansmul este răspunsul corect. Concepția sa, care a devenit cunos- 
cută şi ca COGNITIVISM CRITIC, poate fi rezumată după cum urmează. 
Criteriile de aplicare a conceptelor epistemice sunt exprimate prin PRIN- 
CIPII EPISTEMICE. Antecedentul unui astfel de principiu specifică baza 
nenormativă faţă de care statutul epistemic atribuit de consecvent este SU- 
PERVENIENT. (Cf. Chisholm, 1957, pp. 30-9, 1982, p. 12) Un exemplu 
este următorul: 

Dacă lui S îi apare in mod F (if S is appeared to F-ly), atunci S are temeiuri 

să creadă că în fata lui S se află un F. 

Conform acestui principiu, un criteriu pentru a crede in mod intemeiat 
că în fata mea se află ceva roşu este ,, a imi apare în mod roşu“. Cand își 
construieşte teoria sa a cunoaşterii, Chisholm ia in considerare diferite prin- 
cipii de acest tip, acceptându-le sau respingându-le după cum ele se potrivesc 
sau nu cu ceea ce el identifică, fără a folosi nici un criteriu, drept cazuri de 
opinie întemeiată. Drept rezultat al utilizării acestei metode, el respinge 
principiul de mai sus ca fiind prea larg, şi criteriul empirist al lui Hume 
(care, spre deosebire de criteriile pe care încearcă să le formuleze Chisholm, 
formulează o condiţie necesară), 


„Dacă 5 are temeiuri să creadă că în fata lui S se află un F, atunci opinia 
lu: S este deductibilă din experiența senzorială a lui $“ 


ca fiind prea îngust. (Cf. Chisholm, 1982, cap. 5; 1977, cap. 4 şi 7.) În ceea 
ce priveşte viabilitatea particularismului, această abordare ridică întrebarea: 
cum este posibilă identificarea cazurilor de opinie întemeiată fără aplicarea 
unui criteriu? Răspunsul lui Chisholm se sprijină pe premisa că pentru a 
cunoaşte nu este nevoie de nici un criteriu al cunoașterii sau al întemeierii 
(1982, p. 53). El susţine că acest lucru este valabil şi pentru cunoaşterea 
faptelor epistemice. Presupunând că opinia mea că p este întemeiată, atunci 
ceea ce îmi întemeiază opinia că opinia că p este întemeiată este acelaşi 
corp de temeiuri care îmi întemeiază opinia că p. Altfel spus, atât //p, cât 
și Jp24 survin pe aceeaşi bază non-epistemică. (Cf Chisholm 1982, cap 4: 
Pentru o concepție diferită, vezi Alston, 1989, p. 24; cf. van Cleve, 1979, 
p. 86.) Astfel, pentru a avea temeiuri să cred că am temeiuri să cred că p, 
nu este nevoie să aplic nici un criteriu al opiniei întemeiate; trebuie doar 
să iau în considerare temeiurile care îl sprijină pe p. Supozitia cheie a par- 
ticularismului este deci că, pentru a dobândi cunoaşterea unui fapt epis- 
temic, nu trebuie să aplic, ci doar să satisfac condiţia din antecedentul prin- 
cipiulul care guvernează faptul epistemic în cauză. Astfel, este posibil să 
cunosc fapte epistemice precum „Am temeiuri să cred ca în fata mea se 
află un F‘, fără să aplic principii epistemice, şi să utilizez această cunoaştere 
pentru a respinge acele principii care sunt prea largi sau prea înguste. 
După metodism, soluția corectă la problema criteriului: se află pe calea 
opusă: principiile epistemice trebuie formulate fără utilizarea cunoaşterii 
faptelor epistemice. Dar cum ar putea metodiştii să distingă între principii 
corecte şi principii incorecte, dat fiind că apelul la cazuri de cunoaştere epis- 
temică este ilegitim? Cu ce ar putea ei compara un principiu prezumptiv 
pentru a-i verifica corectitudinea? În afară de cazul în care criteriile corecte 
sunt evidente imediat, ceea ce este îndoielnic, rămâne neclar cum ar putea 


24 J“ vine de la justification = întemeiere. (N. t.) 

metodistii să prefere in mod rational un principiu în loc de alt principiu. 
Astfel, Chisholm respinge criteriul lui Hume nu numai din cauza impli- 
catiilor sale sceptice, ci şi pe temeiul caracterului său arbitrar: Hume „ne 
lasă complet în ceaţă în ceea ce priveşte rațiunea pe care o putem avea pen- 
tru a adopta acest criteriu anume şi nu altul“ (1982, p. 67). Pe de altă parte, 
particulariştii acceptă propoziţia (2), şi astfel resping răspunsurile (c) şi (d), 
care afirmă amândouă că (2) este falsă. 

O problemă pentru particularism este aceea că el pare să comită un pe- 
titio principii fata de scepticism. (cf. BonJour, 1985, p. 13). Pentru a eva- 
lua această critică, trebuie să reținem că particulariştii resping criterii cu 
consecinţe sceptice pe baza cazurilor, în timp ce scepticii resping cazuri de 
întemeiere pe baza criteriilor. Această diferență de metodologie este ilus- 
trată de următoarele două argumente: 


Un argument antisceptic: 


... m... 


(A) Dacă criteriul „deductibilității din experienţa senzonală“ este corect, 


atunci opinia mea că acestea sunt mâinile mele nu este întemeiată. 
(B) Opina mea că acestea sunt mâinile mele este întemeiată. 


Deci: 
(—C) Criteriul „deductibihtăţii din experienţa senzorială“ nu este corect. 


Un argument sceptic: 


..... o... ct 


(A) Dacă criteriul ,,deductibilitatii din experienţa senzorială“ este corect, 
opinia mea că acestea sunt mâinile mele nu este întemeiată. 


(C) Criteriul „deductibilităţii”din experiența senzorială“ este corect. 
Deci: 
(-B) Opinia mea că acestea sunt mâinile mele nu este întemeiată. 


Premisele problematice sunt (B) şi (C). Particulariştii resping (C) pe 
baza lui (B), iar scepticii, (B) pe baza lui (C). Astfel, în ceea ce priveşte pe- 
titio principii, situaţia este simetrică: ambii comit petitio principii unul fata 
de celălalt. Al cui argument este totuşi mai bun? Particulariştii ar spune că 
a accepta (B) este mai rezonabil decât a accepta (C), deoarece riscul de a 
comite o eroare atunci când accepti un criteriu general este mai mare decât 
atunci când consideri o anumită opinie ca întemeiată. 

Problema cnteriului nu se limitează la întemeierea epistemică și cunoaștere, 
ci este ridicată de orice încercare de a formula principii generale ale filosofiei 
sau ale logicii. Ca răspuns la problema inducției, Nelson GOODMAN a 
propus aducerea în acord a principiilor inferentei inductive cu cazurile de 

inferenta inductivă pe care le acceptăm. John Rawls a încercat sa formuleze 
principii ale dreptăţii cu scopul de a aduce principiile şi ceea ce noi con- 
siderăm exemple de dreptate într-o stare de echilibru reflectiv (cf. Good- 
man, 1966, pp. 66-7; Rawls, 1971, pp. 19-21, 48-51). Goodman şi Rawls 
consideră că, pentru ca ei să poată identifica principiile pe care le caută, tre- 
buie să cunoască instantierile acestora, de la care să pornească. Dar ei mai 
cred de asemenea că în procesul aducerii în acord a principiilor şi a in- 
stantierilor, principiile pot fi salvate prin sacrificarea unor instantier. De 
aceea, ei pot fi considerați susținători ai unei concepţii analoage răspunsu- 
lui (iv), un hibrid de particularism şi metodism. (Pentru o discuție critică a 
concepţiei lui Goodman, vezi Stich, 1988; cf. Sosa, 1989.) 

Vezi şi CHISHOLM; DOCTRINA SIMŢULUI COMUN SI COGNI- 
TIVISMUL CRITIC; CRITERII SI CUNOAȘTERE; SEXTUS EMPIRI- 
CUS. 

problema iui Gettier 


Aşa-numita „analiză standard“ a cunoașterii propozitionale, sugerată 
printre alții de către Platon şi Kant, presupune că dacă cineva are o opinie 
adevărată şi întemeiată că p, atunci ştie (cunoaşte) că p (vezi DEFINIŢIA 
TRIPARTIT ĂA CUNOAŞTERII). În 1963, Edmund Gettier a publicat două 
contraexemple la această implicatie a analizei standard. Acestea sunt, în 
esență, următoarele: 

(1) Smith şi Jones au.candidat pentru aceeaşi slujbă. Smith e întemeiat 
să creadă că (a) Jones va obține slujba şi că (b) Jones are zece mo- 
nede în buzunar. Pe baza lui (a) și (b), Smith inferează că (c) per- 
soana care va căpăta slujba are zece monede în buzunar. Dar după 
cum se va dovedi că stau lucrurile, Smith însuşi va căpăta slujba. În 
plus, se întâmplă ca şi el să aibă zece monede în buzunar. Astfel, deși 
Smith are temeiuri pentru a Tene propoziția adevărată (c), Smith nu 
cunoaste (c). oie 

(2) Smith e întemeiat să creadă E falsă că (a) Jones deține un 
Ford. Pe baza lui (a), Smith inferează si este, astfel, întemeiat să 
creadă: (b) fie Jones deține un Ford, fie Brown este în Barcelona. 
După cum se va dovedi că stau lucrurile, Brown se află în Barcelona, 
astfel că (b) este adevărată. Totuşi, deşi Smith e întemeiat să creadă 
propoziția adevărată (b), Smith nu cunoaşte (b). 

Prin urmare, contraexemplele lui Gettier sunt cazuri în care cineva are o 
opinie adevărată şi întemeiată că p, dar îi lipsește cunoaşterea lui p. Problema 
lui Gettier este problema de a găsi o modificare a analizei standard a cunoașterii 
(opinie adevărată şi întemeiată), sau o altemativă la ea, astfel încât să fie evi- 
tate contraexemplele de felul celor ale lui Gettier. Unii filosofi au sugerat ca 
contraexemplele de tip Gettier sunt defectuoase, datorită faptului că se bazează 
pe principiul fais că propoziţiile false pot servi la întemeierea opiniei cuiva 
cu privire la alte propoziţii. Există însă exemple extrem de asemănătoare cu 
cele ale lui Gettier, şi care nu depind de acest principiu presupus fals. lată 
un exemplu inspirat de către Keith Lehrer şi Richard Feldman: 

(3) Să presupunem că Smith cunoaşte următoarea propoziție, m: Jones, 
pe care Smith l-a găsit totdeauna ca fiind de încredere, şi de care 
Smith nu are nici un motiv să se îndoiască acum, i-a spus lui Smith, 
colegul său de birou, că p: El, Jones, deţine un Ford. Să presupunem, 
de asemenea, că Jones i-a spus lui Smith că p doar fiindcă se află 
într-o stare de hipnoză, şi că ip este adevărat doar fiindcă, fără să o 
ştie, Jones a castigat un Ford Ja lotene, dupa ce a intrat in starea de 
hipnoză. În plus, să presupunem ca Smith deduces din m generalizarea 

existentiajă a acesteia, q: Există cineva, c persoană care s-a dovedit 

a fi întotdeauna demnă de încredere pentru Smith si de care Smith 
nu are nici un motiv să se îndoiască acum, care i-a spus lui Smith, 
colegul său de birou, că deține un Ford. Smith, prin urmare, ştie că 
q, de vreme ce a dedus în mod corect pe g din m, pe care o cunoaşte. 
Dar să mai presupunem şi că Smith, pe baza cunoaşterii sale că g, 
crede că r: Cineva din birou deţine un Ford. În aceste condiții, Smith 
are opinia adevărată şi întemeiată că r, cunoaște evidenţele pe care 
le are pentru r, dar nu ştie că r. 
Acest gen de exemple de tip Gettier s-au dovedit extrem de dificile pen- 
tru încercănle de a analiza conceptul CUNOAȘTERII PROPOZITIONALE. 
Istoria încercărilor de a soluţiona problema lui Gettier este complexă, 
nefiind încă încheiată. Nu s-a realizat un consens cu privire la nici una din 
soluţii. Mulţi filosofi susțin, în lumina contraexemplelor de tip Gettier, că 
cunoaşterea necesită o a patra condiţie, în afara condițiilor opiniei, ade- 
vărului şi întemeierii. Deși nici o anume condiție suplimentară (a patra) nu 
se bucură de o acceptare răspândită, se află în circulaţie câteva propuneri 
generale mai importante. Un gen de propunere de modificare, aşa-numita 
analiză a dezmintirii25, cere ca întemeierea suficientă pentru cunoaștere să 
fie „nedezminţită““, în sensul că un anume conditional contrafactual privi- 
tor la dezmintinle veritabile ale întemeierii să fie adevărat cu privire la acea 
întemeiere. O condiţie suplimentară a dezmintirii, de exemplu, daca e ca 
Smith să ştie că p, va impune să nu existe o propoziție adevărată q, astfel 
încât daca g ar deveni întemeiată pentru Smith, p nu ar mai fi întemeiată 
pentru Smith (vezi articolele lui Lehrer $i Paxson, şi cel al lui Swain, în Pap- 
pas şi Swain, 1978). O modificare diferită reclamă ca întemeierea actuală 
pentru o opinie adevărată ce e calificată drept cunoaștere să nu depindă, 
într-un anume fel, de falsitate (vezi Armstrong, 1973). Detaliile propuse 
pentru elaborarea acestor abordări au stâmit o serie de controverse. 
Propria noastră propunere de soluţie pentru problema lui Gettier se spri- 
jină pe o condiție suplimentară a posibilității unor evidențe susținute de ade- 
var. Mai specific, pentru ca o persoană, S, să aibă o cunoaştere că p pe baza 
evidenţei e, e trebuie să fie susținută de adevăr, în următorul sens: pentru 
orice propoziție adevărată ¢, care, luată in conjunctie cu e, subminează în- 
temeierea bazată pe e a lui S pentru p, există o propoziţie adevărată £’, care, 
luată în conjunctie cu e & t, reface întemeierea lui p in fata lui S, în aşa fel 
încât S este în mod actual întemeiat să creadă că p. În mare, fondul soluţiei 
noastre este că cunoaşterea propozițională necesită o opinie adevărată ȘI în- 
temeiată care este susținută de o totalitate colectivă de adevăruri. În Cunoastere 
și evidență (Knowledge and Evidence) am argumentat că această abordare 


25 Engl.: defeasibility analysis. (N. t.) 

nu rezolvă doar exemplele de tip Gettier, cum sunt (1)-(3), ci şi diferite alte 
exemple deopotrivă. 

Trei trăsături ale soluției propuse de noi merită să fie subliniate. Mai în- 
tai, ea evită folosirea conditionalului contrafactual în a patra condiţie, şi ast- 
fel scapă de anumite probleme dificile, legate de folosirea unui asemenea 
conditional într-o analiză a cunoaşterii. Al doilea, ea permite ca evidenţa 
pentru o întemeiere nedeductivă să fie o componentă a cunoașterii propo- 
zitionale. O condiţie de adecvare pentru o analiză a cunoaşterii este aceea 
de a nu restrânge evidenţele de întemeiere la relaţii de sprijin deductiv. Al 
treilea, soluţia propusă de noi este suficient de flexibilă pentru a da seama 
de cazuri ce pot fi descrise în felul următor: 

(4) Smith are o opinie adevărată și întemeiată că p, dar există o propo- 
zitie adevărată, ft, care subminează întemeierea lui Smith pentru p 
atunci când este luată în conjunctie cu aceasta; ț este de asa natură 
încât este fie fizic imposibil, fie omeneste imposibil ca Smith să fie 
întemeiat să creadă că t. 

Exemplele reprezentate de (4) sugerează ca ar trebui să acceptăm noti- 
uni ale cunoaşterii propozitionale de tării diferite. Aceste tării sunt deter- 
minate prin calificări de accesibilitate a mulțimii de elemente relevante ce 
ar putea, prin astfel de subminan, să excluda posibilitatea cunoaşterii. Un 
concept foarte constrângător al cunoaşterii presupune că este nevoie să fie 
doar logic posibil ca subiectul cunoscător să aibă o opinie ce exclude posi- 
bilitatea cunoasteni. Conceptele mai putin constrângătoare presupun că tre- 
buie să fie fizic posibil, sau omeneste posibil, ca subiectul cunoscător să 
aibă o opinie ce exclude posibilitatea cunoaşterii. Dar chiar şi asemenea 
concepte mai putin constrângătoare ale cunoaşterii trebuie să se sprijine pe 
noțiunea de evidenţă susținută de adevăr, dacă doresc să supraviețuiască în 
fata unui sir amenintator de exemple de tip Gettier. Dată fiind soluția noas- 
tra, a patra condiţie, de care era nevoie pentru o noțiune a cunoaşterii, nu 
este, pur şi simplu, o funcţie a evidenţei pe care subiectul cunoscător o 
posedă în mod actual. 

Dezvoltările extrem de controversate ale contraexemplelor iniţiale ale 
lui Gettier i-au facut pe unii filosofi să aibă îndoieli în privinţa semnificației 
filosofice reale a problemei lui Gettier. Astfel de îndoieli par, cu toate aces- 
tea, greşit plasate. O ramură fundamentală a epistemologiei urmăreşte 
înțelegerea naturii cunoaşterii propozitionale. lar pentru a înțelege cu exac- 
titate ce anume este cunoaşterea propozițională, este neapărat nevoie să 
avem o analiză a acestei cunoașteri care să reziste la contraexemple de tip 
Gettier. Dacă analiza noastră nu rezistă la contraexemplele de tip Gettier, 
ne va lipsi o înţelegere exactă a ceea ce este cunoaşterea propozițională. 
Este important din punct de vedere epistemologic, prin urmare, să avem o 

soluție ce se susține la problema lui Gettier, oricât ar fi de restrictivă o ast- 
fel de soluție. . 

Vezi şi TEORII CAUZALE; COERENTISM; CUNOAȘTERE PROPO- 
ZITIONALA; RELIABILISM. 

problema lui Molyneux 


William Molyneux (1656-1698) ridică următoarea problemă, într-o 
scrisoare către Locke: „Să presupunem un om născut orb, aflat acum la ma- 
turitate, $1 care a fost învăţat prin atingere să distingă între un cub şi o sferă 
din acelaşi metal şi cam de aceeași mărime, astfel încât poate spune, atunci! 
când simte pe una sau pe cealaltă, care este cubul şi care sfera. Să pre- 
supunem acum că sfera şi cubul stau pe masă. iar omul orb este facut să; 
vadă. Problemă26: dacă prin simţul văzului, înainte să le atingă, ar putea! 


26 Quoere (lat.), in original. (N. t) 

acum să distingă, $i să:spună care este globul si care este cubul.“ (citat în 
Locke, Eseu, 2. 9. 8). Locke e de acord cu Molyneux că acel om nu va fi 
capabil să realizeze aceasta, întrucât „nu a dobândit încă experiența potri- 
vit căreia ceea ce afectează atingerea sa în cutare sau cutare fel trebuie să 
afecteze vederea sa în cutare sau cutare fel, sau că un unghi ascuțit, care îi 
presa în mod inegal palma, ar trebui să îi apară la vedere, cum se întâmplă 
în cazul cubului“. La prima vedere, problema priveşte corespondența din- 
tre modalităţile percepției. Printre întrebările ridicate e cea daca calitățile 
primare (precum forma, mărimea, greutatea și mişcarea) sunt percepute de 
mai mult de un singur simţ şi dacă percepțiile vizuale şi cele tactile „se 
aseamănă“. Dar chestiunea principală, aşa cum o exprimase Molyneux, este 
dacă avem sau putem avea vreo capacitate vizuală înnăscută pentru a dis- 
tinge formele, sau dacă percepția presupune din partea subiectului o înzes- 
trare interpretativă (inconstienta) dobândită. 

O versiune diferită a problemei [datorată lui Diderot (Lettre sur les 
aveugles, 1749; în traducerca lui Morgan, 1977, p. 108; revizuită recent 
de către Evans, 1985)] ridică întrebarea dacă omul orb, o data ce dobân- 
deşte vederea, ar fi sau nu în stare să distingă forme bidimensionale pre- 
cum pătrat şi cerc (şi nu forme tridimensionale precum sferă şi cub). Prin 
modificarea termenilor în care problema fusese pusă iniţial, chestiunea 
dacă experiența anterioară ar fi suficientă pentru a declanşa la omul lui 
Molyneux o capacitate vizuală înnăscută de a aprecia indicaţiile de 
adancime27 disponibile in cadrul percepţiei (inclusiv la cubul Necker28 
si la liniile desenate similare) pare să se estompeze, întrucât nu este nevoie 
ca susținătorii disputei să fie în dezacord cu privire la acest lucru. În ciu- 
da versiunilor diferite, problema Principală priveşte relația epistemo- 
logică dintre modalităţile de perceptie-n particular, conexiunea dintre o 
reprezentare perceptuală tactilă a unei calități primare si o reprezentare 
perceptuală vizuală a unei calități primare. Problema nu este aceea dacă 
omul ce a recăpătat vederea va fi în stare să recunoască formele vizuale 
ca trăsături distincte ale obiectelor, ci dacă va fi în stare să extindă con- 
ceptele calităților primare (concepte pentru tipuri diferite de obiecte29) 
anterior dobândite în scopul de a identifica tactil anumite forme, precum 
pătrat sau cerc, la o aplicare bazată doar pe evidenţele vizuale. Sau in- 
vers, dacă omul lu: Molyneux va fi în stare să extindă conceptele sortale 
sau ale calităților primare, dobândite în cadrul identificării vizuale a unor 
anumite forme, la o aplicare fondată exclusiv pe experienţa tactilă. Miezul 


27 Engl.: depht cues. (N. t.) 
28 (N, t.) 


29 Engl.: sortal concepts. Traducem în continuare prin „concepte sortalc“. Proceedings of the 
Aristotelian Society. 

disputei, prin urmare, este dacă aceste concepte sortale sau ale calităților 
primare îşi au „sediul“ în oricare din cele cinci modalităţi senzoriale, lu- 
ată separat, sau într-o asociere a acestora, în fapt, dacă conceptele sor- 
tale, ale calităților primare, sunt specifice purtătorilor proprietăților în- 
fatisate într-o singură modalitate senzorială, sau dacă aceste concepte 
sunt folosite pentru a discrimina obiecte ce pot fi purtători ai proprie- 
tatilor înfăţişate în toate cele cinci modalități senzoriale, sau într-o com- 
binatie a lor. 

Rămâne întrebarea dacă (şi în ce , grad) problema lui Molyneux poate 
fi discutată independent de evidenţele de experienţă, și se poate spune 
pe drept că această problemă admite o soluţie filosofică. Deşi există anu- 
mite evidențe experimentale în favoarea răspunsului negativ dat de Locke 
(vezi Morgan, 1977, Gregory, 1974), rezultatele sunt neconcludente, iar 
relevanta lor pentru chestiunea în cauză este echivoca. 

Vezi şi BERKELEY; CONCEPT; EMPIRISM; LOCKE; CUNOAS- 
TERE PERCEPTUALA; CALITĂȚI PRIMARE / CALITĂȚI SECUN- 
DARE. 

problema lumii exterioare 


O lume exterioară, aşa cum au folosit filosofii termenul, nu este vreo 
planetă îndepărtată, exterioara Pământului. Nici nu este lumea exterioară, 
strict vorbind, o lume. Ci lumea exterioară constă în toate acele obiecte şi 
evenimente care există în exteriorul celor care le percep. Astfel, masa din 
celălalt colț al camerei este o parte a lumii exterioare, ca şi culoarea sa maro 
şi forma sa aproximativ dreptunghiulară. Tot astfel, dacă masa cade atunci 
când un obiect foarte greu este pus pe ea, evenimentul distrugerii sale este 
o parte a lumii exterioare. 

Un obiect exterior şi distinct fata de oricare subiect dat care percepe 
(perceiver) este oricare alt subiect care percepe. Astfel, relativ la un subiect 
care percepe, toți ceilalți subiecți care percep sunt parte a lumii exterioare. 
În orice caz, obținem un alt mod de a înţelege lumea exterioară dacă luăm 
în considerare obiectele şi evenimentele exterioare şi distincte fata de toți 
subiecţii care percep. Astfel concepută, mulţimea tuturor subiecţilor care 
percep formează o comunitate vastă, toate obiectele și evenimentele exte- 
rioare acelei comunităţi constituind lumea exterioară. În acest articol, vom 
înțelege noțiunea de lume exterioară în primul fel. Vom presupune astfel că 
subiecții care percep sunt entităţi care ocupă un loc în spaţiul fizic, fie şi 
numai pentru că sunt compuşi în parte din elemente care se află în spaţiul 
fizic. 

Care este atunci problema lumii exterioare (de aici înainte PLE)? Este 
cert că ea nu este dacă există o lume exterioară; atât lucru este luat drept 
bun. Ci problema este una epistemologică, care poate fi formulată, într-o 
aproximare grosieră, întrebând dacă şi, dacă da, cum obţine o persoană 
cunoaştere despre lumea exterioară. Astfel înțeleasă, problema pare să ad- 
mită o soluţie simplă. Există o cunoaştere a lumii exterioare, pe care per- 
soanele o dobândesc iniţial prin perceperea obiectelor şi a evenimentelor 
care alcătuiesc lumea exterioară. 

Cu toate acestea, mulți filosofi au considerat că această soluție simplă 
este problematică. Mai mult decât atât, chiar formularea PLE însăşi se va 
schimba din momentul în care vom lua în considerare principalele argu- 
mente împotriva soluției simple. 


UN ARGUMENT EPISTEMIC 


Unul dintre modurile în care a fost dezvoltată soluția simplă menţionată 
mai sus este în termenii REALISMULUI DIRECT epistemologic (de aici 
inainte, RDE). Această teorie este realistă în măsura în care susține că 
obiectele şi evenimentele din lumea exterioară, împreună cu multe din 
diferitele lor însuşiri, există independent de subiecţii care percep şi sunt în 

general neafectate de acestia si de actele de perceptie in care ele intra. lar 
aceasta teorie este directa din punct de vedere epistemologic, intrucat ea 
susține de asemenea că prin percepție oamenii dobândesc adesea, ba chiar 
în mod tipic, cunoaștere imediată, neinferentiala a obiectelor și a eveni- 
mentelor din lumea exterioară. În legătură cu acest ultim punct, se consi- 
deră că teoria întâmpină probleme serioase. 

Principala rațiune a acestui fapt este aceea că cunoaşterea obiectelor din 
lumea exterioară pare să fie dependentă de altă cunoaştere, şi astfel să nu 
poată fi caracterizată drept imediată şi neinferentiala. Se susține că eu nu 
dobândesc o cunoaştere perceptuala, neinferentiala și imediată a faptului 
că în faţa mea se află o inasă maro şi dreptunghiulară, deoarece eu nu aş 
cunoaşte o astfel de propoziție decât dacă aș cunoaşte că ceva îmi apare 
maro şi dreptunghiular. Astfel, cunoaşterea despre masă este dependentă de 
cunoaşterea despre cum îmi apare. masa. Altfel spus, dacă există vreo 
cunoaştere despre masă, aceasta este o cunoaștere indirectă, care este si- 
gură numai dacă propoziția despre masă poate fi inferată din propoziţii de- 
spre ceea ce apare. Dacă aşa stau lucrurile, RDE este falsă (vezi Chisholm, 
1957, pp. SSff). 

Acest argument sugerează un nou mod de a formula PLE: 


PLE}: Poate cineva să aibă o cunoaştere a propozitulor despre obiecte 
si evenimente din lumea exterioară, bazată pe propoziții care de- 
scriu modul in care lumea exterioară apare, 1. e. pe aparente (ap- 
pearances)? 


Spre deosebire de formularea noastră inițială a PLE, această formulare 
nu admite o soluție simplă. Ba chiar mai mult. multor filosofi li s-a părut 
că ea nu admite nici o soluție, astfel încât scepticismul privind lumea exte- 
rioară ar rămâne singura alternativă. 


ARGUMENTE PORNIND DE LA PERCEPŢIE 


Dacă ne gândim din nou la soluția simplă dată primei versiuni a PE, 
observăm că aceasta spune că o persoană dobândeşte o cunoaștere a obiectelor 
și a evenimentelor din lumea exterioară, initial prin perceperea acestora. 
Dacă ne concentrăm asupra percepţiei, obținem o versiune ușor diferită a 
soluției simple, versiune care întruchipează realismul direct perceptual 
(RDP). Această teorie este realistă în felul descris mai devreme, însă ea 
adaugă, în al doilea rând, că obiectele și evenimentele din lumea exterioară — 
ca și multe dintre însuşirile lor, precum culorile, formele şi texturile lor — 
sunt în mod tipic percepute direct. | 

Adesea, RDP este dezvoltat în continuare prin simpla adăugare a RDE 
la el. O asemenea adăugare este sprijinită, sustinandu-se că perceperea di- 

rectă a obiectelor din lumea exterioară ne furnizează cunoaşterea ime- 
diată, neinferentiala, a acestor obiecte. Astfel înțeleasă, RDP se presupune 
că sprijină RDE, deși strict vorbind ele sunt doctrine independente. Cine- 
va ar putea să o susțină în mod consistent, poate chiar plauzibil, pe una, 
fără a o accepta şi pe cealaltă. (Cred că BERKELEY a făcut acest lucru; 
vezi Pappas, 1991.) 

Perceptia directa este acea perceptie care nu este dependenta de o alta 
percepţie. Principala opoziţie la teza-că noi percepem obiectele exterioare 
în mod direct vine de la REALISMUL REPREZENTA IONAL, sau indi- 
rect. Această teorie susţine că ori de câte ori este perceput un obiect din 
lumea exterioară, este perceput şi un alt obiect, anume un sensum — 0 en- 
titate fenomenală de un anumit tip. Mai mult, cineva nu ar percepe obiec- 
tul exterior dacă nu ar percepe sensum-ul. In acest sens, sensum-ul este un 
intermediar perceput, iar perceperea obiectului exterior este dependentă de 
perceperea sensum-ului. Pentru această teorie, perceperea sensum-ului este 
directă, întrucât nu este dependentă de vreo altă percepere, în timp ce per- 
ceperea obiectului exterior este indirectă. Mai general spus, pentru adeptul 
realismului indirect, toate entitățile percepute direct sunt sensum-uri. Pe de 
altă parte, cei ce acceptă RDP susțin că perceperea obiectelor din lumea ex- 
tenoară este de obicei directă, deoarece această percepere nu este depen- 
dentă de anumiţi intermediari percepuți, precum sensum-urile. 

S-a presupus totuşi adesea că ARGUMENTUL BAZAT PE ILUZIE este 
suficient pentru a respinge toate formele de RDP. Argumentul bazat pe iluzie 
reprezintă, de fapt, mai curând o familie de argumente distincte decât un 
singur argument (vezi Pitcher 1970; Comman, 1971). Argumentul poate cel 
mai cunoscut din această familie începe cu observaţia că obiectele apar în 
mod diferit observatorilor diferiți, şi chiar aceluiaşi observator, in împre- 
jurări diferite. De exemplu, o farfune rotundă poate să apară ca rotundă unei 
persoane care o vede direct de deasupra şi ca eliptică altei persoane care o 
vede dintr-o parte. Când o persoană îşi schimbă poziţia, farfuria tot va părea 
să aibă forme diferite, din ce in ce mai eliptică în unele cazuri, din ce în ce 
mai apropiate de rotund în altele. În fiecare dintre aceste cazuri, se argu- 
mentează, observatorul vede în mod direct o entitate cu acea formă aparen- 
tă. Astfel, atunci când farfuria pare eliptică, se spune că observatorul vede 
în mod direct ceva eliptic. Sigur că această entitate eliptică nu este farfuria 
si nici suprafaţa de sus a farfuriei, întrucât aceasta este rotunda. Se consi- 
deră că această entitate eliptică, un sensum, este în întregime distinctă de 
farfurie. 

Atunci când farfuria este văzută direct de deasupra, ea pare rotundă şi 
s-ar putea crede că atunci observatorul vede farfuria, şi nu un sensum. Însă 
şi aici intervine relativitatea: farfuria va părea de mărimi diferite dacă ob- 

servatorul se situează la distanțe diferite de ea. Aşadar, chiar daca farfuria 
pare rotundă în toate aceste cazuri, ea va părea de asemenea să aibă diametre 
diferite. Astfel, şi în aceste cazuri se spune că observatorul vede în mod di- 
rect un sensum, Şi nu farfuria. 

Acest argument privind farfuria poate fi generalizat în două feluri. Mai 
întâi, mai mult sau mai puţin acelaşi argument poate fi produs pentru toate 
celelalte cazuri de văz, de-a lungul întregului domeniu al calităţilor sensi- 
bile — texturi şi culori, pe lângă forme şi mărimi. In al doilea rând, argu- 
mente ale relativităţii înrudite cu acestea pot fi utilizate pentru celelalte 
simţuri. Cu argumentul astfel completat se va ajunge la concluzia că în toate 
cazurile de percepţie nonhalucinatorie observatorul percepe în mod direct 
un sensum, şi nu un obiect fizic exterior. Este de presupus că în cazurile de 
halucinație se susţine un rezultat similar, astfel încât se ajunge la rezultatul 
complet general că in toate cazurile de experiență perceptuală, ceea ce este 
perceput direct este un sensum sau un grup de sensum-uri, şi nu un obiect 
fizic exterior. RDP este de aceea considerat fals. 

Totuşi, chiar dacă RDP este respins, acest lucru nu generează prin sine 
însuși o problemă a lumii exterioare. Trebuie să adăugăm ideea că dacă nici 
o persoană nu percepe niciodată în mod direct un obiect fizic exterior, atunci 
nici o persoană nu dobândeşte niciodată o cunoaştere imediată neinferentiala 
a acestor obiecte. Inarmati cu această premisă suplimentară, am putea 
conchide că dacă există o cunoaştere a lumii exterioare, ea este indirectă şi 
se bazează pe cunoaşterea imediată a sensum-urilor. Putem atunci să for- 
mulăm problema lumii exterioare într-un alt mod: 


PLE2: Poate cineva să aibă o cunoaștere a propoziţiilor despre obiectele 
şi evenimentele din lumea exterioară, bazată pe propoziții despre 
sensum-uri percepute direct? 


Menită să remarcăm diferențele dintre PLEI şi PLE2. Argumentele care 
duc la aceste probleme sunt foarte diferite, acelea care ne îndreaptă spre 
PLE? tratând percepţia într-un mod care nu este menționat în argumentele 
care ne conduc la PLE]. De asemenea, încercările de a rezolva PLE2 nece- 
sită concepţii despre percepție alternative la RDP, în timp ce acest lucru nu 
este valabil pentru PLEI. 


SOLUȚII PROPUSE LA PLE! 


Dacă argumentul care conduce la PLE] este acceptabil, atunci avem 
cunoaştere a lumii exterioare doar dacă propoziţiile despre obiectele şi eveni- 
mentele din lumea exterioară (de aici înainte judecati-E) sunt inferabile din 
propoziţii despre aparente (judecati-A). Ele vor fi astfel inferabile numai 
dacă sunt fie deductibile din judecati-E, fie inferabile printr-o inferenta in- 

:ductivă valabilă. Este totuşi clar că judecatile-E nu sunt deductibile din nici 
o mulțime finită de judecati-A. Putem vedea acest lucru observând că în 
cazul unei halucinaţii toate judecatile-A ar putea fi adevărate, în timp ce 
judecata-E î în cauză este evident falsă. Astfel, judecatile-A precum cele ex- 
primate prin ,, Îmi pare ca vad ceva rotund, roșu şi sferic“ şi „Îmi pare că 
simt ceva dulce si acrisor“ nu implică faptul că persoana respectivă vede 
sau gustă un măr. 

Unii filosofi au crezut că dacă FENOMENALISMUL analitic ar fi ade- 
vărat, situaţia ar fi diferită. Fenomenalismul analitic este doctrina că orice 
judecată-E este complet analizabilă în (şi astfel echivalentă ca înțeles cu) o 
mulțime de judecati-A (v, Ayer, 1940; Lewis, 1946). Numărul judecatilor-A 
care ar forma analiza unei singure judecati-E ar fi probabil enorm, poate 
chiar indefinit de mare. Cu toate acestea, fenomenalismul analitic ar putea 
fi de ajutor pentru rezolvarea PLEI, deoarece deductia cerută a judecatilor-E 
din judecati-A ar putea fi realizată imediat. O judecată-E echivalentă in inte- 
les cu anumite judecati-A poate cu siguranță să fie dedusă din acele judecati-A 

Totuşi, lucrurile nu sunt atât de simple cum le fac aceste remarci să pară. 
Chiar dacă fenomenalismul analitic este adevărat, nici o mulțime rezonabil 
de mare de judecati-A nu va implica o judecată-E. Căci fenomenalismul 
analitic fiind dat, există indefinit de multe judecati-A în analiza fiecărei 
judecan-E. Astfel, este probabil ca inferenta de la orice mulțime de judecati-A 
la o judecată-E sa fie inductivă, chiar luând de bun adevărul fenomenalis- 
mului analitic. Mai mult, majoritatea judecatilor-A în care am putea spera 
să analizăm o judecată-E ar fi conditionale conjunctive complexe, cum ar 
fi cea exprimată prin propoziția: „Dacă mi s-ar părea că văd ceva roşu, ro- 
tund și sferic, şi dacă aş părea că încerc să gust ceea ce mi se pare că văd, 
atunci cel mai probabil mi s-ar părea că simt ceva dulce şi acrişor.“ Însă 
judecatile- A de acest tip complex nu vor fi in mod tipic cunoscute imediat, 
și astfel cunoaşterea judecatilor-E nu se va baza in general pe cunoaşterea 
imediată a unor astfel de judecati-A. In plus, există bune temeiuri pentru a 
crede că fenomenalismul analitic este fals. Căci pentru fiecare traducere a 
unei judecati-E în judecati-A care a fost propusă, s-a arătat că ea are lipsuri, 
şi nu există temeiuri pentru a presupune că vreo încercare nouă de a realiza 
o traducere de acest fel va reuşi acolo unde toate celelalte au dat greş (vezi 
Chisholm, în Swartz, 1965). Insă judecatile-E nu sunt nici inductiv deri- 
vabile din judecati-A. Inductia prin simplă enumerare nu este aici de nici 
un ajutor, căci ea este o inferenta de la premise despre obiecte observate 
dintr-o anumită clasă şi care au anumite proprietăți F si G, la obiecte neob- 
servate din aceeaşi clasă, ce au proprietăţile F şi G. Dar judecatile-A se 
referă la aparente, în timp ce judecatile-E se referă la obiecte şi evenimente 
exterioare. Astfel, inferenta inductivă cea mai potrivită aici ar fi una cauza- 

lă: noi inferăm de la anumite efecte, descrise de judecati-A, la cauzele lor : 
probabile, descrise de judecati-E. Însă si aici inferenta se poate dovedi pro- . 
blematica. 

Fie judecatile-A exprimate de propoziţiile „Mi se pare că văd ceva roșu, 
rotund si sferic“ şi „Mi se pare că simt ceva dulce şi acrişor.'“ Pentru a re- 
aliza o inferenta valabilă de la aceste judecăți la cea exprimată de propo- 
zitia „În fata mea se află un măr“, avem nevoie de informaţii suplimenta- 
re, precum cea exprimată de propoziția „Merele cauzează in general aparente 
vizuale de roşu, de rotunjime şi de formă sferică şi aparente gustative de 
dulcime şi de acrime“. Cu această informatie suplimentară, inferenta este 
bună şi, relativ la premisele date, este probabil să fie adevărat că în fata mea 
se află un măr. Dar valabilitatea acestei inferente depinde direct de această 
premisă suplimentară; relativ numai la judecatile-A menționate, nu este 
foarte probabil că acolo se află un măr. 

Apărătorii realismului indirect au apelat uneori la o INFERENTA CATRE 
CEA MAI BUNĂ EXPLICAŢIE pentru a sprijini întemeierea judecăţilor-E. 
Am putea spune că cea mai bună explicaţie a aparentelor este aceea că ele 
sunt cauzate de obiecte exterioare. Totuşi, chiar dacă acest lucru este ade- 
vărat, cum şi este fără îndoială, este neclar cum stabilirea acestei ipoteze 
generale ajută la întemeierea judecăţilor-E particulare, precum aceea că 
aceste aparente particulare sunt cauzate de acel măr roşu. 

Problema este aici una generală; avem la dispoziție inferente inductive 
valabile de la judecati-A Ja judecati-E numai dacă se adaugă o premisă care 
să exprime relația cauzală cerută, sau poate o altă premisă care să descrie 
vreun alt tip de corelație între aparente şi obiecte exterioare. Deci nu avem 
nici O rațiune pentru a crede că PLEI poate fi rezolvată dovedind existența 
unor inferente inductive de la judecati-A la judecati-E (vezi Chisholm, 1957, 
pp. 73-4). Şi întrucât inferentele inductive şi deductive de la judecati-A la 
judecati-E par să epuizeze opţiunile, nu avem la îndemână nici o soluție la 
PLE]. S-ar părea astfel că, dacă nu există vreo soluție la PLE2, scepticis- 
mul privind cunoaşterea lumii exterioare ar fi cea mai rezonabilă poziție de 
adoptat. 


SOLUȚII PROPUSE LA PLE2 


PLE2 este generată de presupusa respingere a RDP, împreună cu prin- 
cipiul că o persoană are o cunoaştere perceptuală imediată a unui obiect nu- 
mai dacă acea persoană percepe acel obiect în mod direct. Larg vorbind, 
există două alternative la RDP: realismul indirect (perceptual) şi fenome- 
nalismul (perceptual). In opoziţie cu realismul indirect, descris mai sus, 
fenomenalismul perceptual respinge realismul categoric şi susține în schimb 
că: (1) obiectele fizice sunt grupuri de sensum-uri; (2) în toate cazurile de 

percepţie, cel putin un sensum este perceput in mod direct; şi (3) pentru a 
percepe un obiect fizic, o persoană percepe în mod direct unele dintre sen- 
sum-urile care constituie grupul ce formează acel obiect. 

-+ Proponenții fiecăreia dintre aceste poziţii încearcă să soluţioneze PLE2 
în diferite moduri. Dar sunt aceste poziţii în realitate mai capabile să re- 
zolve PLE2 decât erau doctrinele înrudite pe care le-am discutat mai de- 
vreme capabile să rezolve PLE1? Răspunsul le-a părut multor filosofi a fi 
NU, căci în general adepţii realismului.indirect şi fenomenalistii au utilizat 
strategii pe care le-am discutat deja şi le-am respins. 

Pentru a vedea acest lucru, să utilizăm termenul „judecată-S“ pentru 
propozițiile care descriu sensum-uri percepute în mod direct la momentul 
prezent. Adepții realismului indirect susţin de obicei că inferenta de la 
judecati-S la judecati-E ar fi una inductivă, şi anume o inferenta cauzala de 
la efecte la cauze. Inferentele de acest tip vor fi perfect valabile dacă putem 
utiliza o premisă care specifică faptul că obiectele fizice de un anumit tip 
sunt corelate cauzal cu sensum-urile percepute, în mod curent, direct. O 
asemenea premisă va fi ea însăşi — dacă va fi — întemeiată exclusiv pe 
baza judecatilor-S. Desigur, pentru adeptul realismului indirect, o persoană 
nu percepe niciodată în mod direct cauza sensum-urilor. Astfel, dacă o per- 
soană ştie, să zicem, că merele cauzează de obicei cutare şi cutare sensum-uri 
vizuale, acea persoană ştie acest lucru doar în mod indirect, pe baza cunoașterii 
sensum-urilor. Însă nici un grup de judecati-S nu sprijină el singur vreo in- 
ferenta la corelaţii cauzale de acest fel. In consecinţă, adepţii realismului 
direct nu sunt în poziția de a soluţiona PLE2 arătând că judecatile-E sunt 
derivabile inductiv din judecati-S. | 

Fenomenaliştii și-au susținut adesea poziţia în parte prin remarcarea di- 
ficultatilor cu care se confruntă realismul indirect. Insă fenomenalismul nu 
se află într-o poziție mai bună decât realismul direct fata de PLE2. Feno- 
menaliştii interpretează obiectele fizice ca grupuri de sensum-uri. Astfel, a 
infera o judecată-E din anumite judecati-S înseamnă a infera o judecată de- 
spre un grup din propoziții despre membrii constituenți ai grupului. Şi această 
inferenta va fi una inductivă, deşi nu una cauzală. Cu toate acestea, feno- 
menalistul întâmpină o problemă înrudită, şi anume aceea că inferentele 
respective vor necesita o premisă care să spună că cutare şi cutare sensum-un 
percepute direct constituie un grup C, unde C este un obiect fizic, cum ar 
fi un măr. Problema apare atunci când încercăm să întemeiem o astfel de 
premisă. Pentru aceasta, vom avea nevoie de o explicație plauzibilă în legă- 
tură cu ce anume se înțelege prin teza că obiectele fizice sunt grupuri de 
sensum-uri. Oricum, pentru a dezvolta această idee, fenomenaliştii s-au în- 
dreptat de obicei către fenomenalismul analitic: obiectele fizice sunt grupuri 
de sensum-uri în sensul că propozițiile despre obiecte fizice sunt analizabile 

în propoziții despre sensum-uri. lar fenomenalismul analitic, după cum am 
văzut, a fost discreditat. 

Dacă nici PLE1, nici PLE2 nu pot fi soluționate uşor, atunci am fi nevoiţi 
să adoptăm scepticismul privind lumea exterioară. S-ar putea spune chiar 
că aici se găseşte adevărata problemă a lumii exterioare: cum putem evita 
să fim nevoiți să acceptăm scepticismul. 


EVITAREA SCEPTICISMULUI 


Cel mai bun răspuns constă, cred, în a pune sub semnul întrebării argu- 
mentele care duc la PLEI şi la PLE2. Întrebarea hotărâtoare este dacă exis- 
tă vreo parte a argumentului prin iluzie care ne forțează într-adevăr să aban- 
donam RDP. Pentru a vedea mai uşor că răspunsul este NU, putem să ob- 
servăm că o premisă cheie în argumentul referitor la relativitate, conside- 
rat mai devreme, leagă felul în care ceva apare cu perceperea directă: se 
presupune că faptul că farfuria apare eliptică atrage dupa sine faptul că per- 
soana percepe în nod direct ceva care este eliptic (vezi Moore, 1965). Dar 
avem aici de-a face cu o implicatie? Cu siguranţă noi nu credem că jude- 
cata exprimată prin propoziţia: „Cartea pare uzată şi prăfuită şi mai veche 
de două sute de ani“ implică faptul că observatorul percepe în mod direct 
ceva care este uzat, prăfuit şi mai vechi de două sute de ani (Chisholm, 1964. 
p. 95). Şi există nenumărate exemple ca acesta, în care vom respinge in- 
ferenta de Ja faptul că o proprietate F îi apare cuiva la teza că F este in- 
stanţiată într-o entitate. 

Susținătorii argumentului prin iluzie ar putea protesta că inferenta pe 
care o favorizează ei se aplică numai în cazul anumitor adjective, şi anume 
al adjectivelor care se referă la calități sensibile nonrelationale precum cu- 
loarea, gustul, forma şi altele de acest gen. Dar o asemenea mutare nece- 
sită un argument care să arate de ce inferenta se aplică în aceste cazuri re- 
strânse, şi nu se aplică în toate celelalte. Nu a fost oferit niciodată un astfel 
de argument, şi este greu de văzut în ce ar consta el. 

Dacă argumentul bazat pe iluzie este dizolvat, principala amenințare la 
adresa RDP va fi fost înlăturată. Astfel, nu va mai exista nici o motivaţie 
reală pentru PLE2. Desigur, chiar dacă RDP este restabilit, aceasta nu re- 
zolva PLEI. Această problemă se poate ridica chiar şi pentru cineva care 
acceptă RDP. Însă şi aici există motive de suspiciune. Pentru a rămâne 
aproape de argumentul utilizat pentru a genera PLE], să acceptăm că o per- 
soană nu ar şti că vede ceva albastru dacă nu ar şti că ceva pare albastru. În 
acest sens, prima formă de cunoaştere depinde de cea de-a doua, aşa cum 
se menționează în argument. Ceea ce nu este clar e dacă această dependenţă 
este epistemică sau semantică. Ea este semantică dacă, pentru a înţelege ce 
înseamnă a vedea ceva albastru, cineva trebuie să înțeleagă și ce înseamnă 

ca ceva să pară albastru. Acest lucru ar putea fi adevărat, chiar atunci când 
opinia unei persoane că vede ceva albastru nu este epistemic dependentă 
de (bazată pe) opinia că ceva pare albastru. Simpla afirmare a faptului că 
există o relație de dependență — pe care se bazează primul argument — nu 
diferențiază între dependenţa semantică şi cea epistemică. Mai mult decât 
atât, există temeiuri pentru a crede că dependenţa nu este epistemică. Căci, 
în general, observatorii au rareon opinii despre cum par obiectele, însă acest 
fapt nu pune la îndoială cunoaşterea pe care o au ei cu privire la faptul că 
văd, de ex., obiecte albastre (vezi Pollock, 1986, p. 61). 

Această critică a argumentului utilizat pentru PLE] este îngustă, în sen- 
sul că se concentrează doar asupra unor elemente separate din cadrul argu- 
mentului şi nu pune în discuție presupozitiile pe care argumentul pare să se 
bazeze. Aceste presupoziţii, larg vorbind, au un caracter fundationist: 
cunoaşterea şi opinia întemeiată sunt divizate în cazurile de bază, imediate 
si neinferentiale, şi cazurile care nu sunt de bază, ce constau în cunoaşterea 
inferentiala şi în opiniile întemeiate care se sprijină pe opiniile de bază. 
Oricum, deşi FUNDATIONISMUL era larg acceptat atunci când problema 
lumii exterioare a intrat în circulație prin DESCARTES si prin EMPIRIŞTII 
clasici, el a suferit atacuri repetate şi există astăzi concepții alternative bine 
dezvoltate despre cunoaştere şi opinie întemeiată, unele dintre ele părând 
să fie la fel de plauzibile ca și cele mai solide versiuni al fundationismului. 
Avem, aşadar, bune temeiuri să banuim, exact aşa cum s-ar putea să ne fi 
gândit de la început, că problema lumii exterioare pur şi simplu nu există, 
cel puţin nu în formele în care a fost ea prezentată de obicei. 

Vezi şi ARGUMENT BAZAT PE ILUZIE; REALISM DIRECT; FEX- 
PERIENTA; INFERENȚĂ CĂTRE CEA MAI BUNĂ EXPLICAŢIE; 
FENOMENALISM; REALISM REPREZENTATIONAL; SCEPTICISM 
CONTEMPORAN; ARGUMENTE TRANSCENDENTALE. 

GEORGE PAPPAS [A. Z] 


problema urmării-de-reguli 


Urmarea-de-reguli este o activitate intenționată, de aşa natură încât poate 
fi presupusă în folosirea cuvintelor, mutarea pieselor de şah, în adoptarea 
unui obicei local şi în gândirea rațională. Este activitatea de a te conforma 
sau de a încerca să te conformezi, în mod intenţionat, regulilor relevante 
pentru astfel de domenii. Problema urinării-de-reguli este aceea de a ex- 
plica cum este posibilă o astfel de activitate. Urmarea-de-reguli reclamă ca 
agentul să identifice ceva care îi prescrie ce să facă într-un număr indefinit 
de mare şi de variat de situații (o regulă) și apoi să încerse să rămână fide! 
prescriptiilor acelei reguli. Este dificil de văzut ce fel de lucru ar putea în- 
deplini această funcție prescriptiva cu aplicare nelimitată, dintre elementele 
Ja care poate avea acces o minte omenească. Problema urmării-de-reguli 
este de a rezolva această dificultate. 

Problema derivă din opera târzie a lui Ludwig WITTGENSTEIN (Vezi 
în special Wittgenstein, 1953, 1956). Deşi a atras un interes considerabil în 
prima etapă a influenței lui Wittgenstein, aceasta a tins să fie eclipsata de 
alte chestiuni, asociate cu ARGUMENTUL LIMBAJULUI PRIVAT. Abia 
în anii '70 şi '80 a ajuns să se remarce din nou, ca problemă de sine stata- 
toare. Aceasta s-a datorat în special lucrănilor lui Robert Fogelin (1987), 
Saul Kripke (1982) şi Crispin Wright (1980). (Fezi şi Holtzman şi Leich, 
1981; Wright, 1984.) 

Există variate abordări ce-şi propun să solutioncze problema ur- 
mării-de-reguli. Între soluţiile posibile se includ cele ce consideră regulile 
drept entitati platonice şi ne atribuie capacitatea de a ne pune de acord cu 
aceste entităţi. Dar majoritatea abordărilor încearcă să rezolve problema 
într-un cadru NATURALIST, ce exclude postularea unor asemenea entități 
nonnaturale şi atribuirea unor asemenea capacități neobişnuite. Acestea 
încearcă să arate că naturalistn nu sunt forțați să accepte poziția iconociastă 
descrisă de Kripke (1982), aşa-numita soluţie sceptică, potrivit căreia ur- 

“marea-de-reguli este o iluzie — pur şi simplu nu se petrece nimic de genul 
acesta. Dar ceea ce ne preocupă aici nu sunt diferitele soluții posibile la 
problemă. (Pentru o trecere în revistă a soluţiilor, vezi Boghossian, 1989; 
vezi $1 Pettit, 1990a şi b). Ne preocupă mai degrabă să caracterizăm pro- 
blema urmării-de-reguli. Mă vo: ocupa în continuare de trei întrebări dis- 
tincte: Ce sunt regulile? Ce înseamnă să urmezi o regulă? Care este pro- 
blema cu noţiunea de urmare-de-reguli? 


CE SUNT REGULILE? 


După cum este de obicei adusă în discuție noţiunea de regulă, și aşa cum 
o invoc aici, regulile sunt constrângeri normative asupra unui tip de decizii 
sau, mai general, de judecăţi. Deciziile pot fi considerate drept judecăţi cu 
privire la ce este cel mai bine. Faptul că ceva reprezintă o constrângere nor- 
mativă asupra unui tip de judecăţi înseamnă că acel ceva identifică una sau 
mai multe opțiuni dintre alternativele posibile, opțiuni ce urmează a fi ad- 
judecate ca fiind mai potrivite, într-un anumit fel, decât celelalte. Opțiunea 
în cauză poate fi cea mai politicoasă, ca în cazul unei reguli de etichetă, cea 
mai atractivă, ca în cazul unei reguli a modei, opţiunea justă, în cazul unei 
reguli de corectitudine, verdictul propriu, în cazul unei reguli a evidenţei, 
ceea ce ar fi corect să se spună, în cazul unei reguli de a spune adevărul, şi 
aşa mai departe. 

Regulile de care s-a preocupat tradiția sunt relevante într-un număr ne- 
limitat de situații. Ar fi folositor dacă am integra asumptia unei asemenea 
relevante nelimitate în concepția noastră cu privire la reguli. Vom lua, ast- 
fel, regulile ca fiind constrângeri normative ce sunt relevante pentru un 
număr nedefinit de mare de tipuri de judecăţi. Cea ma: mare parte a regu- 
lilor ce ne sunt familiare presupun constrângeri normative ce sunt relevante 
pentru nenumărat de multe situaţii. Nu există de obicei o modalitate mecanică 
de a specifica nici măcar diferitele situaţii la care se aplică o regulă de po- 
litete. Aceste reguli au, cum se spune adesea, o structură deschisă. 

Ce fel de entități vor reprezenta constrângerile normative asupra unui 
număr nelimitat de situaţii? Un tip de entitate ce ar putea servi acestui rol 
ar putea fi o mulțime nedefinit de mare de perechi — câte una pentru fiecare 
judecată: primul membru al perechii va reprezenta tipul de situație avută in 
vedere; celălalt va reprezenta tipul potrivit de opțiune. Am putea să ne refe- 
rim la un asemenea obiect de întindere indefinită ca la extensiunea regulii. 
sau regula-în-extensiune. Un alt gen de entitate ce ar putea servi acestui rol 
ar putea fi un obiect abstract care este conceput ca având proprietatea de a 
identifica opțiunea potrivită pentru fiecare situaţie relevantă la care se aplică: 
această entitate va fi o funcție abstractă care, luând un tip de situaţie ca in- 

put, produce tipul cuvenit de optiune in calitate de output. Am putea numi 
aceasta intensiunea regulii, sau regula-in-intensiune. 


CE ÎNSEAMNĂ A URMA O REGULĂ? 


Distincția importantă pe care trebuie să o trasăm aici este cea dintre a te 
conforma unei reguli şi a o urma. A te conforma unei reguli înseamnă să for- 
mulezi judecăți sau să iei decizii ce satisfac constrângerile normative în 
chestiune. A te purta în maniera cuvenită, potrivit acelei reguli. A te confor- 
ma unei reguli, în acest sens, nu presupune să cunoşti ce anume reprezintă 
regula sau să știi că a fost realizată conformitatea. Un lucru şi mai evident, 
nu este necesară din partea agentului dorinţa de a se conforma sau o încer- 
care de satisface această dorință. Faptul că subiectul se conformează unei an- 
umite reguli este un fapt relational, privitor la comportamentul său, compor- 
tament ce nu ne spune, în sine, nimic despre stările mentale ale agentului. 

A urma o regulă, spre deosebire de a i te conforma si nimic mai mult, 
înseamnă să exprimi totuşi o anumită stare a minţii, şi nu doar să satisfaci 
o anumită specificare cu privire la comportament. A urma o regulă înseam- 
na să te conformezi regulii în mod intenționat, să te conformezi regulii prin 
aceea că încerci să i te conformezi, să te conformezi regulii datorită faptu- 
lui că actionezi în baza une: dorinţe de a atinge conformitatea. Un agent 
urmează o regulă, în cadrul judecăților pe care le formulează, doar în cazul 
în care faptul că realizează acele judecăți in acord cu regula este intentio- 
nat, doar în cazul în care există un set de opinii (cu rol de rationalizan) şi 
de dorinţe ce explică (în mod potrivit) faptul că realizează astfel de judecăți. 

(S-ar părea că există o problemă cu noţiunea de realizare intenționată 
de către un agent a judecăților conforme cu o regulă. Ştim că nu poate fi 
ceva intenționat, din partea agentului, a judeca că p, sau că g. Cum se poate 
atunci să fie intenționat faptul că judecă în acord cu o anumită regulă? Nu 
este nici o problemă. Un agent nu poate judeca în mod intenționat că p, dar 
poate judeca intenționat, în acord cu o anumită regulă, chiar când a judeca 
astfel revine la a judeca că p. Faptul că judecă că p nu se datorează, nici mă- 
car în parte, vreunei dorinţe pe care o are. Faptul că judecă în conformitate 
cu o regulă se datorează, cel putin în parte, unei asemenea dorințe. In con- 
textul celorlalte opinii pe care la are, dorinţa de a se conforma regulii ex- 
plică faptul că subiectul judecă în conformitate cu regula. Dar dorința nu 
explică în acelaşi fel faptul că subiectul judecă că p. Dorinţa sa va tinde să 
promoveze judecata că q în cazul in care regula impune pe g. 


PROBLEMA URMĂRII-DE-REGULI 


Există două condiţii ce trebuie să fie satisfăcute de orice regulă, dacă 
este ca regula să fie capabilă de a fi urmată. Aceasta trebuie să satisfacă o 

condiţie obiectivă — condiţia de a reprezenta o constrângere normativă ce 
se aplică într-o varietate nelimitată de cazuri, sau de a fixa o astfel de con- 
strângere. În plus, trebuie să satisfacă o condiţie subiectivă, şi anume să 
poată fi considerată ca atare în cadrul proiectelor noastre intenționate — să 
fie ceva fata de care o fiinţă ca noi să se poată conforma. Problema ur- 
mării-de-reguli este aceasta: cum pot fi satisfăcute ambele condiții în acelaşi 
timp? 

Condiţia subiectivă se împarte in cel putin trei subconditti distincte, şi 
ar fi folositor să le deosebim, dacă dorim să căpătăm o măsură a problemei 
în cauză. Prima subconditie este că regula trebuie să fie determinabilă sau 
identificabilă de către un subiect finit. În particular, că trebuie să fie deter- 
minabilă sau identificabilă independent de orice aplicare particulară a ei. 
Dacă este ca subiectul să încerce să se conformeze, atunci trebuie să i se 
prezinte ceva, un lucru către care să-și directioneze eforturile. lar dacă e ca 
subiectul să fie în stare să se conformeze pentru orice instanță (de aplicare 
a regulii), atunci regula fata de care încearcă să se conformeze trebuie să 
fie prezentată independent de felul în care se aplică la o anumită instanţă. 
Dacă permitem ca regula să fie identificată, în parte, ca impunând cutare şi 
cutare opțiune într-o anumită situație, nu mai are nici sens să considerăm 
că subiectul încearcă să îi fie fidel în acea situație. 

A doua subconditie pe care trebuie să o satisfacă o regulă, dacă este să 
se integreze în proiectele intenționate ale unei fiinţe ca noi, este aceea că 
ea nu doar că trebuie să fie identificabilă drept obiect al conformării pen- 
tru un subiect finit, dar trebuie şi să fie capabilă să instruiască subiectul, ca 
să zicem aşa, cu privire la ceea ce îi impune (ca opțiune) în diferitele situ- 
atii în care subiectul încearcă să 1 se conformeze. Aceasta înseamnă că re- 
gula trebuie să poată fi direct interpretabilă, în sensul că subiectul finit poate 
spune de-a dreptul ce anume pare să impună regula — acesta este cazul re- 
gulilor simple —, sau poate să spună ce anume impune aceasta aplicând 
alte reguli, reguli ale căror cerințe le poate formula de-a dreptul — acesta 
este cazul regulilor ce nu sunt simple. Dacă subiectul nu poate descifra ce 
anume impune o regulă în acest fel, atunci el'nu este în stare să încerce să 
1 se conformeze. . 

A treia subconditie o completează pe a doua. In timp ce a doua spune 
că o regulă trebuie sa poată fi descifrată de către un subiect finit, a treia 
spune că ea poate fi descifrată doar într-un mod failibil. Indiferent de cât 
de direct fi este regula accesibilă subiectului, indiferent cu câtă repeziciune 
poate spune subiectul ce anume pare să impună regula. acest fapt, luat in 
considerare singur, nu ne poate furniza o garanție epistemică pentru faptul 
că el a înţeles corect cerința regulii. Subiectul nu trebuie să reprezinte o au- 
toritate infailibilă, cel putin într-un sens al acestei expresii. El poate fi în 

stare să ştie ce impune regula într-o anumită situație. Se poate chiar să fie : 
în stare să ştie că în acea situație va înțelege corect regula. Faptul că aces- * 
te susțineri sunt permise depinde de cat de precis sunt trasate limitele . 
cunoaşterii. Dar indiferent de felul în care e înțeleasă cunoașterea, subiec- ' 
tul nu se poate afla in poziția de a exclude absolut orice posibilitate dea 
înțelege greşit o regulă, el nu poate şti cu siguranță că în cadrul descifrării 
regulii (realizată de el) e imposibilă eroarea. Altminteri nu ar avea nici un 
sens să ne gândim că subiectul încearcă să înțeleagă şi să aplice corect re- 
gula. 

Astfel, pentru a reveni la problema urmăni-de-reguli, provocarea con- 
stă în a identifica un lucru care poate satisface simultan condiţia obiectivă 
de a fi o constrângere normativă relevantă într-o varietate nelimitată de situ- 
atii şi constrângerea subiectivă de a fi ceva independent identificabil, direct 
descifrabil şi descifrabil în mod failibil. Există două moduri în care ne-am 
putea gândi să satisfacem această provocare: alegând ceva despre care ştim 
că satisface condiţia obiectivă şi încercând apoi să arătăm ca poate satis- 
face şi constrângerile subiective, sau alegând ceva care e cert că satisface 
constrângerile subiective şi arătând apoi că poate satisface şi condiția obiec- 
tiv. Dar ambele căi par să fie blocate, iar acesta este tocmai esenţa pro- 
blemei urmării-de-reguli. I! voi urma pe Saul Kripke (1982) în prezentarea 
acestei probleme, adoptând în linii mari aceeaşi prezentare ca în Pettit 
(19903). 

Să luăm în considerare entitățile despre care ştim că satisfac condiţia 
obiectivă: regula-in-extensiune şi regula-in-intensiune. Regula-în-extensi- 
une nu poate să satisfacă condițiile subiective, fiindcă e susceptibilă de a fi 
o mulțime infinit de mare. Nu există nici o modalitate prin care să pot in- 
tra în contact ca atare cu un asemenea obiect infinit. Nu există nici o moda- 
litate prin care, atunci când încerc să fiu fidel unei reguli dintr-o clasificare 
descriptivă, să pot lua contact cu extensiunea infinită a unei proprietăți ce 
se întinde de-a lungul lumilor posibile şi actuale (cu extensiunea cuburilor 
sau a triunghiurilor sau a jocurilor, să zicem). Și nu există, pentru a lua genul 
de regulă discutată de Kripke, nici o modalitate în care aş putea lua contact 
cu extensiunea regulii asociate cu funcţia plus (plus-function) — regula ce 
determină, pentru oricare două numere x ŞI y, care număr este referentul lui 
„X +y“, „Infinit de multele cazuri din tabel (tabla adunării — n. t.) nu sunt 
prezente în mintea mea, pentru a fi consultate de eul meu viitor“ (Kripke, 
1982, p. 22). 

Cum stau lucrurile în privinţa regulii-în-intensiune? De exemplu, în privin- 
ta funcției adunării (addition function), care, aşa cum ar concepe-o Frege, 
determină opinia corectă în orice judecată cu privire la suma a două numere. 
Ce anume ar putea să se ridice împotriva ideii că acest obiect abstract ar 

putea fi în stare să satisfacă condiţiile subiective, fiind angajat, în modul 
potrivit, în cadrul unei minţi finite? Problema aici este de a explica cum este 
în stare o fiinţă ca noi să intre în contact cu un astfel de obiect abstract. Aces- 
ta nu ne afectează simțurile, ca un obiect fizic, aşa că nu suntem conectaţi 
cauzal cu el, în modul obişnuit. Cum se poate atunci să ni se prezinte? 

Trecând de la entităţi care satisfac în mod clar condiţia obiectivă a re- 
gulii la entități ce par să fie mai degrabă în stare să satisfacă condițiile subiec- 
tive, întrebarea este dacă astfel de entități pot fi satisfăcătoare în mod obiec- 
tiv. Adică, dacă pot servi drept constrângeri normative asupra unui număr 
nelimitat de cazuri. Kripke menţionează doi candidați principali pentru en- 
tititile de acest gen. În primul rând, exemplele posibile sau actuale de apli- 
care a regulii în chestiune, precum exemplele de proprietăţi sau exemplele 
de adunări, iar în al doilea, starile de conştiinţă accesibile prin introspectie, 
cum ar fi, de pildă, o idee potrivită sau un sentiment. Dar există o obiectie 
ce se aplică tuturor acestor candidați, după cum argumentează Kripke, şi în 
fapt oricărui obiect finit ce ar fi propus pentru rolul în chestiune. Obiectia, 
derivată în mod clar pornind de la Wittgenstein, este că nici un obiect finit 
nu poate identifica neambiguu o constrângere care să aibă caracter norma- 
tiv cu privire la o varietate nelimitată de cazuri. Să luăm în considerare o 
serie de exemple pentru adunare: | + 1 = 2,1 +2 =3,2 +2 =4 şi aşa mai 
departe. Sau să considerăm orice set de exemple de cuburi sau triunghiuri 
sau jocuri. Orice ar putea să determine un astfel de obiect finit, modalitatea 
corectă de a proceda într-un caz nou rămâne deschisă. „Plus“, asa cum îl 
înțelegem noi, ne sileşte să spunem ca 68 + 57 = 125, dar exemplele date 
nu pot face nimic pentru a identifica regula pentru plus ca fiind distinctă, 
să zicem, de regula pentru quus, Care spune că răspunsul, în cazul lui 68 şi 
57, este 5. „Este un triunghi“, aşa cum înțelegem noi expresia, ne sileşte să 
spunem ca o foaie pătrată îndoită pe diagonală este un triunghi, dar exem- 
plele oferite, dacă nu includ şi acest caz, vor fi consistente cu faptul că 
această pagină îndoită nu este un triunghi, poate că regula pe care am ilus- 
trat-o exclude triunghiurile din hârtie, sau poate exclude triunghiurile rea- 
lizate prin împăturire. Fapt este că orice set finit de exemple, fie matema- 
tice, fie de alt tip, poate fi extrapolat într-un număr infinit de feluri. În mod 
echivalent, orice set finit de exemple instantiaza un număr infinit de reguli. 

Urmarea acestor consideraţii este că regulile nu par a fi un gen de lu- 
cruri pe care minţile noastre finite să le poată identifica drept elemente ce 
pot fi urmate. Sau privind invers, că printre elementele pe care mințile noas- 
tre finite le pot ca atare identifica se pare că nu există nimic care să ne poată 
pune în contact cu regulile. Urmarea-de-reguli este o activitate misterioasă. 
Ea are un rol central în gândirea omenească şi în viata oamenilor, dar posi- 
bilitatea sa este problematică din punct de vedere filosofic. 

Problema urmării-de-reguli reprezintă o provocare importantă pentru 
filosofi, în special pentru filosofii ce au o predilecție- spre naturalism. Ce 
anume, din cadrul lumii naturale, e implicat în urmarea-de-reguli? Proba- 
bil că singura idee larg acceptată este că urmarea-de-reguli presupune dez- 
voltarea unei dispoziții de a realiza extrapolari, o dispoziţie (generată de 
anumite exemple) de a aplica regula, după un anumit model, la cazurile noi. 
Dar o astfel de dispoziţie nu este singură suficientă pentru a constitui ur- 
mare-de-reguli. Deşi furnizează un mecanism pentru inducerea răspun- 
surilor, nu furnizează ceva care să ne poată spune cum să procedăm în ocazii 
noi, un lucru prin care să putem obține o călăuzire, atunci cand intentionaém 
(Kripke, 1982, p. 24). 

Cea mai bună speranţă a une! soluţii naturaliste probabil că nu o con- 
stituie încercarea de a reduce urmarea-de-reguli la operarea unei asemenea 
dispoziţii, ci de a da seama, folosind dispoziţia, de felul în care un subiect 
poate identifica o regulă pe care să o urmeze. In descrierea agreată de au- 
torul acestui articol, dispoziţia de a extrapola, de pildă, deţine un rol se- 
cundar fata de cea de a induce răspunsuri potrivite pentru cazurile noi: ea 
abilitează anumite aplicăni să exemplifice regula $i să o prezinte subiectu- 
lui ca pe ceva ce poate fi urmat. Deşi aplicările oferite spre exemplificare 
ar putea instantia un număr nelimitat de reguli, după cum am observat mai 
înainte, dispoziţia de a extrapola poate să ne asigure că ele vor exemplifi- 
ca doar o singură regula (Pettit, 1990a şi b, 1992). Discuţiile viitoare se vor 
centra probabil asupra acestor încercări de a explica într-un mod naturalist 
fenomenul urmărn-de-reguli. 

Vezi şi DEFINIŢIE OSTENSIVĂ; ARGUMENTUL LIMBAJULUI PRI- 
VAT; WITTGENSTEIN. 

PROBLEMA HUMEANA A INDUCTIEI 


Să presupunem că avem o anumită proprietate A care tine de o situație 
experimentală sau observationala şi că dintr-un mare număr de cazuri ob- 
servate care aveau proprietatea A, m/n (care poate fi egal cu 1) aveau şi pro- 
prietatea B. Să presupunem în plus că circumstantele-cadru care nu erau 
specificate în aceste descripții au fost variate într-o mare măsură şi, de aseme- 
nea, că nu avem informaţii suplimentare referitoare la frecvenţa B-unlor 
printre A-uri sau la conexiuni cauzale ori nomologice între cazurile de A şi 
cazurile de B. In această situaţie, o inferenţă inductivă enumerativă sau in- 
stantiala (instantial) ar porni de la premisa că m/n dintre cazurile observate 
de A sunt şi cazuri de B şi ar ajunge la concluzia că aproximativ m/n din 
toți A sunt B. (Se va presupune că restrictia obișnuită de probabilitate se 
aplică inferentei $i nu este parte a concluziei). Aici, clasa A-urilor ar trebui 
luată astfel încât să nu includă doar A-uri care nu au fost încă observate, 
sau viitoare, ci şi A-uri posibile sau ipotetice. (O concluzie alternativă se 
poate referi la probabilitatea ca exact următorul A care va fi observat să fie 
B). 

Problema tradițională sau humeană a inducției, numită adesea pur şi 
simplu problema inducției, este problema dacă şi de ce inferentele care 
corespund acestei scheme ar trebui considerate acceptabile rațional sau în- 
temeiate dintr-un punct de vedere epistemic sau cognitiv, 1. e. dacă şi de ce 
acest mod de a rationa are şanse să ne conducă la teze adevărate referitoare 
la lume. Există vreun argument sau vreo rațiune pentru a crede că acele con- 
cluzii la care ajungem în acest mod sunt probabil adevărate, dacă premisa 
corespunzătoare este adevărată — sau chiar că şansele lor de adevăr sunt 
semnificativ sporite? 

Modul în care a discutat HUME această problemă tratează explicit nu- 
mai cazurile în care toate A-urile observate sunt B-uri şi în care se susține 
că A este cauza lui B. Dar acest argument se aplică la fel de bine şi unor 
cazuri mai generale. Concluzia lui Hume este pe deplin negativă şi scep- 
tică: inferentele inductive nu sunt întemeiate rational, ci sunt rezultatul unui 
proces esențialmente a-rational, a unui obicei sau a unei deprinderi. Hume 

provoacă susținătorul inducției să producă un raționament convingător care 
să conducă de la o premisă inductivă la concluzia corespunzătoare şi oferă 
un argument extrem de influent, sub forma unei dileme (numită uneori „fur- 
ca lui Hume“), pentru a arăta că un asemenea raționament nu poate exista. 
Un astfel de raționament, argumentează el, ar trebui să fie ori un rationa- 
ment demonstrativ a priori referitor la relații dintre idei, ori un raționament 
„experimental“ (i. e. empiric) referitor la chestiuni de fapt sau de existenţă. 
Raționamentul nu poate fi de primul tip, deoarece toate rafionamentele 
demonstrative se bazează pe evitarea contradictiei şi nu este contradictoriu 
să presupunem că şi „cursul naturii se poate schimba“, că o ordine care a 
fost observată în trecut nu va continua în viitor. Dar el nu poate fi nici de 
a] doilea tip, deoarece orice argument empiric va apela la succesul pe care 
raționamentul pe care îl căutăm l-a avut în decursul experienței anterioare. 
Dar ceea ce am pus în discuţie este tocmai caracterul întemeiat al genera- 
lizării pornind de la experienţa trecută — astfel încât orice apel la un argu- 
ment empiric ne-ar face să comitem un petitio principii. Deci, conchide 
Hume, nu poate exista un raționament de tipul căutat (1748, pp. 35-6). 

O versiune alternativă a problemei poate fi obținută formulând-o prin 
referire la așa-numitul Principiu al Inducției. Acest principiu spune, în mare, 
că viitorul va semăna cu trecutul sau, mai bine, că acele cazuri care nu au 
fost observate vor semăna cu cazurile observate. Un raționament inductiv 
poate fi văzut ca o entimemă, în care acest principiu serveşte de premisă 
implicită, în acest caz problema fiind, evident, cum putem întemeia acest 
principiu. Argumentul lui Hume spune că o asemenea întemeiere nu este 
posibilă: principiu) nu poate fi întemeiat a priori deoarece negația sa nu este 
o contradicţie; şi nu poate fi întemeiat prin apel la faptul că a fost adevărat 
în experiența anterioară fără a comite în mod evident un petitio principii. 

Răspunsurile recente la problema inducției care au predominat cel putin 
tradiția analitică acceptă de fapt concluzia principală a argumentului lui 
Hume — anume aceea că inferentele inductive nu pot fi întemeiate în sen- 
sul de a arăta că este probabil ca aceste inferente să aibă concluzii adevărate 
dacă premisele sunt adevărate — si încearcă astfel să găsească un alt tip de 
întemeiere a inducției. Aceste răspunsuri se împart în două mari categorii: 
(1) întemeieri pragmatice sau revendicări ale inducției, dezvoltate in prin- 
cipal de REICHENBACH; și (2) intemeieri ale inducției bazate pe limba- 
jul comun, susținătorul cel mai important al acestora fiind STRAWSON. 
Prin contrast, unii filosofi mai încearcă încă să respingă dilema lui Hume 
argumentând fie (3) că, în ciuda aparentelor, inducția poate fi întemeiată in- 
ductiv fără circularitate, fie (4) că este posibilă totuşi o întemeiere a priori 
a inducției. Vom examina pe scurt toate aceste patru răspunsuri. 

(1) În conceptia lui Reichenbach, inducția poate fi înțeleasă cel mai bine 
nu ca o forma de inferenta, ci mai degrabă ca o metodă de a ajunge la pos- 
tulate (posits) referitoare, de exemplu, la proporția de A-uri care sunt B-uri. 
Un astfel de postulat nu este o teză despre care se afirmă că este adevărată, 
cl un rămăşag intelectual analog unui pariu facut de un jucător de jocuri de 
noroc. Astfel înțeleasă, metoda iriductivă spune că ar trebui să postulăm că 
proporția observată este, cu un anumit grad de aproximaţie, proporţia ade- 
varata şi să corectăm apoi în permanenţă postulatul initial, pe măsură ce 
obținem noi informații. 

Pariul jucătorului este în mod normal un „postulat evaluat“ (appraised 
posit), i. e. el cunoaşte șansele sau probabilitatea cu care rezultatul pe care 
el pariază se va produce în fapt. Prin contrast, pariul inductiv este un ,,pos- 
tulat orb“: noi nu cunoaștem șansele lui de succes şi nici măcar dacă suc- 
cesul este posibil. Atunci când facem un astfel de pariu, noi mizām pe va- 
loarea unei anumite proporții din lumea independentă de noi, proportie pe 
care Reichenbach o interpretează ca fiind limita proportiei observate, atunci 
când numărul cazurilor creşte spre infinit. Dar noi nu avem nici o posibi- 
litate de a şti nici mâcar dacă o astfel de limita există, dacă proporţia de 
A-uri care sunt şi B-uri converge pe termen lung către o valoare stabilă, mai 
degrabă decât să varieze aieatoriu. lar dacă noi nu putem şti dacă aceasta 
limită există, atunci evident că nu putem şti dacă avem vreo şansă să o găsim. 

Ceea ce putem sti, aupâ Reichenbach. este că dacă poate fi găsit vreun 
adevăr de acest fel. metoca mductiva îl va găsi în ceie din urmă. Aceasta 
este o consecință analitică a interpretării reichenbachiene a sensului idei: 
că o astfel de limită există. Singurul mod în care metoda inductivă de a face 
un postulat iniţial şi de a-l rafina apoi în lumina noilor observaţii ar putea 
eşua să ajungă în cele din urmă la proporția adevărată este atunci când șirul 
proporțiilor observate nu converge niciodată către nici o valoare stabilă, 
ceea ce înseamnă că nu există nici un adevăr de găsit cu privire la proporţia 
de A-uri care sunt B-uri. Astfel, inducția este întemeiată, nu prin dovedirea 
faptului că ea va avea succes sau că succesul său este probabil, ci arătân- 
du-se doar că ea va avea succes, dacă succesul este posibil. Teza iui Rei- 
chenbach este că nu se poate stabil: nimic mai mult referitor la nici o metodă, 
şi astfel că inducția ne dă cele mai bune şanse de succes, cel mai bun pariu 
într-o situaţie în care nu există nici o alternativă la a paria. 

Acest răspuns pragmatic la problema inducției întâmpină mai multe 
probleme serioase. Mai întâi, există nedefinit de multe alte „metode“ de a 
ajunge la postulate, care pot fi susținute în acelaşi mod — metode care pro- 
duc pe termen lung acelaşi rezultat ca metoda inductivă, dar diferă de ea în 
mod arbitrar pe termen scurt. În ciuda eforturilor lui Salmon și ale altora, 
nu este clar că există vreun mod satisfăcător de a exclude aceste alterna- 

tive, pentru a evita rezultatul că orice postulat pe termen scurt ales în mod 
arbitrar este la fel de rezonabil ca postulatul inductiv. În al doilea rând, chiar 
dacă există un adevăr de tipul cerut, care să fie găsit, metoda inductivă garan- 
tează doar găsirea acestuia sau apropierea de el pe termen nedefinit de lung. 
Însă orice aplicare efectivă a rezultatelor inductive are întotdeauna loc pe 
termen scurt, facand incerta relevanta întemeierii pragmatice pentru prac- 
tica efectivă. În al treilea rand, şi cel mai important, trebuie subliniat că 
răspunsul lui Reichenbach la problemă acceptă pur şi simplu teza scepti- 
cismului humeean că o premisă inductivă nu ne oferă niciodată nici cel mai 
mic motiv să credem că concluzia inductivă corespunzătoare este adevărată. 
Reichenbach însuşi este sincer în acest punct, însă aceasta nu atenuează im- 
plauzibilitatea intuitivă a afirmației că noi nu avem mai multe temeiuri să 
credem că concluziile noastre ştiinţifice şi bazate pe simţul comun sunt ade- 
vărate decât are, pentru a folosi propria comparaţie a lui Reichenbach (1949, 
p. 482), un orb care rataceste prin munți si care simte o urmă aparentă cu 
bastonul lui, pentru a crede că urmărind acea urmă va ajunge în siguranță. 

O concepţie despre inducţie care se aseamănă cu cea a lui Reichenbach 
prin teza că concluziile inductive particulare sunt mai degrabă postulate sau 
conjecturi, decât concluzii ale unor inferente valabile, ne este oferită de 
POPPER. Dar concepţia lui Popper este încă si mai fatis sceptică: ea revine 
la a afirma că tot ce se poate spune vreodată în favoarea unei concluzii in- 
ductive este că ea a fost testată şi că încă nu s-a dovedit că ea este falsă. 

(2) Răspunsul limbajului comun la problema inducției a fost susținut de 
multi filosofi, dar discuția de fata se va restrânge doar la versiunea para- 
digmatica a lui STRAWSON. Strawson susține că problema dacă inducția 
este întemeiată sau rațională are sens numai dacă ea presupune tacit cerința 
ca raționamentul inductiv să îndeplinească standardele corespunzătoare 
rationamentului deductiv, i. e. să se arate că concluzia inductivă decurge 
deductiv din premisa inductivă. O asemenea cerință nu poate fi satisfăcută, 
desigur, însă numai întrucât ea este ilegitima: raționamentul inductiv şi cel 
deductiv sunt pur şi simplu tipuri fundamental diferite de raționament, şi 
nu avem nici O rațiune pentru a cere sau pentru a ne aştepta ca unul dintre 
aceste tipuri să satisfacă standardele valabile pentru celălalt. Jar dacă in- 
ductia este evaluată prin standarde inductive, singurele care îi sunt adec- 
vate, ea este evident întemeiată. 

Problema este aici de a înțelege în ce constă această întemeiere presu- 
pus evidentă a inductiei. În principalele discuţii referitoare la această pro- 
blemă (1952, pp. 256- 7), Strawson susţine că faptul că este rezonabil să 
crezi o concluzie pentru care a: temeiuri puternice este un adevăr analitic 
ŞI că este, de asemenea, un adevăr analitic că temeiurile inductive de tipul 
captat de schema prezentată mai devreme constituie temeiuri puternice pen- 

tru concluzia inductivă corespunzătoare, rezultând astfel în aparență con- 
cluzia analitică cum că este rezonabil să acceptăm o concluzie pentru care 
avem temeiuri inductive. Dar el admite de asemenea, ba chiar insistă asupra 
acestui fapt, că teza că concluziile inductive vor fi adevărate în viitor este 
contingentă, empirică, şi se poate dovedi a fi falsă (1952, p. 261). Astfel, 
se pare că noțiunea de opinie raţională şi noțiunea corelativă ei, de temeiuri 
puternice, trebuie înțelese într-un mod care să nu aibă nimic de-a face cu 
probabilitatea adevărului — probabil prin apel la standardele de rationali- 
tate şi de tărie a temeiurilor care sunt acceptate de comunitate şi care sunt 
înrădăcinate în uzajul comun. 

Astfel înteles, răspunsul lui Strawson la problema inducției nu vizează 
problema centrală ridicată de scepticismul humean: problema dacă este 
probabil ca o concluzie a unui raționament inductiv să fie adevărată atunci 
când premisele corespunzătoare sunt adevărate. Răspunsul lui Strawson 
revine la a spune doar că, dacă rationam cu ajutorul inducției, noi ne putem 
numi în mod corect ,,rationali“ şi putem spune că temeiurile noastre sunt 
„puternice“, în acord cu standardele acceptate de comunitatea noastră. Dar 
in ceea ce priveşte problema dacă a urma aceste standarde este o bună cale 
de a găsi adevărul, răspunsul! limbajului comun pare să nu aibă nimic de 
spus. 

(3) Principalele încercări de a arăta că inducția poate fi întemeiată in- 
ductiv s-au concentrat asupra dovedini modului in care o astfel de susținere 
poate să evite circularitatea. Skyrms (1975, pp. 30-6) formulează poate cea 
mai clară versiune a acestei strategii generale. Ideea principală este aceea 
de a distinge între diferite niveluri ale ‘rationamentului inductiv: Ja un prim 
nivel, inducția se aplică unor Alte lucrun decât rationamentele; la un al doilea 
nivel, ea se aplică rationamentelor de la primul nivel, argumentându-se că 
s-a observat că ele au avut succes până acum şi că este deci probabil ca ele 
să aibă succes în general; la un al treilea nivel, raționamentul inductiv este 
aplicat în același mod argumentelor de la al doilea nivel; ş.a.m.d. Se pre- 
supune că circularitatea poate fi evitată tratând aceste niveluri ca autonome 
şi întemeind rationamentele de la fiecare nivel prin apel la raționamente de 
la nivelul imediat superior. 

O problemă pe care o întâmpină această strategie este aceea că, chiar 
dacă circularitatea este evitată, pare clar că trecerea la niveluri din ce în ce 
mai înalte va conduce în cele din urmă la lipsa datelor: se va ajunge la un 
nivel la care nu au existat suficiente raționamente inductive pentru a da o 
bază unei întemeieri inductive a nivelului: imediat superior. lar dacă lucrurile 
stau aşa, atunci întregul şir de întemeieri se prăbuşeşte. O dificultate mai 
fundamentală este aceea că semnificația epistemologică a distinctiei dintre 
niveluri este obscură. Dacă problema este aceea dacă a rationa în acord cu 

schema inițială prezentată mai sus furnizează vreodată un bun temei pen- 
tru a crede că concluzia este probabil adevărată, atunci a răspunde la această 
întrebare apelând ia un alt raționament de aceeaşi formă tot pare să fie un 
petitio principii, chiar dacă nu categoric circular. 

(4) Ideea că inducția poate fi întemeiată pe o bază pur a priori este într-un 
fel cel mai natural răspuns dintre toate: ea singură tratează un raționament 
inductiv ca fiind un raționament valabil şi independent, despre a cărui con- 
cluzie se poate considera în mod rațional că decurge, deşi poate doar pro- 
babil, din premise. O asemenea abordare este totuşi numai rareori susținută 
(vezi Russell, 1912; BonJour, 1986) şi se consideră în general că ea este în 
mod clar şi demonstrabil lipsita de speranțe. 

Multe dintre rațiunile acestei viziuni pesimiste depind de teze episte- 
mologice generale legate de posibilitatea sau natura CUNOAȘTERII A PRI. 
ORI. Astfel, dacă, după cum susţine QUINE, nu există întemeiere a priori 
de nici un fel, atunci este evident că întemeierea a priori a inducției este 
exclusă. Sau dacă, asa cum au susținut empiristi mai moderați, cunoaşterea 
a priori trebuie să fie analitică, atunci o întemeiere a priori a inducției pare 
a fi din nou exlcusă, deoarece teza că dacă o premisă inductivă este ade- 
vărată, atunci concluzia este probabil adevărată nu corespunde concepțiilor 
standard despre ANALITICITATE. O analiză a acestor chestiuni depăşeşte 
sfera acestui articol. 

Există, oricum, două rațiuni mai precise şi destul de influente pentru a 
crede că o abordare a priori este imposibilă, rațiuni care pot fi examinate 
aici sumar. Este vorba, mai întâi, despre supoziţia — care a apărut pentru 
prima dată Ja Hume dar a fost după aceea adoptată de multi alții — cao 
apărare a priori a inductiei ar trebui să implice „transformarea inducției în 
deducție“, i. e. a arăta, per impossible, că concluzia inductivă decurge de- 
ductiv din premise, astfel încât ar fi o contradicție formală să acceptăm 
premisele şi să negăm concluzia. Dar este neclar de ce o abordare a priori 
are nevoie să se angajeze fata de o teză atât de tare. Ar fi suficient dacă s-ar 
putea arăta că este a priori improbabil ca o premisă inductivă să fie ade- 
vărată, iar concluzia care îi corespunde să fie falsă. În al doilea rând, Rei- 
chenbach îşi susține concepția că întemeierea pragmatică este cea mai bună 
posibilă subliniind faptul că o lume complet haotică, în care pur $1 simplu 
nu există nici o concluzie adevărată pe care să o găsim în ceea ce priveşte 
proporţia de A-uri care sunt B-uri, nu este nici imposibilă şi nici improba- 
bilă dintr-un punct de vedere pur a priori, sugestia fiind că de aceea nu poate 
exista nici o rațiune a priori pentru a crede că o astfel de concluzie este ade- 
vărată. Dar aici se ascunde o confuzie subtilă: faptul că o lume haotică nu 
este a priori nici imposibilă şi nici improbabilă nu arată, în absenta unor 
date suplimentare, că o astfel de lume nu este a priori improbabilă şi că o 

lume care conţine o anumită regularitate nu este a priori probabilă in raport 
cu apariția pe termen lung a unui tip de date în care o anumită proporție sta- 
bilă de A-uri observate sunt B-uri — o apariţie care, s-ar putea susține, ar 
fi foarte improbabilă într-o lume haotică (vezi BonJour, 1986). 


„NOUA ENIGMA A INDUCȚIEI“ A LUI GOODMAN 


Să presupunem că înaintea unui moment dat t (poate anul 2000) noi ob- 
servăm un mare număr de smaralde (proprietatea A) şi găsim că toate sunt 
verzi (proprietatea B). Noi facem un raţionament inductiv şi conchidem că 
toate smaraldele sunt verzi. Totuşi, GOODMAN sublimază că noi am fi 
putut trage o concluzie foarte difentă pe baza aceloraşi date. Dacă definim 
termenul „verdastru“ ca „verde dacă a fost examinat înainte de t şi albastru 
dacă a fost examinat după t“, atunci toate smaraldele pe care le-am obser- 
vat vor fi şi verdastre, iar un argument inductiv similar va ajunge la con- 
cluzia că toate smaraldele sunt verzi, şi deci că toate smaraldele care vor fi 
examinate după anul 2000 vor fi albastre. Este de presupus că prima dintre 
aceste concluzii este susținută cu adevărat de observaţiile noastre iar a doua 
nu este, dar problema este aceea de a spune de ce lucrurile stau aşa şi de a 
impune constrângeri suplimentare asupra rationamentului inductiv, con- 
strangen care să permită primul raționament şi să îl excludă pe cel de-al 
doilea. 

Goodman însuşi formulează problema în termenii conceptului de 
PROIECTIBILITATE: o generalizare care este susținută în mod autentic de 
cazurile observate este proiectibilă la cazuri care nu au fost încă observate. 
El sugerează că proiectibilitatea este-o chestiune de istorie a termenilor im- 
plicati: o generalizare proiectibilă este o generalizare ai cărei termeni sunt 
bine înrădăcinaţi, aceasta însemnând că ei au fost folosiți frecvent în gene- 
ralizări trecute de acest tip. Astfel, primul raționament inductiv din acest 
paragraf este preferabil celui de-al doilea deoarece (și numai deoarece) ter- 
menul „verde“ este mai bine înrădăcinat decât ,,verdastru“. 

Sugestia alternativă evidentă este că ,,verdastru“ şi alte predicate simi- 
lare nu corespund unor proprietăţi autentice, pur calitative, aşa cum o fac 
„verde“ şi „albastru“, şi că de aceea rationamentele inductive în care ele 
sunt implicate sunt inacceptabile. Goodman susține totuşi că nu poate da 
un sens clar acestei sugestii, subliniind că relaţiile de definibilitate formală 
sunt perfect simetrice: „verdastru“ poate fi definit în termeni de „verde“ şi 
„albastru“, dar „verde“ poate fi şi el definit în termeni de „verdastru' şi „al- 
berde“ (albastru dacă este examinat înainte de f, şi verde dacă este exami- 
nat după ?). 

Vezi şi GOODMAN; HUME. 

LAURENCE BONJOUR [A. Z.] 


programul tare 


În sociologia cunoaşterii, „programul tare“ ÎȘI propune obiectivul de a 
explica din punct de vedere sociologic nu numai opiniile inadecvat înte- 
meiate sau partinitoare, ci $1 opiniile adevărate şi susținute în mod rational. 
Adepții acestui program speră să ofere nu numai o sociologie a erorii, ci şi 
O sociologie a cunoașterii autentice. „Programul slab“ are în vedere un obiec- 
tiv mai limitat. În cadrul acestui program, sociologul studiază fie preconditiile 
generalizate al progresului cunoașterii, fie sursele specifice ale distorsiuni, 
însă tratează actele rationale de înțelegere a inferentelor şi a datelor ca 
depăşind sfera sociologiei. A adopta programul tare nu înseamnă a nega 
rolul experienţei senzoriale sau al dispozițiilor naturale de rationare, dar 
înseamnă a le vedea ca inadecvate pentru a explica prin ele însele fenomenul 
numit „cunoaştere“. Înseamnă, mai ales, a aprecia modul în care inputurile 
din aceste surse trebuie organizate şi interpretate pe parcursul formăni unei 

reprezentări a realității împărtăşite in comun şi susținute în calitate de con- 
ventie. Una dintre formulările programului tare afirmă că obiectivele sale 
în ordinea explicatiei sunt: 


l. cauzale: el se va ocupa de condiţiile care cauzează o opinie — desi, 
bineînţeles, cauzele sociologice vor conlucra întotdeauna cu altele, 
de ex., procese psihologice. 

2. impartiale: atât opiniile false, cât şi cele adevărate, rationale cât şi 
iraționale, vor necesita o explicaţie. 

3. simetrice: ambele părți ale dihotomiilor de mai sus vor cere expli- 
cații cauzale de acelaşi tip, de ex., în termeni de socializare, sensi- 
bilitate la interese, urmărirea unei multitudini de scopuri practice, 
nevoia de a construi convenții şi de a susţine consensuri, de a inte- 
gra cunoaştere nouă în cultura existentă etc. 

4. reflexive: pattern-urile sale explicative vor trebui în principiu să se 
poată aplica programului însuşi. (În cazul în care ele nu vor îndeplini 
această condiție, acest lucru va constitui o respingere recunoscută a 
propriilor teorii ale programului.) 


Fireşte că acest program este controversat. 
Vezi şi SOCIOLOGIA CUNOAȘTERII. 

DAVID BLOOR [A. Z.] 


proiectie, proiectibilitate 


Proiectia de la cazuri prezente la cazuri absente apare în rationamentele 
inductive, ipotetice şi contrafactuale. Paradoxul verdastrului al lui Good- 
man relevă faptul că proiecția validă depinde nu numai de alcătuirea clasei 
evidenţelor, ci şi de caracterizarea acesteia (vezi GOODMAN). Dacă toate 
smaraldele cunoscute sunt verzi, putem infera: 

H1: Toate smaraldele sunt verzi 
dar nu și 
H2: Toate smaraldele sunt verdastre, 


unde ceva este verdastru daca este examinat inainte de un moment t din 
viitor şi găsit a fi verde, sau nu este examinat până atunci şi este albastru. 
H1 este validă, întrucât predicatul „verde“ este proiectibil. Dar chiar dacă 
toate elementele clasei datelor pe care le avem sunt atât verzi, cât şi ver- 
dastre, H2 este nevalidă deoarece „verdastru“ nu este proiectibil. O infe- 
rență amplificatoare validă trebuie să fie susținută de date, necompromisă 
de contraexemple, neexhaustiva (altfel nu ar mai fi amplificatoare) şi tre- 
buie să fie formulată în termenii unor predicate proiectibile. Căci un pre- 
dicat poate conferi credibilitate inferentei de la cazuri cunoscute la cazuri 
necunoscute numai dacă este proiectibil. Problema de a distinge între pre- 
dicate proiectibile şi neproiectibile este o problemă decisivă pentru episte- 
mologie. 

Vezi şi PROBLEME ALE INDUCȚIEI. 


CATHERINE Z. ELGIN [A. Z] 


propoziţii protocol 


„Propoziţiile protocol“ sau „enunțurile protocol“ au fost definite de către 
CARNAP, în Unitatea științei (The Unity of Science, 1932) ca aparţinând 
„înregistrărilor directe ale experienţelor omului de ştiinţă“. „Un protocol 
«primitiv» [...] exclude toate enuntunle obținute în mod indirect, prin in- 
ductie sau într-o altă modalitate, $1 postulează ca atare o distincţie teoretică 
netă între materia primă a investigației ştiinţifice şi organizarea acesteia.“ 
Problema era, pentru susținătorii POZITIVISMULUI LOGIC, cum ar putea 
astfel de înregistrări ale „experienței private“ să servească drept fundament 
(vezi FUNDATIONAL) pentru limbajul public al unei ştiinţe unificate; de 
fapt, era problema de a reconcilia EMPIRISMUL la care aderau şi fizica- 
lismul lor. Carnap însuşi nu a fost decis dacă propoziţiile protocol ar trebui 
să ia forma enunturilor pentru DATE SENSIBILE FENOMENALE (de 
exemplu, în forma cea mai brută, „bucurie acum“, „albastru aici, acum‘), 
sau dacă acestea ar trebui să constituie relatări ceva mai obişnuite ale ob- 
servatilor (de exemplu, „Un cub roșu este pe masă“). El a sperat să evite 
angajamentul ontologic, folosind distincția dintre moduri „formale“ şi mo- 
duri „materiale“ de a vorbi (vezi CARNAP). Neurath a insistat asupra ideii 
că propoziţiile protocol ar trebui să facă explicite identitatea şi localizarea 

vorbitorului, precum și momentul rostirii, dar a recunoscut mai târziu că nu 
există nici un temei pentru a considera asemenea propoziţii ca având un ca- 
racter fundational (vezi NEURATH, SCHLICK). Carnap a argumentat mai 
târziu că problema enunturilor care ar trebui să servească drept enunturi 
protocol este „o chestiune de decizie“ (i. e. convenţie). Am putea alege pro- 
priile enuntun de observație, dar aceasta doar fiindcă „testarea intersubiectiva 
a enunturilor despre observați: (procese cerebrale) este relativ neconve- 
nabila [...]“ 

ANDY HAMILTON [G. $.] 


psihologie si epistemologie 

Între epistemologie şi psihologie a existat o influenţă statomică, în am- 
bele sensuri. Filosofii şi psihologii s-au bazat pe doctrine şi argumente epis- 
temologice noi pentru a susține concepții psihologice; recent, epistemologii 
au fost conduşi către psihologie într-o încercare de a-şi rezolva propriile 
probleme. 

Multe dezacorduri epistemologice din cadrul psihologiei au legătură, în 
vreun fel sau altul, cu disputele privind BEHAVIORISMUL. Începând din 
1908, John Watson a argumentat cu convingere că ştiinţa psihologiei nu a 
avansat prea mult. Remediul propus de el era de a transforma disciplina 
într-o ştiinţă naturală prin schimbarea obiectului: ei de studiu: pentru psi- 
hologie, obiectul de studiu potrivit era mai degrabă comportamentul, decât 
conștiința sau mintea. Uneori, el a susținut această recomandare argumen- 
tând că mentalul nu există sau, într-un mod mai slab, că nu există nici o 
dovadă a existenței lui. Alte ori, el a apelat la ceea ce s-a numit mai târziu 
„behaviorism metodologic, viziunea conform căreia toate explicaţiile men- 
taliste trebuie respinse din motive metodologice. În apărarea acestei ultime 
concepții, el şi succesorii behavioristi au dezvoltat o serie de argumente 
epistemologice distincte. 

Unul dintre aceste argumente, folosit de B. F. Skinner, sună cam așa: 
putem evita referirea la cauze mentaliste mergând direct la cauzele fizice 
primare si, în acelaşi timp, ocolind sentimentele intermediare sau alte eveni- 
mente mentale. Dacă toate inlantuirile sunt legitime, argumentează Skin- 
ner, nimic nu se pierde prin neglijarea unei verigi mentaliste. Probabil că, 
spunând că nimic nu se pierde, Skinner vrea să spună că nimic din ce ar 
stânjeni predicția sau controlul comportamentului. Totuşi, să presupunem 
că unul din scopurile noastre este de a explica comportamentul cuiva. Atunci 
s-ar pierde ceva semnificativ dacă comportamentul respectiv a fost deter- 
minat sau parțial determinat de un eveniment mental. Neglijând această 

cauză, ni s-ar putea garanta că explicaţia propusă de not asupra comporta- 
mentului acelei persoane este incorectă. Unii behavioristi nu sunt convinşi 
de această replică pentru că ei neagă faptul că explicarea fenomenelor este 
un scop legitim al ştiinţei. Această negare poate fi sprijinită spunând că ex- 
plicatia este valabilă doar ca un ghid pentru înțelegere, însă înțelegerea e 
ceva mentalist şi deci nu ar trebui cercetată într-o psihologie științifică. 
Totuşi, să recurgi la această apărare înseamnă să asumi ceea ce este, de fapt, 
supus dezbateni: că viziunea behavioristă despre ce constituie o psihologie 
stuntifica este corectă. Un behaviorist poate avea şi alte temeiuri pentru a 
nega că oamenii de ştiinţă ar trebui să încerce să explice fenomenele psi- 
hologice, dar, dacă şi aceste temeiuri sunt nesatisfăcătoare, atunci argu- 
mentul lui Skinner pare să eşueze. 

Un al doilea argument folosit de către Skinner priveşte eşecul explicani 
cauzelor cognitive sau al altor cauze mentaliste. El consideră că o tulbu- 
rare de comportament nu este explicată prin punerea ei în relație cu an- 
xietatez, până când anxietatea, la rândul ei, nu este explicată. Totuşi, pos- 
tularea evenimentelor mentaliste descurajează urmărirea consecintei cauza- 
le; Skinner susține că cei ce investighează pur şi simplu se opresc la an- 
xietate şi nu rcuşesc să se întrebe ce a produs-o pe aceasta. O problemă a 
acestui argument este supoziţia că cei ce nu sunt behaviorişti isi încheie, 
în general, investigația cu postularea unei cauze mentaliste. Unii o fac, 
alții nu. De pildă, un psiholog freudian ce explică comportamentul unui 
chent în termeni de anxietate, ar putea foarte bine să continue încercând 
să explice anxietatea în termenii unei dorințe reprimate. Totuşi, o pro- 
blemă şi mai serioasă există în legătură cu supoziţia inițială a lui Skinner 
că, chiar dacă anxietatea determină un anumit comportament, invocarea 
el nu are un rol explicativ, decât dacă este, la rândul ei, explicată. Nu este 
adevărat în general că postularea lui B ca fiind cauza lui A explică ocurenta 
lut A numai dacă şi numai când ocurenta lui B este si ea explicată. Daca 
B ar trebui să fie explicat în termenii lui C, iar C în termenii lui D şi aşa 
mai departe ad infinitum, atunci întreaga explicație cauzala ar fi imposi- 
bilă. 

S-ar putea replica faptul că, o dată ce ocurenta lui B este explicată, noi 
avem o explicație satisfăcătoare; nu este nevoie să mergem mai departe. 
Totuşi, să ne oprim exact în acest punct pare arbitrar. De ce explicaţia cere 
să invocăm cauza cauzei unui fenomen, dar nu şi următoarea verigă în lanţul 
cauzelor? Probabil că ceea ce nu este în general adevărat prin explicaţie este 
adevărat numai prin explicaţie mentalistă; numai oferind cel de-al doilea 
tip de explicaţie noi suntem obligați să oferim cauza unei cauze. Totuşi, şi 
acest lucru pare arbitrar. Care este diferența dintre explicaţia mentalistă și 

cea nementalista, care ar justifica impunerea unor restricții $i mai mari asupra 
primeia? 

rgumentul epistemologic ce! mai larg folosit de catre behavioristi se 
învârte în jurul pretinsei inobservabilitati a evenimentelor sau stărilor men- 
tale. Acest argument sună astfel: dacă cognitiile sunt în principiu neob- 
servabile, noi nu avem nici un temei pentru a crede că ele există şi, prin 
aceasta, nici o garantie pentru a accepta explicaţiile cognitive. Același ar- 
gument se aplică la stări mentale necognitive, precum senzațiile sau emoti- 
ile. Oponenții behaviorismului replică uneori că stările mentale pot fi ob- 
servate. Prin INTROSPECTIE, fiecare dintre noi poate observa cel putin 
unele stări mentale, şi anume pe cele proprii (cel putin pe cele de care sun- 
tem conştienţi). Aici, behavioristii au oferit câteva replici. Unii (de pildă, 
Zunft, 1985) argumentează că introspectia este prea nedemnă de încredere 
pentru relatările introspective ca să se poată califica drept evidenţă stiinti- 
fica fermă. Alţii au replicat că, chiar dacă relatările introspective ar fi cre- 
dibiie, ceea ce noi introspectăm este privat şi că singur acest fapt face ca 
datele introspective să fie nepotrivite ca evidenţă într-o ştiinţă a comporta- 
mentului. O replică mai radicală, avansată de anumiţi filosofi, e aceea că 
introspectia nu este o formă de observaţie, ci mai degrabă un gen de teo- 
retizare. Mai exact, atunci cand noi reiatăm, pe baza introspectiel, că avem 
o senzaţie dureroasă. un gând. o imagine mentală etc., noi teoretizam în 
legatura cu ceea ce este prezent. Teona care rezultă poate sau nu să fie corec- 
tă, dar, în această viziune, fapiul că noi introspectăm nu demonstrează că 
vreo stare mentală este observabilă (vezi CUNOAŞTETE PERCEPTIVA: 
ARGUMENTUL LIMBAJULUI PRIVAT). 

Daca introspectia e sau nu demnă de încredere, ori dacă e o forma de 
observație — aceasta rămâne o problemă ce tine de determinarea continu- 
tului, sau măcar a existenţei altor minţi. Soluţia tradițională la această pro- 
blemă, ARGUMENTUL PRIN ANALOGIE, se consideră azi, în general, 
a fi o eroare. Ar putea fi de folos, în schimb, o INFERENTA SPRE CEA 
MAI BUNA EXPLICAŢIE, dar unii filosofi (de pildă van Fraasen, 1980) 
au contestat validitatea acestui mod de :nferenţă. Dacă această contestare 
poate fi susținută, atunci behavioristti pot fi capabili să-și apere cel putin 
unul dintre punctele programului lor: respingerea tuturor explicațiilor men- 
taliste. 

Multi cognitivisti şi behavioristi sunt de acord în privinţa dezirabilitatii 
de a face din psihologie o ştiinţă naturală, riguroasă; ceea ce reclamă aceas- 
ta e lucrul în privinta căruia ei nu sunt, adesea, de acord. Totuşi, unii filosofi 
şi psihologi au rezerve serioase în privința realizării unei psihologii „ști- 
ințifice““, cel putin în cazul în care aceasta înseamnă angajarea aceluiași tip 
de standarde epistemologice ce sunt folosite în biologie, chimie şi fizică. 

Unii reprezentanți din tradiția hermeneutică argumentează că aceste științe - 
sunt în primul rând stiinte cauzale, ceea ce înseamnă că ele implică atât 
cercetarea legilor cauzale, cât şi larga utilizare a explicațiilor cauzale. Unii 
argumentează că totuşi în psihologie ar trebui să exphcăm acţiunile umane 
în termeni necauzali, probabil în termeni de înțeles sau de motive (vezi 
RATIUNI/CAUZE). Karl Jaspers, filosoful şi psihiatrul german, pare a fi 
un exponent timpuriu al acestei viziuni. În ediţia din 1922 a lucrării sale, 
Psihopatologie generală (1963, p. 539), el îl critica pe Freud astfel: ,,Fal- 
sitatea susținerii freudiene constă în confundarea conexiunilor ce tin de inte- 
les cu conexiunile cauzale““. Mai devreme, în aceeaşi operă, el discută de- 
spre tipul de psihologie ce ar putea înlocui tipul freudian de psihologie: o 
ştiinţă a conexiunilor purtătoare de înțeles. 

Unii hermeneuti contemporani (de pildă Ricoeur, 1981) sunt de acord 
cu Jaspers în privința conexiunilor privitoare la înţeles, dar, spre deosebire 
de el, ei apără teoria freudiană. Ei adoptă viziunea că, într-adevăr, teoria 
este mai degrabă despre înțelesuri, decât despre cauze, dar că Freud a in- 
terpretat greşit, uneori, propria teorie. Ei argumentează că, dacă teoria este 
interpretată corect, măcar unele părți centrale ale ei sunt adevărate. Mai 
mult, Freud a avut dreptate să nege nevoia de confirmare experimentală a 
diverselor sale ipoteze. Unii hermeneuti argumentează că întâmpinarea unei 
asemenea cerințe este rezonabilă doar dacă folosim aceleaşi standarde ale 
dovezii ca şi fizica sau chimia, dar că ar fi nepotrivit să facem asta. Alți 
hermeneuti (de pildă Taylor, 1971) nu şi-ar restrânge la teoria freudiană 
punctul lor de vedere epistemologic despre standarde; ei argumentează că, 
în general. oricc teorie psihologică ce susține că explică acțiunile umane 
trebuie evaluată după criterii ce nu sunt aplicabile teoriilor din științele na- 
turale (vezi HERMENEUTICĂ). 

Unit dintre cei ce resping punctul de vedere hermeneutic argumentează 
că înțelesurile, în măsura în care au rol explicativ, sunt cauze. De exemplu, 
să presupunem că eu votez pentru un anumit candidat iar înțelesul votului 
meu este că eu adopt o poziție împotriva avortului. Adică, eu mă văd ca 
obiectând la concepțiile candidatului rival, care e în favoarea avortului. Oare 
faptul că am văzut ce fac în acest sens m-a influenţat în felul în care am 
votat? Dacă da — se argumentează — atunci înţelesul acțiunii mele a fost 
o cauză ce a contribuit şi ea; dacă nu, atunci discuţia despre înţelesul acti- 
unii mele nu explică de ce a avut loc. Adesea, acelaşi punct de vedere este 
formulat despre motive (Grumbaum, 1984). Se poate ca eu să fi fost moti- 
vat pentru a nu-l promova pe Tom, întrucât nu am încredere în el, dar aceas- 
ta se poate să nu fi influențat în nici un fel faptul că eu promovez pe altul 
în locul lui. Dacă m-a influenţat, atunci invocarea motivului meu ajută la 
explicarea acțiunii mele; însă, în acest caz, motivul este şi o cauză. Atunci, 

” sugestia generală este aceasta: acolo unde înțelesurile şi motivele nu influ- 
enteaza în nici un fel ceea ce face o ființă umană, atunci invocarea lor nu 
are un rol explicativ; acolo unde ele au o influenţă, ele sunt cauze. În acest 
caz, pentru unele concepții hermeneutice problema este să explice cum pot 
explica psihologii acţiunile umane dacă, în același timp, resping toate ex- 
plicatiile cauzale ale unor astfel de acţiuni. 

Ideea ca-psihologia cere standarde ale dovezii diferite de ştiinţele natu- 
rale (iar, prin aceasta, nu este ea însăşi o ştiinţă naturală) nu are nevoie sa 
fie pusă în legătură cu concepţia că explicațiile sale ar trebui să fie necauza- 
le. Unii dintre cei ce promovază prima idee o resping pe a doua; ei sunt de 
acord că motivele şi înțelesurile pot fi cauze, dar argumentează pentru uti- 
lizarea altor standarde decât cele ale ştiinţei naturale. Totuşi, cei ce argu- 
mentează pentru această teză trebuie să facă faţă următoarei probleme: care 
sunt aceste standarde ale dovezii diferite şi presupus mai reduse care tre- 
buie adoptate în psihologie? Karl Jaspers a dat un răspuns la această pro- 
blemă (1963, p. 303): el a argumentat că, în evaluarea pretențiilor la cone- 
Xluni ce tin de înţeles, noi trebuie să fim dispuşi să acceptăm ceea ce este, 
în opinia sa, autoevident. Ca un exemplu de autoevidenta el citează pre- 
tentia lu: Nietzsche la o conexiune generală între faptul de a fi conştient de 
mizeria ta şi dezvoltarea unei moralitati de sclav. Multi hermeneuti de mai 
târziu au apelat la ideea autoevidentei sau, ceea ce este similar. la ideea a 
ceea ce este evident in mod intuitiv. Totuşi, e dificil de văzut cum poate fi 
vreuna dintre acestea un standard acceptabil pentru vreo zonă din psiholo- 
gie în care ipotezele rivale sunt relativ egale ca plauzibilitate, dată fiind evi- 
denta noastră actuală. De fapt, chiar, și acolo unde putem concepe o singură 
ipoteză ce apare ca autoevidentă, s-ar putea să nu avem totuși nici un temei 
raţional pentru a o crede. Într-o vreme, a părut autoevident majorităţii ob- 
servatorilor că oamenii se purtau ciudat pentru că erau posedati de diavol: 
totuşi. acea ipoteză se poate să nu fi avut deloc un suport de evidenţă. De- 
sigur. poţi trasa o distincție între ipotezele care doar apar ca fiind autoevi- 
dente şi cele care sunt într-adevăr autoevidente, dar oare asta ne ajută, dacă 
nu ni se oferă nici o posibilitate de a face diferența? În cazurile discutate 
până acum, filosofii şi psihologii au angajat argumente epistemologice no: 
şi controversate pentru a-şi sprijini concepțiile psihologice. Într-o dezvoltare 
legată de acestea, unii filosofi s-au implicat în ceea ce s-ar putea numi ,,epis- 
temologie aplicată“. Adică, ei s-au bazat pe asumptii epistemologice plus 
date empirice, pentru a critica sau apăra aspecte precum teoria freudiană 
(Grunbaum, 1984), bazele terapiei comportamentale (Erwin, 1978), be- 
haviorismul şi diversele teorii din psihologia cognitivă. Ceea ce e, în prin- 
cipal. nou în aceste studii aplicate este marea atenție acordată detaliilor em- 

pirice ale psihologiei, in comparaţie cu încercările mai timpurii de a baza 
concepțiile psihologice in primul rand pe doctrine epistemologice abstracte. 

Apelul la date empirice este evident şi în mişcarea de „naturalizare“ a 
epistemologiei (vezi EPISTEMOLOGIE NATURALIZATA). Aici, direcția 
este inversată: psihologia este folosită pentru a sprijini epistemologia, în 
loc de a fi invers. Într-un anumit sens, această dezvoltare nu este nouă; 
filosofi de mai înainte, cum ar fi David HUME şi Immanuel KANT, au 
încercat adesea să-şi sprijine epistemologiile prin apel la ceea ce ei au crezut 
a fi fapte despre mintea umană. Totuşi, în perioada imediat următoare celui 
de-al doilea război mondial, mulți epistemologi din ţările anglofone au sub- 
liniat în mod deosebit analiza conceptuală. Rezultatul a fost că epistemologia 
a fost deseon practicată ca şi cum ar fi fost în primul rând, sau exclusiv, o 
disciplină a priori. Au fost făcute relativ puţine încercări de către episte- 
mologi de a folosi studii empirice în psihologie (sau în oricare altă ştiinţă). 

Un motiv pentru a naturaliza epistemologia este că se spune despre 
tradiționala căutare a unui fundament al cunoaşterii că a sfârşit printr-un 
eşec. Acesta pare să fie motivul principal oferit de Quine în articolul său, 
„Epistemologia naturalizată“. 

Aici, epistemologii tradiționali au oferit câteva replici. Mai întâi, se 
argumentează că există variante noi de ,FUNDATIONISM* si că unul 
dintre acestea se poate dovedi a fi corect. In al doilea rând, COEREN- 
TIŞTII argumentează că ei pot să expiice cum pot fi justificate, în cele 
din urmă, pretenţiile de cunoaştere fără a invoca vreun fel de fundatio- 
nism. În al treilea rând, se argumentează că epistemologia tradiţională 
înseamnă mai mult decât furnizarea unui fundament al cunoaşterii. De 
exemplu, epistemologii au fost interesați de analizarea conceptului 
cunoaşterii, de dezvoltarea teoriilor evidenţei şi justificarii şi de justifi- 
carea regulilor de inferenta nedemonstrative. Urmărirea acestor proiecte 
ar putea fi garantată, chiar dacă problema tradițională a fundamentării 
nu poate fi rezolvată. Totuşi, presupusul eşec în rezolvarea acestei pro- 
bleme nu este singurul motiv invocat de către naturalişti. Atât în episte- 
mologie, cât şi în disciplina înrudită cu ea, filosofia ştiinţei, au existat 
plângeri în legătură cu lipsa rezultatelor pozitive, interesante. Se argu- 
mentează că un motiv legat de aceasta este că epistemologia tradițională 
s-a bazat prea mult pe sustineri a priori. Unii naturalişti argumentează 
că, fie nu există deloc CUNOAȘTERE A PRIORI, fie nu există vreo 
cunoaştere a judecăților netriviale. Se argumentează că, pentru a obţine 
rezultate pozitive interesante, sigure, în opoziţie cu simpla descoperire 
a tot mai multe contraexemple la teorii false sau cu generarea a tot mai 
multă trivialitate, un epistemolog trebuie să apeleze la rezultatele em- 

pirice ale psihologiei şi ale altor ştiinţe. Totuşi, naturaliştii se află in deza- 
cord între ei în legătură cu natura acestui apel. 

O concepție naturalistă, asociată cu Quine (1985), e aceea potrivit căreia 
noi ar trebui să înlocuim problemele epistemologice tradiționale cu unele 
la care să se poată răspunde prin studii empirice în psihologie. De exem- 
plu, el sugerează ca problema tradițională despre fundamentele cunoașterii 
să fie înlocuită cu una despre modul în care stimulările senzoriale au ca 
efect stocarea informației. Totuşi, unii filosofi par să replice că, prin sub- 
stituirea întrebărilor epistemologice cu cele psihologice, noi nu naturalizăm 
epistemologia; noi schimbăm, pur şi simplu, subiectul. 

O a doua opinie este că ar trebui să abandonăm deopotrivă toate ar- 
gumentele a priori şi să ne rezumăm la apelurile la evidența empirică 
în răspunsurile date problemelor epistemologice. Aspectul esenţial aici, 
el însuși parţial empiric, este dacă va (putea) apărea, din această abor- 
dare, vreun rezultat interesant. O concepţie mai modestă este aceea că 
epistemologii ar trebu: să continue să folosească argumente a priori ca 
si înainte însă, acolo unde e posibil, să apeleze şi la rezultate empirice. 
Un exemplu posibil se referă la disputa dintre unii psihologi experi- 
mental: şi oponenții lor, în privinţa valorii epistemologice a studiilor de 
caz clinice. Unii argumentează că datele provenite din studiile de caz 
au, în general, doar o valoare euristică, mai degrabă decât una de a oferi 
dovezi, deşi ele pot uneori să contrazică o teorie psihologică. Se argu- 
mentează că, pentru a confirma ipoteze cauzale, avem nevoie în gene- 
ral mai degrabă de evidenţă experimentală, decât de evidenţa oferită de 
studiile de caz. Ș 

Totuşi, alti psihologi consideră că, adesea, studiile de caz pot la fel de 
bine să confirme sau să infirme ipotezele cauzale. Comentând această dis- 
pută, un epistemolog ar putea apela parțial la considerații a priori, abstracte, 
despre natura evidenţei și confirmării, dar ar putea şi să trebuiască să apeleze 
la date empirice despre prezenţa sau absenţa alternativelor plauzibile, con- 
curente, la ipotezele ce sunt testate. De exemplu, s-ar putea dovedi că, în 
anumite zone din psihologie, studiile de caz pot să fie confirmante pentru 
că ipotezele ce sunt testate adesea nu au competitori plauzibili; în alte zone, 
se poate să fie nevoie, in general, de experimentare pentru a adjudeca între 
rivali plauzibili. 

Exemplul prezentat înainte priveşte o dispută epistemologică din psi- 
hologie. Încă se află în controversă problema dacă datele empirice din psi- 
hologie pot fi folositoare în rezolvarea chestiunilor din epistemologia i însăși. 
În orice caz, studiul recent din epistemologie indică o mai mare dispoziție 
printre epistemologi, chiar printre cei ce nu se descriu pe ei înşişi ca ,,na- 

turalisti*, ca măcar să considere datele empirice din psihologie relevante 
pentru preocupările lor. 

Vezi şi ŞTIINŢE ALE NATURII; RATIUNI/CAUZE; ȘTIINȚE SO- 
CIALE. 

EDWARD ERWIN [C. M.] 


psihologism 


in privinta unui obiect de studiu dat, psihologismul este teoria conform 
căreia obiectul de studiu respectiv poate fi redus la fenomene psihologice: 
sau explicat în termenii fenomenelor psihologice: acte mentale, evenimente, 
stări, dispoziţii şi altele de acest gen. Psihologismul a fost larg răspândit 
atât în Marea Britanie, cât şi în Germania, în perioada celei de-a doua jumătăți 
a secolului al nouăsprezecelea. Totuşi, el şi-a pierdut bunul renume la în- 
ceputul acestui secol, mai ales ca urmare a obiecțiilor ce i-au fost aduse de 
către doi filosofi, Edmund HUSSERL si Gottlob FREGE (vezi Husserl, . 
1970, passim; Frege, 1974, pp. i-xi). Aceştia au atacat psihologismul din. 
logică şi fundamentele matematicii, arătând că o teorie psihologistă nu ar; 
putea niciodată să dea seama de obiectivitatea, necesitatea sau universali-:: 
tatea adevărurilor ce aparţin acestor discipline. Ludwig WITTGENSTEIN : 

a continuat această tradiție antipsthologista, argumentând că nici măcar inte- 
lesul şi înțelegerea nu ar trebui construite ca specii ale actului mental (vezi 
Wittgenstein, 1953, par. 329, 541 şi pp. 175-69). 

Putnam, Hilary (1926- ) 


Unul dintre cei mai influenti filosofi ai celei de-a doua jumatati a seco- 
lului douăzeci, Putnam (profesor de Logica matematică la Universitatea 
Harvard) s-a ocupat de epistemologie doar mai tarziu in cadrul carierei sale. 
Dar el a realizat de curând câteva contribuții majore în acest domeniu. Este 
vorba de argumentele sale, potrivit cărora adevărul este în mod fundamen- 
tal un concept epistemic, respectiv conceptul de adevâr şi cel de „accep- 
tabilitate raţională ideală“ sunt interdependente, şi de critictie împotriva 
scepticismului radical sau transcendent fata de evidență. Cele două teme 
sunt unite în cadrul apărării poziţiei numită de Putnam „realism intern“. 

La începutul anilor '70, Putnam era un realist consecvent în privința 
limbajului şi a ştiinţei. Atât în filosofia limbajului, cât şi în cea a ştiinţei, 
el argumenta în favoarea REALISMULUI şi împotriva VERIFI- 
CATIONISMULUI (de ex., 1978, părțile 1 şi 3), cât şi în favoarea ideii 
că referința este prioritară fata de înţeles (cu alte cuvinte, că majoritatea 
termenilor se referă în mod direct, fără ajutorul unor idei, sensuri sau 
proprietăți intermediare; cf. Putnam, 1975). Impotriva antirealismului, 
Putnam argumenta că adevărul nu ar putea reprezenta asertabilitate în- 
temeiată, întrucât putem recunoaşte posibilitatea ca o propoziţie să fie în 
mod întemeiat asertabilă, şi totuşi să fie falsă (1978, partea a 3-a). Cu 
toate acestea, în jurul anului 1976 filosofia lui Putnam a suferit o schim- 
bare importantă. El a abandonat ideea că adevărul este în mod esenţial 
neepistemic şi a argumentat în schimb că adevărul reprezintă asertabili- 
tate întemeiată ideală (1978, partea a 4-a; 1981). 

Un pas cheie în dezvoltarea sa l-a reprezentat realizarea faptului că, 
potrivit perspectivei sale, scepticismul transcendent fata de evidenţă este 

autoinconsistent. In mod naiv, presupunem că, dacă toţi am fi nişte creiere 
într-o cuvă (dat fiind faptul că acum nu suntem), propoziţia „suntem 
creiere într-o cuvă“ ar continua să însemne exact ceea ce înseamnă şi 
acum, aşa că va fi adevărată, în cazul respectiv. Dar aceasta înseamnă să 
presupunem că înțelesurile „sunt in cap“, o supozitie repudiata de teoria 
cauzală sau directă a referintei a lui Putnam. De fapt, într-o lume în care 
am fi cu toții creiere într-o cuvă, va exista o „schimbare referențală““, iar 
propoziția „suntem creiere într-o cuvă“ va însemna ceva complet diferit. 
În timp ce acum „creiere“ se referă la anumite organe, în lumea din cuvă, 
„creiere“ se va referi direct la anumite aspecte ale programului din cal- 
culator. Probabil, la cele ce controlează imaginile de creier ale subiecților. 
La fel pentru „cuvă“. Dar atunci, în acest caz, aserțiunea creierelor (din 
lumea respectivă — n. t.), „suntem creiere într-o cuvă“, va fi falsă, în- 
trucât acestea nu sunt aspecte ale programului: din calculator. Ca urmare, 
rostirea formulării „suntem creiere într-o cuvă“ este întotdeauna falsă, 
indiferent de cel care o efectuează. Astfel, scepticismul radical este respins 
(Putnam, 1981). Este folositor să comparam aici analiza lui Putnam cu 
paradoxul lui Skolem, în care, datorită unei schimbări de referință simi- 
lare, propoziţia „numerele reale sunt infinit nerumărabile“ nu este ade- 
vărată doar pentru noi, într-o lume infinit nenumărabilă, ci este adevărată 
şi intr-un model infinit numărabil al teoriei mulțimilor! (Tymoczko, 1990). 
Sentimentul pe care ni-l lasă aceste chestiuni, câ nu putem să ieşim 
într-un fel în afara lumii (sau a modelului), și să descoperim că suntem 
în realitate creiere într-o cuvă, este o expresie a „realismului metafizic“, 
cum îl numeşte Putnam (Putnam, 1978, partea a 4-a; 1981). El scoate în 
evidenţă faptul că această viziune este, strict vorbind, fie falsă, fie inco- 
erentă. Este falsă dacă e exprimată în limbajul nostru (de vreme ce propozi- 
tia „suntem creiere într-o cuvă“ este falsă). Mai mult, în fata raspunsu- 
lui „Da, dar dacă am putea adopta un punct de vedere al ochiului lui Dum- 
nezeu, am putea vedea că în realitate suntem creiere într-o cuvă“, Put- 
nam ar putea replica prin a spune că aceasta necesită folosirea unui limbaj 
diferit de cel pe care îl folosim acum (dacă e să putem spune „suntem în 
mod real creiere într-o cuvă“, și să facem ca acest lucru să se dovedească 
adevărat). În acest caz, propoziţia citată este lipsită de înţeles. (Într-o 
manieră analogă, propoziţia „numerele reale sunt infinit numarabile“ este 
fie în mod trivial falsă, potrivit teoremei lui Cantor, fie reprezintă o 
propoziţie a unui limbaj pe care, prin ipoteză, noi nu îl înțelegem.) 
Pentru Putnam, „realismul metafizic“ este viziunea conform căreia chiar 
şi o teorie ideală din punct de vedere epistemic s-ar putea dovedi falsă (cu 
alte cuvinte, că adevărul este neepistemic). Argumentele sale recente îşi 
propun să arate că această viziune este lipsita de conţinut. Cu toate acestea, 


263 ` Putnam, Hilary (1926- ) 


potrivit lui Putnam, chiar dacă abandonăm realismul metafizic, am putea 
să rămânem totuşi fideli realismului intern sau pragmatic sugerat de către 
PEIRCE. Realismul intern este un realism privitor la limbaj şi la ştiinţă, dar 
numai în calitate de teorie empirică internă a ştiinţei. Acesta este mai pu- 
ternic decât verificationismul (pentru că opiniile adevărate nu sunt opinii 
întemeiate, ci doar opinii întemeiate în mod ideal) şi reuşeşte să păstreze 
prioritatea referintei asupra intelesului. Pe de altă parte, referința este văzută 
ca fiind dependentă de folosire şi de ceea ce poate fi în mod ideal verificat, 
şi întrucât adevărul este conectat cu referinţa, adevărul este şi el un concept 
epistemic. Pe scurt, singurul criteriu pentru ceea ce reprezintă un fapt este 
dat de ceea ce poate fi (în mod ideal) acceptat rational (iar astfel bivalenta 
nu mai poate fi păstrată, de vreme ce, pentru un anumit p, s-ar putea să nu 
fie în mod ideal raţional fie să acceptăm p, fie să îl respingem). Astfel, ade- 
vărul şi întemeierea sunt două noţiuni separate, dar interdependente (Put- 
nam 1981, 1989). 

(Argumentul lui Putnam poate fi formulat într-un mod mai abstract, 
în termenii teoriei modelelor, ca în Putnam, 1983, 1981. Pentru un rezu- 
mat al realismului intern, vezi Putnam, 1989.) 

Vezi şi ANALITICITATE; PRAGMATISM; REALISM; SCEPTICISM 
CONTEMPORAN: ADEVAR. 

pyrrhonism 


O scoala sceptica in filosofia antica greaca, care își datora originile lui 
Pyrrhon din Elis (c. 3654270 i. Chr.). Pyrrhonienii, împreună cu scepticii 
academici, dau seama dă o tradiție puternică a scepticismului î în perioada 
elenistică a filosofiei greceşti. Pyrrhon nu a scris el însuşi nimic însă, prin 
poezia satirică a elevului său Timon din Phhus, a devenit legendar pentru 
atitudinea sa dispretuitoare fata de filosofia speculativă și pentru detașarea 
şi simplitatea modului său de viata. Această orientare antiteoretică, precum 
si viziunea practică asupra filosofiei ca un mod de viata care conduce la 
ATARAXIE au devenit două caracteristici importante ale scepticismului 
pyrrhonian. După moartea lui Timon, ideile sceptice ale lui Pyrrhon par să 
nu fi fost reînviate până în primul secol î. Chr., când au fost adoptate de un 
sceptic radical din Academia condusă de Philon din Larissa. Aenesidemus, 
nemulțumit de scepticismul celei de-a Patra Academii, care devenise din ce 
în ce mai dogmatic și mai influențat de concepțiile STOICILOR, s-a des- 
prins de aceasta și şi-a format propria scoala de scepticism, revendicându-l 
pe Pyrrhon ca întemeietor. Aenesidemus a dezvoltat baza antispeculativă a 
scepticismului pyrrhonian formulând argumente împotriva tuturor filosofilor 
dogmatic, acordând o atenţie specială respingerii stoicilor. De asemenea, el 
a adunat toate argumentele sceptice cunoscute filosofilor greci şi le-a gru- 
pat în „moduri“, modele de argumentare ducând la suspendarea judecății. 
Argumentele sceptice produc opoziții între aparente (appearances) egale 
în greutate ŞI credibilitate (vezi ISOSTHENEIA). Scepticul pyrrhonian nu 
vede nici un bun temei pentru a prefera o aparenţă alteia, aşa încât suspendă 
judecata. El este capabil să spună cum îi apar lucrurile, însă nu şi cum sunt 
acestea în realitate. Faptul că scepticismul s-a dezvoltat și a produs o metodolo- 
gie filosofică sofisticată se datorează fără îndoială influenței lui Aeneside- 
mus. Agrippa, un pyrrhonian probabil din secolul întâi d. Chr., a formulat 
şi el o serie de „moduri“ ce clasifică diferite forme de argumentare. Sextus 
Empiricus, care a trăit spre sfârşitul secolului al II-lea d. Chr., este ultimul 
mare reprezentant al scepticismului pyrrhonian din filosofia greacă. Pe lângă 
faptul că el însuşi a fost un sceptic, Sextus reprezintă cea mai importantă 
sursă a informaţiilor noastre despre pyrrhonismul antic. După perioada lui 
Sextus, scepticismul pyrrhonian a scăzut în importanţă şi s-a stins in cele 
din urmă în antichitatea târzie. Scrierile lui Sextus au fost redescoperite in 
secolul şaisprezece şi au avut o influenţă asupra formei scepticismului 
filosofic modern (Popkin, 1979). 

Vezi şi SEXTUS EMPIRICUS; SCEPTICISM. 

Quine, Willard von Orman (1908- ) 


S-a născut in Akron, Ohio. Şi-a desfăşurat cariera profesională în cadrul 
departamentului de filosofie de la Universitatea Harvard. O vizită la Cer- 
cul de la Viena în anii 1930, când a întâlnit EMPIRISTI LOGICI, precum 
Rudolf Carnap, 2 avut o influenţă hotărâtoare asupra operei sale: deşi a con- 
testat unele dintre doctrinele fundamentale ale empiriştilor logici, el îm- 
partaseste angajamentul acestora fata de empirism şi concepția lor conform 
căreia filosofia ar irebui realizată ca parte a ştiinţei. Pnmele sale lucrări au 
fost în domeniul logicii matematice şi al fundamentelor teoriei mulțimilor. 
Însă mai multe dintre articolele sale din From a Logical Point of View of 
View (1953) au avut o influenţă majoră asupra epistemologiei, iar lucrarea 
sa majoră, Cuvânt si obiect (Word and Object, 1960), împreună cu multe 
scrieri ulterioare, a avut o contribuţie esențială în dezvoltarea EPISTE- 
MOLOGIEI NATURALIZATE. 

„Două dogme ale empirismului“ (Two dogmas of empiricism), conți- 
nută in prima dintre cărţile menţionate, a identificat şi a respins două pre- 
supoziţii ale empirismului traditional. Prima dintre acestea este distincția 
dintre propoziţii analitice precum „Toţi celibatarii sunt bărbați“, care sunt 
adevărate în virtutea intelesului lor, și adevăruri sintetice care sunt înte- 
meiate pe „fapte“ (p. 20). Cea de-a doua este ,,reductionismul radical“: „se 
consideră că orice propoziție cu sens este traductibilă într-o propoziţie (ade- 
vărată sau falsă) despre experienţa imediată“ (p. 38). Quine afirma că dis- 
tinctia analitic/sintetic putea fi susținută numai dacă reductiomismul radi- 
cal era adevărat. Această din urmă doctrină se sprijină pe o teorie verifi- 
cationista a sensului: traducand fiecare propoziţie intr-o propoziție despre 
experienţa imediată, noi îi arătăm adevăratul sens, arătând ce experiente ar 
fi necesare pentru a o verifica. lar propozițiile analitice sunt cele „confir- 
mate în gol... indiferent de ce se întâmplă“ (p. 41) (vezi ANALITICITATE). 

Pe lângă faptul că explicau statutul modal şi epistemologic specific al 
unor discipline precum matematica şi logica, aceste „dogme“ ofereau o 
teorie a raționalității: adevărurile analitice, legând alte propoziţii de propo- 

zitit despre experiența imediată, determina modul în care ar trebui să ne re- 
vizuim opiniile în fata observaţiilor care ne surprind. Quine a respins re- 
ductionismul şi imaginea epistemologică ce îl însoțea. El a realizat acest 
lucru mai întâi prin prezentarea unei imagini alternative despre relația din- 
tre opiniile noastre şi experiență, comparând întregul cunoaşterii noastre cu 
„0 construcţie făcută de om, care vine în contact cu experiența numai de-a 
lungul marginilor“ (p. 42). Deşi surprizele provocate de experienţă ne cer 
să ne revizuim opiniile, „există o mare libertate de alegere în ceea ce priveşte 
acele propoziții care trebuie reevaluate în lumina unei singure experienţe 
contrare“ (pp. 2-3): „orice propoziţie poate fi considerată adevărată in- 
diferent de ceea ce se întâmplă, dacă facem ajustări suficient de drastice al- 
tundeva in sistem“; si „nici o propoziție nu este imună în fața revizuirii“ 

(p. 43). Imaginea HOLISTĂ ce rezultă de aici ne permite să revizuim logi- 
ca sau matematica pentru a restabili armonia dintre opiniile şi experienţa 
noastră. Explicaţia faptului că noi tratăm unele opinii ca răspunzând expe- 
rientei, in timp ce altele, mai bine intiparite, par ferite de falsificarea em- 
pirică, tine de psihologie: noi avem o ,,tendinta naturala de a deranja sis- 
temul total cat mai putin posibil“ (vezi SUBDETERMINAREA TEORIEI). 
În aceste scrieri relativ timpurii, Quine a manifestat un „pragmatism cate- 
goric“ (p. 46): cunoaşterea noastră stuntifica este un „instrument“ de predictie 
eficace; obiectele fizice sunt introduse ca „intermediari convenabili“ sau ca 
„postulări culturale“ (p. 44). EI spune că superioritatea epistemologică a 
„mitului“ obiectelor fizice înseamnă doar că acesta „este mai eficace decât 
alte mituri ca instrument pentru a introduce o structură uşor de manevrat în 
fluxul experienței“. Aceasta sugerează o concepţie anti-realistă sau instru- 
mentalistă în privința discuţiei despre obiecte fizice şi a teoriilor stiinti- 
fice — deşi chiar şi în aceste lucrări Quine accepta să creadă în obiecte fizi- 
ce, dar nu în zeii lui Homer. În lucrările mai târzii, holismul său este ex- 
primat mult mai moderat, iar PRAGMATISMUL său este în eclipsă. Atenția 
sa se concentrează asupra ideii naturaliste că epistemologia, ca şi întreaga 
filosofie, este continuă cu știința naturii, sau cu parte a acesteia; iar ştiinţa 
este interpretată în mod realist. Aceste ultime scrieri preschimbă metaforele 
si sugestiile din „Două dogme ale empirismului“ într-o descriere ştiinţifică 
a modului în care experienţa si teoria sunt legate între ele. Într-o conferință 
din 1968, „Epistemologia naturalizata“ („„Epistemology Naturalized“), Quine 
a formulat concepția sa matură despre epistemologie, pe care o înțelege ca 
o disciplină care trebuie să se ocupe de „fundamentele științei“ (1969, cap. 3). 
El susține că omul de ştiinţă trebuie să pornească numai de la stimularea 
receptorilor senzoriali în construirea şi susținerea teoriilor. Argumentând 
din nou că reductionismul radical cade, el propune să studiem cum se des- 
fasoara de fapt această construcție: epistemologia „devine un capitol al psi- 

hologiei şi deci al ştiinţe: naturii“. Acest studiu răspunde preocupării 
tradiţionale a epistemologiei: „A vedea în ce relaţie se află datele de ob- 
servatie şi teoria, şi în ce feluri o teorie a naturii transcende orice date disponi- 
bile“ (pp. 82-3). 

Unii au obiectat că Quine a schimbat subiectul: din punct de vedere al 
tradiției, a folosi știința cu scopul de a fundamenta legitimitatea ştiinţei sau 
de a respinge scepticismul ar fi reprezentat un demers circular. Răspunsul 
lui Quine constă în punerea sub semnul întrebării a aspiratiei de a funda- 
menta ştiinţa ca întreg. Întorcând spatele căutării carteziene a certitudinii, 
el susține cu tăne că dorinţa de a înțelege ştiinţa a fost întotdeauna ceva care 
s-a ridicat în cadrul ştiinţei înseşi. Dacă nu ni se dau bune temeiuri stiinti- 
fice peniru a pune la îndoială legitimitatea ştiinţei, suntem indreptatiti să ne 
bizuim ferm pe concepţia noastră ştiinţifică despre lume în scopul de a-i 
înțelege legitimitatea neîndoielnică (vezi FILOSOFIE PRIMĂ). Alții îl acuză 
pe Quine de o eroare naturalistă: epistemologia se ocupă de înţelegerea stan- 
dardelor normative care ne ghidează cercetările, dar psihologia ne poate 
spune doar cum ne susţinem noi în fapt opiniile. Răspunsul său este că din 
momentul în care abandonâm dorința carteziană de a fundamenta ştiinţa ca 
întreg, epistemologia normativă devine ştiinţă aplicată: putem folosi: înțelegerea 
noastră ştiinţifică referitoare la noi înşine și la mediul nostru înconjurător 
pentru a dezbate asupra celor mai bune moduri de a răspunde unor între- 
băni particulare. 

Vezi şi EMPIRISM; INDETERMINARE A TRADUCERII, EPISTE- 
MOLOGIE NATURALIZATĂ; ANGAJARE ONTOLOGICĂ; RELA- 
TIVITATE ONTOLOGICĂ; CUNOAŞTERE FILOSOFICĂ; PRAGMA- 
TISM; PSIHOLOGIE ȘI FILOSOFIE. 

rationalism 


„Raţionalism" este un termen ambiguu, al cărui înţeles variază pe larg, 
în funcție de context. Firul comun al difentelor sale utilizări pare a fi aces- 
ta: filosofii clasificați drept rationalisti acordă în exces greutate raţiunii, în 
detrimentul a orice altceva — în religie, în detrimentul revelatiei sau al cre- 
dintei, în politica, al tradiției, în morală, în detrimentul emoțiilor sau senti- 
mentelor, în epistemologie, în detrimentul experientei etc. Totuşi, aceasta 
aparentă caracteristică comună este înșelătoare, întrucât termenul de ,,rati- 
une“ tinde să poarte diferite înţelesuri în contexte diferite, referindu-se la o 
facultate a priori a cunoasteni în epistemologie, dar fiind interpretat mult 
mai larg în religie, morală şi politică. Termenul pare să poarte. in genere, o 
conotaţie negativă. Este un termen pe care filosofii îl aplică de obicei celor 
cu care nu sunt de acord, dar nu şi lor înşişi. 

Utilizarea cea mai semnificativă a conceptului de rationalism episte- 
mologic este cea de a organiza informația din textele 4 enoadei de la Descartes 
la Kant în asa fel încât acestea să prezinte o povestire coerentă, cu o morală 
edificatoare. Filosofia modernă, se spune adesea, începe printr-o reacţie 
raţionalistă împotriva scolasticii aristotelice, o reacție ce privilegiază mate- 
matica, în Calitate de model al cunoaşterii omeneşti. In mod ideal, cunoaşterea 
despre noi înşine, despre Dumnezeu și despre lume trebuie să fie organi- 
zată într-un sistem deductiv, în cadrul căruia toate adevărurile să fie derivate 
dintr-un număr relativ mic de axiome și definiții, al căror adevăr este garan- 
tat prin faptul că sunt de la sine evidente (vezi AXIOMATIZARE). Vom 
putea dobândi cunoaștere doar dacă punctele noastre de pornire sunt abso- 
lut certe, iar noi înaintăm prin paşi deductivi, atenți, ce păstrează certi- 
tudinea, pornind de la acestea, căci cunoașterea veritabilă necesita certitu- 
dine. Potrivit acestui tablou al cunoaşterii, experiența este în esenţă irele- 
vantă. Ea nu este necesară şi nu poate furniza certitudinea de care avem 
nevoie. Acesta este manualul programului rationalist în epistemologie, la 
care se presupune că subscriu DESCARTES, SPINOZA şi LEIBNIZ. 

Astfel înțeles, raționalismul este un exercițiu de optimism extravagant, 
ceea ce s-ar putea argumenta fie luând în considerare sistemele metafizice 

reciproc inconsistente apărate de rationalisti, fie prin observarea rolului cru- 
cial pe care îl joacă argumentarile pe baza experienţei în dezvoltarea sti- 
intelor. Era natural, continuă povestirea, să se dezvolte, prin opoziţie fata 
de rationalism, o scoala de filosofie care să suprasolicite importanța expe- 
rientei, nu doar în verificarea pretențiilor de cunoaștere, dar şi în dobandi- 
rea conceptelor folosite în cadrul sustinerilor cu pretenţie de cunoaştere. În- 
treaga cunoaştere reală depinde în mod fundamental de experiență. Acesta 
este manifestul programului empirist în epistemologie, la care se presupune 
că subscriu, cu un grad mai mare sau mai mic de puritate ideologică, LOCKE, 
BERKELEY şi HUME. Însă empirismul strict conduce în mod inevitabil 
la un scepticism radical, și nu poate da in mod adecvat seama de cunoaşterea 
a priori pe care o detinem. Este nevoie de o teorie a cunoaşterii care să sin- 
tetizeze aceste două tendințe opuse, păstrând ceea ce este adevărat în fiecare, 
dar evitând exagerările din cadrul lor. Putem vedea sistemul kantian ca pe 
o reconciliere u pr etentiilor concurente ale rațiunii şi experienței, acordând 
fiecăreia ceea ce 1 Se cuvine. 

Acest mod de a istorisi povestea filosofiei din secolele şaptesprezece şi 
optsprezece este, din punct de vedere estetic, foarte plăcut şi, în plus, ne 
satisface dorinţa de a ne gândi la filosofie ca la o disciplină ce cunoaşte pro- 
gresul, ai cărei practicieni de mai târziu deţin o înțelegere a problemelor 
mai bună decât a fost cea a predecesorilor lor. Acestea sunt două motive 
pentru influenţa exercitată asupra alcătuirii programelor universitare, an- 
tologiilor şi istoriilor generale ale filosofie: (de ex., Copleston, 1958, cap. 1). 
Probabil că acest mod de reda lucrurile reprezintă destul de onest perspec- 
tiva lui KANT asupra relaţiei sale cu predecesorii săi (cf. Kant, 1781, 
A854/B882). De asemenea, are avantajul că nu este în întregime fals. 
Acordând o atenţie judicioasă evidenţelor potrivite, am putea chiar să-l 
facem să pară a fi un tablou destul de fidel-al dezvoltării filosofiei din această 
perioadă. Intr-o oarecare măsură ar putea reprezenta modul în care se priveau 
şi predecesorii lui Kant (cf. Leibniz, 1765, Prefata). Totuşi, mulți istorici 
specializați în perioada modernă timpurie privesc acum această povestire 
ca reprezentând o distorsionare gravă a evenimentelor petrecute atunci. În 
continuare vor fi schitate motivele pentru care acest tablou îi atrage pe unii 
autori şi este complet respins de către alții. 

Descartes a încurajat mult interpretarea sa ca rationalist, atunci când,.în 
Discurs (1637, VV19), a seris despre admirația sa pentru „acele lanţuri lungi 
compuse din raționamente foarte simple şi uşoare“. pe care le folosesc 
geometrii pentru a demonstra propozițiile lor cele mai dificile. Aceasta l-a 
făcut să presupună că „toate lucrurile care cad în interiorul cunoaşterii 
omeneşti sunt interconectate în același mod“. Tot ceea ce e nevoie să facem, 
după cât se pare, este să ne abtinem de la a ne da asentimentul fata de orice 

lucru pe care nu-l vedem în mod clar şi distinct ca fiind adevărat, iar apoi 

'să pornim de la certitudinile noastre iniţiale, într-o manieră îngrijită şi or- 
donată. Din această descriere, metoda propusă în Discurs ar părea că este 
pe de-a-ntregul A PRIORI. 

Cititorul ar putea fi prin urmare surprins de eseurile ştiinţifice ce în- 
sotesc Discursul şi ilustrează ce a realizat Descartes cu ajutorul acestei 
metode. O serie de descrieri ale unor acţiuni ce nu ar putea fi caracterizate 
decât ca experimente sunt de o importanță crucială pentru aplicarea aces- 
teia (există exemple deosebit de izbitoare în Al Cincilea Discurs al Opticii, 
sau în Al Optulea Discurs din Meteorologie). Surpriza nu este totuşi inte- 
meiată, de vreme ce apelul la experiență reprezintă o parte recunoscută a 
metodei, chiar în Discurs. In cele din urmă, se pare că tot ceea ce poate fi 
demonstrat a priori sunt doar principiile fundamentale ale fizicii. Se poate 
presupune că acestea cuprind legile fundamentale ale mişcării, deduse din 
faptul că Dumnezeu este imuabil, în cadrul lucrării nepublicate Le monde. 
Ce altceva ar mai putea include nu este prea clar (vezi însă Curley, 1978, 
cap. 8). „Cu cât înaintăm în cunoaştere, cu atât devin mai necesare obser- 
vațiile“ (VI/63). Primele principii sunt atât de simple și de generale, încât 
efectele pot fi deduse din ele într-o varietate de moduri. Pentru a afla în ce 
mod depinde în realitate un efect de pnmele principii, trebuie să conducem 
experimente ale căror rezultate vor varia, în funcție de care ipoteză anume 
este corectă (VI/65). 

Nu doar că teoria şi practica ştiinţifică a lui Descartes sunt în mai mică 
măsură a priori decât ne-ar face să ne aşteptăm paradigma rationalista. Pa- 
radigma are deficienţe, de asemenea, în a explica abordarea carteziană a 
chestiunilor metafizice. Descartes a pretins că şi-a scris Meditatiile într-o 
ordine geometrică (VII/1 55), dar opera sa nu pare a dispune de instrumen- 
tarul unui tratat matematic. Spre deosebire de Etica lui Spinoza, ea nu în- 
cepe cu definiţii şi axiome, pentru a continua cu deductii formale ale unor 
teoreme. Descartes distingea între ordinea geometrică și maniera geome- 
trică de a scrie. Esenţa ordinii geometrice era că nici o propoziţie nu trebuie 
să fie propusă dacă nu poate fi cunoscută doar prin consideraţii ce i-au pre- 
cedat în argumentare, fără ajutorul a ceva de mai târziu. Descartes a încer- 
cat să adere la această ordine, dar a privit maniera geometrică de a scrie ca 
fiind nepotrivită pentru metafizică, întrucât aceasta presupunea că principiile 
sale prime sunt deja clare şi distincte. Această presupozitie este valabilă în 
matematică, dar nu şi în metafizică, uride problema principală este de a 
dobândi o percepție clară şi distinctă a noțiunilor primare (VII/157). Dobândi- 
rea acestui gen de percepţie reclamă folosirea metodei analitice. Pentru a 
porni de la Meditaţii, care o exemplifică, metoda presupune o reflecţie sis- 
tematică asupra opiniilor noastre trecute $1 suspendarea judecății ori de câte 

ori o opinie ne sugerează temeiuri pentru a pune la îndoială pe o alta (Curley, 
1986a). Deşi opera timpurie a lui Descartes asupra metodei (lucrarea nepu- 
blicată şi neterminată Reguli pentru indrumarea minţii în cercetarea ade- 
vărului (Rules for the Direction of Mind) părea să presupună în mod ne- 
critic că posedăm o facultate infailibilă de intuiţie a primelor principii, în 
Meditaţii, Descartes este mult mai ambițios şi mai provocator. El este pregătit 
să se îndoiască chiar şi de cele mai simple propoziţii ale matematicii (cel 
putin in mod provizoriu), şi preia sarcina unei apărări dialectice a primelor 
sale principii şi a credibilitatii facultății prin intermediul căreia le cunoaştem 
(Curley, 1978, cap. 2-5). 

Dacă Descartes nu se încadrează în portretul rationalist, s-ar putea crede 
că Spinoza ar trebui să se încadreze. În fond, el organizează într-adevăr ex- 
punerea definitivă a filosofiei sale în maniera geometrică. Nu implica aceas- 
ta faptul că el priveşte axiomele şi definițiile din Etica sa drept adevăruri 
de la sine evidente, care nici nu necesită argumentarea, nici nu o admit, ci 
sunt văzute în mod necesar ca fiind adevărate, imediat ce înțelegem ter- 
menii în care sunt exprimate? Nu implică aceasta faptul că propoziţiile Eticii 
îşi derivă certitudinea din cea a axiomelor, $i nu invers? 

Prima întrebare i-a fost pusă lui Spinoza de către Oldenburg, pe vremea 
cand corespondau în legătură cu o primă variantă a Eticii (1677, 1V/19-11). 
Răspunsul lui Spinoza a fost că nu îi pasă dacă Oldenburg priveşte prin- 
cipiile ca fiind de la sine evidente, atât timp cât va accepta ca ele sunt ade- 
vărate (1V/13). Ca atare, în versiunea finală a Eticii Spinoza tratează ma- 
joritatea principiilor chestionate de Oldenburg drept propoziţii, şi nu drept 
axiome. Care este statutul axiomelor, după Spinoza? Fără îndoială că el con- 
sidera că unele sunt de la sine evidente. Altele par a fi propoziții a căror în- 
temeiere este empirică (de ex., „Simţim că un anumit corp este afectat in 
mai multe feluri“ (II, 86)). Perspectiva pare a fi aceea că există anumite 
propoziţii empirice fundamentale pentru gândirea noastră despre lume într-o 
măsură atât de mare încât nu le putem pune la îndoială în mod rațional. lar 
sistemul nu se susține în fata convingerilor noastre doar pentru că axiomele 
sale sunt absolut certe, iar deductiile sale valide. Când Spinoza ajunge la 
concluzii pe care ştie că cititorilor săi le va fi greu să le accepte, el le cere 
„Să urmărească încet, pas cu pas, şi să nu facă nici un fel de judecăţi asupra 
acestor chestiuni până când nu le vor fi citit pe toate“ (11/95). Trebuie să 
judecăm sistemul ca întreg, în parte pe baza coerenţei concluziilor sale cu 
experienţa (pentru aceasta, vezi Bennet, 1984, pp. 16-25; Curley, 1986b). 
Contrastul dintre rațiune şi experienţă pe care îl găsim la Spinoza poate fi 
înşelător, întrucât se pare că „experiență“ se referă adesea doar la folosirea 
cauzală, necritică a experienței, în opoziţie cu o folosire sistematică, critică 
a acesteia (cf. 11/10-11 şi 11/36-7), sar rațiunea nu pare a fi concepută ca o 

facultate în întregime a priori (cf. Curley, 1973). Cercetătorii nu au luat in 
considerare îndeajuns absenţa unei teorii a IDEILOR INNASCUTE la Spi- 
noza, sau expunerea sa cu privire la cunoaşterea noţiunilor comune, care 
sunt baza rațiunii (1l/118-22). 

Trecând de la metafizică la ştiinţe, întâlnim dificultăți similare în a-l 
face pe Spinoza să se încadreze noţiunii preconcepute a raționalismului. 
Unii autori privesc corespondenţa sa cu Boyle ca pe o confruntare clasică 
între un rationalist si un empirist (Hall şi Hall, 1964). Dar aceasta pare a fi 
o lectură a corespondenţei extrem de nepotrivită. Principalele critici ale lui 
Spinoza privitoare la Boyle constau în aceea că unele dintre experimentele 
sale nu erau necesare, fiindcă concluziile extrase din ele fuseseră deja sta- 
bilite în mod adecvat prin experimente mai simple ale lu BACON şi 
DESCARTES (1V/25), şi că alte concluzii necesitau experimente supli- 
mentare pentru fi întemeiate (1V/16-17). Unii autori invocă presupusul 
rationalism al lui Spinoza, pentru a explica presupusul său eșec de a realiza 
vreo contribuţie substanțială în știință (Maull, 1986). Dar, dacă hermeneu- 
tica biblică este o ştiinţă, atunci nu ar trebui să acceptăm explanandum-ul. 
Spinoza a jucat un rol important în dezvoltarea acestei discipline. Succesul 
său a rezultat din extinderea la interpretarea textuală a unui model al pro- 
cedurii ştiinţifice, care pune accentul pe colectarea atentă, sistematică, a 
datelor relevante şi respinge orice încercare de a determina înțelesul textu- 
lui prin aplicarea unor principii cunoscute prin lumina raţiunii (Savan, 1986, 
comentarii la Spinoza, 1670). 

Dacă nici Descartes, nici Spinoza nu se încadrează în profilul rationa- 
list, poate că există o speranţă în privinţa lui Leibniz. Nu susţine el că orice 
judecată adevărată fie reprezintă o“identitate, fie este reductibilă la o iden- 
titate, prin analiza conceptelor, făcând posibilă prin aceasta o demonstrație 
a priori a fiecărui adevăr (Leibniz, 1903, p. 267)? Nu pretinde el că din 
această teorie a adevărului deduce judecăți factuale ce pot fi cunoscute doar 
din experienţă, de exemplu, că în natură nu pot fi doi individuali care să 
difere doar numeric (1903, p. 268)? Nu apără el ideile înnăscute împotriva 
atacului lockeean (1765, Cartea 1)? 

Răspunsul la toate întrebările de mai sus este pozitiv. Cu toate acestea, 
Leibniz poate fi de-a dreptul baconian cu privire la nevoia de a compila ,,is- 
torii ale naturii“, de a cataloga, clasifica şi verifica experimentele realizate 
deja. El apără de asemenea ideea înființării de laboratoare, pe cheltuiala 
publică, pentru realizarea de experimente noi (Leibniz, 1956, pp. 281-2). 
Atunci când Locke îşi exprimă pesimismul cu privire la posibilitatea de a 
dobândi cunoaştere ştiinţifică, oricât de departe „ar putea industria ome- 
nească să conducă [...] filosofia experimentală a lucrurilor fizice“, Leibniz 
replică: „Vor fi realizate în cele din urmă progrese considerabile în expli- 

carea variatelor fenomene, [...] fiindcă numărul mare de experimente ce ne 
stau la îndemână ne-ar putea furniza date mai mult decât suficiente.“ (1765, 
p. 389). Distincția dintre ADEVĂRURI DE RAȚIUNE SI ADEVĂRURI 
DE FAPT este fundamentală pentru filosofia lui Leibniz, aşa cum era cea 
dintre relații dintre idei și chestiuni de fapt pentru filosofia lu: Hume. Totuși 
chiar dacă şi adevarurile de fapt sunt în cele din urmă ANALITICE, în sis- 
temul lui Leibniz, numai Dumnezeu poate percepe demonstraţia a priori a 
adevarunilor cu privire la individualii (1857, p. 264). Folosirea omenească 
a metodei a priori în ştiinţă „nu este pe de-a-ntregul imposibilă“, atâta vreme 
cât nu coborâm la nivelul lucrurilor particulare, dar, chiar şi la nivelul ade- 
vărurilor generale, doar geniile superioare pot spera să realizeze ceva cu 
ajutorul său, în această viaţă. Cei mai mulți dintre noi trebuie să se bazeze 
pe ceea ce Leibniz numeşte „metoda a priori conjecturală“, pe care am 
putea-o numi astăzi „metoda ipotetico-deductivă“ (1956, p. 283, cf. Descartes, 
1644, VIII-I/327-8, Spinoza, 1663, 1/226-9). Chiar şi în matematică, unde 
avem de-a face cu adevăruri de rațiune, Leibniz nu este înclinat să se bazeze 
pe presupusa evidenţă de sine a axiomelor, cerând ca matematicienii să 
demonstreze „axiomele secundare pe care le folosim de obicei“ prin re- 
ducerea lor la identități (1765, p. 408). 

Nici unul dintre cei trei mari filosofi consideraţi de obicei drept para- 
digme ale raționalismului epistemologic nu a respins radical experiența, şi 
nici nu a acordat încredere intuitiei a priori, în măsura în care o sugerează 
descrienie tradiționale ale raționalismului. Asemenea dificultăţi i-au făcut 
pe specialişti să fie din ce în ce mai putin înclinați să accepte această clasi- 
ficare. (Pentru dezvoltări suplimentare, pe lângă lucrările deja citate, vezi 
Clarke, 1982; Rescher, 1986. Pentru o încercare de a salva o parte a tabloului 
traditional în fata dificultăților respective, vezi Cottingham, 1988.) E difi- 
cil să determinăm relația exactă dintre rațiune şi experienţă, la cei trei ,,ratio- 
nalisti“ paradigmatici. O descriere fidelă ar fi prea complicată pentru o is- 
torie generală accesibilă, și probabil că nu va conchide că aceştia au avut 
vreun program epistemologic semnificativ în comun, sau că ei au constitu- 
it o scoala de gândire căreia i-ar putea fi opus cu folos empirismul. 

Cu toate acestea, modalitatea tradiţională de a structura această istorie 
va continua să aibă influenţă, atâta timp cât istoricii nu furnizează o para- 
digmă alternativă mai atractivă. Lucrarea lu: Loeb (1981) reprezintă o incer- 
care de a realiza acest lucru, argumentând că autorii ar trebui clasificați 
potrivit doctrinelor lor metafizice, nu epistemologice. Astfel, Malebranche 
și Berkeley sunt grupaţi împreună cu Descartes, Spinoza $i Leibniz, datorită 
dorinţei lor comune de a respinge relaţiile cauzale general acceptate. O altă 
alternativa, poate chiar mai fructuoasă, ar fi ca autorii să fie grupaţi după 
abordarea conflictului dintre religie şi ştiinţă, în funcţie de faptul că au con- 

siderat fie (1) că putem reconcilia religia tradițională cu stiinta nou apărută 
(Descartes, Malebranche, Leibniz, Locke), fie (2) că ar trebui să abandonăm 
sau să revizuim radical religia tradițională, datorită inconsistentei dintre 
aceasta şi imaginea ştiinţifică despre lume (HOBBES, Spinoza, Hume), fie 
(3) că ar trebui să revizuim imaginea despre lume presupusă de noua şti- 
ință, pentru a o face compatibilă cu religia tradițională (Berkeley). Ac- 
ceptarea acestui principiu de clasificare ar necesita o serie de judecăţi de- 
licate despre cât de liberi s-au simțit filosofii respectivi să susţină deschis 
viziuni radical opuse celor din cultura lor, şi despre ce ar fi putut să spună 
dacă s-ar fi simțit complet liberi. Felul în care vor trata istoricii filosofiei 
moderne timpurii aceste chestiuni de interpretare şi clasificare va conta mult 
pentru a determina dacă următoarea generație de lucrări de referință, cum 
este şi aceasta, va mai considera raționalismul drept o importantă „mişcare“ 

rationalitate 


A fi rational înseamnă a te îndruma printr-o rationare legitimă. Există 
însă criterii diferite ale legitimităţii, considerate a fi potrivite pentru tipuri 
diferite de rationare, astfel încât cel putin nouă tipuri de raționalitate sau de 
roluri ale facultății de a rationa par a fi recunoscute de obicei în cultura oc- 
cidentală. 

Primul tip este reprezentat de raționalitatea ce constă în conformitatea 
cu legile logicii deductive. Astfel, se va spune că este rațional să inferăm 
„Străzile sunt ude“ din două premise: „Plouă“ şi „Dacă plouă, atunci străzile 
sunt ude“ (o instanţă a legii numite „modus ponens“). In schimb, nu va fi 

rational să inferăm „Străzile nu sunt ude“ din aceste premise. Conţinutul 
„exact al unor astfel de legi este totuşi controversat. De exemplu, logica de- 
ductivă ar putea fi concepută ca incluzând legi nu doar cu privire la infe- 
rente ce.depind de conectori precum „dacă... atunci“, „sau“, sau de cuan- 
tificatori precum „unii“ şi „toți“, ci şi cu privire le cele ce depind de moda- 
litati precum „e posibil“ şi „e necesar“. 

O a doua formă de raționalitate este înfăţişată de calculele matematice 
corecte. Astfel, este rational să inferain „x >12“ din premisele: „x este un 
număr prim“ şi „x >11“. Desigur, aceasta nu are nici o legătură cu sensul 
tehnic în care numerele care nu sunt echivalente cu o proporţie dintre două 
numere întregi (cum ar fi rădăcina pătrată a lui 2) sunt numite „iraționale“, 
iar celelalte sunt numite „raţionale“. 

A treia formă de raționalitate este înfăţişată de rationarea ce depinde, 
pentru a fi corectă, doar de înțelesul cuvintelor. ce nu aparțin nici vocabu- 
larului nostru logic, nici celui matematic. Astfel, va fi rațional să inferăm 
că, dacă doi oameni sunt veri primari, ei au cel putin un bunic comun. 

A patra formă de raționalitate este expusă de inductiile amplificatoare 
ce se conformează criteriilor adecvate, cum se întâmplă în cazul unei in- 
ferente ce conduce de la datele din experienţă la o teorie generală care le 
explică. De exemplu, o ipoteză cu privire la cauza unui fenomen trebuie să 
fie testată în cadrul unei varietăți relevante de condiţii ţinute sub control, 
pentru a elimina alte explicaţii posibile ale fenomenului, fiind irațional să 
judecăm ipoteza ca fiind bine susținută, fără ca ea să fi supraviețuit unui 
astfel de set de teste. In mod similar, ar fi irațional să presupunem că o re- 
gulă de drept cutumiar (common law) este bine susținută, dacă aceasta a 
fost implicată într-un şir de decizii juridice. 

A cincea formă de raționalitate este prezentă în evaluările corecte ale 
unor probabilitati matematice. De exemplu, ar fi irațional să inferăm că 
există o probabilitate de 2/5 ca o anumită persoană, John Smith, să moară 
înainte de 70 de ani, doar fiindcă Smith este şofer de camion, iar 2/5 din- 
tre toți şoferii de camion mor înainte de 70 de ani. Ar putea exista multe 
alte atribute relevante pentru speranţa sa de viaţă. Desigur, raționalitatea 
unei judecăţi de probabilitate poate fi afectată şi de relaţia matematică a 
acesteia cu alte judecăţi de probabilitate. De exemplu, dacă este avută în 
vedere probabilitatea matematică a unui rezultat particular, ar fi irațional 
să evaluăm apariția sau absenţa rezultatului respectiv prin valori ma: mari 
de 0,5. 

A şasea formă de raționalitate este înfăţişată de inferentele ce sunt per- 
mise datorită unei generalizări factuale. De exemplu, dacă pavajul este ud, 
va fi rațional, în mod normal, să inferăm că a plouat recent, şi irațional să 
inferăm că nu a plouat. 

A şaptea formă de raționalitate, spre deosebire de primele şase, are în: 
vedere mai degrabă practica decât cognitia. Aceasta este reprezentată de“ 
acțiunile ce conduc la atingerea scopurilor sau intereselor agentului. Ast- 
fel, dacă se consideră că un model de comportament economic presupune | 
raționalitatea caracteristică operării pe o piaţă liberă, ceea ce rezultă de aici. 
este că fiecare agent îşi conduce operaţiile în aşa fel încât să îşi maximizeze 
propriile profituri. Iar atunci când agentul nu poate fi sigur cu privire la ce 
anume îi va promova scopurile sau interesele, se presupune adesea că ratio- 
nalitatea îi cere să prefere acel curs al acțiunii care va maximiza produsul 
aritmetic dintre probabilitate şi utilitate. 

A opta formă de raționalitate ce se presupune uneori că există are de 
asemenea în vedere practica, dar priveşte mai degrabă alegerea scopurilor, 
şi nu a mijloacelor pentru atingerea unor scopuri. Astfel, s-ar putea con- 
sidera că este rational să tratăm alte ființe umane ca scopuri în sine, si nu 
ca mijloace pentru atingerea scopurilor noastre. Atribuirea unei asemenea 
rationalitati va constitui o judecată morală fundamentală. 

A noua formă de raționalitate este de asemenea privitoare la practică, 
dar este legată mai degrabă de comunicarea lingvistică, decât de acțiune și 
decizie. Comunicarea reuşită reprezintă un efort de cooperare ce trebuie să 
angajeze capacităţile de rationare ale participanţilor dincolo de compre- 
hensiunea intelesurilor literale. In particular, există presupunerea, cel putin 
în cadrul culturii occidentale, că persoanele ce conversează se vor confor- 
ma unor anumite maxime tacite ce conține prescriptil cu privire la relevanţă, 
caracter informativ, concizie, ordonare etc. Ca urmare, după cum a argu- 
mentat GRICE (1975), este rational să realizăm anumite inferente pornind 
de la ceea ce spun aceste persoane, dincolo de inferentele acceptate potri- 
vit principiilor standard ale rationarii deductive sau inductive. De exemplu, 
poate fi rational să presupunem, în contextul potrivit, că un profesor care 
este descris doar prin aceea că este un bun biciclist nu posedă alte înzestrări 
sau realizări profesionale. 

Teoriile filosofice privitoare la raționalitate pot fi clasificate fie ca afir- 
mative, fie ca negative. Teoriile afirmative subscriu la unul sau mat multe 
din rolurile cultural acceptate ale rationalitatii sau propun un rol suplimen- 
tar, în timp ce teoriile negative sunt sceptice cu privire la validitatea unuia 
sau mai multora dintre aceste roluri. 

Astfel, analiza tripartită a sufletului propusă de către PLATON în Re- 
publica acordă un rol dominant facultății rațiunii, atât în privinţa sarcinii 
cognitive de a descoperi explicaţii ale felului în care sunt lucrurile şi justi- 
ficări pentru felul în care ar trebui să fie, cât şi în privința sarcinii practice 
de a conduce în mod corect viata unei persoane. Rațiunea, potrivit lui Pla- 
ton, este precum un ochi al sufletului. Aceasta, în urma unui proces cuve- 

“nit de educaţie şi studiu, poate discerne realitatea ultimă. Cunoaşterea şi 
virtutea sunt, prin urmare, corelate în concepția lui Platon despre rationali- 
tate. După acesta, nici o persoană care cunoaşte modul corect de a acţiona 
nu poate să acționeze greşit. ARISTOTEL, cu toate acestea, a insistat asupra 
independenţei rationalitatii cognitive de cea practică având in vedere posi- 
bilitatea ca o persoană să facă un lucru despre care știe că e greşit. Se poate 

spune că atât Platon, cât şi Aristotel, au susținut teorii afirmative ale ratio- 
nalitatii. Însă in timp ce teoria lui Aristotel subscrie la normele cultural ac- 
ceptate prin aceea că permite ca un agent să simtă remușcări, teoria lui Pla- 
ton atribuie facultății raţiunii un potenţial mai mare decât cel asumat de 
normele obişnuite ale rationalitatii. 

Apariţia ştiinţei moderne a dat un nou impuls teoretizării afirmative 
a rationalitatii. Probabil că datorită rolului important jucat de matema- 
tică în cadrul noii mecanici a lui Kepler, Galilei şi Newton (cel puţin în 
parte), unii filosofi au considerat că este plauzibil să presupună că ratio- 
nalitatea era sigiliul adevărului științific, în aceeaşi măsură în care era şi 
sigiliul adevărului matematic. În orice caz, această supozitie pare să stea 
la baza epistemologiilor lui Descartes şi Spinoza, de exemplu. În cadrul 
acestora, observației și experimentului li se atribuie o importanţă relativ 
MICĂ, în comparație cu rolul raţiunii. În mod corespunzător, s-a susținut 
pe larg că cunoaşterea binelui şi răului reprezintă o cunoaştere a unor 
adevăruri necesare ce sunt descoperite prin intuiţie rațională, în mare mă- 
sură la fel cum s-a crezut că sunt descoperite principiile fundamentale 
ale aritmeticii și geometriei. Richard Price, de exemplu, a argumentat că 
„un agent raţional lipsit de orice judecată morală [...] nu este posibil să 
fie imaginat“ (1787, p. 72). In contrast cu acest rationalism radical, 
filosofia critică a lui KANT poate fi văzută drept o încercare de a formu- 
la o abordare afirmativă ceva mai restrictivă. In viziunea sa, rațiunea 
furnizează spiritului omenesc idealuri regulative, şi nu idei constitutive. 
Astfel de principii ne ghidează în sistematizarea cunoaşterii, dar generează 
antinomii de nerezolvat dacă sunt interpretate drept reprezentări ale trăsă- 
turilor realității. La fel şi în etică, rațiunea ne ghidează în alegerea ma- 
ximelor pe baza cărora să acționăm, dar nu produce efectiv aceste maxime 
ea însăşi. 

Teoretizarea negativă cu privire la raționalitate generează o provocare 
sceptică la adresa unuia sau mai multor principii cultural acceptate. Chiar 
şi legile fundamentale ale logicii deductive au fost expuse unor astfel de 
provocări. De exemplu, principiul după care orice propoziţie este fie ade- 
vărată, fie falsă, dar nu ambele, a fost pus în discuție în secolul IV î. Chr., 
prin paradoxul lui Eubulides. (Să presupunem că avem o singură propoziţie 
scrisă pe o bucată de hârtie, şi anume „Propoziția de pe această bucată de 

hârtie este falsă“. Atunci, acea propoziţie, se poate argumenta, este deo- 
potrivă falsă, dacă este adevărată, şi adevărată, dacă este falsă.) 

Dar cea mai influentă provocare sceptică la adresa opiniilor de zi cu zi 
despre raționalitate, în filosofia modernă, a fost iniţiată de către HUME. 
Hume a argumentat în favoarea imposibilității de a rationa pornind de la lu- 
cruri trecute înspre lucruri viitoare, sau pornind de la cunoaşterea despre 
anumite instanţe ale unui gen particular de situaţii, pentru a ajunge la o 
cunoaştere cu privire la toate instanţele de acel gen. Nu ar fi nimic contra- 
dictoriu, susţinea el, în a presupune că soarele a răsărit întotdeauna în tre- 
cut şi totodată că nu va răsări mâine. Ca atare, Hume a presupus că singurele 
standarde valide ale rationalitatii cognitive sunt cele din primele trei genuri 
enumerate mai sus — respectiv, raționalitatea deductivă, cea matematică și 
cea semantică. Inductia nu era, în viziunea sa, o procedură rațională, pen- 
tru că ea nu putea fi redusă la o exercitare a raţiunii într-unul sau altul din- 
tre aceste trei roluri (vezi PROBLEME ALE INDUCȚIEI). 

Argumentarea lui Hume este adesea criticată ca fiind circulară, pe temeiul 
că inducția ar trebui să fie susținută ca fiind un proces valid de sine stătă- 
tor, cu propriile sale criterii de rationare corectă sau greșită. Dar acest răspuns 
pare să fie la rândul său circular, în sensul opus. Ceea ce ar fi necesar, în 
schimb, ar fi să se demonstreze existenţa unei continuitati între rationarea 
inductivă şi cea deductivă, astfel încât ultima să fie prezentată drept un caz 
limita al celei dintâi (Cohen, 1989, pp. 186-7). Chiar şi asa, provocarea lui 
Hume nu este singura provocare pe care trebuie să o respingă apărătorii 
raționalității inductive. POPPER a negat şi el posibilitatea rationalitatii in- 
ductive, iar o serie de paradoxuri mult discutate ale raționării inductive au 
fost propuse de către GOODMAN și HEMPEL (vezi PARADOXUL LUI 
HEMPEL). In opoziţie cu filosofi precum Richard Price (1787), Hume a 
argumentat de asemenea că este imposibil să se demonstreze rațional fap- 
tul că o acţiune particulară este corectă sau greşită. Nu ar fi nimic contra- 
dictoriu în a prefera distrugerea întregii lumi fata de a te zgâria la degetul 
mic. Singurul rol al rațiunii în luarea deciziilor este să determine mijloacele 
pentru scopurile dorite. Cu toate acestea, raționalismul etic de genul celui 
susținut de Price a fost revigorat mai recent, de către W. D. Ross (1930) şi 
alții. Probabil că argumentul lui Hume s-a bazat din nou pe asumptii circu- 
lare, şi poate ca ar fi mai convingător să scoatem în evidenţă faptul că ratio- 
nalismul etic implică o unitate a standardelor morale care nu poate exista 
în lumea reală. 

Rationarea probabilistă reprezintă o altă arie in care posibilitatea de a 
dobândi rezultate pe deplin raționale a fost uneori pusă în discuţie (în cadrul 
PARADOXULUI LOTERIEI, de pildă). De asemenea, au fost formulate 
îndoieli serioase în privința conceptului unui agent rațional, presupus de 

modelele clasice ale comportamentului economic (Sen, 1982). Fara indoiala 
că un fals în acte, in anumite circumstanţe, poate să conducă la atingerea 
scopurilor sau intereselor unui contabil, nefiind nevoie să fie (vorba de) o 
acţiune iraţională. Dar ar merita oare această acţiune titlul rationalitatii? Si 
cum ar trebui să cumpănim între caracterul său moral și utilitatea sa, folosind 
rațiunea practică? 

Aceste provocări filosofice la adresa rationalitatii au fost orientate chiar 
împotriva posibilității de a dispune de standarde valide de rationare într-una 
sau alta dintre ariile de cercetare (existente). Ele vizează mai curând in- 
tegritatea conceptului de raționalitate, şi nu de limitele în care acest con- 
cept este exemplificat de gândirea, procedurile şi acţiunile efective ale fi- 
intelor umane. In fapt, ultima chestiune pare la prima vedere să fie un subiect 
de cercetare psihologică, şi nu filosofică. O parte a cercetării se va preocu- 
pa cu siguranţă de circumstanţele în care oamenii nu reușesc să facă ceva 
în acord cu principiile valide pe care le-au elaborat sau adoptat, cum se în- 
tâmplă uneori când facem greşeli în calculele aritmetice. Dar pare să fie loc 
si de o cercetare a conţinutului principiilor pe care le-au elaborat sau dez- 
voltat anumite categorii ale populaţiei. Se vor face cercetări, pe de o parte, 
cu privire la succesul cu care sunt predate principiile relevante, cum e cazul 
cu studenţii care învață logica formală sau teoria statistică. Pe de altă parte, 
se va cerceta care sunt limitele în care cei care nu au primit educaţia potri- 
vită sunt (sau nu sunt) înclinați către anumite modele sistematice de erori 
de rationare. Acest din urmă tip de cercetare a pretins că oferă rezultate cu 
„implicații dezamăgitoare pentru raționalitatea umană“ (Nisbett şi Borgi- 
da, 1975). 

Un rezultat consistent (Wason,*1966) apare atunci când li se prezintă 
unor subiecți neinstruiti în logică patru cartonaşe ce înfățișează simbolurile 
„A“, „D“, „4“ şi „7. Ei ştiu că fiecare cartonas are pe o parte o literă şi pe 
cealaltă o cifră. Li se dă apoi regula „Dacă un cartonaş are pe o parte o vo- 
cală, atunci pe cealaltă are un număr par „și li se spune că sarcina lor este 
să spună care cartonaşe trebuie să fie întoarse pentru a descoperi dacă re- 
gula este adevărată sau falsă. Răspunsurile cele mai frecvente sunt ,,A şi 4“ 
şi „Doar A“, ambele fiind greşite, în timp ce răspunsul corect, „A şi 7“ este 
dat în mod spontan de foarte puţini subiecţi. Wason a interpretat acest rezul- 
tat ca demonstrând că majoritatea subiecților au o înclinație sistematică în- 
spre a urmări mai curând verificarea, decât falsificarea, în testarea regulii. 
El a privit această înclinaţie ca pe o eroare de acelaşi gen cu cea pe care 
Popper pretindea că o discerne în opinia că inducția ar putea fi o formă 
validă de rationare umană. 

Unele dintre aceste rezultate vizează rationarea probabilistă. De exem- 
plu, într-un experiment (Kahneman şi Tversky, 1972) realizat asupra unor 

studenţi neinstruiti în statistică, li se spune subiecţilor că într-un anumit oraș 
există taxiuri albastre şi verzi în proporţie de 85%, respectiv 15%. Un mar- 
tor identifică taxiul implicat într-un accident ca fiind de culoare verde, iar 
juratilor li se spune că, în circumstanţele potrivite, martorul spune despre 
un taxi albastru că este albastru şi despre unul verde că este verde, în 80% 
din cazuri. Atunci când sunt întrebaţi de probabilitatea ca taxiul implicat în 
accident să fi fost albastru, subiecţii tind să spună că aceasta este de 20%. 
Experimentatorii au susținut că acest rezultat pune în evidență prevalența 
unei eron sistematice prezente în rationarea probabilistă a oamenilor obișnuiți, 
şi anume, eşecul de a acorda atenţia potrivită probabilităților anterioare. $i 
s-a argumentat (Saks şi Kidd, 1980-I, p. 134) că existența mai multor rezul- 
tate de acest fel demonstrează incorectitudinea inerentă a procedurii prin 
care sunt mandatati ca jurati, pentru a decide chestiuni de fapt într-un pro- 
ces, oameni neinstruiti. . 

Totuşi, nu este deloc clar dacă aceşti experimentatori au interpretat corect 
datele experimentelor respective, şi că implicaţiile acestora pentru ratio- 
nalitatea umană sunt atât de dezamăgitoare pe cât presupun ei (Cohen, 1981, 
1982). De exemplu, s-ar putea argumenta că experimentul lui Watson pune 
în evidenţă doar dificultatea oamenilor de a aplica regula familiară a con- 
trapozitiei la relaţii conditionale artificiale, lipsite de orice bază cauzală (sau 
de orice altă bază oferită de un sistem explicativ). În privinţa taxiurilor, e 
destul de discutabil dacă mărimea grupului din care face parte un taxi ar 
trebui acceptată ca determinând o probabilitate anterioară ce ar putea con- 
ta în fata probabilității ulterioare, fundamentate pe baza relație: cauzale din- 
tre capacitățile mentale ale martorului şi mărturia sa de la tribunal. Pentru 
a conta în fata unei astfel de probabilitati ulterioare, ar trebui ca şi cea an- 
tenoară să se bazeze pe o relaţie cauzală, cum ar fi cea exprimată prin pro- 
portia în care taxiurile din parcul de vehicule de culoare albastră şi cele din 
parcul de vehicule de culoare verde sunt implicate în accidente de genul 
celui aflat în chestiune (ținând cont și de faptul că ar putea exista reguli 
diferite pentru întreţinerea vehiculelor şi pregătirea şoferilor, pentru cele 
două tipuri de taxiuri). Cu alte cuvinte, subiecţii pot interpreta că problema 
se referă la probabilitati concepute ca propensiuni cauzale, şi nu la proba- 
bilități concepute ca frecvenţe relative ce pot fi accidentale. Într-adevăr, este 
întotdeauna necesar să luăm în considerare dacă nu cumva răspunsurile pre- 
dominante date de subiecți, presupunând că sunt corecte, ar trebui să fie 
înţelese ca indicând felul în care este în genere înțeleasă sarcina încredințată, 
în loc să indice, cu presupunerea că sarcina este înțeleasă cu exactitate, ce 
fel de erori sunt realizate. În fine, există un paradox evident, implicat în pre- 
supunerea că intuitiile umane neinstruite pot fi eronate cu privire la nu- 
meroase chestiuni din cadrul rationarii umane. Pe ce bază necirculară, alta 

decât cea oferită de astfel de intuitii, ar putea filosofii să-şi fundamenteze 
în mod ultim teoriile despre normele corecte ale rationani deductive şi pro- 
babiliste? Fără îndoială, s-ar putea ca uneori o intuiţie să trebuiască să fie 
sacrificată, pentru a construi un sistem de norme suficient de cuprinzător. 
Dar datele empirice par a fi incapabile în principiu să demonstreze că mintea 
omenească neinstruită este deficitară în privința raţionalităţii, întrucât avem 
nevoie să asumăm existenţa acestei rationalitati, în majoritatea situațiilor, 
tocmai pentru a oferi o bază pentru teoriile normative în termenii cărora ne 
simţim încrezători să criticăm erorile ocazionale ce apar în realizarea cal- 
culelor aritmetice etc. 
Vezi şi PSIHOLOGIE SI EPISTEMOLOGIE. 

L. JONATHAN COHEN {G. $.) 


rationament 


Un set de propoziţii, dintre care unele propoziţii au rolul de a susţine o 
altă propoziţie. Propoziţiile care trebuie să susțină o altă propoziţie sunt 

premisele, iar propoziţia care trebuie susținută este concluzia. Rationa- 
mentele sunt împărțite de obicei în două categorii, în funcţie de gradul de 
susținere pe care urmăresc să îl asigure. Rationamentele deductive urmăresc 
să ofere concluziilor lor o susţinere concluziva, în timp ce rationamentele 
inductive urmăresc să ofere doar o susţinere probabilă. Unele raționamente 
(însă nu toate) reușesc să susțină concluzia. Rafionamentele deductive reușite 
sunt valide, în timp ce rationamentele inductive sunt tari (strong). Un ratio- 
nament este valid doar in cazul in care, daca toate premisele sale sunt ade- 
varate, atunci concluzia trebuie sa fie adevarata. Un rationament este tare 
doar în cazul in care, dacă toate premisele sale sunt adevărate, atunci con- 
cluzia este doar probabil adevărată. Logica deductivă oferă metode pentru 
a stabili dacă un raționament este sau nu valid, în timp ce logica inductivă 
oferă metode pentru a stabili gradul de susținere pe care premisele unui 
raționament îl conferă concluziei sale. 


Vezi şi ERORI NEFORMALE; INDUCŢIE; DEMONSTRAȚIE. 


BIBLIOGRAFIE 


Haack, S., Philosophy of Logics, Cambridge University Press, Cambridge, 
1978. 

Jeffrey, R. Formal Logic, Its Scope and Limits, McGraw-Hill, New York, 
1981, ed a 2-a. 

Kahane, H., Logic and Philosophy, Wydsworth, Belmont, 1990, ed a 6-a. 

Salmon, W., Logic, Prentice-Hall, Englewood Cliffs, 1973, ed a 2-a. 

Skyrms, B., Choice and Chance, Wadsworth, Belmont, 1986, ed a 3-a. 


ALBERT CASULLO [A. Z.] 


raționament circular 


Rationamentul circular este specific multor tipuri de argumentari din 
viata de fiecare zi în care este utilizat feedback-ul. Raționamentul circular 
este foarte important pentru aceste argumentari. El este deci adesea corect 
şi util — şi nu sofistic, aşa cum este caracterizat in mod traditional în manu- 
alele de logica. Studiul rationamentelor circulare este foarte important, de 
exemplu, pentru inteligenta artificiala, de ex., in sistemele expert. Ratio- 
namentul circular poate fi totuşi folosit sofistic in argumentările ce nece- 
sită utilizarea unor premise despre care să se poată arăta că sunt mai bine 
întemeiate decât concluzia de demonstrat. In aceste cazuri, este nevoie de 
o relație de prioritate în ordinea dovedirii (evidential priority) (vezi ERORI 
NEFORMALE: Argumentarea circulară ). Argumentarea circulară se trans- 
formă în sofismul petitio principii atunci când se încearcă evitarea sarcinii 

de a demonstra una dintre premisele unui argument, întemeind-o pe ac- 
ceptarea prealabilă a concluziei de demonstrat. (vezi Walton 1987, pp. 124-44). 
Sofismul petitio principii reprezintă astfel o tactică sistematică prin care cel 
ce propune argumentul într-un dialog urmăreşte evitarea îndeplinirii unei 
legitime OBLIGAŢII DE A PRODUCE O DOVADA, utilizând o structură 
circulară a argumentării pentru a împiedica evoluția dialogului şi, în spe- 
cial, pentru a submina capacitatea interlocutorului, căruia i-a fost oferit ar- 
gumentul, de a replica punând întrebări critice legitime. 

DOUGLAS N. WALTON [A.Z.] 


realism 


Realismul este doctrina după care, in orice domeniu de gândire, entitățile 
presupuse a fi asociate cu acel domeniu sunt într-adevăr reale. Realismul 
simțului comun, numit uneori „realism“ fără vreo altă calificare, afirmă că 
lucrurile obişnuite precum scaunele, copacii şi oamenii sunt reale. Realis- 
mul ştiinţific afirmă că entităţile teoretic postulate precum electronii, câm- 
punile de forte şi cuarcii sunt la fel de réale. Jar realismul psihologic afirmă 
că stările mentale precum durerile şi convingerile sunt reale. Realismul 
poate fi susținut sau respins în toate aceste domenii. La fel se întâmplă cu 
teritorii diferite ale discursului, trasate cu mai multă finețe. De exemplu, cu 
discursul despre culori, despre trecut, despre posibilitate şi necesitate sau 
despre ceea ce este corect şi greşit din punct de vedere moral. În toate aces- 
te domenii, realistul insistă asupra realității entităților avute în vedere în 
cadrui discursului. 

Dacă realismul în sine poate fi caracterizat destul de rapid; este mult 
mai dificil să trasăm o hartă a diferitelor forme de opoziţie fata de realism, 
căci acestea sunt foarte multe la număr. Unii oponenți neagă faptul că exis- 
tă vreun fel de entități postulate, distincte, asociate cu domeniul discursu- 
lui ce constituie subiectul disputei. Un bun exemplu este doctrina emotivistă 
după care discursul moral nu postulează valori, ci doar serveşte la expri- 
marea diverselor sentimente (ca şi aplauzele sau exclamatiile). Alți opo- 
nenti neagă că entitățile postulate în cadrul discursului relevant ar exista, 

sau cel putin ca exista independent de gandirea noastra. Aici exemplul stan- 
dard este IDEALISMUL. lar alții insistă asupra ideii că entităţile asociate 
cu discursul în cauză sunt croite pe măsura capacităților şi intereselor umane 
şi că, în aceste limite, sunt în egală măsură produsul invenţiei, ca şi al des- 
coperiril. 

Diversitatea opoziţiilor arată că realismul în privinţa oricărui domeniu 
de discurs, deşi în aparenţă simplu, presupune un număr de sustineri dis- 
tincte. Vom distinge trei asemenea sustineri, pe care le vom numi descrip- 
tivism, obiectivism şi respectiv cosmocentrism. 


TEZA DESCRIPTIVISTĂ 


Cei care iau parte la o discuţie postulează cu necesitate existența unor 
elemente distincte, având opinii şi făcând asertiuni cu privire la acestea. 
Propozițiile rostite nu au efect în comunicare (după cum vadeste un anumit 
mod de a le înțelege) dacă nu există astfel de entităţi. Entitatile postulate 
sunt distincte în sensul că, dat fiind tot ceea ce pot cunoaşte participanții, 
nu e nevoie ca ele să fie identificate cu alte entități postulate în mod inde- 
pendent. sau să poată fi, în vreun alt fel, înlocuite cu acestea. Desi realiştii 
în privinţa discursului cad de acord că, indiferent care ar fi acesta, sunt pos- 
tulate asemenea entităţi, ei pot avea păreri diferite în ce priveşte genul de 
lucruri ce sunt presupuse. BERKELEY diferă de ceilalți dintre noi cu privire 
la ceea ce postulează de obicei simţul comun, realiştii culorilor se disting 
în ceea ce priveşte natura culorilor, realiştii mentali, în ce priveşte statutul 
stărilor psihice, realiştii modali, în privinţa localizării posibilităţii, iar re- 
aliştii morali, în privinţa locului valorilor. 


TEZA OBIECTIVISTĂ 


Obiectele postulate există, iar caracterul lor este fixat independent de 
dispoziția participanților la discuție de a avea opinii şi de a face asertiun! 
despre ele. Astfel, stările epistemice ale participanților nu au vreo influență 
cauzală asupra existenţei acestor obiecte sau a caracterului lor. La rândul 
lor, obiectele nu sunt nicidecum SUPERVENIENTE (adică dependente alt- 
fel decât cauzal) fata de astfel de stări epistemice. Pe scurt, entitățile pos- 
tulate în cadrul discursului se bucură de un soi de obiectivitate substanțială. 


TEZA COSMOCENTRISTĂ 


Pentru a evita eroarea şi ignoranţa cu privire la propoziţiile esențiale ale 
discursului — pentru a ajunge la adevăr — participanții trebuie să ia con- 
tact cu obiectele discursului, dar nu există nici o garanţie că vor reuşi. 
Căutarea adevărului este o chestiune de descoperire, nu de invenție, iar des- 
coperirea e o chestiune de succes întâmplător. Ignoranta este posibilă fi- 

indcă este posibil în mod normal ca subiecților umani să le lipsească con- 
tactul cu anumite regiuni ale realității independente în cauză. Eroarea este 
posibilă fiindcă e posibil în mod normal ca subiecții umani să fie doar într-un 
mod imperfect în consonanta cu regiunile cu care intra în contact. 

Prima teză a realistului îl plasează pe acesta în conflict cu cel putin trei 
feluri de oponenți: reductionistul, instrumentalistul şi teoreticienii ce ex- 
plorează variante mai sofisticate ale instrumentalismului. Reductionistul 
spune despre aria de discuție avută în vedere că poate fi redusă la o altă arie 
de discuţie si nu introduce, prin urmare, entități postulate distincte. Astfel, 
el poate spune că discursul simțului comun cu privire la obiectele fizice sau 
discursul ştiinţific despre entităţi neobservabile pot fi reduse la un fel de a 
vorbi situat la un nivel pur fenomenal. La fel, că discursul moral se reduce 
la a vorbi despre atitudini, iar discursul mentalist se reduce la o vorbire de- 
spre un nivel pur comportamental. Instrumentalistul spune despre discurs 
că acesta nu presupune să vorbim despre absolut nimic, fiindcă nu este aser- 
toric. Discursul nu presupune asertiuni, ci doar formulări cu rolul de im- 
perative, exclamatii sau orice altceva. El spune, astfel, că discursul teore- 
tic din ştiinţă reprezintă în realitate doar o modalitate de a genera dispoziţii 
adecvate de laborator („Acesta este fragil“ are forța imperativa a lui „Fii 
atent!“‘). La fel, discursul moral reprezintă doar o modalitate de a exprima 
emoții, un mod de a emite exclamatii de aprobare sau de dezaprobare. Emo- 
tivismul, în acest sens, este o specie a instrumentalismului moral. In prezent, 
există două variante influente ale instrumentalismului: proiectivismul şi 
empirismul constructivist. Proiectivistul susține că discursul în cauză are 
rolul ce îi este atribuit de către instrumentalst şi nu presupune entități pos- 
tulate distincte, dar are trăsăturile vorbirii asertonce, care îl impresionează 
şi il induc în eroare pe realist (Blackburn, 1984). Empinistul constructivist — 
un fel de fictionalist — susţine că în vreme ce discursul reprezintă o dis- 
cutie asertorică despre genuri relevante de obiecte, a accepta ceea ce se 
spune (a participa la discuţie) nu înseamnă a postula aceste obiecte. Aceas- 
ta poate doar să însemne că se tratează propoziţiile din cadrul discursului 
ca fiind adecvate empiric, ca scopurile practice adecvate asupra cărora se 
concentrează instrumentalistul (van Fraassen, 1980). 

A doua teză a realistului îl plasează în conflict cu două genuri princi- 
pale de oponenți: teoreticianul erorii şi idealistul. Teoreticianul erorii30 neagă 
faptul că există obiecte de genul celor pe care le postulează discursul avut 
în vedere (Mackie, 1977). Admitand că discursul modal postulează exis- 
tenta posibilităţilor, iar discursul moral o postulează pe cea a valorilor, el 
neagă faptul că ar exista astfel de lucruri. Astfel, el spune că asertiunile şi 


30 Engl.: error theorist. (N. t.) 

opiniile din sfera discursului egueaza in mod inevitabil sa fie adevarate. 

Spre deosebire de teoreticianul erorii, idealistul admite faptul că obiectele 
postulate există, aşa cum admite si Berkeley existența elementelor pe care 
consideră că le postulează simţul comun. Ceea ce neagă idealistul este că 
obiectele respective ar fi independente fata de dispoziţia oamenilor de a 
avea opinii şi a face asertiuni despre ele. Aceste obiecte, se susține, depind 
într-un anumit fel de dispozițiile oamenilor. Dispoziţiile invocate pot fi in- 
dividuale sau comune, în funcție de tipul de idealism presupus — dacă aces- 
ta este subiectiv sau obiectiv (vezi IDEALISM). Berkeley este un idealist 
subiectiv, în timp ce un autor precum Hegel este de obicei considerat idea- 
list obiectiv (sau mai degrabă intersubiectiv). 

Primele două teze ale realistului, în orice domeniu de discuţie, pot lua 
forma afirmației directe, realizată în cadrul discursului însuşi, că există 
cutare şi cutare entităţi şi că acestea sunt independente faţă de influenţa 
noastră epistemică. În acest fel, realistul de simț comun spune că există 
scaune şi mese independente, şi alte asemenea obiecte, iar realistul din şti- 
inta spune că există protoni şi electroni independenţi, şi alte lucruri neob- 
servabile în mod obişnuit (Devitt, 1984). Aceasta este o manieră perfect fi- 
dela de a exprima primele două sustinen ale realistului, deşi astfel nu mai 
este clar că există modalităţi extrem de diferite de a respinge această po- 
zitie, modalități ce corespund negării tezei descriptiviste, respectiv a celei 
obiectiviste. 

A treia teză, cea cosmecentrista, este o teză centrală a realismului, după 
unii autori (Smart, 1982; Papineau, 1987), dar nu după toţi (Devitt, 1984). 
Ea îl plasează pe realist în conflict cu un oponent pe care l-am putea descrie 
ca antropocentrist. Antropocentristul spune că nu este posibil, pentru anu- 
mite propoziţii esențiale ale discursului avut în vedere, în număr determi- 
nat (sau având anumite cazuri specifice), ca anumiţi indivizi sau anumite 
grupuri de indivizi să se afle în ignoranță sau în eroare. Antropocentristul 
ar putea să nege posibilitatea unei erori sau ignorante anume, preluând ideea 
interpretationista că obiectele postulate într-un discurs sunt obiectele în pri- 
vinta cărora participanţii au în cea mai mare parte dreptate, indiferent care 
ar fi acestea. Acest lucru va pune limite în calea erorii (Davidson, 1984; 
Rorty, 1980). Ar putea, la fel de bine, să meargă pe linia verificationista sau 
antirealistă, şi să refuze să recunoască că propozițiile pentru care ne lipsesc 
procedurile de evaluare ar avea vreo valoare de adevăr. Aceasta va pune 
limite în calea ignoranței (Tennant, 1987, cap. 2). La fel de bine, ar putea 
să devină relativist, şi să sporească şansele unui grup de a nimeri adevărul, 
mutând mai aproape ţinta — definind adevărul ca adevăr relativ la acel grup. 
Sau ar putea să urmeze o altă abordare din mulțimea celor existente (Good- 
man, 1978; Putnam, 1981; Price, 1988; Pettit, 1990). Totuşi, indiferent de 

forma pe care o va lua teza antropocentristă, realistul o va nega. El va spune 
despre orice discurs pe care îl agreează că în cadrul său sunt totdeauna posi- 
bile eroarea și ignoranta, în privinţa propoziţiilor esențiale3!. Este posibil 
ca participanţii să greşească cu privire la absolut toate afirmațiile esenţiale 
ale discursului. 

La prima vedere, ar putea părea că există o inconsistenţă între a accep- 
ta primele două teze realiste şi a o nega pe a treia, în maniera antropocen- 
tristă. Dacă ar fi aşa, aceasta ar însemna că antropocentrismul nu este cu 
adevărat un mod independent de a respinge realismul. Dar nu există nici o 
inconsistență, iar antropocentrismul reprezintă un mod independent de opo- 
zitie la realism. El poate fi implicat logic de anumite modalități de respin- 
gere a primelor două teze, dar nu necesită negarea nici uneia dintre ele. Fi- 
ind pe deplin consistent cu ideea că un discurs introduce anumite entități 
postulate, iar obiectele postulate sunt independente de stările epistemice ale 
oamenilor, un filosof ar putea susține că obiectele postulate sunt croite pe 
măsura intereselor şi capacităților omeneşti. Să luăm în considerare o per- 
spectivă populară asupra culorilor, potrivit căreia este a priori adevărat de- 
spre ceva că e roşu dacă şi numai dacă le apare drept roşu observatorilor 
normali, în condiţii normale. Această perspectivă permite ca proprietatea 
rosului să fie postulată în cadrul discursului despre culon, ea putând fi iden- 
tificată cu o anumită trăsătură fizică, o anumită capacitate de reflectare a 
suprafeței. Astfel, ea poate fi compatibilă cu descriptivismul şi obiectivis- 
mul cu privire la culori. Numai că, în această viziune, cosmocentrismul 
eşuează, căci există limite în calea erorii umane. Observatorii normali, în 
condiţii normale, nu pot greşi cu pyivire la culoarea a ceva. Cu toate că are 
un caracter obiectiv în cadrul acestei abordăni, culoarea este o proprietate 
antropocentrică, o proprietate ce reflectă atât o componentă a descoperirii, 
cât şi una de invenție. 

Sunt trei lucruri pe care trebuie să le spunem în continuare despre teza 
cosmocentristă realistă. Primul este că, în măsura în care aceasta invocă 
noțiunea de adevăr, noțiunea presupusă este cea oferită de schema eliminării 
ghilimelelor („„p““ este adevărat dacă și numai dacă p). Presupun noțiunea 
de asertare ca fiind dată, astfel încât înțelegem ce anume este implicat atunci 
când se asertează că p, pentru un „p“ arbitrar. De exemplu, înțelegem că 
este ceva inconsistent cu a aserta că non-p, că este echivalent cu a nega că 
non-p, şi că se poate compune cu asertiunea că dacă p, atunci q, pentru a 
valida asertiunea că g. Dată fiind înțelegerea asertării, schema eliminării 
ghilimelelor este suficientă pentru a ne comunica o înţelegere a adevărului, 
în sensul în care a treia teză a realistului invocă această noțiune. 


31 Engl.: substantive. (N. t.) 

Al doilea lucru pe care trebuie să-l spunem despre a treia teză a realis- 
tului e legat de problema adevărurilor care sunt suficient de esenţiale pen- 
tru a avea relevanţă pentru teza respectivă. Realistul afirmă că eroarea şi 
ignoranta sunt posibile cu privire la propoziţii esențiale din orice domeniu 
de discurs. Care propoziţii sunt atunci neesentiale? Răspunsul meu este 
scurt: dacă o propoziţie este de aşa fel încât cineva, pentru a conta ca par- 
ticipant potrivit la discuţia în chestiune, pentru a arăta că înțelege ce se pe- 
trece, trebuie fie să o accepte, fie să'o respingă, atunci este neesentiala. 
Altminteri este esenţială. După multe descrieri întâlnite, în orice domeniu 
de discurs există adevăruri a căror acceptare sau respingere reprezintă un 
criteriu pentru a conta drept participant potrivit în acel domeniu. Sunt atât 
de evident adevărate, încât trebuie să le accepţi, sau atât de evident false 
încât trebuie să le respingi, aceasta dacă vrei să se poată susține că eşti o 
persoană care are opinii şi face asertiuni în cadrul discursului, în mod veri- 
tabil, o persoană care înțelege suficient încât să nu apară drept un simplu 
colportor de cuvinte. Dacă un realist acceptă o asemenea descriere, atunci 
ar trebui să nege că eroarea şi ignoranta sunt posibile în cazul celor care 
participă în mod propriu la discurs cu astfel de propoziţii. Dar această ne- 
gare nu va veni dintr-o clătinare în convingerile sale realiste. Ea va fi doar 
expresia perspectivei sale cu privire la ce anume presupune o participare 
adecvată la discurs. Realistul va trebui să privească propoziţia că există 
entități asociate cu un discurs drept neesentiala pentru discursul respectiv, 
de vreme ce, potrivit tezei descriptiviste, participanții postulează cu nece- 
sitate asemenea elemente, iar potrivit tezei obiectiviste e1 nu pot greşi atunci 
când o fac. Altminteri, el poate fi neangajat. Poate să recunoască sau nu 
alte propoziții neesentiale. Dacă sunt acceptate și alte propoziții neesenhale, 
acestea vor fi probabil platitudinile si gafele, a căror acceptare, respectiv 
respingere, nu va scoate în evidenţă, în genere, mai mult decât o înţelegere 
a domeniului de discurs. Acestea se vor suprapune cu adevarunile analitice 
tradiționale şi cu contradicţiile, dar se poate ca cele două categorii să nu 
fie coextensive. 

Al treilea lucru pe care trebuie să-l spunem despre teza cosmocentristă 
a realistului este că ea poate fi susținută cu mai multe grade de tărie, în 
funcție de situaţia în care este susținută vizavi de indivizi sau de grupuri (la 
limita, vizavi de comunitate ca întreg), şi în funcție de felul în care sunt 
specificate circumstanțele. E un lucru să spui că un individ e susceptibil de 
eroare sau de ignoranță, și alt lucru este să spui că întreaga comunitate este 
în această situație. Una este să spui că individul sau comunitatea ar putea 
cădea în eroare sau să se afle în ignoranță, în circumstanţele prezente; altce- 
va este să spui că acest lucru se poate petrece şi în circumstanţe normale 
sau chiar ideale. Circumstantele normale vor fi cele în care anumite piedici 

sunt absente, circumstantele ideale vor fi cele in care sunt prezente anumite 
facilităţi dezirabile. Cea mai puternică versiune a tezei realiste afirmă că ig- 
noran{a şi eroarea sunt posibile pentru oricare dintre cele şase combinaţii 
de mai jos: 


judecata consensul 
individuală comunității 
În circumstanțe ] 4 
actuale 
sau normale 2 5 
sau ideale 3 6 


In concluzie, un rezumat. Realistul (cu privire la orice domeniu de dis- 
curs) asertează trei teze, plasându-se in opoziție cu trei genuri diferite de 
oponenți. Marcând opoziţia sa faţă de reductionisti, instrumentalişti ş.a.m.d., 
el afirmă că discursul introduce entităţi postulate distincte — aceasta este 
teza descriptivistă. Marcând opoziţia sa cu teoreticienii erorii şi idealişti, el 
susține că obiectele postulate există şi sunt independente de dispoziţia oa- 
menilor de a avea opinii şi a face asertiuni cu privire la ele — aceasta este 
teza obiectivistă. În fine, împotriva diferitelor varietăți de antropocentrism, 
el susține teza cosmocentristă potrivit căreia participanţii se pot afla în ig- 
noranta sau în eroare cu privire la oricare dintre toate propoziţiile esențiale 
din discurs. 

Vezi şi IDEALISM; NOUMENAL/FENOMENAL; OBIECTIVITATE; 
CALITATI PRIMARE SI SECUNDARE; ADEVAR. 

realism direct 


O viziune cu privire la ce anume sunt obiectele perceptiilor. Realismul 
direct este un tip de REALISM, de vreme ce se asumă că obiectele există 
în mod independent faţă de orice minte care le-ar putea percepe, şi astfel 
exclude, prin aceasta, orice formă de idealism şi fenomenalism (poziţii ce 
susțin că nu există astfel de obiecte existente în mod independent). Faptul 
că este un realism „direct“ exclude acele viziuni apărate sub titlul de „rea- 
lism critic“ sau REALISM REPREZENTATIONAL, după care există un 
anumit intermediar non-fizic — numit de obicei „dat sensibil“ sau ,,impre- 
sie sensibilă“ — intermediar care trebuie să fie perceput mai întâi, sau a 
cărui experiență trebuie să o avem, pentru a percepe obiectul care există in- 
dependent de această percepţie. Potrivit realiştilor critici, un astfel de in- 
termediar nu trebuie să fie perceput „mai întâi“ — într-un sens temporal. 
Dar acesta este un ingredient necesar care sugerează o realitate exterioară 
celui ce percepe, sau care oferă ocazia pe baza căreia să poată fi inferată 
existența unei asemenea realități. Realismul direct, pe de altă parte, neagă 
nevoia vreunui recurs la o intermediere mentală, pentru a explica perceperea 
lumii fizice. 

Adesea distincţia dintre realismul direct şi alte teorii ale percepției este 
explicată mai pe deplin în termenii a ceea ce este perceput „imediat“, mai 
degrabă decât „mediat“. Termenii sunt ai lui BERKELEY, care afirmă (1713, 
p. 46) că se poate spune că cineva aude o trăsură huruind pe stradă, dar 
aceasta este o percepție mediată, în opoziţie cu ceea ce reprezintă „în ade- 
var $i cu strictețe“ percepția imediată a unui sunet. Din moment ce simţurile 
„nu fac inferente“, se spune că cel ce percepe inferează existenţa trăsurii, 
sau că i-a fost sugerată prin auzirea sunetului. Astfel, pentru Berkeley, dis- 
tinctia dintre percepţia mediată şi imediată este explicată în funcție de fap- 
tul că inferenta sau sugestia este sau nu prezentă în percepția însăşi. 

Berkeley a continuat prin a pretinde că obiectele percepției imediate — 
sunete, culori, gusturi, mirosuri, dimensiuni şi forme — sunt toate „idei în 
minte“. El a susținut că nu există vreo realitate care să poată fi inferată din 
ele, astfel încât obiectele percepției mediate — cele pe care noi le-am numi 

„Obiecte fizice“ — se reduc la a fi, pur şi simplu, colecţii de idei. Berkeley 
foloseşte astfel distincția imediat-mediat pentru a apăra IDEALISMUL. 
Totuşi, şi un realist direct poate folosi distincţia lui Berkeley pentru a-şi 
defini propria sa poziţie. D. M. ARMSTRONG face aceasta afirmând că 
toate obiectele percepţiei imediate sunt ocurente ale unor calităţi sensibile, 
precum culorile, formele şi sunetele, iar acestea sunt toate existente fizic, 
şi nu idei sau orice alt fel de intermediari mentali (Armstrong, 1961, pp. xii, 
23). Obiectele fizice, percepute toate în mod mediat, sunt purtătorii aces- 
tor proprietăți percepute imediat. 

Felul acesta de a trasa distincţia între percepții mediate şi imediate, al 
lui Berkeley şi Armstrong, prin referire la prezența sau absenţa unei infe- 
rente, dă naştere unor dificultăți majore. Ni se cere să credem că un anume 
element psihologic de inferență sau sugestie intră în percepția noastră me- 
diată a unor obiecte fizice precum trăsurile si cămilele. Dar acest lucru este 
implauzibil. În primul rând, există cazuri în care e plauzibil să asertăm de- 
spre cineva că a perceput un obiect fizic — un copac, să zicem — chiar 
dacă persoana nu era conştientă că îl percepe (putem infera din. .comporta- 
mentul său, cu grijă, de pildă faptul că l-a văzut, chiar dacă nu îşi aminteşte 
să-l fi văzut). Armstrong ar trebui să spună că în asemenea cazuri a fost 
prezentă o inferenţă, pentru că a vedea un copac e un exemplu de percepţie 
mediată, dar aici ar trebui să fie o inferenta inconștientă. Dar acest lucru 
pare lipsit de temei. Nu există nici o dovadă că ar fi fost făcută vreo infe- 
rent, de orice fel ar fi. În al doilea rand, se pare că faptul că o:persoană in- 
feră existența a ceva din ceea ce percepe este mai mult o chestiune de ta- 
lent şi antrenament, decât o chestiune legată de natura reală a obiectului i in- 
ferat. De exemplu, dacă avem trei mostre diferite de culoare, un artist antre- 
nat s-ar putea să nu trebuiască sa infereze că sunt diferite, ci să vadă diferența 
dintre ele imediat. Totuşi, cineva cu un simț mai slab al culorilor, ar putea 
vedea fâşiile A şi B ca fiind de aceeaşi culoare, iar fâşiile B şi C ca fiind la 
fel, dar să vadă de asemenea că A este mai închisă decât C. Pe această bază 
el ar putea infera că A este mai închisă decât B, şi că B este mai închisă 
decât C, si astfel inferenta poate fi prezentă în determinarea diferenței de 
culoare. Dar culoarea a fost presupusă ca fiind un obiect al percepției ime- 
diate. Pe de altă parte, s-ar putea ca un pădurar să nu trebuiască să infereze 
faptul că animalul pe care îl vede este o pantera de Florida32. El îl vede di- 
rect aşa. Cineva care nu a fost în Everglades33 ar trebui totuşi sa infereze 
acest lucru din trăsăturile specifice ale animalului. Prin urmare, nu este 


32 Felis concolor coryi — specie de pantera aflată pe cale de dispariție. Trăieşte în SUA, în 
Florida, Arkansas, Los Angeles. (N. t.) 
33 Tinut mlăștinos, partial împădurit, din sudul Floridei. Cuprinde Parcul National Everglades. 


(N.t.) 

nevoie ca inferenta să fie prezentă în cazurile de percepere a obiectelor fi- 
zice. S-a presupus însă că percepția obiectelor fizice este o percepție me- 
diată. 

O cale mai directă de a distinge între diferitele obiecte ale percepției a 
fost propusă de ARISTOTEL in De Anima (p. 567), unde vorbeşte de obiecte 
percepute in mod direct sau esențial, în opoziție cu acele obiecte percepute 
în mod incidental. Primele cuprind proprietăți perceptive, fie dintre cele 
discernabile cu ajutorul unui singur simț („elemente sensibile proprii“), pre- 
cum culoarea, sunetul, gustul, mirosul și calitățile tactile, fie dintre cele dis- 
cernabile doar cu ajutorul a mai mult de un singur simț, cum ar fi dimensi- 
unea, forma şi mişcarea („elemente sensibile comune“). Obiectele perce- 
pute incidental sunt individuali concreti ce posedă proprietăți de percepție, 
adică obiecte fizice particulare. 

Potrivit realismului direct al lui Aristotel, noi percepem obiectele fizice 
in mod incidental, adică doar cu ajutorul perceptiilor directe sau esențiale 
ale anumitor proprietăți ce aparțin unor astfel de obiecte. Cu alte cuvinte, 
prin perceperea proprietăților reale ale lucrurilor, şi doar in acest fel, se 
poate spune ca percepem lucrurile însele. Aceste proprietăți de percepție, 
desi nu există independent fata de obiectele care le au, sunt considerate ca 
existând independent fata de subiectul ce percepe. Iar percepția lor este di- 
recta prin aceea ca nici un mesager mental nu trebuie sa fie perceput sau 
simţit, pentru a percepe aceste proprietăţi reale. 

Felul în care Aristotel îşi defineşte poziţia pare superior expunerii psi- 
hologice oferite de Armstrong, întrucât este despovărat de bagajul supli- 
mentar al inferentei sau sugestiei. Totuşi, o interpretare obişnuită a viziunii 
lui Aristotel conduce la dificultăţi grave. Interpretarea identifică proprietatea 
obiectului perceput cu o proprietate a organului de simț ce percepe. Ea se 
bazează pe afirmaţia lui Aristotel că în cadrul percepției sufletul preia for- 
ma obiectului perceput, fără materia acestuia (ibid., p. 580). După aceasta 
interpretare, este uşor să ne gândim că realismul direct este angajat față de 
viziunea conform căreia „culoarea asa cum e văzută“ sau „sunetul aşa cum 
e auzit“ ar fi proprietăți existente independent ale obiectelor fizice. Dar o 
astfel de viziune a fost discreditată, pe bună dreptate, de către criticii săi, şi 
etichetată drept „realism naiv“, căci aceasta este o viziune ce susține că felul 
în care se arată lucrurile, sau felul în care par să fie, este exact felul în care 
ŞI sunt lucrurile, chiar şi în absenţa unor subiecţi perceptivi cărora să le 
apară în acel fel. 

Dificultatea de căpătâi a realismului naiv este bine prezentată într-un 
argument al lui Bertrand RUSSELL (Russell, 1962, p. 9). Russell susține 
că o masa obişnuită apare ca având diferite culori, privită din unghiuri diferite 
si în condiții diferite de iluminare. Întrucât fiecare din culorile ce apar are 

tot atât de multă indreptatire să fie considerată reală, ar trebui să evităm fa- 
voritismul și să negăm că masa ar avea vreo culoare particulară. Russell 
continuă prin a spune acelaşi gen de lucruri despre textura, forma şi duri- 
tatea acesteia. Toate aceste calități le-am putea numi calități „determinate 
de aparență“. Ele nu sunt cu adevărat independente de felul în care le apar 
celor ce percep. Tot astfel şi masa reală, pentru Russell, este ceva deosebit 
de cuionile, sunetele, mirosurile şi calităţile tactile percepute direct — toate 
fiind numite de Russell „date sensibile“. Din aceste date sensibile, credea 
Russell, am inferat noi existența obiectelor fizice. l 

Argumentul lui Russell, cu toate acestea, are efect doar împotriva ver- 
siunii „naive“ a realismului direct. Ar trebui să observăm mai întâi că ar- 
gumentul nu arată că masa nu are o culoare, o formă sau o textură reală, ci 
doar că s-ar putea ca noi să nu știm care dintre proprietăţile aparente sunt 
proprietăţile reale ale mesei. Astfel, tot ce poate demonstra Russell cu ar- 
gumentul său este că trebuie să rămânem sceptici cu privire la proprietățile 
reale ale mesei. Acest lucru poate fi suficient pentru a arăta că nu avem nici 
un drept să vorbim despre proprietățile sale reale. Totuşi, dacă am avea o 
modalitate de a determina care ar fi proprietăţile reale, atunci argumentul 
lui Russell isi pierde tăişul. Putem face un pas în direcția aceasta chestionând 
presupunerea iniţială a lui Russell că anumite proprietăți dependente de 
subiectul perceptiv s-ar putea dovedi a fi proprietăți reale. A fi de acord cu 
această asumptie înseamnă să cazi în eroarea realismului naiv. Realistul di- 
rect eliberat de confuzii, în schimb, se va afla pe un teren sigur dacă va nega 
că proprietățile reale direct aprehendate sunt „culoarea aşa cum e văzută', 
„sunetul aşa cum e auzit“ sau „textura aşa cum e pipăită“, căci aceasta 
înseamnă să confunzi proprietăţile reale ale lucrurilor cu aparențele pe care 
acestea le prezintă celor ce percep. 

Realistul direct ar trebui să înceapă în schimb prin a insista pe ideea că 
proprietăţile reale nu sunt dependente de subiectul perceptiv. Aceasta ar 
însemna că dacă culoarea e să fie o propnetate reală, ea trebuie să fie speci- 
ficată în termeni ce nu reclamă referirea neapărată la experiențe vizuale ale 
celor ce percep. O modalitate de a face aceasta ar fi să identificăm culoarea 
unei suprafeţe cu caracteristica undelor de lumină emise sau reflectate de 
acea suprafață (Armstrong, 1968, p. 283). Aceasta ar fi o identificare empi- 
nica, adică predicatul „este colorat(a)“ şi predicatul „reflectă sau emite lu- 
mină cu o anumită lungime de undă“ s-ar referi la una $1 aceeaşi proprietate. 

Atunci, a spune că maşinile de pompieri sunt roşii chiar şi noaptea 
înseamnă să spui că suprafeţele lor, în condiţii normale de iluminare, re- 
flectă lumina în zona roşului, din spectrul culorilor. Acest lucru rămâne 
compatibil cu a spune că nu sunt roşii pe întuneric, căci nu reflectă acum o 
asemenea lumină. Cu aceasta se depăşeşte problema lui Russell cu privire 

la alegerea „culorii reale“ a unui obiect. O altă cale de a exprima acest lu-: 
cru este să spui că „culoarea stabilă“ a maşinilor de pompieri rămâne roşie 
indiferent de condiţiile de iluminare, în timp ce „culoarea lor tranzitorie“ 
se schimbă potrivit cu schimbările din astfel de condiţii de iluminare (Arm- 
strong, 1968, pp. 284-5). 

Se pot face reductii similare cu privire la alte proprietăți sensibile ce 
păreau a fi dependente de subiectul perceptiv. Sunetul poate fi redus la unde 
sonore, gusturile şi mirosurile la formele particulare ale moleculelor ce se 
află pe limbă sau pătrund în nas, iar calitățile tactile, precum asprimea si 
netezimea, la proprietăți structurale ale obiectelor simţite. Toate aceste pro- 
prietati vor fi considerate ca fiind distincte de experienţele perceptive, căro- 
ra le dau de obicei naştere când produc schimbări organele de simț ale subiec- 
tului perceptiv. Când criticii se plâng că o astfel de reductie ar „lăsa deo- 
parte verdele obiectelor verzi și galbenul celor galbene“ (Campbell, 1976, 
p. 67), realistul direct poate răspunde că tocmai prin identificarea culorilor 
diferite cu unde luminoase distincte putem explica cel mai bine cum se face 
că diferiți subiecți perceptivi, aflaţi în acelaşi mediu, având constituţii fizi- 
ce similare, pot face trimitere la expenente coloristice similare de verde sau 
de galben. | 

Dacă un astfel de program reductiv general ar putea fi făcut plauzibil, 
s-ar arăta cum „calităţile secundare“ ale lui Locke — culoare, sunet, gust 
ŞI miros — erau, la urma urmei, în realitate, „calități primare“. întrucât pot 
fi specificate separat de efectelor lor tipice asupra celor ce percep (Locke, 
1690, p. 135; vezi CALITĂȚI PRIMARE SI SECUNDARE). Un realist di- 
rect ar putea să susțină atunci că cineva percepe în mod direct ceea ce este 
real doar atunci cand nu este nici o diferenţă între proprietatea care influ- 
enteaza imediat organul de simț şi acea proprietate a obiectului ce face ca 
organul de simţ să fie afectat. Pentru culori aceasta înseamnă că undele lu- 
minoase reflectate de suprafata obiectului trebuie să se potrivească cu cele 
care pătrund în ochi, iar pentru sunete, înseamnă că undele sonore emise de 
obiect trebuie să se potrivească cu cele ce pătrund în urechi. O diferenţă în- 
tre proprietatea din obiect şi cea din organul de simţ va avea ca rezultat 
iluzia, percepţia neveridică. Probabil că aceasta este pur şi simplu o versi- 
une moderna a ideii lui Aristotel că, în cadrul unei percepții veritabile, su- 
fletul (organul de simţ, în cazul nostru) preia forma obiectului perceput. 

Dacă se va protesta că iluzia ar putea rezulta şi din condiția anormală a 
subiectului perceptiv, şi acest lucru poate fi acceptat. Dacă experienţa de 
culoare este mult prea deviată fata de ceea ce normal, chiar când proprie- 
tatile fizice ale obiectului şi cele din organul de simţ sunt aceleași, atunci 
rezultatul va fi o iluzie, sau o percepţie greşită. Doar că o astfel de iluzie 
poate fi observată doar comparativ cu percepția veridică a proprietăților 

“reale. Astfel, posibilitatea unei iluzii datorate factorilor subiectivi nu tre- 

buie să conducă viziunea lui Democrit, după care culorile, sunetele, gus- 

turile și mirosurile există doar „prin convenție“. Realistul direct poate in- 

sista pe ideea că, pentru ca orice acord de acest fel să aibă loc, trebuie să 

existe o bază reală, asigurată de percepţia veridică. lar percepția veridica 

este cel mai bine explicată în termenii percepției directe a proprietăţilor 

obiectelor fizice. Primește o explicaţie, cu alte cuvinte, când experiența - 
noastră perceptivă este cauzată în modalitatea respectivă. 

Acest răspuns din partea realistului direct nu serveşte, desigur, la res- 
pingerea scepticismului global, potrivit căruia, întrucât experienţele noas- 
tre perceptive ar putea fi asa cum sunt şi fără să existe nici un fel de pro- 
prietati reale, noi nu avem nici o cunoaştere a vreunor proprietăți de acest 
fel. Dar nici o viziune cu privire la percepție nu este suficientă, luată sin- 
gură, pentru a respinge scepticismul global (Pitcher, 1971, p. 219). Pentru 
o astfel de respingere trebuie să trecem dincolo de o teorie care pretinde să 
dea cea mai bună explicaţie a percepției obiectelor fizice, şi să apărăm o 
teorie care explică cel mai bine cum obţinem o cunoaştere a lumii. 

Vezi şi ARISTOTEL; ARGUMENTUL BAZAT PE ILUZIE; EXPE- 
RIENTA; CUNOAȘTERE PERCEPTIVĂ; PROBLEMA LUMII EXTERNE; 
REALISM REPREZENTATIONIST; SARTRE; SENZAȚIE / COGNITIE. 

vezi ARGUMENTUL BAZAT PE ILUZIE; REALISM DIRECT; PRO- 
BLEMA LUMII EXTERNE. 


realism reprezentational 


Această teorie susține că (1) este dată o lume a cărei existenţă și natură 
nu depind de noi şi de experienţa noastră perceptivă a ei, (2) a percepe un 
obiect localizat în această lume exterioară presupune în mod necesar o in- 
teractiune cauzală cu acel obiect, si (3) informaţia dobândită prin per- 
ceperea unui obiect este indirectă — este, în mod imediat, informaţie de- 
spre experienţa de percepţie cauzată în noi de către obiect, şi doar în mod 
derivat informaţie despre obiectul însuşi. Clauza (1) face ca realismul 
reprezentational să fie o specie de REALISM, clauza (2) il face să fie o 
specie a TEORIEI CAUZALE A PERCEPȚIEI, iar clauza (3) îl face o 
specie a realismului reprezentational, în contrast cu REALISMUL DI- 
RECT. În mod traditional, realismul reprezentational a fost asociat cu o 
ANALIZĂ ACT/OBIECT a experienţei sensibile (vezi, de exemplu, Locke, 
1690, unul dintre cei mai faimoşi susținători ai realismului reprezen- 
tational). Într-adevăr, această analiză act/obiect este in mod traditional o 
pârghie importantă în cadrul argumentelor pentru realismul reprezen- 
tational. 

O folosire a termenilor „se vede“, ,,(se) pare“, „se arată“ etc. constă în 
a exprima opinii. „Se vede că partidul laburist va câştiga următoarele alegeri“ 
exprimă o opinie cu privire la şansele partidului, şi nu descrie vreun gen 
particular de experienţă de percepţie. Putem însă să folosim asemenea ter- 
meni pentru a descrie o experiență de percepţie, separat de orice opinie către 
care ne-ar putea predispune experienţa. Un bat drept, pe jumătate în apă,. 
pare îndoit, şi le pare astfel oamenilor pe deplin familiarizați cu această 
iluzie şi care nu sunt, prin urmare, predispusi să susțină că batul este de fapt. 
îndoit. Astfel de folosiri ale termenilor „se vede“, „pare“ etc. sunt de obi- ; 
cet numite folosiri fenomenologice. | 

Teoria act/obiect susţine că experienţele sensibile înregistrate de către: 
propoziţiile ce angajează aceşti termeni, în sensul lor fenomenologic, tin de 
a avea o luare la cunoştinţă, în mod direct, a unui lucru care poartă efectiv : 
acea proprietate aparentă. Atunci când ceva mi se pare roşu, am o luare la 
cunoştinţă a unei porțiuni roşii (în câmpul meu vizual). Cand ceva imi pare 
îndoit, am o luare la cunoştinţă a unei forme îndoite (în câmpul meu vizual). 
Atunci când ceva are pentru mine un gust amar, am o luare directă de ' 
cunoştinţă a unei senzaţii cu proprietatea de a fi amară. $i așa mai departe. 

(Dacă nu intelegeti expresia „a avea o luare directă de cunoştinţă“, puteţi 
să vă infigeti un ac în deget. Relaţia pe care o veţi avea cu propria durere, 
în opoziție cu relaţia pe care ati avea-o cu durerea altcuiva, atunci când vi 
se vorbeşte despre aceasta, este un exemplu de luare directă de cunoştinţă, 
în sensul avut în vedere.) 

Descrierea experienței sensibile în termenii analizei act/obiect se com- 
bina cu difente alte consideraţii, grupate in mod traditional sub titlul de ar- 
gumente bazate pe iluzie, în scopul de a fumiza argumente în favoarea rea- 
lismului reprezentațional. Mai precis, pentru a furniza argumente în favoarea 
clauzei care susține că informaţia noastră despre lume, care a fost derivată 
din senzații, are un caracter indirect, că lucrul cu privire la care avem o lua- 
re la cunoştinţă în mod direct nu reprezintă un aspect al lumii, ci un aspect 
al răspunsului nostru mental, sensibil, fata de ea. Să luăm în considerare, 
de pildă, familiara iluzie a refracției deja menţionată: un bat drept, introdus 
în apă, pare îndoit. Abordarea act/obiect susține că în acest caz avem o lua- 
re directă de cunoștință a unei forme îndoite. Această formă, continua ar- 
gumentarea, nu poate fi baful, căci acesta este drept, și astfel reiese că tre- 
buie să fie un element mental, numit în mod obişnuit dat sensibil. În genere, 
se susține că datele sensibile — vizuale, tactile etc. — sunt obiecte ale luării 
directe la cunoştinţă. Probabil, cea mai impresionantă folosire a analizei 
act/obiect pentru susţinerea realismului reprezentational revine la ceea ce 
ne spune ştiinţa modemă despre natura fundamentală a lumii fizice. Stiinta 
modernă ne spune că obiectele lumii fizice din jurul nostru sunt literalmente 
constituite din enorm de multe particule minuscule, separate, a căror natură 
poate fi redată în termenii unui mic număr de proprietăți precum masa, încăr- 
cătura, spinul şi aşa mai departe. (Aceste proprietăţi sunt de obicei numite 
calități primare; vezi CALITĂȚI PRIMARE ȘI CALITĂȚI SECUNDARE.) 
Desigur, nu acesta este felul în care ni se înfăţişează obiectele, nu asa se 
prezintă ele simțurilor noastre. Ele par colorate şi continue. Ce altceva ar 
putea fi atunci: aceste întinderi de culoare (pentru care avem o luare direc- 
tă de cunoştinţă), decât date sensibile cu caracter mental? 

Două obiecții domină literatura asupra realismului reprezentational: 
prima datează de la BERKELEY şi este obiectia că realismul reprezentatio- 
nal conduce la scepticism cu privire la lumea exterioară; cealaltă constă în 
ideea că abordarea act/obiect privitoare la conştientizarea senzorială (sen- 
sory awareness) ar trebui să fie respinsă în favoarea unei descrieri adver- 
biale. 

Realismul reprezentational traditional este o doctrină a „vălului per- 
cepției“, după formularea lui Bennett (1971). Ideea lui LOCKE era că lumea 
fizică ne-a fost revelată de către știință ca fiind lipsită de culori, de miro- 
suri, de gusturi şi tăcută, iar noi o percepem, metaforic vorbind, aruncând 

un văl asupra ei, cu ajutorul simțurilor noastre. Ceea ce vedem este vălul, 
în sensul cel mai strict al lui „a vedea“. Aceasta nu înseamnă că noi nu ve- 
dem in realitate obiectele din jurul nostru. Inseamna doar ca noi vedem un 
obiect în virtutea faptului că vedem vălul, datele simţurilor, iar acestea sunt 
conectate cauzal în modul potrivit cu acel obiect. Ca urmare, e evident să 
ne întrebăm ce anume ne întemeiază să credem că există ceva în spatele 
vălului. Iar dacă suntem intemeiati în vreun fel să credem că există ceva în 
spatele vălului, cum putem fi incredintati de felul în care există? (Vezi PRO- 
BLEMA LUMII EXTERIOARE.) 

S-ar părea că există totuși un răspuns bun la această întrebare onestă. 
Ipoteza lumii exterioare este cea mai bună explicație pentru cursul pe care 
îl ia experienţa noastră sensibilă. Urmele dintr-o cameră cu ceaţă Wilson 
ne întemeiază să credem în electroni, fiindcă electronii reprezintă cea mai 
bună explicaţie a acelor urme. La o scară mult mai mare, istoria datelor 
simţurilor noastre ne întemeiază să credem într-o lume exterioară, fiindcă 
lumea exterioară reprezintă cea mai bună explicaţie a acestei istorii sensi- 
bile. 

E uşor de observat că această replică la scepticism izbutește mai bine 
ca întemeiere pentru a crede în existența obiectelor exterioare, decât ca în- 
temeiere a vederilor noastre privitoare la natura acestor obiecte. Este in- 
credibil că nu ar exista nimic independent de noi, care să fie responsabil 
pentru modelele manifeste de dispunere a datelor noastre sensibile, dar 
asumarea acestui lucru lasă deschise numeroase posibilități în privința na- 
turii realităţii exterioare presupuse prin ipoteză. Realiştii direcți îşi fac ade- 
sea un aparent avantaj din perspectiva pe care o oferă poziţia lor asupra 
problemei naturii lumii exterioare. Totuși, chestiunea principală este că e 
mult mai greu să ajungi la o perspectivă care să se poată susține asupra na- 
turii realității externe, decât să apen perspectiva că există o realitate externa 
de un fel sau altul. Istoria gândirii umane cu privire la natura lumii exte- 
rioare este intesata de erori flagrante (aşa cum le vedem acum, beneficiind 
de o înţelegere retrospectivă): teoria celor patru elemente, flogisticul, sfe- 
rele de cristal, vitalismul ş.a.m.d. Se poate obiecta cu greu unei teorii că 
face din chestiunea naturii realităţii exterioare o problemă mult mai grea 
decât cea a naturii existenţei sale. 

Modul în care vorbim despre experienţa sensibilă ne sugerează cu cer- 
titudine o viziune în termenii analizei act/obiect. Atunci când ceva se arată 
într-un anumit fel, în sensul fenomenologic, descriem în mod natural natu- 
ra experienţei noastre sensibile spunând că avem o luare la cunoştinţă a unui 
„dat“ de un anumit fel. Dar să presupunem că aceasta este o aparenţă gra- 
maticală de natură să ne inducă în eroare, incetatenita prin capacitatea lingvis- 
tică de a forma expresii complexe, presupus referentiale, precum „forma 

îndoită din câmpul meu vizual“. in plus, să presupunem că nu există în rea- 
litate o formă îndoită, despre care realistul reprezentafional să susțină ca 
este un dat sensibil cu caracter mental, tot aşa cum nu există în realitate di- 
ficultéti de vorbire34 (ca obiecte — n. t.), atunci când cineva are dificultăţi 
de vorbire. Când cineva are dificultăţi de vorbire, vorbeşte dificil35. În mod 
similar, potrivit adepților teoriei adverbiale, atunci când iau act de o formă 
îndoită (cum spunem în mod natural), am exprima mai bine acest lucru 
spunând că simt într-o formă indoita36. Ceea ce este analizat de către teo- 
reticianul analizei act/obiect drept trăsătură a obiectului, care constituie 
natura experienţei sensibile, este analizat de către adeptul teoriei adverbiale 
drept mod de a simţi, care constituie natura experienţei sensibile. (E greu 
de ales între teoria adverbială şi analiza act/obiect, posibilitatea unei alegeri 
fiind discutată în detaliu în Jackson, 1977, Chisholm, 1957 şi Comman, 
1975. Jackson ia apărarea perspectivei act/obiect, Chisholm şi Cornman 
apără perspectiva adverbială. Vezi ANALIZA ACT/OBIECT şi TEORIA 
ADVERBIALA). 

După cum am observat mai sus, realismul reprezentational traditional 
se asociază cu teoria act/obiect. Dar putem aborda disputa dintre realismul 
reprezentational şi realismul direct $i prin intermediul noțiunii de procesare 
a informaţiei. (Într-adevăr, Mackie (1976, cap. 2) argumentează că Locke 
poate fi înțeles ca având o astfel de abordare). Privesc la televizor un meci 
de fotbal. Simturile (în particular, ochii şi urechile) „îmi spun“ că Dinamo 
e pe cale să câştige. Ceea ce face posibil acest lucru este un ling şi com- 
plex lanţ cauzal, parcurs de radiaţia electromagnetică, pornind de la jocul 
de fotbal, prin camerele de televiziune, diferite cabluri, televizorul meu şi 
spaţiul dintre ochii mei şi ecranul televizorului. Fiecare stadiu al acestui 
proces poartă o informaţie despre stadiile anterioare, în sensul că felul în 
care stau lucrurile la un moment dat depinde de felul în care au stat lucrurile 
în stadii precedente. Altminteri informaţia nu ar fi transferată, pornind de 
la joc, până în creierul meu. E nevoie să existe o covarianta sistematică în- 
tre stările creierului meu $i stările jocului, iar aceasta nu se va realiza decât 
dacă se realizează între membrii intermediari ai lanțului cauzal. De pildă, 
dacă starea retinei mele nu covariază în mod sistematic o dată cu starea 
ecranului televizorului, nervul meu optic nu va mai avea cum să continue 
să-i transmită creierului meu ceva despre ce e pe ecran, ca să zicem aşa. Jar 
astfel, nu va mai avea cum să continue să-i transmită creierului ceva despre 
meci. Nu există „informaţie la distanță“. 


34 Exemplul din limba engleză cu bad limp (a schiopata). Excmplul oferit reprezintă o parafrazare 
a exemplului din original. (N. t.) 

35 Engl.: When someone has a bad limp, they limp badly. (N. t.) 

36 Engl.: / sense bent shapely. (N. t.) 

Câteva dintre stadiile acestei transmisiuni de informatie între joc şi creier 
au un caracter special, în sensul că eu sunt, într-un sens, conştient în mod 
perceptiv de ele. Cu privire la mare parte din ceea ce se petrece între creier 
şi meci sunt pe deplin ignorant, unele lucruri care se petrec le cunosc din 
cărți, dar de unele sunt conştient în mod perceptiv. De exemplu, sunt per- 
ceptiv conştient de imaginile de pe ecran. Sunt de asemenea perceptiv 
conştient de joc. Altminteri nu s-ar putea spune că privesc jocul la televi- 
zor. Acum, faptul că sunt perceptiv conştient de meci depinde de faptul că 
sunt perceptiv conștient de ecran. Primul lucru are loc prin intermediul celui 
din urmă. Spunând acest lucru, nu vreau să spun că desfăşor un soi de 
monolog interior, cum ar fi: „Cutare și cutare imagini de pe ecran se mișcă 
aşa şi pe dincolo. Prin urmare, Dinamo încearcă să dea gol.“ Intr-adevar, 
dacă ecranul ar fi brusc acoperit cu o pânză şi mi s-ar cere (1) să relatez 
ceva despre imagini şi (2) să relatez ceva despre joc, s-ar putea să-mi fie 
mai uşor să relatez ceva despre joc, decât despre imagini. Dar aceasta nu 
înseamnă că faptul că sunt conștient de joc nu se realizează prin intermediul 
faptului că sunt conştient de imaginile de pe ecran. Se dovedeşte că sunt 
mai interesat de joc decât de ecran, şi astfel prefer să înregistrez opinii de- 
spre acesta, în loc de opinii despre ecran. 

Putem acum vedea cum să lămurim problema realismului reprezen- 
tational, independent de dezbaterea dintre teoreticienii analizei act/obiect 
şi susținătorii teoriei adverbiale asupra experienţei sensibile. Enuntarea 
noastră iniţială a realismului reprezentational vorbea despre informația 
dobândită în perceperea unui obiect ca fiind în mod imediat privitoare la 
experienţa de percepţie pricinuită în noi de către obiect, şi doar în mod de- 
rivat privitoare la obiectul însuşi. În cadrul abordării datului sensibil în ter- 
menii analizei act/obiect, ceea ce se susține este că lucrul de care suntem 
în mod imediat conștienți este un dat sensibil cu caracter mental. Însă sustina- 
torii realismului reprezentational si-ar putea exprima perspectiva in felul 
următor: tot aşa cum faptul că sunt conştient de meci se desfăşoară prin in- 
termediul faptului că sunt conştient de ecran, faptul că sunt conştient de 
ecran se desfăşoară prin intermediul faptului că sunt conştient de expe- 
rientele pe care le am; în general, atunci când subiecții percep obiecte, fap- 
tul că sunt perceptiv conştienţi se desfășoară prin intermediul faptului că 
au conştiinţa unor experiențe. 

De ce să dăm crezare unei asemenea viziuni? Datorită ideii la care am 
făcut referire mai înainte: imaginea lumii pe care ne-o furnizează simțurile 
este extrem de diferită de imaginea oferită de ştiinţa modernă. Este atât de 
diferită, de fapt, încât este greu de înţeles ce anume s-ar putea avea în vedere, 
atunci când se afirmă că avem un contact epistemologic direct cu acea lume. 

Vezi şi ANALIZA ACT/OBIECT, TEORIA ADVERBIALĂ, REALISM 
DIRECT, EXPERIENŢĂ, DATUL, CUNOAŞTERE PERCEPTIVĂ. 

Reichenbach, Hans (1891-1953) 


Reichenbach s-a născut în Germania, in Hamburg, şi a murit in Cali- 
fornia, la Los Angeles. El a fost unul dintre liderii mișcăni cunoscute sub 
numele de EMPIRISM LOGIC. 

Reichenbach şi-a început cariera fiind kantian, dar curând a respins 
această poziţie. Într-o serie de lucrări (1920, 1928, 1956), el a argumentat 
că doctrina lui KANT a caracterului sintetic a priori al spațiului, timpului 
$1 cauzalitatii este incompatibilă cu ştiinţa moderna, în special cu teoria rela- 
tivitatii. Principalul său argument era că este posibil să rămânem devotați 
geometriei euclidiene, dar numai cu prețul renunțării la o cauzalitate nor- 
mala, sau să păstrăm cauzalitatea normală, dar numai cu prețul renunțării 
la geometria euclidiană. Relativitatea generală exclude posibilitatea de a le 
păstra pe ambele, în virtutea vreunui temei a priori (vezi GEOMETRIE). 

Vederile lui Reichenbach diferă de cele ale pozitiviştilor şi în alte pri- 
vine. El a respins FENOMENALISMUL, susținând în schimb că cunoaşterea 
lumii se bazează pe percepții ale lucrurilor fizice, chiar dacă astfel de ex- 
periente nu pot fi certificate ca fiind totdeauna veridice, În plus, el era un 
REALIST cu privire la entitățile neobservabile, susținând că este posibil să 
avem o cunoaştere probabilista a lor. Aceste idei au fost enunțate în lucrarea 
sa din 1938, o lucrare pe care el a privit-o ca o respingere a pozitivismului 
logic. 


eqs. w,’ 


LE SIE SRL 


ete ca limită a frecvenţei apariției unui fenomen, arătând că axi- 

omele calculului devin truisme aritmetice dacă este adoptată această inter- 
pretare. Ca metodă de a postula valori ale limitelor pentru frecvenţe el a 
propus o „regulă a inducției“ (în esență, e vorba de inducția prin enume- 
rare). 

Reichenbach a luat in serios provocarea lui HUME la adresa inducției 
(vezi PROBLEME ALE INDUCȚIEI) şi, pentru a-i răspunde, a oferit o în- 
temeiere pragmatică a regulii sale. În mare, întemeierea sa susține că, desi 
nu putem şti dacă natura va continua să fie uniformă, nu avem decât de 
câştigat folosind inducția, căci dacă avem vreo metodă care să funcționeze, 
atunci şi inducția va funcționa. Mai exact, el a argumentat că dacă şirunile 
de evenimente au o limită a frecvenţei apariţiilor lor, atunci regula sa a in- 
ductiei este menită să conducă, mai devreme sau mai târziu, la postulări ce 
devin tot mai fidele şi rămân astfel, până la orice grad de acuratețe dont. 
Acest rezultat decurge în mod imediat din definiţia sa a limitei şi din ca- 
racterul regulii sale. El a realizat, cu toate acestea, că o clasă infinită de 
„reguli asimptotice“ păstrează aceeaşi proprietate de convergență, dar nu a 
reuşit niciodată să arate cum s-ar putea justifica alegerea regulii sale în locul 
oricărei alte reguli asimptotice. 

Epistemologia lui Reichenbach a fost pe deplin EMPIRISTA şi FAILI- 
BILISTA. Cunoasterea noastră factuală este in întregime bazată pe expe- 
rienta, iar experiența nu ne oferă nici o cunoştinţă certă despre lume. 

Reid, Thomas (1710-1796) 


Thomas Reid s-a născut, a lucrat şi a murit în Scotia. Începând cu 195], 
a fost profesor la King's College din Old Aberdeen şi conducător al aces- 
tuia, înființând Aberdeen Philosophical Society, împreună cu John Grego- 
ry. În 1764 îi succedă lui Adam Smith ca profesor de filosofie morală la Old 
College din Glasgow. În acelaşi an, 1764, a fost publicată prima sa carte, 
Cercetare asupra minţii omenești după principiile simțului comun, rezultat 
al prelegerilor sale de la Aberdeen Philosophical Society. Celelalte două lu- 
crări ale sale, Eseuri asupra capacităților intelectuale, 1785, şi Eseuri asupra 
capacităților active, 1788, care au rezultat din prelegerile de la Glasgow, 
au fost publicate după pensionarea sa. 

Thomas Reid este cel mai bine cunoscut ca apărător al simțului comun 
împotriva scepticismului lui David HUME. Apărarta simțului comun con- 
struită de către Reid se bazează pe o teorie sofisticată a conceptelor (con- 
ceptions) şi justificării, care combină nativismul naturalist $i epistemolo- 
gia normativa. Contributia sa principala o reprezinta nu atat critica lui Hume, 
cat mai degraba aceasta teorie. Reid sustine ca cele mai simple concepte ale 
noastre pentru calități, mișcarea, figura si culoarea, de exemplu, rezultă din 
facultăţile originare ale minţii. Facultatile sunt capacități înnăscute ale minții. 
Aceste facultăţi dau naştere conceptelor obiectelor exterioare ca răspuns 
imediat la stimularea senzorială şi la senzațiile ce însoțesc această stimula- 
re. Senzatiile dau naştere conceptelor noastre pentru calitățile obiectelor din 
lumea simțului comun. 

Reid a negat faptul că astfel de calităţi ale obiectelor pot fi reduse la 
senzaţii sau la impresiile hui Hume. Un concept este în mod necesar un 
concept pentru ceva, un concept al unui obiect imanent sau intentional. 
Putem concepe lucruri care nu exista — centauri, de exemplu —, dar 
conceptul este intotdeauna despre ceva, chiar daca este vorba de un lu- 
cru inexistent. Senzatiile sunt doar modificări ale minţii care nu au un 
obiect. | 

Convingerea, ca şi conceptele, ia naştere din principii originare şi ope- 
ratii ireductibile ale minții. De exemplu, o senzaţie acționează ca input 
asupra facultății noastre înnăscute de percepţie, care, în acord cu primele 
principii ale facultăţii respective, dă naştere, ca output, conceptului unui 
obiect în mişcare şi convingerii irezistibile şi imediate despre existenţa unui 
asemenea obiect. Teoria nativistă a conceptelor şi a opiniei este corelată cu 
epistemologia lui Reid printr-o premisă de legătură simplă, şi anume că 
opiniile ce rezultă din primele principii sunt opinii întemeiate, sprijinite de 
evidențe. Întemeierea şi evidența unor asemenea opinii au un caracter ime- 
diat, acesta fiind răspunsul său față de Hume. Evidenţa, spune Reid, este 

temeiul opiniei, iar opiniile ce iau naştere din primele principii, în mod ime- 
diat, îşi capătă evidenţa ca pe un drept dobândit prin naştere. 

Această concepţie despre evidenţă reprezintă o formă naturalizată de 
FUNDATIONISM, dar există și o componentă COERENTISTA la Reid, 
Să presupunem că ne întrebăm de ce ar trebui să ne încredem în evidenţa 
ce ia naştere din primele principii ale facultăţilor noastre. Reid are două 
răspunsuri. Primul este că dacă nu ne încredem în facultăţile noastre sun- 
tem într-o situație disperată şi fără scăpare. Vom fi conduşi către un scep- 
ticism total. Rațiunea, de exemplu, este o facultate, iar dacă nu avem în- 
credere în rațiune, atunci aceasta nu ne poate elibera de scepticism. Desi- 
gur, acelaşi lucru este valabil şi pentru percepţie, conştiinţă $1 toate cele- 
lalte facultăți ale noastre. Dacă, pe de altă parte, avem încredere în facultățile 
noastre, se pare că ar trebui să le tratăm in mod egal, cel putin initial, si să 
avem încredere în toate. , 

Totuşi, nu doar disperarea este cea care ne conduce la a ne încrede în 
facultățile noastre. Acordăm încredere facultăților noastre, ca rezultat al 
unui principiu prim al acestora, un fel de metaprincipiu, în sensul că facul- 
tatile noastre nu ne conduc la erori, ci sunt demne de încredere. Metaprin- 
cipiul este o sursă a evidenţei, atât a altor principii, cât si pentru sine însuşi. 
Deşi toate principiile prime ne furnizează convingeri ce sunt imediat evi- 
dente (adică evidente fără deliberare rațională), metaprincipiul le sprijină 
pe toate şi, atunci când vreuna dintre convingerile pe care le-au produs se 
dovedeşte a fi adevărată şi nu eronată, metaprincipiul este la rândul său spri- 
jinit. 

Sistemul lui Reid ne furnizează astfel o epistemologie ce ilustrează anu- 
mite elemente coerentiste, fundationiste, şi o conexiune naturală cu ade- 
vărul. Trebuie să avem încredere în caracterul evident al facultăților noas- 
tre sau vom cădea în malaxorul scepticismului. 

Această epistemologie este aplicată de către Reid în diverse domenii, 
iar una dintre aplicaţiile interesante este cea din EPISTEMOLOGIA 
MORALĂ. Reid susţine că există o facultate morală. Copiii, spune el, au 
convingeri morale, cum ar fi aceea că au fost trataţi nedrept, înainte să fi 
învăţat conceptele morale. Există, astfel, o capacitate înnăscută de a for- 
mula judecăți morale şi, contrar lui Hume, judecăți cu privire la ceea ce este 
drept sau nedrept. Această facultate răspunde conceptelor noastre pentru 
acțiuni prin judecăţi despre acestea, şi anume dacă sunt acțiuni drepte sau 
nedrepte. Diferenţele de judecată morală, susține Reid, sunt rezultatul felu- 
lui diferit în care concepem acţiunea. La rândul lor, acestea rezultă din dife- 
rentele în educația morală. Pentru oricare doi oameni, dată fiind exact aceeaşi 
concepție despre o acțiune (ca input), va rezulta aceeaşi judecată (ca out- 


put). 

Reid are contribuţii importante la teoria acţiunii umane şi la tema li- 
bertatii, ca si in problemele percepţiei, în epistemologie şi în morală. Sis- 
temul său se bazează pe premisa sa fundamentală că merită să acordăm în- 
credere facultăților înnăscute ale minţii omeneşti. O prezentare detaliată a 
sistemului său poate fi găsită la Lehrer (1989). 

Vezi şi DOCTRINA SIMȚULUI COMUN ȘI COGNITIVISMUL CRI- 
TIC; PRINCIPIUL BUNĂ VOINŢEI; MĂRTURIE. 

Interpretăm lumea ca fiind compusă din lucruri sau obiecte. Pe lângă 
lucrurile exterioare obişnuite şi entitățile postulate de teoriile ştiinţifice, 
există şi obiecte mai controversate, precum universaliile, datele simţurilor, 
clasele $1 numerele. Atunci cand reificăm obiectele noi acceptăm existenţa 
lor ca lucruri distincte în lume, iar aceasta ne cere să fim capabili să le enu- 
merăm şi să cuantificăm asupra lor. De asemenea, ne cere să înțelegem 
enunturile de identitate ce presupun obiecte din cadrul genurilor respective. 
Sustinerile despre existenţa unor genuri particulare de obiecte pot fi puse 
în discuţie dacă se argumentează că ne lipsesc criteriile pentru a le enumera 
sau pentru a evalua enunturile de identitate. La fel, dacă se neagă faptul ca 
obiectele respective ar contribui la înțelegerea mediului nostru înconjură- 
tor. ; 

Vezi $1 EXISTENTA. 

relativism 


Relativismul epistemologic poate fi definit drept concepția după care 
cunoaşterea (şi/sau adevărul) este relativă — la timp, loc, societate, cultură, 
epocă istorică, cadru (framework) sau schemă conceptuală sau relativă la 
educaţia sau convingerea personală — astfel încât ceea ce contează drept 
cunoaştere depinde de valoarea uneia sau mai multora dintre aceste vari- 
abile. Dacă cunoaşterea sau adevărul sunt relative în acest fel, aceasta se 
întâmplă întrucât culturi, societăţi, etc. diferite acceptă seturi diferite de 
principii şi standarde diferite de evaluare a pretențiilor de cunoaştere, şi nu 
există nici un mod neutru de a alege între aceste seturi alternative de stan- 
darde. Astfel, teza de bază a relativistului este aceea că adevărul şi înte- 
meierea raţională a pretențiilor de cunoaştere sunt relative la standardele 
utilizate în evaluarea acestor pretenții. (Pentru o definiţie mai tehnică, vezi 
Siegel, 1987, p. 6) 

Se consideră de obicei că doctrina relativismului îşi are rădăcinile în 
tezele lui Protagoras, care este prezentat în dialogul lui Platon Theaetetus 
ca susținând teza conform căreia „omul este măsura tuturor lucrurilor““ (homo 
mensura) şi că orice obiect dat „este pentru mine asa cum îmi apare mie, şi 
pentru tine, aşa cum iti apare tie“ (152a). Socrate al lui Platon caracterizează 
relativismul protagorean drept constând în concepția că „ceea ce îi pare cui- 
va adevărat este adevărat pentru acela căruia îi pare aşa“ (Theaetetus 170a). 
Această concepţie este o formă de relativism în sensul propus de noi, căci 
pentru Protagoras nu există nici un standard mai înalt decât individul, cu 
referire la care pretenţiile de adevăr şi de cunoaştere să poată fi judecate. 
Însă relativismul asa cum l-am definit mai sus este mai general decât rela- 
tivismul protagorean, căci el plasează sursa relativismului la nivelul stan- 
dardelor şi nu al opiniei sau percepției personale şi caracterizează astfel în 
mod corespunzător versiuni mai recente de relativism. 

Adversarii relativismului au adus multe critici doctrinei; de primă im- 
portanță este de departe acuzaţia că relativismul este incoerent autorefe- 
rential, în sensul că apărarea doctrinei necesită renunțarea la ea. Există mai 
multe versiuni ale acuzatiei de incoerenta. Cea mai puternica (pentru altele, 
vezi Siegel, 1987) este aceea că relativismul face imposibilă determinarea 
adevărului, a întemeierii sau a meritului epistemic al tezelor şi doctrinelor 
discutabile — inclusiv a lui însuşi — deoarece conform relativismului nici 

o teză sau doctrină nu poate să cadă la un test de adecvare epistemica sau să 
fie considerată neîntemeiată, falsă sau ilegitima. Să luăm de exemplu rela- 
tivismul protagorean. Dacă „ceea ce 1 se pare cuiva adevărat [sau întemeiat] 
este adevărat pentru acela căruia i se pare așa“, atunci nici o teză sinceră nu 
poate să cadă la un test de adecvare epistemică sau să fie considerată neîn- 
temeiată sau falsă. Dar dacă nu există nici o posibilitate ca o teză sau o doc- 
trină să cadă în faţa unui test de adecvare epistemică sau de corectitudine, 
atunci distincţia dintre adecvare şi inadecvare, corectitudine $1 incorectitu- 
dine se pierde. Dacă aşa stau lucrurile, atunci chiar noțiunile de corectitu- 
dine, adevăr şi întemeiere sunt subminate. Dar în acest caz, relativismul însuşi 
nu poate fi corect. Pe scurt: relativismul este incoerent întrucât, dacă este 
corect, atunci însăşi noţiunea de corectitudine este subminată, caz în care 
relativismul însuşi nu poate fi corect. Asertarea $i apărarea relativismului 
necesită presupunerea unor standarde neutre în raport cu care tezele şi doc- 
trinele discutabile să poată fi evaluate; însă relativismul neagă posibilitatea 
evaluării în raport cu astfel de standarde neutre. Astfel, doctrina relativis- 
mului nu poate fi apărată în mod coerent — ea poate fi apărată doar prin 
abandonarea ei. Relativismul este astfel incapabil sa se apere pe'sine însuşi 
și cade prin această dificultate reflexivă fundamentală. (Siegel, 1987, cap.1.) 

O altă dificultate ce merită menţionată este aceea privitoare la noțiunea 
de adevăr relativ. Multe versiuni ale relativismului se bazează pe aceasta 
noțiune, însă este foarte greu ca ea să fie făcută inteligibilă. Asertiunea că 
o propoziţie este „adevărată pentru mine“ (sau „adevărată pentru cei ce 
aparțin culturii mele“) este înţeleasă de obicei mai curând ca o teză despre 
ceea ce eu (sau membrii culturii mele) cred, decât ca o teză care atribuie 
acelei propoziţii o formă specială de adevăr. În plus, chiar dacă aceasta noti- 
une ar putea fi făcută inteligibilă, ea tot ar cădea în fața argumentului in- 
coerentei, prezentat mai sus (Siegel, 1987, cap.1). 

În ciuda acestor răspunsuri puternice $ şi străvechi la relativism, ultimele 
câteva decenii au fost martorele unei reînvieri a acestei doctrine. Acest lu- 
cru se datorează în parte dificultății de a formula o concepţie ne-relativistă 
care să poată fi apărată. Multi relativisti argumentează în favoarea rela- 
tivismului pe temei că orice alternativă nerelativistă ar cere angajamente 
epistemologice inacceptabile, de ex., fata de CERTITUDINE, cadre privi- 
legiate sau DOGMATISM. Provocarea adresată oponenților relativismului 
este aceea de a dezvolta o epistemologie nerelativistă („absolutism') care 
să propună o concepţie acceptabilă despre RATIONALITATE şi întemeiere 
rațională, care să fie failibilistă şi nedogmatică, care să respingă orice idee 
a unui cadru (framework) privilegiat în care pretenţiile de cunoaştere tre- 
buie inserate, si care să fie coerentă autoreferential (vezi Siegel 1987, cap.8; 
ARGUMENTE TRANSCENDENTALE şi PROBLEMA CRITERIULUI). 

Versiuni contemporane de relativism apar intr-o mare varietate de con- 
texte filosofice şi se bucură de o la fel de mare varietate de genealogii 
filosofice. La loc de frunte între acestea se află versiunile de relativism gene- 
rate de consideratiile wittgensteiniene referitoare la utilizarea limbajului, 
la cadre sau scheme conceptuale şi la „forme de viata“ (vezi aici eseurile 
din Wilson, 1970 şi WITTGENSTEIN); propunătorii PROGRAMULUI 
TARE din sociologia cunoaşterii (vezi aici articolul lui Bames şi Bloor, din 
Hollis şi Lukes, 1982, şi SOCIOLOGIA CUNOAȘTERII); o varietate de 
poziţii destul de diferite care pot fi grupate sub titlul de „neopragmatism 
contemporan“ (de ex., Rorty, 1979, 1982; vezi MOARTEA EPISTE- 
MOLOGIEI ; Goodman,1978; Putnam,198 1); şi, poate în modul cel mai 
surprinzător, lucrări recente din filosofia ştiinţei (Kuhn, 1970; Feyerabend, 
1975). Acestea şi alte versiuni contemporane ale relativismului fac clar fap- 
tul că doctrina este vie şi viguroasă şi că este subiectul unei intense dezba- 
teri filosofice, întrucât filosofii solidari cu relativismul încearcă să dezvolte 
versiuni ale doctrinei care să fie imune la cnticile standard. Fireşte, filosofii 
care nu simpatizează relativismul continuă să avanseze obiecții tradiționale 
sau mai recent dezvoltate. Scena actuală este, aşadar, una în care interesul 
față de relativism rămâne ridicat. 

Vezi şi RELATIVITATE ONTOLOGICA; SUBIECTIVISM. 


BIBLIOGRAFIE 


Feyerabend, P., Against Method: Outline of an Anarchist Theory of Know- 
ledge, Verso, Londra, 1975. 

Goodman, N., Ways of Worldmaking, Hackett, Indianapolis, 1978. 

Hollis, M. şi Lukes, S. (eds.), Rationality and Relativism, MIT Press, Cam- 
bridge, MA, 1982. 

Krausz, M. (ed), Relativism: Interpretation and Confrontation, University 
of Notre Dame Press, Notre Dame, 1989. 

Kuhn, T.S., The Structure of Scientific Revolutions, University of Chicago 
Press, Chicago, 1970, ed. a doua. 

Meiland, J.W. şi Krausz, M. (eds.), Relativism: Cognitive and Moral, Uni- 
versity of Notre Dame Press, Notre Dame, 1982. 

Platon, Thaetetus, trad. F.M. Cornford, în E. Hamilton şi H. Cairns (eds), 
The Collected Dialogues of Plato, Pantheon Books, Bollingen Serires, 
1961, pp. 845-919. 

Putnam, H., Reason, Truth and History, Cambridge University Press, Cam- 
bridge, 1981. 

Rorty, R., Philosophy and the Mirror of Nature, Princeton University Press, 
Princeton, 1979. 


reliabilism 


Rorty, R., Consequences of Pragmatism, University of Minnesota Press, 
` Minneapolis, 1982. 

: Siegel, H., Relativism Refuted: A critique of Contemporary Epistemologi- 
i: “cal Relativism, Reidel, Dordrecht, 1987. 

i. Wilson, B. R. (ed.), Rationality, Blackwell, Londra, 1970. 


HARVEY SIEGEL [A. Z.] 

Dacă teza lui QUINE a INDETERMINARII REFERINȚE! ar fi ade- 
vărată atunci nu am mai avea nici un indiciu factual care să constituie an- 
gajamentele ontologice ale unei anumite teorii. In funcţie de limbajul de 
fond (background language) în care încercăm să enuntam angajamentele 
ontologice ale teoriei și, cel mai important, în funcție de alegerea unui manu- 
al de traducere din limbajul teoriei în acest limbaj de fond, criteriul lui Quine 
al angajamentului ontologic va produce rezultate diferite. Teza relativității 
ontologice, despre care Quine admite că nu este în realitate distinctă de cea 
a indeterminării referintei, susţine că afirmațiile despre angajamentul on- 
tologic sunt, astfel, relative atât la limbajul de fond, cât şi la interpretarea 
teoriei în limbajul de fond. Când reflectăm la propriile noastre angajamente 
ontologice, indeterminarea şi relativitatea sunt camuflate, întrucât folosim 
„transformări identice“ în calitate de manual de traducere, traducând „iepure“ 
prin „iepure“, şi aşa mai departe. | 

Vezi şi INDETERMINAREA REFERINŢEI; AN GAJAMENT ONTO- 
LOGIC; PRINCIPIUL BUNĂ VOINȚEI; RELATIVISM; ŞTIINŢE SO- 
CIALE. 

Conceptia dupa care o opinie dobandeste un statut epistemic favorabil 
dacă are un anumit tip de legătură cu adevărul. Au fost avansate variante 

ale acestei concepții atât pentru cunoaştere, cât şi pentru întemeiere. Prima 
formulare a unei interpretări reliabiliste a cunoașterii a apărut într-o notă 
scrisă de F. P. Ramsey (1931), care spunea că o opinie reprezintă cunoaştere 
dacă este adevărată, certă şi dacă este obţinută printr-un proces demn de în- 
credere (reliable). P. Unger (1968) a sugerat că S ştie că p numai dacă nu 
este deloc accidental că S are dreptate că este cazul că p. D. M. Armstrong 
(1973) a făcut o analogie între un termometru care indică temperatura într-un 
mod demn de încredere şi o opinie care indică adevărul într-un mod demn 
de încredere. Armstrong a afirmat că o opinie neinferentiala contează drept. 
cunoaştere dacă are proprietăți suficiente din punct de vedere nomic pen- 
tru a fi adevărată, i. e. proprietățile sale îi garantează adevărul prin legi ale 
naturii. 

O interpretare strâns înrudită cu cea a suficientei nomice este inter- 
pretarea contrafactuală sau subjonctiva a cunoaşterii, care se datorează în 
primul rând lui F. Dretske (1971,1981), A. I. Goldman (1976, 1986) şi 
R. Nozick (1981). Miezul acestei abordări constă în ideea că opinia lui S că 
p contează drept cunoaştere numai dacă S crede că p datontă unor temeiuri 
care nu ar fi valabile dacă p nu ar fi adevărată, sau datorită unui proces sau 
unei metode care nu ar avea drept rezultat opinia că p dacă p nu ar fi ade- 
vărată. De exemplu, S nu ar avea temeiunle pe care le are pentru a crede că 
in fata sa se află un telefon, sau nu ar ajunge să creadă acest lucru aşa cum 
o face, decât dacă în fafa lui s-ar afla un telefon. Există astfel un garant 
demn de încredere în mod contrafactual al adevărului opiniei. O variantă a 
abordării contrafactuale spune că S ştie că p numai dacă nu există nici o 
situaţie care să constituie o „alternativă relevantă“ în care p să fie falsă, iar 
S să creadă totuși că p (vezi ALTERNATIVE RELEVANTE). 

Reliabilismul este clasificat în mod standard ca o teorie „externalistă“ 
deoarece el invocă un factor legat de adevăr, iar adevărul este „exterior“ 
susținătorului opiniei (vezi EXTERNALISM/INTERNALISM). De fapt, 
toate teoriile cunoașterii împărtăşesc, fireşte, un element externalist, întrucât” 
impun adevărul drept condiţie a cunoaşterii. Reliabilismul merge totuşi mai 
departe, încercând să capteze condiţii suplimentare pentru cunoaştere prin 
intermediul unei relații nomice, contrafactuale, sau al unei alte asernenea 
relaţii „externe“ între opinie şi adevăr. 

Există două tipuri principale de teorii reliabiliste ale întemeierii (prin 
contrast cu ale cunoaşterii): teoriile indicatorilor demni de încredere şi teori- 
ile proceselor demne de încredere. În formele lor cele mai simple, teoria in- 
dicatorilor demni de încredere spune că o opinie este întemeiată dacă se 
bazează pe temeiuri care constituie indicatori demni de încredere ai ade- 
vărului (Swain, 1981), iar teoria proceselor demne de încredere spune că o 
opinie este întemeiată dacă este produsă prin procese cognitive care sunt în 

general demne de încredere (Goldman, 1979; Talbott, 1990). Cea de-a doua 
abordare a fost mai influentă şi va fi examinată aici în detaliu. 

Teoria proceselor demne de încredere se bazează pe două idei princi- 
pale. Mai întâi, statutul unei opinii în ordinea întemeierii depinde de pro- 
cesele psihologice care o cauzează (sau o susțin in mod cauzal), și nu doar 
de statutul logic al propoziției sau de relaţiile de întemeiere ale acesteia cu 
alte propoziții. Chiar şi o tautologie poate fi crezuta in mod neintemeiat, 
daca se ajunge la acea opinie prin procese psihologice inadecvate. La fel, 
un detectiv poate avea o serie de date care sustin ipoteza ca Jones este vi- 
novat. Dar dacă detectivul nu reuşeşte să adune aceste date laolaltă, şi crede 
în schimb în vinovăția lui Jones doar din cauza înfățișării lui dezgustatoare, 
atunci opinia detectivului este neîntemeiată. Așadar, factorii decisivi care 
determină statutul unei opinii din punctul de vedere al întemeierii ei sunt 
procesele psihologice, i. e. procesele de formare sau de menţinere a opiniei, 
cum ar fi percepţia, memoria, raţionarea, presupunerea (guessing) sau in- 
trospectia. Reliabilismul proceselor este o specie de teorie cauzală (vezi 
TEORII EPISTEMOLOGICE CAUZALE ). Cauzarea în chestiune se pe- 
trece totuşi „sub piele“. În această privință reliabjlismul proceselor nu este 
externalist, anii se concentrează asupra proteselor „interne“. 

Evident că nu toate procesele psihologice conferă întemeiere. Ceea ce 
distinge procesele întemeietoare de restul proceselor este, după reliabilism, 
coeficientul lor de adevăr. Procesele „bune“ sunt acelea care au drept rezul- 
tat o proporție mare de opinii adevărate; procesele „proaste“ sunt cele cu 
un coeficient redus de adevăr. Statutul unei opinii în ordinea întemeierii este 
o funcţie de coeficientul de adevăr al tipului de proces sau serie de procese, 
care sunt responsabile cauzal pentru acea opinie. Întrucât o opinie poate 
rezulta dintr-o istorie întinsă de procese mentale, această formă de reliabi- 
lism este uneori numită „reliabilism istoric“. 

Ne-am putea întreba dacă originea şi reliabilitatea sunt de facto sufi- 
ciente pentru a conferi întemeiere. Nu trebuie agentul să cunoască istoria, 
şi să ştie că acele procese sunt demne de încredere? Sau nu trebuie el să fie 
„în poziția“ de a şti aceste lucruri (sau măcar să le creadă într-un mod demn 
de încredere)? Reliabilistul răspunde că o cerință suplimentară de acest tip 
este improprie. Oamenii nu tin în general un jurnal mental al originii opini- 
ilor lor, nici nu sunt întotdeauna capabili să reconstruiască aceste origini. 
Acest lucru nu împiedică aceste opinii să fie întemeiate. Desigur, un agent 
care nu posedă o astfel de reconstrucție nu are o cunoaştere sau o întemeiere 
de ordinul doi: el nu ştie sau nu crede în mod întemeiat că opinia sa este în- 
temeiată. Dar de aici nu decurge că opinia inițială este neîntemeiată. Această 
concluzie ar implica o „confuzie a nivelelor“, o confuzie între ceea ce înseam- 
nă ca o opinie să fie întemeiată (întemeiere de ordinul întâi) şi ce înseam- 

na ca o persoană să aibă temeiuri să creadă că opinia sa este întemeiată Co ; 
temeiere de ordinul doi). i 

Totuși, reliabiliştii sunt adesea de acord că este nevoie de un mod da a 
întări simpla cerință a reliabilitatii. Să presupunem că un proces dat este’ 
demn de încredere, dar un agent are date decisive (desi inducătoare în eroare) ! 
privind nereliabilitatea acestuia. De exemplu, el poate avea date că vederea: 
sa a fost slăbită de un neurochirurg. Dacă el se bazează totuşi pe vederea | 
sa, mai este opinia produsă întemeiată? Intuitiv nu; însă din teoria reliabi-. 
lității decurge invers. Aceasta i-a facut pe unii reliabilişti, de ex., Goldman ' 
(1986), să întărească teoria cu o condiţie a „nesubminării“. Această condiție 
cere ca agentul să nu creadă că procesul care generează opinia nu este demn 
de încredere şi să nu fie în nici o stare mentală (precum posedarea unor date 
relevante) pornind de la care procese demne de încredere l-ar face să conchidă 
că procesul care generează opinia nu este demn de încredere. 

Chiar astfel modificat, reliabilismul se confruntă cu cel putin patru pro- 
bleme principale: două referitoare la chestiuni de clarificat şi două pre- 
supunând contraexemple. Problema clarificari se referă la (A) „problema 
generalității“ și (B) domeniul reliabilității. O opinie particulară este pro- 
dusă printr-un anumit proces, însă acel proces poate fi o instanţă a mai'mul- 
tor tipun de procese. In plus, diferite tipuri au coeficiente diferite de ade- 
văr. Care tip stabileşte faptul dacă o opinie este întemeiată sau nu (vezi Feld- 
man, 1985)? Dacă tipurile alese sunt prea cuprinzătoare (de ex., „a percepe“ 
sau „a infera“), o opinie neîntemeiată poate fi considerată întemeiată. Dacă 
tipurile alese sunt prea înguste, ele pot avea o singură instanţă, viz. proce- 
sul în chestiune. În această situaţie a „cazului unic“, tipul de proces are co- 
eficientul de adevăr fie 1, fie 0, după cum opinia este adevărată sau falsă. 
De aici decurge că opinia este întemeiată dacă şi numai dacă este adevărată, 
ceea ce pare greşit. Problema cazului unic este legată şi de problema (B), a 
domeniului. Constă rehabilitatea unui proces în coeficientul de adevăr pe 
care acesta îl are în lumea actuală, sau ar trebui să luăm în considerare și 
modul cum s-ar comporta el în alte lumi posibile? 

Cele mai puternice contraexemple la reliabilism sunt exemplul lumii 
demonului şi cel al clarviziunii. Exemplul lumii demonului pune în discuție 
necesitatea condiţiei reliabilitatii. Într-o lume posibilă, în care un demon 
rău creează experienţe vizuale înşelătoare, procesul vederii nu este demn 
de încredere. Cu toate acestea, opiniile formate în acea lume pe baza ve- 
derii sunt intuitiv întemeiate. Exemplul clarviziunii pune în discuţie sufi- 
cienta reliabilității. Să presupunem că un agent cunoscător are o putere de 
prevedere demnă de încredere, dar nu are temeiuri pentru a crede nici că 
are, nici că nu are o asemenea putere. Intuitiv, opiniile sale dobândite prin 
clarviziune sunt neîntemeiate, dar reliabilismul le declară întemeiate. În- 

“-torcandu-ne la problema generalitatii, o sugestie este ca tipul relevant de 

„ proces să fie cel mai apropiat tip care este operativ cauzal in producerea 

ficări corecte din punct de vedere intuitiv. Cât priveşte problema „domeniu- 

lui“, perspectivele sunt mai promițătoare dacă coeficientul de adevăr este 

interpretat ca tendinţă de a produce adevărul, decât strict ca frecvenţă, si 
dacă se acceptă ca relevante şi performanţele procesului în lumile posibile 
apropiate, pe lângă cele din lumea actuală. Între altele, acest lucru ar preîn- 
tâmpina problema „cazului unic“. 

O altă formă de reliabilism, reliabilismul „lumilor normale“ (Goldman, 
1986), răspunde într-un mod diferit la problema domeniului, și tratează prin 
aceeaşi mișcare şi problema lumii demonului. Fie o „lume normală“ o lume 
consistentă cu opiniile noastre generale despre lumea actuală. Reliabilis- 
mul lumilor normale spune că o opinie (din orice lume posibilă) este înte- 
meiată numai dacă procesele care o generează au coeficiente ridicate de 
adevăr în lumile normale. Aceasta rezolvă problema lumii demezului deoarece 
coeficientul relevant de adevăr al procesului vizual nu este coeficientul său 
de adevăr din lumea demonului, ci cel din lumile normale. Întrucât acest 
coeficient este probabil mare, rezultă că opiniile formate pe baza vederii în 
lumea demonului sunt întemeiate. 

Există $i o altă versiune a reliabilismului care încearcă să înfrunte pro- 
blemele lumii demonului şi a clarviziunii, fără a recurge la noţiunea dis- 
cutabilă de „lumi normale“. Să ne aplecăm asupra sugestiei lui Sosa (1992) 
că opinia întemeiată este opinia dobândită prin „virtuţi intelectuale“ (şi nu 
prin „vicii“ intelectuale) , unde virtuțile sunt facultăți sau procese intelec- 
tuale demne de încredere. Problema este de a explica cum utilizează eva- 
luatorii epistemici noțiunea de virtuți (şi vicii) intelectuale pentru a ajunge 
la deciziile lor, în special în cazurile problematice. Goldman (1992) pro- 
pune o reconstrucţie în două etape a activităţii unui evaluator. Prima etapă 
constă într-o achiziţie bazată pe reliabilitate (reliability-based acquisition) 
a unei „liste“ de virtuţi şi vicii. A doua etapă constă în aplicarea acestei liste 
la cazurile problematice. Cea de-a doua etapă este efectuată prin deter- 
minarea faptului dacă procesele din cazurile problematice se aseamănă cu 
virtuţi sau cu vicii. Opiniile bazate pe vedere din lumea demonului sunt 
clasificate ca întemeiate deoarece producerea unei opinii pe cale vizuală 
este una dintre virtuţi. Opiniile dobândite prin clarviziune sunt clasificate 
ca neîntemeiate deoarece clarviziunea se aseamănă unor procese suspecte 
din punct de vedere ştiinţific, pe care evaluatorul le reprezintă ca vicii (de 
ex., telepatia, ESP ş.a.m.d.). 

Este clar că există multe forme de reliabilism, tot aşa precum există 
multe forme de FUNDATIONISM şi COERENTISM. Care este relaţia 

dintre reliabilism şi aceste alte două teorii ale întemeierii? El este privit 
de obicei ca un rival al acestora, iar această apreciere este adecvată în mă- 
sura în care F UNDATIONISMUL $i coerentismul se concentrează în mod 
tradiţional mai degrabă asupra relaţiilor pure de întemeiere, decât asupra 
proceselor psihologice. Însă reliabilismul poate fi oferit şi ca o teorie la 
un nivel mai adânc, subsumând unele dintre principiile fie ale fundatio- 
nismului, fie ale coerentismului. Fundationismul spune că există opinii 
„de bază“, care îşi dobândesc întemeierea fără a depinde de inferenta. Re- 
liabilismul poate explica acest lucru, arătând că opiniile de bază sunt for- 
mate prin procese demne de încredere neinferentiale. Coerentismul sub- 
liniază primordialitatea sistematicitatii în toate luările de decizie doxas- 
tice. Reliabilismul ar putea explica această idee evidențiind creşterea re- 
liabilitatii ce rezultă din sistematicitate. Astfel, reliabilismul ar putea fi 
complementar fundationismului $i coerentismului, mai degrabă decât să 
concureze cu ele. 

Vezi şi TEORII EPISTEMOLOGICE CAUZALE; EPISTEMOLOGIE 
NATURALIZATA; EXTERNALISM/ INTERNALISM. 

reprezentare 
TERMINOLOGIE 


Filosofia contemporană a minţii, urmând ştiinţele cognitiei, foloseşte 
termenul de „reprezentare“ pentru a însemna cam orice poate fi evaluat se- 
mantic. Astfel, se poate spune despre reprezentări că sunt adevărate, că se 
referă la, că sunt adevărate despre ceva, că sunt despre ceva, că sunt fidele 
etc. Concepută în acest fel, reprezentarea apare în multe forme variate. Cele 
mai familiare sunt: imaginile, modelele tridimensionale (de exemplu, sta- 
tui, modele scalare), textele lingvistice (inclusiv formule matematice) și 
diverşi hibrizi ai acestora, precum diagrame, hărţi, grafi si tabele. În ști- 
intele cognitiei, este o problemă deschisă dacă reprezentarea mentală, care 
este adevăratul subiect al nostru aici, se încadrează în vreunul dintre aces- 
te tipuri familiare. 

„Conținut“ a devenit un termen tehnic în filosofie pentru tot ce consti- 
tuie o reprezentare, dat fiind că o face evaluabilă semantic. Astfel, se spune 
uneori despre un enunţ că are o judecată sau o condiție de adevăr drept 
conținut al său; se spune uneori despre un termen că are un concept drept 
conținut al său. Se cunoaşte mult mai putin despre modul de a caracteriza 
conținuturile reprezentărilor nelingvistice, decât se cunoaşte despre carac- 
terizarea reprezentărilor lingvistice. „Conţinut“ este un termen util tocmai 
pentru că iti permite să extragi chestiuni despre ce proprietăţi semantice au 
reprezentările; conținutul unei reprezentăn este tot ce subscrie evaluării sale 
semantice. 


REPREZENTARE SI GÂNDIRE 


Teoria reprezentationala a cognitiei. În ştiinţa cognitivă contemporană 
este lipsită de controverse ideea că procesele cognitive sunt procese ce ma- 
nipulează reprezentări. Această idee pare aproape inevitabilă. Ceea ce dife- 
rentiaza între procesele care sunt cognitive — să zicem, rezolvarea unei 
probleme — şi cele care nu sunt — de pildă, un reflex — este tocmai fap- 
tul că procesele cognitive sunt evaluabile din punct de vedere epistemic. 
Un procedeu de a găsi o soluție poate să fie întemeiat sau corect; un reflex 
nu poate.De-veeme.ce numai lucrurile cu conținut pot fi evaluate epistemic, 

procesele par sa fie considerate drept cognitive doar in masura in Care ims 
plică reprezentări. 38 

E tentant sa concepi ca gandurile sunt reprezentările minţii: nu sunt; 
oare, gândurile tocmai acele stări mentale care au conţinut (semantic): 
Fără îndoială, acest lucru e destul de inofensiv, având în vedere că nol 
păstrăm în minte ideea că ştiinţa cognitivă poate atribui gândurilor pro- 
prietati si conţinuturi care sunt străine de simţul comun. In primul rând, 
majoritatea reprezentărilor presupuse de către ştiinţa cognitivă nu cores-. 
pund cu nimic din ceea ce simţul comun ar recunoaşte ca gânduri. De, 
exemplu, teoria psiholingvistică standard presupune construirea de repre- 
zentări ale structurilor sintactice ale rostirilor pe care cineva le aude şi le 
înțelege. Totuşi noi nu avem cunoştinţă de structurile reprezentate, iar ne- 
specialiştii nici măcar nu le înţeleg. Astfel, ştiinţa cognitivă îşi permite să 
atribuie gânduri acolo unde simţul comun nu ar face-o. În al doilea rând, 
ştiinţa cognitivă poate considera util să individueze gândurile în modun 
străine de simţul comun. (Vezi discuţia de mai Jos, despre teoriile ,,inter- 
naliste“ ale conținutului) 

Teoria reprezentationala a intenționalității. Teoria reprezentationala a 
cogniţiei dă naştere unei teorii naturale a stărilor intentionale, precum a 
crede, a don şi a intenționa. Conform acestei teorii, stările intentionale in- 
clud două aspecte: un aspect funcţional, ce distinge a crede de a dori şi aşa 
mai departe, şi un aspect al conţinutului. care distinge opiniile între ele, do- 
rintele între ele şi aşa mai departe. O opinie că p ar putea fi realizată ca 
reprezentarea cu conținutul că p şi cu funcția de a servi ca o premisă în in- 
ferență. O dorinţă ca p ar putea fi realizată ca o reprezentare cu conținutul 
că p şi cu funcţia de a iniția procesarea desemnată să determine că p şi de 
a termina o asemenea procesare, cand este formată o opinie că p. 


REPREZENTARE ȘI TEORIA CONȚINUTULUI 


O mare parte a efortului filosofic a fost exagerat în încercarea de a na- 
turaliza conținutul, adică de a explica, în termeni non-semantici, nein- 
tentionali, ce înseamnă că ceva este o reprezentare (are conţinut) şi ce înseam- 
na că ceva are un anume conținut, mai degrabă decît altul. Par să fie patru 
tipuri de teorii propuse: teorii care întemeiază reprezentarea pe (1) simila- 
ritate, (2) covarianta, (3) rol functional, (4) teleologie. 

Teoriile similarități susțin că r reprezintă x în virtutea faptului de a fi 
similar cu x. Aceasta a părut, pentru cei mai mulți, lipsita de speranţă, ca 
teorie a reprezentării mentale, pentru că ea pare să reclame ca lucrurile din 
creier să împărtășească proprietăţile lucrurilor pe care le reprezintă: pentru 
a reprezenta o pisică drept îmblănită se pare că se cere prezenţa în creier a 
ceva îmblănit. Probabil că poate fi produsă o noţiune a similaritatii.care să 

“fie naturalistă şi să nu implice împărtăşirea proprietăţii, dar nu este evident 

`: cum ar putea fi produsă. 

„> Teoriile covariantei susțin că reprezentarea lui x de către r este inte- 

“meiată pe faptul că ocurenta lui r covariază cu aceea a lui x. Acest lucru este 
cel mai constrângător când ne gândim la sistemele de detectare: se spune 

“că declanşarea unei structuri neuronale din sistemul vizual reprezintă ori- 
entăn verticale dacă declanşarea ei covariaza cu ocurenta liniilor verticale 
din câmpul vizual. Dretske (1981) şi Fodor (1987) au încercat, în moduri 
diferite, să promoveze această idee într-o teorie generală a conținutului. 

Teoriile rolului functional susțin că reprezentarea lui x de către r este 
întemeiată pe rolul funcțional pe care-l are r în sistemul de reprezentare, 
adică pe relaţiile impuse de către procese cognitive specificate între r şi alte 
reprezentări din repertoarul sistemului. Teonile rolului funcţional pornesc 
de la idei de simţ comun, precum aceea că oamenii nu pot crede că pisicile 
sunt îmblănite dacă nu ştiu că pisicile sunt animale, sau că blana este asemănă- 
toare cu părul. Pentru o apărare a teonei rolului funcțional, vezi Block (1986), 
Loar (1982) şi Harman (1982). 

Teoriile teleologice susțin că r reprezintă x dacă este funcția lui r de a-l 
indica pe x. Teoriile teleologice diferă în funcție de teoria funcțiilor pe care 
o importă. Probabil că cea mai importantă distincție este aceea dintre teori- 
ile istorice ale funcțiilor (Millikan, 1984; Papineau, 1988) şi teoriile anis- 
torice (Stampe, 1977; Fodor, 1987, 1990; Cummins, 1989). Teoriile istorice 
individuează stan funcționale (si, prin aceasta, conţinuturi) într-un mod care 
este sensibil la dezvoltarea istorică a stării, adică la factori precum modul 
in care starea a fost „învățată“, sau modul în care ea a evoluat. O teorie is- 
torică ar putea susține că funcţia lui r este să indice x numai în cazul în care 
capacitatea de a instantia pe r a fost dezvoltată (selectată, învățată) pentru 
că îl indica pe x. Astfel, o stare care este de nedistins de r, din punct de 
vedere fizic (stările fizice fiind anistorice), dar căreia îi lipsesc originile is- 
torice ale lui r, nu-l vor reprezenta pe x conform teoriilor istorice. 

Teoriile conţinutului reprezentational poi fi clasificate conform orien- 
tării lor atomiste sau holiste şi conform onentării lor externaliste sau inter- 
naliste (vezi EXTERNALISM/INTERNALISM; HOLISM). Teoriile ato- 
miste iau conţinutul unei reprezentări ca fiind ceva ce poate fi specificat in- 
dependent de relaţiile acelei reprezentări cu alte reprezentări. De exemplu, 
ceea ce Fodor (1987) numeşte teoria cauzală brută, consideră că o reprezentare 
este o |vacă| — o reprezentare mentală cu acelaşi conținut ca şi cuvântul 
„vacă“ — dacă ocurentele sale sunt produse prin instantieri ale proprietății 
de a-fi-o-vacă, iar aceasta este o condiție care nu aduce nici o constrângere 
explicită despre modul în care toate acele |vaca] trebuie sau ar trebui să se 
coreleze cu alte reprezentări. Teoriile holiste contrastează cu teoriile ato- 

miste prin faptul că iau relaţiile pe care le are o reprezentare cu alte reprezen- : 
tari ca fiind esenţiale pentru conținutul ei. Conform teoriilor rolului funcţio- : 
nal, o reprezentare este o |vacă| dacă se comportă asa cum ar trebui să se. i 
comporte o |vacă]| în inferenta. în 

Teonile internaliste iau conţinutul unei reprezentări ca fiind o chestiune: i 
determinată de factorii interni ai sistemului care îl foloseşte. Astfel, ceea ce! 
Block (1986) numeşte teorii ale rolului functional „cu bătaie scurtă“ sunt 
internaliste. Teoriile externaliste iau conţinutul unei reprezentări ca fiind: 
determinat, cel putin în parte, de factori externi sistemului care îl folosește.“ 
Teoriile covarianţei, ca şi teoriile teleologice care invocă o teorie istorică a. 
funcţiilor, iau conţinutul ca fiind determinat de factori „externi“. Inter: 
sectarea distinctiei atomist-holiste cu distincția intemalist—externalistă ne. | 
oferă tabelul următor: | 


Atomistă Holista 
Externalista Covarianta Rol functional 

istorico-teologica cu „bătaie lungă“ 
Internalista anistoric-teleologic Rol functional - 

similaritate cu „bătaie scurtă“ 


Teoriile externaliste (numite uneori teorii neindividualiste, dupa Burge, 
1979) au consecinţa că, moleculă cu moleculă, sistemele cognitive identice 
ar putea, totuşi, să arboreze reprezentări cu conținuturi diferite (Putnam, 
1975; Burge, 1979; Millikan, 1984). Aceasta a dat naştere ia o controversă 
privind conținutul „restrâns“. Dacă presupunem că este corectă vreo formă 
de teorie cxternalista, atunci conţinutul este, într-o primă instanță, un conti- 
nut larg‘, adică determinat partial de factori externi sistemului reprezen- 
tării. Pe de altă parte, pare clar că, pe baza supoziţiilor plauzibile despre 
modul de a individua capacități psihice, sistemele echivalente intern trebuie 
să aibă aceleaşi: capacităţi psihice. Prin urmare, conținutul larg va apărea că 
nu poate fi relevant pentru echivalenta psihică ce caracterizează. De vreme 
ce știința cognitivă presupune, în general, că conţinutul este relevant pen- 
tru caracterizarea echivalentei psihice, filosofii atraşi de teoriile externa- 
liste ale conținutului au încercat, uneori, să introducă un conţinut „restrâns“, 
adică un aspect sau un gen de continut care este echivalent în sisteme echiva- 
lente intern. Cea mai simplă teorie de acest fel este concepţia lu: Fodor 
(1987), potnvit căreia conţinutul restrâns este o funcţie de la contexte (adică 
de la oricare sunt factorii externi) la conținuturi extinse. 


REPREZENTAREA GREŞITĂ 


Probabil că cea mai serioasă problema cu care se confruntă teoria reprezen- 
tării este de a oferi o explicație satisfăcătoare reprezentării greşite. Să luăm 


“in considerare teoriile covarianţei. Un caz paradigmatic al reprezentării 
: greşite este un caz în care o |vacă| este tratată drept ocuren{a ca răspuns la 
„un cal. Însă, dacă r e instantiat ca răspuns la un cal, atunci instantierile lui 
“nu covariază cu ocurenţa vacilor, aşadar, nu poate exista o |vaca|. Probabil 
că reprezintă ceva comun vacilor și cailor, de exemplu, proprietatea de a fi 
„o vacă-sau-cal. (De aceea Fodor (1987) a numit problema aceasta proble- 
ma disjunctiei). Dar atunci nu este o |vacă| şi nu este o reprezentare greşită. 

Teoriile rolului funcțional se confruntă cu o problemă analogă. Un caz 
de eroare este un caz in care S instanțiază o reprezentare m pe care o uti- 
lizează ca pe un |şoarece|, într-o situație in care trebuia să fi instantiat altce- 
va, să spunem s, ceva pe care S îl utilizează drept un |hârciog|. Aşadar, m a 
fost instantiat printr-un proces C, care este desemnat să funcționeze numai 
dacă locaşul pe care 5 îl umple cu m este ceva ce reprezintă hârciogi. Dar 
dacă D foloseşte m, atunci m nu e folosit (exclusiv) ca un |şoarece| în S, în 
med contrar ipotezei. Se pare că, la un minimum, S îl utilizează pe m ca pe 
[şoarece sau  hârciogl. Prin urmare, m reprezintă a-fi-un-şoarece-sau-un-hâr- 
ciog Şi, până la urmă, nu a fost nici o eroare. 

Teoriile teleologice par să aibă fornia potrivită pentru a face fata inter- 
pretării greşite, pentru că ele disting între ce indică r (cu ce covariază el) şi 
care este funcția de indicat a lui r, astfel lăsând loc erorii, ca o potrivire 
greşită între cele două. Conform acestei abordări, o reprezentare r îl repre- 
zintă greşit pe x atunci când funcţia lui r de a indica x, dar r nu indică x. 

O problemă a acestei abordări este că multe reprezentări nu au ca funcție 
a lor indicarea — de exemplu, antecedentele gândurilor ipotetice. De aceea, 
teoriile teleologice sunt forțate să susțină că reprezentările care nu au indi- 
carea ca funcţie a lor sunt complexe, ideea fiind că reprezentările neindica- 
tive îşi derivă conţinutul din structura lor, împreună cu constituenți lor in- 
dicativi. Ca atare, teoriile teleologice sunt angajate fata de un gen de re- 
ductionism VERIFICATIONIST: conţinutul fiecărei reprezentări trebuie să 
se reducă la conținuturile celor a căror funcție este de a indica. În afară de 
îngrijorările generale despre reductionismul semantic, aceasta angajează 
teoria teleologică fata de viziunea că fiecare schemă serioasa de reprezentare 
mentală trebuie să aibă o semantică componentiala. 

Teoriile covariationiste par să aibă aceeaşi implicatie, de vreme ce multe 
reprezentări neeronate nu covariază cu ceea ce reprezintă (aproape fiecare 
caz de gând neperceptiv). În timp ce ar putea fi adevărat că fiecare schemă 
serioasă de reprezentare mentală trebuie să aibă o semantică componentiala 
(pentru un argument, vezi Fodor şi Pylyshyn, 1988), ea apare ca fiind o ipo- 
teză empirică despre minte şi ca atare nu ar trebui să fie o consecinţă analitică 


a teoriei conţinutului. 
Vezi şi CONCEPT; EXTERNALISM/INTERNALISM. 

Rescher, Nicolas (1928- ) 


În diferite lucrări publicate, Rescher a oferit o perspectivă detaliată si 
sistematică asupra cunoaşterii omeneşti şi a limitelor ei, laolaltă cu unele 
implicații centrale pentru teoria valorii şi etică, concepute într-un sens larg. 
In filosofia ştiinţei și epistemologie, Rescher este cel mai bine descris drept 
susținător al PRAGMATISMULUI analitic, acordând un rol epistemic pri- 
oritar metodelor ştiinţei naturii, în calitate de sursă pentru înțelegerea lu- 
mii empirice, precum şi pentru orientarea acțiunilor noastre în cadrul aces- 

teia. Rescher consideră că ştiinţa urmăreşte să obțină cea mai bună potrivire 
între datele experienței şi conjecturile pe care le facem, în cadrul încer- 
cărilor de a rezolva probleme. El vede metodele științifice drept produs al 
unui proces evoluționist de selecţie rațională, care ne lasă să păstrăm doar 
acele metode care s-au dovedit funcţionale. În privinţa opiniilor fundationale 
(foundational beliefs) sau a cunoaşterii de bază (basic knowledge), Rescher 
afirmă că opiniile de bază, ca toate opiniile factuale, sunt failibile şi su- 
puse revizuirii, în lumina evidențelor viitoare. Astfel de opinii sunt intro- 
duse ca presupozitii de lucru şi sunt acceptate ca adevărate până cand ex- 
perienta reclamă respingerea lor. Dar atâta timp cat experienta nu impune 
o astfel de respingere, ele se califică pentru a fi acceptate ca elemente ale 
cunoaşterii omeneşti. În problema cunoaşterii ştiinţifice, el argumentează 
(în Pragmatismul Metodologic) că, deşi anumite teze ştiinţifice, stabilite 
prin metodele inductive ale ştiinţei, pot fi false (deşi noi trebuie să le pre- 
supunem ca adevărate), raționalitatea ne cere să folosim asemenea metode 
fiindcă în genere acestea tind să producă mai multe opinii care pot fi efi-- 
cient completate, privitoare la lumea fizică, decât orice alte metode care 
ne sunt disponibile. 

Adevărul este interpretat de Rescher în termeni de corespondenţă. El 
argumentează că criteriul pentru adevăr îl reprezintă opinia asertabilă în 
mod deplin întemeiat. Satisfacerea criteriului nu implică logic faptul că 
propoziţia este adevărată, ca atare, dar ar fi irațional să pretindem ceva mai 
mult în căutarea adevărului. 

Cunoaşterea umană nu trebuie să fie interpretată în termenii unei cerințe 
idealizate, imposibil de realizat, care să ne asigure certitudine logică. O ast- 
fel de cerință poate doar să'ne garanteze că scepticismul global nu are nici 
intemeiere plauzibilă. 

Deşi Rescher acordă un anumit primat inducției şi metodelor ştiinţelor 
naturii, datorită faptului că acestea sunt produsul unui proces evolutionist, 
el nu a afirmat'că singurele probleme la care se poate răspunde sunt cele 
care admit un răspuns prin apel la metodele ştiinţelor naturii, ci a adus ar- 
gumente împotriva acestei teze. În chestiunea progresului științific, el a ar- 
gumentat că, văzută în eternitate, ştiinţa este progresivă $1 revoluționară, 
înțelegând prin aceasta că nu va exista niciodată un moment la care să fim 
întemeiați în a crede că am răspuns la toate întrebările despre lume care pot 
primi un răspuns. Însă datorită unei inevitabile descresteri exponentiale a 
capacității noastre economice de a finanța tehnologia științifică, progresul 
științei va fi ca atare încetinit, fără a se opri, reducându-se la înaintări fac- 
tuale si teoretice din ce in ce mai rar. In chestiunea realismului stiintific, 
Rescher a argumentat în favoarea une: forme particulare de instrumenta- 
lism în Ştiinţă, fără a subscrie la instrumentalism în întregime, în privința 

cunoaşterii factuale. Pentru Rescher, opiniile simtului comun (acele opinii 
atât de evident adevărat încât nici nu ne putem imagina condiții factuale în 
care ar fi false) reuşesc să descrie corect lumea fizică, fiindcă asemenea 
opinii nu sunt pasibile de a suferi o revizuire a valorii de adevăr. Opiniile 
ştiinţifice nu au însă o astfel de proprietate şi, din acest motiv, trebuie să fie 
privite ca opinii demne de încredere în mod instrumental, despre care putem 
presupune în mod plauzibil că sunt adevărate. În fine, trăsătura caracteris- 
tică a epistemologiei lui Rescher constă în integrarea în sistemul acesteia a 
chestiunilor legate de valori (norme, fie că sunt cognitive sau afective) si 
probleme ale faptelor determinate prin experienţă. Pentru Rescher morali- 
tatea este în mod fundamental o chestiune de a salva interesele reale, sau 
cele mai bune interese ale oamenilor. În vreme ce identificarea unor aseme- 
nea interese presupune un element normativ ireductibil, procesul cultivăni 
lor efective este unul pe care îl putem studia empiric. Astfel, moralitatea în- 
tretese elemente factuale şi valori într-un singur întreg. 
Vezi şi IDEALISM; PRAGMATISM. 

Rorty, Richard (1931-) 


Filosof american care a predat la Wellesley, Princeton şi University of 
Virginia. O mare parte din opera timpurie a lui Rorty era consacrata 
filosofiei minţii, în care el a devenit un apărător influent al materialis- 
mului eliminativ. Insă, începând cu Philosophy and the Mirror of Nature 
(1979), studiul său a suferit o cotitură tot mai radicală. Rorty este un cri- 
tic chiar al ideii de „teorie a cunoaşterii“ şi, prin aceasta, al înseși filosofiei, 
concepută ca o activitate de cercetare distinctă, profesionalizata, având în 
centrul ei chestiuni epistemologice. Opera lui Rorty este cea care a con- 
tribuit cel mai mult la alimentarea speculatie1 despre MOARTEA EPIS- 
TEMOLOGIEI. 

Rorty prezintă un argument istoric-explicativ complex în sprijinul tezei 
că epistemologia şi problemele ei nu reprezintă o preocupare perenă, ce 

apare imediat ce incepi sa reflectezi, ci mai degraba reprezinta produsele 
unei constelații de idei distincte, contingente din punct de vedere istoric. 
Dezvoltările ce au condus la apariția epistemologiei includ: redefinirea de 
către DESCARTES a „minţii“ ca fiind aceea la care fiecare dintre noi are 
un acces privilegiat; sugestia lui LOCKE că, prin investigarea minţii carteziene, 
noi putem determina scopul şi limitele cunoașterii umane; gândul lui Kant 
că, de vreme ce toate obiectele cognoscibile empiric, „exterioare“ ca şi „in- 
terioare““, sunt supuse condiţiilor inerente constituţiei noastre cognitive, noi 
putem avea o CUNOAȘTERE A PRIORI a trăsăturilor caracteristice în mod 
necesar ale lumii, aşa cum o cunoaştem noi. Apogeul acestor dezvoltări îl 
constituie ideea unei discipline neempirice, care să determine statutul cog- 
nitiv al tuturor celorlalte forme de discurs — ştiinţă, morală, artă, sau re- 
ligie — în funcţie de cât de bine reprezintă ele realitatea, dacă o reprezin- 
tă într-adevăr. < - 

Ceea ce ființele umane au asociat, tot ele pot disocia. Acest lucru, ar- 
gumentează Rorty, ar trebui si chiar a început să se întâmple cu disciplina 
pe care o numim teoria cunoaşterii. Pentru acest proiect neokantian în esen- 
tă, o idee absolut crucială este aceea că în cunoaştere există două compo- 
nente ce pot fi distinse limpede: elementul factual „dat“ conştiinţei şi ele- 
mentul constructiv sau. interpretativ adus de către minte, sau de către lim- 
bajul ulterior. Însă, luate î împreună, atacul lui SELLARS împotriva ,,mitu-. 
lui datului“ şi scepticismul lui QUINE în privința distinctiet limbaj—fapt 
constituie o respingere decisivă a acestor idei indispensabile. O altă idee, 
la fel de indispensabilă, este aceea că scopul gândirii sau al limbajului este 
corespondența cu realitatea, acuratețea reprezentării. Insă, în lumina filosofiei 
târzii a lui Wittgenstein, ce abordează limbajul prin intermediul noțiunii de 
„folosire“, mai degrabă decât prin aceea de „descriere“, această idee a în- 
ceput să pară şi ea tot mai dubioasă. Această respingere a modelului , reprezen- 
tationist“ al minții sau al limbajului devine tot mai proeminentă în scrierile 
târzii ale lui Rorty si reflectă identificarea lui tot mai vădită cu tradiția 
PRAGMATISMULUI american. Totuşi, ar trebui notat că Rorty nu sprijină 
o definiție pragmatistă a adevărului, susținând, alături de Donald Davidson, 
ca, în cazul unui concept primitiv cum este cel de adevăr, adevărata greşeală 
ar fi nu să-i consacrăm una sau alta dintre analizele particulare, ci chiar să 
încercăm să-i fumizăm vreun gen de analiză informativă. 

Russell, Bertrand Arthur William (1872-1970) 


Filosof britanic, matematician $i militant social. Russell însuşi a folosit 
sintagma „teoria cunoaşterii“ ca incluzând o mare varietate de subiecte: 
REALISM şi IDEALISM, monism neutru, natura experienţei, epistemolo- 
gia limbajului, natura adevărului şi falsității, inducție şi cauzalitate, şi natu- 
ra gândirii şi a judecății. În parte, explicaţia pentru această taxonomie ex- 
tinsă constă în faptul că, la fel ca în cazul multora dintre predecesorii săi 
empiristi, teoria sa a cunoaşterii impunea constrângeri asupra metafizicii 
sale. Astfel, problema naturii unui anumit lucru va reveni la o întrebare care 
poate fi în mod rezonabil clasificată drept epistemologică: cum ar trebui să 
fie cutare lucru, pentru ca noi să îl cunoaștem? În plus, el a inclus în teoria 
cunoaşterii teme care sunt clasificate astăzi ca ținând de filosofia minții sau 
a limbajului. Este vorba de acele teme care privesc natura surselor cunoașterii 
şi a purtătorilor acesteia: stări mentale înzestrate cu conţinut $i experienţe 
de percepţie. Pentru Russell, o descriere a experienței era inseparabilă de 
problema existenţei unui subiect veritabil al experienței, acesta fiind mo- 
tivul pentru care chiar $i monismul neutru, o doctrină în aparență pur metafi- 
zică, este clasificată în domeniul teoriei cunoaşterii. 

Aceste conexiuni reprezintă una dintre trăsătunile cele mai interesante 
ale filosofiei lui Russell. Cu toate acestea, ne vom concentra asupra epis- 
temologiei sale înţeleasă în sensul restrâns de astăzi. In particular, voi de- 
scrie unele dintre ideile sale privitoare la cunoaşterea lumii exterioare. (Este 
demn de notat că, în ciuda importanţei pe care o atribuie logicismului în lu- 
crările sale timpuni, el nu are aproape nimic de spus despre natura cunoașterii 
a priori.) 

Putem împărți in mare activitatea lui Russell în trei perioade: cea aparținând 
secolului nouăsprezece, când nu ist găsise încă tonul pentru care este atât 
de cunoscut acum, o perioadă de mijloc, ocupând primele două decade ale 
acestui secol, în care au fost formulate majoritatea ideilor sale cele mai 
cunoscute, $1 o perioadă târzie, în care, desi cantitatea-materialelor produse 
de el încă era considerabilă, el s-a situat mai degrabă în afara curentului 
principal al filosofiei academice. În perioada de mijloc, problema „cunoaşterii 
lumii exterioare“ i s-a prezentat într-un mod în întregime traditional: „Cred 

că o metodă de felul celei adoptate de Descartes este corectă: trebuie să îţi 
propui să porneşti prin a te îndoi de lucruri şi să le păstrezi doar pe cele de 
care nu te poţi îndoi datorită caracterului lor clar şi distinct“ (Russell, 1918, 
p. 182). Propniile noastre experienţe sau date ale simţurilor rezistă în fata 
îndoielii, iar problema este de a explica felul în care avem, în plus, o cunoaştere 
a obiectelor cu existenţă continua37, independente fata de minte. El adoptă 
trei tipuri de strategii. Una urmăreşte să micşoreze ruptura dintre experiență 
si lucrurile materiale continue, prin construirea celor din urmă în aga fel 
încât să fie pe cât posibil mai apropiate în natură de cele dintâi. O alta strate- 
gie merge în direcția opusă, prin extinderea capacităților cognitive disponi- 
bile minții. Cea de a treia permite scepticismul, dar încearcă să identifice 
un anumit gen de cunoaştere (structurală) a obiectelor fizice, care să fie 
posibilă fără a adopta o perspectivă prea îngustă asupra naturii acestora, sau 
una prea generoasă în privința capacităților noastre. 

Ca exemplu pentru prima strategie, Russell (1914) sugerează că obiectele 
materiale continue reprezintă CONSTRUCŢII LOGICE [constructe logice] 
pornind de la datele simţurilor, astfel încât acestea sunt cel puţin de acelaşi 
gen cu lucrurile pe care le putem cunoaște în mod neproblematic. Deşi Ayer 
a găsit anumite merite în această abordare, imi pare că ea nu atinge pro- 
blema enunțată ca atare. Un obiect material continuu este construit ca fiind 
o mulțime extrem de mare de date sensibile actuale, sau doar posibile, dar 
NICI O experienţă a vreunui subiect nu le poate conţine pe toate. Astfel, nici 
un subiect nu poate cunoaște o propoziție de forma „Acest (obiect continuu 
material) este aşa-şi-pe-dincolo“, doar prin faptul că ar cunoaşte datele sen- 
sibile pe care le deține. Sunt presupuse noi principii ale cunoaşterii, iar aces- 
te principii nu sunt mai plauzibile, atunci când ele presupun extrapolări la 
existența unor date sensibile pentru care nu vom avea niciodată o luare la 
cunoştinţă, decât principiile care presupun extrapolan la obiecte materiale 
continue ce nu ne vor fi niciodată accesibile în experienţă. În lucrarea sa 
din 1948, Russell dezvoltă a doua strategie, pretinzând că, dacă nu avem 
nici O cunoaştere a priori despre anumite fapte esenţiale contingente, atunci 
„ştiinţa este vorbă în vânt“ (1948, p. 524). Aceste fapte au fost numite de 
el „postulate ale inferentei științifice“. Un exemplu este acesta: „Dat fiind 
orice eveniment A, se întâmplă foarte frecvent ca, la oricare moment de 
timp învecinat, să existe într-un loc învecinat un eveniment extrem de si- 
milar cu A.“ (p. 506). Russell afirmă că avem într-adevăr o cunoaştere a 
priori a unor astfel de fapte, un soi de cunoaştere pe care el o explică în ter- 
meni de „aşteptare animală“. Cunoaşterea de acest gen este disponibilă și 
celor ce nu folosesc limbajul, nefiind, după cum se poate argumenta, propo- 


3? Engl.: continuants. (N. t.) 

zitionala. Aceasta este o facultate cognitivă adesea ignorată în încercările 
de a arăta cum poate fi evitat scepticismul. 

A treia strategie este sugerată în lucrarea sa din 1912 şi elaborată mai 
detaliat în cea din 1927. Russell introduce un postulat de bază: experiențele 
sunt produse de ceva diferit de ele, şi numeşte cauzele evenimente materi- 
ale. Asumând implicit un principiu al asemănării efectului cu cauza el spune 
că putem infera că proprietățile sau relațiile dintre experienţe oglindesc pro- 
prietati sau relații dintre evenimentele materiale. Obiectele materiale con- 
tinue sunt construite pe baza evenimentelor materiale. Rezultatul este că 
noi cunoaștem structura materiei, dar nu şi natura sa intrinsecă. Strategia 
lasă loc pentru scepticism cu privire la natura reală a obiectelor materiale 
continue, dar se presupune că cuprinde destul pentru o interpretare a ştiinţei 
conform căreia majoritatea opiniilor ştiinţifice să fie adevărate. 

Perspectivele lui Russell, chiar diferite între ele, mentă să fie numite 
toate, fără îndoială, FUNDATIONISTE. Totuși în lucrarea din 1948 se afir- 
mă explicit că un dat trebuie să fie definit doar ca o propoziţie ce deține o 
anumită credibilitate intrinsecă. Un dat nu trebuie să fie cert şi nu trebuie 
să fie incapabil de a i se spori credibilitatea, prin alte propoziţii. Unele 
obiecții standard față de fundationism nu vor atinge această poziție. În aceeași 
lucrare există şi o anumită sclipire radicală, ce sugerează că Russell a fost 
la un pas de a părăsi modul în care formulase problema respectivă. El ac- 
centuează importanţa „aşteptării animale“, ca model pentru cunoaşterea pe 
care o detinem cu privire la postulatele inferentei ştiinţifice. Aceasta este 
non-propozitionala, ţinând de relațiile cauzale dintre animal şi mediul său 
înconjurător. Aici îl vedem pe Russell operând într-un mod diferit. Anume, 
NATURALIZÂND EPISTEMOLOGIA, în loc să rămână în cadrele pro- 
blematicii carteziene. 

Vezi şi CUNOAȘTERE PRIN LUARE LA CUNOȘTINȚĂ / CU- 
NOASTERE PRIN DESCRIERE; FENOMENALISM; PROBLEMA LU- 
MII EXTERIOARE; SANTAYANA. 

Ryle, Gilbert (1900-1976) 


Filosof britanic care si-a petrecut cea mai mare parte a vietii active la 
Oxford. Ryle a respins multe dintre ideile şi temele epistemologiei tradiționale. 
La fel cum, în filosofia minţii, el a respins întregul cadrul tradițional al du- 
alismului cartezian, tot astfel, în expunerile sale detaliate despre cunoaștere, 
opinie şi percepţie, a căutat să se situeze dincolo de această tradiţie. 

Ca $i multi filosofi analitici din anii '50-'60, Ryle a considerat că rolul 
central al filosofiei este cel de „geografie conceptuală“. În lucrări timpurii 
precum Expresii de natură să ne inducă în mod sistematic in eroare (Sys- 
tematically Misleading Expressions) şi Categorii (Categories), el a con- 
struit un cadru filosofic care mai târziu a reprezentat baza lucrării sale de 
pionierat, Conceptul de minte (The Concept of Mind). El a susținut că clari- 
ficarea filosofică este legată de categonalizarea conceptelor, şi este realizată 

ntru folosul filosofilor, $1 nu în beneficiul folosirii obișnuite a conceptelor. 
N Categorii, el îşi exprimă preferința pentru ideea că filosofia are a face cu 
formularea unor corelaţii tip, sau discipline tip38, şi nu cu analiza uzuală, 
asociată cu logica formală. Deşi a recunoscut existenţa unei legături între 
disciplinele sale categoriale şi teoria russelliana a tipurilor, Ryle a insistat 
în capitolul final din Dileme asupra ideii că propriile sale metode aparțin 
unei logici „informale“, şi nu formale. În articolele timpurii, ideea centrală 
este că forma gramaticală a unei expresii poate fi „improprie pentru stările 
de lucruri pe care aceasta le înregistrează“ (1931-2, p.142). Când forma 
gramaticală şi forma logică sunt divergente în acest mod, expresiile vor fi 
„de natură să ne inducă în mod sistematic în eroare“ şi vor produce para- 
logisme şi antinomii. Acestea vor forma de obicei baza pentru rivalități 
tradiționale, unde teoriile opuse sunt ambele greşite, întrucât dezacordul lor 
rezidă într-o confuzie subiacentă, pe care o disciplină categorială adecvată 
o va putea rezolva. 


38 Engl.: type liaisions or type disciplines. (N. t.) 

Ryle dă mai multe exemple de asemenea greşeli categoriale simple:: 
Enunţul „Jones urăşte ideea de a merge la spital“ nu este de același tip lo- ` 
gic cu „Jones îl urăşte pe Smith“. „Jones este popular“ are în mod tacit o 
formă mai degrabă relationala, şi nu o formă de tip subiect—predicat. Ex- 
presia „pretins criminal“ nu atribuie o proprietate suplimentară cuiva clasi- 
ficat deja drept criminal, tot aşa cum expresia „țară fictivă“ nu identifică o 
țară reală şi o caracterizează apoi printr-o proprietate în plus. Deşi acestea 
nu reprezintă cazuri-controversate şi nu au o semnificaţie filosofică, Ryle 
considera că în filosofia tradiţională au fost comise erori asemănătoare. În 
multe asemenea cazuri eroarea este aceea de a trata o expresie substanti- 
vală ca și când ar reprezenta un nume pentru un obiect identificabil. El 
susține, de pildă, că expresia „înţelesul (acestui cuvânt)“ nu este referenţială, 
şi nu selectează nici un obiect, în calitate de înţeles. 

Utilizarea cea mai cunoscută a acestui aparat apare în încercarea lui Ryle 
de a demola dualismul cartezian, din Conceptul de Minte. Aici Ryle pre- 
zinta opoztia dintre dualism şi materialism drept o consecinţă eronată a unei 
erori categoriale fundamentale cu privire la minte. În Asupra gândirii, este 
citată drept consecință greşită opoziția dintre dualism şi behaviorism. În 
ambele cazuri, eroarea categorială constă în a presupune că expresia „mintea“, 
precum şi alte expresii similare pentru trăsături mentale specifice ar numi 
un obiect specific. Cu această supozitie greşită, pare inevitabil că ar trebui 
să identificăm mintea fie cu obiectele fizice (materialism), fie cu obiecte 
spirituale oculte (dualism). Ambele teorii, în perspectiva lui Ryle, eșuează 
să capteze complexitatile logice și statutul limbajului nostru mental. Această 
viziune este celebru ilustrată prin relatarea diferenţei dintre expresii pre- 
cum „colegiile de la Oxford“ şi „universitatea“. El a considerat că, în vreme 
ce colegiile ar putea fi identificate, nu există nici un obiect comparabil pen- 
tru care să stea expresia „universitatea“. 

Deşi Ryle a argumentat că există o singură eroare categorială centrală, 
în miezul acestor teorii tradiționale, el examinează în detaliu o mare varie- 
tate de trăsături mentale, de la cunoaştere şi opinie, şi până la pomiri, emoții, 
senzaţii, memorie si imaginaţie. În cadrul acestei explorări, elaborează o 
batene de dispozitive neformale, punând în contrast dispoziţii şi ocurente, 
enunturi ipotetice si categorice hibride, dispoziţii pentru o singură acţiune 
şi dispoziţii pentru mai multe actiuni39, termeni pentru sarcini şi termeni 
pentru îndeplinirea acestora40. Toate acestea, pentru a face lumină în pri- 
vinta complexitatilor logice ale limbajului nostru mental. Dacă ar fi să vor- 
bim despre o idee centrală pe care discursul său caută să o impună, aceas- 


39 Engl.: single-track and multi-track dispositions. (N. t.) 
40 Engl.: task words and achievement words. (N. t.) 

“ta este ideea că, desi nu credem că mişcările fizice singure ar constitui dome- 
niul mental, sau măcar o evidență a mentalului, orice trăsături aditionale 
cerute nu pot fi localizate în înteriorul cadrului ocult al concepției carteziene 
despre substanța mentală. În anumite puncte, discursul lui Ryle se ciocneste 
in mod direct cu epistemologia tradiţională. In Dileme, de pildă, el respinge 
o serie de argumente în favoarea scepticismului, insistând asupra ideii că 
descrieri precum „iluzoriu“, sau „fals“41, au sens doar atunci când şi ter- 
menii opuşi, cum ar fi veridic“ sau veritabil“, au sens. În cadrul acestui 
argument, el pare uneori să solicite acceptarea consecinţei mai tari, dar 
eronate, că aceasta dovedeşte existenţa şi caracterul cert al anumitor per- 
cepții veridice. De asemenea, în Conceptul de minte, discuţia sa despre sen- 
zatie și observaţie, cu privire la al căror succes exprimă anumite îndoieli, 
reprezintă o critică a teoriilor tradiționale ale percepţiei, cum ar fi fenome- 
nalismul. 

Dar probabil că cea mai strânsă legătură cu epistemologia tradițională 
o are discuția sa despre „a şti cum“ şi „a cunoaște că“. Aici, nu doar că ex- 
tinde interesul tradițional asupra cunoaşterii, ci şi argumentează împotriva 
priorității acordate în mod traditional lui „a cunoaşte că“. El considera ca 
aceasta acordă o greutate prea mare teoretizării intelectuale, şi dorea în 
schimb să fie recunoscută existenţa altor tipuri de cunoaștere, în special 
abilităţile practice de a „şti cum“. El a argumentat, în plus, că prioritatea 
tradițională ar trebui să fie inversată, întrucât teoretizarea intelectuală pre- 
supune anumite abilități practice. Argumentul său în favoarea acestei idei 
instrumentează un dispozitiv de „logică neformala“, pentru a conduce la 
afirmaţia că, dacă se acordă prioritate „cunoaşterii că“, aceasta conduce la 
un regres la infinit. Pentru că, dacă cunoaşterea intelectuală ne cere să exer- 
cităm o anumită abilitate practică de a lucra cu elementele unei teorii, şi 
dacă această abilitate practică necesită, la rândul ei, o altă teorie subiacen- 
tă care să o susţină, atunci va apărea un regres fără sfârşit. 

Respingerea unui dualism cartezian extrem a avut succes, dar criticii 
i-au obiectat lui Ryle că aceasta l-a condus la un BEHAVIORISM inac- 
ceptabil. Propriul său text este ambiguu, oscilând între două teze: (A) res- 
pingerea dualismului cartezian; (B) respingerea behavioristă a oricărei noti- 
uni coerente de experiență mentală interioară. Deşi viziunea oficială a lui 
Ryle trata behaviorismul drept o eroare, de aceeaşi parte cu poziția rivală 
carteziană, pentru unii autori discursul său pare să solicite acceptarea tezei 
(B). 

Vezi şi OPINIE; DISPOZIŢIE; INTROSPECTIE; ALTE MINTI. 


41 Engl.: fake. Cuvântul „fals este folosit aici într-un sens special, diferit de cel tehnic dar 
destul dc utilizat în limba română (ca în „paşaport fals“, de pildă). (N. t.) 

GRAHAM BIRD [G. $.] 


Santayana, George (1863-1952) 


Filosof şi scriitor american, născut în Spania. Santayana poate fi con- 
siderat cel mai ferm şi mai extremist REALIST din istoria gândirii. El a 
susținut că atât obiectele imediate ale conştiinţei (pe care el le-a considerat 
universalii), cât şi obiectele cunoaşterii (pe care el le-a considerat entități 
din lumea materială) se bucură de o realitate independentă de minte. Pen- 
tru el, universaliile au o existenţă atemporală, identică cu sine, care nu se 
bazează pe încorporarea lor în materie şi pe înfăţişarea lor de către minte. 
Ele sunt infinite numeric şi constituie un teritoriu al esenței ce include fiecare 
calitate, fiecare relaţie şi fiecare formă a definitului. În Scepticismul şi cre- 
dinta animald (1923), Santayana şi-a propus să continue proiectul lui 
Descartes referitor la îndoiala universală. El a găsit că scepticul ferm se 
poate îndoi de existenţa a tot şi este redus la panorama lipsită de înţeles și 
nonexistentă a universaliilor (esentelor) din conștiința prezentă. Numai acest 
lucru este cert, dar, de vreme ce totul e o imediatitate transparentă, aceasta 
nu generează nici o cunoaștere a ceva. În acest mod, scepticismul pare in- 
vincibil, dar el rămâne revelat ca un exerciţiu mental autoridiculizant, 
nepotrivit pentru a fundamenta filosofia. 

Santayana insistă asupra importanței onestitafii in filosofie, argumen- 
tând că noi nu ar trebui să încorporăm în teorie nimic din ce nu putem lua 
în considerare în practică, Îndoiala universală nu reuşeşte să satisfacă acest 
criteriu: scepticul mănâncă bucuros mâncarea în existența căreia refuză să 
creadă. Filosofia ar trebui să constea în acele opinii pe care, în acţiunile 
noastre, le afirmăm în mod constant. 

Aceasta îl conduce pe Santayana către o metodă filosofică nouă şi, până 
acum, apreciată în mod inadecvat. Procedura pe care o adoptă constă în re- 
construcția critică a principiilor de bază ale credinței animale. Acţiunile 
noastre dezvăluie şi, într-un anumit sens, justifică anumite angajamente în 
privinţa lumii. Acestea, clarificate şi sistematizate corect, constituie filosofia 
credinţei animale sau trainicul simţ comun al omenirii. 

Pentru animalul aflat în acțiune, cunoaşterea este credință sau încredere, 
mediată de către esentele ce se înfăţişează minţii. În percepţie, noi valori- 

ficăm obiectele imediate ale conştiinţei şi le folosim ca simboluri ale rea- 
litatilor materiale înconjurătoare. Relaţia semn-semnificat dintre continu- 
turile conştiinţei $i obiectele cunoaşterii îl face pe Santayana capabil să evite 
multe dintre problemele teoriei adevărului corespondenţă. Pentru el, iden- 
titatea universalului din minte cu acela încorporat în natură rămâne idealul, 
însă acesta nu este nici necesar pentru cunoaştere şi, având în vedere dis- 
crepanta dintre realitatea subatomică şi scala simtunlor noastre, nu pare nici 
realizabil. 

Pentru Santayana, conștiința este un derivat ireductibil al proceselor ma- 
teriale. Ea constă dintr-o secvenţă de acte intentionale îndreptate asupra 
esentelor. Ei îi lipseşte forța cauzală şi are ca unică funcție captarea sau in- 
tuitia formelor nonexistente. Deşi ancorată în organism, ea oferă evadarea 
din grijile vieţii zilnice prin imediatitatea estetică sau contemplarea dezin- 
teresată a formelor pure, pe care Santayana o numeşte „viaţa spirituală“. 

Lui Santayana i se pot recunoaște trei realizări semnificative. El a împins 
mai departe decât orice alt filosof întreprinderea sceptică. El a dezvoltat 
metoda nouă și promițătoare a filosofiei credinței animale. In mod remar- 
cabil, el a reușit să combine într-un singur sistem o viziune naturalistă asupra 
ființelor umane, o teorie platonică a universaliilor şi o tratare a spiritualității 
fără ornamente teologice. 

Vezi şi RUSSELL. 

JOHN LACHS [C. M.] 


Sartre, Jean-Paul (1905-1980) 


Sartre a trait $i a lucrat, în cea mai mare parte a vieţii sale, in Paris si a 
scris romane și piese de teatru şi, de asemeni, filosofie pe temele principale 
ale EXISTENTIALISMULUL, pe care îl împrumută de la FENOME- 
NOLOGIA lui HUSSERL, ale cărei elemente le-a criticat. După al doilea 


335 Sartre, Jean-Paul (1905-1980) 


război mondial, el a devenit tot mai implicat in probleme politice şi in dez- 
bateri despre marxism. In principala sa opera filosofica, Fiinţa şi neantul, 
Sartre examinează relaţiile dintre Fiinţa pentru sine (conştiinţa) şi Ființa în 
sine (lumea neconştientă). El respinge tezele centrale ale tradițiilor RATIO- 
NALISTE şi EMPIRISTE, numind viziunea conform căreia mintea sau 
sinele este un lucru sau o substanţă, „iluzia substantialista a lui Descartes“ 
(1958, p. 84) şi pretinzând, de asemeni, că conştiinţa nu conţine IDEI sau 
reprezentări ale lumii materiale („reprezentările [...) sunt idoli inventati de 
către psihologi“; 1958, p. 125). Sartre atacă şi IDEALISMUL în formele 
asociate lui BERKELEY şi KANT şi conchide că tratarea sa despre relația 
dintre conştiinţă şi lume nu este nici REALISTĂ, nici idealistă (1958, In- 
troducere). 

Sartre discută şi despre Fiinţa pentru ceilalți, care include aspectele ex- 
perientei ce tine de interacțiunile cu ALTE MINȚI. Aici, concepțiile sale 
sunt ingenioase: pe scurt, el susţine că faptul de a fi conştient de ceilalți 
constă în sentimente de ruşine, mândrie şi aşa mai departe. 

Respingerea de către Sartre a ideilor, ca şi respingerea idealismului par 
să-l conducă la REALISMUL DIRECT, în teoria percepţiei. Acest lucru nu’ 
este inconsistent cu pretenția sa de a nu fi nici realist, nici idealist, de vreme 
ce, prin „realist“, el înţelege concepțiile care tin seama de independența 
reciprocă sau separabilitatea î în principiu a minţii şi a lumii. Împotriva aces- 
tui lucru, Sartre subliniază, după HEIDEGGER, că experienţa perceptivă 
are o dimensiune activă prin aceea că este mai degrabă un mod de inter- 
acţiune şi confruntare cu lumea, decât un mod de simplă contemplare a e: 
(„activitatea, ca o conştiinţă spontană, nereflexiva, formează un anume strat 
existential în lume“; 1962, p. 61). Prin urmare, el susţine că experienţa este 
mai bogată şi deschisă la mai multe aspecte ale lumii decât au pretins, în 
mod obişnuit, autorii empirişti: 

Atunci când alerg după un tramvai [...] există conştiinţa faptului-că-tram- 

vaiul-trebuie-ajuns-din-urmă etc. [...] Atunci, eu sunt cufundat în lumea 

obiectelor; ele sunt cele care constituie unitatea conştiinţei mele; ele 
sunt cele ce se prezintă cu valori, cu calităţi atrăgătoare şi respingă- 
toare... (1957, p. 49) În legătură cu aceasta, el insistă asupra faptului că 
eu am experienţa lucrurilor materiale ca deținând anumite potenţia- 
lităţi-pentru-mine („neantul“). Văd uşi și sticle ca putând fi deschise, 
biciclete ca putând fi conduse (în cele din urmă, el corelează aceste 
chestiuni, cu doctrina libertăţii existentialiste extreme). In mod similar, 
dacă prietena mea nu se află acolo unde mă aştept s-o întâlnesc, eu am 

experiența absenței ei „ca un eveniment real“ (1958, p. 10). 

Aceste sustinen fenomenologice sunt frapante şi captivante. Însă Sartre 
acordă insuficientă atenţie unor lucruri precum iluziile şi halucinatiile, care, 


scepticism 336 


în mod normal, sunt menţionate ca probleme pentru reprezentanții realis- 

mului direct. Totuși, în discuţia sa despre imagistica mentală (1972), el de- ` 
scrie actul de a imagina ca pe o „transformare“ a „materialului psihic“. 

Aceasta se corelează cu concepţia sa conform căreia, chiar şi o imagine fi- 

zică precum fotografia unui copac nu figurează drept obiect al conștiinței 

atunci când ai experiența lui ca reprezentare-a-copacului (mai degrabă decât 

ca o piesă a unei cărți de joc colorate). Însă, chiar si asa, rămâne un fapt că. 
fotografia continuă să contribuie la caracterul pe care-l capătă experiență. 

Dat fiind acest lucru, este greu de văzut cum evită Sartre să postuleze un 

analog mental al fotografiei pentru momente de imaginare mentală, şi este 

încă $i mai greu să reconciliezi aceasta cu respingerea de către el a reprezen- 

tărilor vizuale. S-ar putea ca el să considere imaginarea ca fiind o cunoaștere 

de percepție derivată şi degradată (1972, cap. 2), dar aceasta doar ridică o 

dată in plus problema halucinatiei şi iluziei perceptive, ca şi problema re- 

concilierii lor cu realismul direct. 


SCRIERI 


La Transcendance de l'Ego, Vrin, Paris, 1936; The Transcendence of the 
Ego, Hill and Wang, New York, 1957, trad. F. Williams si R. Kirkpatrick. 

Esquisse d'une theorie des émotions, Hermann, Paris, 1939; Sketch for a 
Theory of the Emotions, Methuen, Londra, 1962, trad. P. Mairet. 

L’Imaginaire, Gallimard, Paris, 1940; The Psychology of Imagination, 
Methuen, Londra, 1972, trad. anon. 

L’Etre et le Néant, Gallimard, Paris, 1943; Being and Nothingness, Methuen, 
Londra, 1958, trad. H. Barnes. 


GREGORY McCULLOCH [C. M.] 


scepticism 


Scepticismul este conceptia dupa care noi nu avem cunoastere. Aceasta 
concepție poate fi „locală“ (Pappas, 1978). Ea poate spune, de exemplu, că 
ne lipseşte orice cunoaştere a viitorului deoarece nu ştim că viitorul va semă- 
na cu trecutul; sau putem fi sceptici în legătură cu existenţa „altor minți“. 
Dar există şi o altă concepţie — concepţia absolut globală după care nu 
avem nici un fel de cunoaştere. 

Este îndoielnic că vreun filosof a susţinut în mod serios scepticismul 
absolut global. Chiar şi scepticii PYRRHONIENI, care susțineau că trebuie 
să ne abtinem de la a accepta vreo propoziţie non-evidentă, nu aveau aseme- 
nea ezitări în ceea ce priveşte acceptarea „evidentului“. Non-evidentă este 
orice opinie care are nevoie de temeiuri pentru a fi acceptabilă din punct de 

vedere epistemic, adică acceptabilă întrucât este întemeiată. DESCARTES, 
în ipostaza sa sceptică, nu a pus niciodată la îndoială conţinutul propriilor 
idei. Problema era, pentru el, dacă acestor idei le „corespunde“ ceva de din- 
colo de ele. 

Dar au fost susţinute şi apărate şi forme pyrrhoniene şi carteziene de 
scepticism virtual global. Presupunând că cunoaşterea este o formă de opinie 
adevărată şi suficient de întemeiată, condiţia întemeierii, prin opoziţie cu 
cea a adevărului sau a opiniei, este cea care dă apă la moară scepticului. 
Pyrrhonianul va sugera că nici o propoziție non-evidentă, empirică nu este 
suficient de întemeiată deoarece negația ei va fi la fel de bine întemeiată. 
Un sceptic cartezian va argumenta că nici o propoziţie empirică ce se referă 
la orice altceva în afară de mintea proprie şi de conținuturile sale nu este 
suficient de întemeiată deoarece există întotdeauna temeiuri legitime pen- 
tru a o pune Ja îndoială. Astfel, o deosebire esenţială între cele două con- 
ceptil priveşte severitatea cerințelor pe care o opinie trebuie să le indepli- 
nească pentru a fi suficient de întemeiată ca să conteze drept cunoaştere. 
Cartezianul cere certitudine. Pyrrhonianul cere doar ca propoziţia să fie 
mai bine întemeiată decât negația ei. 

Pyrrhonienii nu afirmd că nici o propoziţie nu poate fi cunoscută, pen- 
tru că această afirmaţie este ea însăși o pretenţie de cunoaştere. Ei exami- 
neaza mai degrabă o serie de exemple în care s-ar putea crede că avem o 
cunoaștere a non-evidentului. Ei susțin ca în acele cazuri simțurile, memo- 
ria şi rațiunea noastră pot furniza temeiuri la fel de bune pro sau contra 
opiniei despre ceea ce este non-evident. E mai bine, vor ei să spună, să ne 
abtinem de la accepta o propoziție decât să ne dăm acordul. Aceştia pot fi 
consideraţi „agnosticii“ sceptici. 

Scepticismul cartezian, impresionat mai mult de argumentul lui Descartes 
pentru scepticism dacât de răspunsul lui, susține că noi nu cunoaştem nici 
o propoziție empirică referitoare la orice lucru care depăşeşte conținuturile 
propriilor noastre mint. Rațiunea acestei poziţii este, în mare, aceea ca exis- 
tă o îndoială legitimă cu privire la toate propoziţiile de acest fel întrucât nu 
există nici un mod de a nega în mod întemeiat faptul că simțurile noastre 
sunt stimulate de o anumită cauză (un demon răuvoitor, de exemplu) care 
este radical diferită de obiectele despre care noi credem în mod normal că 
ne afectează simțurile. Astfel, dacă pyrrhonienii sunt agnosticii, scepticul 
cartezian este ateul. 

Deoarece pyrrhonianul, în comparație cu cartezianul, cere mult mai puţin 
unei opinii pentru ca aceasta să fie certificată drept cunoaştere, argumentele 
în favoarea pyrrhonismului sunt mult mai greu de construit. Pyrrhonianul 
trebuie să arate că nu există un set mai bun de temeiuri pentru a crede o 
propoziție decât pentru a o nega. Cartezianul poate admite că, în balanţă, o 

propoziţie este mai întemeiată decât negația ei. El trebuie doar să arate că 
rămâne o îndoială legitimă cu privire la adevărul propoziției. 

Astfel, problemele care trebuie luate în considerare în evaluarea scep- 
ticismului sunt următoarele: Există vreodată temeiuri mai bune pentru a 
crede o propoziție non-evidentă decât pentru a crede negația ei? Necesită 
cunoaşterea, cel putin în anumite forme ale sale, certitudine? $i, dacă da, 
este vreo propoziție non-evidentă certă? 

Vezi şi CERTITUDINE; DESCARTES; PYRRHONISM; SCEPTICISM 
CONTEMPORAN. 

PETER D. KLEIN 


scepticism contemporan 


Ca în multe cazuri din filosofia contemporană, discuţiile actuale despre 
scepticism au fost initiate de discuțiile lui DESCARTES cu privire la aceasta 
problemă, în special de discuția sa despre aşa-numita „ipoteză a spintului 
răuvoitor“. Această ipoteză spune în mare că, în loc să existe o lume de 
obiecte familiare, exist doar eu, opiniile mele şi un demon; demonul este 
cauza care face ca eu să am exact acele opinii pe care le-aș avea dacă ar 

exista lumea. Ipoteza sceptică poate fi „adusă la zi“ dacă inlocuim „eu“ şi 
„Stările mele“ cu „un creier într-o cuvă“ şi, respectiv, cu „stări ale creieru- 
lui“ şi dacă înlocuim spiritul răuvoitor cu un calculator care este conectat 
cu creierul meu şi care îmi determină creierul să fie exact în acele stări în 
care ar fi dacă stările sale ar fi cauzate de obiecte din lumea exterioară. 

Această ipoteză este menită să pună sub semnul întrebării cunoaşterea 
propoziţiilor empirice, arătând că experienţa nu este o sursă demnă de în- 
credere pentru opinii. Astfel, una dintre formele scepticismului tradiţional 
dezvoltate de pyrrhonieni, şi anume aceea că rațiunea nu este capabilă să 
producă cunoaștere, este ignorată de scepticismul contemporan (vezi SCEP- 
TICISM). Se pare că ipoteza sceptică poate fi utilizată în două moduri dis- 
tincte. Ea poate fi folosită pentru a arăta că opiniile noastre nu sunt nicio- 
dată certe, sau pentru a arăta că opiniile noastre nu sunt nici măcar înte- 
meiate. De fapt, după cum vom.vedea, prima utilizare depinde de cea de-a 
doua. 

Notând cu „p“ o opinie oarecare (de exemplu, că în fata mea se află o 
masă), primul tip de argument ce utilizează ipoteza sceptică poate fi for- 
mulat astfel: 


1. Dacă S ştie ca p, atunci p este certă. 
2. Ipoteza sceptică arată că p nu este certă. 
Deci, S nu ştie că p. 5 


Nu este nevoie de nici un argument în sprijinul primei premise, deoarece 
această primă formă de a utiliza ipoteza sceptică priveşte doar cazurile în 
care certitudinea este considerată o condiţie necesară a cunoaşterii (vezi 
CERTITUDINE): Se poate totuşi sublinia faptul că noi spunem adesea că 
cunoaştem ceva, desi nu am susține că acel lucru este cert. De fapt, Wittgen- 
stein (1972) consideră, în linii man, că propoziţiile care sunt cunoscute sunt 
întotdeauna supuse îndoielii, în timp ce atunci când spunem că propoziţia 
p este certă, excludem posibilitatea de a ne îndoi de p. În formularea lui 
Wittgenstein, „«cunoaşterea» şi «certitudinea» aparțin unor categorii diferite.“ 
(Wittgenstein, 1969, $308). 

Aceste replici scapă amândouă din vedere miezul problemei în dis- 
cutie — și anume, întrebarea dacă propozițiile empirice obişnuite sunt sau 
nu certe. Un sceptic cartezian ar putea accepta că există o utilizare a lui „a 
şti“ — o utilizare paradigmatica, poate — care să ne îndreptățească sa 
susţinem că o opinie a noastră reprezintă cunoaştere, deşi nu este certă. Insă 
problema noastră este tocmai aceea dacă o teză precum „iată o mână“ este 
certă. Pentru că dacă asemenea propoziţii nu sunt certe, atunci e cu atât mai 
rău pentru acele propoziţii pe care pretindem că le cunoaștem în virtutea 
certitudinii observaţiilor noastre. Provocarea scepticului eonstă în aceea că, 

în ciuda a ceea ce credem in mod obişnuit, nici o propoziţie empirică nu 
este imună fata de îndoială. 

Cea de a doua premisă a rationamentului presupune o concepție carteziană 
despre îndoială. În această concepţie, o propoziţie p este îndoielnică pen- 
tru S dacă există o altă propoziţie g, astfel încât (1) S nu are temeiuri să o 
respingă pe q şi (2) dacă q s-ar adăuga opiniilor lui S, ea ar diminua gradul 
de întemeiere a lui p (vezi CERTITUDINE). Ipoteza sceptică ar diminua 
gradul de întemeiere a lui p dacă ar fi adăugată opiniilor lui S. Devine ast- 
fel evident faptul că acest prim argument în favoarea scepticismului va fi 
convingător doar dacă va exista un bun argument pentru teza că S nu are 
temeiuri să respingă ipoteza sceptică. 

Aceste consideraţii ne conduc către analiza celui de-al doilea mod, mai 
răspândit, în care ipoteza sceptică a fost utilizată în dezbaterea contempo- 
rană asupra scepticismului: 


1. Dacă Sare temeiuri să creadă că p, atunci, întrucât p implică negația 
ipotezei sceptice, S are temeiuri să respingă ipoteza sceptică. 

2. S nu are temeiuri să respingă ipoteza sceptică. 
De aceea, S nu are temeiuri să creadă ca p. 


Sunt mai multe lucruri de remarcat în legătură cu acest raționament. În 
primul rând, dacă întemeierea este o condiţie necesară pentru cunoaştere, 
acest argument va reuşi să arate că S nu cunoaşte că p. În al doilea rând, 
acest raționament utilizează explicit premisa de care are nevoie primul Tafio- 
nament discutat mai sus, şi anume aceea că S nu are temeiuri să respingă 
ipoteza sceptică. În al treilea rând, prima premisă utilizează o versiune a 
așa-numitului principiu al transmisibilitatii (rransmisibility principle), care 
a fost formulat pentru prima dată în faimosul articol al lui Edmund Gettier 
(1963) (vezi PROBLEMA LUI GETTIER). În al patrulea rând, este evident 
că p implică, într-adevăr, negația interpretării celei mai naturale a ipotezei 
sceptice, din moment ce aceasta conţine afirmaţia că p este falsă. În al cin- 
cilea rând, prima premisă poate fi reformulată utilizând un alt concept epis- 
temic decât întemeierea. În special, „are temeiuri să creadă“ poate fi în- 
locuit, dacă facem modificările de rigoare, cu „a cunoaşte“. Astfel formu- 
lat, principiul poate fi infirmat pe temeiuri neinteresante. De exemplu, dacă 
opinia este o condiţie necesară a cunoaşterii, atunci, întrucât putem avea 
opinia că p fără să avem opinii despre toate propoziţiile implicate de p, este 
clar că principiul este fals. Principiul poate fi infirmat analog și pe alte 
temeiuri neinteresante. De exemplu, daca implicatia este foarte complexă, 
S poate să nu aibă temeiuri pentru a crede consecventul implicatiei deoarece 
S nu sesizează implicatia. In plus, S poate să sesizeze implicatia, dar sa se 
bazeze pe temeiuri greşite atunci când acceptă propoziţia implicată, intre- 

barea interesantă este însă următoarea: Daca S are temeiun să creadă (sau 
cunoaşte) că p, p implică q într-un mod evident (pentru S), iar S crede că q 
pe baza opiniei că p, atunci are S temeiuri să creadă (sau este el în situația 
de a cunoaşte) că q? 

Literatura epistemologică contemporană oferă două răspunsuri generale 
la argumentul în favoarea scepticismului care utilizează o versiune intere- 
santa a principiului transmisibilitatii. Răspunsul cel mai des întâlnit pune 
la îndoială valabilitatea principiului. Cel de-al doilea susține că argumen- 
tul comite în mod necesar un petitio principii. 

Nozick (1981), Goldman (1986), Thalberg (1974), Dretske (1970) şi 
Aud: (1988) au ridicat obiecţii la adresa diverselor forme ale principiului 
transmisibilitatii. Unele dintre argumente vor să arate că, atunci cand „în- 
temeierea“ este substituită prin „cunoaştere“, prima premisă este falsă într-un 
mod interesant. Este însă foarte important să remarcăm faptul că, chiar dacă 
principiul, astfel formulat, ar fi fals, atât timp cât întemeierea este o condiţie 
necesară pentru cunoaştere, raționamentul de mai sus ar putea fi totuşi uti- 
lizat pentru a arăta că p nu intră în sfera cunoaşterii noastre, întrucât opinia 
că p nu ar fi întemeiată. La fel de important este faptul că, chiar dacă există 
vreo concepție legitimă despre cunoaştere, în care cunoaşterea nu presupune 
întemeierea, provocarea scepticului ar putea fi pur şi simplu reformulată în 
termeni de întemeiere. Pentru că a nu avea temeiuri să cred că în fața mea 
se află o masă pare să fie la fel de supărător ca şi a nu cunoaşte acest fapt. 

Argumentele îndreptate impotriva primei premise iau două forme. Une- 
le argumente se bazează pe contraexemple la principiul respectiv, con- 
traexemple despre care se presupune că sunt evidente. Altele se bazează pe 
teorii generale ale intemeitrii sau ale cunoaşterii care au drept implicatie 
ideea că principiul transmisibilității este fals. 

Andy (1988) oferă un contraexemplu plauzibil la principiul transmisi-. 
bilitatii: să considerăm o persoană care adună o coloană de numere de su- 
ficient de multe ori pentru a avea temeiuri să creadă că suma lor este 1066. 
Acum, dacă principiul transmisibilității este corect, S are temeiuri să creadă 
că un expert în aritmetică, care a adunat acele numere şi crede că suma lor 
este 1067, se înşală. Însă, continuă obiectia, S nu are temeiuri să creadă că 
expertul în aritmetică se înşală. Dretske (1970) şi Talberg (1974) oferă con- 
traexemple asemănătoare. 

Nozick (1981) şi Goldman (1986) au dezvoltat teorii generale ale 
cunoaşterii care au drept consecință faptul că principiul transmisibilitafii 
este infirmat într-un mod interesant atunci: când „are temeiuri să creadă“ 
este substituit prin „cunoaşte“. Concepţiile lor diferă în multe aspecte im- 
portante, însă în linii mari ideea este că, pentru ca o opinie să conieze drept 
cunoaştere, mecanismele de producere a opiniilor noastre trebuie să fie 

demne de încredere (reliable). Adică, aceste mecanisme trebuie să producă 
opinii adevărate atât în circumstanţele reale, cât şi într-o anumită submulțime 
de circumstanţe posibile. Astfel, noi cunoaştem că p, dar nu cunoaştem ne- 
gajia ipotezei sceptice, întrucât există procese demne de încredere care pro- 
duc opinia că p, dar nu există nici unul care să producă într-un mod demn 
de încredere opinia că ipoteza sceptică este falsă. 

Cred că atât contraexemplele la principiul transmisibilității, cât şi teo- 
ria generala a a cunoașterii care implica faptul că principiul poate fi infirmat 
ne temeiuri interesante ignoră acel aspect ce face ca acest principiu să fie 
intuitiv plauzibil. El este plauzibil tocmai pentru că deductia este cea mai 
ound modalitate de a extinde sfera lucrurilor întemeiate sau cunoscute. O 
persoană are temeiuri să accepte o consecință a lui p, sau cunoaşte o con- 
secin{a a lui p, deoarece p însăşi este întemeiată sau cunoscută. Asttel, daca 
S are temeiuri să creadă că p, iar p implică respingerea ipotezei sceptice, 
resp:ngeres acestei ipoteze de către S este întemeiată, pentru că S are un 
temei adecvat pentru a respinge ipoteza sceptică, si anume p. 

Revenind la contraexemplul de mai sus, dacă S are temeiuri să creadă 
că suma este | 066, atunci S are temeiuri să creadă că oricine spune că suma 
este ! 067 greseste. Şi anume, S are drept temei adecvat pentru a crede acest 
jucru opinia că suma este | 066. Fireşte, S poate să reevalueze statutul epis- 
temic al propoziției iniţiale că suma este 1 066, pe baza faptului că își dă 
seama că această propoziție implica că matematicianul greseste. Însă acest 
fapt reabilitează principiul nostru. Căci reevaluarea lui S se bazează pe re- 
cunoașterea faptului că, dacă afirmația inițială este întemeiată, atunci și afir- 
matia ce rezultă din implicatie este întemeiată. Însă, după cum judecă acum 
S, aceasta din urmă nu este întemeiată. Aşadar, nu există nici un moment în 
care opinia lui S că suma este 1 066 să fie întemeiată Şi în același timp opinia 
sa că expertul greşeşte să nu fie întemeiată. 

Avem astfel un argument plauzibil în favoarea principiului transmisi- 
bilitatii, argument care se sprijină pe o concepție intemalistă cu privire la 
întemeiere. Dar chiar acest argument arată că argumentul sceptic ce uti- 
lizeaza principiul transmisibilitatii se face vinovat de petitio principii. Căci 
dacă principiul transmisibilitatii este adevărat, atunci trebuie ca o anumită 
formă a concepției internaliste a întemeierii să fie corectă, iar temeiul pe 
care il are S pentru a respinge ipoteza sceptică este chiar p. Dar atunci, un 
argument în favoarea celei de-a doua-premise, i. e. că S nu are temeiuri să 
respingă: ipoteza sceptică, va trebui să arate că S nu are temeiuri „interne“ 
adecvate pentru a respinge ipoteza sceptică. Dar de vreme ce p ar fi un ast- 
fel de temei adecvat, este necesar ca argumentul în favoarea celei de-a doua 
premise să arate că S nu are temeiuri să creadă că p. Dar aceasta este chiar 
concluzia argumentului sceptic. Avem astfel o replică adecvată la argu- 

mentul în favoarea scepticismului care utilizează principiul transmisibilitatii 
(vezi Klein, 1981). 

O discuţie despre scepticismul contemporan nu ar fi completă dacă nu 
ar menţiona opiniile lui.PUTNAM (1981) şi DAVIDSON (1986) despre 
ipoteza sceptică. Aceştia nu se concentrează asupra conceptelor epistemice 
de întemeiere sau de certitudine, ci argumentează că însăşi ipoteza sceptică 
trebuie să fie falsă. Argumentele lor diferă în multe aspecte importante, însă 
au în comun o trăsătură fundamentală. Lăsând subtilitatile la o parte, aceas- 
ta este urmnatoarea: opiniile pe care le avem depind de obiectele din jurul 
nostru. Opiniile au un trecut cauzal, astfel încât nu este posibil ca majori- 
tatea lor să fie false. Putnam argumentează, de exemplu, că ar fi imposibil 
ca noi să avem opinia că apa este H:O dacă nimeni nu ar fi avut vreodată 
experienta apei. Dacă oamenii s-ar fi aflat întotdeauna pe o planetă unde nu 
ar fi existat apă, opiniile noastre nu ar putea să fie despre apă. Lăsând din 
nou subtilităţile la o parte, în concepţia lui Davidson opiniile noastre tre- 
buie să fie în general adevărate deoarece „în calea scepticismului global cu 
privire la simţuri [...] stă faptul că noi trebuie să considerăm că, în cazurile 
cele mai evidente şi mai elementare din punct de vedere metodologic, 
obiectele opiniilor noastre sunt şi cauzele acestor opinii“ (Davidson, 1986, 
pp. 317-18). 

Există cel puţin patru replici plauzibile la acest mod de a privi ipoteza 
sceptică. Mai întâi, chiar dacă o parte a opinii.or mele nu ar putea fi false 
la un moment dat datorită modului în care ele iau naştere, rămâne posibilă 
o formă foarte tare de scepticism. Se poate ca opiniile mele să se fi format 
exact în felul în care pretind concepțiile cauzale şi ca mai târziu să fiu plasat 
în scenariul descris de ipoteza sceptică iar de atunci înainte opiniile mele 
despre lumea înconjurătoare să fie în general false. In al doilea rând, se 
poate argumenta că Davidson și Putnam nu sunt indreptatiti ca atunci cand 
argumentează împotriva scepticismului să utilizeze teze despre ordinea 
cauzală a lucrurilor, întrucât scepticul pune la îndoială tocmai cunoașterea 
ordinii cauzale. În al treilea rând, dacă opiniile (ca opuse dorințelor, de 
exemplu) sunt exact acele stări (mentale) ale oamenilor ale căror cauze 
specifice sunt obiectele lor intentionale, atunci noi nu putem presupune exis- 
tenta opiniilor când argumentăm împotriva scepticismului. Cartezianul o 
putea face, deoarece el credea că tipurile de stări mentale pot fi diferenti- 
ate prin ,,introspectie“. Astfel, sfera lucrurilor ce pot fi puse la îndoială s-a 
lărgit, căci acum ne putem îndoi că există opinii. In al patrulea rând, se poate 
susține că dacă o concepţie asupra sensului (meaning) este de aşa natură 
încât face scepticismul a priori imposibil, atunci acea concepție despre sens 
este ipso facto falsă. Eu am argumentat în favoarea primelor trei obiecții la 

această abordare a scepticismului (Klein, 1986). Ultima obiecţie se datorea- 
za lui McGinn (1986). 

Vezi şi PROBLEMA LUI GETTIER; CUNOAȘTERE SI OPINIE; 
CUNOASTERE PROPOZITIONALA; RELIABILISM; SCEPTICISM; 
SEXTUS EMPIRICUS; ARGUMENTE TRANSCENDENTALE. 


BIBLIOGRAFIE 


Audi, R., Belief, Justification, and Knowledge, Wadsworth, Belmont, 1988. 

Davidson, D., ,,A coherence theory of truth and knowledge“, in E. LePore 
(ed.), Truth and Interpretation, Blackwell, New York, 1986, pp. 307-19. 

Dretske, F., „Epistemic operators“, Journal of Philosophy 67, 1970, 
pp. 1003-13. 

Gettier, E., „Is justified true belief knowledge?“ Analysis, 23, 1963, pp. 121-3. 

Goldman, A. I., Epistemollogy and Cognition, Harvard University Press, 
1986. 

Klein P., Certainn’: A Refutation of Scepticism, University of Minnesota 
Press, Minneapolis, 1981. 

Klein, P., „Radical interpretation and global scepticism“, in E. LePore (ed.), 
Truth and Interpretation, Blackwell, New York, 1986, pp. 369-86. 

Lehrer, K., Knowledge, Oxford University Press, Oxford, 1974. 
McGinn, C.. „Radical interpretation and epistemology“, in E. LePore (ed.), 
Truth and Interpretation, Blackwell, New York, 1986, pp. 356-68. 
Nozick, R., Philosophical Explanations, Harvard University Press, Cam- 
bridge, MA, 1981. 

Putnam, H., Reason, Truth, and History, Cambndge University Press, Cam- 
bridge, 1981. 

Thalberg, I., „Is justification transmissible through deduction?“, Philo- 
sophical Studies, 25, 1974, pp. 357-64. 

Unger, P., Ignorance: A Case for Scepticism, Oxford University Press, Ox- 
ford, 1975. 

Wittgenstein, L., On Certainty, Blackwell, Oxford, 1969. 


PETER D. KLEIN (A. Z.] 


scepticism modern 


Scepticismul modern a început în secolul al şaisprezecelea, o dată cu 
redeșteptarea cunoaşterii despre şi a interesului pentru scepticismul pyrrho- 
ntan antic grec, așa cum a fost acesta expus în scrierile lui SEXTUS EM- 
PIRICUS şi prezentat în De Academica a lui Cicero. Termenul „sceptic“ nu 
a fost utihzat în Evul Mediu şi a fost la început pur şi simplu transliterat din 

"limba greacă. Scrierile lui Sextus au fost publicate în latină în 1562 şi 1569 
as în greacă în 1621. Ediţii ale textului lui Cicero au apărut în timpul seco- 
«llui al saisprezecelea. Relansarea acestor scrieri a avut loc într-un timp în 
care Reforma si Contrareforma ridicaseră o problemă fundamentală refe- 
“nitoare la cunoaşterea religioasă — cum distingem adevărata cunoaștere re- 
“ligioasă de opiniile false sau dubioase? Erasmus a negat'că noi putem rea- 


-liza acest lucru şi a recomandat să îi urmăm pe sceptici în suspendarea 


“judecății, şi să acceptăm viziunea Bisericii Catolice în chestiunile dispu- 


tate. Traducătorul lui Sextus, Gentian Hervet, un preot catolic, spunea că 
viziunea pyrrhonienilor constituie răspunsul perfect şi complet la calvinism. 
Dacă nimic nu poate fi cunoscut, atunci calvinismul nu poate fi cunoscut. 
Adepții Contrareformei au utilizat argumentele sceptice pentru a construi 
o „maşină de război“ împotriva oponenților protestanți, iar protestanții au 
căutat să demonstreze că de fapt Catolicii şi-ar submina propria lor viziune 
datorită aceloraşi provocări sceptice. 

Cea mai importantă prezentare a scepticismului din acea vreme a fost 
cea a lui MONTAIGNE, din a sa Apology for Raimond Sebond. Montaigne 
a studiat argumentele din Sextus şi din Cicero şi a fost copleșit de ele. El 
le-a adunat în eseul său lung și întortocheat și le-a modernizat pentru a cores- 
punde preocupărilor intelectuale ale secolului al șaisprezecelea. E] le-a for- 
mulat într-o limba neaosa (franceza), care a furnizat vocabularul discuţiilor 
moderne cu privire la problema cunoaşterii. 

Punerea sub semnul întrebăni de către Montaigne a temeiurilor pentru 
orice pretenţie de cunoaștere, a adecvării presupusului criteriu al cunoașterii 

şi a posibilităţii oricăror standarde etice universale a aruncat provocări tu- 
turor concepțiilor susţinute în acea vreme. Opera lui Montaigne a ajuns un 
bestseller în Franţa şi în traducerea engleză. Punând la îndoială tradiţia in- 
telectuală existentă, Montaigne a proclamat un scepticism general, nu nu- 
mai împotriva. scolasticismului sau a naturalismului Renaşterii, ci $i îm- 
potriva posibilității oncărui sistem de idei care să nu poată fi pus la îndoială. 
Discipolul lui Montaigne, Părintele Pierre Charron, a prezentat scepticis- 
mul într-o formă didactică ce a fost citită de foarte multă lume. 

Filosofii de la începutul secolului al șaptesprezecelea au încercat să for- 
muleze răspunsuri la noul scepticism, ca un mod de a întemeia teorii filosofice 
moderne care să fundamenteze ştiinţa modernă. BACON, Mersenne, Gassen- 
di, DESCARTES, Pascal, printre alții, au încercat să înlăture amenințarea 
sceptică ce coplesea lumea intelectuală. 

Mersenne si Gassendi au formulat în moduri diferite un scepticism mo- 
derat sau constructiv, concedând scepticului o parte majoră, dar susținând 

totuşi că un anumit tip de cunoaștere limitată este posibilă şi utilă. Într-un 
dialog în care unul dintre personaje era un sceptic ce avansa argumente din 

Sextus, Mersenne spunea că, desi nu putem răspunde provocărilor funda- | 
mentale ale scepticilor, aceasta nu contează, pentru că avem de fapt moda- . 
litati de a ne rezolva problemele. Putem prezice anumite fapte viitoare pe ; 
baza experienței, desi nu putem cunoaște cauzele reale ale evenimentelor. ' 
Putem să ne îndoim de posibilitatea cunoașterii metafizice și să dezvoltăm 
totuși în acelaşi timp o știință care leagă aparențele de aparente. 

Gassendi a continuat aceste idei în ceea ce el a numit o via media între 
scepticism şi dogmatism. El a dezvoltat o teorie atomistă epicureană, care 
unește aparențele. Aceasta ar oferi o umbră a adevărului, mai degrabă decât 
Adevărul însuşi. - 

DESCARTES nu voia să râmână la această certitudine limitată. El a cău- 
tat adevăruri pe care nici un sceptic să nu le poată pune la îndoială. Pentru 
a le găsi, el a adoptat mai întîi o metodă sceptică a îndoielii, respingând 
orice opinii care ar putea să fie, în orice condiții pe care le putem concepe, 
false sau dubioase. El a respins rapid opiniile bazate pe simţuri, deoarece 
simțurile ne înşală uneori. A respins opiniile despre realitatea fizică, deoarece 
ceea ce noi credem că este o asemenea realitate poate să fie doar parte a 
unui vis. A respins opiniile bazate pe raţionament, deoarece noi putem fi 
inselati sistematic de o putere demonică. În acest punct, Descartes părea să 
fi creat o formă de scepticism mai tare decât cea a lui „Montaigne. Însă în 
continuare Descartes şi-a pus întrebarea dacă putem să punem la îndoială 
sau să respingem opinia noastră cu privire la propria noastră existenţă. În 
acest moment noi ne dăm seama că orice încercare de a face acest lucru este 
combătută de faptul că noi suntem conștienți că noi înșine suntem cei care 
ne indoim. Astfel, primul adevăr despre care Descartes a susținut că nu poate 
fi pus la îndoială este ,,Gandesc, deci exist“ (COGITO). Din acest adevăr 
noi putem desprinde criteriul că orice lucru pe care îl concepem clar și dis- 
tinct este adevărat. Folosind acest criteriu, noi stabilim că Dumnezeu exis- 
tă, că El este atotputernic, creatorul a tot ceea ce există, şi că, întrucât El 
este perfect, nu ne poate înșela. De aceea, tot ceea ce Dumnezeu ne face să 
percepem clar si distinct trebuie să fie adevărat. În acest fel, noua filosofie 
a lui Descartes urmăreşte să respingă noul scepticism. 

Sistemul lui Descartes a devenit principala țintă a scepticilor moderni. 
El a fost criticat de Gassendi, HOBBES si Mersenne, întrucât s-ar baza pe 
dogme neîntemeiate şi de neîntemeiat. De ce nu ar putea un Dumnezeu atot- 
puternic să ne insele? Cum stim noi că nu există un adevăr pentru Dum- 
nezeu sau pentru îngeri, care este diferit de ceea ce noi suntem nevoiţi să 
acceptăm ca adevărat? De ce ar trebui ca ceea ce concepem clar şi distinct 
să fie adevărat în realitate, și nu doar în minţile noastre? Cum ştiri noi că 
întreaga noastră imagine subiectivă despre lume, indiferent cât de certă, nu 
este doar o iluzie? Descartes a replicat că a lua asemenea întrebări în serios 

ar însemna să închidem poarta raţiunii. Însă acest argument prin apel la ca- 
tastrofe nu a răspuns într-adevăr provocărilor sceptice. În generația urmă- 
toare, au apărut analize foarte detaliate ale părților discutabile din filosofia 
lui Descartes. Pierre-Daniel Huet a căutat să arate că toate părerile lui 
Descartes, inclusiv cogito, sunt deschise îndoielii. Simon Foucher a îndreptat 
un atac similar împotriva lui Malebranche, imediat ce filosofia acestuia a 
fost publicată. Foucher a atacat de asemenea şi încercarea lui Leibniz de a 
întemeia un sistem dogmatic. Apogeul scepticismului secolului al sapte- 
sprezecelea a apărut în scrierile lui Pierre Bayle, în special în al său Dicţionar 
istoric şi critic (Historical and Critical Dictionary) (1697-1702). Bayle a 
strâns laolaltă diferite temeiuri de îndoială, în încercarea de a submina 
filosofia modernă şi cea antică deopotrivă. El a lansat provocări sceptice 
devastatoare la adresa cartezianismului, a noului rationalism al lui Leibniz 
şi a oricăror oponenți ai scepticismului. Argumentele din Dicţionarul lui 
Bayle, în special din articolele sale referitoare la scepticul grec PYRRHON 
din Elis şi la Zenon din Elea, au ridicat probleme centrale pentru următoarea 
generaţie de filosofi. 

LOCKE a propus o caie de a evita scepticismul, admițând că nu putem 
avea o cunoaştere reală dincolo de intuiţie şi de demonstraţie, dar susținând 
că nimeni nu este atât de nebun încât să se îndoiască de faptul că focul este 
fierbinte, că pietrele sunt solide etc. Experienţa ar înfrânge scepticismul. 
Criticul lu: Locke, Episcopul Stillingfleet, a încercat să arate că empirismul 
acestuia ar sfârşi în scepticism. BERKELEY spunea că argumentele lui 
Bayle pot fi întoarse împotriva filosofiei lui Locke. Bayle arătase deja că 
distincția dintre calități primare şi secundare nu poate fi apărată. Dacă ul- 
timele sunt subiective și există doar în minte, la fel sunt şi cele dintâi. Berke- 
ley a accentuat această idee şi a transformat concepția lui Locke într-un 
scepticism total. Berkeley a susținut că a dat răspuns scepticismului prin 
ideea că aparenţa este realitate, că orice este perceput este real. 

HUME, un cititor devotat al lui Bayle, a dezvoltat un scepticism mai 
cuprinzător. Noi nu putem cunoaște nimic dincolo de impresii şi de idei. 
Cunoaşterea de tip cauzal, singura care ne poate duce dincolo de experienţa 
imediată, nu se bazează pe nici un principiu rational sau demn de susţinut, 
ci doar pe o tendinţă psihologică naturală şi de neschimbat de a ne aştepta 
la experienţe viitoare care să semene cu cele pe care le-am avut în trecut. 
Orice încercare de a întemeia inevitabilele noastre convingeri referitoare la 
existența cauzelor, a lumii exterioare, sau, în interiorul nostru, a unui: eu real 
şi constitutiv sfârşeşte în absurditate şi contradicție. Astfel, orice cercetare 
a opiniilor noastre ne duce la scepticism, dar natura nu ne lasă să rămânem 
sceptici. Noi nu ne putem abtine să opinăm. Astfel, conchide Hume, noi ne 

descurcăm în viata şi ne ponderam irezistibilele îndoieli sceptice printr-o 
credință animalică. 

Scepticismul lui Hume a cunoscut două tipuri de răspunsuri care au ju- 
cat un rol important în teoriile contemporane ale cunoaşterii: răspunsul rea- 
list bazat pe simţul comun al lui Thomas REID şi teoria critică a lui Im- 
manuel Kant. Reid, un contemporan al lui Hume, a insistat asupra faptului 
că, deşi nu putem răspunde problemelor sceptice ridicate, nimeni nu se în- 
doieşte realmente de existența cauzelor, a lumii exterioare sau interioare. 
Simţul nostru comun ne duce la concepții pozitive în această privinţă, iar 
atunci când simţul comun intră în conflict cu filosofia, trebuie să respingem 
concluziile filosofice. Hume a afirmat că el era de acord cu Reid, însă nu 
găsea că acesta este un răspuns la scepticism. In concepția lui Hume, această 
credință forţată este un fapt psihologic al vieții, dar nu un argument îm- 
potriva scepticismului. 

Kant afirma că Hume l-a trezit din somnul dogmatic şi l-a facut să vada 
cât de riscante sunt pretenţiile noastre de cunoaştere. Însă el a susținut că 
Hume nu a pus o întrebare adecvată. Noi avem de fapt o cunoaștere indu- 
bitabilă, care ne spune ceva despre întreaga experienţă posibilă, precum 
cunoaşterea faptului că întreaga experienţă va fi spaţială $i temporală. Cum 
este această cunoaştere posibilă, dacă noi nu putem trece dincolo de lumea 
experienţei noastre? Kant a susținut că experiența este o combinație între 
modul în care noi o proiectăm şi conținutul ei. Există forme ale tuturor per- 
ceptiilor posibile și există categorii prin intermediul cărora facem judecăți 
despre toate experientele posibile. Noi nu putem sti dacă acestea corespund 
unei lumi de dincolo de experiență, dar.putem analiza acele aspecte ale ex- 
perientei posibile care sunt certe. Astfel, noi putem avea un tip de cunoaștere, 
dar nu cunoaşterea lucrurilor în sine. 

Kant a propus filosofia sa critică drept un mod de a rezolva problemele 
sceptice înrădăcinate în filosofia moderna. El a fost imediat atacat ca fund 
el însuşi doar un sceptic foarte rafinat, deoarece şi el a sfârşit prin a nega 
capacitatea noastră de a avea o cunoaştere necesară despre lume. Filosofia 
germană din următoarea jumătate de secol a constat din încercări de a evi- 
ta sau de a depăşi scepticismul implicit în analiza kantiană a situaţiei 
cunoașterii. 

vezi şi DOCTRINA SIMTULUI COMUN SI COGNITIVISM CRITIC; 
ÎN SINE/PENTRU SINE; NOUMENAL/FENOMENAL; SEXTUS EM- 
PIRICUS. 

Schlick, Moritz (1882-1936) 


Schlick a fost fondatorul grupului cunoscut sub numele de CERCU 
VIENA $i, împreună cu Rudolf Carnap, şi, mai târziu, cu Otto Neurath, 
reprezentat sufletul acestei mişcări. S-a pregătit cu Max Planck ca fiziciz 
teoretician, şi a fost unul dintre primii filosofi care a înțeles teoria relat 
vitatii a lui Einstein şi a scris despre ea. El avea, in acest sens, calificare 
ideală pentru a-i conduce pe POZITIVISTII LOGICI. 

Cea mai substanţială contribuție a lui Schlick la epistemologie o reprezi: 
tă lucrarea sa timpurie, Teoria generală a cunoașterii (General T. heory 
Knowledge). La acel moment, Schlick nu era strict pozitivist, dar nici ka; 
tian. (În 1919, după apariția volumului, Einstein observa că fi va fi greu | 
Schlick să obţină un post de profesor, întrucât „el nu aparţine biseric 
filosofice consacrate a kantienilor“.) Teoria generală este EMPIRISTA, pr 
faptul că respinge posibilitatea unei CUNOASTERI A PRIORI sinteti. 
(vezi şi KANT), dar apără o versiune a poziției pe care am putea-o nur 

„realism structural, şi pe care Schlick o numeşte „fizicalism“. Știința are 
a face cu entități reale, inobservabile, pe care Schlick le numeşte chiar ,,lu- 
cruri în sine“, şi care nu sunt simple construcţii logice, pe baza datelor 
simțurilor. Expunerea dată de el cunoaşterii $1 judecății este în mod explic- 
it „holistă“, iar cunoaşterea sau cognitia („Erkennen“) este strict separată 
de luarea de cunoştinţă („Kennen“) sau de experiența („Erleben“) „datu- 
lui“. Astfel, noţiunea lui Russell de CUNOAŞTERE PRIN LUARE LA 
CUNOȘTINȚĂ devine incoerentă. Cunoaşterea trebuie să aibă o natură 
propozițională. necesitând concepte şi judecăți. Simpla luare Ja cunoștință 
a DATULUI este iremediabil subiectivă. In privinţa cunoaşterii de sine. 
Schlick găsește un f apt adițional, „unitatea conștiinței“, care este „în mod 
direct dat“. Însă, desi este în mod expres anti- humeeană, descrierea sa este 
și non-kantiană, prin aceea că acest „fapt“ pare a fi empiric. Pozitivismu! 
lui Mach --- care imde să identifice ceea ce este real cu ceea ce este dat în 
experienţă — primeşte o diagnoză favorabilă, dar este respins cu fermitate. 

Sub influenta lui Hilbert, Teoria Generală argumentează în favoarea 
unei descrieri a propoziţiilor necesare din GEOMETRIE. aritmetică, logi- 
că şi metafizică drept „convenţii ale simbolismului“, şi nu adevăruri sin- 
tetice a priori. Cu ioate acestea, nu cartea lui Schiick, ci Tractatus-ul lui 
WITTGENSTEIN a reprezentat lucrarea care a oferit Cercului de la Viena 
o bază pentru un „empirism consistent“ (care să poată oferi o expunere 
plauzibilă a necesităţii logice). (Vezi POZITIVISM LOGIC, CUNOAȘTERE 
MATEMATICĂ). 

Punctul de vedere al Zeoriei generale ilustrează [cum a argumentat Fried- 
man (1983)] faptul că doctrinele Cercului de la Viena nu reprezentau o sim- 
pla dezvoltare lineara a empirismului clasic, ci au încorporat şi elemente 
ale tradiție: kantiene. Totuşi, sub influenţa înțelegerii pe care o dă teoriei 
relativităţii, iar mai târziu sub influenţa lui Wittgenstein, Schlick preia, in 
scrierile de după Teoria generală, un ton ceva mai pozitivist şi mai VERI- 
FICATIONIST. În anii '30, el a luat susținut, cu principiul său al verificarn, 
o versiune lingvistică a identificării lui Mach a datului cu realul. Principiul 
verificări a primit mai multe definiții în cadrul Cercului de la Viena, Schlick 
având tendinţa să fie mai liberal în această privință. În Pozitivism şi realism 
(1932), F undamentul cunoașterii (1934) şi Fapte si propoziţii (1935), el a 
argumentat, împotriva obiecţiilor COERENTISTE ale lui NEURATH, în 
favoarea existenței unei clase FUNDATIONALE incorigibile de Konsta- 
tierungen sau „constatări“. Ceea ce a vrut să susțină Schlick era că propo- 
zitiile ar putea fi comparate cu ceva distinct de alte propoziții, că enunturile 
pot fi garantate (warranted) de experienţe. Totuşi, „constatările“* ocupau, 
în mod confuz, un loc intermediar între judecăţi şi senzații. Schimbarea din 
epistemologia lu: Schlick nu trebuie să fie supralicitata. A existat o tensi- 

une constantă, nerezolvată, in filosofia sa, între un realism naturalist și un 
fundationalism pozitivist empirist (vezi Gower, în curs de apariţie). 

Sub influenţa lui Wittgenstein și a lui Carnap, Schlick a ajuns să con- 
sidere că metafizica este constituită din „pseudo-probleme“. De pildă, el 
vata dihotomia realism—idealism drept o pseudo—inconsistenta între propo- 
zitii hpsite de semnificaţie cognitivă. Dar el nu a acceptat niciodată con- 
ceptia lui Carnap despre filosofie ca simplă „logică a științei“. 

scientia media 
Vezi SUAREZ 


Sellars, Wilfrid (1912-89) 


Filosof american. Conceptia epistemologica cel mai strans asociata 
cu numele lui Wilfrid Sellars este cu siguranţă critica sa radicală a ceea 
ce el a numit „Mitul Datului“ (the Myth of the Given). Cadrul filosofic 
al datului a luat multe înfățișări de-a lungul istoriei, teoria clasică a 
datelor sensibile fiind doar una dintre ele. Dar Sellars a considerat însăşi 
ideea că cunoaşterea empirică se sprijină pe un fundament, de orice fel 

ar fi acesta, ca o manifestare a Mitului Datului. Un exemplu in acest 
sens este supoziţia că „accesul privilegiat“ al unei persoane la stările 
sale mentale este o trăsătură de bază a experienţei, anterioară logic și 
epistemologic tuturor conceptelor intersubiective legate de fenomenele 
interioare. În centrul criticii lui Sellars a „întregului cadru al datului“ 
stă recunoaşterea explicită a caracterului normativ ireductibil al discursu- 
lui epistemic. 


„Ideea fundamentală este că atunci când caracterizăm un fenomen sau 
o stare ca aceea de cunoaştere noi nu dăm o descriere empirică a acelui 
fenomen sau a acelei stări, noi îl (o) plasăm în spaţiul logic al temeiunior, 
al întemeierii şi al capacității de a întemeia ceea ce spunem“ (1956, 
p. 169). 


Prin urmare, simpla apariție a „experienţelor“, oricât de sistematică din 
punct de vedere cauzal, nu constituie încă percepție în sensul epistemic, 
sens care permite realizarea unei opoziții semnificative între „percepție ver- 
tabilă“ si „falsă percepție“ (misperception). Percepția în acest sens este în- 
totdeauna percepţia a ceva ca ceva, şi necesită astfel mai mult decât simpla 
folosire a dispoziţiilor de a reacţiona diferențiat. În măsura în care o per- 
cepere a ceva ca cutare şi cutare este un candidat la evaluarea epistemică, 
ea cuprinde în mod necesar judecata că ceva este cutare şi cutare, $i @ for- 
tiori o clasificare a conţinutului său sub concepte. Urmează de aici că simturile 
per se nu prind nici un fapt, iar astfel devine clar că: 


„În loc să ajungem să avem un concept despre ceva întrucât am obser- 
vat acel tip de lucru, a avea capacitatea de a observa un tip de lucru 
înseamnă a avea deja conceptul acelui tip de lucru, şi nu poate da sea- 
ma de el“ (1956, p. 176). 


În consonanta cu respingerea Mitului Datului, Sellars a interpretat 
autoritatea epistemică la persoana întâi a unui individ, referitoare la as- 
pecte ale experienţei: sale, ca bazându-se pe şi presupunând un statut in- 
tersubiectiv al conceptelor de senzaţie (sensory concepts). În mod core- 
lativ, conştiinţa senzorială nu poate furniza o forma de cunoaştere a 
faptelor empirice care să fie „fundaţională“ în sensul că este imediată 
(neinferenţială), nu presupune cunoaşterea altor fapte (particulare sau 
generale) şi constituie ultima curte de apel pentru toate celelalte teze fac- 
tuale. Desi o persoană poate într-adevăr să cunoască în mod direct un 
fapt empiric, într-un sens care presupune că ea nu a inferat din alte propo- 
ziţii ceea ce crede în mod întemeiat, Sellars a insistat asupra faptului că 
opinia care constituie o astfel de cunoaştere directă nu este din această 

cauză oarecum auto-întemeietoare (se/f-warranting) sau auto-certifica- 
toare (self-authenticating). Ci: 


„A spune că cineva cunoaşte în mod direct că p înseamnă a spune ca 
dreptul său la convingerea că p implică în mod esenţial faptul că ideea 
[opinia] că p i-a venit subiectului cunoscător într-un mod specific. Voi 
numi acest tip de credibilitate «credibilitate trans-nivel» («trans-level 
credibility») şi [voi vorbi despre] schema de inferenta... la care se referă 
aceasta, ca inferenta trans-nivei.“* (Sellars, 1965a, p. 88) 


Astfel, de exemplu, atunci când cineva vede că in fata lui se află un măr 
roşu — o achiziție perceptuală pe care Sellars o modelează printr-o gândire 
cu voce tare sinceră, spontană, de forma: „Uite un măr roşu!“ — atunci, dat 
fund că a învăţat cum să utilizeze cuvintele relevante în situații perceptuale, 
el are temeiuri să rationeze după cum urmează: 


„Tocmai am gândit cu voce tare «Uite un măr rosu!». Nu există cir- 
cumstante neutralizante. Deci, am bune temeiur: să cred că în fata mea 
se află un măr roşu“ (1975a, pp. 341-2). 


Acest raționament nu are drept concluzie judecata de percepţie iniţială, 
ci este mai degrabă o inferenta ce porneşte de la caracterul şi contextul ex- 
perientei iniţiale neinferentiale, pentru a ajunge la existenţa unui bun temei 
pentru a o accepta ca veritabilă. „Caracterul trans-nivel“ al unui astfel de 
raționament întemeietor derivă din faptul că premisa sa principală afirmă 
apariţia (într-o anumită modalitate şi într-un anumit context) tocmai a opiniei 
care este întemeiată de raționament în întregul său, şi acesta este faptul care 
creează impresia că opinia respectivă este oarecum autoîntemeietoare. 

Viziunea total HOLISTĂ a lui Sellars despre cunoaştere şi întemeiere 
implică faptul că rezonabilitatea acceptării chiar şi a principiilor prime este 
o chestiune de existență a unor bune raționamente care să le întemeieze ac- 
ceptarea (Sellars, 1988). Ceea ce este definitoriu pentru principiile prime, 
PP, este lipsa unor raționamente valabile (sound) în care ele sa fie derivate 
din premise mai de bază, de tipul: 


Oricum, inexistenţa unor raționamente valabile de forma (A1) este per- 
fect compatibilă cu existenţa unor bune raționamente „trans-nivel“ de for- 
ma: 

Deci, este rezonabil să acceptăm PP. 


În ale căror concluzii principiul PP este menţionat. 

Deoarece acceptarea de principii este un lucru pe care persoanele îl fac, 
Sellars a interpretat concluzia lui (A2) ca susținând că o direcție particulară 
de conduită epistemică ar putea fi sprijinită de temeiuri adecvate, i.e. că 
există un argument practic valabil a cărui concluzie exprimă intenţia per- 
soanei de a se angaja într-o asemenea conduită: 


(A 3) Voi atinge scopul dezirabil din punct de vedere epistemic E 
A atinge E presupune a accepta principii de tipul K. 
Principiul PP este de tipul K 
Deci, voi accepta PP. 

În viziunea lui Sellars, formele de argumentare intemeietoare care gu- 
vemeaza acceptarea generalizărilor legice individuale (atât universale, cât 
şi statistice) şi a unor întregi sisteme teoretice mobilizează tocmai astfel de 
pattern-uri de inferente practice. Adoptarea unui cadru teoretic sistematic 
este întemeiată in ultimă instanţă printr-un apel la scopul epistemic de ,,a 
putea oferi explicații ne-triviale ale legilor stabilite“ (1964, p. 384); iar 
adoptarea nomologilor statistici care proiectează frecvenţa observată a unei 
proprietăți dintr-o clasă (incluzând cazul în care această frecvență = 1) la 
eșantioane inobservabile finite ale clasei, prin scopul epistemic de 


„a putea trasa inferente în ceea ce privește alcătuirea, cu referire la o 
proprietate dată Y, a unor esantioane finite neexaminate... de un tip, X, 
într-un mod care să ofere și o explicaţie a alcătuirii, cu referire la Y, a 
întregului eşantion examinat, K, de X“ (1964, p. 392). 


Aceste scopuri epistemice privesc în mod esenţial „îndeplinirea unei 
condiţii logice necesare pentru a fi în cadrul explicaţiei şi al predictiei“ 
(1964, p. 397). Intrucât, în concepţia lui Sellars, raționamentul inductiv'nu 
are nevoie să fie justificat (vindicated), i.e. să se arate că el păstrează ade- 
vărul, ci mai curând este el însuşi o formă de justificare, i. e. raționament 
practic (deductiv) care întemeiază, trebuie să se poată şti că scopurile la 
care el apelează există sau sunt realizate. Scopul de a fi în posesia unor legi 
şi a unor principii care ne dau posibilitatea de a face inferente predictive şi 
de a produce explicaţii satisface această constrângere practică. Scopurile 
de tip reichenbachian, precum a fi în posesia unor propoziții (aproximativ) 
adevărate despre limite ale frecvenței de apariţie, atunci când aceste limite 
există, nu o satisfac. 

senzatie/cognitie 


Există diferite moduri de a clasifica activităţile și stările mentale. O dis- 
tinctie utilă este aceea dintre atitudinile propozitionale şi orice altceva. O 
atitudine propozițională este una a cărei descriere 1a o propoziţie ca fiind 
complement pentru un verb. Opinia este o atitudine propozițională: cineva 
crede (în mod adevărat sau fals, după caz) că în borcan există fursecuri. Că 
în borcan există fursecuri este judecata exprimată prin propoziţia ce urmează 
verbul. De asemenea, sunt atitudini propozitionale: a cunoaşte, a judeca, a 
infera, a conchide, sau a se îndoi: cineva cunoaşte, judecă, inferează, conchide, 
sau se îndoieşte că o anumită judecată este adevărată (aceea exprimată 
printr-un complement propozitional). 

Desi judecatile nu sunt totdeauna explicite, speranta, teama, asteptarea, 
intenția și mulți alti termeni sunt şi ei (de obicei) consideraţi ca descriind 
atitudini propozitionale: cineva speră că (se teme că etc.) există fursecuri 
în borcan. A vrea un fursec este, sau poate fi interpretat ca o atitudine propo- 
zitionala: a vrea să ai (sau să mănânci, sau orice altceva) un fursec. A in- 
tentiona să mănânci un fursec înseamnă a intenționa că vei mânca un fur- 
sec. 

Atitudinile propozitionale implică posesia şi utilizarea conceptelor şi 
sunt, în acest sens, reprezentationale. Trebuie să ai o cunoaştere sau înţelegere 

a ceea ce sunt acei X, pentru a gândi, crede, sau spera că ceva este X. Pen: 
tru a vrea un fursec, a intenționa să mănânci unul, sau a fi dezamăgit că nu 
mai sunt fursecuri trebuie ca tu, în vreun fel, să cunoşti sau să înţelegi ce 
este un fursec. Trebuie să ai acest concept. (Există un sens în care poți să 
vrei să mănânci un fursec fără a şti ce este — dacă, de exemplu, crezi, în 
mod greşit, că în borcan sunt brioşe şi, drept rezultat, vrei să mănânci ce 
este în borcan (= fursecuri). Dar acest sens nu prea este relevant. Pentru că, 
în acest sens, poţi să vrei să mănânci fursecurile din borcan fără să vrei să 
mănânci fursecuri.) Din acest motiv (Şi în acest sens), atitudinile propo- 
zitionale sunt cognitive: ele cer (sau presupun) un nivel de înțelegere sau 
cunoaştere, acel gen de înţelegere şi cunoaştere cerut pentru a deţine con- 
ceptele implicate în ocuparea stării propozitionale. 

Deşi uneori există un dezacord în legătură cu analiza lor corectă, stările 
mentale propozitionale, pe de altă parfe, nu iau judecatile ca fiind obiectele 
lor (cel putin nu la suprafață). A avea dureri, a-ţi fi sete, a mirosi florile 
şi a te simți trist sunt stări mentale evidente introspectiv care nu cer, pre- 
cum atitudinile propozitionale, aplicarea sau utilizarea conceptelor. Nu 
trebuie să înţelegi ce este durerea sau setea pentru a experimenta durerea 
sau setea. Presupunând că durerea şi setea sunt fenomene conştiente, de- 
sigur că trebuie să fii conștient sau să ai cunoştinţă de durere sau sete pen- 
tru a le experimenta, dar a fi conștient de trebuie distins cu grijă de a fi 
conștient că. Poti sa fii conştient de X — sete sau durere de dinți — fara 
să fii conştient că acel lucru (adică setea sau durerea de dinţi) este lucrul 
de care, de fapt, eşti conştient. A avea cunoştinţă că (precum opinia că, și 
cunoaşterea că) este o atitudine propozițională; a avea cunoştinţă de — 
nu este. 

După cum vor să sugereze şi exemplele (durere, sete, gâdilături, fur- 
nicături, foame) stările nepropozitionale au în ele o calitate simțită sau ex- 
perimentată (,,fenomenala“) care este absentă în cazul atitudinilor propo- 
zittonale. Indiferent de cine este cel despre care credem că ar cânta la tuba, 
a crede că John cântă la tubă este, în mare măsură, acelaşi lucru cu a crede 
că John canta la tuba. Acestea sunt stări propoziționale diferite, opinii diferite, 
da, dar ele sunt distinse complet în termenii conţinutului lor propozitio- 
nal — în termenii lucrului despre care ele sunt opinii. Să punem în opoziţie 
aceasta cu diferenţa dintre a-l auzi pe John cântând la tubă şi a-l vedea cân- 
tând la tuba. A-I auzi pe John cântând la tuba şi a-l vedea pe John cântând 
la tubă diferă nu doar (aşa cum fac opiniile) prin lucrurile despre care ele 
sunt de sau despre (căci aceste experienţe sunt, de fapt, despre acelaşi lu- 
cru: John cântând la tubă), ci în caracterul lor calitativ: unul implică o ex- 
perienta vizuală, celălalt una auditivă. Atunci, diferenţa dintre a-l vedea pe 

John cântând la tuba şi a-l auzi pe John cântând la tuba este o diferență sen- 
zorială şi nu una cognitivă. 

Unele stări mentale sunt o combinație de elemente senzoriale şi cogni- 
tive. Teama şi teroarea, tristeţea şi furia, bucuria şi deprimarea sunt con- 
siderate, de obicei, în modul în care sunt senzațiile: nu în termenii judecății 
(dacă există vreuna) către care sunt ele îndreptate, nu în ceea ce reprezintă 
(dacă reprezintă ceva), ci (ca şi experienţele vizuale sau auditive) în carac- 
terul lor intrinsec, în modul în care ele sunt simțite la persoana care le ex- 
perimentează. Însă, atunci când noi descriem o persoană ca temându-se că, 
fiind trist pentru că, fiind supărat pentru că (prin opoziție cu cazurile în care 
doar crede că, sau cunoaşte că) s-a întâmplat cutare lucru, noi vrem, în mod 
obişnuit, să descriem genul de calitate senzorială (de sentiment sau de emoție) 
care însoţeşte starea cognitivă. A mă teme că o să mă muşte câinele înseam- 
nă deopotrivă a gândi (că el m-ar putea muşca) — o stare cognitivă — şi a 
simți teamă sau neliniște (senzorială) faţă de această perspectivă. 

Verbele perceptive expun acest gen de amestec, această dualitate între 
senzorial si cognitiv. Verbe precum „a auzi“, „a vedea“ şi „a simţi“ sunt 
folosite (adesea) pentru a descrie stări propozitionale (cognitive), dar ele 
descriu aceste stări în termenii modului (senzorial) în care ajungi să te afli 
în ele. A vedea că au mai rămas două fursecuri înseamnă a ajunge să cunoşti 
că au rămas două fursecuri prin văz. A simţi că au rămas două fursecuri 
înseamnă a ajunge să cunoşti aceasta într-un mod diferit, avînd experienţe 
(senzaţii) tactile. În acest model al distinctiei senzorial-cognitive (cel putin, 
aşa cum este realizată ea in fenomenele perceptive), senzațiile sunt un ve- 
hicol preconceptual, precognitiv al informaţiei senzoriale. Termenii ,,sen- 
zatie“ şi „date sensibile“ (sau put și simplu ,,experienta“‘) au fost (Şi, în une- 
le cercuri, încă sunt) folosiți pentru a descrie această fază timpurie a pro- 
cesului de cunoaştere. Astăzi este mai modern să vorbeşti despre această 
componentă senzorială în percepţie ca despre obiect perceput, despre de- 
pozitul de informatie senzorială, despre icon (pentru aceasta, vezi Neisser, 
1967), sau (preluat din informatică) despre schiţa 2 1/2 -D (Marr, 1982). 
Dar rezultatul este, în general, acelaşi: o recunoaştere a unui stadiu în proce- 
sarea perceptivă în care informația care vine este încorporată în formă sen- 
zorială neprelucrată (precategorială, de pre-recunoastere) (Crowder şi Mor- 
ton, 1969). Această fază timpurie a procesului este comparativ modulară — 
relativ imună la influenţele cognitive şi desprinsă din ele (Fodor, 1983). 
Atunci, emergenta unei stări propozitionale (cognitive) — a vedea că un 
obiect este roşu — depinde de ocurenţa timpurie a unei condiţii conştiente 
dar, cu toate acestea, nepropozitionale: vederea (în condițiile potrivite, de- 
sigur) a obiectului roşu. Faza senzorială a acestui proces constituie livrarea 
informaţiei (despre obiectul roşu) într-o formă anume (vizuală). Mecanis- 

mele cognitive sunt deci responsabile de extragerea si folosirea acestei in- 
formaţii — de generarea opiniei (cunoașterii) că obiectul este roşu. (Exis- 
tenta vederii orbilor sugerează că această informatie poate fi livrată, pro- 
babil într-o formă degradată, la un nivel neconstient.) 

A vorbi despre senzaţii de obiecte roşii, tube şi aşa mai departe înseam- 
nă a spune că aceste senzații poartă informaţia despre obiecte, informaţia 
(în cazul văzului) despre culoarea unui obiect, forma lui, orientarea și po- 
zitia, ca şi informaţia (în cazul auzului) informația despre calitățile acustice 
(timbru, volum). Aceasta nu înseamnă să spunem că senzațiile împărtășesc 
proprietățile obiectelor ale căror senzaţii sunt, sau că ele au proprietăţile a 
căror informatie o poartă. Senzatiile auditive nu sunt tari, iar senzațiile 
vizuale nu sunt colorate. Senzatiile sunt purtători de informatie (neconcep- 
tualizată), iar purtătorul informaţiei că ceva este roşu nu trebuie să fie el 
însuşi roşu. Nu trebuie nici măcar să fie tipul de lucru care ar putea fi roşu. 
Ar putea să fie un anume model de evenimente neuronale în creier. Cu toate 
acestea, senzația, desi nu este ca însăşi roşie, va produce de obicei (fiind 
purtătorul normal al aceste: informaţii), în subiectul care are experiența, o 
opinie sau o tendinţă de a crede că are experienţa a ceva roşu. De aici exis- 
tenta halucinatulor. 

Aşa cum există teorii ale minții (de exemplu, anumite forme de functio- 
nalism) care ar nega existența oricărei stări a minţii a cărei esenţă ar fi pur 
calitativă (adică nu ar consta din proprietăți cauzale, extrinsece, ale stării), 
există teorii ale percepției si cunoaşteni — teoriile cognitiviste — care neagă 
existenţa unei componente senzoriale în percepția sensibilă obișnuită (Gib- 
son, 1950; Armstrong, 1961; Pitcher, 1971). Dimensiunea senzonală (ima- 
ginea, simtirea, mirosul, gustul lucrurilor) este (dacă nu este deopotrivă 
negată) identificată cu o condiţie cognitivă (cunoaştere sau opinie) a celui 
ce are experienţa. Întregul văz (ca să nu mai vorbim de auz, miros şi pipăit) 
devine o formă de a crede sau de a cunoaşte. Ca rezultat, organismele care 
nu pot cunoaşte (crede etc.) nu pot avea experienţe. Adesea, pentru a evita 
aceste rezultate izbitor de contraintuitive, reprezentanţii teoriilor cognitive 
recurg la forme de a crede (sau a cunoaşte) inconştiente, implicite, ori alt- 
minteri nesupărătoare (şi, de obicei, nedetectabile). 

Deşi se află în afara evidenţei introspective (dacă e cazul ca închiderea 
și deschiderea ochilor tai să schimbe opiniile, ea nu doar le schimbă, ci 
elimină şi reface un gen distinct de experienţă conştientă), există o vanetate 
a evidenţei empirice pentru un stadiu în procesarea perceptivă care e conştient 
fără a fi cognitiv (în orice sens recognoscibil). De exemplu, experimentele 
cu expuneri vizuale rapide (Sperling, 1960; Averbach şi Coriell, 1961) arată 
că, atunci când subiecţii sunt expuşi pentru intervale de timp foarte scurte 
(de pildă, 50 m/sec.) la stimuli bogați in informatie (de pildă, 3x3 şiruri de 

numere) se intalneste persistenta (la nivel constient) a ceea ce este numit 
(de câtre psihologi) o imagine sau icon vizual care încorporează mai multă 
informație despre stimul (acum absent) decât poate subiectul să proceseze 
cognitiv sau să relateze. Subiectii pot (în funcție de reamintirile ulterioare) 
să exploateze informația din acest icon persistent, relatând-o la orice parte 
a șirului absent de numere (de pildă, ei pot să relateze cele trei numere de 
sus, cele tre: numere de la mijloc, sau cele trei de jos). Totuşi, ei nu pot iden- 
tifica toate cele nouă numere. Ei relatează că le-au văzut pe toate cele nouă, 
si ei pot identifica pe oricare dintre cele nouă numere (de fapt, pe oricare 
trei numere), dar ei nu le pot identifica pe toate nouă. Cunoaştere şi opinie, 
recunoaştere si identificare — aceste stan cognitive, deşi prezente (în orice 
probă dată) pentru oricare două sau trei numere din sir, sunt absente pentru 
toate cele nouă numere din sir. Totuşi, imaginea poartă informatie (suficien- 
tă pentru recunoaştere şi identificare) despre toate cele nouă numere (cum 
altfel să dăm seama de capacitatea subiecților de a identifica orice număr 
din şirul absent?). Atunci, în mod evident, informația este acolo, în expe- 
nenta însăși, fie că este folosită (sau poate fi folosită) sau nu. După cum 
conchid psihologii (de pildă, Lindsay şi Norman, 1972, p. 329), există o 
limită la capacitățile de procesare a informaţiei ale mecanismelor ulterioare 
(cognitive) care nu este împărtăşită de înseşi stadiile senzoriale. 

Vezi şi CONCEPT; EXPERIENŢĂ; DATUL; ÎNŢELEGERE LINGVIS- 
TICĂ; DATELE SIMŢURILOR. 

FRED DRETSKE [C. M.] 


Sextus Empiricus 


Sceptic grec din scoala pyrrhoniană și medic practician care a trait pro- 
babil la sfârşitul secolului al II-lea p. Chr. Perioada exactă este controver- 
sata, iar detaliile vietii sale ne sunt total necunoscute, desi el reprezinta cea 
mai importantă sursă a cunoașterii noastre despre filosofii sceptici ai Gre- 
ciei antice. Lucrările care au ajuns până la noi sunt Schițe pyrrhoniene în 
trei parti, care ne oferă propria interpretare, de reală valoare, pe care o da 
Sextus scepticismului pyrrhonian, şi o lucrare mai mare, în 11 cărți, denu- 
mite de obicei in mod global Contra matematicienilor. Aceasta din urmă 
conține mare parte din ideile din Schițe pyrrhoniene, dar oferă $1 alte argu- 
mente împotriva filosofilor dogmatici, ca şi informaţii valoroase despre şco- 
lile filosofice principale din perioada elenistică. Se pare că putin din mate- 
rialul filosofic din scrierile lui Sextus este original. Se ştie, de exemplu, că 
el s-a inspirat liber din gândirea scepticilor pyrrhonieni dinaintea lui, în spe- 
cial din Aenesidemus, care a trait în secolul I î. Chr. (vezi PYRRHONISM). 

Sextus descrie scepticismul ca fiind o „filosofie“ şi „un mod de viata‘, 
identificând o componentă teoretică şi una anti-teoretica, practică, în scep- 
ticismul pyrrhonian. Aparenta de paradox este autentică, întrucât scepticul 
se angajează în argumentarea teoretică cu scopul de a o distruge în final. 
Scepticul este un „întrebător“ al adevărului, dar spre deosebire de alti filosofi, 
pe care Sextus îi clasifică fie ca dogmatici, fie ca Academicieni, el nici nu 
pretinde să fi descoperit adevărul, nici nu spune că acesta nu poate fi des- 
coperit (Schițe, 1, 3-4). Scepticul pyrrhonian, qua filosof, continuă doar să 
se întrebe. Sextus însuși depăşeşte rolul de întrebător atunci când prezintă 
o interpretare teoretică pozitivă şi foarte sofisticată a scepticismului ca un 
mod de viață, în care dimensiunea practică a scepticismului pyrrhonian 
rămâne una dintre cele mai importante trăsături distinctive ale acestuia 
(Stough, 1984). Argumentarea sceptică are întotdeauna un scop practic. Sex- 
tus compară argumentele scepticului cu un medicament menit să vindece o 
stranie boală filosofică, tipică dogmaticilor care avansează cu îndrăzneală 
şi în mod necritic teorii despre cum sunt lucrurile în realitate (Schite, III, 
280-1). Strategia scepticului urmăreşte să vindece această înclinație pato- 
logică şi, într-adevăr, atunci când sunt înţelese cum trebuie, argumentele 

scepticului se resping pe ele insele, laolalta cu toate celelalte. Scrierile lui 
Sextus contin argumente elaborate si.extinse, indreptate impotriva tuturor 
filosofilor dogmatici, dar mai cu seamă împotriva STOICILOR, care apărau 
cu fermitate un criteriu al adevărului, ca bază a sistemului lor filosofic. 

Scepticul însuşi, spune Sextus, are iniţial intenţia de a determina ade- 
vărul sau falsitatea impresiilor sale despre lucruri în efortul de a atinge 
ATARAXIA, acea stare de linişte şi netulburare a minții prezentată ca scopul 
(telos) al scepticismului. Însă în loc de aceasta, el s-a trezit confruntat cu 
aparente contradictorii $1 cu argumente de greutate şi credibilitate egală 
(vezi ISOSTHENEIA). Incapabil să decidă între acestea, scepticul a adop- 
tat o atitudine neutră, suspendând judecata cu privire la adevărul sau falsi- 
tatea lor (epoche) şi a aflat „ca din întâmplare“ că de aici urmează ataraxia, 
„aşa cum o umbră ist urmează obiectul“ (Schițe, I, 26). Narațiunea lui Sex- 
tus ne oferă un model al metodei sceptice. Scepticismul este definit ca fi- 
ind capacitatea de a produce opoziții între aparente şi judecăţi „în indife- 
rent ce mod“, ca un mijloc de a facilita atitudinea de neangajare, de a nu 
afirma şi nici nega nimic (Schițe 1, 8). Scepticii fac o practică din punerea 
în balanţă a tezelor opuse ale dogmaticilor una cu cealaltă. Făcând acest lu- 
cru, ei nu găsesc „nici un temei în plus“ pentru a prefera o poziţie alteia. 
Argumentele în favoarea teoriilor concurente sunt la fel de puternice şi deci 
la fel de convingătoare. De aceea pyrrhonienii suspendă judecata şi nu adop- 
tă nici o poziţie cu privire la ceea ce este adevărat sau fals. 

Caracteristice pentru metoda sceptică sunt „modurile“ (tropoi) scepti- 
cismului pyrrhonian, care s-au păstrat în scrierile lui Sextus. Modurile scep- 
tice sunt tipuri de argumentare menite să inducă suspendarea judecății. Cele 
mai cunoscute din mai multe grupuri diferite de moduri sunt cele „Zece 
Moduri de Epoche“ atribuite lui Aenesidemus, care sunt elaborate pe larg 
în prima carte din Schifele Pyrrhoniene ale lui Sextus. Fiecare mod foloseşte 
în mod specific faptul că lucrurile ne „apar“ diferite în situații diferite. Felul 
cum arată (miroase, se simte etc.) un lucru este determinat de zece factori 
descriși de moduri, cum ar fi condiţiile care afectează subiectul sau cir- 
cumstantele în care apare obiectul. Aceste variaţii sunt invocate pentru a 
produce „opoziții“, care sunt exprimate în propoziții care atribuie de obi- 
cei unui obiect aparente (proprietăți) incompatibile. Atunci scepticul susține 
isostheneia aparentelor si a scopurilor, suspendând judecata cu privire la 
cum sunt lucrurile în realitate. Schematic, argumentul arată astfel (modifi- 
care a lui Annas si Barnes, 1985): 


l. X pare F în situaţia S}. 
2. X pare F’ in situatia Sp. 

3. Nu avem nici un criteriu (sau demonstrație) independent de S, şi S, 
pentru a decide între F şi F’. 
4. Nu putem nici afirma, nici nega că X este în realitate F sau F’. 


F şi F’ reprezintă opoziții ale aparentelor, predicate care în concepția 
scepticului nu pot fi împreună adevărate despre un subiect. În unul dintre 
moduri, Sı şi S2 diferă prin poziţia ocupată de subiectul care percepe. Aceeași 
barcă pare mică şi în repaos atunci când este văzută de la o anumită dis- 
‘tanta, dar mare ŞI în mişcare atunci când este văzută de aproape. Un alt mod 
observă efectele pe care le au diferitele circumstanţe sau condiţii în care se 
poate afla un subiect atunci când percepe un obiect. Aerul care îi pare rece 
unei persoane mai în vârstă, pare potrivit cuiva în floarea vârstei. Alte mo- 
duri apelează la diferenţele dintre simţuri, dintre cantitatea $1 compoziția 
unu! obiect, la efectul amestecurilor, la efectul relativităţii şi la numeroşi 
alti factori care influențează modul în care ne apar obiectele. Întrucât opo- 
zitie cântăresc egai, aparențele sunt la fel de credibile. De aceea, scepti- 
cul se abfine să isi dea asentimentul şi nici nu afirmă, nici nu neagă că X 
este în realitate F sau F’. 

Ca o consecinţă a suspendării judecății cu privire la cum sunt lucrurile 
în realitate [toate aceste lucruri fiind după Sextus „neevidente“ (adela)], 
scepticul nu susține opinii adevărate sau false. Totuşi, Sextus insistă, răspun- 
zand criticilor, că scepticul nu este redus la inactivitate, nici nu este împins 
către inconsistenta de neutralitatea sa în ceea ce priveşte opinia (Frede, 1979; 
Burnyeat, 1980). Scepticul pyrrhonian aderă la impresiile sale despre lu- 
cruri şi urmează aparențele, ca criteriu de acţiune în viata de zi cu zi. Desi 
el nu susține nici o opinie şi nu face nici o asertiune despre ceea ce este sau 
nu este într-un fel sau altul, el nu pune niciodată la îndoială faptul că lu- 
crurile îi apar într-un mod sau altul. Discursul său, care doar înregistrează 
felul în care îi apar lucrurile, are funcții expresive şi regulatoare care privesc 
numai acțiunea (Stough, 1984). Sextus precizează că scepticul poate urma 
aparențele ca un criteriu practic pentru viata de zi cu zi, fără a se angaja fata 
de vreo opinie sau propoziţie degpre ceea ce se întâmplă în realitate. 

Vezi şi MONTAIGNE; PYRRHONISM; SCEPTICISM MODERN; 
STOICISM. 

simplitate 


Filosofii şi oamenii de știință au susținut adesea că, în condiţii identice, 
simplitatea şi economia unei teorii reprezintă un temei pentru a o vedea ca 
adevărată. 

O teorie este mai economicoasă decât o alta atunci când postulează mai 
puţine entități, procese, schimbări sau principii explicative. Simplitatea unei 
teorii depinde de consideraţii mai mult sau mai puţin asemănătoare, deși nu 
este evident că simplitatea şi economia s-ar reduce la acelaşi lucru. Este 
plauzibil să cerem o clarificare cu privire la ce anume face ca o teorie să fie 
mai simplă sau mai economicoasă decât o alta, înainte de a ne ocupa de jus- 
tificarea acestor maxime metodologice. 

Dacă lăsăm la o parte această problemă descriptivă, problema norma- 
tivă principală poate fi formulată după cum urmează: care este temeiul pen- 
tru a considera că simplitatea este un semn al adevărului? De ce ar trebui 
să acceptăm o teorie mal simplă, în locul rivalilor să: mai complicati? New- 
ton şi Leibniz considerau că răspunsul era de găsit într-un fapt esențial cu 
privire la natură. În Principia, Newton a formulat o primă Regulă de rationare 
în filosofie astfel: „Natura nu face nimic in zadar, [...] căci Natura este 
mulțumită cu simplitatea, $1 nu preferă aspectul pompos al cauzelor super- 
flue“. Leibniz a presupus că lumea actuală se supune unor legi simple, fi- 
indcă preferința lui Dumnezeu pentru simplitate a influențat decizia sa cu 
privire la lumea pe care să o actualizeze. 

Epistemologia, începând cu Hume şi Kant, a renunţat la acest suport 
teologic. În fant, însăşi ideea că natura este simplă (sau uniformă) a fost su- 
pusă criticii. A f ost adoptată viziunea conform căreia preferința pentru 
ipotezele simple si economicoase este pur metodologică. Aceasta este con- 
stitutivă pentru atitudinea pe care o numim „ştiinţifică“, şi nu aduce nici o 
presupunere substanţială despre felul în care este lumea. 

O serie de filosofi at ştiinţei din secolul douăzeci, altminteri diferiți, au 
încercat, în diferite moduri, să dea substanţă acestei poziţii. Două exemple 
vor fi suficiente aici (vezi Hesse (1969)) pentru prezentări rezumative ale 
altor propuneni). POPPER (1959) susține că oamenii de ştiinţă ar trebui să 
prefere teorii cu un grad înalt de falsificabilitate (improbabile). El încearcă 
să arate că teoriile mai simple sunt în mai mare măsură falsificabile. Prin 
contrast, QUINE (1966) vede o virtute în faptul că teoriile sunt extrem de 
probabile. El argumentează in favoarea une: legături generice între simpli- 
ate şi probabilitate crescută. 

Ambele propuneri sunt globale. Ele încearcă să explică de ce simpli- 
tatea ar trebui să facă parte din metoda ştiinţifică într-o modalitate care se 
extinde la toate domeniile științifice. Nici o asumptie despre detaliile vre- 
unei probleme ştiinţifice particulare nu serveşte ca premisă în argumentele 
lui Popper şi Quine. 

Newton şi Leibniz considerau că justificarea simplităţii şi economiei 
ar veni din mâinile lui Dumnezeu. Popper şi Quine încearcă să justifice 
aceste maxime metodologice fără a asuma ceva substanțial cu privire la 
felul în care e constituită lumea. În ciuda acestor diferențe de abordare, 
toți au ceva În comun. Ei presupun că toate utilizarile simplitatit $1 
economiei în diferite științe pot fi acoperite de un singur argument jus- 
tificator. 

Dezvoltările recente din teoria confirmării sugerează că această asumptie 
ar trebui să fie pusă în discuție. Good (1983) şi Rosenkranz (1977) au sub- 
liniat rolul asumpțiilor auxiliare în intermedierea conexiunii dintre ipoteze 

si observaţii. Fie că o ipoteză este bine susținută de anumite observaţii, fie 
că o anume ipoteză este mai bine susținută decât o alta, aceasta depinde în 
mod crucial de asumptiile empirice de fond privitoare la inferenţă. Aceeaşi 
perspectivă se aplică ideii de PROBABILITATE a priori (sau plauzibilitate 
a priori). Când o ipoteză este preferată înaintea alteia chiar dacă ele sunt 
egal susținute-de observaţiile prezente, aceasta trebuie să se datoreze unor 
asumptit empirice de fond. 

Principiile de simplitate şi economie intermediază conexiunea epis- 
temică dintre ipoteze şi observaţii. Probabil că aceste principii sunt în 
stare să realizeze aceasta fiindcă ele constituie surogatul unei teorii em- 
pirice de fond. Nu este vorba că ar exista o anumită teorie de fond, pre- 
supusă prin fiecare apel la economie. Ordinea cuantificatorilor este aici 
inversă. Sugestia este, mai curând, că fiecare argument care face apel la 
economie este întemeiat doar în măsura în care reflectă o teorie empirică 
de fond privitoare la obiectu: de studiu în cauză. O dată ce această teorie 
este scoasă la iveală, principiul economiei este în întregime dispensabil 
(Sober, 1988). 

Această abordare locală a principiilor simplităţii şi simplităţii rein- 
vie ideea că ele au sens doar dacă lumea este constituită într-un anumit 
fel, mai degrabă decât în altul. Ea respinge ideea că aceste maxime sunt 
pur metodologice. În ce măsură poate fi apărat acest punct de vedere, 
rămâne de văzut. Aceasta va depinde de studiile detaliate de caz asupra 
evaluării ipotezelor ştiinţifice, ca şi de dezvoltările ulterioare din teoria 
inferentei ştiinţifice. 

Vezi şi ȘTIINȚELE NATURII. 

sociologia cunoaşterii 


Scopul sociologiei cunoaşterii este de a interpreta orice corp de opinii 
acceptate de un grup ca o descriere adevărată a realității şi de a încerca apoi 
să îl explice prin referire la variabile sociale. În primă instanţă, întrebările 
sunt: 


Care este exact conţinutul opiniei acceptate? 
Cum este acea opinie distribuită, e. g. cine o are şi cine-nu? 


| 
2 
3. Care sunt sursele credibilitatii ei? 
4. Cum este ea apărată împotriva îndoielii şi anomaliei? 


Resursele explicative pe care le au sociologii şi care pot arunca o lu- 
mină asupra acestor probleme sunt: 


(a) preocuparea pentru procesele de socializare prin care un grup încearcă 
să îşi transmită cultura noilor membri; 

(b) identificarea scopurilor şi intereselor membrilor grupului; 

(c) studierea proceselor de negociere prin care poate fi atins un grad de 
consens; 

(d) urmănrea procedeelor retorice utilizate în dispute; şi 

(e) dezvăluirea modului în care clasificarile, sensurile $i judecatile care - 
structurează un corp de cunoaştere sunt susținute în calitate de con- 
venti. 


Astfel, studierea utilizării precise care este dată unei opinii, explicit sau 
implicit, se poate dovedi un exerciţiu valoros. Acesta poate arăta un corp 
de cunoaştere într-o lumină neașteptată, revelând forța intereselor pe care 
interpretările mai tradiționale, „internaliste““, le-au neglijat poate. Un exem- 
plu ar fi studiile care arată utilizarea socială dată filosofilor corpusculare 
şi newtoniene (cf. Jacob, 1976; Shapin şi Schaffer, 1985). 

Concepția tipică despre sociologia cunoașterii o prezintă ca un exerciţiu 
limitat, restrâns la studierea condiţiilor generale care ar putea încuraja sau 
inhiba progresul cunoaşterii. Se consideră că cunoaşterea autentică, în spe- 
cial cea ştiinţifică, este exclusiv rezultatul comerțului nostru raţional cu 
natura. Sociologii ar putea spera să explice cel mult cum ajungem noi in 
poziția de a realiza astfel de cercetări şi de ce modul în care le percepem 
rezultatele este, din cand în când, umbrit sau distorsionat; de ex., „ideolo- 
gia“ ar putea înăbuși „cercetarea liberă“ și înclina balanța datelor. Sociologii 
ar putea deci să explice de ce, să zicem, clasa mijlocie din Edinburgh de la 
mijlocul secolului al nouăsprezecelea era atrasă în mare măsură de frenolo- 
gie, însă probabil nu ne-ar putea ajuta să înțelegem de ce anatomistii uni- 
versitari au respins frenologia ca fiind o eroare. Eroarea şi falsitatea ar putea 

avea nevoie să fie susținute de tradiţie, convenţie, autoritate şi interes, însă 
adevărata esență a cunoaşterii, atunci când este identificată cum trebuie, va 
sta pe propriile sale picioare (1. e. observaţia şi raționamentul). 

Această concepție limitată, în care avem în primul rând o sociologie a 
erorii, ar putea fi numită „programul slab“ din sociologia cunoaşterii. În ul- 
timele două decenii au ieşit la iveală rațiuni convingătoare pentru a lăsa la 
o parte aceste restricții şi a urma un program mai tare, 1. e. unul care să vadă 
toate pretenţiile de cunoaştere ca fenomene sociale la fel de problematice. 
Scopul programului tare este de a evita limitarea curiozitafii noastre tratând 
ceea ce luăm drept bun ca şi cum ar fi neproblematic sau autoexplicativ. În 
consecință, toate corpurile de opinie institutionalizata, fie că le evaluăm 
drept adevărate sau false, raționale sau iraționale, trebuie analizate în acelaşi 
mod general. De exemplu, practicile membrilor unei culturi în care vraji- 
toria este acceptată ar trebui să nu fie mai problematice decât cele ale unei 
culturi în care ea este respinsă. Un membru deviant al celei dintâi, de ex., 
un individ care nu credea în vrăjitorie, ar trebui să nu fie cu nimic mai puţin 
o sursă de interes în ordinea explicaţiei decât membrii devianti ai culturii 
noastre, i. e. indivizi care cred în ea. Desigur, sociologul trebuie să facă 
diferite asumptii privitoare la agenții sociali pe care îi studiază, de ex., privi- 
toare la experienţa şi circumstanţele lor materiale, însă acest lucru poate fi 
realizat în moduri care să evidentieze caracterul problematic al opiniilor lor, 
indiferent care ar fi acestea. Felul cum este lumea nu fixează felul în care 
va fi ea descrisă sau înțeleasă de oamenii ale căror opinii trebuie explicate. 
Trebuie remarcat totuşi că toate corpurile de opinie institutionalizata, oricât 
de bizare ne-ar putea părea ele, trebuie să fie compatibile cu înclinațiile 
obișnuite de gândire ale omului,’i. e. cu „raționalitatea naturală“. Încrederea 
în viabilitatea mai degrabă a programului tare decât a celui slab din socio- 
logia cunoaşterii are două surse: una empirică, cealaltă teoretică. Mai întâi, 
istoricii ne-au oferit studii impresionant de detaliate ale unor episoade din 
istoria ştiinţei, care au sprijinit implicit teza mai tare. Deşi istoricii nu se 
văd neapărat pe ei înşişi ca susținând vreo viziune particulară asupra 
cunoaşterii, cercetările lor au tocit falsa distincție dintre eroare susținută so- 
cial şi adevăr susținut rational. Aceasta pentru că în practică ei au descoperit 
tot mai multe contingente sociale în dezvoltarea ştiinţei, cum ar fi forța in- 
tereselor particulare. Ei au realizat acest lucru fără a ține seama de distincția 
evaluativă dintre teorii adevărate şi false şi dintre concluzii corecte şi in- 
corecte. În mod semnificativ, cea mai mare parte a acestui demers nu s-a 
ocupat de geneza teoriilor (aceasta rămâne închisă în enigmaticele procese 
de gândire ale indivizilor), ci de evaluarea lor, i. e. de contextul întemeierii, 
şi nu de contextul descoperirii. Domeniul demersului istoric este foarte 
întins, variind de la studii ale modului în care interese politice generale au 

influenţat primele concepții despre forță, până la impactul intereselor pro- 
fesionale înguste asupra tehnicilor şi practicilor specifice clasificării din 
botanică. Unele dintre lucrări se ocupă de episoade din istoria ştiinţei mo- 
derne, cum ar fi disputele privind experimentele lui Boyle cu pompa de aer, 
în timp ce alte lucrări se ocupă de primele dezbateri evoluționiste, de con- 
flicte din statistica modernă, sau chiar de structura fizicii particulelor ele- 
mentare. Acest domeniu este mult prea întins şi detaliat pentru a-l trece aici 
în revistă, însă la sfârșitul articolului există un ghid bibliografic ce include 
o analiză foarte valoroasă. Aceste lucrări furnizează adevărata substanţă a 
gândirii actuale din sociologia cunoaşterii. Ele sunt detaliate și empirice, 
nu generale sau programatice; ele ilustrează virtuțile concrete ale istorio- 
grafiei anglo-saxone, mai degrabă decât punctul de vedere mai speculativ 
al filosofiei continentale. Forţa persuasivă a acestei discipline nu poate fi 
apreciată fără ele. 

Totuşi, acest demers nu va convinge un sceptic hotărât. Este întotdeau- 
na posibil să îl rastalmacesti în moduri care să îi minimalizeze insemna- 
tatea. Exact aşa cum este posibil să citeşti, să spunem, consemnarea diver- 
sității morale ca un catalog al binelui $i al răului (şi astfel să îi pierzi în- 
tregul potential de relativizare), poţi face același lucru cu istoria socială a 
ştiinţei. Ea poate fi citită ca o consemnare a ideilor greșite, plus un studiu 
al circumstanțelor ma: mult sau mai puţin accidentale din jurul anumitor 
descoperiri. Ea va revela atunci în cel mai bun caz contingentele care au dat 
oamenilor posibilitatea de a primi indicaţiile rațiunii şi observaţiei. Pentru 
a compensa această tendință de minimalizare este necesară furnizarea şi 
apărarea acelei perspective teoretice care scoate în lumină întreaga sem- 
nificaţie a demersului istoric. Conştientizarea crescândă a acestei perspec- 
tive oferă al doilea dintre motivele de a aprecia adevărata anvergură a so- 
ciologiei cunoașterii. 

Filosofii înşişi, în special filosofii ştiinţei, au realizat cea mai mare 
parte a fundamentelor. Ei au arătat în special sistematica SUBDETER- 
MINARE A TEORIEI în raport cu datele empirice din ştiinţă. Filosofii au 
continuat apoi prin a se întreba care este cel mai bun mod de a depăşi pră- 
pastia dintre date şi teorie. Sociologii şi istoricii au cercetat, dimpotrivă, 
care este modul în care aceasta este depăşită de fapt. Este clar că subde- 
terminarea reclamă implicarea altor factori în construcţia unei concepții 
complete despre lume. Aceştia vor fi în parte psihologici — tendinţele 
noastre naturale de a trage anumite tipuri de concluzii — şi în parte socio- 
logici, de ex., presupozitiile pe care le mostenim, scopurile şi interesele 
noastre locale. Pentru a analiza acest fapt mai în detaliu, să presupunem 
că suntem oameni de ştiinţă care încearcă să testeze o teorie. Acesta este 
punctul în care interactionam cel mai direct cu realitatea. Noi începem cu 

un corp de supozitii prealabile (A) si cu o ipoteză (H). Din acestea noi 
desprindem o predictie (0) despre o observaţie care este de aşteptat în 
anumite condiţii precise. Avem astfel (A & H) — O. Noi comparăm apoi 
ceea ce am prezis, O, cu raportul care însumează rezultatele investigati- 
ilor noastre (fie acesta O”). Efectul comparatiei va fi o anumită opinie 
rațională privitoare la H. Ce anume ar trebui să fie acea opinie este prezen- 
tat diferit de filosofi diferiţi, în funcţie de faptul dacă ei sunt realişti, in- 
strumentalişti, sau altceva. Ea poate fi o opinie cu un anumit grad de pro- 
babilitate, o acceptare sau o respingere pragmatică, sau altă atitudine 
rațională adecvată. Pentru scopurile noastre, aceste concepții diferite de- 
spre poziția corectă care trebuie luată nu au importanță, pentru că ele sunt 
mai degrabă normative decât descriptive. Ceea ce contează totuşi este 
structura logică subiacentă pe care tocmai am descris-o şi pe care aceste 
concepţii diferite o au în comun. Ea poate servi ca o descriere generală a 
structurii gândirii noastre. Ea scoate în evidență — şi acesta este punctul 
vital — faptul că în fiecare etapă şi aspect al procesului, avem de-a face 
cu un fenomen social. Nu se susține că procesele sunt „pur“ sociale, sau 
„doar“ sociale; nu trebuie să uităm niciodată componenta psihologică a 
„raționalităţii naturale“ care le străbate, însă ele au fiecare un aspect so- 
cial care le este esenţial şi care nu poate fi înlăturat fără a le altera natu- 
ra. Să parcurgem de aceea pas cu pas structura standard, stabilind în fiecare 
moment caracterul ei social. 

Mai întâi, supozitiile prealabile (A). Acestea vor fi în cea mai mare 
parte a lor elemente moștenite ale unei culturi acceptate, desi va exista 
o selecţie a lor în funcţie de scopurile particulare, o selecție susținută de 
experiența, tradiţiile şi scepurile unui anumit grup de practicieni. Desi 
multe dintre aceste supozitii vor fi articulate şi:elaborate ca propoziţii, 
unele dintre ele pot fi cel mai bine concepute ca înscrise în obiceiurile şi 
pattern-urile comportamentale ale grupului. Ele vor fi „practici“ îm- 
părtăşite în comun; şi chiar şi supoziţiile formulate explicit vor avea un 
înțeles determinat numai întrucât sunt integrate în aceste practici. Aceas- 
ta este semnificația sociologică a operei lui WITIGENSTEIN şi a aplicării 
ei la filosofia ştiinţei prin ideea lui Kuhn de „paradigmă“ — o realizare 
științifică concretă care funcționează ca model pentru cercetarea ulte- 
rioară. În al doilea rând, fie ipoteza de testat (H). Aceasta nu va avea o 
formulare unică, privilegiată. Orice articulare dată a e: poate fi modifi- 
cată, îmbunătăţită sau schimbată cu scopul de a scoate în lumină ceea ce 
s-a vrut „de la început“ să se exprime prin ea. O teorie, chiar dacă este 
identificată cu o anumită mulţime de propoziții, este un fluid a cărui sub- 
stanta este, în principiu, întotdeauna negociabila, şi care va avea în orice 
moment statutul unei convenţii. Proporția în care ea este modificată în 

fata anomaliilor si problemelor inevitabile depinde de un comerţ între 
teorie și supozitiile prealabile. După cum a evidenţiat Duhem, avem aici 
posibilitatea de a alege. Natura, observaţia şi indicaţiile rațiunii nu ne 
trimit la un răspuns unic. Din nou, decizia implicată aici, dacă va fi ac- 
ceptată în cultura ştiinţifică, va avea forma unei convenţii. În al treilea 
rând, procesul prin care implicațiile teoriei, predicțiile, sunt extrase din 
aceasta nu reprezintă pur şi simplu o chestiune de extragere logică a unui 
înțeles care este conţinut în mod neproblematic în interiorul teoriei. Nu 
există un asemenea înţeles neproblematic. Fiecare cale prin care o teorie 
poate fi pusă în legătură cu un episod particular şi concret al observaţiei 
este presărată cu dificultăți şi poate fi contestată în mod rational. In fiecare 
moment trebuie făcute supozitii, de ex., despre puritatea substanţelor 
chimice, despre fidelitatea aparatelor etc. Aceste supoziţii ar putea fi 
diferite, iar acceptabilitatea şi stabilirea lor depinde din nou de practicile 
convenţionale ale grupului. In al patrulea rând, procesul comparării unei 
predicții cu rezultatele cercetării este şi el subdeterminat de raționament 
şi observație. După cum a subliniat Kuhn, tabelele cu cifre din manuale, 
care pun predicțiile şi observaţiile unele alături de celelalte, slujesc ia a 
defini ceea ce contează, în circumstanţele respective, drept o „bună 
potrivire“, i. e. ceea ce contează drept destul de bun pentru practicieni. 
La prima vedere, poate părea simplu să decizi dacă fenomenele prezise, 
O, şi cele observate, O”, sunt sau nu „aceleaşi“, dar bineînţeles că cri- 
teriile pentru „a fi aceleaşi“ ne pun o problemă de clasificare, iar carac- 
terul convenţional şi interesat al clasificării este larg recunoscut. Potrivirea 
excelentă dintre lucrarea lui Gay-Lussac despre gaze şi teoria atomică a 
lui Dalton nu l-a impresionat pe Dalton. Ceea ce poate trece drept o dife- 
renta neglijabilă dintr-un punct de vedere poate apărea drept o diferență 
semnificativă din altul. Ceea ce este o simplă anomalie pentru un om de 
știință poate fi o respingere decisivă pentru altul. 

Nu este de mirare deci că o analiză atentă a detaliilor unui episod sti- 
intific scoate la iveală faptul că acesta este străbătut de contingente a căror 
rezolvare practică depinde de modurile în care practicienii îşi organizează 
interacțiunile lor reciproce. Sociologia cunoaşterii nu este un subiect ale 
cărui atractivitate şi plauzibilitate să depindă de o cercetare de la distanță 
si vag focalizată a ştiinţei, în încercarea de a trasa pattern-uri $i curente largi. 
Dimpotrivă, ea devine cu atât mai plină de sens cu cât ne uităm mai în- 
deaproape, căci cu cât rezoluţia microscopului nostru este mai mare, cu atât 
mai evidente devin găurile din țesătura uzată a concepţiilor filosofice mai 
tradiționale. 

Vezi şi EPISTEMOLOGIE GENETICĂ; ȘTIINȚELE NATURII; RELA- 
TIVISM. 

DAVID BLOOR [A. Z.] 


solipsism 


Doctrinele şi amenintarile solipsismului sunt mult mai vechi decât in- 
troducerea termenului solipsism pentru a le caracteriza. Termenul deriva 
din latinescul ,,solus ipse“. Literal, aceasta înseamnă „eu singur“, iar mai 
putin literal, fie „Eu singur exist“, fie „Numai eu sunt conştient“. In primul 
caz este vorba de o formă mai degrabă idealistă de solipsism, care pune în 
discuţie existenţa unei lumi materiale independente, iar în al doilea este vor- 
ba de o formă materialistă, ce permite existența unei lumi materiale (ca posi- 
bilitate), dar nu tolerează existența unor alte minţi sau nuclee de conștiință. 

Se obişnuieşte să se distingă între solipsismul metafizic (sau ontologic), 
solipsismul epistemologic şi solipsismul metodologic. Solipsistul în sens 
metafizic susține că doar el există (sau este real). Solipsistul în sens epis- 
temologic susţine că doar el există (sau este real) cu certitudine. Solipsis- 
tul metodologic aderă de obicei la solipsism în calitate de strategie metodolo- 
gică (fie ca metodă de investigație, fie ca program constructiv). DESCARTES, 

căutând să reconstruiască cunoaşterea şi să întemeieze stiinta pe „o fundaţie 
în întregime a mea“, poate fi văzut ca urmând o strategie a solipsismului 
metodologic. Aceasta a presupus trecerea printr-o scurtă etapă a solipsis- 
mului epistemologic, pe care el a depăşit-o demonstrând (în chip presupus) 
existenţa unui Dumnezeu care nu ne amăgeşte, în timp ce păstrează baza 
persoanei întâi. 

RUSSELL, care a descris solipsismul ca fiind „greu de respins, dar încă 
şi mai greu de crezut“, a trasat o distincţie între ceea ce el numea solipsism 
dogmatic şi solipsism sceptic (1948, pp. 191-8). Primul corespunde, mai 
mult sau mai putin, solipsismului metafizic, iar al doilea corespunde solip- 
sismului epistemologic. Distincția sa este analoagă cu cea dintre ateu (care 
neagă) şi agnostic (care doar se îndoiește). Dar oricare dintre aceste forme 
ar fi în discuție, Russell a susținut că a adera la solipsismul comun însean)- 
nă a umbla cu jumătăţi de măsură. Un solipsist consistent sau onest ar tre- 
bui să adere la o forma mai radicală de solipsism al momentului prezent. 
Dificultatea crucială, pentru Russel!, era că pentru a trece dincolo de datele 
furnizate de experienţa prezentă era nevoie de principii de inferenţă care nu 
puteau fi ele înszie empiric întemeiate. Preţul abandonării acestei forme 
radicale de solipsism era de a accepta că empirismul are limite (destul de 
drastice, în mod clar). SANTAYANA a văzut o cale de scâpare în „credinţa 
animală“ (animal faith), recunoscând totuşi meritele unei atitudini ce ne 
orientează atenţia către momentul trecător. Wittgenstein a mărturisit că a 
avut tentatia de a afirma: „Tot ceea ce este real reprezintă experienţa mo- 
mentului prezent“. 

E demn de notat că atât Russell, cât și WITTGENSTEIN, au conside- 
rat că solipsisinul reprezintă o problemă filosofică serioasă. (Acelaşi lucru 
se aplică unor importanți filosofi continental: precum HUSSERL.) Ceea ce 
iese în prim plan, o dată cu tratarea lui Wittgenstein, este o poziţie pe care 
am putea-o numi solipsism conceptual. In timp ce un solipsist obişnuit neagă 
faptul că există şi alte minţi, sau se îndoieşte de aceasta, solipsistul con- 
ceptual susține că este de neconceput să existe. Deşi distincția dintre solip- 
sismul conceptual și variantele factuale ale solipsismului nu se suprapune 
cu distincția dintre solipsismul dogmatic şi cel sceptic, rămâne adevărat fap- 
tul că un solipsist dogmatic ar fi mai bine să fie solipsist conceptual, iar un 
solipsist conceptual ar fi mai bine să nu fie solipsist sceptic. Căci poziţia 
potrivit căreia nu există alte minţi, dar de fapt ar fi putut să existe nu dis- 
pune de nimic în favoarea ei, iar solipsistul conceptual nu poate accepta 
vreo probabilitate pentru propoziția că există alte minţi (vezi ALTE MINŢII). 

Wittgenstein a remarcat, într-o formulare binecunoscută, că: „Dacă este 
să ne imaginăm durerea unei alte persoane după modelul propriei noastre 
dureri, acesta nu este un lucru uşor de făcut. Căci trebuie să îmi imaginez 

o durere pe care nu o simt, după modelul uneia pe care o simt“ (1953, $302). 
Intr-un mod oarecum similar, s-ar putea susține că nu putem concepe o minte 
de care să fie conştient cineva, după modelul propriei minți conştiente. Ca 
urmare, celelalte minți conştiente nu sunt de conceput. Pentru a nu cădea 
totuşi pradă scepticismului conceptual prea uşor, merită să observăm că 
chiar dacă se concede că nu pot concepe mintea altcuiva, nu decurge de aici 
că este de neconceput că există alte minţi. Aceasta se poate vedea luând in 
considerare afirmația lui Thomas Nagel că el nu ştie cum este să fii liliac; 
ea implică faptul că există ceva (mintea liliacului sau experienţele sale) pe 
care nu îl putem concepe. (În acest fel, inabilitatea de a concepe vreo altă 
minte nu are ca rezultat un soi de separare cvasi-solipsista fata de ea.) 

O problemă pentru solipsist ar putea fi aceea că el poate fi pe deplin 
conştient că şi alţii pot argumenta exact în acelaşi fel. AYER (1986, p. 29) 
a scos în evidență faptul că filosofii sunt tentaţi de un fel de solipsism gene- 
ralizat, pentru care el a introdus termenul paradoxal de solipsism multiplu. 
(De exemplu, cuvîntul „durere“, rostit de A, înseamnă durere reală atunci 
când se aplică propriilor saie dureri. şi comportament care exprimă durerea, 
atunci când i se aplică lui B, iar acelaşi lucru se petrece şi în cazul cuvân- 
tului „durere“, rostit de către B.) E! îl acuză pe Wittgenstein din prima pe- 
rioadă, pe Carnap, şi se acuză şi pe sine însuși de a fi susținut mai demult 
această viziune, considerând că aceasta este viziune incoerentă. Wittgen- 
stein a depăşit această predispozitie timpurie către acest solipsism (şi alte 
forme de solipsism) cu ajutorul argumentului său al limbajului privat. În 
cazul lui Carnap este mai putin clar dacă el a ajuns vreodată să vadă eroarea 
din modul său de a gândi. 

Proiectul pentru care CARNAP (1967, p. 102) a folosit termenul de 
„solipsism metodologic“ era unul în care fiecare persoană construiește în- 
tregul limbaj, inclusiv cel despre obiecte fizice, obiecte culturale, alte minţi, 
şi chiar propria minte, pe o bază „autopsihică“ (autopsychological), unde 
această bază avea forma unui dat considerat in mod initial în absenţa unui 
subiect. Această bază, susținea el, era o chestiune de alegere, dar ea pose- 
da avantajul (presupus) de a urmări ordinea epistemologică (1967. p. 101). 
Bennett însă a folosit termenul de „solipsism metodologic“ pentru re- 
cunoaşterea unei trăsături inevitabile a unei situații epistemice umane, cum 
considera el: fiecare dintre noi poate utiliza şi evalua evidenţele doar potri- 
vit cu felul în care ne apar nouă lucrurile (1974, pp. 66-9). Termenul de 
„solipsism metodologic“ a primit o nouă acceptare printr-un influent arti- 
col pe care Putnam l-a publicat in 1975. El l-a folosit pentru asumptia că 
„nici o stare psihică propriu-zisă nu presupune existenţa vreunui alt indi- 
vid, în afara subiectului căruia îi este atribuită“ (p. 220). Această utilizare 
a lui Putnam este urmată de către Fodor (1987. cap. 2), care propune scep- 

ticismul metodologic ca strategie de cercetare in psihologia cognitiva. Cat 
de departe se află acest proiect de sdlipsismul! ortodox se vede din faptul că 
el este utilizat de către psihologi în studierea altor minți. 

Vezi şi ARGUMENTUL PRIN ANALOGIE; ALTE MINTI; WITTGEN- 
STEIN. 

CLIVE BORST [G. $.] 


Spinoza, Benedict (Baruch) (1632-1677) 


Filosof olandez. Epistemologia lui Spinoza este, deopotrivă, un răspuns 
la contextul său din secolul al saptesprezecelea (vezi RATIONALISM) şi 
o parte integrantă a filosofiei lui. Lucrarea sa din 1663, Principiile filosofiei 
lui Descartes, — care este o reformulare a primelor două parti din celebra 
operă a lui Descartes, într-o ordonare geometrică“, axiomatică de prezentare, 
modelat după Euclid — manifestă o profundă înţelegere a epistemologiei 
carteziene. Propria epistemologie a lui Spinoza este prezentată mai întâi, 
desi nu exclusiv, în partea a Il-a a Eticii sale şi într-o operă timpurie neter- 
minata, Treatise on the Emendation of the Intellect, ambele fiind publicate 
pentru prima oară in Opera postuma, din 1677. Desi el îl urmează pe Descartes 
in sublinierea distinctiei dintre intelect si imaginatie ca facultati reprezen- 
tationale, epistemologia sa diferă de cea a lui Descartes, într-o serie de as- 
pecte fundamentale. 

O astfel de diferență — una asupra căreia Spinoza insistă în mod spe- 
cial — constă în respingerea explicație: carteziene asupra erorii, explicație 
conform căreia eroarea este rezultatul afirmăni de către voinţă, în mod liber, 
a unor idei fata de care are puterea să-şi rețină acordul pe care are puterea 
să nu le accepte. În alternativa deterministă a lui Spinoza, fiecare idee im- 
plică, în mod natural, afirmarea propriului ei conţinut; o idee poate şi va fi 
negată, sau pusă la îndoială, doar atunci când mintea are o altă idee ce o 
contrazice pe prima, sau o pune în discuţie (Erica 2, p. 49). 

Tot o diferenţă fundamentală se găseşte în doctrina lui Spinoza conform 
căreia adevărul „nu cere nici un semn“ (TEI, pp. 34-6) şi, în schimb, isi este 
„propriul său standard“ (Etica 2, p. 43s). Descartes tratează „claritate şi dis- 
tincție“ ca o caracteristică introspectivă a ideilor, o caracteristică ce poate 
şi trebuie să fie folosită — după un proces adecvat al justificării — ca un 
criteriu pentru caracteristica total separată a adevărului. Spinoza respinge 
necesitatea vreunui astfel de criteriu separat $i, prin aceasta, a oricărui aseme- 
nea proces de justificare. Într-adevăr, de vreme ce, pentru Spinoza, adevărul 
idelor adevărate poate fi distins direct — „adevăratul gând este distins de 
unul fals nu printr-o denominare extrinsecă, ci în principal printr-una in- 
trinsecă“ (TEI, p. 69) — scepticismul metodologic cartezian devine nenece- 
sar. El susține că îndoiala apare doar când mintea are două idei corelate, 
dintre care cel puţin una este neclară (TEI, p. 78). Remediul său propice 
este să se procedeze în ordinea corectă, deducând efectele din cauze, astfel 
încât mintea să nu aibă niciodată idei a căror susținere reciprocă este incertă 
(TEI, p. 80). Astfel, a începe precum Descartes, căutând temeiuri pentru în- 
doială, înseamnă, din punctul de vedere al lui Spinoza, pur şi simplu a garan- 
ta că vom proceda greșit şi, prin aceasta, a pune pe cât posibil mai multe 
obstacole în calea succesului nostru final. 

Partial datorită susţinerii sale că adevărul este „în principal o denomi- 
nație interioară“, unii comentatori au afirmat că Spinoza a susținut o teorie 
coerentă a adevărului; alții, citându-i axioma potrivit căreia „o idee ade- 
vărată trebuie să fie în acord cu obiectul ei“ (Erica, la 7), au afirmat că el 
a susținut o teorie a adevărului corespondență (vezi ADEVĂR). De fapt, 
doctrina sa binecunoscută conform căreia modurile gândirii sunt identice 
cu obiectele lor (Etica; 2p, 7s) se poate spune că îi permite să susţină că 
adevărul constă deopotrivă în ceea ce el numeşte „adecvarea“ internă a unei 
idei şi în ceea ce el numeşte „acordul' ideii cu obiectul ei, pe temeiurile că 
aceste două caracteristici ale ideii sunt, de fapt, una şi aceeaşi caracteristică 
considerată în două moduri diferite. Monismul lui reclamă existenţa unei 
singure substanţe gânditoare, Dumnezeu, care are ca moduri minţile umane. 
El asertează că toate ideile sunt adevărate în măsura în care ele există în 
Dumnezeu; totuşi, ele pot fi parțiale şi neclare şi, prin urmare, false, în mă- 
sura în care există în minţile umane individuale (Etica, 2 pp. 32-5). 

Spinoza distinge trei tipuri de cunoaştere (Etica, 2 p. 40 s2). Primul şi 
cel mai de jos este opinia (opinio), constând din experienţă senzorială în- 
tâmplătoare (adică experienţă care nu e determinată de intelect) şi relatări 
exterioare. Acest tip de cunoaştere este imaginativă şi inadecvată. Al doilea 
tip este raţiunea (ratio), care implică cunoaşterea intelectuală adecvată a lu- 
crurilor prin proprietăţile lor, ca fiind opuse cu esentele lor. Această cunoaştere 
include şi este bazată în mare măsură pe „noţiunile comune“, care sunt idei 

ale caracteristicilor ce sunt „comune tuturor lucrurilor“ şi sunt „egale in parte 
şi în întreg“. El dă câteva exemple de asemenea caracteristici, dar nu 
menționează ca dând naştere noțiunilor comune faptul că toate corpurile im- 
plică conceptul aceluiaşi atribut (adică întinderea), faptul că toate corpurile 
sunt susceptibile de mişcare şi repaos și faptul că toate corpurile sunt sus- 
ceptibile de anumite grade ale mişcării (Lema 2 din Etica, 2 p. 13). Astfel 
apare că, pentru Spinoza, cel puţin o anume cunoaştere a fizicii poate fi de 
tipul al doilea, bazată pe cunoaşterea proprietăților universale ale corpurilor. 
(Totuşi, cunoaşterea de tipul al doilea nu este, în nici un caz, restrânsă la fi- 
zică; ea este posibilă cel putin şi în psihologie). Cel de-al doilea şi cel mai 
înalt tip de cunoaştere este intuiţia (scientia intuitiva), care „porneşte de la 
o idee adecvată privind esenţa formală a anumitor atnbute ale lui Dumnezeu, 
către cunoaşterea adecvată a esenței (ca fiind opusă simplelor proprietăți) a 
lucrurilor“. Astfel, cunoaşterea de tipul al doilea şi al treilea este „adecvată“ 
si intelectuală. În teoria etică a lui Spinoza, cunoașterea adecvată şi mai ales 
cunoaşterea de al treilea tip constituie cel mai mare bine al vieții. 

DON GARRETT [C.$.] 


Strawson, Peter Frederick (1919-) 


P. F. Strawson şi-a petrecut cea mai mare parte a carierei la Universi- 
tatea din Oxford, devenind Waynflete Profesor de Filosofie Metafizică in 

1968. A publicat numeroase lucrări, în principal lucrări de metafizică şi lo 
gică filosofică. Deşi nu a oferit o teorie generală a cunoaşterii, unul dintre 
telurile sale dominante a fost să construiască un răspuns la scepticism. Straw- 
son a oferit diferite motive pentru a respinge scepticismul, dar el consider: 
de asemenea că este greşit să furnizăm „justificări“ pentru opiniile noastre 
ce se bazează pe un fundament presupus privilegiat. În 1952 a argumentai 
că scepticismul inductiv își are sursa într-o confuzie, nefiind necesară nici 
un fel de justificare a practicilor noastre (vezi PROBLEME ALE INDUCȚIEI) 
Temeiul său de bază este totuşi acela că nu putem abandona categoriile noas- 
tre obiective fundamentale in nici stadiu al gîndirii noastre, si nici nu puter 
descrie experienţele noastre în lipsa lor. (Vezi Strawson, 1979). Preocuparez 
de căpetenie a lui Strawson, în calitate de epistemolog, este să enunte si s: 
exploreze consecințele acestui fapt. În Individualii (Individuals) şi Limitele 
cunoașterii (The Bounds of Sense), el încearcă să arate că scepticismul este 
încurcat într-o profundă incoerenţă, fiindcă inteligibilitatea conceptelor pe 
care le utilizează scepticul însuși necesită acceptarea lucrurilor cu privire 
la care el își exprimă îndoiala. Argumentele prin care se demonstrează aces 
lucru sunt numite ARGUMENTE TRANSCENDENTALE. 

In Jndividualii, Strawson argumentează că, pentru noi, corpurile spatiale 
sunt obiectele de bază ale gândirii. Luăm, de asemenea, în considerare en- 
titatile ce posedă conştiinţă, persoanele, iar acestea trebuie (în mod carac- 
teristic, cel putin) să deţină atât atribute psihice, cât şi atribute materiale. 
Teza epistemologică principală este că, pentru a avea o astfel de schemă 
conceptuală, trebuie ca baza pentru asemenea judecăţi, pe care o privim ca 
suficientă, să fie de fapt suficientă. Astfel, modalitățile obişnuite de a spune 
că altcineva se aflăîntr-o anumită stare psihică trebuie să fie date de „cri- 
terii logic adecvate“ (Strawson, 1959, p. 105). In Limitele cunoașterii, Straw- 
son continuă să elaboreze astfel de argumente, luând apărarea multora din- 
tre ideile centrale ale lui Kant, dar detaşându-le, în acelaşi timp, de idea- 
lismul transcendental al acestuia. In particular, Strawson a susținut o versi- 
une a tezei kantiene că, pentru ca o înşiruire de experienţe să aparţină unui 
subiect conştient de sine, trebuie ca acestea să constituie experienţe ale unei 
lumi obiective. Ideea centrală este că putem angaja un concept substanţial 
al unui subiect al experienței doar acolo unde putem aplica distincția din- 
tre cum apar lucrurile, în acele experienţe, şi cum sunt în realitate. Această 
distincţie se poate aplica doar dacă se consideră că experiența se constitu- 
ie ca experienţă a unei lumi obiective. 

Dezbaterea privitoare la aceste argumente s-a centrat asupra problemei 
dacă relațiile de dependență conceptuală sunt suficient de bine stabilite, pre- 
cum şi asupra consecinţelor cerinţe: de a exista o experienţă obiectivă. In 
Scepticism si Naturalism (Scepticism and Naturalism) Strawson a prezen- 

tat un nou răspuns, avându-și rădăcinile în ideile lu: HUME şi WITTGEN. 
STEIN. Teza este că argumentele sceptice ar trebuie să fie respinse ca ne- 
fondate, întrucât ele nu ne pot persuada. Nu sunt necesare contraargumente, 
nici măcar de tip transcendental, deşi acestea pot totuşi dezvălui conexiuni 
conceptuale. Temeiul este că nu ne putem abtine să credem în corpuri şi alte 
minţi, de pildă. 

Dacă din punct de vedere psihologic această afirmaţie pare indiscutabilă, 
criticii naturalismului lui Strawson şi-au centrat atenţia asupra întrebării 
dacă faptele psihologice justifică o respingere a argumentelor sceptice. În 
genere, se consideră că o respingere a scepticismului nu este satisfăcătoare 
dacă nu pot fi localizate în aceste argumente anumite greşeli. 

Vezi şi ALTE MINTI; PROBLEMELE INDUCȚIEI; ARGUMENTE 
TRANSCENDENIALE. 

P. F. SNOWDON [G. $.] 


Suárez, Francisco (1548-1617) 


Filosof $i teolog spaniol, cunoscut ca Doctor Eximius. Născut în Grana- 
da, el s-a alăturat Societății lui Isus în 1564, a studiat la Salamanca şi a pre- 
dat dreptul, teologia si filosofia acolo, precum şi la Roma, Coimbra și la 
alte universități de seamă. Pe lângă numeroasele sale opere teologice, el a 
scris patru tratate filosofice importante. De legibus (1612) tratează despre 
probleme legale tradiționale si despre chestiuni ce apăreau în urma des- 
coperirii Americii, De Deo uno et trino (1606) se ocupă de natura trinitatii, 

dar are implicaţii pentru teologia filosofică, iar De anima (1621) se con- 
centrează asupra psihologiei şi epistemologiei. Opera sa cea mai importantă 
totuşi este Disputationes metaphysicae (1597), care este prima operă sis- 
tematică şi comprehensivă de metafizică scrisă în Vest şi care nu este un 
comentariu la Metafizica lui Aristotel. Opera este împărțită în cincizeci $i 
patru de disputatii ce acoperă fiecare subiect metafizic cunoscut la acea 
vreme. Influenţa sa a fost imediată şi durabilă. In câţiva ani de la publicarea 
ei, aceasta a devenit textul standard pe teritoriul Europei continentale. Im- 
pactul său poate fi observat în opera lui Descartes, Leibniz, Wolff, Schopen- 
hauer $1 alții. 

Sursele lui Suarez sunt vaste, întinzându-se de la Antichitate până la 
contemporanii săi, dar cel mai frecvent îşi află inspiraţia în Aristotel şi Toma 
d' Aquino. Contribuțiile sale cele mai importante la filosofie apar în metafi- 
zică şi în drept, deşi gândirea sa este relevantă şi în multe alte domenii, in- 
clusiv în epistemologie. Suârez a urmat procedura scolastică de a ridica 
probleme epistemologice în contextul metafizicii; astfel, categoriile metafi- 
zice prestabilite au determinat, în mare măsură, tipul de probleme episte- 
mologice pe care le-a ndicat el. Pentru epistemologie, trei doctrine suâreziene 
sunt de un interes aparte. Ele vizează obiectul metafizicii, cunoaşterea sin- 
gularului şi cunoașterea mediată. Primele două servesc ca un pod între 
filosofia scolastică şi modemă. 

Conform lui Suârez, adevăratul obiect al metafizicii este conceptul obiec- 
tiv al fiinţei (DM Il, 1). Un concept obiectiv este mai degrabă un lucru aşa 
cum este conceput în minte, decât lucrul însuşi (res ipsa), sau actul de 
înțelegere (conceptus formalis) prin care mintea înțelege. Această doctrină 
a fost interpretată ca un pas înainte către mentalizarea progresivă a metafizicii, 
caracteristică filosofiei moderne, în care obiectul disciplinei nu este reali- 
tatea (res), ci o reprezentare mentală a ei. 

Înțelegerea suăreziană a cunoașterii singularului este încă un exemplu 
pentru modul în care poate fi el considerat un pod între filosofia scolastică 
și moderna. El susţine că intelectul nostru cunoaşte singularul printr-un con- 
cept specific şi separat (DA IV, 3, 3) fără a trebui să recurgem la reflecţie 
(IV, 3, 7). Această teză îşi află susținerea într-un punct de vedere EMPIRIST 
şi ea subminează poziția acceptată, printre alții, de către tomisti, potrivit 
căreia cunoaşterea singularelor este doar indirectă, prin universalii. Mai 
mult, ea contribuie la eroziunea oricărui gen de epistemologie realistă în 
care naturile reale sunt obiectul ştiinţei. 

Cunoaşterea mediată (scientia media) este cunoaşterea pe care o are 
Dumnezeu despre ceea ce ar face, în mod liber, fiecare creatură liberă, în 
fiecare situaţie în care ea s-ar putea afla. Este o cunoaştere „mediată“ pen- 
tru că stă undeva între cunoașterea pe care o are Dumnezeu asupra a ceea 


subdeterminarea teoriilor 380 


ce este doar posibil şi cunoaşterea pe care o are asupra actualului. Suârez a 

folosit această noțiune pentru a explica modul în care Dumnezeu poate con- 

trola acţiunea umană, fără a încălca liberul arbitru. (De gratia, prol. 2, 7, 1). 
Vezi şi TOMA D' AQUINO; CONCEPT; OCKHAM. 

JORGE J. E. GRACIA [C$] 


subdeterminarea teoriilor 


Ne aflăm adesea in situația in care există mai multe teorii compatibile 
cu faptele (evidence) disponibile. Sperăm, în aceste situaţii, că mai multe 
evidențe vor rezolva această problemă. Potrivit ideii subdeterminării teori- 
ilor în raport cu faptele, se susține că mai multe teorii logic incompatibile 
se pot potrivi cu toate evidenţele posibile. În mod alternativ, pot exista 
perechi de teorii empiric echivalente care, deşi nu se contrazic reciproc, 
folosesc noțiuni teoretice diferite. Au fost propuse mai multe exemple de 
asemenea cazuri de subdeterminare (Quine, 1990, pp. 95-101). Acestea sunt 
stânjenitoare pentru filosofii empiristi, care trebuie fie să nege că aseme- 
nea teorii se află în competiție, fie să găsească o bază empirică pentru a o 
prefera pe una dintre ele. 

Vezi şi HOLISM. 


BIBLIOGRAFIE 


Quine, W. V., Theories and Things, Harvard University Press, Cambridge, 
MA, 1981. 

Quine, W. V., Pursuit of Truth, Harvard University Press, Cambridge, MA, 
1990. 


CHRISTOPHER HOOKWAY {G. $.] 


381 subiectivism 


subiectivism 


Ce este o explicaţie subiectivă a rationalitati1 epistemice? Nu este de- 
loc ușor să enunti cu precizie (nu este mai uşor nici să spui ce este subiec- 
tivismul în etică), dar, ca o definiție de lucru conturată în linii mari, va merge 
să spunem că o explicaţie este subiectivă doar în cazul în care implică fap- 
tul că standardele opiniei raționale sunt cele pe care opinentul individual, 
sau comunitatea individului, sau comunitatea umană în mare le-ar aproba, 
sau le-ar lua drept bune, în măsura în care scopurile lor sunt intelectuale. 
Inteles astfel, subiectivismul poate lua o formă individualistă ori inter- 
subiectivistă, dari în oricare dintre cazuri, o explicație subiectivă va impli- 
ca faptul că standardele opiniei raționale sunt, cumva, produsele opiniilor 
noastre, ale dispoziţiilor noastre, sau ale practicilor noastre. 

De exemplu, dacă standardele pe care trebuie să le satisfacă opiniile 
mele pentru a fi raţionale, conform unei explicaţii, sunt acelea pe care eu 
însumi le-as privi drept corecte din punct de vedere intelectual, dacă ar fi 
să reflectez în mod potrivit, atunci explicaţia respectivă este una subiectivă. 
In mod similar, dacă o explicație implică faptul că standardele relevante 
sunt acelea care ar fi aprobate de majoritatea membrilor comunității mele, 
sau acelea care sunt presupuse de către practicile intelectuale ale comunității 
mele, atunci, iarăşi, explicația poate fi clasificată ca fiind una subiectivă, 
chiar dacă una cu o încărcătură mai degrabă socială, decât individualistă. 
În sfârşit, dacă o explicaţie implică faptul că standardele opiniei raţionale 
sunt acelea care ar fi presupuse, sau la care ar subscrie o comunitate în mare, 
atunci, din nou, este plauzibil ca explicația să fie privită ca una subiectivă, 
dat fiind că nu există nimic altceva în explicaţie care să garanteze că ade- 
rarea la aceste standarde este un mod demn de încredere de a dobândi opinii 
adevărate. Într-adevăr, această ultimă determinare furnizează un bun test 
negativ al subiectivitatii. Dacă o explicaţie a rationalitatii epistemice im- 
plică faptul că, fiind rationali, indivizii sunt demni de încredere (sau, cel 
putin, mai demni de încredere decât ar fi ei dacă ar fi irationali), atunci ex- 
plicatia nu este una subiectivă. 

Astfel, explicaţiile RELIABILISTE ale opiniei raționale sunt în mod 
paradigmatic obiective. Explicațiile FUNDATIONISTE clasice sunt şi ele 
obiective. Cum stau lucrurile cu explicațiile COERENTISTE? Poate fi ten- 
tant să ne gândim că ele sunt cel mai bine clasificate ca fiind subiective, de 
vreme ce, conform coerentiştilor, ceea ce este rational să credem, pentru 
noi, este în mare parte o funcție a ceea ce se întâmplă să credem. Insă orice 
explicație a opiniei raţionale va ţine seama de input-urile subiective de vre- 
un fel, indiferent dacă acestea vor fi în forma experientelor, sau opiniilor, 
sau a orice altceva. Problema esenţială este dacă standardele ce pun aceste 

input-uri în relație cu opinia rațională sunt obiective sau subiective Și, in 
cazul coerentismului, standardele sunt de obicei explicate într-o manieră 
complet obiectivă. În mod obişnuit, coerentiştii insistă că, dacă este ca opini- 
ile mele să fie coerente şi ca atare raționale, ele trebuie să fie consistente 
într-un grad minim. Nu contează dacă eu cred că inconsistența trebuie evi- 
tată totdeauna și pretutindeni și nu contează dacă aş crede aceasta în cazul 
în care as fi reflexiv. La fel, nu contează dacă membrii comunității mele, 
sau comunitatea umană în mare considera aceasta, sau dacă practicile lor 
intelectuale presupun aceasta. Conform coerentiştilor, inconsistenta implică 
incoerenta şi totdeauna este irațional pentru noi să fim incoerenti, indife- 
rent de propriile standarde subiective. (Pot fi spuse lucruri asemănătoare 
despre abordările BAY ESIANISTE ale epistemologiei). 

O consideraţie simplă în favoarea subiectivismului este aceea că multe 
dintre judecatile noastre privind raționalitatea nu pot fi înțelese într-o manieră 
obiectivă, în mod plauzibil. De exemplu, când noi evaluăm opiniile indi- 
vizilor dintr-o altă cultură, probabil foarte îndepărtată de noi în timp şi spațiu 
deopotrivă, adesea pare potrivit să facem aceasta în termenii propriilor lor 
standarde, sau măcar în termenii unui standard care este relativ la comuni- 
tatea lor. Acest lucru va părea atrăgător în special când indivizii aparțin unei 
culturi pe care noi o judecăm ca fiind mai putin avansată decât propria cul- 
tură. Metodele intelectuale şi practicile folosite în această cultură pot fi în 
neconcordanta cu cele pe care no} le evaluăm acum ca fiind cele mai bune, 
dar s-ar putea să considerăm că este incorect să evaluăm opiniile lor în ter- 
menii celor mai sofisticate metode ale noastre. Totuşi, noi credem că nu este 
incorect să evaluăm opiniile lor în termenii metodelor care erau standard în 
comunitatea lor. Într-adevăr, dacă noi nu am fi pregătiți să evaluăm aceşti 
indivizi în termenii propnilor lor standarde şi să dăm expresie evaluănlor 
noastre folosind limbajul raționalității, ne-am găsi într-o dilemă. Fie ar tre- 
bui să găsim o cale de a insista că metodele lor sunt efectiv metodele noas- 
tre, cele pe care le considerăm a fi demne de încredere, fie am fi forțați să 
spunem că nu există nici un sens interesant în care ei sunt rational1. Pe scurt, 
am fi forțați fie să-i considerăm ca fiind dintre noi, fie să-i desconsideram 
ca fund irationali. 

O altă consideraţie în favoarea subiectivismului apelează la aprecieri 
mai degrabă formulate la persoana întâi, decât la persoana a treia. Să pre- 
supunem că ne aflăm sub controlul unui demon malefic ce ne înşală în mare 
măsură, fără ca noi să fim conştienţi de asta. Demonul ne privează de ocazia 
de a fi demni de încredere şi, făcând aceasta, ne privează de cunoaştere, dar 
nu pare ca şi cum, prin aceasta, demonul ne privează şi de orice şansă de a 
fi rational. În particular, dacă nu există nimic care să ne indice că ne aflăm 
sub controlul acestui demon, este rațional pentru noi să credem lucrurile pe 

care suntem inclinati, în mod natural, prin simţurile noastre, să le credem. 
ȘI totuşi, în această lume demonică, a proceda astfel nu este demn de în- 
credere. Astfel, există cel puţin un sens al opiniei raționale care nu este strâns 
legat de adevăr, sau măcar de adevărul plauzibil. Însă, atunci, întrebarea 
este care e acest sens al opiniei raţionale. O sugestie naturală este că e un 
„sens subiectiv. În lumea demonică, este rational pentru noi să avem încredere 
în simţurile noastre, pentru că, lăsând la o parte complicațiile, a proceda 
astfel se conformează propriilor noastre standarde epistemice profunde: 
chiar dacă noi am fi profund reflexivi, am tinde să credem că aceasta face 
parte dintr-o stratepie intelectuală demnă de încredere pentru noi. În acest 
caz, de ce explicaţiile subiective ale raționalității epistemice au fost con- 
siderate, atât de des, ca nefiind puncte de plecare? O parte a răspunsului 
este că mulți epistemologi au fost mai întâi preocupați de explicația cunoaşterii, 
iar ei au presupus că cunoaşterea este ceva precum opinia adevărată ratio- 
nală (făcând abstracţie de PROBLEMELE LUI GETTIER). Astfel, ei au 
considerat că, orice altceva am putea dori să spunem despre opinia rațio- 
nală, ar fi mai bine să fie genul de lucru care transformă opinia adevărată 
într-un bun candidat la cunoaştere. Însă, dacă opinia rațională este inter- 
pretată subiectiv, nu mai trebuie ca lucrurile să stea astfel. 

Subiectiviştii, în ceea ce-i priveşte, vor nega această presupunere. Ei vor 
nega faptul că acele condiţii ale opiniei raționale transformă totdeauna opinia 
adevărată într-un bun candidat la cunoaştere (vezi CREDINŢĂ RELI- 
GIOASA). Desigur, dacă se potriveşte scopurilor noastre filosofice, putem 
stipula că se întâmplă așa pentru cel putin un sens al opiniei raționale, dar 
atunci subiectiviştii vor insista că există cel puţin încă un sens al opiniei 
raţionale, important pentru evaluarile cotidiene, între noi, ale opiniei fiecăruia 
şi, de asemeni, important dată fiind istoria epistemologiei, care este în esen- 
tă o chestiune de a ne conforma propriilor noastre standarde. Acesta este un 
sens care identifică raționalitatea cu succesul în satisfacerea unui anume 
gen de critică, fie o autocritică, fie critica din partea comunităţii tale. $1, în 
acest sens, nu e nevoie ca o opinie adevărată rațională să fie totdeauna un 
bun candidat la adevăr. 

O altă motivaţie pentru a nu lua în serios subiectivismul în epistemolo- 
gie este teama că el ne angajează fata de o formă inacceptabilă de RELA- 
TIVISM. Însă, de vreme ce poti fi subiectivist în legătură cu probleme ale 
opiniei rationale fără a fi angajat față de vreo noţiune relativistă de adevăr, 
nu este clâr'că această teamă are vreo bază reală. Totuşi, o altă teamă are 
legătură cu dezacordurile insolvabile. Dat fiind subiectivismul, nu poate fi 
asumat că toate disputele teoretice pot fi, în principiu, rezolvate dacă cei 
aflaţi în dispută sunt, în mod egal, bine informaţi si pe deplin rationali. 
Aceasta este o implicatie a subiectivismului, dar este greu de văzut de ce 

este o obiectie. În domeniul practic, noi-nu mai găsim că este derutant fap- 
tul că doi oameni pot fi in conflict, deşi sunt, în mod egal, bine informați și; 
pe deplin rationali. Nu există nici un bun temei pentru a crede că aceasta ar, 
trebui să aibă impact asupra noastră ca încă o derută din domeniul teoretic., 
Vezi şi ETICA ȘI EPISTEMOLOGIE; EXTERNALISM/INTERNA- 
LISM; OBIECTIV/ SUBIECTIV; OBIECTIVITATE; ȘTIINȚĂ SOCIALĂ. 

RICHARD FOLEY [C. M] 


subiectivitate 


Subiectivitatea a fost atribuită în mod vanat: anumitor concepte; anu- 
mitor proprietăţi ale obiectelor; şi anumitor moduri de a înțelege. Ideea 
generală a acestor atribuiri este că natura conceptelor, proprietăților şi mo- 
durilor de înţelegere despre care discutăm este dependentă de proprietățile 
și relațiile subiecților care angajează acele concepte, posedă proprietățile, 
sau exercită acele moduri de înţelegere. Dependenţa poate fi o dependenţă 
de subiectul particular, sau de vreun tip pe care subiectul îl instantiaza. Ceea 
ce nu este atât de dependent este obiectiv. De fapt, în mod virtual, nu exis- 
tă nimic care să nu fi fost declarat subiectiv de către un gânditor sau altul, 
inclusiv candidaţi atât de neobisnuiti precum spațiul şi timpul (Kant) şi nu- 
merele naturale (Brouwer). În ultimii ani a existat o dezbatere în legătură 
cu cei mai plauzibili candidaţi. 

Există mai multe tipuri de subiectivitate ce trebuie distinse, dacă subiec- 
tivitatea este atribuită unui concept considerat ca un mod de a gândi despre 
un obiect, sau drept o proprietate. Ar fi mult prea neclar să spunem că un 
concept este subiectiv, doar pentru că stările mentale particulare sunt mentio- 
nate în descrierea corectă referitoare la deținerea conceptului (mastery of the 
concept). De exemplu, dacă Wittgenstein din perioada târzie are dreptate, 

starea mentală de a considera natural să continui mai degrabă pe o cale, decât 
pe alta, trebuie menţionată în descrierea privind deținerea oricărui concept. 
Atunci, toate conceptele vor trece drept subiective. Putem distinge încă vreo 
câteva criterii discriminatoare. În primul rând, un concept poate fi numit 
subiectiv dacă o relatare privind deținerea lui îi cere celui ce gândeşte asupra 
lui să fie capabil să aibă anumite genuri de experienţă, ori cel puţin să ştie 
cum e să ai astfel de experienţe. Pot fi obținute variante ale acestui criteriu 
punând alte stări psihologice specifice în locul experienței. Dacă ne limităm 
la criteriul ce menţionează experienţa, atunci înseşi conceptele experienţei, 
în mod plauzibil, satisfac condiţia respectivă. S-a argumentat că ceea ce, 
tradițional, a fost clasificat drept concepte ale calităților secundar — de pildă, 
roşu, amar, cald — satisfac, de asemenea, acest cnteriu. Criteriul include, 
cu toate acestea, şi unele concepte relativ observationale ale formei. Con- 
ceptele relativ observationale ale formei precum pătrat şi diamant cu fete 
regulate selectează exact aceleaşi proprietăţi ale formei, dar diferă prin ex- 
perientele perceptive care sunt menţionate în descrierile despre deținerea 
lor — sunt percepute simetrii diferite când ceva e văzut ca un diamant, sau 
când e văzut ca pătrat. Acest exemplu arată că, din faptul că un concept este 
subiectiv în acest sens, nu decurge nimic în legătură cu subiectivitatea pro- 
prietatii pe care el o selectează. Acum, câțiva filosofi ar considera că pro- 
prietatile formei, fiind opuse, prin aceasta, conceptelor, sunt subiective. 

Conceptele cu un al doilea tip de subiectivitate ar putea fi numite, mai 
exact, „de persoana întâi“ (first-personal). Un concept este de persoana în- 
tai dacă, într-o descriere despre deținerea lui, aplicarea conceptului la obiecte 
diferite de subiectul cugetător este legată de condiţiile în care subiectul este 
dispus că aplice conceptul pentru sine însuşi. Deşi există un dezacord con- 
siderabil în privința modului în care ar trebui formulată descrierea, multe 
teorii ale conceptului de opinie îl tratează pe acesta ca fiind la persoana în- 
tâi, în acest sens. De exemplu, acest lucru e adevărat pentru orice relatare 
care spune că un subiect cugetător înțelege o atribuire la persoana a treia 
(„El crede cutare“) prin faptul că înțelege că această atribuire este (în mare) 
valabilă, dacă persoana a treia în cauză se află în circumstanţe în care subiec- 
tul însuși ar judeca (la persoana întîi) la fel. Este la fel de adevărat despre 
relatări care, într-un mod sau altul, spun că atribuirea la persoana a treia este 
înţeleasă că însemnând că cealaltă persoană este într-o stare care se află 
într-o anumită relaţie de asemănare cu starea ce-l face pe gânditor să fie dis- 
pus să judece: „Eu cred cutare lucru“ (vezi ALTE MINŢI). 

A fost larg observată subiectivitatea conceptelor indexicale, precum eu, 
aici. acum şi acel om (prezentat perceptiv). Ultimul dintre acestea este 
subiectiv în sensul primului criteriu prezentat anterior; dar ele sunt toate 
subiective prin faptul că posibilitatea ca un subiect ce foloseşte unul dintre 

ele pentru a se gândi la un obiect, la un anumit moment, depinde de relati- 
ile subiectului cu acel obiect particular de atunci. Astfel, indexicalele sunt 
deosebit de potrivite pentru a exprima un anume punct de vedere despre 
lumea obiectelor, un punct de vedere accesibil doar celor ce se află in re:: 
latiile corecte cu obiectele respective. 

O proprietate, ca fiind opusă unui concept, este subiectivă dacă posedarea 
de către un obiect a proprietăţii este partial o chestiune ce tine de stările 
mentale actuale sau posibile ale subiectului ce se află în anumite relații cu 
obiectul. Proprietățile de culoare, calitățile secundare în general, proprie- 
taiile morale, proprietatea propozitiilor de a fi necesare sau contingente si 
proprietatea acțiunilor $i stărilor mentale de a fi inteligibile au fost, toate, 
considerate ca fiind candidaţi serioşi la subiectivitate, în acest sens. A spune 
că o proprietate este subiectivă înseamnă a spune că ea poate fi analizată în 
termenii stărilor mentale. Stările mentale în termenii cărora subiectivistii 
au urmărit să elucideze, să zicem, proprietatea de a fi roşu, sau proprietatea 
de a fi amabil, au inclus stările mentale de experimentare a ceva ca fiind 
roşu $1 respectiv de evaluare a ceva ca fiind amabil. Aceste atitudini incor- 
porează referinţa la înseşi proprietăţile originare — sau cel puţin la con- 
ceptele ca atare — într-un mod ce face problematică analiza eliminativa. In 
mod plauzibil, acelaşi lucru se aplică la o tratare subiectivistă a inteligibi- 
litatii: aici. starea mentală ar trebui să fie aceea de a găsi ceva inteligibil. 
Chiar şi fără vreo angajare fata de analiza eliminativă, pretenţia subiec- 
tivistului rămâne substanţială. Pretentia subiectivistului trebuie considerată 
pe larg, pentru fiecare dintre diversele arii menţionate. In cazul culoni, o 
parte din sarcina subiectivistului ce-şi afirmă pretenția mai degrabă la nivelul 
proprietăţilor, decât al conceptelor, este de a argumenta împotriva acelora 
care ar identifica proprietatea de a fi roşu cu o proprietate fizică de reflectare, 
sau cu vreun vector mai complex de proprietăți fizice. 

Să presupunem că, pentru ca un obiect să aibă o anumită proprietate, tre- 
buie ca subiecţii ce se află într-o anumită relație cu el să fie într-o anumită 
stare mentală. Dacă subiecţii ce se află în acea relație cu el şi în acea stare 
mentală apreciază că obiectul are proprietatea, atunci judecata lor va fi ade- 
vărată. Unii subiectivisti au fost tentaţi să transforme această idee într-un cri- 
teriu pentru ca o proprietate să fie subiectivă. Există aici, cu toate acestea, o 
problemă care nu tine de definiţii. La prima vedere, se pare că putem da un 
sens acestei posibilităţi: anume că, deși, în anumite circumstanţe, judecata 
unui subiect despre faptul că un obiect are o proprietate este în mod garantat 
corectă, ceea ce face ca judecata să fie corectă nu este nici judecata lui în acele 
circumstanţe, nici orice altceva despre stările mentale ale lui sau ale altcui- 
va. Pentru multi filosofi, aceasta va părea să fie situaţia si cu propoziţiile arit- 
metice uşor de considerat, precum 3 + 3 = 6. Dacă acest lucru e corect, subiec- 

tivistul va trebui neapărat să folosească noțiuni asimetrice (assymetrical) pre- 
cum: „ceea ce face ca o propoziţie să fie adevărată“, sau „lucrul în virtutea 
căruia o propoziţie este adevărată“. Nu vor prinde caracterul subiectivist al 
poziţiei doar conditionalii sau echivalentele singure, nici măcar cele a priori. 
In sfârşit, subiectivitatea a fost atribuită modurilor de înțelegere. Elaborarea 
unui mod de înțelegere poate fi văzută, în mare parte, ca elaborare a conditi- 
ilor de deţinere a conceptelor mentale. De exemplu, cei ce cred că este im- 
plicată o formă de imaginație în înțelegerea atribuirilor de experienţe la per- 
soana a treia vor vrea să scrie aceasta în descrierea despre deținerea acelor 
atnbuiri. Totuşi, unii dintre cei ce atribuie subiectivitatea modurilor de înțelegere 
includ în concepţia lor pretenţia că unele sau toate stările mentale sunt ele 
însele subiective. Aceasta poate fi o pretenție mai degrabă despre proprietățile 
mentale însele, decât despre conceptele respective; dar nu este de bună cre- 
dinta (charitable) să interpretăm aceasta ca fiind asertiunea conform căreia 
proprietățile mentale implică proprietăți mentale. Mai degrabă, folosind dis- 
tinctia pe care deja o avem, ea poate fi citită ca fiind conjunctia acestor două 
judecăți: că conceptele stărilor mentale sunt subiective într-unul din sensurile 
date anterior, şi că la stările mentale pot fi considerate doar. prin concepte care 
sunt, în acest fel, subiective. Nu e nevoie ca o astfel de poziție să fie opusă 
materialismului filosofic, de vreme ce admite, pentru vreo versiune a acestui 
materialism, stările mentale. Cu toate acestea, ea ar exclude identitățile din- 
tre evenimentele mentale şi cele fizice. 

Vezi şi CONCEPT; ÎNȚELEGERE LINGVISTICĂ; OBIECTIV/ 
SUBIECTIV; OBIECTIVITATE. 

CHRISTOPHER PEACOCKE [C. M.] 


supervenien(a 


O proprietate P este supervenienta fata de o clasa de proprietati Q daca 
şi numai dacă: (1) dacă un lucru A are proprietatea P, orice alt lucru care 
seamănă (în mod) exact cu A, în privinţa tuturor membrilor din mulțimea 
Q, trebuie să aibă P; (2) A nu se poate schimba în ceea ce priveşte proprie- 
tatea P, să înceteze să fie P sau să devină mai mult sau mai puţin P, fără să 
sufere o schimbare în privința unora dintre membrii din Q. În filosofia 
morală, această noţiune este adesea folosită pentru a susţine că valorile şi 
corectitudinea morală (righiness) sunt superveniente față de proprietăți na- 
turale. Această afirmație adevărată nu trebuie să fie confundată cu afirmația, 
la fel de adevărată, că valoarea unui obiect (sau corectitudinea unei acţiuni) 
există în virtutea acelor membri (sau 2 unora din acei membri) din clasa 
proprietăţilor naturale de care se bucură obiectul sau acțiunea respectivă. 
Cea din urmă este o relație între valoare/justete şi unii membri ai clase: 
proprietăților naturale, aceasta nefiind o chestiune de supervenienta. Ea este 
cel mai bine exprimată spunând că valoarea obiectului rezultă din (unele 
din) proprietăţile sale naturaie. (Vezi însă Kim, 1984.) În epistemologie, se 
susține adesea despre proprietăţi nonnative precum cea a întemeierii și a 
rezonabilitatii că sunt superveniente fata de clasa proprietăţilor naturale 
într-un mod similar. 

Folosul supervenientei este că ne dă speranța unui mod de a lega proprie- 
tatile normative de cele naturale, fără a le reduce la cele naturale. Ea poate 
sta la baza unui NATURALISM slăbit. Aceasta a fost motivația din spatele 
încercării lui Davidson de a spune că proprietățile mentale sunt superve- 
niente fata de cele fizice, o încercare ce întâmpină grave dificultăți. 

JONATHAN DANCY [G. $.] 


tabula rasa 


Teoria conform căreia mintea la naştere este o tabula rasa (o tăbliță de 
scris pe care nu este notat nimic), în aşteptarea ideilor ce provin din expe- 
rienţă, este de obicei asociată cu Eseul lui LOCKE — cum o face Leibniz 
(Nouveaux essais, 1704), de pildă, care prefera să considere că mintea este 
un bloc de marmură cu filoane, nu pe deplin indiferent la ceea ce primeşte. 
Expresia (din traducerea latina a lucrării De Anima (430a) a lui Aristotel) 
nu se găseşte la Locke [excepţie făcând traducerea formulei „foaie albă de 
hîrtie“ a lui Locke prin tabula rasa, în traducerea frantuzeasca a lui Coste 
(1700)], dar teoria poate fi identificată aici. Prejuând de la scolastici ideea 
asociată că „nu există nimic în intelect care nu a fost mai întâi în simţuri“, 
Gassendi şi Locke au făcut din aceasta o piatră unghiulară a EMPIRIS- 
MULUI lor. 

Vezi şi EPISTEMOLOGIE STOICA. 

temeiuri/cauze 


Distincția dintre temeiuri și cauze este motivată în bună parte de dorința 
de a separa ordinea rațională de cea naturală. Din punct de vedere istoric, 
ei i se poate urmări probabil filiatia cel putin pana la distinctia similara (dar 
nu identică) a lui Aristotel dintre cauză finală si cauză eficientă. În ultima 
vreme, acest contrast a fost trasat în primul rând în domeniul acțiunii şi, în 
al doilea rând, în alte domenii. 

Multi dintre cei care au insistat asupra distinctiei dintre temeiuri şi cauze 
nu au reuşit să distingă între două tipuri de temeiuri. Să luăm în conside- 
rare temeiul pe care îl am pentru a trimite o scrisoare prin poşta specială, 
Întrebat de ce am făcut acest lucru, aş putea spune că am vrut ca ea să ajungă 

într-o zi, Sau pur şi simplu: ca să ajungă într-o zi. Strict vorbind, temeiul 

este exprimat de „să ajungă într-o zi“. Insă ceea ce această propoziție ex-. 
primă constituie temeiul meu numai întrucât eu sunt motivat într-un mod 
corespunzător, eu mă aflu într-o stare-temei (reason state): aceea de a vrea 

ca scrisoarea să ajungă acolo într-o zi. Stările-temei — cu precădere vrenle4?, 

opiniile şi intenţiile — şi nu temeiunle propriu-zise sunt candidaţi pentru 

cauze. Temeiurile sunt conţinuturi abstracte de atitudini propozifionale; 

stările-temei sunt elemente psihologice care joacă roluri motivationale. 

Oricum, dacă stănle-temei pot motiva, de ce (lăsând Ja o parte cazul în 
care ele sunt confundate cu temeiurile propriu-zise) să negăm că ele sunt 
cauze? În primul rând, ele nu sunt evenimente (events), cel puțin nu în sen- 
sul obişnuit, care presupune schimbarea; ele sunt stări dispozitionale (aceas- 
ta le pune în opoziţie cu întâmplările (occurences), dar nu implică faptul că 
ar admite o analiza dispozitionala). Celor care neagă faptul că temeiurile ar 
fi cauze li s-a părut de asemenea că cele dintâi justifică la fel de bine după 
cum explică acțiunile pentru care constituie temeiuri, în timp ce rolul cauzelor 
este în cel mai bun caz acela de a explica. O altă teză este aceea că relaţia 
dintre temeiuri (iar aici stârile-temei sunt adesea citate explicit) şi acţiunile 
pe care ele is explică este necontingentă, în timp ce relaţia dintre cauze şi 
efectele lor este contingentă. „Argumentul conexiunii logice“ porneşte de 
Ja această teză și ajunge la concluzia că temeiurile nu sunt cauze. 

Aceste argumente sunt neconvingătoare. În primul rând, chiar dacă 
cauzele sunt evenimente, cauzarea care susține (susiaining causation) poate 
explica, precum atunci când (starea de) a sta în picioare a unei mese rupte 
este explicată de (condiţia de suport) a grămezii de scânduri care îi în- 
locuieşte picioarele lipsă. În al doilea rând, „deoarece“-ul din „Am trimis-o 
prin poşta specială deoarece voiam să ajungă acolo într-o zi“ este într-un 
anume sens cauzal — într-adevăr, atunci când nu este înțeleasă în acest mod, 
această pretinsă explicație ar fi interpretată în cel mai bun caz ca rationa- 
lizand (rationalizing), şi nu ca justificând acțiunea mea. lar în al treilea rând, 
dacă se poate stabili vreo conexiune necontingentă între, să zicem, faptul 
că eu vreau ceva şi acţiunea pe care acest fapt o explică, există cazuri în 
strânsă analogie cu acesta, în care este vorba de o conexiune cauzală, cum 
ar fi conexiunea dintre aducerea unui magnet în apropierea piliturii de fier 
şi faptul că aceasta este atrasă de magnet: aceasta este, la urma urmei, o 
conexiune „definitorie“, ce exprimă parte din ceea ce înseamnă a fi mag- 
netic, magnetul cauzează totuşi mişcarea piliturii. | 

Există, așadar, o distincție clară între temeiuri propriu-zise $1 Cauze, 
şi chiar şi între stări-temei şi cauze-evenimente (event causes). Însă această . 


42 Engl.: wants. (N. t.) 

distincţie nu poate fi folosită pentru a arăta că relația dintre temeiuri şi 
acțiunile pe care acestea le justifică nu este în nici un fel cauzală. Idei per- 
fect analoage sunt valabile în domeniul epistemic (şi chiar pentru toate 
atitudinile propozitionale, întrucât ele admit toate justificare şi explicare 
prin temeiuri). Să presupunem că temeiul pe care îl am pentru a crede că 
mi-ai primit scrisoarea astăzi este acela că am trimis-o ieri prin poşta spe- 
cială. Temeiul meu este, strict vorbind, că am trimis-o ieri prin poşta spe- 
cială ; starea-temei pe care o am este aceea de a crede acest lucru. Se poate 
argumenta că temeiul meu întemeiază propoziţia pe care o cred şi pentru 
care el este temeiul meu, iar starea-temei pe care o am — opinia mea care 
constituie temeiul — atât explică, cât şi întemeiază opinia mea că ai pri- 
mit scrisoarea astăzi. Eu pot spune că ceea ce întemeiază această opinie 
este (faptul) că am trimis scrisoarea ieri prin poşta specială; însă această 
afirmație exprimă faptul că eu cred acea propoziție care constituie temeiul, 
şi într-adevăr, dacă eu nu o cred, atunci opinia mea că tu ai primit scrisoarea 
nu este întemeiată: ea nu este întemeiată de simplul fapt că propoziţia este 
adevărată ( şi poate fi întemeiată chiar dacă acea propoziţie este falsă). În 
mod similar există, atât pentru opinie, cât şi pentru acțiune, cel puţin cinci 
mari tipuri de temeiuri: (1) temeiuri normative, temeiuri (obiective) care 
există pentru a crede ceva (să spunem, pentru a crede că există un efect 
de seră); (2) temeiuri normative relative la persoană, temeiuri pentru ca 
(să spunem) eu să cred ceva; (3) temeiuri subiective, temeiuri pe care le 
am pentru a crede; (4) temeiuri explicative, temeiuri pentru de ce cred 
ceva; şi (5) temeiuri motivationale (motivating reasons), temeiuri pentru 
care cred ceva. (1) şi (2) sunt propoziţii şi deci nu sunt candidaţi serioşi 
la a fi factori cauzali. Stările care corespund lui (3) pot să fie sau pot să 
nu fie componente cauzale. Temeiurile ,, de ce“, cazul (4), sunt întotdeauna 
explicatori (care susțin), deşi nu sunt în mod necesar întemeietori nici mă- 
car prima facie, deoarece o opinie poate fi susținută cauzal de factori care 
nu au nici o valoare de întemeiere. Temeiurile motivationale sunt ex- 
plicative şi posedă în același timp acea putere de întemeiere PRIMA FA- 
CIE minimală, oricare ar fi ea, pe care un temei trebuie să o aibă (dacă 
trebuie să aibă vreuna) pentru a constitui o bază a opiniei. 

Discuţiile curente în privința problemei temeiuri-cauze şi-au îndreptat 
atenţia de la întrebarea dacă starile-temei pot constitui explicaţii cauzale la 
întrebările, poate mai profunde, referitoare la faptul dacă aceste stări pot în- 
temeia fără să fie astfel de explicaţii, şi ce tip de lanţ cauzal leagă, într-un 
mod nearbitrar, stările-temei cu acțiunile şi opiniile pe care acestea le ex- 
plică. RELIABILISTII tind să considere că o opinie este întemeiată de un 
temei (by a reason) numai dacă ea este susținută cel puţin în parte pe acel 
temei (for that reason), într-un sens care implică, dar nu este implicat de, 

faptul de a se baza cauzal pe acel temei. INTERNALISTII neaga adesea 
acest lucru, gândindu-se poate că ne lipseşte accesul intern la conexiunile 
cauzale relevante (vezi EXTERNALISM/INTERNALISM). Însă internaliștii 
nu au nevoie să nege acest lucru, în special dacă ei cer doar accesul intem 
la ceea ce întemeiază — la, să spunem, starea-temei — şi nu la relațiile 
(destul de complexe poate) pe care ceea ce întemeiază le are cu opinia pe 
care o întemeiază, relaţii în virtutea cărora are loc întemeierea. Rămân de 
asemenea si multe întrebări privitoare la însăşi natura cauzării, a faptului 
de a fi temei (reasonhood), a explicatiei şi a întemeierii. 

Vezi şi STIINTELE NATURII; ȘTIINȚE SOCIALE. 

ROBERT AUDI [A. Z.] 


temeiuri prima facie 


În epistemologie sunt utilizate două noţiuni de prima facie. Cea dintâi 
este familiară din drept. Pentru ca cineva să fie adus în faţa judecății tre- 
buie ca împotriva lui să existe un caz prima facie. Un asemenea caz este 
unul suficient de solid pentru a cere un răspuns. El se numeşte prima facie 
datorită intelesului pe care aceşti termeni îl au în latină: un caz prima facie 
este unul care pare la prima vedere suficient de convingător pentru a cere 
un răspuns. Un astfel de caz se poate nărui complet în urma unei investi- 
gatii ulterioare. 

' Cea de-a doua noţiune de prima facie are o utilizare tehnică ce deriva 
din filosofia morală a lui W.D. Ross. Acesta a introdus o noţiune de da- 
torie prima facie în modul următor: avem o datorie prima facie de a ne 
ține promisiunile dacă orice acţiune de respectare a promisiunii este în 
această măsură bună — dacă toate acțiunile de respectare a promisiunii 
vorbesc în favoarea ei. O acţiune poate reprezenta o datorie prima facie 
în acest sens (în virtutea unei proprietăți pe care o are) chiar dacă ea este 
în general greşită şi deci nu reprezintă o „datorie propriu-zisă“, în ter- 
menii lui Ross. 

Cei ce vorbesc despre temeiuri prima facie pot să o facă în oncare din- 
tre sensurile de mai sus, dar trebuie să le fie clar ce sens au în vedere, căci 
cele două sensuri sunt foarte diferite. Principala deosebire dintre ele este 
aceea că temeiurile de primul fel se pot nărui complet la o cercetare aten- 
tă, astfel încât ceva care părea să fie un temei (era un temei prima facie) să 
înceteze a fi un temei la o cercetare ulterioară; cele de-al doilea fel rămân 
întotdeauna temeiuri, desi pot fi suspendate de temeiuri prima facie mai 


puternice de cealaltă parte. 

JONATHAN DANCY 


teoria adverbiala ~ 


In forma sa cea mai binecunoscută, teoria adverbiala a experienţei pro- 
pune ca obiectul gramatical al unu: enunț ce atribuie cuiva o experienţă si 
fie analizat ca un adverb. De exemplu, propoziția: 


(1) Rod are experienţa unui pătrat roz 
este rescrisă astfel: 


Rod simte in mod roz-pătrat.43 
Aceasta este prezentată ca o alternativă la ANALIZA ACT/OBIECT 
potrivit căreia adevărul unui enunţ precum (1) reclamă existența unui obiec 
al experienţei care să corespundă obiectului său gramatical. Un angajamen 
fată de trecerea explicită in formă adverbială a enunfurilor de experienţă m 
este totuşi esențial pentru teoria adverbială. Miezul teoriei constă, mai de 


43 Engl.: Rod is experiencing (pink square)-lv. (N. t.) 

grabă, în negarea obiectelor experienţei (ca opuse obiectelor percepției) si 
totodată în viziunea că rolul obiectului gramatical dintr-un enunţ de expe- 
rien{a este să caracterizeze mai pe deplin genul de experienţă ce este atribuită 
subiectului. Susținerea teoriei, atunci, este că obiectul gramatical funcționează 
ca un determinant, şi, în particular, ca un determinant al unui verb. Dacă 
așa stau lucrurile, este probabil potrivit să îl privim ca pe un gen special de 
adverb la nivelul semantic. 
Vezi şi EXPERIENŢĂ; REALISM REPREZENTATIONIST. 

MICHAEL PENDLEBURY [G. $.] 


teorie 


În filosofia ştiinţei, o teorie reprezintă o generalizare a unei mulțimi 
de generalizări care se referă în mod intenţionat la entităţi inobservabile, 
de ex., atomi, gene, quark-uri, dorinţe inconştiente. Legea gazului ideal, 
de exemplu, se referă numai la observabili precum presiune, temperatură 
şi volum; teoria cineticii moleculare se referă la molecule şi la proprie- 
tatile acestora. Desi o utilizare mai veche a cuvântului „teorie“ sugerează 
lipsa temeiurilor corespunzătoare pentru a o susţine („doar o teorie“), 
utilizarea sa filosofică actuală nu poartă această conotație. Teoria spe- 
cială a relativităţii a lui Einstein, de exemplu, este considerată extrem de 
bine fundamentată. 

Există două concepții principale cu privire la natura teonilor. Conform 
„concepţiei standard“, teoriile sunt sisteme axiomatice parțial interpretate; 
conform concepţiei semantice, o teorie este o colecție de modele (Suppe, 
1974). 

Vezi şi AXIOMATICA. 

WESLEY C. SALMON [A 


teorii ale probabilitatii 


Teoriile filosofice ale sensului cuvântului „probabilitate“ au tratat < 
rietate de concepte care pot fi grupate, în mare, în trei familii: grad 
opiniei, frecvenţă relativă si întâmplare (chance). Matematica probabil 
a fost mai putin controversată decât interpretarea ei, in mare măsuri: 
torită faptului că toate teoriile tratează probabilitatea ca un anumit ti 
proporţie. Frecventialistii tratează probabilitatea ca o proporție a cazı 
existente ce au un anumit atribut. Teoriile gradelor opiniei şi ale intémy 
tratează probabilitatea ca o proporţie a cazurilor posibile, în raport cu 

-se construiesc proporțiile ce reflectă intensitatea convingerii pe care o 
soană o are sau trebuie să o aibă sau, respectiv, intensitatea tendinței cz 
le. Proportiile se însumează. Dacă eu am o jumătate de plăcintă iar tu: 
sfert de plăcintă (şi nu împărțim nici o bucată) atunci noi avem impr 
trei sferturi de plăcintă. Proportiile sunt normate. Toată plăcinta insea 
100%. Proportiile nu pot fi negative. 


CALCULUL PROBABILITATILOR 


Formal, putem concepe probabilitatea ca o funcţie care atribuie 
mentelor unei algebre booleene B (felii posibile de plăcintă, inclusiv 
zero şi întreaga'plăcintă) numere reale din intervalul [0,1], care satisfa 
mătoarele condiţii: 


1. Dacă b sic sunt disjuncte, atunci pr(b U c) = pr (b) + pr (c) 
2. pr (element universal) = | 
3. Nu există b astfel încât pr (b) < 0. 


(Se presupune adesea că există un spațiu subiacent (mulțimea aton 
de plăcintă) astfel încât algebra booleană presupusă mai sus este o alg 
a submultimilor acestui spaţiu. Dar acest lucru nu este esențial). Ma: 
parte, probabilitatea lui b condiționată de a se defineşte, pentru elemer 
a care nu au probabilitatea 0, ca fiind pr(a ^ b)/pr(a). A lua în conside 
probabilitatea condiţionată de a înseamnă a lua în calcul proporția cu a, 
degrabă decât proporția cu elementul universal. 

Este adesea convenabil din punct de vedere matematic să întărim ca 
de mai sus, cerând ca algebra booleană pe care o aplicăm aici să fie înc 
fata de operaţii booleene infinit numărabile, şi să întărim principiul a: 

vitatii prin acela al aditivitatii numărabile: Dacă elementele unei mulțimi 
numărabile, {bj}, sunt disjuncte două câte două, atunci: 


pr Ui (bj ) = X1pr(b]) 


De exemplu, noi spunem, la modul ideal, că o infinitate numărabilă de 
felii de plăcintă distincte: 1/4, 1/8, 1/16... de plăcintă, luate împreună, 
formează jumătate de plăcintă. Aceasta este, in esenţă, formularea mate- 
matică standard a probabilității, asa cum a fost ea propusă de Kolmogorov 
în 1933. Ea permite ca teoria probabilității să fie considerată o ramură a 
teoriei măsurii, însă, în anumite interpretări ale probabilității, cerinţele su- 
plimentare sunt problematice. 
aibă valori în mulțimea numerelor reale poate fi slăbită, pentru a face loc 
probabilităților infinitezimale. Pot fi luate în considerare probabilitati cu 
valori în intervale. Probabilitatile conditionale pot fi luate ca probabilitat 
primitive. Putem iua în considerare domenii ale funcției probabilității ce nu 
au o structură booleană completă.) 


GRADE ALE OPINIEI 


Este evident că convingerea nu trebuie neapărat să fie o chestiune de to- 
tul sau nimic; convingerea este graduală. Cum funcționează gradele opiniei, 
aceasta este o problemă de psihologie, iar cele mai bune date pe care le 
avem indică faptul că aceste grade nu satisfac regulile calcului probabi- 
litatilor. Frank Ramsey (1926) şi Bruno de Finetti (1937) au argumentat 
totuşi că gradele consistente sau coerente ale opiniei ar trebui să satisfacă 
regulile calculului probabilităților. Din acest punct de vedere, teoria pro- 
babilităților ar trebui concepută mai degrabă ca o teorie logică, și nu ca o 
teorie psihologică. Adică, ea ar trebui concepută ca o logică a opiniei parțiale. 

Acest argument poate fi dezvoltat la mai multe niveluri. La nivelul la 
care neglijam complicațiile legate de conceptul de utilitate, avem argu- 
mentele cărții olandeze. La un nivel mai profund, există teoreme ale reprezen- 
tării care arată că o ordonare bogată şi consistentă a preferințelor trebuie să 
poată fi reprezentată ca fiind generată de utilitatea așteptată, calculată pe 
baza probabilitatății subiacente şi a atribuirilor de utilitate. 

Să presupunem că un bookmaker foarte bogat și demn de încredere 
plasează pariuri la o cursă de cai. Pentru un contract care plătește o livră de 
aur dacă câștigă Stewball, el stabileşte prețul de o uncie de aur. El va cumpăra 
sau va vinde aceste contracte in orice cantitate, la un pret pe care el îl con- 
sideră bun. Să presupunem că el vinde și contracte care plătesc o livră de 
aur dacă câştigă Stewball sau Molly. Pe acestea, el le evaluează la patru 
uncii de aur. Poti să cumperi contracte separate pentru Stewball si Molly 

cu o cheltuială netă de două uncii de aur şi să vinzi înapoi un contract dis- 
junctiv pentru Sewball sau Molly la prețul de patru uncii — pentru un pro- 
fit net de două uncii. Ai posibilitatea de a realiza un argument al cărții olan- 
deze împotriva bookmaker-ului — făcând un număr finit de pariuri al căror 
profit net este pozitiv, indiferent de rezultatul cursei — deoarece modul in 
care el evaluează contractul disjunctiv nu este coerent cu evaluarea con- 
tractelor separate. 

Bookmaker-ul este coerent dacă nu putem realiza împotriva lui nici un 
argument al cărții olandeze. Coerenta cere ca, dacă bookmaker-ul evaluează 
contractele separate la o uncie de aur fiecare, el să evalueze contractul dis- 
Junctiv exact la preţul celor două contracte separate luate împreună, adică 
la două uncii. Coerenta mai cere şi ca un contract care plăteşte o livră de 
aur, indiferent ce se întâmplă, să valoreze o livră de aur, şi ca un contract 
care plăteşte o livră de aur în anumite circumstanţe şi nu cere altfel nici o 
plată să aibă o valoare ne-negativă (i. e. bookmaker-ul nu va plăti pe cine- 
va ca să i-l ia.) Să considerăm acum valoarea (în livre de aur) pe care o per- 
soană o atribuie unui contract care plăteşte o livră de aur dacă p şi nimic 
altminteri ca fiind probabilitatea personală pe care acea persoană o atribuie 
lui p. De aici decurge imediat, pe baza celor spuse mai sus, că coerenţa cere 
ca probabilitățile personale să satisfacă principiile 1-3 ale calculului pro- 
babilitatilor. Coerenta, asa cum am definit-o, nu cere ca probabilitățile per- 
sonale să fie numărabil aditive. Întărirea definiției coerentei prin acceptarea 
unei mulțimi numărabile de pariuri ne oferă aditivitate numărabilă, dar statu- 
tul epistemologic al unei asemenea noțiuni tan de coerență este discutabil. 

Similar, se pot construi argumente ale coerentei dinamice în favoarea 
revizuirii probabilităților personale prin regulile bayesiene ale condiționării — 
considerând că noile probabilitati ale une: persoane sunt egale cu cele vechi, 
conditionale pe noile date — și prin reguli mai generale de revizuire, în situ- 
atitle in care regula lui Bayes nu poate fi aplicată direct. Dacă permitem ca 
bookmaker-ul să aibă o „prelungire“ între prețurile de cumpărare şi cele de 
vânzare, avem un mod natural de a obține grade ale opiniei cu valori pe in- 
tervale. C. A. B. Smith (1961) evidențiază faptul că, într-o asemenea situ- 
atie, coerenţa ne cere să ne comportăm ca și cum am avea o mulțime con- 
vexă de probabilitati punctuale și am accepta o tranzacție doar dacă ea are 
o valoare previzibilă pozitivă, potrivit tuturor elementelor acelei mulțimi. 

Argumentele cărții olandeze neglijează prin idealizare complicațiile care 
rezultă din valoarea bunurilor — cum ar fi declinarea utilității marginale a 
aurului. Ramsey a propus o analiză mai profundă. Condiţiile de consistență 
sunt puse direct ordinii preferințelor celui care ia deciziile, iar din prefe- 
rintele cărora le corespund probabilităţi ce respectă principiile 1-3 şi din 
preferințele care sunt în acord cu utilitatea aşteptată se obține o reprezentare 

a probabilitatii-utilitate. Acest tip general de teoremă a reprezentării poate 
fi implementată în diferite moduri. Reprezentarea cea mai cunoscută a pro- 
babilității-utilitate — aceea a lui L. J. Savage — nu permite o aditivitate 
numărabilă însă, dacă impunem preferințelor condiţia suplimentară a con- 
inuitatii, vom obţine o probabilitate cu aditivitate numărabilă. 

Unii teoreticieni ai gradelor opiniei (de exemplu, de Finetti) susțin că 
gradele opiniei raționale trebuie să satisfacă numai constrângerile impuse 
de calculul probabilităților. Alţii susțin că toate atribuirile de probabilitate 
ar trebui să fie aceleaşi în momentul în care nu avem nici un fel de date. 
Această probabilitate este determinată de simetna ignoranței, de „rațiunea 
insuficientă“ sau, mai nou, de complexitatea computationista. Acest tip de 
abordare a fost iniţiat de Bayes şi de Laplace. In timpurile moderne, Jef- 
freys, Camap, Jaynes şi Solomonoff sunt — în diferite moduri — reprezen- 
tanti ai concepţiei după care probabilitățile primare adecvate sunt logic de- 
terminate. 


FRECVENŢA RELATIVĂ 


Să presupunem că un zar cu şase laturi este dăltuit grosolan din piatră, 
aruncat de o sută de ori şi apoi sfărâmat. Noi considerăm drept evenimente 
algebra booleană generată de rezultatele posibile ale unei încercări. Dacă 
definim probabilitatea unui eveniment ca numărul încercărilor care il au drept 
rezultat împărțit la o sută, avem o definiție care satisface în mod clar conditi- 
ile 1-3. Totuşi, o asemenea interpretare în termeni de frecvenţă finită nu 
captează ceea ce înțelegem noi de obicei prin probabilitatea unui eveniment, 
căci noi considerăm de obicei că este posibil ca şirul de evenimente care au 
Joc la un moment dat să fie de fapt putin probabil şi nu vrem să trecem în 
formă canonică frecvențele dintr-un astfel de şir ca probabilitafi autentice. 

Din acest motiv, frecvenţialiştii au trecut la interpretări în termeni de 
limita a frecvenţei relative. Limita frecvenţei relative de apariție e definită 
relativ la un sir infinit de încercări. Aici, spre deosebire de cazurile finite, 
ordinea şirului poate să conteze — astfel încât este foarte înşelător să vor- 
bim despre o clasă de referință. Sunt posibile şiruri infinite în care nu exis- 
tă limitele relevante şi deci definiţia trebuie restrânsă prin referire la acele 
șiruri în care aceste limite există. Chiar şi în acest caz, trebuie notat faptul 
că nu este neapărat ca frecvențele relative limitative să fie numărabil adi- 
tive. Să considerăm şirul numerelor întregi şi proprietăţile de a fi =1, =2, 
=3,... Fiecare dintre aceste proprietăţi are frecvenţa relativă limitativa zero, 
însă disjunctia lor numărabilă are frecvența relativă limitativa unu. 

Unii frecventialisti — de exemplu, Reichenbach — nu au nimic îm- 
potrivă să ia în considerare şirurile de referinţă in care frecvențele relative 
limitative relevante există, însă alţii — în special von Mises — au vrut să 

restrângă teoria la şiruri obiectiv aleatorii. Această noţiune de aleatoriu 
obiectiv este la von Mises întrucâtva problematică, însă ea a primit mai târ- 
ziu clarificări substanțiale. 

O versiune a legii tari a numerelor mari poate fi invocată în orice pro- 
blemă care merită acest lucru. Un șir infinit de încercări independente şi 
distribuite în mod. identic va produce cu probabilitatea 1 un şir aleatoriu in 
care limitele frecvenţelor relative ale rezultatelor sunt egale cu probabili- 
tatea acestora. Dar această justificare trebuie să se refere deja la o altă noti- 
une de probabilitate, conform căreia probabilitatea unui eveniment singu- 
lar — a unui rezultat al unei încercări date — să aibă sens. Calculul pro- 
babilităților garantează în acest caz acordul cu limitele frecvenţelor relative 
cu probabilitatea 1, unde probabilitatea 1 este luată în sensul prealabil ne- 
frecventialist al probabilității. 

Interpretarea probabilității în termeni de limită a frecvenţei relative se 
confruntă şi cu alte dificultăți. De ce ar trebui să utilizăm cazul special al 
încercărilor independente şi identic distribuite ca model al tuturor proba- 
bilitatilor? Într-o lume în care cauzalitatea funcționează, multe procese nu 
oferă încercări independente. Tar dacă zarul nostru din piatră trebuie arun- 
cat de o infinitate de ori, este de presupus că el se va toci, astfel încât se 
poate ca încercările să nu păstreze probabilitățile. În sfârşit, se poate ca noi 
să nu avem de loc şiruri infinite. Nu există probabilitate dacă universul este 
finit? 

Pentru a întâmpina aceste dificultăţi, a fost propusă o concepție în ter- 
meni de frecvenţă relativă limitativă contrafactuală. Probabilitatea unui 
rezultat este considerată ca fiind frecvenţa relativă pe care ar avea-o acel 
rezultat dacă experimentul ar fi repetat de o infinitate de ori fără a schim- 
ba factorii cauzali relevanti în cadrul experimentului. Această versiune 
sofisticată a concepţiei în termeni de frecvenţă relativă limitată poate fi 
găsită deja în cartea lui John Venn The Logic of Chance (Logica întâmplării) 
(1866). Ea dă naştere, bineînțeles, la propriul ei set de probleme filosofice: 
a specifica factorii cauzali relevanti care individualizează cadrul respectiv, 
a da independenţei un sens relevant într-un mod care să nu fie circular şi a 
da o interpretare conditionalilor contrafactuali fundamentali. 


ÎNTÂMPLAREA 


În loc să încercăm să propunem o istorie în care frecvențele relative fic- 
tive sunt în acord cu întâmplarea, am putea postula direct întâmplarea ca 
entitate teoretică. Sansele pe care le au rezultatele unei singure aruncări a 
zarului sunt concepute ca elemente ale realității fizice, elemente care repre- 
zinta tendinţe sau înclinații de a produce acele rezultate. Relaţia dintre, în- 

tâmplare şi frecvenţe este apoi specificată prin legea tare a numerelor mari, 
teorema ergodică şi alte teoreme de limită ale calcului probabilităților însuşi. 

De ce ar trebui intaniplarea să aibă structura matematică a calculului 
probabilităților? Acest lucru este pur si simplu postulat, ca parte a mcdelu- 
lui statistic în cauză. Astfel. utilizarea probabilităților numărabil aditive nu 
ridică — în această viziune — nici o problemă fundamentală. Pe de altă 
parte, un teoretician al tendinţelor ar putea considera că este plauzibil să 
luăm în considerare modificări ale calculului clasic al probabilităților, în 
teoriile fizice in care o astfel de structură modificată ar reprezenta un in- 
strument util. Această flexibilitate reflectă lipsa de conţinut a teoriei ten- 
dintelor, așa cura a fest ea formulată. Unii susținători ai acestei abordări 
generale încearcă să spună mai mult. Ei afirmă, de exemplu, că întâmplarea 
e determinată de structura întâmplări (chance set-up), sau chiar că tendinţele 
corespund unor limite ipotetice ale frecvențelor relative. Evident, nu există 
o linie de demarcație precisă între concepțiile despre probabilitate in ter- 
meni de frecvențe relative şi cele în termeni de tendințe şi sunt posibile teorii 
filosofice hibride. 

Dacă întâmplarea e considerată entitate teoretică, atunci este important 
să ne întrebăm cuni sunt confirmate sau infirmate asertiunile referitoare la 
întâmplare. Acest lucru înseamnă să aducem discuția într-un cerc, întrucât 
se ridică problema gradelor raționale ale opiniei privitoare la întâmplare. 
Să considerăm, de exemplu, zarul nostru grosolan din piatră. Atunci când 
el este creat, şansele ventabile nu sunt cunoscute, deşi putem avea opinii 
de anumite grade în ceea ce priveşte care ar putea fi şansele veritabile. După 
ce zarul este aruncat de o sută de ori, avem anumite date referitoare la 
frecvenţa rezultatelor. Aceste date ar trebui să ne dea posibilitatea de a ne 
modifica gradele opiniei cu privire la şansele veritabile. 

Dacă, pentru fiecare ipoteză referitoare la întâmplare, avem probabili- 
tatea de tip grad-al-opiniei a șirului de rezultate observate conditionala pe 
acea ipoteză, atunci putem folosi teorema lui Bayes pentru a revizui gradele 
opiniei noastre referitoare la întâmplare. Este natural — şi toată lumea face 
acest lucru — să considerăm că probabilitatea (de tip grad de opinie) a unui 
sir de rezultate conditionala pe o ipoteză referitoare la întâmplare este egală 
cu cât spune acea ipoteză. Adică, noi folosim următorul principiu, sau ceva 
foarte asemănător: 


pr(rezultat|intâmplare(rezultat) = a] 
=a (M) 


Exemplu: O monedă a cărei tendinţă nu este cunoscută urmează să fie 
aruncată in aer. Gradul convingerii mele că rezultatul aruncării va fi „cap“, 

conditional pe ipoteza că moneda are în realitate tendința 2 la 1 în favoarea 
rezultatului „cap“, este 2/3. 

Observațiile de mai sus indică sumar modul în care pot interactiona cele 
trei concepții despre întâmpiare, frecvență şi grade-ale-opiniei într-un cadru 
parametrizat bayesian. Se ridică aici încă o problemă filosofică: aceea a 
statutului lui (M). 

Bayesienii subiectivisti vor să nu apeleze la metafizica întâmplării şi 
se referă doar la grade ale opiniei (între care se află, desigur, grade ale 
opiniei referitoare la frecven{ele relative). Cu toate acestea, bayesienii 
subiectivisti nu trebuie neapărat să renunţe la limbajul asociat termenu- 
lui de întâmplare sau la matematica statisticii bayesiene parametrice. Ci 
ei privesc acest limbaj ca un mod de a vorbi care poate fi justificat mate- 
matic prin prezenţa simetriilor în gradele opiniei. Un caz elocvent este cel 
al faimoasei teoreme a reprezentării a lui de Finetti. Dacă gradele opiniei 
pe care o are o persoană în ceca ce priveşte un şir de încercăn sunt in- 
terşanjabile (nu variază în cazul permutărilor finite de încercări), atunci 
gradele opiniei acelei persoane sunt o combinaţie de probabilitati ce fac 
ca încercările să fie independente şi distribuite în mod identic. Astfel, 
gradele opiniei unei persoane sunt exact ca şi cum acea persoană ar avea 
un model parametric cu şanse necunoscute. Anumite generalizări ale teo- 
remei reprezentării a lui de Finetti pot fi aplicate cu succes și în alte cazuri 
importante. În acest cadru subiectiv, variabila aleatorie, întâmplarea, poate 
fi reconstruită ca probabilitate conditionala pe partiție adecvată sau alge- 
bră-sigma. O consecinţă a unei astfel de interpretări este aceea că (M) 
devine teoremă. 

Vezi şi BAYESIANISM., 

teorii epistemologice cauzale 


Ce anume face ca o opinie să fie întemeiată şi ce anume face ca o opinie 
adevărată să reprezinte cunoaştere? Este firesc să crezi că dacă o opinie 
merită vreuna dintre aceste aprecieri, aceasta depinde de cauza care a de- 
terminat subiectul să aibă opinia respectivă. În ultimele decenii, un număr 
de epistemologi au dezvoltat această idee plauzibilă prin diferite sugestii 
concrete. Vom analiza mai întâi câteva criterii cauzale propuse pentru 
cunoaştere şi apoi un criteriu pentru intemeiere. 


CUNOAȘTEREA 


Unele teorii cauzale ale cunoașterii susțin că o opinie adevărată că p 
reprezintă cunoaştere doar dacă ea se află într-o relație cauzală adecvată cu 
faptul p. Acest criteriu este aplicabil doar cazurilor în care faptul p este de 
aşa natură încât să poată intra în relaţii cauzale:. acest lucru pare să excludă 
faptele matematice şi alte fapte necesare şi, poate, orice fapt exprimat de o 
generalizare universală; iar susţinătorii acestui tip de criteriu au presupus 
de obicei că aplicarea lui se limitează la cunoaşterea realizată prin percepţie 
a faptelor particulare legate de mediul în care se află subiectul. 

De exemplu, ARMSTRONG (1973, cap.12) a propus ca o opinie de for- 
ma „Acest obiect (perceput) are (proprietatea) F“ să reprezinte cunoaștere 
(neinferentiala) dacă și numai dacă opinia constituie un semn pe deplin 
demn de încredere că obiectul perceput are F; adică, faptul că obiectul per- 
ceput are F a contribuit la cauzarea opiniei, iar acest lucru a depins de acele 
proprietăţi ale subiectului despre care legile naturii spun că, pentru orice 
subiect x şi obiect perceput y, dacă x are acele proprietăţi şi crede că y are 
F, atunci y are F. (Dretske (1981) oferă o interpretare destul de asemănă- 
toare, referindu-se la cauzarea opiniei de către un semnal pe care îl primeşte 
subiectul percepţiei şi care poartă informația că obiectul respectiv are F). 

Totuşi, acest tip de condiţie nu este suficient pentru cunoaşterea per- 

ceptuală ne-inferentiala, deoarece ea este compatibilă cu situaţia in care 
opinia nu este întemeiată, iar o opinie neintemeiata nu poate reprezenta 
cunoaştere. Să presupunem, de exemplu, că mecanismele de percepere a 
culorilor de care dispui funcţionează bine, însă ai bune temeiuri să crezi 
altceva decât iti spun acestea, să crezi, de exemplu, că lucrurile purpurii ti 
se par roz, iar lucrurile roz iti par purpurii. Dacă nu tu cont de aceste temeiuri 
pe care le ai pentru a crede că percepi culorile în mod inadecvat şi crezi că 
un lucru care ți se pare purpuriu este purpuriu, opinia ta nu va fi întemeiată 
și, drept urmare, nu va reprezenta cunoaştere, chiar dacă ea este cauzată de 
faptul că lucrul este purpuriu în așa fel încât să reprezinte un semn pe deplin 
demn de încredere (sau să poarte informaţia) că lucrul respectiv este pur- 
puriu,.. - 
Acest tip de contraexemple ar putea fi respins prin adăugarea condiției 
suplimentare ca opinia să fie întemeiată. Insă nici aceasta condiție amelio- 
rată nu va fi suficientă. Să presupunem, de exemplu, că ti se administrează 
în timpul unui experiment un medicament care are drept efect aproape la 
toată lumea (dar, întâmplător, nu şi la tine) această anomalie în percepția 
culorilor. Experimentatorul iti spune că ai luat un astfel de medicament, dar 
apoi zice „Nu, stai puţin, pastila pe care ai luat-o tu era doar un placebo.“ 
Să presupunem însă mai departe că acest ultim lucru pe care ţi-l spune ex- 
perimentatorul este fals. Faptul că el ţi-l spune iti dă temeiuri să crezi că lu- 
crurile care iti apar purpurii sunt purpurii, însă un aspect al acestei înte- 
meieri care tie iti este necunoscut (anume, că ultima afirmaţie a experi- 
mentatorului este falsă) face ca opinia ta adevărată să nu reprezinte cunoaştere, 
chiar dacă satisface condiția cauzală a lui Armstrong. 

Goldman (1986, cap. 3) a propus un tip de criteriu cauzal semnificativ 
diferit, şi anume acela că opinia adevărată reprezintă cunoaştere dacă este 
produsă printr-un proces de un tip care să fie demn de încredere în mod „glo- 
bal“ şi „local““. Procesul este demn de încredere în mod global dacă tendința 
sa de a cauza opinii adevărate este suficient de mare. Reliabilitatea locală se 

referă la faptul dacă procesul respectiv ar fi produs o opinie similară, dar fal- 
să, în anumite situaţii contrafactuale, alternative la situaţia dată. Acest mod 
de a delimita opiniile adevărate care reprezintă cunoaştere nu cere ca faptul 
ce face obiectul opiniei să se afle într-o relaţie cauzală cu aceasta $i, de aceea, 
s-ar putea aplica în principiu cunoaşterii oricărui tip de adevăr. 

Goldman consideră că o opinie este întemeiată dacă procesul care o pro- 
duce satisface condiţia reliabilitati totale. Această condiţie este necesară şi 
pentru cunoaștere, întrucât întemeierea este necesară pentru cunoaştere. 
Condiţia pe care Goldman o cere pentru cunoaştere, dar nu şi pentru înte- 
meiere, este reliabilitatea locală. Ideea sa este că o opinie întemeiată repre- 
zinta cunoaştere dacă tipu! k de proces care a produs-o nu ar fi produs-o în 
nici o situație contrafactuală relevantă, în care opinia ar fi fost falsă (vezi 
ALTERNATIVE RELEVANTE). 

Ce anume face o situație alternativă să fie relevantă? Goldman nu încearcă 
să formuleze un critenu al relevanţei însă, atunci când da exemple de ceea 
ce el consideră a fi situații alternative relevante, el face anumite remarci 
care sugerează un criteriu. Să presupunem, spune el, că un părinte îi ia unui 
copil temperatura cu un termometru pe care l-a ales la întâmplare dintre mai 
multe termometre ce se găseau în cabinetul medical; numai termometrul 
ales funcționa bine; el arată în mod corect că temperatura copilului este nor- 
mala însă, dacă ea ar fi fost anormală, oricare dintre celelalte termometre 
ar fi arătat în mod greşit că ea este normală. Opinia adevărată actuală a 
părintelu: este cauzată printr-un proces demn de încredere în mod global, 
însă, afirmă Goldman (1986, p. 45), deoarece „doar norocul“ a facut ca 
părintele să aleagă un termometru bun, „nu am spune că părintele ştie că 
temperatura copilului este normală“. Goldman dă şi un alt exemplu: 

„Să presupunem că Sam o recunoaşte pe Judy peste drum şi crede în 

mod corect că ea este Judy. Dacă ar fi fost vorba, de fapt, despre sora 

geamănă a lui Judy, Trudy, el ar fi confundat-o cu Judy. Cunoaşte Sam 
faptul că o vede pe Judy? Atât timp cât există o posibilitate senoasâ44 
ca persoana de peste drum să fi fost Trudy şi nu Judy... suntem incli- 

nati să negam că Sam cunoaşte“ (1986, p. 46). i 

Goldman sugerează că in exemplul cu termometrul rațiunea pentru care 
cunoaşterea este contestată este aceea că „doar norocul“ a făcut ca părin- 
tele să nu aleagă un termometru care nu funcționa, iar in exemplul cu 
gemenele, că exista o „posibilitate serioasă“ ca Sam să o fi văzut pe cealalta 
soră. Acestea sugerează următorul criteriu al relevantei: o situație alterna- 
tiva, în care aceeaşi opinie este produsă în același fel însă este falsă, este 
relevantă doar dacă la un anumit moment, înainte ca opinia actuală sa fi fost 


44 Sublinicrea noastră (N. t.) 


- 

cauzată, riscul să se fi produs situația respectivă a fost prea mare: faptul că 
ea nu s-a produs s-a datorat în prea mare măsură norocului. 

Aceasta ar însemna că criteriul propus pentru cunoaştere este următorul: 
o opinie adevărată şi întemeiată că p reprezintă cunoaştere doar dacă nu 
există nici o situaţie non-p alternativă, în care opinia că p a subiectului este 
cauzată în mod asemănător şi pentru care, într-un anumit moment din lumea 
actuală, a existat o posibilitate serioasă ca ea să se fi produs în locul situ- 
atiel actuale. 

Această abordare evită tipurile de contraexemple pe care le-am prezen- 
tat pentru criteriile cauzale discutate mai devreme, însă este vulnerabilă la 
un alt gen de contraexemple. Să presupunem că stai pe țărm şi te uiţi peste 
apă la o insulă pe care se află mai multe construcții care arată (cel putin din- 
tr-un punct de vedere ) ca nişte hambare. Întâmplător tu te uiţi la una din- 
tre aceste construcţii care este într-adevăr un hambar, iar opinia ta că vezi 
un hambar este întemeiată, dat fiind felul în care acesta îţi apare şi faptul 
că nu ai nici un temei să crezi altceva. Să presupunem că marea majoritate 
a construcţiilor de pe insulă care arată ca nişte hambare nu sunt însă ham- 
bare adevărate, ci falsuri. Să presupunem, în sfârşit, că din orice perspec- 
tivă ai privi de pe țărm, toate hambarele false de pe insulă sunt ascunse de 
copaci, iar împrejurările făceau foarte putin probabil ca tu să fi obţinut o 
perspectivă de altundeva decât de pe (arm. Se pare că în acest caz opinia ta 
adevărată $i întemeiată că priveşti un hambar nu reprezintă cunoaştere, desi 
nu a existat vreo posibilitate serioasă ca să se fi desfăşurat o situaţie alter- 
nativă, în care să fi fost determinat în mod similar să ai opinia falsă că vezi 
un hambar. | 

Acest exemplu arată că, în cadrul explicației de tipul „posibilitate se- 
rioasă“ a relevantei unei alternative, „reliabilitatea locală“ a procesului prin 
care este produsă opinia nu este o condiție suficientă pentru ca o opinie să 
reprezinte cunoaştere. Un alt exemplu va arăta că ea nu este nici necesară. 
Să presupunem că am temeiuri să cred faptul adevărat că Cornell a învins 
pe Brown în meciul de baschet de aseară, pentru că am auzit un crainic 
spunând asta la radio şi nu există nimic neobişnuit în modul în care crainicul 
a ajuns să spună acest lucru. Să presupunem însă mai departe că, fără ca eu 
să ştiu, pe celălalt post local de radio un crainic citeşte de pe o pagina dac- 
tilografiată greşit şi spune că Brown a învins pe Cornell. Deoarece eu aleg 
destul de la întâmplare postul de radio pe care să îl ascult, probabilitatea ca 
eu: să ajung să am o opinie cauzată în mod similar, dar. falsă, despre rezul- 
tatul meciului Cornell-Brown a fost cam de‘50% 0 posibilitate serioasă. Şi 
totuşi, desigur că cunosc rezultatul meciului pe baza faptului că l-am as- 
cultat pe crainicul care nu a greşit, lá fel-de bine cum am cunoscut întot- 
deauna așa ceva pe o asemenea bază. 

Aceste exemple fac să pară probabil faptul că, dacă există un criteriu al 
relevantei unei situații alternative care să salveze teza lui Goldman referi- 
toare la reliabilitatea locală şi cunoaştere, acesta nu va fi simplu. 


ÎNTEMEIEREA 


O teză interesantă ce contează drept o teorie cauzala a intemeierii (in 
sensul dat aici „teoriei cauzale“) este următoarea: o opinie este întemeiată 
doar dacă a fost produsă printr-un tip de proces care este demn de încredere 
„în mod global“, ceea ce înseamnă că probabilitatea ca acesta să producă 
opinii adevărate — probabilitate care poate fi definită (printr-o aproximare 
destul de bună) ca proporția de opinii adevărate pe care le produce proce- 
sul respectiv (sau pe care le-ar produce dacă ar fi utilizat atât cât permit îm- 
prejurările) — este suficient de mare (vezi RELIABILISM). 

Această sugestie va fi îndeajuns de precisa doar dacă ni se va spune (1) 
cât de mult din istoria cauzală a unei opinii contează drept parte a proce- 
sului care a produs-o, (2) care din multitudinea de tipuri cărora le aparține 
procesul respectiv este tipul ce trebuie evaluat din punctul de vedere al re- 
liabilități: sale, şi (3) relativ la care lume sau lumi trebuie evaluată relia- 
bilitatea tipului de proces (la lumea actuală, la lumile cele mai apropiate 
care contin cazul respectiv, sau la alte lumi?). Să considerăm în continuare 
răspunsurile sugerate de Goldman, susținătorul cel mai de seamă al unei in- 
terpretări reliabiliste a întemeierii. 

(1) Goldman (1979,1986) consideră că procesul relevant pentru pro- 
ducerea opiniei conţine numai cauzele proxime, interne subiectului. Astfel, 
de exemplu, când am crezut adineaori că sună telefonul, procesul care a 
produs opinia, și a cărui reliabilitate trebuie să o evaluez, conţine doar lanţul 
cauzal de fenomene neurale începând cu stimularea urechilor mele şi cu 
alte stări ale creierului asemănătoare; el nu include nici un fenomen din tele- 
fon, sau undele sunetului ce au parcurs distanţa dintre telefon şi urechile 
mele, sau vreo decizie pe care am luat-o mai devreme, datorită căreia mă 
aflam la momentul respectiv la o distanță care îmi permitea să aud telefonul. 
Intuitiv, pare plauzibil ca faptele de care depinde întemeierea unei opinii să: 
fie restrânse la fapte interne, cel mai apropiate de opime. De ce? Goldman 
nu ne-o spune. Unii filosofi ar putea răspunde: pentru că faptul că o opinie 
este întemeiată la un moment dat poate să depindă doar de fapte direct ac- 
cesibile: conştiinţei subiectului în acel moment (deoarece, dacă cineva. tre- 
bute să: susţină doar opinii întemeiate, trebuie ca el: să poată spune În orice 
moment care opinii ar. fi întemeiate atunci. pentru el) (vezi INTERNA- 
LISM/EXTFERNALISM). Însă Goldman nu poate răspunde astfel, deoarece 
el:vrea să:includă în procesul relevant fenomene neurale care nu sunt direct: 
accesibile: conştiinţei. 

(2) O data ce reliabilistul ne-a spus cum să delimităm procesul care pro- 
duce o opinie, el trebuie să ne spună care anume din multitudinea de tipuri 
cărora acesta le aparţine este tipul relevant. Să luăm de exemplu în consi- 
derare procesul ce produce opinia comună că vezi o carte în fata ta. Un tip 
foarte larg în care se încadrează acest proces ar putea fi descris ca ,, a ajunge 
la o opinie despre ceva pe care îl percepi ca urmare a activării terminatiilor 
nervoase în unul dintre organele simţurilor“. Un tip mai îngust căruia ii 
aparține același proces ar putea fi descris ca „a ajunge la o opinie despre 
ceea ce vezi ca urmare a activării terminaţiilor nervoase din retină“. Un tip 
şi mai îngust s-ar obține introducând în ultima descriere o specificare a unui 
tip particular de activare a celulelor receptoare ale retinei. Care dintre aces- 
tea, sau dintre alte tipuri cărora le aparține procesul dat, este tipul relevant 
pentru a determina dacă tipul de proces care a produs opinia ta este demn 
de încredere? 

Dacă alegem un tip prea larg, vom clasifica drept având acelaşi grad de 
întemeiere opinii care par intuitiv să aibă grade diferite de întemeiere. Ast- 
fel, tipul cel mai larg pe care l-am amintit în legătură cu opinia ta că vezi o 
carte în fata ta se aplică şi opiniilor ce rezultă din percepții în cazul cărora 
obiectul văzut se află la o distanță mare și este văzut prin ceaţă, iar acest 
ultim tip de opinie este, intuitiv, mai putin întemeiat. Pe de altă parte, dacă 
ni se permite să alegem un tip oricât de îngust, se va putea susţine că o opinie 
adevărată dar evident neîntemeiată poate fi produsă printr-un proces de un 
tip demn de încredere. Să presupunem, de exemplu, că eu văd pe un câmp, 
departe, în ceaţă, o formă neclară şi cred în mod neintemeiat, dar corect, că 
este vorba despre o oaie; dacă, atunci când specificăm tipul de proces vizual 
care a produs această opinie, includem suficiente detalii despre imaginile 
de pe retina mea, putem specifica un tip care include probabil doar acest 
singur caz şi care este, de aceea, sută la sută demn de încredere. Goldman 
(1986, p. 50) avansează ipoteza că tipul relevant de proces este „tipul cel 
mai apropiat care este operativ cauzal în producerea opiniei respective“. 
După câte s-ar putea presupune, o trăsătură a procesului care a produs o 
opinie este operativă cauzal doar dacă există vreo trăsătură alternativă ast- 
fel încât, dacă procesul ar fi avut acea trăsătură în locul celei în discuție, el 
nu ar fi condus la aceeaşi opinie. (Trebuie să spunem aici „există“ și nu ,,ori- 
care“ deoarece, de exemplu, atunci când văd un stejar, forma particulară 
„de stejar“ pe care o văd este evident operativă cauzal pentru opinia mea 
că văd un copac, chiar dacă există şi forme alternative, „de molid“, de exem- 
plu, care ar fi produs aceeaşi opinie.) (vezi RELIABILISM). 

(3) Trebuie oare ca întemeierea unei opinii dintr-un exemplu ipotetic, 
neactual, să depindă de reliabilitatea pe care o are procesul ce produce opinia 
în lumea posibilă a exemplului respectiv? Aceasta ar duce la rezultatul im- 

plauzibil ca într-o lume condusă de un demon cartezian — o ființă puter- 
nică ce îi determină pe ceilalți locuitori ai lumii respective să aibă seturi co- 
erente de numeroase impresii perceptuale şi ale memoriei care să fie în în- 
tregime iluzorii — toate opiniile bazate pe percepție sau pe memorie ale 
celorlalți locuiton să fie neîntemeiate, întrucât se bazează pe procese care, 
în acea lume, nu sunt demne de încredere. Dacă am spune, în schimb, că 
ceea ce contează este reliabilitatea pe care o au procesele în lumea actuală, 
ajungem la rezultatul la fel de indezirabil că, dacă lumea actuală este o lume 
guvernată de acest demon, atunci toate opiniile noastre bazate pe percepţie 
sau pe memorie sunt neînteineiate. 

Soluţia lui Goldman (1986, p. 107) este aceea că reliabilitatea difentelor 
tipuri de procese trebuie măsurată în funcție de performanțele lor în lumile 
„normale“, adică, în lumile consistente cu „opiniile noastre generale despre 
lume... despre tipurile de obiecte, fenomene şi schimbări care au loc în ea“, 
Această precizare oferă o rezolvare intuitiv corectă a cazurilor problema- 
tice menționate mai sus, însă atrage după sine o relativitate implauzibilă a 
întemeierii. Dacă există oameni ale căror opinii despre lume sunt foarte 
diferite de ale meie, atunci pot exista, in această interpretare, opinii pe care 
eu pot, în mod Just, să le consider întemeiate (ca fiind produse de procese 
demne de încredere în. lumile pe care eu le consider normale) însă pe care 
ei le pot consideia, in mod just, neintemeiate. 

Oricum ar fi rezolvate aceste probleme de detaliu, există temeiuri pen- 
tru a pune sub semnul întrebării însăşi ideea de bază că criteriul de înte- 
meiere a unei opini} constă în reliabilitatea procesului care o produce. In- 
doiala cu privire la suficiența criteriului reliabilist este trezită de un tip de 
exemple pe care chiar Goldman le utilizează cu un alt scop. „Să presupunem 
că faptul că creierul unei persoane se află în starea B o determină întot- 
deauna să creadă că creierul său se află în starea B. Aici reliabilitatea pro- 
cesului ce produce opinia este perfectă. Insă „ne putem uşor imagina cazuri 
în care o persoană intră în starea B şi are, drept urmare, opinia respectivă, 
deşi această opinie nu este în nici un fel întemeiată“ (Goldman, 1979, 6). 
Indoiala cu privire la necesitatea condiției reliabiliste apare din posibilitatea 
ca o persoană să ştie că are temeiuri puternice pentru o anumită opinie şi 
totuşi nu acest fapt să o determine să susțină opinia respectivă. De exem- 
plu, eu pot să fiu conştient de faptul că, întrucât am citit prognoza meteo că 
mâine va fi mult mai cald decât astăzi, am bune temeiuri să cred că mâine 
va fi mult mai cald, însă refuz in mod irațional să cred acest lucru până când 
mătușa mea Hattie îmi spune că simte în încheieturi că mâine va fi mai cald. 
In acest caz, ceea ce mă determină să susțin o opinie nu întemeiază acea 
opinie, dar cu toate acestea opinia mea este întemeiată de faptul că eu cunosc 
prognoza meteo şi forța ei întemeietoare: eu pot cita această cunoaştere pen- 

tru a respinge orice sugestie că nu ar trebui să susțin opinia respectivă. 
ntr-adevăr, date fiind temeiurile pe care le am şi faptul că nu există nimic 
în defavoarea prognozei meteo, opinia mea, în cazul în care este adevărată, 
poate fi socotită cunoaştere. Acest tip de exemplu pune la îndoială faptul 
că ar fi necesară pentru întemeiere sau pentru cunoaştere vreo condiție cauza- 
la, fie ea reliabilitatea unui proces sau orice altceva. 
Vezi și EXTERNALISM/INTERNALISM; MEMORIE; EPISTE- 
MOLOGIE NATURALIZATĂ; CUNOAŞTERE PERCEPTUALĂ; RE- 
LIABILISM. 

CARL GINET [A. Z.] 


teza KK (KK-thesis) 


Teza ca a cunoaste implica a cunoaste ca cineva cunoaste, adesea sim- 
bolizată în logica epistemică prin „Kp > KKp“, unde „K“ stă pentru con- 
ceptul de a cunoaşte. Potrivit tezei KK, logica cunoaşterii seamănă cu sis- 
temul modal S4. Teza KK a fost introdusă în discuția epistemologică con- 
temporană de către Jaakko Hintikka, în Cunoaștere și opinie (Knowledge 
and Belief) (1962), dar o acceptare tacită sau explicită a tezei a făcut parte 
din viziunea despre cunoaştere a multor filosofi, începînd cu Platon şi Aris- 

totel. Validitatea tezei este sensibilă la alunecări ale sensului lui „a cunoaşte“; 
s-a considerat adesea că ea caracterizează un concept tare al cunoaşterii (e. 
g. cunoaştere bazată pe temeiuri concludente), sau cunoaşterea efectivă, ca 
fiind opusă cunoaşterii implicite. 

RISTO HILPINEN [G. $.] 


Toma d'Aquino (1225-1274) 


Teolog şi filosof, născut lângă Neapole. Categoria epistemica funda- 
mentală a sa este cea de cognitie (cognitio). El subscrie concepţiei aris- 
totelice potrivit căreia sufletul constituie, în mod potenţial, toate lucrurile 
şi descrie cognitia ca fiind faptul că sufletul devine efectiv un lucru dat, sau, 
aşa cum se exprimă uneori, faptul că este asimilat la acel lucru, într-un anu- 
mit mod. (Summa theologiae la. 12. 4, 17. 3, 76. 2. AD4, 84. 2. AD2). Ex- 
plicatia lui Toma d'Aquino asupra acestei noțiuni de bază a cognitiei im- 
plică atât o explicație metafizică a celor două componente ale relaţiei de 
asimilare cognitivă — sufletul uman și obiectete cognitiei umane —, cât şi 
o teorie psihologică ce identifică tipurile de puteri pe care trebuie să le 
posede sufletul şi procesele în care el trebuie să se angajeze, pentru ca asi- 
milarea cognitivă de acest tip să fie posibilă. 

Conform metafizicii lui d” Aquino, realitatea la care sunt asimilate in 
cognitie ființele umane este creată din elemente de bază (substanţe parti- 
culare $i accidenti) care sunt asociate în diferite moduri pentru a forma com- 
plexe (accidenti aparţinând substanţelor particulare). El susține că sufletul 
trebuie să posede puten cognitive capabile să îl facă izomorfic fata de o rea- 
litate exterioară de acest tip. Activitatea de înțelegere a sufletului intelectiv 
(intellectus) permite ființelor umane atât să surprindă, prin intermediul per- 
ceptiei sensibile, naturile substanțelor şi accidentilor, cât şi să le coreleze 
în complexe (judecăţi de tip subiect-predicat). Însă cognitia nu se restrânge 
la tipul de captare a informației făcută posibilă prin percepție sensibilă şi 
înțelegere. Fiinţele umane sunt capabile, de asemeni, în virtutea unei ac- 
tivitati distincte a gândirii discursive (ratio, ratiocinatio), să dobândească 
o cognitie noua a lucrurilor făcând inferente de la lucrurile deja cunoscute. 
Conceptiile strict epistemologice ale lui d' Aquino se găsesc în această ex- 
plicatie amplă, orientată metafizic şi psihologic, a cognitiei (Commentary 


411 Toma d’Aquino (1225-1274) 


on Aristotle's Posterior Analytics Prologue; Summa PRIS ae la.75-86; 
Disputed Questions on Truth |, X). 

Cele mai detaliate reflecţii epistemologice ale lui d’ Raumo apar în con- 
textul discutiei sale despre atitudinea propozițională scientia, pe care el o 
concepe ca fiind paradigma cunoaşterii. A avea scientia în privința unui lu- 
cru dat înseamnă a avea cognitia completa şi certă a adevărului său. Adică, 
a susține o judecată dată pe temeiuri care îi garantează adevărul, într-un 
anumit mod. Urmându-l pe Aristotel, d’ Aquino susține ca temeiurile de 
acest tip sunt furnizate numai prin silogisme demonstrative şi, in acest fel, 
el susține că obiectele la care se aplică scientia sunt judecăţi pe care le sustii 
pe baza silogismelor demonstrative. Atunci, a avea scientia în privinţa unei 
judecăţi p înseamnă a avea un tip specific de întemeiere inferentiala pentru 
p (Commentary on Aristotle 5 Posterior Analytics 1.4). 

Acum, d' Aquino afirmă că, întrucât tipul de întemeiere care este es- 
ential pentru scientia este inferential, el este şi derivat: scientia îşi dobândește 
statutul epistemic pozitiv din premisele silogismului demonstrativ si din 
natura inferentei silogistice. Prin urmare, el susține un principiu al înte- 
meierii inferentiale conform căruia esti întemeiat în a susţine concluzia 
unei demonstrații numai dacă eşti întemeiat în susținerea premiselor demon- 
strației. Premisele care întemeiază scientia sunt anterioare concluziei nu 
doar logic, ci şi epistemic (Commentary on Aristotle s Posterior Analy- 
tics I. 6) 

Toma d’ Aquino argumenteaza ca intemeierea noastra pentru a sustine 
premisele silogismelor demonstrative nu poate fi inferentiala in fiecare caz: 
unele judecăţi trebuie să aibă statutul lor epistemic pozitiv nu în virtutea 
unei inferente (per demonstrationem), ci în mod neinferential, în virtutea 
lor însele (per se) (Commentary on Aristotle s Posterior Analytics |. 4, 7). 
Propozitiile care sunt cunoscute în virtutea lor însele (per se nota) sunt prin- 
cipiile prime epistemice ale lui d' Aquino), fundamentele explicatiei sale 
fundationiste pentru scientia. El oferă două tipuri de argumente pentru ti- 
pul său de FUNDATIONISM epistemologic. Primul se desfăşoară atacând 
tratările rivale ale întemeierii, ajungând la concluzia că întemeierea infe- 
rentiala este posibilă numai dacă există întemeiere neinferentiala. Dacă 
cineva susţine că întreaga întemeiere este inferentiala și dacă o persoană 
este întemeiată inferential în a susține nişte judecăți numai dacă e întemeiată 
în susținerea premiselor inferenţei relevante, atunci acel cineva este anga- 
jat într-un regres la infinit al întemeierii (vezi ARGUMENTUL REGRE- 
SULUI LA INFINIT). Dacă regresul este linear, nu poate exista nici o în- 
temeiere, de vreme ce nu poți poseda un număr infinit de inferente distincte. 
Dar dacă încerci să eviti acest rezultat sceptic susținând că regresul justi- 
ficării se întoarce în el însuşi într-un asemenea mod încât o concluzie în- 

temeiată inferential apare ca parte, în cadrul propriei sale întemeieri (apropia- 
te sau îndepărtate), atunci eşti ângajat fata de absurditati precum aceea că 
una şi aceeaşi judecată poate fi, în acelaşi timp, anterioară şi posterioară 
din punct de vedere epistemic faţă de o altă judecată şi că o judecată poate 
fi anterioară din punct de vedere epistemic fata de ea însăşi. D’ Aquino 
conchide că, pentru ca întemeierea inferentiala să fie posibilă, trebuie să 
existe întemeiere neinferentiald (Commentary on Aristotle s Posterior Analy- 
tics 1.7-8). 

Cel de-al doilea argument al lui d’Aquino pentru fundationism se bazează 
pe caracterizarea sa pozitivă asupra naturii justificării neinferentiale. El 
susține că anumite judecăți (judecăţi imediate) sunt cognoscibile per se în 
virtutea faptului că predicatele lor aparțin definiției (ratio) subiectelor lor 
(Commentary on Aristotle s Posterior Analytics |. 5). Noi suntem intemeiati 
în mod neinferential în a susține judecăţi de acest tip pentru că, atunci când 
suntem conştienţi că predicatul unei judecăți aparține definitiei subiectului 
său, noi suntem conştienţi în mod direct de adevărul necesar al judecății si 
nu ne putem înşela in această privință (Commentary on Aristotle s Posteri- 
or Analytics 1.7, 19, 20, 44: Summa theologiae la.17. 3. AD2). Pentru a fi 
conştienţi că o judecată dată este de acest tip, noi trebuie să-i concepem 
subiectul şi predicatul, lucru care cere de la noi să fi ajuns la cuprinderea 
explicită a naturilor reale la care se face referire prin termenii de subiect şi 
predicat (Commentarv on Aristotle s Posterior Analytics, |. 2, 4, Il. 8). De 
exemplu, atunci când am captat natura reală (de) ființă umană (a cărei 
definiție reală este animal raţional), noi nu putem să nu fim conştienţi de 
adevărul necesar al judecății „O ființă umană este un animal“. Totuşi, 
d” Aquino susține că a ajunge la captarea explicită a naturilor reale ale lu- 
crurilor poate fi dificil, astfel că el susține că nu toate judecatile în care pre- 
dicatul aparține definiţiei subiectului sunt efectiv cunoscute ca fiind de acel 
tip. Subiectele şi predicatele anumitor judecăți a priori pur formale (de pildă, 
cele ale logicii şi matematicii) sunt mai uşor cunoscute45 de către fiinţele 
umane (datorită relativei lor independente fata de chestiune), astfel că ma- 
joritatea oamenilor vor recunoaşte ca atare principiile prime de acest tip şi 
vor fi intemeiati în mod neinferential în a le susține. Totuşi, subiectele şi 
predicatele judecăților a posteriori (de pildă, cele ale ştiinţei naturale) sunt 
accesibile doar cu dificultate şi, prin urmare, principiile prime obiective de 
acest tip pot să nu fie recunoscute ca atare. Toma d' Aquino susține că fiecare 
dintre noi are experienţa de a lua cunoştinţă în mod direct de adevărul nece- 
sar cel puţin al unor principii prime şi că aceasta ne furnizează suficiente 
temeiuri pentru a considera că există întemeiere neinferentiala (Commen- 


45 Engl.: cognized. (N. t) 

tary on Aristotle s Posterior Analytics 1.4, 25, 41; Commentary on Boethius 5 
De Trinitate 5). 

Această tratare a întemeierii neinferentiale îi cere sa ofere o explicate 
a relațiilor noastre cognitive cu naturile reale universale (cum este ființa 
umană), elementele din care este construită cunoaşterea (propozițională) 
complexă. El consideră că tratarea sa rezolvă o veche problemă epistemo- 
logică. Acea problemă este: cum pot avea eu cognitia universaliilor fiinţele 
umane, ale căror simţuri oferă accesul la o lume de obiecte corporale ire- 
ductibil particulare. D’Aquino respinge soluțiile platoniciene şi neopla- 
toniciene care postulează posibilitatea unui tip de contact extrasenzorial cu 
universalii imatenale, independente. El nu numai că respinge existenţa uni- 
versaliilor de acest tip, ci și susţine că, întrucât fiinţele umane sunt, prin 
natura lor, substanţe corporale unificate, a căror formă naturală de acces la 
lume este prin simțurile corporale, întreaga cognitie umană apare din per- 
ceptia sensibilă. Soluția lui d' Aquino la problema epistemologică este o 
teorie a abstracției intelective: cognitia universaliilor, ca şi întreaga cognitie 
umană, se originează in percepția sensibilă şi, prin aceasta, în lumea exte- 
rioară a particularelor materiale. Însă, ființele umane posedă o capacitate 
cognitivă (în special ceea ce el numeşte un intelect activ) care acţionează 
pe baza datelor senzoriale pentru a produce universalii inteligibile. Noi 
cunoaştem naturile reale universale care constituie subiectele şi predicatele 
principiilor prime epistemice atunci când posedăm efectiv forme sau specii 
inteligibile abstrase prin acest mecanism din condițiile materiale care le fac 
să fie doar în mod potenţial inteligibile (Commentary on Aristotle s Poste- 
rior Analytics II. 20; Summa theglogiae la.79, 84-6; Disputed Questions on 
Truth X.6). 

Așadar, dupa d’ Aquino, noi avem cunoaştere paradigmatică atunci cand 
sustinem un principiu prim in virtutea faptului de a vedea ca predicatul sau 
aparține definiţiei subiectului său (adică atunci cand posedăm înţelegerea 
sa — intellectus) sau când susţinem o judecată pe baza unui silogism demon- 
strativ ale cărui premise le susţinem în acest mod (adică avem scientia in 
privința lor). Totuși, el recunoaşte că aceste condiții restrâng cunoașterea 
paradigmatica la o arie foarte îngustă şi admite că există şi altfel de cunoaştere 
decât cea paradigmatică. Mai întâi, urmând vechea distincție grecească din- 
tre rationare demonstrativă şi dialectică, el admite că rationarea dialectică 
(probabile, persuasoria) poate furniza întemeiere epistemică. Rationarea de 
acest tip este distinsă în virtutea faptului că ea produce concluzii care nu sunt 
certe, ci doar probabile. Aşa-numitele argumente probabile se bazează pe 
premise care nu sunt necesare şi certe, ci posedă un statut epistemic pozitiv 
(judecăţi susținute de majoritatea oamenilor, pe baza bunei autorităţi, a 
temeturilor inductive etc.) şi folosesc forme de argumentare, în linii mari, 

inductive (inducţie enumerativă, analogie, forme de argumentare probabiliste 
etc.) Temeiurile46 de acest tip fac să apară nu scientia, ci opinia47 (opinio) 
sau credinta48 (fides), iar d' Aquino afirmă că poți fi întemeiat în susținerea 
judecăților pe care le sustii în acest mod (holds that one can be justified in 
holding propositions one holds in this way) (Prologul la Commentary on 
Aristotle s Posterior Analytics, 1.44; Commentary on Boethius 5 De Trinitate 
2. |. ADS; Summa theologiae Ilallae. 2. i, 2. 9. AD3; Summa contra gentiles 
1.9). În al doilea rând, d’ Aquino extinde tratarea strictă a raționării demon- 
strative pentru a tine seama de condiţia particulară a subiecților epistemici 
umani. Întrucât accesul epistemic al ființelor umane la lume se face prin 
simţurile corporale, judecatile despre obiecte sensibile sunt, în multe cazuri, 
anterioare din punct epistemic pentru noi, atât în sensul că le dobândim mai 
întâi pe ele, cât şi în sensul că le considerăm mai ușor de acceptat ca ade- 
vărate (Commentary on Aristotle s Posterior Analytics 1. 4, 42). În consecinţă, 
e] admite că judecatile despre obiectele sensibile pot funcţiona ca principii 
prime epistemice care întemeiază ceea ce este, pentru noi (deşi nu în mod 
nespecificat), scientia. Demonstratule ale căror ultime premise nu sunt prin- 
cipii prime paradigmatice, ci doar specificate, nu sunt demonstraţii explica- 
tive, paradigmatice (demonstrationes propter quid), ci demonstraţii nepara- 
digmatice, factuale (demonstrationes quia). Ele stabilesc adevărul concluziei, 
dar nu reuşesc să-i furnizeze întemeierea certă şi completă ce ar fi furniza- 
tă printr-o demonstraţie care să derive din adevăruri necesare despre natunle 
reale universale ale lucrurilor (Commentary on Aristotle s Posterior Analy- 
tics 1. 23; Summa theologiae la. 1-2). De vreme ce d’ Aquino susține că ne 
este dificil să captăm naturile reale ale obiectelor corporale, el susține că 
tipul de cunoaştere pe care-l putem avea despre lumea naturală via ştiinţa 
naturală este, în cea mai mare parte, scientia neparadigmatica ce se bazează 
pe simple demonstraţii factuale, ale căror ultime premise sunt judecăţi de- 
spre proprietățile accidentale ale obiectelor corporale sensibile (Commen- 
tary on Aristotle 5 Posterior Analytics 1.4). În mod similar, de vreme ce noi 
nu putem capta esenţa lui Dumnezeu, cunoaşterea noastră asupra lucrurilor 
divine, prin intermediul teologiei naturale, este scientia neparadigmatica ce 
derivă din judecăți despre obiectele sensibile (Commentary on Boethius s 
De Trinitate 2; Summa theologiae \a.1; Summa contra gentiles I. 6-9). 

SCOTT MACDONALD [C. M.] 


urmare-de-reguli 
vezi PROBLEMA URMARII-DE-REGULI 


verificationism 


Orice perspectivă potrivită căreia condițiile în care o propoziţie sau 
un gând posedă înţeles sau inteligibilitate sunt identificate cu condiţiile 
de verificabilitate sau falsificabilitate. O apărare explicită a acestei po- 
ziţii va reprezenta o apărare a principiului intelesului ca verificabilitate 
(vezi POZITIVISM LOGIC). Verificationismul implicit este adesea prezent 
în cadrul unor poziţii şi argumente care nu apără acest principiu, în ge- 
neral, dar care resping sugestiile care conduc la ideea că un anumit tip de 
afirmaţii nu pot fi cunoscute sau confirmate, doar pe temeiul că aceste 
afirmaţii ar fi, ca atare, lipsite de înţeles sau neinteligibile. Această po- 
zitie este corectă doar dacă înţelesul sau inteligibilitatea reprezintă cu ade- 
vărat o garantie pentru cognoscibilitate sau confirmabilitate. Dacă așa stau 
lucrurile, nimic din ceea ce înţelegem nu ar putea fi imposibil de cunos- 
cut pentru noi. 

Vezi şi CUNOAȘTERE FILOSOFICĂ; REALISM; ARGUMENTE 
TRANSCENDENTALE; ADEVĂR. 


BARRY STROUD [G. $.] 


Vico, Giambattista (1668-1744) 


Filosof, istoric şi profesor de retorică italian. Născut şi educat la Nea- 
pole, Vico a absolvit Dreptul în 1694 şi a fost profesor de retorică la Uni- 
versitate, din 1699 până în 1741. Dezamăgit de faptul că nu a reuşit să obțină 
postul din catedra de Drept Civil, în 1723, s-a concentrat, apoi, asupra de- 
finitivării teoriilor sale despre dezvoltarea istorică a națiunilor, expuse în 
diferite ediții ale Noii ştiinţe. 

Ca epistemolog, el este interesant prin două trăsături ale operei sale. Pri- 
ma este respingerea CARTEZIANISMULUI în favoarea unei teorii a 
cunoaşterii pur constructivistă, cunoscută ca teoria verum-factum. Cea de-a 
doua trăsătură este încercarea sa de mai târziu de a modifica această teorie, 
pentru a arăta cum cunoaşterea istorică, despre care se crede, de obicei, că 

este mai putin certa decat cunoasterea fizica, ar putea deveni certa intr-un 
grad mai mare. 

Cartezian pana la patruzeci de ami, Vico a acceptat ca singurele lucrun 
care ar putea fi cunoscute sunt cele care sunt, în principiu, deductibile a pri- 
ori. Totuşi, un interes crescând pentru istorie l-a condus către o nemultu- 
mire faţă de această teorie, în conformitate cu care trecutul nu era un posi- 
bil obiect al cunoaşterii. Vico a atacat prima dată această teorie în Despre 
metodele de studiu ale timpului nostru (1709), pe baza inadecvării ei la 
matematică şi fizică. Adevărurile matematicii pot fi cunoscute nu pentru că 
ele constau în idei clare şi distincte, aşa cum a pretins DESCARTES, ci pen- 
tru că ele decurg exclusiv din axiome şi metode ce sunt de construcție umană. 
Prin urmare, proiectata extindere carteziană a metodei geometrice la lumea 
fizică este imposibilă, de vreme ce aceasta din urmă nu este de construcție 
umană. În Despre cea mai veche înţelepciune a italienilor (1710), această 
intuiție că noi putem cunoaşte numai ceea ce am creat noi a devenit baza 
teoriei verum-factum şi a fost folosită pentru a respinge toate principiile 
cartezianismului, bazat pe teoria ideilor clare şi distincte. Chiar şi cogito 
ergo sum (vezi COGITO) a fost eliminat pe temeiul că, de vreme ce mintea 
nu se creează pe ea însăşi, nu-şi poate cunoaşte modalitatea proprie de con- 
structie. 

Desi teoria verum-factum a subminat tratarea lui Descartes despre prin- 
cipalele domenii ale cunoaşterii, ea a contribuit prea putin la a reabilita is- 
toria, întrucât Vico nu a văzut cum ar putea fi ea aplicată pe tenitonul com- 
portamentului uman, dată fiind prezenţa acolo a întâmplării și contingenței. 
Atunci când, in urma studiului istoric, a ajuns să creadă că fundamentarea 
istoriilor diferitelor societăți stabileşte un model comun de dezvoltare, care 
apare din funcționarea legilor de creştere istorică şi socială, abia atunci el 
a găsit un subiect din istorie suficient de stabil pentru a constitui un obiect 
al cunoaşterii. 

Aşadar, prima susținere esențială a teoriei cunoaşterii creată de Vico mai 
târziu, expusă în Principiile unei noi științe despre natura naţiunilor în 
1725, ca şi în edițiile mai complexe a doua şi a treia din 1730 şi 1744, este 
aceea că lumea istorică a fost creată de către om şi ca atare principiile ei 
trebuie să fie descoperite în interiorul modificărilor minții umane. Vico 
adaugă la aceasta ideea că istoriile diferitelor naţiuni trebuie înţelese ca 
exemplificăn ale unui singur model, „istoria eternă ideală“. Intelegerea aces- 
tui model vine nu din investigația istorică, ci din filosofie, care demon- 
strează necesitatea variatelor lui trăsături, prin reflectia asupra dezvoltării 
minţii. Astfel, istoria devine ştiinţifică pentru că este urmărită în lumina 
teoriei filosofice, în timp ce filosofia se conectează la real prin capacitatea 
sa de a întemeia principiile interpretării istorice. Rezultatul este că eveni- 


419 Vico, Giambattista (1668-1744) 


mentele istorice încetează să fie doar contingente, fiind manifestări ale as- 
pectelor necesare ale istoriei eterne ideale. 

Teoria dă naştere la două probleme. Prima se referă la întrebarea dacă 
este suficient de constructivist să atingi gradul de certitudine pe care îl 
pretinde Vico. Teoria inițială verum-factum este plauzibilă, cel puţin în re- 
latie cu lumea matematicii, de vreme ce poate fi arătată natura convenţională 
a matematicii prin faptul că conţinutul ei poate fi modificat printr-o mo- 
dificare în axiomele şi asumpţiile ei. Totuşi, acest lucru nu este adevărat 
despre lumea istoriei, în care Vico nu neagă că istoricul îşi poate modifi- 
ca teoriile fără ca, prin aceasta, să modifice activitățile în care constă rea- 
litatea istorică. Astfel, pentru istoricul lui Vico, trecutul real rămâne la fel 
de exterior ca şi ideile clare și distincte (împotriva cărora a reacţionat ini- 
tial Vico) pentru matematicianul cartezian. A doua problemă, legată de cea 
dintâi, apare din necesitatea de a trata realitatea istorică drept exemplifi- 
care a legilor, pentru a profita de combinaţia dintre investigația istorică si 
reflectia filosofică. Căci, chiar dacă aceste legi funcționează în activitățile 
umane, nu sunt ele însele de factură umană. De aceea este dificil de văzut 
în ce fel faptul că istoricul lui Vico face istone (în sensul de a concepe 
teorii despre condiţiile necesare ale dezvoltării minţii şi de a le aplica la 
dovezile istorice) poate fi un temei pentru a susține că aceasta îl îndrep- 
tateste la o cunoaştere a realităţii trecute care este în mai mare măsură certă 
decât aceea care, prin metode similare, ar putea fi obținută în orice alt 
domeniu guvernat de legi. `. 

Vezi şi CUNOAŞTERE ISTORICA. 

Urmându-l pe Aristotel (1941, Cartea VI, cap. 1), putem să începem 
prin a distinge două mari tipuri diferite de „virtuţi intelectuale“. Sunt acele 
calități ale înțelepciunii şi bunei judecăți, ce conduc la o viata fericită, morală 
şi de succes; şi mai sunt acele calități ale caracterului, care conduc, credem 
nol, la descoperirea adevărului (si la evitarea erorii). Acestea din urmă cores- 
pund „virtuţilor epistemice“ din epistemologia contemporană. În orice caz, 
o astfel de caracterizare teleologică a virtuților epistemice ridică o serie de 
probleme interesante. Ne place să credem că progresul ştiinţei ne conduce 
nu doar mai aproape de adevăr, ci și către descoperirea unor căi mai bune 
de atingere a acestui scop. Dar, oare, acest lucru înseamnă că noi devenim 
mai virtuosi din punct de vedere epistemic — sau există o diferenţă între 
progresul cunoașterii şi îmbunătățirea caracterului? Relativ la aceasta, exis- 
tă problema sceptică. Să presupunem că lumea ar fi diferită de modul în 
care este concepută ea în prezent într-o măsură atât de mare, încât chiar ca- 
racteristicile pe care le luăm ca fiind conducătoare către adevăr ne induc, 
de fapt, tot mai mult în eroare; să presupunem şi că anumite atitudini $1 pro- 
ceduri aparent foarte simpliste sunt, de fapt, in mai mare măsură conducă- 
toare către adevăr decât celelalte atitudini. În acest caz, aparentul „prost“ 
ar fi cercetătorul virtuos din punct de vedere epistemic? Sau trebuie, oare, 
ca noi să relativizăm în vreun fel ceea ce contează drept o virtute epistemică, 
ținând cont de felul în care pare să fie lumea? Şi dacă facem asta, există, 
oare, vreun lucru specificabil către care sunt conducătoare aceste virtuţi? 
În sfârşit, chiar lăsând deoparte aceste îngrijorări sceptice, există problema 
dacă adevărul şi evitarea erorii sunt o caracterizare completă a scopurilor 
vieții intelectuale — sau cumva trebuie să adăugăm vreo referire la, să zicem, 
forta şi scopul adevărurilor noastre? 

Mai întâi, să distingem virtutea epistemica de simpla capacitate de a 
conduce la adevăr în general. Se pare că două persoane pot să difere prin 
cantitatea sau calitatea dovezii lor — chiar şi prin calitatea mijloacelor 
prin care a fost dobândită acea dovadă — fără a fi diferite din punctul de 
vedere al virtuții epistemice. Căci virtuțile epistemice ar trebui să fie cali- 
tăți personale — şi nu stări ce servesc drept dovadă, ipoteze, teorii, strate- 
gil, sau orice altceva. Se poate ca dovada şi metodologia lui Aristotel să 
fi fost inferioare celor ale cercetătorilor de mai târziu, din punctul de 
vedere al capacităţii lor de a conduce la adevăr; dar noi continuăm să-l 
apreciem ca pe un cercetător ideal, atât timp cât calităţile sale personale 
îl fac potrivit pentru acest rol. Atunci, progresul ştiinţei poate să facă din 
noi nişte instrumente mai bune pentru a ajunge la adevăr, dar nu nişte oa- 
meni mai buni — nici chiar dintr-un punct de vedere pur epistemic. 

Totuşi, ce calități personale include virtutea epistemică? Prima şi cea 
mai importantă dintre acestea este ceea ce se poate numi „onestitate epis- 
temica‘ — adică dorinţa de a ajunge la adevăr şi a evita falsitatea. Dar, oare, 
faptul de a avea ori de a fi copleşit de această dorinţă este suficient pentru 
a te face (total) virtuos din punct de vedere epistemic? Bănuiesc că unii au 
crezut că da — cf. Kornblith (1983) — dar eu am să argumentez că nu, din 
două raţiuni. În primul rând dacă este excesiv gradul prezent al încrederii 
tale în adevărul opiniilor tale (sau în capacitatea lor de a conduce la ade- 
văr), atunci dorința de adevăr poate duce la DOGMATISM intelectual, nu 
la virtute. În al doilea rând, totuşi, dacă încrederea ta în propriile puteri este 
prea scăzută, aceasta ar putea face ca dorinţa de adevăr să te conducă la a 
evita sursele de informaţie valoroase, din teama că te vei înşela. Prin ur- 
mare, eu vreau să susțin că un rol important al virtuților epistemice este 
acela de regularizare a dorinței tale de adevăr. Pentru îndeplinirea acestei 
funcții regulative intră în joc două mari tipuri complementare de calități 
epistemice. În primul rând, sunt calităţile impartialitatii — o deschidere la 
ideile altora, o disponibilitate de a interactiona gia învăța de la ei, o lipsă 
de invidie şi părtinire, un viu simţ al propriei failibilitati şi aşa mai departe. 
În al doilea rând totuşi, sunt calitățile curajului intelectual — disponibili- 
tatea de a concepe şi examina alternative la opiniile popular susținute, per- 
severenta în confruntarea cu opoziţia şi chiar cu ridiculizarea. 

Există o chestiune legată de aceste lucruri ce trebuie menţionată aici. 
Dacă noi ne gândim la virtutea epistemica doar în termenii dorinței de ade- 
văr, virtuțile impartialitatii își asumă, aparent prea subiectiv, un anumit as- 
pect. Astfel, disponibilitatea ta de a-i asculta pe alții devine disponibilitatea 
de a-i asculta atâta vreme cât îi consideri posibile surse de adevăr — şi aşa 
mai departe. Dar, bineînţeles că până și cel mai rău dogmatic poate să posede 
acel tip de ,,impartialitate“. 

După cum s-a precizat, virtuțile impartialitatit şi curajului sunt com- 
plementare, nu contradictorii. Un cercetător ideal poate şi ar trebui să aibă 
mari cantități din ambele. Desigur că, în orice situație dată, poate fi cerută 
o cantitate relativ mai mare dintr-o calitate, sau dintr-un tip de calitate; dar, 
care anume şi în ce măsură poate fi clar doar printr-o înțelegere ulterioară. 
Astfel, câtă vreme nu poate fi cunoscut, la un moment dat, amestecul op- 
tim al acestor virtuți nu vreau să susțin că cel virtuos din punct de vedere 
-epistemic trebuie să atingă această proporție corectă. 

Atunci să trecem la problema scepticismului, menţionată mai devreme. 
Dacă lumea este radical diferită de modul în care apare, în eventualitatea 
că aparentele vicii epistemice sunt, de fapt, conducătoare către adevăr, 
probabil că aceasta nu ar trebui să ne facă să numim „virtuți“ astfel de 
vicii, retrospectiv, chiar dacă ele sunt şi au fost mereu conducătoare către 
adevăr. Sugerez că soluţia potrivită la această dificultate este pur şi sim- 
plu de a face din virtuțile epistemice calităţi pe care o persoană aspiran- 
tă la adevăr ar vrea să le aibă. Căci, chiar dacă vreo sălbatică posibilitate 
sceptică ar fi realizată fără ştirea noastră, aceasta nu ar afecta dorințele 
noastre (tot fără ştirea noastră). Mai mult, o astfel de caracterizare ar 
părea că se potriveşte cu calităţile din catalogul nostru. Aproape prin 
definiție, persoana aspirantă la adevăr ar vrea să fie onestă din punct de 
vedere epistemic. $1, date fiind cele ce par a fi condiţiile care tin de 
cunoaşterea și viata umană, persoana aspirantă la adevăr va vrea, de ase- 
meni, să deţină virtuțile menționate anterior, ale impartialitatii şi cura- 
Jului intelectual. 

Sunt, cu toate acestea, adevărul şi evitarea erorii nişte dorinţe sufi- 
cient de consistente pentru cel virtuos din punct de vedere epistemic? Se 
poate argumenta că nu. Bunăoară, cercetătorul virtuos nu urmăreşte atît 
de mult să aibă opinii adevărate, cât să descopere adevăruri — ceea ce 
este o noţiune foarte diferită. Lectura susţinută a unei enciclopedii bune 
va extinde banca mea de opinii adevărate fără a spori semnificativ stocul 
principal de adevăruri ale omenirii. Se poate observa că, nici pentru Aris- 
totel, opinia adevărată nu reprezintă o preocupare, ci mai degrabă in- 
teresează descoperirea adevărului ştiinţific sau filosofic. Dar, bineînțe- 
les că simpla extindere a băncii noastre de adevăruri — fie ele ştiinţifice 
și filosofice — nu este, în sine, scopul integral aici. Cineva caută, mai 
degrabă, adevăruri noi de un tip corespunzător — bogat, profund, fruc- 
tuos din punct de vedere explicativ, să zicem. Apoi, prin această apreciere, 
cercetătorul virtuos din punct de vedere epistemic urmăreşte cel putin 
trei scopuri corelate, dar separabile: să descopere noi adevăruri, să-şi 
sporească înţelegerea explicativă, să aibă mai degrabă opinii adevărate, 
decât false. 

O altă sferă de preocupare importantă a epistemologilor este relaţia din- 
tre virtutea epistemică şi întemeierea epistemică. In mod evident, o per- 
soană virtuoasă din punct de vedere epistemic nu este, prin aceasta, înte- 
meiata în orice opinie a sa, pentru că nu fiecare opinie a unei persoane vir- 
tuoase din punct de vedere epistemic trebuie să fie virtuoasă ea însăși, con- 
sider eu. Dar, oare, o opinie formată în mod virtuos este automat una 
întemeiată? Eu susţin că, dacă o opinie este formată in mod virtuos, aceas- 
ta întemeiază pe deplin persoana aceea în a o avea; dar se poate ca opiniei 
înseşi să-i lipsească întemeierea adecvată (după cum dovada pentru ea se 
poate să fie, fără vreo vină a acestei persoane, tot inadecvată). Totuşi, în 
acest aspect, filosofi diferiți vor avea, in mod aparent, intuitii diferite. (Vezi, 
de ex., Goldman, 1980; BonJour, 1985, cap. 3; EXTERNALISM/ INTER- 
NALISM.) 

O altă problemă care preocupă este dacă noi suntem responsabili pen- 
tru faptul că avem sau nu virtuți epistemice corespunzătoare. Aici, urmân- 
du-l pe Aristotel, să admitem că suntem responsabili pentru obiceiurile noas- 
tre epistemice rele (sau bune) doar în măsura în care ele au rezultat din acti- 
unile noastre trecute. Dar să observăm că aceasta nu face să devină indi- 
rectă responsabilitatea noastră pentru faptul că exemplificăm, cu anumite 
ocazii, anumite virtuţi (sau vicii) — adică nu o face să devină derivată din 
responsabilitatea noastră pentru acţiune. Căci, dacă noi devenim indiferenți 
în mod obişnuit (asa cum sugerează Aristotel) prin faptul că facem lucruri 
indiferente, este la fel de adevărat că noi suntem responsabili (culpabili) 
pentru că facem lucruri indiferente, în măsura în care putem greşi, cu aces- 
te ocazii, prin faptul că suntem indiferenți. 

Vezi şi EPISTEMOLOGIE FEMINISTĂ; EPISTEMOLOGIA VIR- 
TUTIL 

Whitehead, Alfred North (1861-1947) 


Matematician (Tratat de algebră universală, 1898), logician (Principia 
Mathematica, cu Bertrand Russell, 1910-13), filosof al ştiinţei (Cercetare 
cu privire la principiile cunoașterii naturii, 1919; Conceptul de natură, 
1920; Principiul relativității, 1922), pedagog (Scopurile educației si alte 
eseuri, 1929) şi metafizician (Stiinta și lumea modernă, 1925; Proces si re- 
alitate, 1929; Aventura ideilor, 1933). Whitehead deschide prefața la al său 
magnum opus, Proces şi realitate, după cum urmează: „Aceste prelegeri sunt 
bazate pe o reiterare a unei faze a gândirii filosofice ce a început cu Descartes 
şi s-a încheiat cu Hume.“ Această punere în scenă reflectă convingerea lui 
Whitehead că epistemolgia a reprezentat dimensiunea dominantă a filosofiei 
în ultimele secole datorită faptului că Descartes a exclus spiritul din natură, 
făcând ca atenţia de mai târziu să se centreze asupra problemei: cum poate 
spiritul să cunoască ceva despre natura de care a fost despărțit? Lucrările 
lui HUME şi SANTAYANA prezintă pentru Whitehead caracterul insur- 
montabil al problemelor epistemologice pe care le implică angajamentul on- 
tologic cartezian. Răspunsul lui Whitehead este că „toate dificultățile cu 
privire la primele principii reprezintă doar dificultăți metafizice camuflate. 
Astfel, dificultatea epistemologică poate fi rezolvată doar prin apel la on- 
tologie“ (Proces și realitate, p. 189). În cadrul concepţiei sale, îmbogățită 
în semnificaţii prin revoluțiile științifice secolului douăzeci, precum şi prin 
teoria evoluţiei, Whitehead înlocuieşte ontologia carteziană dualistă printr-o 
versiune monistă a filosofiei organismului (philosophy of organism), cunos- 
cută astăzi sub numele de filosofie a procesului (process philosophy). Noua 
ontologie, reunind ceea ce separase Descartes, include o nouă teorie a propo- 
zitiilor, conform căreia „există o teone «corespondenţă» a adevărului şi fal- 
sitatii propoziţiilor, şi o teorie «coerenţă» a corectitudinii, incorectitudinii 
şi suspendării judecăților“ (ibid., p. 191). Convingerea lui Whitehead este 
că „în cele din urmă, în măsura în care întreprinderea [ontologică] va fi în- 
cununată de succes, nu ar trebui să mai rămână de dezbătut nici o problemă 
a Spatiu-timpului, sau a epistemologiei, sau a cauzalităţii. Schema ar trebui 
să elaboreze toate noţiunile generice adecvate pentru exprimarea oricărei 
interconexiuni posibile a lucrurilor“ (ibid., p. xii). 

Wittgenstein, Ludwig (1889-1951) 


Filosof austriac de origine, care şi-a petrecut cea mai mare parte a vieţii 
active la Canibnidge. 

Autocritica gîndirii este lipsită de atracția exercitată de speculație, iar 
filosofia critică i-a izbit uneori pe oameni, apărând ca o evaziune, fără nici 
un drept la titlul de „filosofie“. Impresia de irelevanta a devenit mult mai 
puternică în acest secol, atunci când critica directă a gândirii a fost înlocuită 
de o critică a limbajului ce exprimă gândirea. Wittgenstein, cel mai mare 
filosof din această școală, spunea odată că tema de care se ocupă ar putea 
fi numită „unul dintre succesorii subiectului care obişnuia să fie numit 
«filosofie»''(1958, p. 28). Cu toate acestea, scnierile sale au fost rareori 
respinse ca irelevante. El trasează o linie de demarcaţie între cea ce are inte- 
les şi ceea ce este lipsit de înţeles, dar o trasează într-un mod creativ, fără 
nuanţa represivă a pozitivismului (vezi POZITIVISM LOGIC), şi nu ne 
transmite niciodată sentimentul că onzontul s-a îngustat. Opera sa a dobân- 
dit chiar o popularitate neobişnuită, în rândul oamenilor fără pregătire în 
filosofie, care au considerat, în ciuda dificultăților de interpretare, că aceas- 
ta are ce să le spună. 

Filosofia sa se împarte în două perioade, separate de un interval pe par- 
cursul căruia s-a ocupat de alte lucrun. Născut la Viena, el a studiat ingineria 
la Berlin şi Manchester, a devenit interesat de fundamentele matematicii, 
iar din 1911, când s-a dus la Cambridge să lucreze cu Russell, şi până la 
sfârșitul primului război mondial, în care a luptat în armata austriacă şi a 
fost luat prizonier, a elaborat o teorie asupra limbajului şi a logicii pe care 
a publicat-o în prima sa carte, Tractatus Logico-Philosophicus (1922). După 
aceea a abandonat filosofia şi nu s-a mai întors la ea până la sfârşitul anilor 
"20, când îşi discută cartea cu unii dintre filosofii din Cercul de la Viena. 
Pentru scurt timp, devine profesor de filosofie la Cambridge. Continuă să 
dezvolte o serie de idei noi şi diferite, până la moarte. Primul rezultat al 
operei sale târzii a fost lucrarea postumă, Cercetări filosofice (1953), care 
a fost urmată de publicarea mai multor volume de însemnări. In ambele pe- 
rioade ale filosofiei sale, țelul său era să determine ce poate, şi ce nu poate 
face limbajul. Aceasta este o întreprindere mai radicală decât cea de a fixa 
întinderea şi limitele cunoaşterii omeneşti, fiindcă cunoaşterea este expri- 

mată în propoziţii care, înainte de a putea fi adevărate, trebuie să capete un 
sens. El elaborează critica sa a limbajului în două modalităţi extrem de 
diferite, în cele două perioade ale filosofiei sale. În Tractatus este utilizată 
o teorie generală a limbajului pentru a fixa graniţele sensului, în timp ce in 
Cercetări filosofice nu este oferită nici un fel de teorie, linia de demarcație 
dintre ceea ce are sens şi ceea ce este lipsit de sens nefiind trasată pe baza 
vreunui principiu general, ci cu ochii la trăsăturile speciale ale fiecărui caz 
trecut în revistă. Dacă prima sa carte e asemenea unei hărţi peste care este 
imprimat un caroiaj, cea de-a doua carte este asemănătoare cu un jurnal de 
bord care înregistrează toate devierile de la călătorie, care păreau foarte ten- 
tante, dar s-ar fi infundat într-o mlaştină a lipsei de sens. Wittgenstein însuşi 
atrage atenția asupra analogici dintre opera sa târzie și psihoterapie (PU, 
pp. 47, 91). 

Teona ce fixează limitele sensului în Tractatus asimilează propoziţiile 
unor imagini. O propozitie poate căpăta sens doar în două feluri: fie va 
reprezenta (picture) un fapt, fie va putea fi analizată și descompusă în propo- 
ziti mai simple care reprezintă fapte. Relaţia datatoare de sens dintre lim- 
baj şi lume este numită relație de „reprezentare“ (picturing). fiindcă cu- 
vintele din propoziţia simpla (elementară) se presupune că stau pentru 
obiecte, în acelaşi fe] în care punctele de pe suprafața unui tablou stau pean- 
tru puncte din spaţiul fizic. Tot ceea ce putem spune, şi în egală măsură tot 
ceea ce putem gând: trebuie să constituie o proiecție a unei aranjări posi- 
bile a obiectelor. 

Teoria reprezentării trasează graniţele sensului foarte strâns în jurul 
propozitiilor factuale, excluzând discursul moral, estetic şi religios. Trac- 
tatus-ul a fost, prin urmare, adoptat in mod natural de către filosofii Cer- 
cului de la Viena, ca model al pozitivismului logic. Cu toate acestea, e vor- 
ba de o lucrare cu multiple fațete, şi există şi o altă modalitate de lectură, 
mai plăcută: tipurile de discurs excluse în Tractatus nu sunt eliminate, fi- 
ind conservate de rolurile extrem de diferite pe care le joacă în viata noas- 
tră. Asimilarea acestor roluri cu rolul discursului factual reprezintă o greșeală, 
fie că este realizată cu intenţia de a păstra temele respective (ca în etica şti- 
ințifică a lui H. Spencer), fie că este realizată cu intenţia de a le distruge (ca 
în scrierile pozitiviştilor). Zractatus-ul acordă limbajului: factual (ştiinţific 
și comun) un loc central, fără a cădea în scientism. În mod consistent cu in- 
terpretarea lor generală a 7ractatus-ului, filosofii din Cercul de la Viena au 
interpretat teoria reprezentării drept o teorie EMPIRISTĂ a înțelesului, ȘI 
au identificat „obiectele“ lui Wittgenstein cu datele sensibile. Însă el î însuşi 
a evitat o asemenea identificare. Obiectele sale erau, prin definiție, simple 
(nu aveau structură internă), iar el a dedus din teoria reprezentării că ele tre- 
buie să existe la un anumit nivel al analizei, pentru a da sens propozitiilor 

factuale. Totuşi, el nu a pretins niciodată că le-ar fi descoperit, sau măcar 
că ar cunoaşte categoria din care fac parte, şi nu a împărtăşit niciodată v1- 
ziunea lui RUSSELL că atunci când dobândim un limbaj factual descoperim 
că există cuvinte ale căror înțelesuri pot fi învăţate doar printr-o luare la 
cunoştinţă a lucrurilor desemnate de ele, iar aceste lucruri sunt obiecte sim- 
ple (vezi Russell, 1956, pp. 193-195 şi CUNOAŞTERE PRIN LUARE LA 
CUNOȘTINȚĂ / CUNOAȘTERE PRIN DESCRIERE). Acesta era un ar- 
gument empirist pentru o expunere empiristă a fundamentelor limbajului, 
dar nu a urmat niciodată această rută, şi nici nu a ajuns la acea destinaţie. 

Tractatus-ul este o lucrare de o originalitate rară, iar istoria filosofiei 
arată că astfel de cărți produc adesea efecte care nu se potrivesc cu intenti- 
ile autorilor lor. Din fericire, în acest caz avem un jurnal (Wittgenstein, 
1961) care ne permite să urmărim dezvoltarea ideilor care au contribuit la 
scrierea cărții — propnile idei ale lui Wittgenstein, cele ale lui Russell si 
cele ale lui FREGE. Acesta este un ghid mult mai bun pentru interpretarea 
sa, decât reacţiile cititorilor timpurii ai lucrării. Ar trebui să considerăm că 
este vorba de un tratat abstract asupra limbajului și că, deşi rezultatele sale 
afectează şi alte discipline, şi chiar natura filosofiei, acesta nu se bazează 
pe doctrinele vreunei școli anume de filosofie. 

Realizarea principală o constituie o teorie uniformă a limbajului, care 
furnizează o explicaţie a adevărului logic. O propoziție factuală capătă sens 
prin divizarea posibilităților, în mod exhaustiv, în două grupuri — cele care 
ar face propoziţia adevărată, şi cele care ar face ca propoziţia să fie falsă. 
vărat în toate. Acesta, prin urmare, este lipsit de sens şi nu ne spune nimic. 
Nu este însă un nonsens. Reprezintă o autoanulare a sensului, fiind în mod 
necesar adevărat pentru că este o tautologie, un caz limită al discursului fac- 
tual, la fel ca cifra O din matematică. 

Tocmai caracterul uniform al acestei teorii a limbajului a fost văzut drept 
inacceptabil de către Wittgenstein, atunci când a reluat filosofia, la sfârşitul 
anilor '20. Limbajul are variate forme, şi nici chiar discursul factual nu con- 
stă exclusiv din propoziţii precum ,,Furculita este la stânga cuţitului“. Cu 
toate acestea, primul lucru la care a renunțat Wittgenstein a fost ideea că 
această propoziție ar necesita o analiză suplimentară, pentru a fi descom- 
pusă în propoziții simple ce menţionează obiecte fără o structură internă 
(vezi Wittgenstein, 1929; 1975, pp. 105-14, 317.) El a început acum să ac- 
cepte că un cuvânt descriptiv îşi capătă înțelesul, in parte, datorită locului 
pe care îl ocupă într-un sistem, şi a aplicat această idee cuvintelor pentru 
culori, argumentând că relaţiile esenţiale dintre diferite culori nu ne indică 
faptul că fiecare culoare are o structură internă, ce trebuie să fie descom- 
pusă. Dimpotnvă, analiza cuvintelor noastre pentru culori va scoate la iveală 

același model — înşiruiri de proprietăți incompatibile — ce se repetă la 
fiecare nivel, pentru că acesta este felul în care decupăm lumea. 

Aceasta ar putea părea o mică schimbare, o notă de subsol la Tractatus, 
dar în realitate era primul semn al unei revoluții în cadrul filosofiei sale. El 
a încetat să mai creadă că structura efectivă a discursului nostru poate fi ex- 
plicată doar ca o manifestare confuză a unei structuri mai adânci, care va fi 
relevată printr-o analiză ce urmează a fi dusă la bun sfârşit. „Ne mişcăm pe 
tărâmul gramaticii limbajului nostru comun, iar această gramatică este deja 
prezentă. Avem astfel totul şi nu este nevoie să aşteptăm altceva.“ (1979, 
p.183). Intr-adevăr, s-ar putea chiar ca gramatica limbajului nostru comun 
să fie creată prin mișcările pe care le facem noi înșine. Dacă lucrurile stau 
aşa, filosofia limbajului va conduce la o filosofie a acţiunii. În mod cert, 
există o strânsă legătură între înțelesul unui cuvânt si aplicănile pe care uti- 
lizatorii intenționează să 1 le dea. Există de asemenea o evidentă nevoie a 
oamenilor de a înţelege ce au în vedere ceilalți, iar aceasta reclamă punerea 
de acord în ce priveşte aplicarea cuvintelor. Există multe legături între 
filosofia limbajului şi filosofia minţii, şi nu este surprinzător că examinarea 
impersonală a limbajului din Tractatus a fost înlocuită de o tratare foarte 
diferită, antropocentrică, în Cercetări filosofice. 

Dacă logica limbajului nostru este creată prin mişcări pe care noi înşine - 
le facem, diferite genuri de REALISM sunt amenințate. In primul rand, 
modul in care limbajul nostru descriptiv decupează lumea nu ne va fi im- 
pus de natura lucrurilor, iar regulile pentru aplicarea cuvintelor, pe care le 
simţim ca pe nişte constrângeri exterioare, vor proveni în realitate de la noi. 
(PU, $$130-242). Aceasta repreziptă o concesie făcută nominalismului, o 
concesie pe care am fi poate înclinați să o facem. Ideea că necesitatea logi- 
că şi cea matematică ar fi de asemenea generate de ceea ce facem noi înșine 
are un caracter mai paradoxal. Totuşi, aceasta este concluzia lui Wittgen- 
stein (1956 şi 1976), iar aici antropocentrismul său a fost mai putin convingă- 
tor. Cu toate acestea, paradoxul nu este un semn sigur al erorii, şi este posi- 
bil ca aici să fie nevoie de un concept de OBIECTIVITATE mai sofisticat 
decât cel furnizat de platonism. In opera sa târzie, Wittgenstein coboară pe 
pământ marile probleme ale filosofiei şi le atribuie surse ce tin de chesti- 
uni extrem de obişnuite, triviale. Examinarea conceptului de a urma o re- 
gulă îl face să revină la o întrebare fundamentală despre a număra lucruri 
si a le sorta după diferite tipuri: „Ce anume ne califică să facem aceste lu- 
cruri în mod repetat?“ Desigur, un expert ar privi această întrebare ca fiind 
mai degrabă stranie decât fundamentală, şi ne-ar sugera să uităm de ea şi 
să revenim la subiect. Dar întrebarea lui Wittgenstein nu e aga de ușor de 
concediat. Ea are profunzimea naivă a întrebărilor pe care le pun copiii, 
atunci când învaţă pentru prima dată ceva nou. Astfel de întrebări rămân 

lipsite de răspuns fără ca aceasta să fie in detrimentul invatani lor, dar ele 
indică singura cale către o înțelegere completă a ceea ce este învăţat (vezi 
Wittgenstein, 1974, pp. 381-2). 

Filosofia minţii, recesivă în Tractatus, domină opera târzie, atât datorită 
conexiunilor sale cu înțelesul şi necesitatea, cât şi în mod de sine stătător. 
SOLIPSISMUL, de exemplu, este important nu fiindcă mulți filosofi l-ar 
fi adoptat, ci fiindcă ar putea reprezenta o consecinţă inevitabilă a unor teorii 
ale minţii mult mai moderate şi, ca atare, mai populare. Acesta este discu- 
tat pe scurt în Tractatus şi mai întins în scrierile târzii. Critica lui Wittgen- 
stein la solipsism ar trebui să fie pusă în contrast cu cea a lui Russell. Rus- 
sell argumenta că solipsistul are temeiuri inductive copleşitoare pentru a 
crede în existenţa lucrurilor din afara propriei sale minţi şi a altor oameni 
precum el, care le observă. (Russell, 1956, pp. 125-174). Critica lui Wittgen- 
stein era una mai radicală, fiind aceea că, atunci când solipsismul îşi taie 
legăturile cu lumea exterioară, el renunţă la orice posibilitate de a da sens 
gândurilor sale cu privire Ja lumea sa privată (vezi Tractatus 5.6-5.641; PU 
§§243 şi urm.; Wittgenstein, 1968). 

Acesta este celebrul său ARGUMENT AL LIMBAJULUI PRIVAT, care, 
în cadrul exegezelor la ideile sale, este adesea prezentat ca o respingere au- 
tosuficientă, ce poate fi considerată izolat, a oricărei filosofii cu o bază pur 
mentalistă. De fapt, aceasta este o parte a unei critici mai generale a acelui 
tip de intelectualism care presupune că un filosof se poate afla în postura 
solipsistului şi totuşi să îşi mai poată utiliza toate resursele minții sale pen- 
tru a se referi la mulțimea sa restrânsă de date. Dar dacă el separă cu ade- 
vărat domeniul său mental de lumea fizică, cum ar mai fi putut să dobân- 
dească concepția despre sine însuşi ca fiind o persoană? Orice propoziţie 
ce începe prin „Eu...“ va ridica o problemă insolubilă pentru înţelegerea 
sa. Dacă propoziția continuă: ,,... am o durere“, înţelegerea acestor cuvinte 
nu este o realizare pur intelectuală pentru noi, fiindcă acestea înlocuiesc 
comportamentul nostru natural legat de durere, dar solipsistul nu va dis- 
pune de aceste resurse (vezi PU, $$244-5). In mod similar, vocabularul nos- 
tru pentru identificarea unor puncte din spaţiu nu a fost corelat direct-cu 
faptele, de către un intelect care funcționează singur, ci se bazează pe o 
imagine a lumii ce precedă apariția limbajului, imagine în care ne puteam 
deja orienta. Are oare dreptul filosoful care adoptă în mod experimental 
punctul de vedere al solipsistului, tar astfel se hpseşte de toate aceste resurse, 
să presupună că poate asigura înţelesul? 

Wittgenstein nu se oprește la a arăta că poziția solipsistului nu poate fi 
susținută, ci oferă si o diagnoză a greselilor ce l-au condus pe acesta la ea. 
Prima greşeală, probabil şi cea mai importantă, o reprezenta scepticismul 
necritic cu privire la lumea fizică. Acesta este concediat pe scurt, în Trac- 

tatus: „Scepticismul nu este irefutabil, ci in mod evident lipsit de sens, atunci 
când încearcă să stirneasca îndoieli acolo unde nu pot fi puse nici un fel de 
întrebări“. Către sfârşitul vieţii el a revenit la această temă şi a elaborat o 
critică mai detaliată și mai satisfăcătoare a îndoielilor nepotolite ale scep- 
ticului. Ideea conducătoare a acestei tratări târzii era holistă: unele enuntun 
despre lume capătă imunitate fata de îndoială nu fiindcă ar fi mai pe deplin 
confirmate, ci fiindcă ele furnizează singurul cadru în care putem pune în 
discuție alte enunturi, le putem confirma sau respinge (vezi Wittgenstein, 
1969). 

Vezi şi ALTE MINTI;, ARGUMENTUL LIMBAJULUI PRIVAT; PRO- 
BLEMA URMARII-DE-REGULI; SOLIPSISM. 


SCRIERI 


Tractatus Logico-Philosophicus, Routledge and Kegan Paul, Londra, 1922, 
trad. C. K. Ogden; Routledge and Kegan Paul, Londra, 1961, trad. D. F. 
Pears, şi B. F. McGuinness; ed. a 2-a, 1974. 

„Some remarks on logical form“, Proceedings of the Aristotelian Society, 
vol. 9, 1929, 162-71; retipărit in Essays on Wittgenstein s Tractatus, 
R. Beard si I. Copi (editori), Routledge and Kegan Paui, Londra, 1966. 

Philosophical Investigation, Blackwell, Oxford, 1953, trad. G. E. M. 
Anscombe. 

Remarks on the Foundation of Mathematics, Blackwell, Oxford, 1956, trad. 
G. E. M. Anscombe. 

The Blue and Brown Books, Blackwell, Oxford, 1958. 

Notebooks 1914-1916, G. E. M. Anscombe, Blackwell, Oxford, 1961. 

Notes for Lectures on „Private Experience“ and „Sense Data“, Philosophi- 
cal Review 77, 1968, 275-320. 

On Certainty, Blackwell, Oxford, 1969. 

Philosophical Grammar, Blackwell, Oxford, 1974, trad. A. Kenny. 

Philosophical Remarks, Blackwell, 1975, trad. R. Hargreaves şi R. White. 

Lectures on the Foundation of Mathematics, Hassocks, 1976, ed. C. Dia- 
mond, Harvester. 

Ludwig Wittgenstein and the Vienna Circle, Conversations recorded by 
Friedrich Waismann, Blackwell, Oxford, 1979, trad. J. Schulte si B. 
McGuinness. 


BIBLIOGRAFIE 


Kenny, A., Wittgenstein, Penguin, Londra, 1973. 

McGuinness. B., Wittgenstein: A Life. Young Ludwig 1889-192], Duck- 
worth, Londra, 1988. 

Monk, R., Ludwig Wittgenstein: The Duty of Genius, Cape, Londra, 1990. 


Wittgenstein, Ludwig (1889-1951) 432 


Pears, D. F., The False Prison, Oxford University Press, Oxford, 1987, 
1988, 2 volume. j 

Russell, B., Logic and Knowledge, Essays 1901-1950, Allen and Unwin, 
Londra, 1956, ed. R. C. Marsh. 


DAVID PEARS [G. $.] 


Completare la volumul I 


Ayer, A(Ifred) J(ules) (1910-1989) 


Filosof britanic ce a activat la Londra si Oxford. Desi Ayer s-a dovedit 
a fi unul dintre cei mai importanti epistemologi modemi, prima sa lucrare 
(şi cea mai renumită), Limbaj, adevăr si logică (Language, Truth and Lo- 
gic), era relativ săracă în teme epistemologice. Într-adevăr, daca episte- 
mologia se preocupă de întemeierea a priori a opiniilor noastre obişnuite 
sau ştiinţifice, Ayer repudiază acest subiect în prima sa perioadă. Aceasta 
întrucât validitatea unor asemenea opinii „este o chestiune empirică, o 
chestiune ce nu poate fi decisă pnn mijloace a priori“ (1946, p. 33). El adop- 
tă totuși poziţii ce poartă şi asupra epistemologiei. De exemplu, este FENO- 
MENALIST, considerând că obiectele materiale sunt CONSTRUCŢII LO- 
GICE pornind de la materialul experiențelor sensibile actuale şi posibile, 
dar şi anti-fundationist, cel putin într-un sens, negând existenţa unui nivel 
ultim al unor enunturi indubitabile, pe care să se poată baza cunoaşterea 
empirică. În ce priveşte principala problemă epistemologică pe care şi-o 
pune, problema cunoaşterii celorlalte minți, el se raportează în esenţă be- 
haviorist, întrucât principiul verificationist spune că ipoteza apariţiei unor 
experienţe intrinsec inaccesibile nu este inteligibilă (1946, pp. 170-171; 
vezi POZITIVISM LOGIC; PROBLEMA ALTOR MINTI; VERIFI- 
CATIONISM). 

Aceste teme sunt dezvoltate in cea de a doua carte a lui Ayer, Funda- 
mentele cunoasterii empirice (The Foundations of Empirical Knowledge). 
ARGUMENTUL BAZAT PE ILUZIE este orientat catre concluzia ca 
obiectele percepției sunt DATE SENSIBILE. Această concluzie a primit o 
critică celebră din partea lui AUSTIN, în Sense and Sensibilia. In fapt, pozi- 
tia oficială a lui Ayer este cea potrivit căreia există două „limbaje“ diferite 
pe care le folosim pentru a ne descrie experienţele, limbajul datelor sensi- 
bile şi limbajul obiectelor materiale, iar problema este dacă avem „temeiuri 
pentru a prefera o metodă de descriere fata de cealaltă“ (Ayer, 1947, p. 28). 
Dar dacă relația dintre limbajul datelor sensibile şi limbajul obiectelor ma- 
teriale este una de reducere (a celui din urmă limbaj la primul), de aici s-ar 
părea că decurg anumite consecinţe ontologice, de vreme ce este natural să 

spunem că tot ceea ce există „în realitate“ e ontologia limbajului în care se 
face reducerea. Ayer continuă schitand o explicație în esență humeeană a 
aplicabilitățiui limbajului obiectelor materiale. Diferenţa este că in timp ce 
Hume este un teoretician al erorii cu privire la noțiunea simțului comun de- 
spre lumea exterioară, Ayer consideră că acele aspecte ale datelor simţurilor 
pe care Hume le privea drept responsabile pentru erori precum credinţa in 
existența continuă a obiectelor materiale sunt în fapt constitutive pentru ast- 
fel de fenomene. Ca atare, potrivit lui Ayer, existenţa continua a lucrurilor 
materiale constă tocmai în (a) asemănarea dintre date individuale ale simțurilor, 
(b) stabilitate comparativă a contextelor în care astfel de asemănări se mani- 
festa, (c) repetabilitate sistematică a datelor simțurilor şi (d) dependența 
repetabilitati1 de mișcările observatorului (1946, pp. 243-259; vezi si HUME; 
PROBLEMA LUMII EXTERIOARE). 

Principalele contribuţii ale lui Ayer la epistemologie sunt în cartea Pro- 
blema cunoașterii (The Problem of Knowledge), lucrare pe care el însuşi o 
considera superioară fata de Language, Truth and Logic (Ayer, 1985, p. 122). 
Cartea se deschide cu consideratii generale despre cunoastere si cum poate 
fi distinsa de opinia adevarata $i continua cu discutii despre scepticismul 
cu privire la cunoașterea (1) lumii exterioare, (2) a trecutului şi viitorului 
ȘI (3) a existenţei altor minți. In privinţa distinctiei dintre cunoaştere şi opinia 
adevărată, Ayer este un RELIABILIST: o opinie adevărată nu este cunoaştere 
dacă este obţinută „printr-un proces care nu este în genere demn de în- 
credere“ (1956, p. 31). Ayer subliniază dependenţa de context a caracteru- 
lui de a fi demn de încredere al procesului, fiind, prin urmare, capabil să 
dea seama de situaţiile de hip „ALTERNATIVE RELEVANTE“, situaţii în 
care un proces în mod obișnuit demn de încredere, cum ar fi scrutarea unui 
domeniu de obiecte, nu mai este demn de încredere, deși ar putea să con- 
ducă, prin noroc, la formarea unei opinii adevărate. Atâta timp cât sunt avute 
în vedere cazuri de tip Gettier, el ar putea spune că procesul demn de în- 
credere prin care sunt formate opinii inferentiale este aplicarea logicii de- 
ductive la opinii adevărate (vezi PROBLEMA LUI GETTIER). Dar aceas- 
ta pare să şteargă distincția dintre proces — rationarea deductivă, în acest 
caz — și materialul asupra căruia se operează. Principiul la care conduc 
cazurile de tip Gettier — „Nici o lemă falsă“ —, principiu potrivit căruia 
opiniile adevărate obținute prin rationare deductiva reprezintă cunoaştere 
doar dacă premisele rationamentelor sunt de asemenea adevărate, e un prin- 
cipiu care probabil că nu poate fi subsumat unei lămuriri cu privire la ca- 
racterul demn de încredere din cadrul mecanismelor de formare a opiniilor 
perceptuale. Dacă e aşa, atunci se ridică o problemă interesantă cu privire 
la ce anume face ca conceptul cunoaşterii să fie univoc în aplicarea sa la 
cazuri inferentiale şi la cazuri non-inferentiale. 

Ayer continua dezvoltand un FUNDATIONISM de tip FAILIBILIST, 
potrivit căruia procesele de întemeiere sau verificare se încheie prin faptul 
că cineva are o experiență, dar nu există o clasă de enuntun infailibile bazate 
pe asemenea experienţe. Ca urmare, atunci când formulăm astfel de enuntun 
bazate pe experiență, chiar şi simple relatări ale unor observaţii, noi „rea- 
lizăm ceea ce pare a fi un tip special de trecere dincolo de datele noastre“ 
(1956, p. 78). Ruptura rezultată este exploatată de către sceptic. Ayer de- 
scrie patru răspunsuri posibile adresate scepticului: Realismul Naiv, potri- 
vit căruia obiectele materiale sunt date în mod direct în percepție, astfel 
încât nu există nici o trecere dincolo de datele simţurilor, Reductionismul, 
potrivit căruia obiectele fizice sunt construite in mod logic din conținuturile 
experienţelor noastre sensibile, aşa că din nou nu există cu adevărat o tre- 
cere dincolo de date, o poziție potrivit căreia se face o trecere, doar că aceas- 
ta poate fi susținută de canoanele rationarii inductive valide şi, în fine, o 
poziție numită „Analiză Descnptivă“, potrivit căreia „putem relata proce- 
durile pe care le urmăm efectiv [...] dar nu poate exista o dovadă că tot ce 
luăm drept bune evidente ar fi aşa ceva în realitate“ (1956, p. 81). 

Ayer ia în considerare fiecare gen de răspuns pe rând. De notat respin- 
gerea celei de-a doua opţiuni, cea fenomenulista, pe temeiul imposibilității 
de a da o traducere fenomenalistă a discursului despre obiectele matenale. 
Asemenea traduceri ar avea forma contrafactualilor cu privire la experienţe 
posibile, iar Ayer accentuează asupra dificultății principale pe care o în- 
tâmpină fenomenalismul — dificultatea de a analiza cadrul spatio-tempo- 
ral în care au loc observaţiile (1956, pp. 123-124). Mai apare, în contextul 
discuţiei sale, problema că pe măsură ce analiza devine mai căutată, se 
adânceşte distanța dintre experienţa actuală și ceea ce pretindem bazân- 
du-ne pe ea, asa încât nici măcar un fenomenalism încununat de succes nu 
ne va fi de folos împotriva scepticului. 

Ayer optează în final pentru Analiza Descriptiva: „motivul pentru care 
experienţele noastre sensibile ne furnizează temeiuri pentru a crede în exis- 
tenta obiectelor fizice este pur şi simplu că propoziţiile ce sunt luate ca 
referindu-se la obiecte fizice sunt folosite în aşa fel încât faptul că avem ex- 
perientele potrivite contează în favoarea adevărului lor“ (1956, p. 132). Cu 
alte cuvinte, întemeierea opiniilor noastre obişnuite despre natura lumii con- 
stă tocmai în a avea asemenea experienţe. Sugestia este, prin urmare, că 
scepticul realizează vreo greșeală sau îşi permite să fie incoerent, într-un 
anumit fel, atunci când presupune că experienţa nu ne poate întemeia ratio- 
nal tabloul de simţ comun despre cum este lumea. Totuşi, împotriva aces- 
tei sugestii stă faptul familiar că ipoteza scepticului pare a fi perfect inte- 
ligibila şi este chiar epistemic posibilă. Răspunsul lui Ayer pare a fi slab în 
comparaţie cu puterea provocărilor sceptice. 

GRAEME FORBES [G. $] 


epistemologie genetica 


Studiul trecerilor epistemice de la stări epistemice mai putin adecvate 
la stări mai avansate. Contribuţii importante la epistemologia genetică, inte- 
leasă mai larg, ca teone a dezvoltării, evoluției, genezei sau istoriei cunoaşterii, 
pot fi găsite la Aristotel, Descartes, Locke, Hume, Vico, Condorcet, Kant, 
Fichte, Hegel, Marx, Spencer, Comte, Bergson, Dewey, Cassirer, Wittgen- 
stein, Brunschvicg, Husserl, Popper, Kuhn, Lakatos, Toulmin și la o mulțime 
de filosofi contemporani. Însă, în afară de lucrările unor autori care nu sunt 
filosofi, nu a existat nici o încercare sistematică de a prezenta în linii ge- 
nerale trăsăturile principale ale acestei teorii a cunoaşterii şi de a îi defini 
natura distinctivă. 

Toate epistemologiile se ocupă de problema modului în care cunoaşterea 
se transformă în timp. Însă nici una nu a distins încă în mod adecvat ca- 
racteristicile care marchează diferenţele dintre epistemologia genetică, EPIS- 
TEMOLOGIA EVOLUTIONISTA, epistemologia dezvoltării şi episte- 
mologia istorică. Mai mult, rămâne neclară relația dintre filosofia actuală 
a ştiinţei (vezi ȘTIINȚELE NATURII), care se leagă în mare măsură de o 
abordare istorică (si se preocupă, ca atare, de evoluția cunoaşterii stiinti- 
fice), şi epistemologia tradițională a subiectului individual a cărui cunoaştere 
se schimbă în timp. In plus, rămâne neclară relaţia dintre aceste două ra- 
muri ale teoriei cunoașterii şi psihologia cunoașterii, SOCIOLOGIA 
CUNOAŞTERII şi istoria cunoaşterii. Pe scurt, ca disciplină distinctă şi 
bine definită, epistemologia genetică rămâne într-un stadiu incipient. — 


ÎNTEMEIETORII EPISTEMOLOGIEI GENETICE 


Cea dintâi preocupare explicită pentru crearea unui domeniu numit epis- 
temologie genetică poate fi atribuită filosofului şi psihologului James Mark 
Baldwin (1861-1934). Pe lângă câteva lucrăn despre evoluţia psihologică 
a cunoaşterii la nivelul individului, epistemologia sa genetică este cuprin- 
să în magnum opus-ul său în patru volume: Thought and Things: a Study 

of the Development and Meaning of Thought, or Genetic Logic (1906-15), 
in special în vol. 1 (genetic Theory of Knowledge)si în vol. 3(Genetic Epis- 
temology). 

Deși Baldwin a fost probabil inițiatorul „epistemologiei genetice“, con- 
ceptiile lui Jean Piaget (1896-1980) au fost cu siguranţă cele mai strâns 
corelate cu acest domeniu. De fapt, pe parcursul îndelungatei sale cariere 
el a scris mai multe tratate importante dedicate explicit caracterizării na- 
turii epistemologiei genetice şi a relaţiei acesteia cu filosofia şi cu psiholo- 
gia. 

Printre cele mai remarcabile lucrări filosofice ale sale se numără cel 
de-al treilea volum al său Introduction a l¢Epistemologie genetique (1967), 
articolele sale din Logique et Connaissance Scientifique (1967) şi Insight 
and Illusions of Philosophy (1971). Nu este surprinzător faptul că multe 
dintre ideile lui Baldwin pot fi întâlnite și la Piaget. Totuşi, spre deosebire 
de Baldwin, Piaget s-a preocupat mult mai explicit de baza filosofică a epis- 
temologiei genetice (Kitchener, 1986). 

Deşi epistemologii sau filosofii ştiinţei contemporani nu ar folosi ter- 
menul „epistemologie genetică" pentru a-şi caracteriza concepțiile, se poate 
spune că mulţi dintre ei sunt angajaţi în edificarea unei teorii de episte- 
mologie genetică. Acest lucru este valabil în cazul lucrărilor celor ce prac- 
tică o epistemologie post-Gettier mai tradițională, î în cazul celor preocu- 
pati de „cinematica opiniei“ BAYESIANA, si al acelor filosofi ai stiintei 
interesați de construirea unei teorii a „progresului cunoaşteni'. Toţi aceşti 
filosofi contemporani sunt preocupați, într-un fel sau altul, de descrierea şi 
explicarea modului în care stările epistemice (opinii, teorii, scheme con- 
ceptuale, etc.) se schimbă în timp. Prin aceasta, ei se ocupă tacit de con- 
struirea unei epistemologii genetice. 


NATURA ȘI DOMENIUL EPISTEMOLOGIEI GENETICE 


Definiţia, natura şi sfera epistemologiei: genetice se confruntă cu se- 
rioase probleme conceptuale. Probabil că nimeni nu ar pune în discuţie ca- 
racterizarea epistemologiei genetice ca studiu al evoluție: cunoaşterii, însă 
analiza filosofică a diferitelor detalii ale acestei definiţii și problemele legă- 
turii dintre filosofie şi psihologie şi a relației dintre ontogeneză şi istoria 
ştiinţei ar da naștere unor senoase controverse. Dacă epistemologia gene- 
tică este înţeleasă astfel, domeniul et este foarte larg, cuprinzând toate exem- 
plele de dezvoltare a cunoaşterii. Acestea ar include: Ontogeneza (evoluția 
cunoaşterii unui individ de la naştere până la maturitate), /storia ştiinţei 
(evoluţia cunoașterii [ştiinţifice] în culturile istorice), Antropologia (antro- 
pogeneza) cunoașterii (evoluția cunoaşterii în culturile care nu au lăsat măr- 

turii scrise [culturile , primitive“]) şi Biologia (filogenia) cunoașterii (evoluția 
cunoaşterii în timpul filogeniei (de la amibe la oameni)). Este de la sine 
înţeles faptul că nimeni nu a construit o epistemologie genetică adecvată 
pentru a acoperi toate aceste domenii. In general vorbind, istoria episte- 
mologiei a subscnis la teza că o descriere completă a naturii cunoaşterii con- 
stă într-un set de relații logice dintre o opinie (sau o mulţime de opinii) $i 
un enunţ factual (evidential statement) (sau o mulțime de enunturi factuale). 
Acest gen de logicism mai predomină încă în epistemologia secolului XX 
(de ex., analiza tradițională a expresiei „S cunoaște că p“; vezi DEFINIŢIA 
TRIPARTITA A CUNOAȘTERII) si în filosofia ştiinţei (de ex., teona con- 
firmari a lui CARNAP şi teoria EXPLICATIEI a lui HEMPEL). 

Epistemologia genetică este fundamental opusă une: epistemologii logi- 
ciste și propune, în locul acesteia, o teorie a cunoaşterii cu caracter istoric, 
istoricistă sau dinamică. Adoptând distincţia din fizică dintre „cinematică““ 
$i „dinamică“, putem spune că epistemologia genetică cuprinde mai întâi o 
cinematicd epistemicd şi apoi o dinamică epistemicd. 

O epistemologie orientată istoric se ocupă de modul în care cunoaşterea 
se modifică în timp. Cinematica epistemică se ocupă cu descrierea suc- 
cesiunii în timp a stărilor epistemice: S,(t;), S2(t2),...Sa(t). Fiecare stare 
poate fi interpretată ca o etapă dintr-o secvenţă mai largă, caracterizată 
printr-o lege a etapelor a dezvoltării epistemice: cunoaşterea înaintează 
prin etape de dezvoltare epistemică, fiecare etapă posedând o structură 
logică subiacentă legată de etapele precedente şi ultenoare în moduri struc- 
turate logic, astfel încât secvenţa luată ca întreg exprimă un progres în 
cunoaştere. 

Este o supozitie fundamentală a epistemologiei genetice faptul că stănle 
epistemice în schimbare se supun unor constrângeri raționale (morfologice), 
care limitează forma logică pe care o poate lua o astfel de traiectorie. Aces- 
te constrângeri sunt atât interne (constrângeri care îi limitează forma lo- 
gică), cât şi externe (constrângeri datorate unei baze de date sau infor- 
mationale care se modifică). 

Dinamica epistemică se ocupă cu explicarea legilor stărilor epistemice 
prin referire la factori epistemici, rationali - cu ceea ce se numesc (în isto- 
ria ştiinţei) explicaţii internaliste. (Prin contrast, dinamica psihologică ar 
explica aceste transformări epistemice prin menţionarea unor fapte pur psi- 
hologice, oferind astfel explicaţii externaliste). 

In principiu, toți cei care s-au ocupat de dinamica transformării epis- 
temice au oferit (în esență) aceeaşi explicație, indiferent dacă aceasta este 
numită echilibru, lipsa disonantei, consistenţă ori coerenţă (vezi COE- 
RENTISM).Cel mai adesea ea a fost numită „echilibru“. La modul cel mai 
general, putem spune: 

O stare epistemica se află în echilibru dacă (1) există perturbatii externe 
sau interne, actuale sau potenţiale şi (2) există transformări operatorii epis- 
temice (operatory epistemic transformation), astfel încât aceste perturbații 
sunt compensate şi există o întoarcere la starea inițială (sau la starea care 
se tinde către scop!), sau astfel încât aceste perturbații sunt înlăturate. 

(Evident, există grade de echilibru, corespunzătoare gradului de adec- 
vare a mecanismelor compensatonit). 

Echilibrarea poate fi utilizată în următorul sens pentru a explica trans- 
formarea epistemică: starea epistemica S, de la momentul t; se transformă 
în starea epistemica S: de la momentul t deoarece S, prezintă un echilibru 
mai mare decât S;. Aceeaşi noţiune poate fi utilizată pentru a caracteriza 
conceptul de raționalitate: 


o stare epistemică este rațională dacă se află în echilibru în raport cu toate 
perturbațiile epistemice. (O stare epistemica este rațională într-un grad cores- 
punzător gradului său de echilibru.) 


Şi: 


o lege a etapelor epistemice este rațională dacă există o creştere progresivă 
a gradului său de menţinere a echilibrului. 


Epistemologia genetică se angajează să ofere explicaţii epistemice ale 
procesului de revizuire/corectare a opiniilor. Ca atare, ea oferă explicații in- 
ternaliste, şi nu externaliste. Explicațiile de acest tip par să aibă în mod in- 
evitabil o natură normativă. În acelaşi timp, totuşi, epistemologia genetică 
este indisolubil legată de o anumită versiune a EPISTEMOLOGIEI NATU- 
RALISTE. Cum să reconciliezi aceste poziţii, aceasta este o problemă fun- 
damentală cu care se confruntă adepţii de astăzi ai epistemologiei genetice, 
precum $i alti epistemologi ce aderă la epistemologia naturalistă. O pro- 
blemă strâns legată de aceasta priveşte relația dintre PSIHOLOGIE ŞI EPIS- 
TEMOLOGIE. Adepții epistemologiei genetice susțin teza că psihologia 
empirică este relevantă pentru epistemologia normativă, deşi cum anume 
se întâmplă acest lucru rămâne un fapt controversat, întrucât el implică a 
trece într-un fel peste distincția FAPT / VALOARE sau a reduce valorile 
la fapte. Toate aceste probleme sunt în mod evident legate între ele. 


O EVALUARE CRITICĂ 


Trebuie să spunem în final ceva despre starea actuală a programului 
epistemologiei genetice. Majoritatea epistemologilor i-au acordat puţină 


| Engl.: goal-tending state (N. t.) 

atenţie, pentru că au crezut in mod eronat că Piaget se ocupa doar de psi- 
hologia copilului, întrucat nu erau familiarizați cu lucrările sale epistemo- 
logice din limba franceză şi deoarece continuau să susțină separatia stricta 
dintre psihologie și epistemologie. Multe dintre acestea sunt acum pe cale 
de a se schimba, ceea ce are drept rezultat faptul că epistemologia genetică 
pare acum mai plauzibilă. După cum am menţionat mai devreme, acest pro- 
gram este abia schiţat şi-are nevoie de mai multe discuții, cntici şi dezvoltări. 

Printre problemele actuale care par să aibă o importanţă deosebită pen- 
tru clarificarea şi dezvoltarea acestui program se numără: 


|. Natura problematică a etapelor epistemice. 

2. Angajarea tacită fafa de un fel de concepție teleologică cu privire la 
progres $i fata de o condiţie a cumulănii pentru evoluția cunoașterii. 

3. Relevanţa psihologiei empirice pentru epistemologia normativă. 

4. Problema dimensiunilor sociale ale cunoaşterii şi dependenţa de o teorie 

biologică a cunoaşterii. 

Adecvarea conceptuală a conceptelor cheie ale epistemologiei genetice, 

precum cel de „echilibru“. 

6. Adecvarea empirică a teoriei psihologice subiacente epistemologiei ge- 
netice şi problema dacă o altă teorie psihologică. de ex., psihologia con- 
temporana a cogniţiei bazată pe Al? - n.t.), nu este mai adecvată. 


ti 


Cu toate că mai multi autori au formulat obiecții serioase la adresa epis- 
temologiei genetice, pe temeiuri variate, conceptuale si empirice, aceste 
obiecții nu par să fie insurmontabile. Desi încă în faşă, epistemologia ge- 
netică pare să fie un program epistemologic care promite mult pentru filosofie. 

RICHARD F. KITCHENER (A. Z.] 


existenţă 


Filosofii dezbat adesea existenţa diferitelor genuri de lucruri: nomi- 
naliştii pun în discuţie realitatea obiectelor abstracte precum clasele, nu- 
merele şi universaliile, unii pozitivişti se îndoiesc de existenţa entităţilor 
teoretice precum neutronii şi genele, există de asemenea discuţii cu privire 
la existenţa datelor sensibile, a evenimentelor şi asa mai departe. Unii filosofi 
se vor mulțumi să vorbească despre obiecte abstracte şi entități teoretice, 
negand în acelaşi timp că acestea există în realitate. Aceasta reclamă un 
concept “metafizic“ al “existenței reale“ — ceea ce dezbatem e dacă nu- 
merele, neutronii și datele sensibile sunt lucruri ce există în realitate. E însă 
dificil de văzut ce anume presupune acest concept, iar regulile pe care le- 
am putea folosi pentru a decide asemenea dispute sunt extrem de neclare. 

Problemele de existență par întotdeauna să presupună tipuri generale de 
lucruri — ne întrebăm dacă numerele, datele simţurilor sau neutronii exis- 
tă. Unii filosofi au conchis că existenţa nu este o proprietate a lucrurilor in- 
dividuale, “există“ nefiind un predicat obişnuit. Dacă mă refer la ceva jar 
apoi predic existenţa despre acel ceva, rostirea mea pare a fi tautologică: 
obiectul trebuie să existe pentru ca eu să fiu în stare să mă refer la el, aşa 
că predicarea existenței despre el nu adaugă nimic. lar a spune despre ceva 
că nu ar exista ar fi constradictoriu. 

Potrivit lui Rudolf CARNAP, întrebănlor filosofice despre existență 
privesc întodeauna adoptarea unui cadru conceptual sau lingvistic general. 
Problema cadrului pe care să-l utilizăm nu tine de faptul că entitățile pos- 
tulate de cadrul respectiv “există în realitate“ sau nu; problemele sunt mai 
degrabă rezolvate în funcţie de utilitatea pragmatică a cadrului. Dezbate- 

rile filosofice asupra existenţei apar din interpretarea greşită a problemelor 
“pragmatice“ ale alegerii cadrului drept probleme factuale substanţiale. 
Odată ce un cadru a fost adoptat, există întrebări substanţiale “interne“: 
există numere prime între 10 şi 20? Intrebănile “externe“ cu privire la alegerea 
cadrului au un statut diferit. 

In filosofia recentă, unii autori, în mod notabil Quine, au pus în discuție 
distincția dintre cadrul lingvistic şi întrebările interne ce apar în interiorul 
acestui cadru. Dar Quine acceptă că nu avem nici un concept “metafizic“ 
de existenţă, cu ajutorul căruia să cantarim difentele entități avute în vedere 
de noi. Dacă cuantificarea asupra numerelor (sau asupra datelor sensibile) 
face parte din cadrul teoretic general ce explică cel mai bine experienţa 
noastră, susținerea că sunt astfel de lucruri (că ele există) e adevărată. 
Scrupulele cu privire la admiterea existenței prea multor genuri diferite de 
obiecte depind nu de un concept metafizic al existenţei, ci mai degrabă de 
dorinţa de a avea un cadru teoretic simplu şi economicos. 

Vezi şi ANGAJAMENT ONTOLOGIC 

CHRISTOPHER HOOKWAY [G. S.] 


Gadamer, Hans-Georg (1900- ) 


- Filosof german. În mod traditional, hermeneutica era teorie a inter- 
pretării sensului, preocupată in principal de exegeza biblică. Proiectul lui 
Gadamer a fost de a dezvolta o HERMENEUTICĂ filosofică mai genera- 
lizată, care să poată da o explicaţie a condiţiilor întregii interpretări. lar, în 
măsura în care întreaga înțelegere implică un act de interpretare, această 
explicaţie se va aplica înțelegerii în general. Gadamer îşi ia ca punct de ple- 
care o recunoaştere a încastrării întregii cercetări în limbaj şi în istorie. 
Cunoscătorii operează în interiorul a ceea ce el numeşte un orizont, care in- 
clude prejudecățile sau pre-judecatile lor, angajamentele conceptuale ex- 
plicite sau implicite, ca şi cadrul lor de referință situat şi care constituie deo- 
potrivă condiția de posibilitate şi constrângerea asupra cunoaşterii. Dat fi- 
ind acest lucru, atât sensul rațiunii, cât şi al adevărului trebuie regân- 
dite.Ratiunea nu poate fi pusă jn opoziție cu prejudecata sau cu autoritatea 
tradiției, dacă noi suntem incapabili de a transcende tradiţia (partial din 
cauză că suntem incapabili de a transcende caracterul lingvistic) şi dacă noi 
ne putem angaja în a cunoaşte doar în limitele traiectorie: istorice a tradiţiei 
(chiar când această traiectorie e transformată in mod constant). Jar adevărul 
nu poate fi aproprierea faptelor externe, atemporale, când el emerge doar 
în întâlnirile dialogice dintre elemente specifice, fiecare dintre acestea avînd 
un orizont ce contribuie la formarea sa. Aşadar, în viziunea lui Gadamer. 
ontologia carteziană a procesului de cunoaştere prezintă o imagine OBIEC- 
TIVISTĂ ce este mai vulnerabilă la arbitrariul autorității, de vreme ce aceas- 
ta pretinde un grad de control şi izolare de partea subiectului pe care pur şi 
simplu nu îl obține. O conştientizare a încastrănii noastre istorice şi lingvis- 
tice va reclama o nouă ontologie a actului de cunoaştere şi o nouă expli- 
catie a adevărului, dar va îmbunătăţi cunoaşterea noastră, cel putin în pri- 
vinta naturii insesi a cunoaşterii. 

Vezi și EPISTEMOLOGIE CONTINENTALĂ; HEGEL; ȘTIINȚĂ SO- 
CIALA. 

LINDA ALCOFF [C. M.] 


Hume, David (1711-1776) 


Filosof scoţian, născut la Edinburgh. Teona cunoaşterii a lui Hume pleacă 
de la distincția dintre percepție şi gândire. Atunci când vedem, auzim, pipaim, 
etc (percepem, în general) ceva, noi suntem conștienți de ceva care este 
prezent minții, prin simţuri, în mod imediat. Dar noi putem de asemenea să 
gândim, să credem si să rationam despre lucruri care nu sunt prezente 
simţurilor noastre la momentul respectiv: de ex., obiecte şi evenimente din 
trecut, din viitor sau din prezentul de dincolo de experienţa noastră per- 
ceptuală momentană. Asemenea opinii ne dau posibilitatea de a delibera şi, 
astfel, de a acţiona pe baza informației pe care am dobândit-o despre lume. 

Pentru Hume, orice activitate mentală presupune prezenţa în fata minții 
a unei entități mentale. Se consideră că percepția se deosebește de gândire 
numai prin aceea că tipurile de lucruri care sunt prezente minţii în fiecare 
caz sunt diferite. In cazul percepţiei, este vorba de o „impresie“; în cazul 
gândirii, deşi acel lucru despre care gândim este absent, ceea ce este prezent 
minţii este o „idee“ a acelui lucru despre care gândim. Singura diferență 
dintre o impresie $i ideea corespunzătoare ei este „forța şi vivacitatea“ mai 
mare cu care impresia „loveşte mintea“. 

Toate lucrurile despre care putem gândi, crede sau rationa sunt fie „re- 
latit între idei“, fie „chestiuni de fapt“. Fiecare dintre cele dintâi (de ex., că 
trei înmulțit cu trei este egal cu treizeci împărțit la doi) este valabilă în mod 
necesar; negația sa implică o contradicție. Adevarurile de acest fel „pot fi 
descoperite prin activitatea gândirii pure, fără a depinde de ceea ce există 
vreundeva în univers“. Hume nu are o teorie sistematică a acestui tip de 
gândire; se consideră că a stabili ceea ce este sau nu cuprins într-o anumită 
idee, și cum ştim noi dacă ceva este cuprins într-o idee, este în mare mă- 
sură neproblematic. 

Fiecare „chestiune de fapt“ este contingenta; negația sa poate fi con- 
cepută distinct şi reprezintă o posibilitate. Faptul că soarele nu va răsări 
mâine nu este mai puţin inteligibil şi nu implică o contradicţie în mai mare 
măsură decât propoziţia că el va răsări. Gândirea singură nu este de aceea 

niciodată suficientă pentru a ne asigura de adevărul vreunei chestiuni de 
fapt. E nevoie de experienta senzorială. Numai ceea ce este prezent în mod 
direct simțurilor la un moment dat este cunoscut numai prin percepție. La 
o opinie referitoare la o chestiune de fapt care nu este prezentă în momen- 
tul respectiv trebuie de aceea să ajungem printr-o trecere de un anumit fel 
de la impresi prezente la o opinie referitoare la chestiunea de fapt respec- 
tivă. Teoria cunoaşterii a lui Hume este în primul rând o explicație a mo- 
dului în care se face, în fapt, această trecere. Ea îmbracă forma unei ,,sti- 
inte empirice a naturii umane“, care trebuie să se bazeze pe observarea 
atentă a ceea ce fac oamenii şi a lucrurilor care li se întâmplă. 

Hume consideră că toate rationamentele de la o impresie actuală la o 
chestiune de fapt absentă se întemeiază pe relația de cauză şi efect. De aceea, 
el caută sursa ideii de cauzalitate. Faptul că un lucru este cauza altuia nu 
poate fi descoperit doar prin gândire. El trebuie derivat din experiență. El 
nu poate fi derivat din nici un singur caz observat, noi putem observa cel 
mult că două lucruri sunt contigue şi că unul se întâmplă înaintea celuilalt. 
Însă acest lucru nu este suficient pentru cauzare; „trebuie luată în consi- 
derare o conexiune necesară. 

Noi dobândim ideea de cauzalitate numai după experienţa repetată a 
unor lucruri de un anumit fel care sunt urmate de lucruri de un alt fei. 
Această expenenta stabileşte o conexiune în gândire între lucrunle de cele 
două feluri; gândirea unuia dintre ele conduce mintea în mod natural la 
gândirea celuilalt. Așadar, ori de câte ori percepem în prezent un lucru de 
primul fel (i.e. primim o impresie a lui), ajungem nu doar să ne gândim la, 
ci chiar să credem că se va întâmpla un lucru de al doilea fel. Ceea ce 
preschimbă simpla gândire a unui lucru în opinia că acel lucru există este 
prezenţa une: impresii, şi nu doar a unei idei, a ceva care a fost asociat in 
trecut cu acel lucru. O opinie este de aceea pentru Hume ,, o idee vie legată 
de, sau asociată cu, o impresie prezentă“. Noi suntem conduşi de la o im- 
presie prezentă la a crede într-o chestiune de fapt absentă, prin urmarea până 
la capăt a conexiunilor stabilite în mintea noastră de experiența trecută. 

Exphcând în detaliu cum se petrece acest lucru, Hume respinge mai în- 
tai ideea tradițională că „facultatea de a raționa“ sau „intelectul“ (under- 
standing) este, fie atunci când acţionează asupra lui însuşi, fie în combi- 
nație cu rezultatele experienţei simțurilor, sursa inferentei către o chestiune 
de fapt absentă. Rațiunea singură nu poate fi sursa acestei inferente, deoarece 
o chestiune de fapt nu implică niciodată prin sine însăşi vreo altă chestiune 
de fapt. Avem nevoie de ajutorul experienței. Insă raţiunea, chiar în com- 
binatie cu experiența, nu ne poate conduce de la o corelație observată între 
lucruri de două feluri la opinia că acea corelație va continua în viitor. Dacă 
ar face acest lucru, ea ar trebui să „se bazeze pe supoziţia“ că cazurile vi- 


449 Hume, David (1711-1776) 


itoare vor semana cu cazurile trecute, sau ca A „Cursul naturii continuă întot- 
deauna același“. 

Toate inferentele de la experienţe trecute sau prezente la o chestiune de 
fapt care nu a fost încă observată „se bazează pe“ acest principiu. Însă rati- 
unea singură nu poate garanta în nici un fel acest principiu; nu este im- 
posibil, în sensul că nu implică o contradicție, ca viitorul să difere de tre- 
cut. Dacă viitorul va semăna trecutului, aceasta este o chestiune de fapt, 
contingentă. Este nevoie de aceea de experiență pentru a garanta acest prin- 
cipiu. Experienţa nu poate realiza acest lucru singură, deoarece principiul 
se referă în parte la viitor, iar experiența trecută singură nu ne poate spune 
decât cum au fost lucrurile în trecut. Este nevoie de ceva mai mult decât ex- 
perienţa trecută. 

Insă rațiunea, chiar combinată cu experienţa trecută, nu poate fi ceea ce 
ne conduce la opinia că viitorul va semăna cu trecutul. Dacă ar fi, acest lu- 
cru s-ar întâmpla cu ajutorul unei inferente de la experienţa trecută la prin- 
cipiul că viitorul va semăna cu trecutul. Şi, ca şi mai înainte, orice astfel 
de inferen{a ar trebui să „se bazeze pe supoziţia“ că viitorul va semăna cu 
trecutul. Însă aceasta ar însemna „în mod evident, să ne mişcăm în cerc, şi 
să luăm drept adevărat chiar acel lucru care se află sub semnul întrebării“ 

De aceea, raţiunea, sau intelectul, nu intră în joc. „Nu există nimic în 
nici un obiect, considerat în el însuși, care să ne poată da un temei pentru a 
trage o concluzie dincolo de el; şi, [...] chiar după observarea conjuncttilor 
frecvente sau constante de obiecte, nu avem nici un temei pentru a trage 
vreo concluzie privitoare la vreun obiect dincolo de cele în legătură cu care 
am avut experienţe“. 

Nu raţiunea, ci „imaginația“ este responsabilă de faptul că noi facem in- 
ferentele empirice pe care le facem. Există anumite „principii“ generale 
„ale imaginaţiei“, potrivit cărora ideile apar şi dispar din minte în mod nat- 
ural în anumite condiţii. Este sarcina „ştiinţei naturii umane“ să descopere 
aceste principii, însă fără a trece ea însăşi dincolo de experiență. De exem- 
plu, se poate vedea că o corelație observată între lucruri de două feluri pro- 
duce la toată lumea o tendinţă de a se aştepta la un lucru de al doilea fel, 
dată fiind o experienţă a unui lucru de primul fel. Noi obținem un senti- 
ment, sau o „impresie“, atunci când mintea realizează o asemenea trecere, 
iar acest lucru ne determină să atribuim necesitate relației dintre lucrurile 
de cele două feluri. Nu există nici o necesitate în relaţiile dintre lucrurile 
care se întâmplă în lume, dar, dată fiind experienţa noastră şi felul în care 
funcţionează mintea noastră de la natură, nu ne putem abtine să credem ca 
această necesitate există. 

Un apel asemănător la anumite „principii ale imaginaţiei“ explică cre- 
dinta noastră într-o lume formată din obiecte durabile. Experienţa singură 

nu poate produce această opinie; orice lucru pe care noi îl percepem direct 
este „momentan și trecător“. $i oricum ar fi experiența noastră, nici un 
raționament nu ne poate asigura de existenţa a ceva independent de im- 
presiile noastre, care să continue să existe atunci când impresiile încetează. 
Seria impresiilor noastre, care se schimbă neincetat, ne prezintă trăsături 
observabile pe care Hume le numeşte ,,constanta“ și „coerență“, iar aces- 
tea acționează în mod natural asupra minţii, astfel încât produc în cele din 
urmă „opinia unei existente continue si distincte“. Explicaţia este compli- 
cată, dar se intenționează ca ea să apeleze doar la mecanisme psihologice 
care să poată fi descoperite prin „experimente atente şi exacte, şi prin ob- 
servarea acelor efecte particulare, care rezultă din difente circumstanţe şi 
situații [în care se află mintea].“ 

Noi credem nu numai în existența corpurilor, Ci şi în cea a persoanelor, 
sau a eu-rilor (selves), care continua să existe de-a lungul timpului, iar 
această opinie poate fi şi ea explicată numai prin acţiunea anumitor ,,prin- 
cipii ale imaginației“. Noi nu percepem niciodată în mod direct ceva ce am 
putea numi eu-nle noastre; din eu-rile noastre, noi putem fi conştienţi cel 
mult de percepțiile noastre momentane, schimbătoare, şi nu de mintea sau 
de eul care le are. Pentru Hume, nu există nimic care să lege efectiv diferitele 
percepții unele de celelalte; noi suntem conduşi la „ficțiunea“ că ele formează 
o unitate numai datorită modului în care gândirea acestor serii de percepții 
acționează asupra mintilor noastre. „Mintea este un fel de teatru, în care 
mai muite percepții îşi fac apariţia unele după celelalte;...nu există pro- 
priu-zis nici o simplitate în ea la un moment dat, şi nici identitate în mo- 
mente diferite; indiferent de tendinţa naturală pe care o avem de a ne ima- 
gina acea simplitate si identitate. Analogia cu teatrul nu trebuie să ne in- 
ducă în eroare. Există doar percepții succesive; acestea constituie mintea“ 
(vezi APERCEPTIE; KANT). 

Hume este caracterizat adesea în epistemologie drept SCEPTIC, în mare 
măsură datorită faptului că respinge rolul raţiunii, aşa cum era acesta inte- 
les în mod tradiţional, în geneza opiniilor noastre fundamentale. Această 
respingere, deşi asemănătoare cu scepticismul antic, este numai o parte a 
unei teorii de altfel pozitive a naturii umane care vrea să explice cum şi de 
ce noi gândim, credem şi facem toate lucrurile pe care le gândim, le cre- 
dem şi le facem. 

Vezi și KANT; PROBLEMA INDUCȚIEI; RATIONALISM; SCEPTI- 
CISM MODERN; CUNOAȘTERE DE SINE SI IDENTITATE CU SINE. 

